
autem Angelici Doctoris doctrinis sim addictissimus,
non proplerea aut nihili aut parvi facio recenliores
magistros: veritatem enim, a quocumque dicatur,
libenter amplector, sicut quæ mihi erronea viden-

tur, aperte et sine personarum acceptione refello

DE PHILOSOPHIA
IN GENERE

I. Philosophi et philosophi® vocabula. Omnes, qui in rerum
contemplatione studia ponebant, sapientes et habebantur et
nominabantur; idque eorum nomen usque ad Pythagor®
manavit ætatein : quem, ut scribit auditor Platonis Ponticus
Heraclides, vir doctus in primis,Philiunthemferunt venisse,
cumque cum Leonte, Principe Phliasiorum, docte et copiose
disseruisse quædam. Cujus ingenium et eloquentiam quum
admiratus esset Leon, quæsivisse ex eo, qua maxime arte
confideret. At illum, artem quidem se scire nullam, sed esse
philosophum. Hæc Tullius, Libro V. Tusculan. Dispp. Cap. III.
Philosophi igilur et p/iifrwop/ii® vocabula invecta sunt aPythagora;atres antiquissima. Philosophus enim (çiX<5<roçoc a
<j>iXoïo<yéo>) secundum significationem etymologicam, eslcultor,
seu amator sapientiæ; et Philosophia (tptXoo-otpfa) est cultus,
seu amor sapientiæ: revera tamen philosophus idem sonat ac
sapiens; et philosophia idem ac sapientia.
II. Philosophi® notio. Philosophia seu sapientia definitur
ab ipso Tullio ibid. : Divinarum humanarumque rerum, tum
initiorum causarumque cujusque rei cognitio. Et lib. II. de
Officiis, Cap. II. Rerum divinarum et humanarum, causarumque,
quibus hæ res continentur, scientia. In qua tulliana definitione
supervacua Sencc® videtur illa adjectio, causarumque quibus
hæ res continentur, quia, ut ipse ait, Ep. LXXXIX. (Opp.
Tom. II, pag. 314, seq. — Patavii, 1713), causse divinorum
humanorumque partes divinorum sunt. Sed contra : nam esto
causas divinorum partes divinorum esse,nihilominusr<itiones
curita sint in se habent, quas expendere et per eas explicare
ipsa divina, sapienti® munus est. Vulgo autem philosophia
definitur : Scientia (hoc est cognitio certa et evidens! rerum,
per earum ultimas rationes (seu causas) naturali rationis lumine
comparata. —Dicitur scientia per ultimas, seu altissimas ratio­
nes, quia revera sapientia investigat ultimum quia, per quod
res, uti sunt, explicentur ; additur naturali rationis lumine
comparata quia objective ex principiis per se naturaliter notis,
et subjective ex naturali luminerationisproceditphilosophus;

contra sacra theologica sapientia tota nititur veritatibus
supernaturaliter revelatis, ut principiis propriis objedivis, et
supernatural! fidei lumini, ut principio assentiendi subjectivo.
Qua de re videsis quæ scripsimus in nostra Propedéutica ad
sacram theologiam, Lib. I., Cap. I. IX et XIII.
III. Philosophiæ divisio. Philosophari est ordinem impo­
nere rebus, ut scilicet una alteram nobis explicet, lucem eidem
afferendo. Res autem quæ ordinari a mente nostra possunt,
trifariam dividuntur. Aliæ namque sunt quæ ordinantur a
mente et efficiuntur a mente, ut sunt entia rationis : aliæ
ordinantur a mente sed non efficiuntur a mente; et hæ in
duplici sunt classe. Etenim quædam sunt objecta simplicis
cognitionis, ut Deus, homo, mundus; aliæ vero non solum
cognoscuntur, ut cognoscantur; sed ut ad ipsas et juxta ipsas
ordinentur actiones nostrævoluntalis.iDe primis objectis occu­
patur Logica; de secundis Metaphysica; de ultimis Moralis.
Hinc divisio philosophiæ in Logicam, Mctaphysicam, seu Natu­
ralem, et Moralem. Quam divisionem primus Plato invexit,
amplexus est Aristoteles, et postea communiter Philosophi.
« Quantum intelligi datur, hincphilosophi sapientiæ discipli­
nam tripartitam esse voluerunt; immo tripartitam esse ani­
madvertere potuerunt (neque enim ipsi instituerunt ut ita
esset, sed ita esse potius invenerunt) : cujus una pars appel­
laretur physica, altera logica, tertia ethica. Quarum nomina
latina jam multorum litteris frequentata sunt, ut naturalis,
rationalis, moralisque vocarentur : quas etiam in octavo libro
breviter perstrinximus. » Hæc S. Augustinus, De civitate
Dei, lib. XI. Cap. XXV. Et S. Thomas late probat hanc divi­
sionem Lect. I. in I. Ethicorum, argumento a nobis supra in­
dicato (cf. I. Phys., lect. I) ; et in Caput II. Matthæi : Sunt,
inquit, tres partes philosophiæ, scilicet moralis, logica et natu­
ralis (Eb. P. c. fol. 8, coi. 2).
IV. Excellentia philosophiæ. Vix ac ne vix quidem opus
est probare philosophiæ maximam excellentiam. Homines
siquidem sumus, quorum uignttas, qua ceteris rebus inferio­
ribus longe excellentiores sumus, ex ratione habetur. Ratio
autem veritatis cognitione perficitur; unde in nobis innatus
scieudi appetitus nobilissimus, ad quem explendum philoso­
phia ordinatur : nedum disserendo de mundo corporeo, sed
penetrando animam nostram ut dictet unde sit, quid sit et ad
quem finem naturaliter tendat; et postea elevando mentem
nostrum ad contemplationem rationum omnium, et primæ

Causæ omnium rerum et nostræ mentis et ipsius philoso­
phiæ, nempe Dei, principii et finis omnis creaturæ. Si ergo
cognitio nobilis perfectio est, quanto nobilior erit philosophia
quæ perfectionem cognitionis incessanter quærit et de rerum
excellentissimarum veritate edisserit !
V. Utilitas et necessitas philosophiæ. Hinc etiam, quan­
tum utilitatis homini ex philosophia proveniat, liquido patet ■
siquidem per ipsam homo perficit nobiliorem partem sui,
veritates et quidem altissimas cognoscendo; et in scientia
veritatis perfectus, melius cognoscit quæ Deo, quæ sibimetipsi, quæ aliis debet ; et ideo officia sua facilius adimplere
potest, non præpedilus ignorantia, non territus obstaculis,
quæ sæpe sæpius imbecilliores homines retrahunt a virtute.
Quæ omnia hominem individuum respiciunt. Quid de civibus ?
quid de civitatum rectoribus? « Ille quidem princeps ingenii
et doctrinæ, Plato, inquit Tullius ad Q. Fratrem, Lib. I. Ep.
I. n. 10, tum denique fore beatas Respublicas putavit, si aut
docti ac sapientes homines eas regere coepissent, aut ii, qui
regerent, omne suum studium in doctrina et sapientia collo­
carent. Hanc conjunctionem videlicet potestatis ac sapientiæ,
saluti censuit civitatibus esse posse. » Unde ipse Tullius in
Lib. V. Tusculanarum disputationum, exclamat : < O vitæ
philosophia dux, o virtutis indagatrix, expultrixque vitiorum !
quid non modo nos, sed omnino vita hominum sine te esse
potuisset !Tu urbes peperisti : tu dissipatos homines in socie­
tatem vitæ convocasti : tu eos inter se primo domiciliis, deinde
conjugiis, tum litterarum et vocum communione junxisti •
tu inventrix legum, tu magistra morum et disciplinæ fuisti ! »
Maxime autem veræ philosophiæ principiis imbutum se præbeat Christianus, ut depravatæ rationis humanæ molimina
contra divinæ revelationis doctrinam detegere valeat et elu­
dere et propulsare.
VI. Causa ex qua orta est philosophia. Adam creatum
fuisse a Deo plenum sapientia fides nostra docet (Eccli. XVII) ;
ipsum insuper fuisse primum humanum magistrum generis
humani, certo tenemus. Verum de hoc in præsenti non quærimus; sed de philosophis qui primi ex se studia ad philo­
sophandum contulere. Porro philosophiam ortam ex admira­
tione esse communiter asseritur ab antiquis et præcipuis
scriptoribus rerum philosophicarum, ut sunt Plato in Theæteto
et Aristoteles, quos sequitur S. Thomas, tum Lect. III. in I.
Metaphysic., tum in 111. Contra Gentiles, Cap. XXV. Attamen

non sic accipiendum est principium illud quasi admiratio
causa per se fuerit cognitionis humanas : non enim esse po­
test nisi causa per accidens. Nam, ut sapienter notat S. Tho­
mas, li n, Qu. CLXXX, Art. Ill, ad 3 : < Admiratio est
species timoris consequens apprehensionem alicujusrei exce­
dentis nostram facultatem. Unde admiratio est actus conse­
quens contemplationem veritatis. » Si autem admiratio
consequitur, neque causai neque excitat ex hac parte veri­
tatis contemplationem, ex qua sapientia seu philosophia
nascitur. Igitur ex apprehensione alicujus sublimis veritatis,
cujus ratio mentem latet, nascitur admiratio qu® ex igno­
rantia est ; innatus autem appetitus expellendi ignorantiam,
et cessandi consequenter ignoranti® admirationem, cognos­
cendo veritatem, investigationes mentales vehementer exci­
tat, ex quibus vere et per se Philosophia, seu corpus con­
nexum veritatum exurgit. Cognitio ergo mixta ex ignorantia
in anima nostra ad veritatem nata et impulsa : en ratio phi­
losophandi.
VII. Dispositiones subjectivæ ad recte philosophandum.
Qui autem philosophari intendit, sincero amore veritatis ad
ipsam inquirendam et inveniendam præprimis debet acce­
dere : solus enim amor desiderium acuit, et vires sustinet
atque corroborat, et diflicultates vincit. Sed vel maxime vir­
tutes morales, et præcipue religionem constanter et diligenter
colere debet : ut enim Sacra docet Scriptura : < Pervers®...
cogitationes separant a Deo : probata autem virtus corripit
insipientes : quoniam in malevolam animam non introibit sa­
pientia, nec habitabit in corpore subdito peccatis » (Sapient.
I, vv. 3 et 4). Ratio est, quia animus passionibus malis dis­
tractus, et quasi, ut ita dicam, oppressus, non potest sese at­
tollere ad puritatem veritatis contemplandam et gustandam.
VIII. In tradendis philosophicis disciplinis incipiendum
est a Logica. Etenim, ut acute notat Aristoteles in II. Meta­
physicorum, Cap. V. absurdum est simul scientiam et modum
scientiae quxrere; quia neutrum facile accipere est. Porro
Logica tota est circa modum sciendi pernecessarium, iis qui
in scientiis addiscendis caute procedere et ordinate volunt.
Igitur « prius philosophus debet addiscere logicam quam
alias scientias, concludit S. Thomas, Leet. V. in caput Meta­
physieorum citatum, quia logica tradit communem modum
procedendi in omnibus aliis scientiis ».

LOGICA
PROLEGOMENA
I. Ars hominibus propria. Cum bruta animantia naturali
instinctu agant, homo in actionibus suis rationis judicio
dirigitur. Hinc est quod ad actus humanos faciliter et ordi­
nate perficiendos diversæ artes deserviunt : etenim ars aliud
non esse videtur quam certa rationis ordinatio, qua, per
determinata media, actus humani debitum finem conse­
quuntur. — S. Thom. 1. Poster, analytic., Leet. I.
II. Ars et scientia logica. At homo manibus perficit
externa opera, sed ratione veritatem inquirit; et ratio,
nedum manus earumque ad agendum aptitudinem, sed
etiam semetipsam propriasque vires probe dignoscit. Sicut
igitur circa manuum aptitudinem ratiocinando, mens hu­
mana adinvenit artes ædificatorias, fabriles,etc., quibus homo
faciliter et ordinato actus disponat et exerceat, ad finem
harum artium consequendum; ita ex sui consideratione
ducta est ad præfiniendam artem, qua ipsamet dirigatur,
ut ordinate, faciliter et sine errore procedat in ipso actu
rationis, seu in cognitione veritatis. Et hæc est ars logica
(Xó'joc) id est rationalis scientia. — Ibid.
III. Logics objectum. Exinde patet Logics objectum esse
ipsam rationem, non in se praecise, sed ut dirigendam in
cognitionem veritatis. Non enim Logica dicitur rationalis ex
hoc quod est rationi conformis (id enim omnibus artibus
commune est), sed præcipue ex eo quod circa actum rationis
dirigendum, sicut circa propriam materiam occupatur. Et
ideo videtur esse ars artium, quia in actum rationis nos
dirigit, a qua omnes artes procedunt. —Ibid.
IV. Logictr definitio. Nullo igitur negotio quid sit Logica
definire possumus : nempe est Ars seu scientia directiva ra­
tionis humanx in cognoscenda veritate. Porro, veritas a nobis
tunc perfecte dignoscitur, quando res ita se habet sicut eam
esse judicamus. Qua de causa, loco cognitionis in genere,
possumus ponere judicium, quod est cognitio perfecta, ad
quam Logica nititur ducere rationem, et brevius dicere :
Logica est ars, seu scientia recte judicandi.

V. Logicæ divisio. Logica primo dividitur in naturalem et
scientificam, quam etiam artificialem dicunt. Hanc jam defi­
nivimus. Naturalis logica est, aptitude quædam a natura
indita, qua vel rudes, sine ullo magisterio, nullaque doctrina, de
rebus obviis recte judicant ac legitime ratiocinantur ; ea nempe
ratione qua artis opera quædam ab hominibus artium ignaris
passim fieri comperinius. Sicut autem ars perficit naturam,
ut est in veteri adagio, ita logica scientifica perficit natura­
lem, qiæ nonnulla utique in ordine cognitionis potest, at ad
multa tamen imbecillis est.
VI. Altera divisio Logicæ. Est autem altera logicæ divisio,
magis scientifica, in Dialecticam et Criticam : quæ divisio
apud recentiores invaluit, sed antiquioribus quoad rem
ipsam non ignota fuit. Dialectica in tradendis explicandisque legibus recte judicandi unice sistit; Critica princi­
pia suprema, quibus nititur certitudo nostrorum judiciorum,
rimatur, ut verum a falso in ipsis judiciis mens discriminare
valeat. Dialectica vocatur etiam Logica formalis, sicut ct
Critica Logica materialis quandoque audit.
VII. Discrimen inter Dialecticam et Sophisticam. Dia­
lecticam cum Sophistica confundere imperitia summa est.
Etenim sophistica, ut recte notat sanctus Thomas, est visa
sive apparens scientia non existens (In IV. Metaphysic. Leet. IV) ;
unde sophista omne studium confert ad hoc quod videatur
scire quamvis nesciat (lb). Contra Dialectica præceptis suis
viam siernit ad veritatem capessendam, erroremque vitan­
dum. Qua de re audiatur Augustinus egregie disserens con­
tra Cresconium grammaticum : « Qui enim disputat, verum
discernit a falso. Quod qui non possunt, et tamen dialectici
videri volunt, per insidiosas interrogationes captant incauto­
rum assensiones, ut ex eorum responsionibus concludant,
unde illos vel in aperta falsitate deceptos rideant, vel occul­
tam falsitalem deceptis persuadeant, quam plerumque etiam
ipsi existimant veritatem. Qui autem verus disputator est, id
est veritatis a falsitate discretor, primo id apud se ipsum
agit, ne non recte discernens ipse fallatur; quod nisi divini­
tus adjutus peragere non potest; deinde cum id quod apud
se egit ad alios docendos profert, intuetur primitus quid jam
certi noverint, ulex his eos adducat ad ea quæ non noverant
vel credere nolebant, ostendens ea consequentia his quæ jam
scientia vel fide retinebant : ut per ea vera de quibus se
perspiciunt consentire, cogantur alia vera quæ negaverant

approbate; cl sic verum quod falsum autea pulabalur, dis—
< l i natur a falso, cum invenitur consentaneum illi vero quod
pun antea tenebatur. » — Lib. 1. Cap. XV. n. 19.
VIII. Studium Logicæ necessarium. Quæ omnia hucus­
que declarata satis superque sunt ad Logicæ necessitatem
demonstrandam iis qui non perfunctorie scientiis acquirendis
operam navare intendunt. Duo siquidem ad acquirendam
veritatem menti noslræ necessaria sunt: Io, recte judicare;
•2’, demonstrationes, quibus unum verum ex altero infertur,
recte conficere. Atqui hæc duo a logica habentur. Quocirca,
videmus quotidie hac arte carentes tardiores esse ad scien­
tias, et in errorem sæpissime prolabi. Audiatur iteruin Au­
gustinus : <Quando ergo (ratio) transiret ad alia fabricanda,
nisi ipsa sua prius quasi quædam machinamenta et instru­
menta distingueret, notaret, digereret, proderetque ipsam
disciplinam disciplinarum, quam dialecticam vocant ? Hæc
docet docere, hæc docet discere : in haeseipsa ratio demons­
trat atque aperit quæ sit, quid velit, quid valeat. Scit scire;
sola scientes facere non solum vult, sed etiam potest, » (De
Ordine, Lib. 11. cap. XIII. n. 38). Similia habet sanctus Doctor
Lib. III. Contra Academicos, Cap. XIII. n. 29 ; Lib. II. De Doc­
trina Christiana, Cap. XXXV11 ; Contra Crésconium, Lib. 1.
Cap. XIII. n. 16. — Nota illa præclara et profundissima verba:
Scit scire: multa enim certo hominibus constare possunt sine
logica; at sine logica scire se scire, hoc est scientific habere
cognita, quæ cognita, utcunque sunt, nemo potest.
IX. Aristotelis in Logicam Tractatus. Nemini proinde
mirum esse debet si præclara cujusquc ælatis ingenia maximi
semper logicam fecerint, qua mirifice puterentur ad arcana
humanarum scientiarum penetranda. At inter omnes scrip­
lores hujus scientiæ maxime excelluit Aristoteles, Stagiræ in
Macedonia naius, anno 384 ante Jesu Christi adventum. Scrip­
sit in Philosophiam rationalem libros, quos Categoriarum,
Perihcrmcnclas,^Priorum cl Posteriorum Analyticorum, Topi­
corum, Elenchorum titulis donavit, et quorum collectio vulgo
Organum dicitur: in illis ita subtiliter simul et profunde Lo­
gicæ prœcepta expendit, ut nihil addendum, latente ipso
Kanl, successoribus reliquerit. Hos Aristotelis libros, sicut et
ceteros pene omnes qui de mclaphysica tractant, præclarissimis commentariis exornavit sanctus Thomas.
X. Monitum. Qui studio alicujus scientiæ navaro operam
intendit, in antecessum, sibimetipsi proponere debet OrdiZiCLiAii. Summa philosophica. — T. 1

nem. Etenim veritates, quæ successive a nobis cognoscuntur,
non sunt sicut incompositus lapidum acervus, sed ita ad
invicem connexae, ut una alteri lucem afferat. Quocirca si
mens hancconnexionem post-habeat, onerabitur potius quam
perficiatur cognitionibus suis. Hac de causa singulis libris
hujus Operis ordinem et rationem argumentorum, quæ in
ipsis discutienda sunt, praemittemus, ut sciat lector cur de
una re potiusquam de alia primitus agatur; videlicet metho­
dum, qua sanctus Thomas in Summa theologica utitur,
quantum in nobis est, imitabimur.
XI. Dialecticae partitio. Ordinem vero sequendum in
prima parte Logicæ, quam Dialecticam diximus, ipsius Logi­
cæ tradita definitio apertissime indicat. Scopus enim Logicæ
est mentem ducere in veritatis cognitionem ; ad quam mens
nostra veluti triplici gradu pervenit, simplici apprehensione,
judicio et ratiocinio. Ergo tribus libris comprehendimus uni­
versam doctrinam Dialecticam; quorum primus erit de sim­
plici mentis apprehensione, ac de primis elementis nostra­
rum cognitionum ; alter de natura et legibus judicii ; tertius
denique de ratiocinio, seu de mentis nostrae progressu ex
una ad aliam veritatem.

LOGICÆ
PARS PRIMA
SBU

DIALECTICA
LIBER PRIMUS
DE SIMPLICI APPREHENSIONE ET PRIMIS ELEMENTIS
HUMANARUM COGNITIONUM

Prologus. Quotidie loquimur, sive voce articulata, sive
scripto, sive signis quibusvis sensibilibus, per quæ aliis
objecta seu res quascumque designamus ; ut cum dico, Sol,
objectum illud designo quod terram nostram illuminat. In
comperto autem est, nullum a me determinatum objectum
voce vel scripto designari posse, nisi illud antea in mente
habeam præconceptum. Objectum ut est mente præconceptum
vocatur terminus mentalis, verbum mentis, idea expressa ;
sicut verbum externum sensibile, terminus simpliciter, dicitur
signum illud quodeumque quo verbum mentis exterius pro­
ferimus. Igitur primo loco dicemus de mentis actibus in
ordine ad ideas, seu ad objectum ut mente perceptum ;
secundo in ordine ad objectum ipsum ut vocibus extrinsecus
manifestatum. Quia vero hujusmodi elementa, primitus per­
cepta, ad judicium ferendum de re ipsa a mente ordinantur,
neque judicium ferri potest nisi quid sit ipsa res probe
sciatur ; tertio loco sermo erit de modo quo recte pervenitur
ad sciendum quid res sit.

CAPUT PRIMUM
DE MENTIS ACTIBUS RESPECTU IDEARUM

Prologus. Circa mentis actus in ordine ad objectum mente
præconceptum duo distincte sunt discutienda: Io De princi­
piis, quibus mens ipsa informatur ad præfalos actus exer­
cendos, seu de ideis ; 2° De divisione idearum.

ARTICULUS PRIMUS

(i)
De ideis.

I. Sensibilis cognitionis vocabulis actiones mentales non
incongrue designamus. Rem ita se habere quotidiana expe­
rientia docet: sicut enim oculis corporis, ita et oculis mentis
videre dicimus, et cæcos mente designamus, sicut et
coecos corpore. Cujus facti ratio est in ipsa conditione
animæ nostræ, prout est corpori quodammodo alligata
et a sensibus proprias cognitiones aliqua ratione mutuatur.
« Quia vero, ad rem Angelicus, in cognitionem intclligibilium ex sensibilibus pervenimus, etiam sensibilis cogni­
tionis nomina ad intelligibilem cognitionem transumimus,
et praecipue quæ perlinent ad visum, qui inter ceteros
sensus nobilior est et spiritualior, ac per hoc intellectui
affinior. Et inde est quod ipsa intellectualis cognitio
nominatur visio. Et quia corporalis visio non completur
nisi per lucem, ea a quibus intellectualis visio perficitur,
lucis nomen assumunt » Contra Gent., Lib. III. Cap. LUI.
Eadem Augustinus, Epist. 147 (al. 112), De videndo Deo, ad
Paulinam, Cap. IX. n° 21.
II. Oculus animæ, cogitare, cognoscere. Ex analogia igi­
tur existente inter sensum et intellectum, hæc in animo
nostro distinguimus. Etenim in visione sensibili tria ani­
madvertimus : namque primo oculus est necessarius;
deinde oculos intendimus, quasi rem quærendo quam
videre volumus, hoc est aspicimus ; tertio denique rem ipsam
attingimus : quod est videre. « Ergo animæ, inquit Augusti-

nus, Iribus quibusdam rebus opus est ; ut oculos habeat,
quibus jam bene uti possit, ut adspici.it, ut videat. Oculi
sani mens est ab omni labo corporis pura. Adspcctus animæ
ratio est (cogitatio)... Ipsa autem visio (cognitio) intellectus
est ille qui in anima est, qui conficitur ex intelligente et eo
quod intelligilur ; ut in oculis videre quod dicitur, ex ipso
sensu constat, atque sensibili, quorum detracto quolibet, vi­
deri nihil potest.—Soliloq. Cap. VI. nn. 12 et 13. — Revera
visio perfectiorem cognitionem designare videtur, sed hic ab
Augustino pro cognitione in genere sumitur : quæ cognitio
varias denominationes sortitur ex variis modis quibus per
ipsam objectum cognitum menti patefit : de qua re alibi re­
dibit sermo.
III. Simplex mentis apprehensio. Inter cognitionum nos­
trarum species recensetur simplex mentis apprehensio, quæ
est, cognitio, qua quid sil res aliqua cognoscimus. At ipsa res
ita sistit in mente, ut de ea nihil affirmemus vel negemus.
Quemadmodum cum hominem concipio, nempe animal ratio­
nale, quin affirmem vel negem ipsum existere vel non existere, esse doctum vel indoctum, etc.
IV. Idearum notio logica. Idea, græce, idem est ac forma
seu species latine, et non incongrue describitur : simplex
rei repraesentatio in mente facta : seu, ut loquitur Angelicus,
est forma alicujus rei, praeter ipsam rem existons in mente,
et est menti principium cognoscendi rem ipsam (Cf. P. I.
Qu. XV. artic. I). Pro quorum intelligentia nota quod intel­
lectus noster est ex se indifferens ad cogitandum determi­
natum aliquod objectum : non enim adstringimur ad cogi­
tandum de objecto A, potius quam de objecto B. Ab indiffe­
renti autem, ut tali, nihil sequitur. Ergo quoties mens nos­
tra actualiter determinatur ad intelligendum A, ab ipso objecto
A procul dubio objective determinatur. Non autem A deter­
minat mentem, nisi quatenus mentetn ipsam quodammodo
afficit et in ipsa mente recipitur : cum enim mens non
exeat extra se ut sese objecto conjungat ab coque determi­
netur, dicendum omnino est objectum ipsum menti con­
jungi, eamque hoc pacto determinare. Non autem conjungitur
physica sua realitate ; hoc enim est ridiculum asserere, et
contra experientiam. Igitur illi conjungitur modo quodam
spirituali, seu specie vel forma, vel similitudine sui. Hanc spe­
ciem, vel formam, vel similitudinem, vel repræsentationem
rei in mente existentem, ideam dicimus. Ilæc in limine lo-

12 DIALECT. LIB. I. CAP I. DE MENTIS ACTIBUS RESPECTU IDEARUM,

gicæ prælibasse sufficiat : nam de psychologica natura
idearum, deque earum in anima nostra origine, non hujus
loci est definire, sed ad metaphysicam pertinet, ut recte no­
tat S. Thomas, in I. Pcrihermeneias, Lect. II.(Ed. Leon.,
n. 12).
V. Idearum distinctio a sensuum phantasmatibus. Ex
data idearum notitia satis liquet eas a phantasmatibus ima­
ginationis toto cœlo differre, neque cum ipsis posse sine
maximo in scientiis detrimento confundi. Ide® enim menti
sunt propri® et objecta referunt quæ totum ordinem mer®
sensibilitatis excedunt; contra phantasmata sensuum sunt
propria, et nonnisi individua sensibilia repræsentant.
VI. Idearum notae. Sed nullares estdestitulaproprietatibus,
qu® veluli entilates ex quibus res ipsa resultat, vel quæ ip­
sam afficiunt, a nobis apprehenduntur : sive hujusmodi pro­
prietates vere in ipsa re distinguantur, sive non, dummodo
utdistinctæ apprehendantur. Hæ proprietates, prou ti de ideis
dicuntur, notas appellantur, propterea quod nobis notiticant
rem ipsam ; et definiri vel describi possunt : objecti proprie­
tates per ideam repræsentatæ.
VII. Conceptus formalis et conceptus objectivus. Libet in
ipso Dialectic® limine hanc Scholasticorum distinctionem
breviter explicare, inquæstionibus dirimendis valde necessa­
riam. Conceptus formalis est objectum ut expressum a mente
etinmente, seu est ipsum verbum mentis, de quo paulo supra
dictum est; conceptus objectivus est ipsum objectum cui nos­
tra cognitio seu conceptus mentalis respondet. Triangulus,
ut in mente expressus, est conceptus formalis ; triangulus,
cui refero illum meum conceptum, est conceptus objectivus.
VIII. Corollaria. Ex dictis inferuntur nonnull® veritates
maximi momenti, quas hic ad modum corollarii subjicimus.
Corollanum primum. Idea in nobis essentialiter differt a
perceptione, seu apprehensione : nam h®c designat actionem
vitalem anim® nostr®; idea vero objectum significat, sive ut
afficiens et determinans intellectum ad illam actionem vita­
lem, sive ut terminans ipsam actionem. Non me latet apud
recentiores usum invaluisse ideas et perceptiones promiscue
usurpandi, quasi una eademque res sint ; sed usus iste non
parvis æquivocationibus viam sternit, ut ex data explicatione
liquet. Unde standum est Antiquioribus.
Corollarium alterum. Idea dupliciter sumi potest, et reapse
sumitur præsertim ab antiquioribus Scholasticis : Io, ut

afficiens potentiam intellectivam eamque ad intelligendum
objective determinans ;2°, ut objectum inenlaliter expressum,
seu ut est conceptus formalis. Primo modo est simplex
medium non terminuscognitionis directæ, eo ferme modo quo
speculum est medium cognoscendi personam per speculum
reflexam ; secundo modo est terminus cognitionis et insuper
medium cognoscendi objectum extramentale, sicuti, e. g.,
imago et cognoscitur in se, et in cognitionem ducit personæ
existentis extra ipsam imaginem. Idea primo modo sumpta
dicitur species impressa, medium quo; idea secundo modo
accepta dicitur species expressa, verbum mentis, medium in
quo, etc., ut supra diximus. In aperto est ideam impressam
ita distingui a specie expressa, ut si una pro altera promis­
cue sumatur, vitari confusio non possit. Quod Malebranchio
accidit, cum ipsi sermo est de Scholasticorum ideología.
Quia tamen in Logica vix ac ne vix quidem necessaria est
præfata distinctio, promiscue unam pro altera sumemus et
quæ sumus dicturi, utrique pari fere ratione conveniunt.

AKTICULUS SECUNDUS
(2)

De idearum divisionibus exparte objectorum

I. Causæ ex quibus generales idearum divisiones oriuntur.
Nihil prohibet, quidquid in contrarium asserat Cousin, quo­
minus ideam ad modum imaginis consideremus, dummodo in
sola repræsentationis notione, quam importât imago, sista­
mus, ceteris, quæ imagini materialiter consideratae conve­
niunt, sepositis. Porro imago ab imagine differt: Io, ex
diversitate objectorum quæ una præ altera refert ; 2", ex modo
referendi, seu exprimendi unameamdemquerem. Deindeideæ
sunt in mente nostra, atque ideo eas ad invicem conferre
mens ipsa potest. Hinc duplex alia causa distinctionis idea­
rum, nempe ; 3° ex collatione idearum inter se ; 4°, ex ordine
ad mentem in qua ideæ sunt. In hoc articulo et quatuor
immediate sequentibus dicam de idearum divisione ex primo
capite.
II. Idea positiva et negativa. Uæc est prima divisio idea­
rum in ordine ad objecta. Idea positiva illa est, quæ expri­
mit entilatem aliquam, ut cum mente vel voce dico, lux ; idea

negativa est quæ exprimit entitatis cujusgue carentiam, ut cu ni
dico, tenebræ. — Non requiritur ergo ad rationem ideas negativæ quod vocabulum ipsum negativum sit semper, ut cum
dico non-homo : dummodo negetur entilas, sive hæc negatio
indicetur termino negativo sive positivo, semper erit idea
negativa, ut mors; sicut contra, etiamsi expressio sil negativa,
si tamen entilas per ipsam designetur, erit idea positiva, ut
immortalis. Hinc termini nonnulli dicuntur positivi voce, et
negativi sensu, ut cæcitas, mors, etc., et nonnulli termini sunt
positivi sensu, quamvis voce sint negativi, ut immortalitas, etc.
III. Nota. Quo sensu idea negativa intelligenda sit. Idea
lamen negativa non perinde est intelligenda, ac si per ipsam
menti exhibeatur ipsa negatio : hæc enim explicatio, quam
Hegel et hegeliani amplectuntur et in qua fundant pantheismum, tam impossibilis est, quam impossibile est nihilum
posse imagine quadam repraesentari. Sed in conceptibus, seu
ideis negativis, menti exhibetur opposita entilas positiva,
cujus negatio constituit ideam negativam : visio positiva idea
est; cæcitas est ipsa visio negata. Quocirca communiter dici­
tur negationem intelligi per modum affirmationis, ad cujus
speciem reducitur et quam sequitur, ut sese exprimit
S. Thomas, I-II, Qu. LXX1I, Artic. VI. ad 3; qui etiam, II-1I,
Qu. LXXIX, Artic. III. ad 1, recte addit, quod negatio actus
reducitur ad genus actus : ct secundum hoc non-agere accipitur
ut agere quoddam. Keducitur (et ideo dicitur esse non perse,
sed reductive in aliquo genere) et accipitur, sed non est quid
tale objective. Et sanctus Augustinus inter cetera multa quæ
circa ideas negativas disserit Lib. V. de Trinitate, Cap. Vil.
n. 8, hæc notat : Qui ergo dicit, non-homo est, non aliud genus
prædicamenli enuntiat, sed tantum illud negat.
IV. Idea simplex et composita. Simplex seu incomplexa
idea illa est, quæ unicam rei enlitatcm seu essentiam significat,
ut homo; composita idea seu complexa illa erit quæ multi­
plicem rei cntilatem seu essentiam in se includit, ut medicus, in
quo duo revera sunt, nempe homo et forma accidentalis
nempe medicina, a qua homo denominatur et est formaliter
medicus.
V. Nota. Opinio Lockiana Sensit Joannes Lockius ideam
simplicem esse illam quæ omni compositione caret, producitque in anima conceptionem unifoimem, ita ut in diversas
ideas distingui non possit; quam Lockii sententiam, a rccentioiibus scriptoribus passim amplexam, multis impugnat

argumentis eruditissimus Roselli, in sua Logica, Qu. VIH,
arlicul. I. At, meo quidem judicio, dissensio evanescet, si
æquivocatio auferatur. Nes dicimus ideam simplicem ex uni­
tate ac proinde ex indivisibililate entilalis seu essentiæ rei
cujusque desumi : quæ essentia pluribus nolis coalescere
potest, ita tamen ut una ex hisce notis distrahi utcunque ab
alia non possit, quin simul pereat rei illius idea. Ita homo
simplici idea referlur : sed hominis essentia duabus notis
essentialibus constituitur ; est enim compositum ex anima
rationali et corpore organico, vel animal-rationale. Attamen
duæ istæ nolæ inter se ita uniuntur in homine, ut si sustu­
leris corpus ab anima, vel rationalitatem ab animalitate,
jam perimis hominis notionem. Hoc ergo in sensu pote.4
cum Lockio asseri, ideam simplicem talem esse ut non
possit in varias ideas distingui : quia distincta in varias
ideas, in casque distracta, jam desinit esse illamet idea, et
transit in aliam.
VI. Idea geometrica et pura. Hæc divisio recentioribus
debetur, sed minime necessaria est, neque Antiquioribus
ignota. Idea geometrica (quam nonnulli satis improprie sen­
silem vocant) illa dicitur, quæ extensionem sive explicite sive
implicite significat ; cujusmodi sunt ideæ circuli, maris, etc. :
quæ vero nullam extensionis significationem habet, idea
pura nuncupatur; hujusmodi sunt ideæ spiritus, veritatis, et
,-diæ similes. — Scholastici verius partiebantur species seu
ideas secundum gradus abstractkmis a materia, scilicet :
t°, species abstractas a materia tum sensibili (corpore) tum
intelligibili {quantitate) : et hæ pertinent ad metaphysicam,
seu philosophiam primam ; — 2°, abstractas a materia sensi­
bili sed non ab intelligibili: et his utitur mathesis; —
3°, abstractas a materia individua, sed non ab intelligibili
neque a sensibili in universali , ut in Physica.
VII. Idea concreta et abstracta. Idea abstracta designat
proprietatem seu formalitatcm aliquam præcisam a quocumque
subjecto, in quo sit et quod denominet, ut sanitas, humanitas,
aliaque hujusmodi ; idea vero concreta eamdem proprietatem
seu formalitatcm designat, sed ut afficientem aliquod subjectum,
quod propterea ab illa ipsa formalitate denominatur; ut
sanus, homo, medicus, etc. Unde, scholastice loquendo, abs­
tractum est formale concreti.
VIII. Nota. De triplici concreto. Solet a philosophis tri­
plex concreti genus distingui, metaphysicum, physicum et lo-

fficum. Nam aut forma inhæret subjecto intrinsece simul et
essentialiter, ut humanitas homini, et habetur concretum
metaphysicum ; aut inhæret intrinsece quidem sed non essen­
tialiter, ut doctrina homini docto, et habetur concretum phy­
sicum; aut denique solummodo extrínseco subjectum afficit,
ut laus hominem laudatum, et habetur concretum logicum,
id est concretum non reale, sed mentis tantummodo consi­
deratione confectum.
IX. Idea realis et logica. Prima designat objectum prout
realitcr in se est, independenter « mentis consideratione, ut
angelus, homo, Deus. Altera designat objectum secundum
essendi modum quem habet a mente et in mente, ut genus,
species, differentia. — Ex his plane ¡ntelligitur quid nomine
objecti primes intentionis et secundas intentionis in scholis
significetur. Prima intentio res exhibet ut in se sunt, sicut
dictum est de idea reali ; secunda vero intentione usurpamus
objecta secundum ordinem vel dispositionem quam 'accipiunt
a mente nostra (ut dictum est de idea logica), et quæ
proplerea dicitur etiam ens rationis.
ARTICULUS TERTIUS

(3)

De idearum divisione ex amplitudine objecti.
I. Ratio articuli. In præcedenti articulo ideas conside­
ravi in ordine ad objecta ab ipsis expressa. At objectum
ipsum expressum aliquando est quid uni proprium, ul
Petrus ; aliquando vero est aliquid pluribus subjectis com­
mune, ut animal. Haec communitas est ipsamel extensio seu
amplitudo idearum, ob quam ideæ peculiares divisiones sor­
tiuntur, quæ in scientiis omnino necessariæ sunt, et passim
occurrunt. Ideo agam imprimis de hujusmodi divisionibus in
genere, in sequentibus autem articulis dicam de nonnullis
earumdem divisionum speciebus.
II. Idea singularis et idea universalis. Inter idearum
divisiones ex objecti amplitudine seu extensione, prima
occurrit divisio ideæ in singularem et universalem. Idea sin­
gularis objectum designat individuum seu nulla extensione
prœdihim, nempe objectum ita determinatum, ut pluribus
neque conveniat neque convenire possit; cujusmndi sunt

ideæ Petri, Pauli, Romae, hujus vel alterius arboris. Objectum
præfatum ideo nobis tale exhibetur, quia tales nolas refert,
quæ simul sumptæ nonnisi ipsi conveniunt cum exclusione
cujusvis alterius subjecti : quæ notæ his vulgatis versiculis
continentur :
Forma, figura, locus, tempus, stirps, patria, nomen:
Hæc ea sunt septem, quæ non habet unus et alter.

Idea universalis e regione opponitur ideæ singulari : est
enim illa, quæ refert aliquid unum, quod pluribus subjectis
aliqua saltem ratione convenit. Ita ideæ substantiae animalis,
viventis, corporis, etc., ideæ universales sunt, quia exprimunt
aliquid commune hominibus, brutis, plantis, aliisque rebus
quamplurimis. — Bes, quibus communis est idea univer­
salis, considerantur a logicis ut ipsi ideæ universali infe­
riores et subjectae. — Patet autem hujusmodi inferiora in se
haberc et quidquid universalis natura, ut essentia est, habet,
et alia quaedam. Unde universale potius est extensione suis
inferioribus ; sed hæc comprehensione potiora sunt ipso
universali.
III. Idea particularis collectiva et distributiva. Porro
idea universalis aut in se sumitur sine aliqua restrictione,
ut homo, circulus, etc. ; aut contra profertur cum particula
quadam restrictiva, ut aliquis homo, aliqui circuli ; per quam
additam restrictionem , homo , circulus , quæ , ex se, quid
commune vel omnibus hominibus, vel omnibus circulis
significant, nonnisi portionem, ut ita dicam, hominum vel
circulorum designant. Idea universalis, hoc secundo modo
accepta, vocatur in Logica idea particularis, quæ etiam
disjunctiva dicitur; et est ipsa idea universalis, quæ allecta
particula restrictiva, non omnibus per ipsam significatis, sed
quibusdam solummodo applicatur, — Idea vero universalis
in se et non restrictive accepta dividitur in collectivam et
distributivam. — Idea collectiva est illa, quæ aliquid exprimiteommune pluribus, at non singillatim sed collectim sump­
tis. Ita ideæ exercitus, civitatis, familiae, designant milites,
cives, etc., at non divisim (non enim quilibet miles est
exercitus, neque quilibet civis est civitas, sicut revera quod­
libet humanum individuum est homo), sed collectim accep­
tos. — Idea, quæ aliquid dicit commune pluribus, tum
collectim tum divisim sumptis, vocatur distributiva ; ita idea
hominis est idea distributiva, quia et Petrus est homo, et

omnia et singula humana individua, sive collectim sumpta
sive divisim, sunt homines.
IV. Nota I. Ideæ particulares determinatio et indetermi­
natas. Diximus ideam universalem evadere particularem, si
ipsi apponatur particula restrictiva; at hic declaratione opus
est. Nam accidit quandoque ut ex adjunctis ita determinetur
sensus idem universalis, ut individuum designet, ac propterea revera singularis sit, ut : aliquis homo Américain detexit.
Per adjunctum, Américain detexit, tô aliquis homo coarctalur ad
designandam peculiarem personam, nempô Christophorum
Columbum.— Quandoque etiam non unum quidem, sed
plura individua particularis idea exprimit, at simul tamen
quæ sint illa plura determinat; ut si dicam : aliqui homines
sunt nigri coloris-, per adjunctum nigricoloris satis determino
per aliquos homines designari Æthiopes. Hujusmodi ideæ
particulares dicuntur determinata:. — Denique to aliquid
nullum determinatum individuum designare ex adjunctis
deprehenditur, ut si dicam : aliqui homines student, aliquis
oculus est necessarius ad videndum; quia enim potest æque
studere Paulus vel Antonius, et videri vel oculo sinistro vel
dextro, non magis designatur Petrus quam Antonius, aut
oculus dexter quam sinister. Hæc idea particularis dicitur
confusa vel indeterminata.
V. Nota II. De idea collectiva ut est ab universali dis­
tributiva distincta. Ideam collectivam ab idea distributiva
esse distinctam salis constat ex utriusque data definitione.
Sed hic peropportunum est nonnulla circa carum naturam
adnotare, ut in quo conveniant et in quo differant tirones
Logicæ sciant, et sophismata caveant. Igitur tum idea collec­
tiva tum idea distributiva unum aliquid præ se ferunt pluribus
suppositis tributum, ut homo individuis humanis, exercitus
militibus. At vero in universali distributivo illud unum quod
exprimitur est unitas naturae inter inferiora subjecta, de qui­
bus affirmatur ; contra, universale collectivum non unitatem
refert naturæ, sed unitatem ordinis inter sua subjecta. Et
hæc est ratio cur universale distributivum est tale unum,
quod tum de omnibus simul sumptis, tum de singulis infe­
rioribus prædicalur ; sed universale collectivum non de
singulis dici potest, sed de omnibus simul sumptis, quia so­
lummodo simul sumpta ordinem habent ad invicem. Merito
igitur S. Thomas, P. I. Qu. XXXI. Artic. I. ad 2, asserit
quod idea collectiva duo importat, scilicet pluralitatem sup-

positorum, el unitatem quamdam, scilicet ordinis alicujus.
VI. Ideæ univocæ et analogæ. Hæc est subdivisio ideæ uni­
versalis distributiva, Etenim idea distributive universalis,
ut diximus, aliquid exhibet commune distributive pluribus.
Sed aliquid potest esse commune pluribus dupliciter, vel
nempe eadem ratione, sicut natura hominis individuis huma­
nis; vel aliqua tantum similitudine, relatione, ordine ad ali­
quid, in quo ratio expressa per ideam principaliter invenitur
(quod propterea a Scholasticis dicebatur summum analoga tum)-, sicut sanum dicitur de medicina, de aere, de cibo, per
ordinem ad animal, in quo vere, ut in proprio subjecto, est
sanitas, et ad cujus sanitatem ordinantur medicina, aer, et
alia, quæ hac de ratione sana dicunlur. Pritnæ ideæ dicun­
tur univocæ; secundæ vero ex analogia vel proportione analogæ sunt appellatæ.
VII. Nota I. Ideæ analogæ analogia attributionis et pro­
portionis. Ideæ analogæ, quas explicavimus, sunt analogæ
analogia attributionis seu habitudinis, per ordinem scilicet
ad aliquid principale; præter has dantur ideæ analogæ
analogia proportionis seu proportionalitatis, cum nempe ad
rationem communem explicatam per ideam universalem, se
habent cum proportione quadam, ut cum risus de homine et
>le prato virenti dicilur, præsertim in pó’esi.
VIII. Nota II. Ideæ æquivoeæ non dantur. Consulto
ideas universales in analogas et univocas distribui, nulla
facta mentione de æquivocis. /Equivocado enim proprie non
est in ideis sed in vocabulis, celerisque sensibilibus signis,
quibus mentales ideas forinsecus manifestamus, repgritur.
Halio est quia idea rem unicam refert, cujus ipsa est menta­
lis aut repræsentatio aut expressio; unde ita est idea unius
rei, ut non possit esse alterius. Quocirca de æquivocis signis
erit sermo in tractatu de vocabulis.

ARTICULUS QUARTUS

W
De ideis transcendenlalibus ac de divisione
universalis univoci.
I. Ratio articuli. Ideas universales distribuimus in analo­
gas et univocas, inter analogas autem transcendentales ideæ

recensentur; et idea univoca in varias distribuitur species.
Harum igitur idearum breviter, et dilucide, quantum potero,
explicabo naturam, quam si quis ignoraverit, jejunus omnino
in quæstionibus philosophicis erit.
II. Notio transcendentalium. Transcendentalis idem no­
mine, ut vocabulum ipsum indicat, significatur id quod
transcendit, seu est supra species et genera rerum. — Datione
autem communitatis, per transcendentale cum philosophis
inlelligimus, id quod omnibus ac singulis rebus, quæ sunt aut
possunt esse, aliqua saltem ratione convenit : ac proinde maxi­
mam extensionem habet(3, II).— Quinque Iranscendentalia
numerantur, ens vel res, verum, bonum, aliquid et unum : hæc
omnia nullum entis genus peculiariter designant, sed tamen in
quolibet rerum genere inveniuntur, quia nihil est aut concipi
positive potest quod ens non sit, et, consequenter, quod non
sit verum, bonum, unum, aliquid. Proinde dicuntur transcen­
dentia et indeterminata, quia nullo rerum genere determinato
continentur, et quam maxime ab universalibus proprie dictis
differunt : nam universalia determinatum genus, vel deter­
minatam speciem quibusdam subjectis propriam, ceterisque
non communem designant, ut substantia, vivens, animal,
homo, et alia; quæ ideo a scholasticis categórica dicebantur.
III. Divisiones universalium. Universalia vero, quæ univoce
(et hoc nota) inferioribus tribuuntur, quinque a philosophis
passim enumerantur, nempe genus, species, differentia, pro­
prium et accidens, lloruni omnium definitiones traditas a
Scholasticis dabimus et explicabimus.
Genos est unum aptum inesse pluribus, specie differentibus,
et prædicari de illis in quid incomplete. Dicitur unum aptum
inesse pluribus, quiajemis (sicut et quatuor alia) est universale,
cujus proprium est ad plura ordinem importare, ut ex dictis
manifestum est. Additur pluribus specie differentibus, quia
genus præcise designat illud unum, in quo res, specifica natura
dis.incito, conveniunt; ut animal est genus ad homines et ad
bruta. Denique dicitur prædicari seu tribui illis speciebus
differentibus in quid, nempe ut aliquid ad essentiam consti­
tuendam pertinens (sicut animal dictum de homine et de
bruto); sed additur incomplete, quia revera genus totam natu­
ram illorum de quibus prædicalur non explicat; sicut animal
non dicit neque totam naturam bruti, neque totam naturam
hominis, cui præter animalitatem convenit etiam rationalitas,
qua a brutis essentialiter distinguitur.

SPKCiEsesí unum aptum inessepluribus, numero differentibus,
et prædicari de illis in quid complete. Ponitur quod species
tribuitur pluribus non quidem specie, ut genus, sed numero
solum differentibus ; ut homo dicitur de individuis humanis,
quæ non specie, sicut brutum et homo, sed numero ad invi­
cem solummodo differunt. Additur quod species prædicatur
de inferioribus in quid, hoc est, essentialiter ; et insuper com­
plete, quia species revera explicat essentiam et completam
essentiam rei ; sicut animal rationale dicit essentiam et com­
pletam essentiam hominis.
Differentia est unum aptum inesse pluribus et prædicari de
illis in quale quid ; in quale, hoc est adjectivo modo, ut ratio­
nale ; in quid, quia differentia designat illud essentiale per
quod species, quæ in genere conveniunt, inter se essentialiter
discriminantur. Ita, homo et bruta conveniunt in genere ani­
mali, cui si addas rationale, habes hominem, specie distinc­
tum a bruto.
Proprium, quod etiam proprietas et attributum passim
audit, est unum aptum inesse pluribus et prædicari de illis in
quale necessario. In quale, quia adjectivo modo exprimitur,
ut cuín dicitur quod homo est capax sciendi ; necessario, quia
licet non constituat rei essentiam, sicut genus, species et
differentia, tamen cum essentia ipsa ita connectitur, ut omni
habenti talem essentiam, et soli habenti talem essentiam, et
semper habenti talem essentiam necessario tribuatur ; sicut
capacitas sciendi in homine.
Accidens est unum aptum inesse pluribus et prædicari de illis
in quale contingenter ; in quale, quia modo adjectivo expri­
mitur, ut doctus; contingenter, quia non comitatur necessario
rei naturam, sed intelligitur ipsi naturæ jam constitutæ con­
tingere, accidere, quasi ab extrínseco : unde sicut inest naturæ,
ita et abesse potest, salva ipsa rei natura. Hinc homo potest
amittere doctrinam, quin propriam naturam amittat.
IV. Corollaria. Satis liquet ex notionibus traditis : 1°, ge­
nus esse quid determinabile ; — 2°, differentiam esse quid de­
terminans genus ad esse speciei-,—3°, ac proinde differentiam
intelligi ut extra essentiam generis : secus differentia non
determinaret genus, et posito genere poneretur differentia ;
quod est absurdum ; 4°, speciem intelligi ut quoddaiu perfec­
tum.
V. Nota I. Prædicabilia. Quinque universalia enumerata
frc7díca6ílúabanliquisdicebaiitur(xarqyopoú|itva),quiapr¿u

dicantur, scu enuntiantur, seu dicuntur de pluribus, vel plu­
ribus tribuuntur, ut explicatum est. Quod vero quinarius iste
numerus divisionem completam universalium univocorum
complectatur probat Goudin, in. Logica majori, P. I. Qu. 1.
Artic. IV. brevi hoc ratiocinio /«Universale est unum aptum
¡nesse multis; sed quinque modis unum potest esse in multis ;
ergo quinque sunt species universalium. Probatur minor.
Quod est in mullis, vel in illis est ut quid essentiale, vel ut
quid essentiæ adjunctum. Si sit ut quid essentiale, tribus
modis in eis esse potest : Io, ut tota eorum essentia, et sic est
species ; ut homo respectu Petri et Joannis ;2°, ut pars essen­
tiæ, qua res convenit cum aliis,et sic est genus; ut animal
respectu hominis et equi ; 3°, ut pars essentiæ, qua ab aliis
speciebus discernitur, et sic est differentia; ut rationale res­
pectu hominis. Si vero sit adjunctum essentiæ ; vel ei ad­
jungitur necessario, et sic est proprium, ut calor respectu
ignis ; vel ei contingenter inest, ut morbus aut sanitas ho­
mini, et sic est accidens. Ergo quinque modis unum mullis
inesse potest, ut genus, ut species, etc.l Hæc Goudin, qui
quæstione secunda Operis citati fuse ac solide de quinque
hisce universalibus disserit.
VI. Nota II. Quo sensu genus dicatur pars speciei. Diximus
genus concipi a nobis ut partem essentiæ specific» ; sed
cavendum est ab æquivocationibus. Pars enim, si revera pars
proprie sit, non potest affirmari secundum identitatem de
toto; unde et absurdum et ridiculum simul esset dicere :
corpus humanum est brachium. At genus tamen affirmatur
vere de specie, ut cum dicitur : homo est animal. Non ergo
genus mera pars speciei est dicendum. Propterea igitur ge­
nus affirmatur secundum identitatem de specie, quia genus
dicit indeterminate quod determinate dicitur a specie ipsa.
.Audiatur Angelicus, qui, in Opusculo, De ente et essentia,
Gap. III. (in princip.), rem hanc scientiis pernecessariam egre­
gie illustrat : <• Patet ergo, sic ille, quod essentia hominis
(species) et Socratis (individua persona) non differunt nisi se­
cundum signatum (determinatum) et non signatum (indeter­
minatum). Unde Commentalordicitsuper VIII..Uetap/iysicorum,
quod Socrates non aliud est quam animalitas et rationalitas,
quae sunt quidditas (essentia) ejus. Sicut etiam essentia ge­
neris et essentia speciei secundum signatum et non signatum
differunt, quamvis alius modus designationis sit ulrobique :
quia designatio individui respectu speciei est per materiam

determinatam dimensionibus; designatio autem speciei res­
pectu generis est per differentiam constitutivam, quæ ex for­
ma rei sequitur. Hæc autem determinatio, vel designatio,
quæ est in specie respectu generis, non est per aliquid in es­
sentia speciei existons, quod nullo modo in essentia generis
sit ; iinmo quidquid est in specie est etiam in genere ut non
determinatum. Si enim animal non esset totum quod est
homo, sed pars ejus, non prædicaretur de eo, cum nulla pars
integralis prædicetur desuo toto. » Prosequiturihidemsanc­
tus Doctor in declaratione hujus doctrinæ ; sed a longioribus
citationibus abstineo, ne tironum mentes plus æquo onerare
videar.

ARTICULUS QUINTUS
(5)
De coordinatione universalium.

I. Ratio articuli. In consuetudine hominum est de diver­
sis generibus et speciebus rerum loqui, sicut de generibus
animantium, de speciebus piscium, et similium. Quocirca
interest plurimum ut multitudo generum ac specierum ad
unitatem quamdam reducatur, ne mens debita claritate in
suis cognitionibus careal. En ratio tum præsentis cum se­
quentis articuli.
II. Generum coordinatio. Igitur genus dividitur in supre­
mum, infimum et subalternum, seu intermedium. Genus supre­
mum illud est quod supra se non habet alia genera, sed im­
mediate ponitur sub transcendentalibus ideis (4, II). Unde
ipsum nulla ratione potest esse species. Ita substantia est
genus supremum, quia nihil ipsa, nisi ens aliaque transcen­
dentia, universalius invenire licet. Genus infimum illud dicitur
quod sub se non alia genera continet sed solummodo species.
Hinc animal est genus infimum, quia ad inferiora descendendo
invenies homines et belluas, scilicet species ipsius generis
animalis: quod relate ad easdem species dicitur genus proxi­
mum. — Denique, genus subalternum illud vocatur quod tam
supra se, quam sub se aliud vel alia genera habet ; cujusmodi est vivens, cujus genus superius est substantia, et genus
inferius est animal.
III. Coordinatio specierum. Sicut genera, ita et species
ZiotuKA. Summa philtHODhica. — T. I,

dividuntur in supremas, inlimas et subalternas. — Nempe,
species suprema illa est, quæ non alias species, sed genus
supremum immediate supra se habet, ut corpus, quod supra
se habet substantiam, quæ est genus supremum. — Species
infima illa est, quæ sub se neque genera neque species habei,
sed tantummodo individua: ita sub homine nonnisi individua
humana sunt, Petrus, Paulus, etc. ; homo igitur est species
infima. Unde species inlima nullo modo potest esse genus ; et
propterea a Scholasticis dicebatur species specialissima. —
Denique, species subalterna tam supra se quam sub se alias
species admittit ; ut animal, quod respectu viventis est spe­
cies, habet sub se species infimas, nempe homines et bruta ;
et vivens, quod est genus respectu animalis, est species res­
pectu corporis et substantise. Unde animal stat inter duas spe­
cies, quales sunt homo et vivens. Ex quibus manifestum est
species subalternas ita esse species, ut sub alio respectu sint
etiam genera, ut patet ex adductis exemplis.
IV. Differentiarum coordinatio. Eodem modo quo coordinantur genera et species, coordinantur differentiæ: differen­
tiarum videlicet alia est suprema, alia infima, alia subalterna.
— Differentia suprema est illa, quæ dividit supremum genus in
suas primas species ; tales sunt incorporeum et corporeum, unde
substantia (genus supremum) dividitur in corpoream et in
incorpoream : quæ habentur sicut primæ specificationes
substantiæ. — Differentia inorna illa dicitur, qua genus infi­
mum, ut animal, trahitur ad speciem infimam; ut per ratio­
nalitatem, animal (genus infimum) fit homo, qui est species
infima. — Denique differentia subalterna est illa, qua genera
subalterna determinantur ad subalternas species. Ita uitiens
est differentia subalterna determinans, e. g., corpus, quod
genus est subalternum.
V. Formulæ loquendi in Scholis. Haud raro accidit ut
dicamus res differre vel toto genere, vel specie, vel numero.
— Toto genere differunt quæ sub eodem genere proximo non
continentur, ut Petrus vel homo et arbor. Genus vero proximum
respectu alicujus rei dicitur illud quod immediate habetur,
si præcisio flat differentia: specilicæ ; ita si homini detrahas
rationalitatem, immediate habes animal. Animal igitur est
genus proximum respectu hominis et bruti : consequenter
rationalitas est differentia ultima, per quam homo a bruto
specie differt. —Specie vero differunt quæ sub eodem quidem
genere proximo, at non sub eadem specie inveniuntur, ut

homo et brutum. — Denique numero tantum differunt, quæ
in eadem specie ordinantur, ut humana individua.
VI. Nota I. Undenam in nobis notiones specificæ et ge­
neric®. Coordinationem generum atque specierum dedi,
nullam mentionem faciens de modo quo mens nostra præfata
genera speciesve efformat, ne salebrosam de origine idearum
quæstionem rudimentis logicis salis incaute ingessisse merito
reprehenderer. Attamen nonnulla hic delibare, claritatis
gratia, quæ logicus adolescens portare facillime valeat, necesse
omnino est, quin tamen in campum ideologicum excurra­
mus. — Mens igitur nostra, vel levissima adhibita attentione
in ea quæ sibi quotidie occurrunt, puta humana individua, videt
prolecto (et cur non videret ?) ea utique ad invicem distincta,
sed tamen convenire in unitate quadam essentiali, quæ
hominis natura dicitur. Quæ unitas speciem exhibet, ut ex
dictis liquido constat. Sicut autem comparat mens individua
humana inter se, ita et eadem cum brutis confert : qua ex
comparatione deprehendit id in quo ulraque conveniunt,
nempe animalitatem, et id in quo differunt, videlicet rationa­
litatem. Hinc exurgunt notiones generis et ili/ferentiæ et spe­
ciei, quas notiones ad supremas species, ac genera suprema
extendere non difficile est, si non solum homines cum brutis,
sed cum viventibus, corporibus, aliisque rebus comparemus.
Et quod dicimus de principalioribus generibus ac speciebus,
de quibus unice in articulo sermo fuit, idem dicito de peculia­
ribus speciebus,puta,canibus, equis,avibus,pisci bus,aliisque
hujusmodi sexcentis, in quas subdividunturspeciesprincipaliores quæ, in casu, ut qnædam genera considerantur. In
omnibus enim animantium speciebus invenitur aliquid
unum commune, scilicet esse animal seu sensibile ; et illud
accipitur ut genus earum. Invenitur etiam aliquid proprium,
quod non excedit tamen limites sensibilis (sicut excedit ratio­
nalitas in homine), sed est gradus magis vel minus perfec­
tus sensibi litatis : qui cum non sit de intellectu animalis
formaliter sumpti, sumitur ut differentia constituens atque
distinguens invicem illas animantium species.
VII. Nota II. Arbor porphyriana. Quo vero ordine exhi­
beantur genera et species videri utcunque potest in sequenti
schemate, quod Arbor porphyriana in Scholis audit, quia
Porphyrius in sua Isagoge tradidit illud :

%—

-Substantia---------

Corporea
Incorporea
3
—
Corpus
—
1
1
4*
4
Organica
5
Inorganica
-Vivens-

6*

6

Sensibilis
7
Insensibilis
- -Animal—
i
8'
Irrationalis
Rationalis
9
---- Homo—
Petrus, Paulus, Dominicus, individua humana

Substantia exhibet ideam maxime genericam, ad quam assur­
gimus movendo ab individuis, et ultra quam cessant genera
et habemurlranscendenlia. Substanliæ si addantur opposita»
differentia;, corporea vel incorporea, habentur vel corpus,
nempe substantia corporea, vel Deus, angelus, anima humana,
nempe substanliæ incorpores). Et ita de reliquis. Numeri
vero 2*, 4*. 6*, 8", designant successivas differentias, per
quas substantia trahitur ad species corporis, viventis, anima­
lis, hominis. — Corporea substantia est inter supremas species;
homo est species infima; vivens et animal sunt species subal­
terna); corpus et vivens sunt subalterna genera. Numerus
10 dénique designat individua coordinata sub specie infima,
et in quibus videre licet unita, ut ita dicam, quæ in superio­
ribus divisim inveniuntur.
ARTICULUS SEXTUS
(6)
De categoriis.
I. Quid categoriæ significent. Quæ Aristoteles xatT)fopia<;,
latini, duce Boëtio, praedicamenta dixerunt : quo nomine
significantur classes seu suprema quædam rerum genera, ad
quæ reducuntur, et quibus propterea subsunt (3, H) quales-

cumque ide® specific® vel categoric® haberi a nobis possunt,
ita ut nulla earum detur qu® in illis non contineatur. Post
igitur divisiones et coordinationes universalium superest, ad
complendum tractatum de idearum objectiva divisione, ut
aliquid de his supremis generibus, quantum Logic® est,
summatim attingamus.
II. Nota. Distinctio praedicamentorum a praedicabilibus.
In antecessum animadvertimus praedicamentaseu categorias,
in hoc difterre a praedicabilibus, quod prædicabilia sunt res
vel objecta prout subsunt secundis mentis intentionibus
(2, IX), quibus mens objecta ipsa considerat secundum id
præcise quod in ipsis mens nostra ponit, nempe secundum
rationem generis, speciei, differentiae, etc., qu®, hoc modo
considerata, non sunt nisi entia rationis (2, IX). At prædicamenta sunt res ips® prout subsunt prim® mentis considera­
tioni {ibid.), per quam nempe res considerantur præcise ut in
se sunt, et secundum quod in se habent esse vel naturam,
quæ per definitionem designatur, et non secundum illud quod
habent in sola mente et a mente. Nihilominus prædicamenta.
quatenus considerantur ut universalia quædam, seu ut plu­
ribus communia, sunt objectum Logic® ; quamvis sub alia
ratione proprie considerentur a Metaphysica. Hinc non
immerito Dominicus Soto, in suis Commentariis in Isagogen
Porphyrii, hæc scribit in prologo ad prædicamenta : « Non
considerantur hic secund® intentiones quemadmodum in
prædicabilibus : non enim definitur hic quid sit genus, aut
species, aut aliud universale ; sed explicantur natur® subs­
tantiae, quantitatis, etc., ut in particulari cognoscatur quid
de quo prædicatur prædicalione generis aut accidentis, etc.
Quocirca considerantur proprietates substanti® et aliorum
prædicamentorum secundum esse reale ; ut recipere magis
et minus, recipere contraria, etc. : sed tamen omnia trac­
tantur, ut inde sumatur judicium prædicationis. »
III. Duo suprema genera rerum. Porro suprema rerum
genera duo sunt, substantia et accidens. Nota nos in præsenti
loqui de generibus, non vero de transcendentalibus, qu® supra
omnia genera sunt, ut dictum est. Probatur itaque assertum.
— Ens omne quod per ideam menti repræsentatur, aut tale
est ut se possideat, ut ita dicam, et non indigeat aliquo sub­
jecto cui inhæreat ad existendum ; aut secus tali subjecto
natura sua indiget. Non datur medium. Sedens primo modo
consideratum, communi hominum usu dicitur substantia ;

secundo modo acceptum dicitur accidens. Ergo substantia
et accidens sunt suprema genera, in quæ ens transcenden­
tale dividitur, et sub quibus cetera entia omnia continentur.
IV. Accidens prædicamentale et accidens prædicabile. Se­
dulo hic notandum est, accidens prædicamentale toto cœlo
difTerrc ab accidente praedicabili. Namque accidens prædi­
cabile dicit modum quo aliquid subjecto cuilibet inhæret, qua­
tenus et inesse et abesse potest salva ipsius subjecti essentia,
ut dictum est (4, III); at accidens prædicamentale exprimit
modum quo ens existit ; quatenus nempe non existit in se
?ed in alio, ut in subjecto ejus, abstractione facta a modo
i[U3 inhaereat, sive scilicet necessario sive contingenter. Et
exinde sequitur quod inter substantiam et accidens prædi­
camentale non datur medium, quod alterutrum non sit, ut
paulo supra probatum est ; sed inter substantiam et acci­
dens prædicabile datur medium, nempe proprium (i, III),
quod utique est accidens prædicamentale sed non est acci­
dens prædicabile. — S. Thomas, P. I. Qu. LXXV1I, Artic. I.
ad 5.
V. Novem accidentium genera. Accidens vero prædica­
mentale in alia novem genera subalterna dividitur, et sunt:
Quantitas, relatio, qualitas, actio, passio, ubi, quando, silus
et habitus : quibus accidentium generibus si addas genus
substantiae, habebis decem categorias ab Aristotele primo or­
dinatas, in quas omnes ideæ categoricæ (4, I) ultimo resol­
vuntur. In memoriæ commodum antiqui sequentibus versi­
culis categorias omnes comprehendebant:
Arbor
(Substantia
Ituri
(Ubi

—
—
—
—

sex
quantitas
eras
quando

— servos — ardore — refrigerat
— relatio — qualitas — actio
— stabo
— sed tunicatus ero
— situs—
habitus).

— ustos;
—passio)

Revera de aliqua substantia, puta de Petro, quæri potest :
cujus staturæ fuerit (quantitas) ;cujus filiusvel pater (relatio) ;
qualis homo, bonus vel malus (qualitas) ; quid egerit (actio);
quid perpessus fuerit (passio) ; quo tempore vixerit (quando);
quo loco (ubi) ; quomodo in loco se habuerit, sedens, am­
bulans, etc. (silus) ; quibus vestibus utebatur (habitus). Qui­
bus quæstionibus expletis, nihil habes amplius quod requi­
ras de supremis generibus, quæ hominem illum respiciunt ;
et quidquid peculiare subjungas, ad unum illorum genus
plane reducitur.
VI. Nota. Auctor Libri de arte cogitandi. Auctor libri cui

titulus est, De arte cogitandi, in prima parte Logicæ, Cap. IIÏ.
improbat categorias Aristotelis ut arbitrarias, et hominem
inducentes ad inanes verborum cortices pro sincero fructu
acceptandos. Sed hæc animadversio auctoris cartesiani cx
inconsideratione procedit. Categorias aristotélicas arbitra­
rias non esse, sed in ipsa rerum natura fundatas satis consI at ex dictis ; neque summi viri, quos inter sunt beatus Albertus
Magnus, sanctus Thomas, sanctus Bonaventura, aliique ma­
gni nominis Scholastici, qui illas categorias et amplexi sunt
et illustrarunt, arbitria imaginationis sunt prosecuti. — Sed,
inquit auctor citatus, penes neminem jus est ad aliis leges
præscribendas, qui non minus quam Aristoteles, uti poterunt
suo jure ad objecta suarum cogitationum eo ordine dispo­
nenda, qui suæ philosophandi rationi sit maxime consenta­
neus. — Fateor, sed quid ex his sequatur non video. Nam
unusquisque uti potest jure suo in disponendis propriiscogitationibus ; sed hoc non impedivitquominus Auctorscripserit
librum de arte cogitandi, in quo plura præscribuntur ad rec­
tam philosophandi rationem. Numquid ipse in suo libro sibi
jus arrogavit contrat jus alterius ? Minime gentium. Etenim
cuilibet jus est eas investigare et tradere leges, quibus aptius
mens dirigatur ad rerum veritatem inquirendam atque con­
sequendam, a quibus legibus liberum est cuique recedere, si
meliores inveniat ; sed eas sequendas ratio dictat, si meliores
non inveniantur. Et id præcise intendit Aristoteles in cate­
goriis ordinandis. Aptior methodus philosophandi sibi ratio­
nabiliter visa est, quæ unitatem quamdam conferat ideis
nostris ; ad quam unitatem maxime categorias conferre pro­
bavit. — Nego denique per categorias homines induci ad
inanes verborum cortices pro sincero fructu acceptandos :
verus enim et in scientiis maximus fructus est ordinatio
propriarum idearum ; neque insuper putandum est viros
summos, supra memoratos, inanes verborum cortices pro
siiuero fructu acceptasse. Sed hæc satis, et forsitan plus
quam satis contra animadversiones Auctoris Artis cogitandi.
Potius de unoquoque praedicamento nonnihil est delibandum,
ne tirones logicæ nimium jejunos relinquamus.
VII. Explicantur prædicamenta. Quid sit substantia, quid
accidens, jam dictum est. Hic solummodo noto substantias
distribui ab Aristotele in primas et secùiidas : substantiæ
primæ sunt individua, consequenter entia primæ intentionis
(2, IX); substantiæ sccundæ sunt genera et species, seu entia

secundæ intenlipnis(i6»d.). Unde prirnæ a mente nostra intèiliguntur ut subject® secundis, sicut inferiora superiori­
bus.
( Quantitas est, accidens extensivum substantiae in paries.J Est
continua, si partes sunt unitæ ; est discreta, si partes uriiope
careant. Et continua est permanens, si partes simul coexis­
tant, ut in spatio ; est fluens, si partes non simul, sed succes­
sive sunt, ut in tempore.
'Relatio est, ordo unius ad aliud, seu accidens cujus natura
est importare respectum ad aliud, ut paternitas, filiatio, aequa­
litas. >
£ Qualitas est, accidens modificativum seu dispositivum sub­
jecti in se ipso); ut quærenti, qualis sit Petrus, respondetur
bonus vel malus. In quatuor species proximas subdividitur, et
sunt : 1‘, habitus et dispositio; — 2*, potentia et impotentia;
— 3‘, passio ei patibilis qualitas; — h‘. forma et figura. —/Habi­
tus est qualitas difficile mobilis disponens subjectum ad
prompte, faciliter et delectabiliter agendum! seu, ut ait
S. Augustinus, Lib. LXXXIII. Qq., Qu. LXXIII, habitus animi
est cujusque disciplinae perceptio usu roborata atque firmata.
( Quod si hæc firmitas desit, erit simplex dispositio)—(Potentia
est aptitudo aliquid fortiter agendi ; qn® si sit remissior,
vocatur impotentia. >—(Passio est qualitas qua sensus nostri
afficiuntur, ut frigus JQuod si affectio languida sit et vix aut
ne vix quidem permanens, ut pallor vultus in periculo ino­
pinato, dicitur simpliciter passio ; si vero affectio illa permanenter vel quasi permanenter insit, ut pallor ex melancholica
complexione, dicitur patibilis qualitas. — Forma est qualitas
resultans in corpore ex terminatione quantitatis : qu® sim­
pliciter dicitur forma, si agatur de rebus artificialibus, et
dicitur figura, si agatur de rebus naturalibus. Hæc proprie ;
vulgo autem promiscue accipiuntur.
( Actio est, accidens, quo causa constituitur actualiter causans^Est transiens, si aliquid producit ad extra, ut scribere ;
est immanens, si nihil ponat ad extra, et tota compleatur in
ipso agente: quod proinde solum tali aclioue periicilur ui
imaginari, inlelligere. —¿Passio contra est accidens per quod
subjectum constituitur' actualiter recipiens effectum ab
agenten ut uri, secari, etc. Distinguitur hæc passio a tertia
specie qualitatis, quamvis in nomine conveniat.
I Ubi est, determinatio in loco ;l ut esse supra, infra, Rofnæ, etc.
'

/'Quando esi, determinatio in tempore ;>ul esse præsens,
prxleritum vel futurum.
*
(Situs est, dispositio partium corporis resultans ex earum
positione in loco ;Jut stare, sedere, euôare, etc.
(Habitus, ut distinguitur a prima specie qualitatis, est dis­
positio resultans in corpore ex vestium superpositione) ut
esse togatum, armatum, et similia.
Hæc in Logica sufficiat prælibasse : horum enim naturam
intimius perscrutari officium est Metaphysiccs.

ARTICULUS SEPTIMUS

P)
De idearum divisionibus ex modo repræsentandi.

I. Ratio articuli. Traditis idearum divisionibus ex parte
objectorum, sequitur ut, juxta ordinem præscriptum (2,1),
dicamus de earumdem idearum divisionibus ex majori vel
minori perfectione qua objecta ipsa manifestant. Constat
enim experientia quotidiana circa unam et eamdem rem
notiones non æque claras ac distinctas a diversis haberi :
quod procul dubio ex idearum provenit perfectione.
II. Divisio generica. Idea igitur ex perfectione repræsentandi quadrifariam dividuntur, nempe : Io, in ideas claras et
obscuras ; — 2°, distinctas ct confusas ; — 3°, completas et incom­
pletas ; — 4°, adæquatas et inadæquatas. Dicamus singillatim
de omnibus.
III. Idea clara et idea obscura. Idest clara est illa, cujus
ope objectum ab ipsa expressum a quocumque alio discernimus ;
hujusmodi sunt ideæ parentum atque amicorum nostrorum,
ut a re sensibili exempla sumamus. — Idea obscura ex oppo­
sito illa est, per quam objectum perceptum ab aliis non satis
discernimus; cujusmodi est idea objecti a longe perspecti,
quod utrum sit homo, vel brutum, vel planta, dicere nequa­
quam possumus. — Manifestum est ideam claram simul et
obscuram respectu unius objecti repugnare prorsus in uno
codemque homine ; non repugnare autem in distinctis homi­
nibus, ut aliunde ex experientia notum est. Sicut pariter experienta notum est ideam obscuram in uno homine posse
heri claram, sicut nobis frequentei accidit.

IV. Idea distincta ct idea confusa. Idea distincta illa di­
citur, quæ clare exhibet nolas (i, VI), quibus res aliqua consti­
tuitur, et ab aliis secernitur. Quas notas si clare idea non re­
ferat, erit confusa. Ita claram justitia? ideam habeo, si hanc
virtutem a ceteris virtutibus distinguo ; at idea distincta erit,
si sciam notas quibus justitia formaliter seu in sua specifica
natura constituitur, videlicet quod sit, firma atque constans
voluntas reddendi unicuique quod suum est. — Patet ergo
ideam distinctam a fortiori esse claram : ideam obscuram a
fortiori esse confusam. Sed ideam claram posse esse confusam,
sicut ideam confusam posse esse claram.
V. Idea completa et idea incompleta. Idea completa est
illa, quæ notas omnes in quas resolvi possunt notse principalio­
res, ex quibus res constituitur et a ceteris distinguitur, clare
exhibet ; ut si quis haberet talem ideam hominis, ut sciret
nedum illum constare ex animalitate et rationalitate, see
auimalitatem sciret resolvere in sua logica elementa, nempe
vitam et sensibilitatem, etc., usque dum perveniret ad sim­
pliciora elementa ; iste profecto ideam hominis haberet
completam ; incompleta igitur erit idea, quæ id non præstat.
— Hinc idea completa semper est distincta ; idea vero incom­
pleta potest esse distincta qua notas refert, sed est confusa
quatenus notarum notas non distinguit.
VI. Idea adæquata et inadæquata. Ut vox ipsa indicat,
idea adæquata illa est quæ rem ipsam adæquat ita, ut totum
et totaliter id exhibeat quod in re est vel esse potestj, et nihil
quod rem ipsam respicit lateat mentem (cf. inf., n. IX). Ina­
dæquata erit illa quæ ab hac perfectione deficit. — Quocirca
idea adæquata a fortiori est completa-, sed completa esse
potest idea inadæquata, qua parte scilicet deficit ab æquatione cum re intellecta.
VII. Corollarium. Ex his omnibus hucusque in articulo
definitis colligitur, ideas omnes ex perfectione repræsentandi
differre ratione majoris vel minoris claritatis qua collustran­
tur ; quæ major vel minor claritas gradus claritatis in recentioribus scholis audit.
VIII. Nota I. Philosophiæ luqdunensis opinio de ideis
obscuris. Philosophia lugduneusis, in Logica, Dissert. 1.
Cap. I. Art. II. § V. contendit ideas obscuras et confusas
nou philosophice sed populariter dici, quia philosophice
loquendo omnis idea clara est atque distincta. « Admitti
nou possunt, ita ratiocinatur, ideæ proprie loquendo, id est

ratione sui, obscuræ et confusæ, quin obscuritas et contusio
ipsas afficiant ideas : atqui ipsas non afficiunt. Si enim obs­
curitas et confusio ipsis inessent ideis, quo plures de quodam
objecto ide® haberentur, eo magis crescerent obscuritas et
confusio, eoque minus clare, minusque distincte perciperetur
objectum : atqui illud prorsus absurdum est. Constat enim
apud omnes, eo clariorem et perfectiorem esse rei cujuslibet
cognitionem, quo circa eam uberior est in mente idearuin
copia. »
Respondeo ideas obscuras ac confusas non perinde dici, ac
si obscuritas vel confusio sit quid positivum afficiens ideas,
ut lux parietem : nam obscuritas et confusio negationem
important, qua significatur carentia lucis et distinctionis;
sed dicuntur obscur® vel confus® per relationem ad objecta
quæ menti manifestant. Quo sensu quis prohibet eas philoso­
phice dici obscuras vel confusas ? Ideas ad modum imaginum
intelligimus (2, I) ; at imagines magis vel minus clare aut
distincte nobis exhibere personam cujus sunt imagines, et
vulgus dicit et philosophus tenet. — Ratio vero a philoso­
phia lugdunensi inducta, quod videlicet cresceret obscuritas
ex multiplicatione idearum, nihil valet. Si enim per hypothesim fingamus omnes successivas ideas unius rei, ejusdem
esse gradus claritatis, neque crescit, neque minuitur cogni­
tionis perfectio ; sicut si multiplicentur imagines æque imper­
fect® unius person®, non magis ista per talem multiplica­
tionem cognoscitur. At non hoc sensu intelligimus ideas
nostras clariores fieri ; sed tuncclarior fit idea cum explicatur,
ut ita dicam, seu cum notas quibus objectum constituitur
distinctius exhibet, quas antea non exhibebat. Quo in casu
non habemus idearum multiplicationem, sed majorem
repraesentationem seu expressionem unius ejusdemque ideæ.
IX. Nota II. ■ Adæquatio idearum juxta recentiores et juxta
antiquos. Ideam adaequatam definivi, significatione desumpta
ab ipso vocabulo adaequari ; sed hanc definitionem non omnes
suscipiunt. Sigismundus Storchenau, Log. P. I.Cap. II. §LVII.
hæc scribit ; « Facile patet in ideis adæquatis diversos per­
fectionis gradus dari : possumus enim ulterius progrediendo
novas de notis notarum notas investigare, et sic porro. » Qu®
verba ab idea adæquata manifeste excludunt perfectam
adæqualionem inter objectum mentale et objectum real£
Sententi® citati aucloris subscribere inter alios videtur Libe»
ratore, qui, Logicae. P. I. Gap. I. Artic. 111. vocat ideas com*

pletas vel adæquatas. Verum ego a rigorosa adæquationis si­
gnificatione recedendum non esse existimo, eo vel maxime
quod in hoc sensu, in quo antiquiores Scholastici usurparunt
vocabulum adæquatio, nullus æquivocationi circa naturam
veræ comprehensionis locus relinquatur. Unde Tongiorgi,
Institut. Logic., Lib. I. Cap. I, Artic. X. § 48, recte scribit :
« Cum vera idea adæquata prorsus adæquari debeat objecto,
ea solum idea videtur hoc nomine digna, quam veteres
comprehensivam vocant. » Idea vero quam Storchenau vocat
adaequatam, revera est idea plus minusve distincta aut com
pleta. — Cf. Roselli, Logic. Qu. X. n. 570, in nota.

ARTICULUS OCTAVUS
(8)
De divisione idearum inter se collatorum
I. Ratio articuli. Hucusque consideravimus ideas tum in
ordine ad objecta, tum in seipsis : at mens nostra respectu
ipsarum idearum non est otiosa, sed eas ad invicem compa­
rat, ac ordinat. Exinde oriuntur peculiares idearum denomi­
nationes, quas recensere in hoc articulo debemus, ut tractatus
logicus circa ideas expleatur.
II. Fontes divisionis generic® idearum inter se collatarum. Age vero, mens nostra ideas inter se comparando tria
necessario reperit. Etenim : Io, ideæ aut iisdem notis cons­
tant aut diversis ; — 2°, et si diversis, aut ad invicem
connectuntur, aliqua saltem ratione, aut secus ; — 3°, et si
neque connectuntur, aut saltem possunt conjungi in unam
ideam compositam eflormandam, aut non. Unde ex hoc tri­
plici capite ideæ dicuntur identicæ vel diversæ, associatae seu
connexae vel insociatæ, associabiles seu consentientes vel inso­
ciabiles seu repugnantes.
III. Ideæ identicæ et diversæ. Ut jam ex dictis patet, ideæ
identicæ surd illæ, quæ ex eisdem notis resultant, ita ut pro­
miscue sumi possint ; ut idea hominis et idea animalis ratio­
nalis : idem enim per utrumque terminum omnino exprimi­
tur. Ideæ diversæ illæ sunt, quæ diversis notis coalescunt, ac
proinde una pro altera sumi nequit; ut idea hominis et idea
lipidis. — Eieri autem potest ut una idea sit vel totaliter
alteri idéntica, ut in exemplo allato de homine et animali

rationali videre est, vel solummodo partialiter, ut animal­
rationale et animal-irrationale sunt quidem identicæ ideæ ex
parte animalitatis, minime vero quoad se et ex toto : imo
specifice inter se differunt.
VI. Nota. Expenditur opinio de intrinseca et extrinseca
identitate vel diversitate idearum. Solent plerique hanc
identitatem vel diversitatem idearum considerare vel in ipsis
ideis, et eam dicunt intrinsecam, quasi illas afficientem ; vel
in ordine ad objecta quæ referunt, et eam vocant extrinsecam
seu objectivant. Sed, ni mea me fallat opinio, hæc subdivisio
æquivocatione non caret. Etenim ideæ, ut ideæsunt, quam­
vis mentale quid sonent, tamen ita objecta præ se ferunt
et ad ea essentialiter ordinantur, ut, si abstrahas ab hoc
ordine ad objecta, jam ideæ propriam naturam amittant
(1, IV). Non igitur ideæ diversæ aut identicæ in se dicendæ
sunt nisi quatenus præcise objecta expressa sunt idéntica aut
diversa. — Sed dices: ideæ possunt esse in se diversæ
et tamen objective identicæ; ut idea candidi et idea
frigidi sunt in mente et intrinsece ideæ diversæ, quæ tamen
in nive identicæ reperiuntur, quippe quod nix et frigida
sit et candida. — Respondeo objectivum ideæ candidi esse
candidum, et objectivum ideæ frigidi esse frigidum, et hu­
jusmodi ideæ sunt objective distinctæ, quia distincta expri­
munt objecta. Quod vero in nive unita inveniantur, probat
tantummodo objecta distincta in se posse esse idéntica
ratione materix seu subjecti in quo reperiuntur,ut, ex. gr.,
designata nive, potest dici et revera dicitur : frigidum
est candidum. Ut puto, philosophi præcitati per to id quod
est objectivum materiam intelligunt ; quo in casu, ut omnis
æquivocatio vitetur, melius et verius, non objective sed ma­
terialiter est dicendum. Nempe in exemplo allato de nive
hoc modo est distinguendum : frigidum et candidum objective
seu intrinsece vel formaliter sunt ideæ distinctæ; materialiter
seu extrinsece vel ratione subjecti sunt identicæ : scilicet, sunt
unum subjecto, quatenus, in casu, unum est subjectum can­
didi et frigidi ; sunt formaliter vel ratione distinctæ, quia
objective acceptæ, diversas definitiones seu rationes vel for­
mas suscipiunt. Et hac distinctione nullus æquivocationi
locus relinquitur.
V. Ideæ associatæ. Accidit persæpe ut una idea habita
excitet sponte sua alias ideas in mente ; ut si cogito de loco
meo natali, hæc idea alias in mente statim excitat, ac de una

in aliam natiiraliter excurro. Quod fieri profecto nequiret,
nisi inter illas ideas aliquis existeret nexus. Ulas igitur ideæ,
quæ inter se tali mutuo nexu junguntur, ut una excitata aliam
in mente revocet, dicuntur ideæ assoeiatæ. — Insociatæ contra
illæ sunt, quæ neque in se, neque respectu cogitationum
nostrarum nullo nexu tenentur.
VI. Nota. De multiplici nexu in ideis associatis. Consulto
dixi, neque respectu cogitationum nostrarum. Etenim nexus
idearum prædictus esse potest vel objections, seu ex natura
ipsa objectorum, vel subjectivus, seu ex conditione ipsius
subjecti cogitantis. — Nexus seu associatio objectiva habetur
quando res ipsæ aut similitudine aut relatione quadam mu­
tuo ligantur, ut idea fumi et idea ignis, idea ignis et idea
combustionis; et ita porro. — Nexus, seu associatio subjectiva
a conditione, ut diximus, pendet subjecti cognoscentis; sicut
transeuntibus per viam sponte menti subeunt quæ alias aut
vidimus aut audivimus, aut experti sumus quocumque modo.
Iltec porro subjectiva associatio triplici potissimum ex capite
pendet : t°, vel ex eo quod illæ ideæ, quæ assoeiatæ occur­
runt, simultanee aliquando a nobis sunt habitæ; — 2°, vel
quia similes aut oppositas impressiones aliquando experti
sumus; — 3°, vel denique quia in similibus aut oppositis cir­
cumstantiis versamur. Quæ omnia satis quisque melius quam
valeant explicari ex se intelligit, si paulisper ad ea attendat
quæ in vita quotidie sibi occurrunt.
VII. Ideæ sociabiles et insociabiles. Sociabiles ideas illas
dicimus, quæ in uno eodemque subjecto convenire possunt,
atque proinde in unam ideam complexam (2, IV) conjungi;
ita justitia et misericordia sociabiles ideæ sunt. Insociabiles
sunt illæ, quæsimul in uno eodemque subjecto stare non queunt,
sedad invicem se excludunt; ita materia et cogitatio, rotunditas
et quadratura, ideæ sunt insociabiles.
VIII. Nota 1. De oppositionis speciebas. Hæc insoci-abiliias idearum vocatur oppositio, quæ ideo abstracte sumpta
est repugnantia unius ideæ vel unius rei cum alia, essendi
simul et sub eodem respectu in uno eodemque. subjecto. Opposi­
tionis vero quatuor species recensentur, contradictoria, priva­
tiva, contraria et relativa. Contradictoria est inter rem et ejus
negationem; ita homo et non-homo sunt ideæ contradictori®.
Privativa est inter formam seu proprietatem et ejusdem caren­
tium in subjecto, cujus natura importat illius formæ exigen­
tiam habere; ita visio et caecitas in homine sunt ideæ priva-

tivc oppositae. — Et nola discrimen inter simplicem negatio­
nem et privationem : prima enim a connotatione seu exigen­
tia in subjecto ad habendam formam abstrahit; secunda
illam exigentiam includit. Unde excitas non dicitur privative
de lapide, sed de animali, cujus natura est visum habere. —
Oppositio contraria est inter ideas vel res positas sub eodem ge­
nere, sed quæ in uno et eodem subjecto simul conjungi non pos­
sunt : ita virtus et vitium sunt species habitus (G, VII); et
tamen repugnat hominem esse simul virtute prxditum et vi­
tiosum. Dico simul, quia successive fieri potest, ut homo vir­
tutem amittat et vitiosus evadat, et vice versa, ut per se no­
tum est. — Denique oppositio relativa est repugnantia inter
duo vel plura ex mutuo ordine, quem ad invicem dicunt, prove­
niens; ita pater et filius opponuntur relative, et repugnat
quod pater sub eodem respectu sit filius et quod filius sit
pater.
IX. Nota II. De postprædicamentis antiquorum. Quæ
ideis atque rebus inter se comparatis conveniunt, antiqui
postprxdicamenta dixerunt. Quinque numerantur, scilicet,
oppositio, prioritas, simultas, motus et modus habendi. De oppo­
sitione jam dictum est, atque alia plura dicemus in tractatu
de propositionibus; de aliis nonnihil est delibandum, præsertim deprioritale et posterioritate, quarum notitia philoso­
pho non levem affert utilitatem.
Prioritas generatim sumpta est, prxeessio unius ad alterum,
sicut arbor prior est fructibus ab ipsa productis. Et quia
quinque modis aliud ab alio præcedi potest, quintuplex est
prioritas, durationis, naturx, consequentix, ordinis et digni­
tatis : quibus ex opposito corresponde! quintuplex gradus
posterioritatis. — Prioritas durationis est prxeessio existentix
unius ad existentiam alterius; ita senex præcedit puerum. —
Prioritas naturx est coexistentia duarum rerum, ita tamen ut
una esse accipiat ab altera; ita sol est simul cum sua luce,
sed lux esta sole. — Prioritas consequentix est prxeessio unius
ad alterum, quatenus hoc secundum subaudit et includit pri­
mum ; ita animal præcedit hominem, et genus speciem, quia
non esset homo, si non esset animal : at potest dari animal
quin sit homo; unde non valet consequentia : est animal;
ergo est homo; valet tamen : est homo; ergo est animal. —
Prioritas ordinis est prxeessio unius ad alterum in rerum dispo­
sitione: ita in materiis philosophicis Logica præcedit alias
philosophiæ partes. —Prioritas dignitatis est prxeessio unius

ad alterum in ratione officii-, ita rex, ut rex, subditos præcedit.
Simultas opponitur prioritati, et est negatio præcedentiæ
unius ad alterum. Est vel durationis ve) naturæ, etc., secun­
dum quod negatur vel præcedentia durationis inter unum et
alterum, vel præcedentia naturæ, vel consequents, vel ordi­
nis, vel dignitatis.
Motus late sumptus est transitus ab uno in alium statum.
Sex species numerantur : Io generatio quæ est transitus a
non esse ad esse substantiale ; ut cum generatur animal; —
2°, corruptio, quæ, ex opposito ad generationem, est transi­
tus ab esse ad non esse; ut cum animal moritur; — 3°, augmentalio, quæ est transitus a minori ad majorem quantitatem-,
ut cum corpus nostrum adolescit; — 4° diminuito, quæ, ex
opposito ad augmentationem, dicitur transitus a majori ad
minorem quantitatem, ut cum corpus nostrum infirmitate
consumitur; — 5°, alteratio, quæ est transitus subjecti ab una
in aliam qualitatem : ut cum homo repentino periculo percitus
vultu pallescit; — 6°, latio, quæ est transitus corporis ab uno
m alium locum : et hoc est quod vulgariter intelligimus voca­
bulo motus.
Modus habendi dici potest, determinata ratio, qua unum
alteri inest, vel inhaeret; quod quintuplici modo esse potest :
Io, per inhœsionem, ut lux parieti; — 2°, per continentiam,
sicut dolium habet vinum; 3°, per possessionem, sicut
homo habet agrum; — 4°, per relationem, sicut pater habet
filium; —a°, per juxlapositionem, sicut corpus habet vestem
qua legilur.

ARTICULUS NONUS
(9)

?

De ideis in ordine ad mentem.
I. Ratio articuli. Ultimo loco denominationes idearum
per ordinem ad ipsam mentem sunt assignaudæ : quæ
ullimæ denominationes ex modo inferuntur quo objectum
cognitum menti cognoscenti manifestatur. Præmitto doc­
trinam sancti Thomæ, quæ magnam lucem affert in hac
malcría : quippe quæ attingit fundamenta ipsa nostrarum
cognitionum.

II. De triplici modo cognoscendi res. << Aliquid, inquit
Angelicus, tripliciter cognoscitur. Uno modo per præsenliam suæ essenliæ in cognoscente sicut si lux videatur
in oculo. Alio modo per præsentiam suæ similitudinis in
potentia cognoscitiva ; sicut lapis videtur ab oculo per hoc,
quod similitudo ejus resultat in oculo. Tertio modo per hoc
quod similitudo rei cognitæ non accipitur immediate ab ipsa
i<: cognita, sed a re aliqua, in qua resultat ; sicut videmus
hominem in speculo. • Hæc sanctus Thomas, P. I. Qu. LV1.
Artic. III. et fusius in Librum Boetii de Trinitate, Qu. 1.
Artic. II (Ed. P. Opuse. LXX, fol. 116, col. 4) : quibus si pau­
lisper attendas, videbis non aliunde quam ex triplici capite
assignato posse nobis provenire cognitiones rerum. Idea, quæ
immediate accipitur a præsentia reali rei cognitæ dicitur intui­
tiva ; — quæ vero accipitur non immediate ab ipsa re cognita,
sed a re aliqua in qua resultat, dicitur abstractiva. Consequen­
ter mentis actus, quo res intelligitur duobus prioribus modis,
scilicet aut per præsentiam suæ essenliæ in ipsa mente, aut
per similitudinem seu ideam acceptam immediate a re ipsa,
dicitur intuitio seu cognitio intuitiva, et etiam visio stricte
accepta; actus vero mentis qui exercetur per ideam abstraclivam, dicitur cognitio abstractiva. Hinc cognitione intuitiva
video florem, sentio me senlire, intelligo me intelligere ; cogni­
tione abstractiva cognosco ignem ex fumo, causam ex effectu,
et similia.
*
III. Idea directa et idea reflexa. Porro, ut per experien­
tiam notum est, aut objectum primo menti subest, aut mens
sponte sua redit in objectum cognitum, ut ipsum melius
penetret et consideret. Primo modo considerata cognitio
dicitur directa-, secundum autem cognitionis genus dicitur
cognitio reflexa. Et ideo directae vel reflexae appellantur ideæ
relative Ita ideam directam ex hominis præsentia efformo ;
sed reflexe revoco in mentem ideam ipsam et accuratius
expendo. Palet autem reflexionem exerceri posse tum in
'pjcetum ideæ intuitive tum in objectum ideæ abstractive
Quod si objectum istud recogitatum sit aliquid a subjecto
cogitante distinctum, reflexio dicitur ontologica, et etiam
simpliciter recogitatio ; sin autem reflexio attingat ipsos actus
subjecti cogitantis, ut sentire, intelligere, velle, dicitur
reflexio psychologica, seu subjectiva, et apud recentiores
communiter vocatur conscientia. Attamen conscientia non
est nisi pars, ut ita dicam, reflexionis psychologicæ, quia
Z10LIAM1. Summa philosophica. — T. I.

reflexione psychologica mens scrutatur naturam suorum
actuum et ipsam conscientiam; hæc autem tota exclusive
est in attestanda existentia actuali affectionum animi nostri
(inf., arlic. 25, VII).
IV. Nota. Recensentur aliæ denominationes actuum men­
tis. Quia sermo incidit de quibusdam denominationibus,
quibus actiones mentis designamus, opportunum ducimus
hic alias adjungere, quæ et in scientiis et in usu communi
frequenter occurrunt.—Abstracta est mentis actus quo exvariis
nolis’qua; in objecto sunt, unam consideramus separatim, non
quiilpiu, ut acute notat sanctus Thomas, in 111. de Anima,
Lecti XII. intelligentes illas notas esse in objecto separatas,
sed separatim vel seorsum intelligentes. Quod Angelici princi­
pium cautissime est notandum et præ mente in philosophicis
disciplinis semper habendum, ne separata in rebus dicamus,
quæ per mentem separatim in ipsis apprehendimus. Ita in
homine singulari intclligiinus, abstractions ope, humanam
naturam, sciliceleleinentum universale, quod commune habet
cum ceteris hominibus, quin consideremus nolas ejus indivi­
duantes, quibus a ceteris hominibus discriminatur ; at in
præfato individuo natura humana et notce individuantes se­
paratim quidem, sed non separata ponuntur aut existunt.
( Attentio est animi aversio a quocumque alio objecto ut in
unum solummodo aciem figat. Ut patet, attentio est quædam
species abstractionis, a qua tamen differt in hoc, quod atten­
tione animus avertit se aceteris objectis, ut unum consideret ;
contra per abstraclionem consideramus separatim quæ revera
in objecto separata non sunt.
Præter hos actus dantur etiam alii, ut meditatio, cogitatio,
contemplatio, quos egregie explicat Angelicus, II-1I. Qu.
CLXXX. Artic. Ill. ad 1, cujus verba hic transcribo : « Cogi­
tatio, secundum hichardum de Sancto Victore, videtur perli­
nere ad mullorum inspectionem, ex quibus aliquis colligere
intendit unam simplicem veritatem. Unde sub cogitatione
comprehendi possunt et perceptiones sensuum ad cognoscen­
dum aliquos effectus, el imaginationes, et discursus rationis
circa diversa signa, vel quæcumque perducentia in cognitio­
nem veritatis intentar, quamvis secundum Augustinum, XIV.
deTrinilate, Cap. VII. cogitatio dici possit omnis actualis ope­
ratio intellectus. Meditatio vero pertinere videtur ad processum
rationis ex principiis aliquibus pertingentibus ad veritatis
,alicujus contemplationem. Et ad idem pertinet consideratio,

secundum Bernardum, Lib.V.de Consideratione. Cap. ultimo,
cl Lib. II. Cap. II : quamvis secundum Philosophum, in 111.
de Anima, omnis operatio intellectus consideratio dicatur. Sed
contemplatio pertinet ad ipsum simplicem intuitum veritatis.
Unde idem Richardus dicit, Lib.I,De contemplatione, Cap. IV,
quod/Contemnlalio est perspicax et liber intuitus animi in res
percipiendasj(ileditalio xailem est intuitus animi in veritatis
inquisitione occupatus)¡(Cogitatio autem est animi respectus ad
evagationem pronus, f Et in responsione ad 2, articuli citati,
animi speculationem ad ipsam meditationem reducit sanctus
Thomas: • Speculatio, ut Gloss, ordin. (Augustin.lib.XV; de
Trinitate, Cap. VIII) dicit, dicitur a speculo, non a specula.
Videre autem aliquid per speculum, est videre causam per
effectum, in quo ejus similitudo relucet. Unde speculatio ad
meditationem reduci videtur. » Hæc quidem sapienter dicta
sunt, et usu retinenda : at non ita rigorose insistendum, dum­
modo in sermonibus nostris ab æquivocationibus omnino
abstineamus.

CAPUT SECUNDUM
DE IDEARUM SIGNIS

Prologus. Latentes animi nostri conceptus aliis communi­
camus, in qua communicatione præcipue consistit humana
societas. Media quibus fit hæc ipsa manifestatio, termini seu
signa nostrarum idearum sunt. Unde, peracto logico tractatu
de ideis, e vestigio subnectimus tractatum de idearum signis:
et dicendum est : Io, de eorum natura ; 2°, de eorum divi­
sionibus et proprietatibus.
ARTICULUS PRIMUS

(10)

l)e natura terminorum.
•
I. Signi notio. Vulgata est illa signi notio tradita a sancto
Augustino: « Signum est... res, prseter speciem, quam ingerit
sensibus, aliud aliquid ex se faciens in cogitationem venire :

sicut vestigio viso, transisse animal cujus vestigium est, co­
gitamus ; et fumo viso, ignem subesse cognoscimus ; et voce
animantis audita, affectionem animi ejus advertimus ; et tuba
sonante, milites vel progredi se vel regredi, et si quid aliud
pugna postulat, oportere noverunt » (de Doctrina christ.,
lib. II. Cap. I. n. 1). Consideranti hujusmodi verba sancti
Augustini apparet, signa, quoad nos, primo et principaliter
dici quæ sensibus offeruntur, ut, allegans ipsius sancti Coc­
toris verba, notat Angelicus, P. III. Qu. LX, Artic. IV, ad 1 :
quia nempe effectus sensibiles per se habent quod nos du­
cant in alterius cognitionem ; quod quidem facere non pos­
sunt effectus intelligibiles nisi in quantum sunt per -aliud
manifestati, id est, per aliqua sensibilia.
II. De signis logicis. Signa vero alia sunt formalia, alia
instrumentalia ; et instrumentaliuin alia naturalia, alia data
seu arbitraria. Ratio est, quia signum ducit in cognitionem
alterius vi connexionis vel alicujus perspectae associationis
(8, V et VI) cum hoc allero : quæ connexio aut est similitudo
existens intersignum et signatum, autquævis alia connexio
quæ similitudo non sit. Signum ducens in cognitionem alterius
vi similitudinis, dicitur signum formale; — signum ducens in
alterius cognitionem vi cujuslibet alterius connexionis, dicitur
instrumentale. Ita imago est signum formale personæ quam
repraesentat ; fumus est signum instrumentale ignis.
ïlæc connexio in signo instrumentan cum signato, aut est
independenter ab hominum institutione, ut fumus significat
ignem ; aut pendet ab hominum libera voluntate. Primum
signum vocatur instrumentale naturale; alterum instrumen­
tale arbitrarium. Quæ omnia egregie explicat et exemplis
illustrat Augustinus, Op. el lib. cit., Cap. 1. n. 2, et II. n. 3 :
« Signorum igitur alia sunt naturalia ; alia data. Naturalia
sunt, quæ sine voluntate atque ullo appetitu significandi,
præter se aliquid aliud ex se cognosci faciunt, siculi est
fumus significans ignem. Non enim volens significare id
facit, sed rerum expertarum animadversione et notatione
cognoscitur ignem subesse, etiam si fumus solus appareat.
Sed et vestigium transeuntis animantis ad hoc genus perli­
net : et vultus irati seu tristis affectionem animi significat,
etiam nulla ejus voluntate qui aut iratus aut tristis est : aut
si quis alius motus animi vultu indice proditur, etiam nobis
non id agentibus ut prodatur. — Data vero signa sunt, quæ
sibi quæque viventia invicem dant ad demonstrandos, quan­

tum possunt, motus animi sui, vel sensa, aut intellecta
qua libet. Nec ulla causa est nobis significandi, id estsigna
■ laudi, nisi ad depromendum et trajiciendum in alterius
animum id quod animo gerit is qui signum dat. >
III. Nota. De signo artificioso, certo et incerto. Ubaghs
■ tcum ipso alii, inter signum naturale et arbitrarium ter­
tium ponunt, quod vocant signum artificiosum, nempe signum illud quod partim natura, partim hominum arbitrio
munificat; cujusmodi sunt barometrum, bracteola venti index,
tabula picta imaginationis interpres, et alia ejusdem generis
plurima. Sed, fatente laudato Auctore, signum artificiosum
vel ad naturale, vel ad arbitrarium commode revocari potest;
unde breviorem antiquorum divisionem amplectimur. Addi­
tur insuper divisio signi in certum et in incertum, ut idem
Ubaghs ponit, Logic. P. I. Cap. I, §.VII : signum certum est,
quod aliquid determinate significat ; incertum est illud, quod
plura potest significare, ut rubor vultus.
IV. De signis logicis. Sepositis aliis signorum generibus,
■ i solummodo hic expendere lubet, quæ ad logicæ officium
pertinent, scilicet, quibus latentes animi nostri conceptus
aliis communicamus. — Signorum vero quibus inter sc
homines sua sensa invicem communicant, quædam inquit
■ «netus Augustinus, Op. et lib. cit., cap. 111. n. 4, pertinent
ad oculorum sensum, ut gestus, vexilla militaria, et alia
hujusmodi, potissimum vero scriptura; pleraque ad aurium
nsus, ut voces articulatæ ; paucissima ad ceteros sensus.
ed, ut ipsemet sanctus Doctor ibidem addit, « Innumera­
bilis multitudo signorum, quibus suas cogitationes homines
exserunt, in verbis constituta est. Nam illa signa omnia,
«piorum genera breviter attigi, potui verbis enuntiare ; verba
vito illis signis nullo modo possem. » Unde, « Verba...
prorsus inter homines obtinuerunt principatum significandi
quæcumque animo concipiuntur, si ea quisque prodere
velit. » Imo ab ipso verbo sensibili, ipse mentis conceptus,
qui per illud manifestatur, dictus est verbum cordis, seu ver­
bum mentis vel verbum mentale (1, VII et VIII).
V. Signi logici definitio. Hinc facile intelligitur quid sit
signum, de quo in Logica sermo est, et quod vulgo etiam
terminum dicimus. Nempe est signum rei simplici apprehen­
sione perceptse. Quia vero simplex apprehensio ad judicium
Ordinatur, in quo perfectio cognitionis habetur, Aristoteles
definit terminum per ordinem ad propositionem, dicens ter­

minum esse, id in quod resolvitur propositio tanguam inprædicatum aut subjectum.
VI. Corollaria. Hinc inferuntur : —Corollarium primum. —
Verba quæ nullum mentis conceptum significant inter terminos
logicos non sunt computanda : hac enim in hypothesi signa
non sunt.
Corollarium alterum. — Verba per prias significant men­
tis conceptum seu verbum (ad hoc enim ex se ordinantur),
secundario vero ipsas res, quæ verbi mentalis objecta seu ter­
mini sunt.
Corollarium tertium. — Scriptura per prius significat verbum
orale (ad hoc enim supplendum introducitur), secundario
vero verbum mentale et res ipsas. — Cf. S. Th. in I. Perihermeneias. Lect.II. n. 5; Summ. Theol. P. I. Qu. XIII Artic. I et
IV ; et S. August, de Doctrina Christiana, Lib. II. Cap. IV et V.
VII. Nota I. Necessitas vocabulorum et scripturæ. Hanc
vocabulorum scripturæque necessitatem egregie illustrat
Angelicus : « Si homo, inquit, esset naturaliter animal so­
litarium, sufficerent sibi animae passiones, quibus ipsis rebus
conformaretur, et earum notitiam in se haberet ; s_ed_ quia
homo est animal naturaliter politicum et sociale, necessc
(uit quod conceptiones unius hominis innotescerent aliis,
quod fit per vocem : et ideo necesse fuit esse voces signifi­
cativas, ad hoc quod homines invicem conviverent. Unde illi,
qui sunt diversarum linguarum, non possunt bene (convivere
ad invicem. Rursum, si homo uteretur sola cognitione sen­
sitiva, quæ respicit solum ad hic et nunc(præsens), sufficeret
sibi ad convivendum aliis vox significativa, sicut et ceteris
animalibus, quæ per quasdam voces, suas conceptiones in­
vicem sibi manifestant ; sed quia homo utitur etiam intel­
lectuali cognitione, quaé abstrahit ab hic (loco} et nunc
(tempore}, consequitur ipsum sollicitudo non solum de præsentibus secundum locum et tempus, sed etiam de his, quæ
distant loco et futura sunt tempore. Unde ut homo concep­
tiones suas etiam his, qui distant secundum locum, et his qui
venturi sunt in futuro tempore manifestet, necessarius fuit
usus scripluræ. » In I. Pcrihermeneias, Leet. II. n. 2. — Cf.
Tullii Lib. II. De officiis, Cap. XVI.
VIII. Nota 11. Vocis notio ejusdemque discrimen a locu­
tione. Vocis nomine generatim significatur quivis sonus sive
articulatus sive non, emissus ab animantibus, et, per exten­
sionem, etiam a rebus inanimatis. Definitur autem ab Aris-

totclc, in II. de Anima, Cap. XVIII : Sonus ab áre animalis pro­
latus, cum imaginatione quadam. At locutio est sonus articulata
voce prolatus ad internos animi nostri sensus manifestandos, ut
dictum est. Unde voces nobis et brutis communes sunt, locutio
autem nobis est propria. Audiatur iterum sanctus Thomas:
« Videmus quod cum quædam alia animalia habeant vocem
solus homo supra alia animalia habet locutionem. Nam etsi
quædam animalia locutionem humanam proferant, non
tamen proprie loquuntur, quia non intelligunt quid dicunt,
sed ex usu quodam tales voces proferunt. — Est autem diffe­
rentia inter sermonem et simplicem vocem. Nam vox est
signum tristitiæ et delectationis, et per consequens aliarum
passionum, ut irse et timoris ; quæ omnes ordinantur ad
delectationem et tristitiam, ut in secundo Ethicorum, Cap.
111. dicitur. Et ideo vox datur aliis animalibus, quorum natura
usque ad hoc pervenit, quod sentiant suas delectationes et
tristitias, et hoc sibi invicem significent per aliquas naturales
voces, sicut leo per rugitum, et canis per latratum : loco
quorum nos habemus interjectiones. Sed locutio humana
significat quid est utile et quid nocivum. Ex quo sequitur
quod significet justum et injustum. Consistit enim justitia
et injustitia ex hoc quod aliqui adæquentur vel non adæquenfur in rebus utilibus et nocivis. Et ideo locutio est propria
hominibus, quia hoc est proprium cis in comparatione ad
alia animalia quod habeant cognitionem boni et mali, ita
et justi et injusti, et aliorum hujusmodi, quæ sermone signi­
ficari possunt. » In I. Politicorum, lect. I. circa fin. Ed. P. w,
fol. 3, col. 3, seq.
IX. Nota III. Vocum species. Ex hac sancti Thoinæ argu­
mentatione ratio educitur, quare voces a philosophis quadri­
fariam dividantur : Io, Aliæ enim voces sunt puri soni,
nullam scilicet significationem habentes, neque ex se neque
ex instituto hominum, sicut vox bilitri, ut Aristotelis utar
exemplo ; — 2°, Aliæ sunt voces, quæ naturalem habent
significationem, ut gemitus infirmorum et alia hujusmodi,
quæ, ut jam dixi, sunt communia nobis ceterisque animan­
tibus;— 3°, Aliæ sunt voces, quarum significatio statula
est a libera sive Dei sive hominum voluntate; et hujusmodi
sunt vocabula, quibus communiter utimur : non enim vox
miles, e. g., ex sua natura significat hominem armis addic­
tum, sed ex hominum instituto; — 4®, Ex his vero vocabulis
quædam , singillatim sumpta, completam significationem

habent, ut homo, pius, et generatim verba et nomina et quæ
ab his derivantur, nempe adjectiva et participia. Et hæc a
Scholasticis dicebantur termini categorematici, a
,
praedico, enuntio, vel significo. — Quædam contra singillatim
accepta nihil significant, ut, omnis, nullus, aliquis, et similia,
sed terminis per se significantibus conjunguntur ad eorum
significationem magis determinandam. Hujusmodi vocabula
a Scholasticis dicuntur syncategorematica a <r»v, vel Çùv.una
simul, cum, et n.azr¡fopíw. Ad vocabula autem syncatcgorcmatica reducuntur ceteræ orationis partes, quæ non sunt
neque nomina, neque verba, neque participia, et quæ, ut
Angelicus ait, habentur magis ut « colligationes partium
orationis, significantes habitudinem unius ad aliam, quam
orationis partes; sicut clavi et alia hujusmodi non sunt
partes navis, sed partium navis conjunctiones ». Ini. Periherm.
Leet. I, n. 6.
X. Nota IV. De nomine et verbo. Quia nomen et verbum
præcipuæ sunt orationis partes, nonnulla de ipsis explicitius
sunt addenda.
Nomen definitur ab Aristotele, in 1. Perihermeneias, Cap. VI :
Vo® significativa ex instituto, sine tempore, cujus milia pars
significat separata. Dicitur vox significativa, quia nomen est
in genere vocis. Dicitur e® instituto hominum, et per hoc dis­
tinguitur nomen a vocibus significantibus naturaliter, sicut
gemitus infirmorum et voces brutorum animantium. Dicitur
sine tempore, quia proprium nominis (substantivi) est, ut signi­
ficet rem aliquam quasi per se existentem non autem per modum
actionis aut passionis, quæ tempus importare videntur aut
reale aut secundum nostrum concipiendi modum. — Denique
additur, cujus nulla pars significat separata ; ut in homo, ho
et mo separatim sumpta nihil significant ; et in equiferus, si
sumas equi et ferus, non habent significationem quam in
composito habent. — S. Thomas, ib., Leet. I. et IV.
Verbum ab ipso Aristotele, ibid., Cap. V. eodem modo de
finitur ac nomen, cum quo convenit in genere, sed additur
differentia, quod insuper tempus consignificat, et est semper
signum eorum quæ de alio dicuntur, seu prædicantur. —
Dicitur significare cum tempore, quia verbum actionem seu
actualitatem quamdam importat, quæ esto in se esse sine
tempore possit, ut in Deo, tamen quoad nos, actiones nobis
nolæ sunt in tempore, ut notat S. Thomas ibid., Leet. V.
Et tempus averbo significatum velconsignificalum, est semper

Irmpus præsens : quia verba infinitivi modi, et temporis
præterili, et futuri, non sunt verba, sed casus verbi, sicut
casus verbi sunt verba imperativi et optativi modi. Additur
quod est signum eorum quæ de alio dicuntur, quia verbo uti­
mur ad ideas consociandas vel dividendas ope judicii, in quo
significatur prædicatum actualiter inesse vel non inesse
subjecto : quæ actualitas per verbum sum, es, est expri­
mitur, ut dicimus in tractatu de judicio. — S. Th. ib.,
ect. V.
I.
XI. Nota V. De scriptura. Quanta commoda tum progres­
sai scientiarum tum societati ex scriptura proveniant, su­
perfluum omnino est demonstrare : nemo enim qui rationis
sit compos ea indubium vertit. Qua in re, præter ea quæ ex
1). Thoma transcripsi in nota prima hujus articuli, legatur
Theodorelus, De Providentia, Orat. IV. ubi copiose de scripluræ commodis disserit. Hic tantum innuenda est distinctio
scripturæ in ideographicam et phonographicam. Prima constat
imaginibus vel signis quibusque sensibilibus, quæ plus minusve
res ipsas quas significant exprimunt similitudine velsymbolismo ; cujusmodi erat scriptura hieroglyphica Ægyptiorum.
Altera vero, quæ etiam phoneticaet alphabétisa audit, est illa
qua communiter utimur, seu, quæ signis conventionalibus et
permanentibus designat immediate ipsa vocabula. « Quia verbe­
rato aere statim transeunt (voces), nec diutius manent quam
sonant, instituta sunt per litteras signa verborum. Ita
voces oculis ostenduntur, non per seipsas, sed per signa
quædam sua. »Ita sanctus Augustinus, Lib. II. de doctrina
Christiana, Cap. IV, n. a.
XII. Nota VI. De Gestibus. Gestuum nomine hic intelligimus quoslibet corporis motus ordinatos ad manifestandos inter­
nos animi nostri sensus. Hujusmodi sunt vultus, et oculorum
praesertim motio, manuum brachiorumque motus ordinati,
concitata locutio, aliaque id genus bene multa. Gestuum
usus ita nobis spontaneus est, ut ipsi sine ulla voluntatis de­
liberatione sæpissime erumpant, et eis vis magna inest in
communicandis nostris ideis, nostrisque præcipue animi
affectionibus : per ipsos enim veluti ob oculos veritates po­
nuntur, quas explicamus et suadere auditorum animis stu­
demus. Unde deridendus est Voltaire, qui deridet prophetas
Israel, eo quod per signa quædam sensibilia in semetipsis
expressa, populo israelitico prædicebant quæ ipsi Dominus
præparabat. Ignorabat insuper, vel ignorare fingebat gallus

sophista, apucl orientales populos præsertim inorem viguisse
designandi animi affectus signis sensibilibus et symbolicis.

ARTICULUS SECUNDUS
(U)
De divisionibus et proprietatibus terminorum.

I. Termini sequuntur idearum divisiones. Termini nonnisi
signa idearum sunt. Igitur tot erunt divisiones terminorum
quot assignavimus divisiones idearum. Est enim terminus
universalis, si ideam universalem, singularis aut particularis,
si singularem aut particularem ideam exprimit. Et ita de
ceteris. Notandum nihilominus quasdam divisiones magis
ideis quam terminis convenire, sicut sunt illæ, quas assigna­
vimus ex modo significandi et ex ordine ad mentem (Artic. 7
et 9), quamvis non diffiteamur obscuritatem vel claritatem
inesse quoque terminis ; vice versa, æquivocatio est defectus
qui non idearum sed terminorum est proprius. Etenim ter­
minus æquivocus ille est, qui de rebus inter se omnino diversis
dicitur; ut gallus, qui et de homine et de avi domestica dici­
tur : quæ quidem æquivocatio, ut patet, ideis hominis-galli et
avis-gulli inesse nulla ratione potest, ut alibi dictum est
(3, VIII).
II. Nota. De obscuro et ambiguo, seu æquivoco. Auctor
Opusculi cui titulus Principia Dialectica:, inter Opera Sancti
Augustini, hoc, cap. VIII, notat discrimen inter terminum
obscurum et terminum ambiguum : «Inter obscurum et am­
biguum hoc interest, quod in ambiguo plura se ostendunt,
quorum quid potius accipiendum sit ignoratur; in obscuro
autem nihil aut parum quod attendatur apparet. Sed ubi
parum est quod apparet, obscurum est ambiguo simile.*
Late prosequitur Auctor in suis istis dictis confirmandis, et,
Capp. IX et X copiose disserit de analogia et æquivocationc
verborum.Ceterum nullus pene terminus est qui in diversos
sensus trahi non possit, ita ut quidam dixerit ambiguum esse
omne verbum. Et tamen interest quam maxime ut locutio
nostra æquivocalione carea! : secus inutile erit, ne dicam
noiivum, hoc medium naturale communicandi aliis pro­
prios mentis conceptus. Hoc officium sibi assumit Dialectica,
cum disserit de proprietatibus terminorum.

III. Terminorum proprietates. Quinque præcipuc enume­
rantur, suppositio, appellaio, ampliatio, restrictio et alienatio^
De suppositione, quæ præcipua est et frequentissime occurrit
in scientiis, dicam in hoc articulo ; de ceteris vero in se­
quenti
IV. Suppositionis natura. Suppositio, generation sumpta,
est acceptio seu positio termini pro re aliqua, quam termino
ipso et exprimimus, et designare intelligimus ; sicut loco
pecuniæ vel rerum ponimus numeros, quos computando,
intendimus numerare ipsam pecuniam vel res. Quo in casu
dicimus quod numeri supponuntur pro rebus, vel pro pecunia.
Pari ratione termini assumuntur seu supponuntur pro rebus
ipsis, quas loquendo designare intendimus. — Hinc ad ratio­
nem suppositionis requiritur quod aliqua res termino correspondeat, secusnihil termino supponitur, id est nihil significa­
tur, seu, ut antiqui aiebant, terminus est de subjecto non sup­
ponente ; sicut si dicerem : Adam mihi loquitur. In hac pro­
positione terminus, Adam, ex adjuncto, mihi loquitur, nil
habet quod sibi a parte rei respondeat.
V. Suppositionis species. In omni autem termino duo sunt:
i°, ipse terminus; 2°, termini significatio, seu res ipsa desi­
gnata per terminum. Hinc prima divisio suppositionis in
materialem et formalem. Materialis est acceptio termini pro
seipso; ut si dicerem, homo est vox ; Cicero est vox trium syl­
labarum. — Suppositio formalis est acceptio termini pro re
significata; ut, homo est animal rationale. — Quia res desi­
gnata per terminum potest esse objectum secundæ intentionis
seu logicum, et primæ intentionis seu reale (2, IX); suppo­
sitio formalis alia est logica, ut si homo sumatur pro specie
seu pro uno ex prædicabilibus(4, IV), vel Petrus pro subjecto
propositionis : alia realis, ut si homo sumatur pro animali
rationali, vel Petrus pro persona humana. — Denique, quia
termini immediate ideas significant (10, VI), et ideæ, ex qua
parte objecta repræsentant realia, dividuntur in universales,
particulares, singulares, distributivas, collectivas (Artic. 3);
hinc suppositio realis terminorum has varias divisiones
subit, eritque universalis, particularis, etc., secundum quod
terminus pro ideis respeclivis ponitur. Unde a longiori ser­
mone supersedemus, ne actum agamus. Tantum nonnulla
addenda sunt in notis, consulto prætcrmissa in tractatu de
ideis, ne ordo perverteretur.
VI. Nota 1. De suppositione universali. Suppositio univer­

salis est, acceptio termini pro conceptu exprimente rem plu­
ribus communem, ut homo. — Sed animadverte quod homo
(et idem dicito dc aliis universalibus) potest accipi et simpli­
citer pro natura abstracte sumpta, prout nempe significat
animal rationale, et pro suppositis seu individuis humanis,
Petro, Paulo, Antonio, etc. : quod ex adjunctis dignoscitur.
Ita, si dicam, homo est animal rationale, sumitur homo in
utroque sensu ; at si dicam, omnis homo moritur, homo sumi­
tur pro individuis : non enim moritur natura humana univer­
saliter accepta, sed accepta ut in individuo existens. Suppo­
sitio priori sensu dicitur universalis absoluta ; posteriori sensu
dicitur universalis personalis.
VII. Nota II. De suppositione distributiva. Suppositio
erit distributiva, si terminus significet ideam distributive accep­
tam (3, III). Sed distributiva suppositio potest esse completa
vel incompleta, simplex et cum exceptione. — Completa est si
designet individua omnia, quæ ideæ significáis subjacent, ut,
omnis circulus est rotundus; circulus supponit complete pro
omnibus et singulis circulis, seu ut in schola dicitur, pro
singulis generum. — Incompleta est si designet solummodo
species, quæ ides generics significáis per terminum subja­
cent, ut, omnia animantia ingressa sunt arcam Noe ; animantia
supponit pro solis speciebus, non autem pro individuis om­
nium animantium, seu, ut schols verbo utamur, supponit
pro generibus singulorum. — Simplex est, si nullum subjec­
tum ex significatis excipiatur, ut, omnis homo est animal
rationale . — Cum exceptione, si aliqua excipiantur, ut, omnes
homines in Adam peccaverunt ; ab hominibus excipitur non
solum Christus Jesus, qui ut homo simul et Deus peccatum
incurrere haud poterat, sed etiam Maria Virgo beatissima,
ejus mater, Dei privilegio, immunis a labe originalis pec­
cati servata. — Generating exceptive loquimur quoties de
humanis moribus sermo est ; ut, omnes matres diligunt
proprios natos; aliaque hujusmodi qus sunt in usu quoti­
diano.
VIII. Nota III. De descensu a termino communi ad indi­
vidua subjecta. In suppositione personali, de qua hic
supra, n. VI. mentionem fecimus, terminus ideam universa­
lem exprimit ut omnibus individuis applicabilem. Quocirca
individua possunt successive ipsi ides universali substitui,
servata orationis veritate. Verbi gratia : omnis homo moritur ;
—Petrus moritur, Paulus moritur, etc. Ex qua substitutione,

ni. palet, de facili dignoscitur utrum vera an falsa sit oratio,
(llæc successiva substitutio individuorum ideæ universali sub
qua continentur, dicitur descensus metaphora desumpta a
motu, quo a puncto superiori ad inferiora descenditur.
Descensus præfatus quadruplicis generis esse potest,
copulativus et copulatus, disjunctivus et disjunctus. — Des­
census copulalivus habetur quando individua substituuntur
ideæ universali singillatim sumpta sed unita particula copu­
lativa ei, ac et similibus. Exempli gratia, in hac proposi­
tione, omnis homo est mortalis, fit substitutio, descensu copu­
lativo, hoc in modo : individuum A est mortale, et B est
mortale, etc. Nempe in descensu copulativo oratio seu pro­
positio multiplicatur juxta multiplicationem individuorum,
quæ substituuntur. — Descensus copulatus idem est ac copu­
lativus, at orationem non multiplicat. Exemplum sit illud
inhumanum Neronis votum : Utinamomnes cives haberent unum
caput! Non est sensus, utinam civis A haberet unum caput,
et civis B haberet unum caput, et sic de reliquis civibus ; sed,
utinam cives A et B, etc., simul sumpti, unum tantummodo
caput commune haberent, ut sic uno ictu possent simul omnes
occidi. — Descensus disjunctivus est quando individua substi­
tuuntur cum multiplicatione orationis, ut dictum est de copu­
lativo, sed unita particulis disjunctivis aut, vel, etc. Ex. : Ali­
quis apostolus tradidit Christum, descenditur descensu disjunc­
tivo ad individuos apostolos hoc modo : Aut Petrus, aut
Jacobus, etc., aut Judas Christum tradidit. — Descensus
disjunctus, qui et confusus dicitur, est idem ac disjunctivus,
sed immulliplicata oratione, ut de copulato dictum est. Ex. :
Aliquis oculus est necessarius ad videndum ; non debet exponi
hoc modo : vel oculus dexter est necessarius ad videndum,
vel oculus sinister est necessarius ad videndum ; sed oratione
conjuncta : vel oculus dexler vel sinister est necessarias ad
videndum.
Ex his colligitur: — Io, Sicut descensus a specie ad indi­
vidua recte fieri potest, ut ex adductis exemplis est mani­
festum, ita legitimus est descensus a genere ad species :
eadem enim viget ratio ; — 2°, Individua ad quæ lit descen­
sus, esse possunt tum existentia tum possibilia, prout nempe
exigit natura orationis ; — 3°, Descensus non habet locum
iu suppositionibus materialibus, logicis (supra, n. V), singu­
laribus et universalibus sumptis in sensu absoluto (ibid., n.
VI), nempe prout individua excludit ; — 4°, Descensus

semper fieri debet juxta exigentiam suppositionis distributiva!,
disjunctives, etc.
IX. Regulæ ad discernendam naturam suppositionis.
Omnibus quidem, sed philosopho maxime necessarium est
ut suppositionem, seu sensum in quo sumit terminum, clare
et sine ulla ambiguitate determinet, ut abunde ex dictis
manifestum est. Unde Logica normas quasdam tradit, qui­
bus si attendatur, æquivocalione carebit sermo noster. Hio
sunt leges : — t*, Terminus affectus signis syncategorematicis, omnis, vel, aliquis, etc. (11, IX), supponit universaliter
vel disjunctive, juxta exigentiam ipsius signi ; —2‘, Termi­
nus nullo signo syncategorematico affectus supponit univer­
saliter vel disjunctive, juxta exigentiam alterius termini
cui adjungitur ; — 3*, Utrum suppositio sit collectiva vel
distributiva, absoluta vel personalis, completa vel incompleta,
simplex vel cum exceptione, ex altero termino adjuncto
probe est dignoscendum ; quod et de disjunctiva confusa vel
determinata, reali vel logica est dicendum. Vide exempla
supra allata. Quæ omnia revocabimus in mentem in traclatu
de propositionibus.
ARTICULUS TERTIUS

(12)
De reliquis terminorum proprietatibus.
I. De appellatione, ejusque speciebus. Nomine appellatio*
nis in Dialectica intelligitur, applicatio unius termini supra
alium, quatenus terminus qui applicatur (et propterea dicitur
appellans) sub speciali significatione et modificatione alteri
(qui propterea dicitur appellatus) tribuitur. Ut cum dico,
Deus bonus, bonus veluti applicatur Deo, quasi modum, ut ita
dicam, Dei exprimens.
Appellatio quoad terminum concretum dividitur in mate­
rialem et formalem. Nam in termino, sicut et in conceptu
concreto, duo inlelliguntur, ut dictum est (2, VH), nempe
forma et subjectum tali forma affectum. Ergo quando ali­
quid affirmatur vel negatur de aliquo concreto, potest affir­
mari vel negari de ipso aut ratione format a qua denomina­
tur, aut solummodo ratione subjecti. Applicatio termini

subjecto ratione formæ dicitur appellatio formalis ; ut cum
dico, medicus sanat: sanat enim ratione formæ, nempe ariis
medicæ aqua præcise medicus constituitur et denominatur.
Applicatio termini subjecto, non ratione formæ sed ratione
subjecti, dicitur appellatio materialis ; ut cum dico, medicus
cantat : cantat enim non ratione formæ seu artis medicæ a
qua donominatur medicus, sed qua homo, in quo sicut
potest esse ars sanandi, ita et ars canendi. Unde in scholis
zb medicus cantat, distinguitur hoc modo : medicus ut medi­
cus, seu formaliter cantat, nego ; materialiter acceptus, con­
cedo. — Hinc maxima necessitas distinguendi et determi­
nandi rationem appellationis in nostris et alienis concepti­
bus : ad quem finem præ mente sunt habendæ sequentes
regulæ.
II. Regulæ ad discernendas appellationes. Io, Terminus
appellans sumitur semper secundum suum formale : secus
haberetur ridicula tautología. Ut si dicam : homo est doctus;
si doctus non sumatur secundum suum formale (doctrina),
sed secundum suum materiale (homo), illa mea locutio so­
naret, homo est homo. — 2", Cum terminus appellans applicatur
termino concreto, terminus concretus seu appellatus, sumitur
materialiter, saltem in rigore logico. Ita cum dico, Deus fac­
tus est homo, sensus est : Suppositum seu persona divina
(quod est materiale in hac locutione) assumpsit hominem,
nempe formale hominis (ut dictum est in prima regula), seu
humanam naturam. Quæ regula valet, sive terminus appel­
latus sit solus, sive sit qualificatus ; ut, Alexander magnus
fuit discipulus Aristotelis : fuisse discipulum Aristotelis tri­
buitur Alexandro non ut magno sed ut homini. — 3*, Cete­
rum, quia appellationes pene in infinitum variari possunt,
et logomachiæ omnino sunt vitandæ, appellatio antequam
admittatur probe explicetur. Explicatur autem per particu­
las, quas antiqui reduplicantes vocabant, et sunt, quatenus,
formaliter, formaliter ut reduplicative, et similes (inf., 25, VI.
seq.). Unde si aliquis diceret, homo natura sua sentit ; dis­
tinguendum esset hoc modo : homo materialiter seu ut sup­
positum, sentit, concedo ; homo formaliter seu reduplicative
ut homo sentit, nego : quia homo formaliter ut homo non
sentit, sed intelligit. — De his multa habent Scholastici ;
sed usus, magis quam regulæ, te plura docebit.
III. Ampliatio. Ampliatio est extensio termini a minore ad
majorem significationem ; ut, mansueti hxrcditabunt terram :

hæreditabunt, quod ex se futurum designat, extenditur ad
præleritum et ad præsens tempus.
IV. Restrictio. Restrictio ampliationi opponitur : est enim
acceptio termini non in lota amplitudine suæ significationis;
ut, Eva est mater cunctorum viventium; credo resurrectionem
mortuorum : termini viventium et mortuorum ex se bruta etiam
complectuntur; at in illa locutione coarclantur ad solos ho­
mines designandos. — Attendendum est ad naturam rerum,
de quibus sermo est, ut dignoscamus an per ampliationem
vel restrictionem lermini sint explicandi.
V. Alienatio. Alienatio est acceptio termini non secundum
sensum proprium sed metaphoricum : quod quidem ex ad­
junctis satis dignoscitur. Ita cum dicitur in Scripturis de
Christo, quod sit sol justitiæ, agnus, dominator tcrræ ; sol,
agnus et similia non sensu proprio sed melaphorico sunt
accipienda, ut ex adjunctis justitia et dominator terne liquido
ostenditur.
VI. Nota I. De recto terminorum usu. — Nemo est qui
non videat quanta cura sit adhibenda, circa terminorum
usum : ab ipso enim tota pendet claritas vel obscuritas in
rerum explicatione, et consequenter in scientiis. Unde regu­
las ad recte loquendum hic tradimus.
Regula prima. Vocabula obscuræ, vel æquivoeæ, nec non
vagæ significationis sedulo vitanda sunt. Quod si necessitas
cogat ea adhibere (quod non raro contingit), explicatio
adhibeatur, ut vocabuli sensus determinetur. Philosophus
praicinue catholicus præ mente semper habeat hanc regulam:
ut enim ait S. Augustinus, in X. De Civitate Dei, Cap. XXIII:
— < Liberis enim verbis loquuntur philosophi (ethnici), nec
in rebus ad intelligendum difficillimis offensionem religiosa­
rum aurium pertimescunt. Nobis autem ad certam rcgulain
loqui fas est, ne verborum licentia etiam de rebus, quæ his
significantur, impiam gignat opinionem. »
Regula secunda. Cavendum pariter est a verbis inanibus,
quæ esto significationem præ se ferant, ad alia tamen signi­
ficanda quam quæ sunt in quæstione trahi possunt. His
vocabulis passim utuntur illi qui in scientiis jejuni, sapientes
tamen videri volunt.
Regula tertia. In rebus determinatis ac specificis desi­
gnandis, termini correspondentes sunt adhibendi, et absti­
nendum a transcendentalibus, quæ majorem, quam signi­
ficare intendimus, extensionem (3, I) habent. Eadem ratione

a terminis metaphoricis est abstinendum in scientiis, si propriis
uti possumus.
Regula quarta. — Verba usurpentur semper secundum
significationem communem : secus æquivocationibus non carebiinus, sicut revera non carent moderni rationalist® gerinanici, apud quos tot sunt sensus communibus vocabulis
modo prorsus arbitrario affixi, quot sunt capita. Quod si
contingat rem novam novo vocabulo designari (quod a
Tullio non prohibetur), explicatio praemittatur juxta illud
pô'etæ... Licuit,semperquc licebit. — Signatum, præsente nota
producere nomen.
Regula quinta. Conditio attendatur auditorum nostrorum ;
etenim cum doctioribus scientifice est agendum ; sed rudio­
ribus et imperitis vulgari sermone, quem unice inlelligunt,
veritates explicentur: ne similes videamur quibusdam medi­
cis, qui infirmos, eosque rudes, vocabulis a græca lingua
derivatis interrogant, et Hippocratis aphorismos, qui forte
loco totius artis medicæ in ipsis sunt, latino sermone
recantant.
VII. Nota II. De scholasticis vocabulis. Solent leviores
scientiarum cultores summopere abhorrere a quibusdam
vocibus, quæ in usu erant et sunt apud scholasticos scripto­
res, quasi verba technica, etsi inelegantia, veritati, cui unice
studet philosophus, officiant. Qua in re sapienter scribit
Tongiorgi in sua Logica, p. I. lib. I. cap. Ill, arlic. VI : « Non
esse in præsenti censendas in philosophico sermone obsoletas
eas voces, quas veterum scholasticorum subtilitas sapienter
excogitavit, nisi vel clariores fuerint suffectæ, vel earum
inutilitas demonstrata. Quamvis enim elapso præsertim sæculo, a leviori illa philosophia voces istæ neglectæ ac derisui
habitæ fuerint, si tamen eæ necessariæ putentur, contemp­
torum judicium contemnendum est. Nam contra veritatis et
scientiæ jura numquam præscribitur. Experientia certe non
raro probat, ex earum neglectu ingentes oriri obscuritates,
confusiones, ambiguitates. » Unde Melchior Canus, scriptor,
ut omnes norunt, et doctissimus et elegantissimus, inlib. I.
De Locis Theologicis, cap. VIII. ad 4 : < Ipsæ scholastic®
res, inquit, formas dicendi scholasticas rapiunt, et quæ voca­
bula scholarum consuetudo diuturna trivit, ea latini nobis
condonare debent. Nec enim tam sermonis ornatum, quam
disputationis lucem sequimur. » Et lib. XII. cap. III.
3 Argum., addit: « Puto nobis concedi oportere, ut scholæ
ZiGLum. Summa philosophica. — T. 1.

5

56

DIALECT. LIB. I. CAP. HI. DE DEFINITIONE ET DIVISIONE.

verbis utamur, siquando minus occurrent latina. Quin latina
etiam interdum relinquenda sunt, ne in scholastica disputa­
tione nom tam explicasse res, quam verba affectasse videa­
mur. »
CAPUT TERTIUM
DE DEFINITIONE ET DIVISIONE

Prologus. Ideis mediantibus res ipsas intelligimus. Interest
ergo maxime ut clariores et distinctiores, quantum fleri
potest, ideas habeamus. Ad quod obtinendum ordinantur
ea cuæ de definienda dividendaque re in Logica traduntur.
Post igitur tractatum de ideis et de terminis, hic tractatum
de definitione et de divisione subnectimus, quas modos sciendi
Scholastici appellabant: per modum enim sciendi intelligebantoraZionemrei ignotæmanifeslalivam, quæ manifestatio
plene habetur per definitionem, divisionem et argumenta­
tionem. Sed de hac ultima sermo erit in tertio Dialectic®
libro. Circa vero definitionem et divisionem sciendum est,
quid sint, quænam earum species, quæ leges. Quibus omni­
bus praemittimus articulum de fontibus tum naturalibus tum
voluntariis obscuritatis nostrarum idearum et de mediis
in genere ad ideas perficiendas idoneis.

ARTICULUS PRIMUS
(13)
De fontibus obscuritatis nostrarum idearum, deque
mediis ad ideas perficiendas idoneis.

I. Fontes naturales obscuritatis vel confusionis idearum.
Prima radix obscuritatis seu confusionis idearum nostra­
rum est nativa imbecillitas mentis nostræ. Hæc enim natura
sualimitata est, nec valet omniacomprehendere. Cui quidem
causæ superaddita est culpa, quæ legem carnis contra legem
spiritus excitans, nativas mentis vires, ex se finitas, non
parum debilitavit. Qua in re audiatur S. Augustinus, lib. IV.
de Genesi ad litteram, cap. XXXII. n. 49 : « Mens itaque hu­
mana prius hæc quæ facta sunt, per sensus corporis experi-

tur, eorumque notitiam pro infirmitatis humanæ modulo
capit: et deinde quærit eorum causas, si quo modo possit
ad eas pervenire principaliter atque incommutabiliter ma­
nentes in Verbo Dei, ac sic invisibilia ejus per ea quæ facta
sunt intellecta conspicere. Quod quanta tarditate ac difficul­
tate agat, et quanta temporis mora propter corpus corrup­
tibile quod aggravat animam, etiam quæ ferventissimo studio
rapitur ut instanter ac perseveranter hoc agat, quis igno­
rat? » Hos defectus connaturales ut, quantum fieri potest,
temperemus, præcipue orandum est cum Psalmista: Deus
meus, illumina tenebras meas.
A Itera causa naturalis est phantasmatum concursus i n actio­
nibus intellectivis. Ut enim notat Angelicus, p. I. qu. LXXXIV.
artic. VII : « Hoc quilibet in seipso experiri potest, quod
quando aliquis conatur aliquid intelligere, format sibi aliqua
phantasmata per modum exemplorum, in quibus quasi inspiciat quod intelligere studet. Et inde est etiam quod quando
aliquem volumus facere aliquid intelligere, proponimus ei
exempla, ex quibus sibi phantasmata formare possit ad
intelligendum. » Haud raro tamen accidit, ut hujusmodi
phantasmata, quæ comitantur nostras intellectiones, non
satis mens distinguat ab ideis intelligibilibus, quæ menti ipsi
sunt propriæ; ac per hoc obscuritas et confusio in cogni­
tionibus. — Quamquam autem in potestate nostra haud sit
impedire talem imaginationis concursum, attamen et possu­
mus et debemus discretione mentis distinguere quid sensi­
bus conveniat, et quid menti sit proprium.
II. Fontes voluntarii confusionis idearum. Duos potissi­
mum fontes hujusmodi confusionis assignamus: nempe coa­
cervationem cogitationum, et znimipræcipitantiam in conside­
ratione rerum. — Equidem per simultaneum studium rerum
interse disparatarum mens indigestis obruitur ideis, nihilque
intime penetrat, sibique persuadet perfectionem scientificam
ex multitudine magis quam ex claritate scitorum potissimum
provenire. — Per animi vero praecipitantiam nonnisi corti­
cem rei attingit, et vix ac ne vix quidem scientiam summis
labiis degustat. Hinc inconsiderata verbositas, intolerabilis
petulantia in affirmando et negando, vanitas stultissima,
umbra denique doctrinæ, qua procul dubio longe melior et
desiderabilior est rudium simplicitas et innocua ignorantia.
Hos autem defectus qui vitare volunt (et omnes velle de­
bent), attentione, abstraction?, comparatione, reflexione

definitione et divisione diligenter utantur. — Attentione, in
rem quam cognoscere cupit, mens unice intendit et in plura
non divagatur; nam, Pluribus intentus minor est ad singula
sensus. —Abstractione, notas, quæ occurrunt in uno eo­
demque objecto, separatim et studiose considerat, ut, sin­
gulis expensis, facilius et clarius rem totam intelligat, cujus
partes notas per divisionem jam habet. — Comparatione.
rem unam cum altera confert, ut mutuo sese illustrent, et
obscurior a clariori lucem accipiat. — Reflexione, in rem
ipsam redit, ut quod primo obtutu in ipsa non vidit, videat
replicatis atque intensioribus meditationibus. — Definitione,
sibimetipsi mens rationem reddit cujus naturae res sit: sæpe
enim contingit quod mens sibi persuadeat plene atque per­
fecte cognitam rem habere, quam tamen explicare defini­
tione non valet; ac per hoc prodii nonnisi ideas aut obscu­
ras aut saltem confusas (7. Ill, et IV) habere illius rei, quam
a se comprehensam nimia confidentia contendebat.
ARTICULUS SECUNDUS
(14)

De definitionis natura el speciebus.
I. Definitionis notio. Definitio a definiendo seu terminando,
dicta est : ejus nomine in Dialectica intelligitur oratio, quæ. id
quod definitur explicat quid sil, ut Tullius dicit, Topic. Cap. V.
seu, oratio qua respondetur interroganti quid sit res; sicut in­
terroganti, quid sid anima, respondemus definitione; Anima
est primum principium vitte in his quæ apud nos vivunt. —
Nemo autem interrogat ut sciat ea quæ cuique in promptu
sunt. Igitur res manifestæ definitione per se non indigent; et
dico per se, quia accidit ut quod uni est manifestum, alteri
sit ignotum: quo in casu definitio est necessaria non abso­
lute sed relative.
II. Definitio nominalis et definitio realis. Porro, sicut ali­
quis potest sciscitari et quid sil id quod significatur per
nomen, et quid sit in se rei essentia vel natura vocabulo seu
nomine ipso designata, ita definitione utrumque potest expli­
cari. Definitio quæ explicat quid sit id quod significatur per
nomen, et consequenter, modo tamen indeterminato et con­
fuso, quid sit res quam per vocabulum volumus significare,
dicitur nominalis. Ha S. Thomas, p. I. qu. IL artic. III. ad

demonstrandam existentiam Dei, sumit definitionem Dei no­
minalem, qua nempe Deus intelligitur esse primum movens
immobile,primacausa efficiens, ens necessarium, ensperfectis­
simum, supremus ordinator et provisor universi creati. —
Definitio quæ determinate explicat rem ipsam per vocabulum
designatam, dicitur realis. Ita definio nominaliter philoso­
phiam, si eam dico esse aliquam scientiam ; realiter definio si
addo eam esse, rerum divinarum et humanarum causarum­
que, quibus hae res continentur, scientiam. Differt definitio
nominalis ab etymologia in hoc, quod hæc,undenam nomen
seu vocabulum originem duxerit, illa vero aliquid de ipsa re
per vocabulum significata explicat (cf.II-II. qu. XCII. artic. I.
ad 2; Qq. Dispp. De Potentia, qu. IX. artic. III. ad 1).
III. Definitio intrinseca et extrínseca. Definitio alia est
intrinseca, alia extrínseca. Intrinseca explicat rem per prin­
cipia inhærentia ipsi rei; ut cum dico; homo est compositum
ex corpore organico et anima rationali. Definitio extrínseca
illa est, quæ rem explicat per principia ipsi non inhærentia,
sed ad quæ tamen ordinem dicit; ut si definirem animam
humanam esse substantiam aDeo creatam, ad imaginemsuam,
propter cetemam beatitudinem,exp\Kevem animam per suam
causam efficientem, exemplarem et finalem, quæ, ut patet,
sunt quid extrinsecum ipsi substantiæ animæ. Quod si assi­
gnem modum quo res prodiit a causa efficiente, definitio
dicitur, ut Leibnitzio placuit, genetica, at semper extrínseca;
talis est illa hominis descriptio Gencseos II. vers. 7 : Formavit
igitur Dominus Deus hominem de limo terræ, et inspiravilin
faciem ejus spiraculum vitæ. et factus est homo in animam
viventem.
IV. Definitio essentialis et descriptiva. Definitio intrin­
seca subdividitur in essentialem et descriptivam. Essentialis
est, si ad rem explicandam assignat principia ipsam rem
constituentia et distinguentia a cæteris aliis; ut sunt, e. g.,
natura genens et natura differentiae. Et est duplex, physica et
metaphysica, prout nempe principia rem constituentia vel
sunt physica, ut cum dico, homo est compositum ex corpore
organico et anima rationali-, vel sunt metaphysica, nempe
genus et differentia, ut cum dico, homo est animal rationale.
— Differentia inter utramque definitionem est, quod in defi­
nitione physica assignamus principia, quæ in re definita sunt
vere distincta, ut corpus et anima in homine; contra in
definitione metaphysica non distinguuntur principia assignai*

in re definita ut duœ res, sed ut duo conceptus. El hoc debet
semper notari. — Definitio descriptiva est illa, quæ aliunde
quam per principia constituentia rem explicat. Et est du­
plex, propria et accidentalis. — Propria est illa quæ rem
explicat per attributa seu proprietates (4, III), ut si dicam:
homo est animalscienZtœ capax.—Accidentalis est, quæ rem
explicat per enumerationem accidentium (4, III), quæ licet
separatim sumpta pluribus conveniant, sumpta tamen collec­
tive non conveniunt nisi rei definitæ. Talis est illa virgiliana
descriptio Polyphemi, Æneid,.t III. vv. 658-9:
Monstrum horrendum, informe, ingens, cui lumen ademptum.
Trunca manu pinus regit, et vistigia firmat.

Hæc definitio usitatissima est rhetoribus, minus philoso­
phis.
V. Nota. De his quæ proprie a nobis definiri possunt.
Notat rectissime S. Thomas in II. Dist. XXXV. qu. I, artic. II.
ad 1, quod « secundum quod aliqua habent esse, possunt
definiri, ut in XII. Metaphysic. dicitur. Unde quia ens per
prius de substantia dicitur, quæ perfecte rationem entis
habet; ideo nil perfecte definitur nisi substantia. Accidentia
autem, sicut incomplete rationem entis participant, ita ct
definitionem absolutam non habent, quia in definitionibus
eorum ponitur aliquid quod est extra genus eorum, scilicet
subjectum ipsorum. Similiter etiam cum ens quodammodo
dicatur de privationibus et negationibus, ut in IV. Metaphysic.
dicitur, eorum etiam potest esse aliquis modus definitionis
incompletissimus, qui est quasi exponens nominis significa­
tionem, non essentiam indicans, quam nullam habent ».

ARTICULUS TERTIUS
(15)

De legibus definitionis.
I. Ratio articuli. Dici cum omni veritate potest, quod
recte novit scire qui recte novit definire. Etenim scientia non
ad aliud tendit quam ad sciendum de rebus quid sint: quod
nonnisi definitionibus haberi posse ex dictis in præcedenti
articulo abunde constat. Ut autem recta rerum definitio
babeatur, leges traduntur, quas ad duas principales redu­

cimus : quarum prima immediatius respicit definitionem,
altera rem definitam.
II. Prima regula definitionis. Prima definitionis regula
est -.Definitio sit clarior re definita. Definitione enim explica­
mus rem obscuriorem; obscurum autem per obscurum non
explicatur. Ex hac prima regula quædam inferuntur corol­
laria.
Corollarium primum. — Definitum excludi debet a defini­
tione. Etenim definitum explicatione seu definitione indiget.
Ergo si ipsum definitionem ingrediatur, explicabitur idem
per idem, seu nihil prorsus explicabitur. Quod genus defini­
tionis vocatur in scholis circulus vitiosus.
Corollarium alterum. — Definitio constet genere proximo
fo, II) speciei definitœ et ultima differentia genus illud con­
trahente ad speciem definitam (5, V). Secus non omnino desi­
gnatur res. Hinc probanda non est hæc definitio : homo est
substantia rationalis, quia hominem ab angelis non satis
distinguit, neque in quo cum brutis conveniat assignat.
Corollarium tertium. — Definitio non sit negativa, hoc est
non dicat solummodo quid res non sit, sed quid sit. — Fateor
de rebus quibusdam non posse dici positive quid in se sint,
ut de Deo respectu nostri intellectus ; sed hoc in casu debe­
mus, ut possumus, rem ipsam explicare, et cognitiones nos­
tras minus imperfectas reddere.
III. Secunda regula definitionis. Secunda regula est : De­
finitio nihil minus, nihil plus contineat, quam id quod sus­
ceptum esi explicandum. Et revera, ut ex ipsa natura ejus est
manifestum, definitio non est aliud quam ipsum identicum
definitum clarius expressum : sed hæc identitas non haberetur,
si definitio aliquid plus vel minus quam definitum contineret.
— Huic regulæ respondet illa quæ vulgo circumfertur, nem­
pe : Definitio et definitum sint, salva veritate, convertibilia,
seu una pro altero sumi valeat ; ut : homo est animale ratio­
nale; omne animal rationale est homo.
IV. Nota I. In rerum definitionibus abstinendum est a metaphoricis locutionibus. Metaphoras, amphibologias, æquivocationes, voces obscuræ vel indeterminate significationis
esse eliminandas a definitionibus, eruitur manifeste ex prima
regula tradita et ex altero corollario quod intulimus. Qua
in re audiatur sanctus Thomas, qui in II. Posteriorum,
Leet. XVI. in fine, hæc notat : « Sicut non oportet disputare
per metaphoras, ita non oportet definire, per metaphoras ;

utpote si dicamus quod, homo est arbor inversa : nec oportet
in definitionibus assumere quæcumque inetaphorice dicuntur.
Cum enim definitiones sint praecipua et efficacissima media
in disputationibus, si definitiones darentur per metaphoras,
sequeretur quod oporteret ex metaphoris disputare. Hoc autem
fieri non debet, quia metaphora accipitur secundum aliquid
simile. Non autem oportet ut id quod est simile secundum
unum sit simile quantum ad omnia. » (Ed. Leon., n. 8.)
V. Nota II. De conversione in definitionibus. In definitio­
nibus essentialibus (pro quibus potissimum stant regulæ traditæ), ut sciatur utrum definitio nihil minus nihil plus quam
res definita contineat, « conversione, inquit sanctus Augusti­
nus, exploratur : quod his exemplis tibi fiet apertius. Si
enim me rogares quid esset homo, et eum hoc modo defi­
nirem : homo est animal mortale : non continuo, quia verum
dictum est, etiam definitionem probare deberes; sed super­
posita ei particula, id est omnis, convertere illam et intueri,
utrum etiam conversa vera esset : hoc est, utrum quemad­
modum verum est, omnis homo animal mortale est, ita esset
verum, omne animal mortale homo est : quo aliter invento,
improbare definitionem propter illud vitium quo aliena com­
prehendit : non enim solus homo est animal mortale, sed
etiam quævis bestia. » (,De quantitate anima:, cap. XXV. n. 47.)
Et sanctus Thomas addit : « Definitio ideo dicilur terminus,
quia includit totaliter rem, itascilicet quod nihil rei est extra
definitionem, cui scilicet definitio non conveniat, nec aliquid
aliud est infra definitionem, cui scilicet definitio conveniat.
« — I. Perihermen., lect. IV. n. 2.
VI. Nota III. De modo conficiendi definitiones. Leges ex­
pendimus definitionis; nunc opportunum erit modum propo­
nere quo practice sint rerum definitiones inveniendæ et conficicndæ. Auctor opusculi in decem categorias Aristotelis,
inter Opera S. Augustini, hæc quoad definitionem essentia­
lem egregie scribit : < Debemus advertere qua arte definitio
disponatur. Primum enim hanc per immensum tendi oporet, incipientem a genere : dehinc paulatim per partes
currendo pervenire debet ad id in quo solum est id quod defi­
nitur. Ut ii qui signa formant, primum immensum subdeligunt lapidem ; dehinc paulatim minuendo et abscindendo
superflua ad formandos vultus et membra perveniunt. Sic
definitio a genere incipiens, depulsa paulatim generalitate
verborum, ad proprium demonstrandæ rei cubile tendit ac­

cedere. > (Cap. VI.) Modus istequærendi definitiones est descensivus, nempe ab universalioribus incipiens, et gradatim
per genera subalterna (o, II) ad genus proximum et differen­
tiam ultimam (5, V) descendens. — Alius modus est ascen­
sions, a rerum nempe comparatione procedens, et inter
ipsas quaerens unum, in quo conveniunt cum aliis, et alterum,
in quo proprie a ceteris aliis differunt, et hæc assumens ut
elementa definitionis. De hoc secundo modo loquitur Angeli­
cus in II. Posteriorum, lect. XVI. n. 2 : < Si aliquis, ait, in­
quirit definitionem alicujus rei, oportet quod attendat ad ea,
quæ sunt similia illi, et etiam ad ea, quæ sunt differentia ab
illa re. Quod quidem qualiter fieri debeat ostendit (Aristoteles)
subdens, quod primo oportet circa similia considerare quid
idem in omnibus inveniatur, puta quid idem inveniatur in
omnibus hominibus, qui omnes conveniunt in hoc quod est
esse rationale. Postea considerandum est iterum in aliis, quæ
conveniunt cum primis in eodem genere, et sunt sibi invi­
cem idem specie, sunt autem altera specie ab illis, quæ primo
accipiebantur, sicut equi ab hominibus. Oportet etiam acci­
pere quid sit idem in his, scilicet equis, puta, hinnibile. Cum
ergo accipiatur quid sit idem in omnibus his, scilicet homi­
nibus, quia rationale, et quid sit idem similiter in omnibus
aliis, scilicet equis, quia hinnibile; iterum considerandum
est, si aliquid est idem in istis duobus acceptis, scilicet in
rationali et hinnibili- Et ita est considerandum quousque per­
veniatur ad aliquam unam rationem communem. Hæc enim
erit definitio rei. Sivero talisconsiderationoninducatin unam
rationem communem, sed inducat in duas rationes diversas,
aut etiam in plures, manifestum erit quod illud, cujus defi­
nitio quæritur, non eri t unum secundum essentiam, sed plura :
et ita non poterit habere unam definitionem. » Quæ omnia de­
clarat per exemplum, ibid. (n. 3) ab Aristotele adductum :
< Si quæramus quid est magnanimitas, debemus attendere ad
quosdam magnanimos, ut sciamus quid unum habent in
seipsis, inquantum magnanimi sunt. Sicut Alcibiades dictus
est magnanimus, et etiam Achilles, et etiam Ajax, qui omnes
habent unum quid commune, quod est, non sustinere inju­
rias. Cujus signum est quod Alcibiades non sustinens inju­
rias dimicavit, Achilles vero in insaniam versus est propter
iramfjuæesZ appetitus vindictespropter injurias sibi illatas),
Ajax autem interfecit seipsum. — Iterum debemus conside­
rare in aliis, qui dicuntur magnanimi, sicut in Lysandro aut

Socrate. Habent enim hoc commune, quod non mutabantur
propter prosperitatem fortunœ et per infortunia, sed indifferenterse habebant in utrisque. Accipiamus ergo hæcduo, scili­
cet impassibilitatem a fortuitis casibus, et non tolerare inju­
rias, et consideremus si est aliquid commune eis. In hoc enim
consistit ratio magnanimitatis. Sicut, si dicamus quod utrum­
que contingit propter hoc quod aliquis existimat se dignum
magnis. Ex hoc enim contingit quod homo non patitur inju­
rias, et ex hoc etiam contingit quod contemnit mutationem
exteriorum bonorum, tanquam minimorum. »

ARTICULUS QUARTUS

(16)

De divisione.
I. Prænotamen. Simplex omnino dividi non potest : nam
quidquid dividitur partibus necessario coalescit, in quas divi­
ditur, et ex quibus quasi totum aliquod resultare intelligitur.
Quocirca, antequam de divisione sit sermo, præmittendæ
sunt generales notiones totius et partium.
II. Notio et divisio genérica totius. Totius notio commu­
nissima est et omnibus clarissima : per illud enim vulgo in­
telligitur, unum aliquid quod inplura (quæ partes dicimus)
resolvi aliquo modo potest. Quam vulgarem totius explicatio­
nem impræsentiarum retinemus. — Totum autem generice
dividitur in actuale et potentiate. Actuale totum dicitur illud,
cujus partes ex quibus resultat, realiler sunt distinctæ : sive
sint distinctæ distinctione reali, sive distinctione logica seu
rationis; sicut homo est totum reale resultans ex anima et
corpore (partibus realiter distinctis), vel ex animalilale et
rationalitate, quæ in homine non ut duæ res, sed ut duæ ra­
tiones formales distinguuntur (14, IV).— Totum potentiate,
quod etiam logicum dicitur, est illud, quod ratione suæ ex­
tensionis plura, tanquam paries, sub se continet; sicut
universale est totum potentiale sub se continens particularia
subjecta (3, II), veluti paries, quas sua extensione complectitur.Et est vel univocum vel analogum, secundum qoodparticularia illud univoce vel analogice participant : de quo jam
dictum est in tractatu de ideis (2, VI).
III. Divisio totius actualis. Totum actuale subdivitur in

metaphysicum etphysicum, secundum quod partes aut ratione
tantum, aut realiter in toto distinguuntur, ut hic supra in
exemplo de homine explicatum est. — Qu® partes totius phy­
sici aut sunt essentiales, ipsum totum in propria natura
constituentes, et habetur totum essentiale. — Aut sic sunt
in toto ut non constituant sed integrent naturam (ita ut
quamvis non omnes, tamen aliqua possit separari quin totius
natura destruatur, ut brachium aut aliud membrum in ho­
mine), et habetur totum integrate. — Aut partes sunt polenliœ
unius principii (utsi dividas animam humanam in intellectum
etsensum), vel officia unius virtutis vel potenti® (ut si dividatur
prudentia in judicativam et consiliativam), et habetur totum
potestativum, in hoc differens a toto potentiali, quod istud
affirmatur de suis inferioribus, ut cum dicitur, homo est ani­
mal ; quod in toto potestativo dici nequit, quia est falsum quod
anima humana sit sensus, vel quod judicium sit prudentia.
— Aut denique in compositionem totius veniunt etiam acci­
dentia, et habetur totum accidentale.
IV. Nota. Divisio totius metaphysici. Divisio totius in
essentiale et accidentale convenit etiam in suo ordine toti
metaphysico. Hinc designo totum metaphysicum essentiale,
cum dico : homo est animal rationale ; et nonnisi de toto
metaphysico accidentali loquor, cum dico : homo est intellec­
tivus rationalis. Revera enim in homine intellectus et ratio
sunt una potentiarealiler, et sola ratione (2, IX) distinguun­
tur, ut duo conceptus : quod sufficit ad totum metaphysicum;
ac insuper, absolute loquendo, intellectus, qui dicit simpli­
cem intuilionem, stare potest sine ratione stricte sumpta,
quatenus nempe importat discursum a principiis ad conclu­
sionem : et hoc sufficit ad totum accidentale.
N. Divisionis notio et species. Oratio distribuens totum in
suas partes, seu brevius, distributio totius in partes, dicitur
divisio. Totum quod distribuitur, vocatur divisum. — Hinc
sequuntur vari® divisionis species. Est enim actualis, potentialis,physica, melaphysica, essentialis, potestativa, acciden­
talis,prout totum distribuit in partes actuales vel potentiales
vel potestativas, physicas vel metaphysicas, essentiales vel
accidentales : de quibus hucusque dictum est. Hic solummodo
adjicimus species divisionis accidentalis et potentialis.
VI. Nota I. De multiplici divisione accidentali. Partes
qu® ponuntur in divisione accidentali (qu® etiam per acci­
dens dici solet) esse possunt subjectum et accidentia, vel

accidens et subjecta, vel accidentia sola. Hinc triplex divisio
accidentalis : — 1" Divisio subjecti in sua accidentia, qua
nempe assignantur accidentia quæ subjectis ejusdem naturæ
insunt ; ut cum divido homines in albos, nigros, flavos, et
cupreos. — 2* Divisio accidentis in sua subjecta, qua nempe
assignantur subjecta quibus illud accidens convenit ; ut cum
divido passiones in passiones hominum et passiones bruto­
rum. — 3* Divisio accidentis in accidentia, qua unum acci­
dens consideratur ut subjectum, cui alia accidentia conve­
niunt, eo ferme modo quo dictum est de divisione subjecti
in sua accidentia; ut cum divido amarum in salubre et insa­
lubre, vel candidum in amarum et dulce, in durum (ut mar­
mor et molle (ut nix) et fluens (ut lac).
VLl. .Nota II. De multiplici divisione potentiali. Quid sit
divisio potentialis supra explicatum est. Est per se vel per
accidens. — Io Per se, si genus dividatur in suas species
immediatas, ut si dividatur vivens in animal et plantam;
vel genus dividatur in suas differentias specificas, ut si
dividas substantiam in corpoream et incorpoream ; vel diffe­
renti® generic® in specificas dividantur ; ut cum dicitur :
Organica dividuntur in sensitiva et insensitiva (animalia et
plantas). — 2° Per accidens vero est si totum potentiate in
sua accidentia distribuatur, eo modo quo de accidentali di­
visione dictum est.
ARTICULUS QUINTUS

(17)

De legibus divisionis.
I. Ratio articuli. Præclara sunt verba, quæ Plato in Phædro Socrati tribuit : Si naclus fuero ducem, qui recte partiri
sciat, ejus ego vestigia ut Dei cujusdam sequar. Et revera in
recte distinguendo et dividendo pene universa sapientia hu­
mana consistit. Maxima igitur cura adhibenda est ut recte
objecta, quæ intelligere cupimus, dividamus : ad quem finem
in Dialectica leges traduntur sequentes.
II. Leges divisionis. Quatuor præcipuas assignamus leges
divisionis :
Prima regula. Membra dividentia (seu partes) simul sumpta
perfecte adcequent lotum divisum. Ratio est in promptu.

Nam totum componitur ex partibus, seu ex membris divi
dentibus, ita ut aliquo modo dici potest quod partes suut
ipsum totum ; non autem essent ipsum totum, seu non totum
componerent, si simul sumptæ totum ipsum perfectissime
non adæquarent, ut manifestum est ex ipsis terminis. Hinc
peccant sequentes divisiones: Vivens dividitur in hominem et
brutum : quia vivens se extendit etiam ad plantas, ad ange­
los, et ad Deum; motiva homini ad agendum sunt gloria vel
lucrum : quia adsunt alia motiva nobiliora.
Secunda regula. Nullum membrum divisionis excedat aut
adœquet totum divisum. Patet. Quodlibet enim membrum est
una pars totius divisi; una autem pars neque potest exce­
dere neque potest adæquare totum, habens præter ipsam
alias partes. Hinc illud axioma : totum est majus qualibet sua
parte. Male igitur divides animal in sensitivum et rationale :
quia sensitivum idem prorsus est ac animal: omne enim ani­
mal est sensitivum, et omne sensitivum est animal.
Tertia regula. Membra dividentia ad invicem opponantur,
seu unum membrum neque sit neque in se includat alterum :
secus partes multiplicarentur, quæ revera partes non sunt,
ac proinde falsa esset divisio. Hinc falso dividitur noster Glo­
bus in Europam, Asiam, Africam, Americam, Oceaniam, et
Italiam, quia membrum Italia includitur in Europa, et ab
Europa excluditur vi hujus divisionis, sicut vi divisionis ab
Europa, excluduntur cæteræ partes.
Quarta regula. In divisione primo assignentur membra in
quæ immediate dividitur totum, ac postea, si occurrat, mem­
bra dividentia singillatim subdividantur. Scopus enim di­
visionis est inducere claritatem idearum ; at non claritas, sed
magna confusio oriretur, si, postpositis principalioribus par­
tibus, secundarim prius inducerentur. Hinc confusa est
divisio substantiæ in spiritualem, viventem, et rationalem,
contra illam quam supra dedimus (5, VII).
III. Nota I. Discretio in subdivisionibus inducendis. Atta­
men in membris subdividendis illud Senecæ præ oculis ha­
beto: Simile confuso est quidquid usque in pulverem sectum
est. Non igitur sine maxima necessitate ad minutissima quæque est descendendum : ut enim ipse Seneca prosequitur, conprehendere quemadmodum maxima, ita minima, difficile
est. Describitur in tribus populus, in centurias exercitus.
Quidquid in majus crevit, facilius agnoscitur, si discessit
in paries : quas, ut dixi, innumerabiles esse et narvas non

oportet. Idem enim vitii habet nimia, quod nulla divisio. —
Epist. LXXXIX.
IV. Nota II. Duæ difficultates contra assignatas leges di­
visionis. Prima difficultas est : Recte partes hominis assi­
gnantur. cum dicitur quod sit animal rationale. Et tamen
animal latius patet quam homo, qui est totum divisum. Non
igitur vera est secunda regula tradita divisionis.
fíesp. Homo, cum dicitur animal rationale, sumitur ut
totum actuale, non autem ut totum potentialc (16, II) ; cum
autem subditur quod animaZ latiuspatet quam homo, sumitur
animal ut genus, seu ut totum potentialc. Unde argumentatio
non concludit. Homo igitur minor est extensione quam ani­
mal ;sed major est comprehensione, quia dicit, praeter animalitatem, etiam rationalitatem, quam non dicit animal.
Secunda difficultas. Probatissima est divisio boni in hones­
tum. utile et delectabile. Sed bonum honestum est vere utile,
et vere utile est honestum, sicut honestum et utile sunt vere
delectabilia. Non igitur tertia regula vera est.
fíesp. Divisio boni assignata, ut notat Angelicus, P.I.Q.V.
Ariic. VI, ad 2, « non est per oppositas res, sed per oppositas
rationes. Dicuntur tamen illa proprie delectabilia, quæ nul­
lam habent aliam rationem appetibilitatis, nisi delectatio­
nem, cum aliquando sint et noxia et inhonesta. Utilia vero
dicuntur quæ non habentin se unde desiderentur, sed deside­
rantur solum ut sunt ducentia in alterum, sicut sumptio medieinæ amaræ. Honesta vero dicuntur, quæ in seipsis habent
unde desiderentur. » Igitur in opposita difficultate confunditur malerialecwtn formali (12.1) bonitatis, quod est honestas
vi uri/tías vel delectabilitas, secundum quas formalitates
i penes quas attenditur illa data divisio), utilitas, ut talis,
excludit honestum, et honestas, ut talis, excludit utilitatem.
ut cum sancto Thoma explicatum est. Stat igitur
veritas tertiae regulæ.

69

LIBER SECUNDUS
DE JUDICIO

Prologus. Absoluto tractatu de primitivis elementis nos­
trarum cognitionum, agere suscipimus, juxta divisionem
datam in Proæmio ad Logicam, de secunda mentis opera­
tione, quæ est judicium. Quia vero, ut recte admonet Tullius,
lib. I. De officiis, cap. I : « Omnis, quæ a ratione suscipitur
de aliqua re institutio, debeta definitione proficisci, ut intelligatur quid sit id de quo disputatur ; » primo loco de natura
judicii ejusque speciebus dicendum est. Sicut autem ideas
terminis, ita et judicia interna animi nostri propositionibus
enuntiamus. Igitur secundus iste Dialecticae liber in duas
Sectiones dividitur ; in quarum prima de judicio, in altera de
propositione disputabimus.

CAPUT PRIMUM
BE NATURA ET SPECIEBUS JUDICH

Prologus. Ut mox dicebam, primo loco de judicii natura
et speciebus disseram. Procul dubio, cum propositiones judi­
cium referant, species et divisiones judiciorum, sunt species
et divisiones propositionum. Attamen, quia usu venit apud
antiquiores Scholasticos (quos in hac re nion pauci recentiores
scriptores nec minoris nominis secuti sunt) ut, in gratiam
tironum, natura judicii ex ejus signo, hoc est ex proposi­
tionis natura, potissimum declaretur, hanc methodum, cla­
ritatis causa, sequimur. Hinc in hoc capite de natura judicii,
deque principalioribusejus speciebus solummodo erit sermo;
cætera ver-- in sequentibus capitibus explicabimus.

ARTICULUS PRIMUS

t*«»
De natura iudicii.

I. Judicii notio, et ejus elementorum scholastica denomi­
natio. Judicii vocabulum sensu metaphorico applicatur ad
designandum actum mentis : proprie enim usurpatur ad
significandam sententiam a judice latam pro controversiis
dirimendis. Communiter vero, judicii nomine intelligitur,
mentis actus quo aliquid esse affirmamus vel negamus. Hinc:
Deus estsapientissimus ; homo non est angelus ; aliaque hujus­
modi communi hominum sensu judicia nuncupantur.
Animadvertere autem facillimum est, in judiciis præfatis
unum de altero constanter affirmari aut negari, seu, quod
in idem recidit, aliquid inesse vel non inesse alteri; sicut
affirmo sapientiam inesse Deo y et nego naturam angeli inesse
homini. — Illud, de quo aliquid affirmatur vel negatur,
dicitur subjectum; illud vero quod affirmatur vel negatur
de subjecto,à\e\turprœdicatum,etet\&mpassio. Hincin exem­
plis citatis, Deus est subjectum primi judicii ; homo est sub­
jectum secundi. Verbum autem substantivum est dicitur
copula, quia revera copulat seu componit praedicatum cum
subjecto in judiciis affirmativis, quasi nexus utrumque con­
jungens, vel dividit praedicatum a subjecto in judiciis nega­
tivis vi particulæ negantis.
Si praedicatum in casu nominativo (vel etiam, ut quibusdam
videtur, in accusativo) tribuiturvel negatur subjecto, dicitur
prcedicalio in sensu redo,-ut, Deusestbonus; — siveroprædicatum tribuitur vel negatur subjecto in casu genitivo, vel
. ;.'i- vel ablativo, et etiam accusativo cum prœpositione, est
: - r jica/io in sensu obliquo : ut, creaturcesunt Dei, sunt a Deo,
s
:i Deum. Patet diversitas inter judicia in sensu redo et
in sensn obliquo.
H. De conditionibus prærequisitis ad judicium efformandum. Ex vulgari notione judicii emergit ipsum esse compo­
stum quodiam mentale, resultans ex duabus saltem ideis a
mente in unum conjunctis vel separatis per copulam. Dico
autem judicium esse quid compositum ex parte material, seu
ex subjecto et praedicato, non autem ex parte subjecti, seu
mentis, quæ, sicutsimplici actu apprehendit, ita simplici actu

judicat. Et hæc bene nota. — Quo posito evidenter sequitur :
— Io Judicio mentis præire necessario apprehensionem sub­
jecti et prædicati separatim.Ratioest, quia mens non potest
judicio unire vel separare sibi ignota. Non autem refert
utrum hæc apprehensio prior sit tempore vel natura solum­
modo. — 2° Judicio mentis, præter hanc apprehensionem,
necessario præire comparationem inter predicatum et subjec­
tum : nam per judicium dicitur prædicatum inesse vel non
inesse subjecto ; quam inhærentiam vel non-inhærentiam
mens nullo pacto affirmare potest, nisi antea perspectam
habeat sociabilitatem vel insociabilitalem ipsius prædicati
cumsubjecto : quod comparatione habetur. Ita faberlignarius
duo ligna aptat atque commensurat, antequam uniat. —
3° Hinc sequitur quod judicio mentis præire etiam debet
perspicientia convenientiae vel non convenientiae, seu sociabilitatis vel insatiabilitatis prædicati cum subjecto, antequam
alterutrum affirmet vel neget. Nam comparatio ideo institui­
tur, ut perspecta habeatur præfata convenientia.
III. Nota. Quæstio. Hic quæritur a philosophis, utrum
perspicientia convenientiae prædicati cum subjecto constituat
formaliter judicium, vel aliquid aliud requiratur, nempe posi­
tiva actio mentis qua affirmetur vel negetur prædicatum
inesse subjecto. Quamvis nonnulli priori parti adhæreant,
secundæ tamen mihi videtur magis esse subscribendum. Ete­
nim perspicientia non dat nisi associabilitatem vel insociabilitatem idearum ; consequenter conjunc'io vel divisio per
illam perspicientiam habetur solummodo in potentia non in
actu, ut facienda non utfacta. At judicium affirmat actu vel
negat unam ideam de facto alteri inesse : quod procul dubio
plus est, formaliter loauendo, quam earum associabilitas vel
insociabilitas. Unde Angelicus recte docet. P. I. Qu. LXXXV.
Art. V. judicium haberi cum mens unum apprehensum alii
componit et dividit. Et, Qu. XXVII. Art. I.jajn dixerat : « Qui­
cumque intelligit, ex hoc ipso quod intelligit, procedit aliquid
intra ipsum, quod est conceptio rei intellect®, ex vi intellec­
tiva proveniens, et ex ejus notitia procedens. » Aliud igitur est
notitia, aliud, juxta S. Thomam, id, nempe verbum, quod ex
tali rei notitia, in mente et a mente procedit efficienter, seu ut
a mente formatum et expressum, et ideo dicitur conceptus
formalis, ut alibi (1, VII) declaratum est. Verum hæc quæstio
forte est magis de nomine quam de re ipsa ; unde hæc sint
eatis.
7taifAUA

Anmmn nliilosonhica. — T. T-

IV. Judicii explicatio philosophica. Ex hucusque explica­
tis jam liquet quid sit judicium philosophice acceptum ;
nempe est actu» mentis unum apprehensum alteri affirmatione
componens, aut negatione dividens. — Judicium dicituretiam
assensus vel dissensus, vel etiam, vocabulo universaliori,
adhœsio mentis, ex eo quod pev ipsum mens adhaeret, sive
certo sive opinative, objecto cognito ; dicitur compositio vel
divisio, quia revera mens unum alteri componit vel dividit
ab eo, et affirmat vel negat unum de altero, ut ex hucusque
traditis circa judicii naturam constat. Secundum vero quod
unum de altero affirmatur vel negatur, judicium dicitur
affirmativum velnegativum. Ex. : Deus estjustus, est judicium
affirmativum : vitium non est amabile, est judicium negati­
vum.
ARTICULUS SECUNDUS

(19)

De variis judiciorum speciebus.
I. Radix duplicis divisionis geniricæ nostrorum judicio­
rum. Sicut in omni cognitione, ita et in omni judicio duo
sunt : y«dicana(subjectum),et res (objectum) in quam, sicut
in terminum, fertur judicium. Hinc generales divisiones
judicii ex parte subjecti et ex parte objecti.
H. Divisio judicii ex parte subjecti. Judicium ex parte
subjecti aliud est prudens, aliud temerarium. Prudens est
judicium illud, quod ab intellectu formatur post diligentem
comparationem prædicati cum subjecto ; si secus, judicium
expressum est temerarium.
Praeterea, judicium aut est certum, autopinativum. In omni
enim judicio mens adhaeret objecto cognito ; si igitur hæc
adhaesio esta&sofutaetsine errandi formidine, dicitur proprie
assensus, seu certitudo ; si est cum errandi formidine, dicitur
opinio (cf. S. Th. Qq., Dispp. De veritate, Qu. XIV, De fide,
Art. I, ad 3 ; — inf., Artic. 40, IL VIII).
Ili Radix diversitatis judiciorum ex parte objecti. In
confesso est in omni judicio affirmari vel negari unum esse
vel non esse aliud, seu, quod idem est, affirmari vel negari,
identitatem prædicati et subjecti. Hujusmodi identitatem ex­
primit verbum est, quod implicite vel explicite ponitur cons-

tauter ut copula in omni judicio. — Quoties igitur mens
comparat prædicatum cum subjecto, ut perspiciat an unum
. alteri conveniat, auUleprehenditprojrfwaZum conlineriin ipsa
notione subjectifáuilenus vel ipsum constituit (ut genus vel
differentia) vel cum ejus natura constituta necessario
connectitur (ut proprietates) ; qua in hypothesi prædica­
tum non potest non inesse subjecto quin ipsa natura subjecti
pereat ; — aut deprehendit prœrficaZum quidem inesse vel non
inesse de facto subjecto, sed rationem talis inhœrenliœvelnoninhœrenliæ aliunde quam a notione ipsius subjecti pendere,
sicut de accidentibus prædicabilibus supra dictum est (i, III).
Et quod dico de judiciis affirmativis, valet etiam pro negativis :
nam quædam prædicata neque conveniunt neque possunt
subjecto convenire, quia subjecti notione excluduntur, ut
ratio quadrati a circulo; quædamvero non conveniunt,.sed
possunt convenire salva natura subjecti, ut puero scientia.
Ob hanc diversam rationem inhærentiæ vel non-inhærentiæ
prædicati subjecto, judicia in duas species dividuntur. Et­
enim priora, quæ ex sola idearum notione affermant vel negant
earum identitatem, dicunturapriori,necessaria, inmaterianecessaria, absoluta, pura, rationalia, melaphysica, analylica:
cujusmodi estjudicium : totum est majus qualibet sua parte. —
Judicia, quæ affirmant vel negant identitatem prædicati cum
subjecto, non vi idearum, sed vi facti, dicuntur a posteriori
contingentia, in materia contingente, hypothetica, empirica
(id est experimentalia), physica, synlhetica : hujus generis
estjudicium : nix est alba.
IV. Judicia immediata et judicia mediata. Judicia tum
analylica tumsynthetica dicuntur immediata, seu per se nota,
si, idearum comparatione instituta, earum identitas illico
pateat, ut in judicio : lotum est majus sua parte. Si autem ex
idearum comparatione præfata identitas non pateat, sed ex
aliis judiciis inferatur, ope scilicet ratiocinii, judicia mediata
appellantur ; sicut judicium mediatum est : anima humana
est immortalis. —Patet judicia mediata in immediata ¡resolvi
tamquam in propria principia, quasi effectus (in ordine nos­
trarum cognitionum) in propriam causam efficientem.
V. Kantii judicia synthetica-a-priori. Divisionem judicio­
rum ex parte objecti, in analylica et synlhetica, quam
supra dedimus, inadæquatam existimat Kant, ratus inter
ipsa dari tertium quoddam genus judiciorum, quæ ipse synlhetica-a-vriori appellat. Judicia quidem a priori, quæ etiam

explicativa nominat, et synthelica, quæ etiam extensiva dicit,
eodem sensu assumit quo nos cum omnibus philosophis
supra, n° III. accepimus. Insuper notat rectissime judicia
J ^lytica seu a Peiori triplicem præ se ferre conditionem : —
prædicatum includi in notione subjecti] — 2° habere
necessitatem; — 3° et habere universalitatem. Si una desit ha//xafeirn conditionum, judicium non erit absolute analylicum
neque a priori. Præterea, addit si aliquod judicium careat
primaconditione, at secundam et tertiam habeat, non erit absoIntejudicium synthelicum. Atqui hæc duplex hypothesis, juxta
Kantium, in quibusdam judiciis verificatur. Sint, inquit, ju­
dicia : Omnis effectus suam causam habet ; Quinque plus sep­
tem sequantur duodecim; Linea recta esi brevissima omnium,
quæ inter duo puncta duci possunt. Quisque persevidethujusmodijudiciaesseetuniversaliaetnecessaria. Ergoexhac parte
sunt apriori.Sed, addi Want, habere causam,œquari duodecim,
esse omnium brevissimam inter duo puncta, non sunt prædicata
inclusa in notione subjectorum Effectus, Quinque plus septem,
Lineœ rectœ. Ergoexhac parte non sunt analytica, sed synthetica. Sed ex alia parte, ut dictum est, sunt a priori. Ergo sunt
simul synthetica et a priori, seu synthetica-a-priori.
VI. Kantii doctrina refutatur. Verum hæc judicia synthe­
tica-a-priori admitti non possunt : quod duabus potissimum
rationibus probamus. Et imprimis, judicium tanqqam neces­
sariam conditionem subaudit cognitionem seu visionem con­
venienti® prædicati cum subjecto, quam quidem convenien­
tiam judicio ipso affirmamus vel negamus, ut supra dictum
est .18, II). Qua sane comparatione non instituta et conve­
nientia non perspecta, tam impossibile est ut mcnsjudicium,
quod visio quædam animi est (1, I), proferat, quam impos­
sibile est ut mens non videndo simul et sub eodem respectu
videat, et non intelligendo intelligat. Age vero. In affirmando
hoc judicio (et idem dicatur de ceteris), Effectus postulat cau­
sam, hæc exigentia causæ in subjecto effectus, aut eruitur ex
ipsa notione effectus, aut ex principio experimental! coexistenliœ, quatenus nempe habere causam de facto convenit
effectui, quin ex intima hujus natura colligatur. Si primum
• ut reapse est), illud judicium, aliaque similia, sunt vere
analytica et a priori : si alterum, judicium est simplicitera
posteriori et synthelicum. Nihil igitur est tertium, seu judicia
synthelica-a-priori absolute repugnant. — Deinde Kant in hac
sua doctrina defendenda contradictionibus implicatur.

Concedit enim, et vere ita se res habet, judicia illa syntheticaa-priori universalitatem atque necessitatem præ se ferre. Sed
undenam, quæso, mens nostra deprehendit,prædicatum con­
venire vel repugnare necessarioet Mnwi^aÿiersubjecto?nisi
ex ipsa perspecta natura sw&jech'j’quôcTïuîfinaexigit prædicatum, ut ab eo neque mentis consideratione divelli possit
quin pereat ejus natura, atque proinde, ipso posito, univer­
saliter et necessario ponitur prædicatum. Ita, habere causam,
ideo intelligimus convenire necessario et universaliter effectui,
quia intelligimus effectus naturam perimi si ipsi exigentia
causee auferatur. Impossibile igilur est concedere universali­
tatem et necessitatem prædicati in aliquo subjecto, et negare
hujusmodi prædicatum includi in ipsa ratione subjecti :
consequenter judicia synthetica-a-priori, quæ habent, fatente
Kantio, priores conditiones, habent a fortiori et alteram de
inclusione prædicati in notione subjecti; ac proinde illa judi­
cia revera sunt analytica absolute et a priori.

CAPUT SECUNDUM
DE PROPOSITIONIS NATURA EJUSQUE SPECIEBUS

Prologus. Designata natura judicii, sequitur, juxta ordi­
nem determinatum in prologo ad hunc librum, ut agamus
de propositione. Propositio vero potest considerari : Io in
seipsa, ut est nuda propositio ; — 2° ut affecta quodam
adjuncto, quod ipsam modificat vel multiplicat; — 3° in
comparatione ad aliam vel alias propositiones. —Unde Sectio
ista de propositione in tria capita dividitur. — Quoad propo­
sitionem in seipsa spectatam, dicemus primo, de propositionis
natura ; secundo, de propositionis speciebus ratione material,
qualitatis et formæ ; tertio, denique de speciebus propositionis
ratione quantitatis seu extensionis. Admoneo studiosos ado­
lescentes tractatum de propositionibus ita esse pernecessa­
rium, ut qui ipsum ignoret aut mente non plane percipiat,
nunquam naturam ratiocinii, a quo scientia in nobis gene­
ratur, perspectam habeat, atque proinde sapiens esse nulla
ratione possit. Ad nos quod attinet, in hoc tractatu, sicut
et in cæteris, ita brevitati studebimus, ut perspicuitati non
noceamus.

ARTICULUS PRIMUS
(20)

De propositionis natura.
I. Propositionis notio. Propositio nil aliud est quam
ipsum mentis judicium verbo, vel alio signo sensibili mani­
festatum. Unde et est signum (10,1) judicii, et habet quidquid
ad naturam judicii pertinet. Ut est signum, propositio dicitur,
oratio quajudicia noslraaliis manifestamus ; ut continet natu­
ram judicii, dicitur, oratio enuntiativa unius de alio, sicut dic­
tu m est de judicio ; denique ut conceptum objectivum (1, VII)
exprimit, seu ut rem ipsam, ad quam refertur, affirmat esse
vel non esse, dicitur, oratio inquaverum vel falsum invenitur.
n. Corollarium. Propositio est ipsum judicium sensibiliter
expressum. Ergo, sicut dictum est de judicio, ipsa tribus
terminis necessario constat, nempe subjecto, copula, et præd icato. Unde formula generalis propositionis sicut et judicii est :
S est P ; seu, subjectum est prædicatum, si judicium est affir­
mativum ; S non est P ; seu, subjectum non est prœdicalum, si
judicium estnegativum. — Subjectum et prædicatum dicuntur
materia, copula vero forma propositionis. — Et nota formam
propositionis esse semper, ut jam diximus (19, III), verbum
substantivum sum, es, est, sive implicite sive explicite positum :
quia revera ipsum solummodo exprimit identitatem, quæ inter
subjectum et prædicatum affirmatur vel negatur in judicio.
Imo in omni propositione verbum istud vel ponitur vel latet
saltem in temporepræsenti ; sicut hæc propositio -.Ibant apos­
toli gaudentes a conspectu concilii, revera continet hunc sen­
sum in quem resolvitur : Apostoli sunt aliqui, qui ibant, etc.
—Copula autem, utinquit Angelicus,IPeriherm. Lect. Y.n. 4,
semper est exparte praedicati, quia revera ipsa affirmat vel
negat de prædicato identitatem ejus cum subjecto.
III. Nota I. De terminis in propositione explicite vel im­
plicite positis. Tribus terminis constare debere propositionem
dictum est. Attamen non necesse est ut omnes explicite ponan­
tur. Sint exempla : Io Deus est œtemus ; — 2°Deus creat; —
3° Venio. Prima tres terminos habet explicite, et ab antiquis
hujus generispropositionesdicebantur,rfetertto adjacente; —
secunda, quæ dicebatur, desecundo adjacente, duos terminos
explicite habet, sed in secundo includitur tertius, quia resol-

vitur hoc modo : Deus est creans; — tertia denique, dicta,
de primo adjacente, uno termino constat, aliis duobus in eo
inclusis, et hoc modo resolvitur : ego sum veniens. — Notan­
dum praeterea tres terminos intelligi formaliter (H,V et 12,1),
seu quoad sensum, non autem materialiter : quia materialiter
possunt esse plures, qui tamen se habentes per modum unius
subjecti vel unius praedicati, nonnisi unum terminum forma­
lem constituunt. Ex. : Initium sapientiœ est limor Domini .-quin­
que habes terminosin hac propositione ; sed initium sapientiœ
est unum prædicatum, et timor Domini est unicum subjectum.
IV. Nota II. De propositione naturali, innaturali et præter
naturam. In propositione subjectum ideo tale nomen sortitur,
quia subjicitur prœdicato, a quo ut a forma vel quasi forma
denominatur; sicut minus universale intelligitur ut subjectum
majori universali (3, II). Unde, naturaliter loquendo, sub­
jectum in ratione comprehensionis (ibid.) majus est praedicato ;
sed prædicatum majus est subjecto in ratione extensionis
(3,1). Et revera, in hac propositione : anima humana est immor­
talis, prædicatum immortalis latius patet, seu pluribus sub­
jectis, quæ non sunt animæ humanæ/potest convenire : et
reapse convenit angelis et Deo. — Ergo in exprimendis pro­
positionibus : Io Aut servatur ordo naturalis, ut scilicet
prædicatum revera habeat majorem universalitatem quam
subjectum, ut in hac propositione : Anima humana est immor­
talis; et propositio dicitur naturalis vel ordinata; — 2° Aut
contra se habet, nempe prædicatum ponitur loco naturalis
subjecti, et propositio dicitur innaturalis seu inordinata, vel
contra ordinem, vel etiam indirecta; ut : aliquod immortale est
anima humana; aliqua virtus est justitia ; — 3° Aut denique
subjectum est æque vel etiam magis universale quam prædi­
catum, sed prædicatum tamen affirmatur vel negatur de
ipso subjecto non ratione sui formalis expressi, sed ratione
materialis. Ex. : aliquod candidum est frigidum. In hac pro­
positione frigidum candido tribuitur, non quia candidum, sed
quia subjectum candidi est etiam frigidum (8, iv). Hujus­
modi propositiones, quæ frequenter occurrunt in scientiis et
quæ, in disputationibus scholasticis praesertim, æquivocationibus et sophismatibus occasionem præbent, dicunturpræter
ordinem senpræter naturam, etfrequentius etiamper accidens.
Unde illa propositio scholastice distinguenda est hoc modo :
candidum per se est frigidum, nego; per accidens, concedo.

ARTICULUS SECUNDUS
(21)

De divisionibus propositionum ratione materiœ, formae
et qualitatis.

I. Elementa propositionis. Dictum est supra subjectum el
praedicatum esse elementa materialia propositionis, copulam
- ero esse elementum formale, seu nexum utriusque. Sed
;ræterea subjectum et praedicatum, quia termini sunt, possunt habere majorem vel minorem quantitatem seu extensionem seu universalitatem : hæc enim vocabula idem prorsus
in Dialectica significant, ut pluries jam dictum est. Denique
propositio ad objectum refertur, ita scilicet ut propositio sit
vera vel falsa ex eo quod objectum ita est vel non est, sicut
in propositione dicitur. Veritas et falsitas constituunt in
Dialectica qualitatem propositionis. Igitur quatuor sunt pro­
positionis elementa, materia, forma, quantitas et qualitas.
II. Divisio propositionis ratione materiae. Nomine mate­
ri æ in propositionibus intelligimus rationes diversas, quibus
prædicatum convenit subjecto : aut enim ipsi convenit neces­
sario aut contingenter ; vel si actu non conveniat, aut potest
i* ait em convenire, aut convenire est impossibile. Unde ratione
maleriæ, propositio alia est necessaria, alia contingens, alia
possibilis, alia impossibilis; et dicitur etiam propositio in ma­
teria necessaria, contingenti, possibili, impossibili.
III. Nota I- Probatur allata divisio ratione sancti Thomæ.
Hujus divisionis rationem dilucide assignat S. Thomas in I.
Perihermen. Leet. XIII. n. 3, in hæc verba : « Potest autem
accipi... divisio enuntiationum secundum materiam, quæ
quidem divisio MmAitur secundum habitudinem praedicati ad
subjectum. Nam si prædicatum per se insit subjecto, dicitur
esse enuntiatio in materia necessaria vel naturali; ut cum
dicitur, homo est animal, vel homo est risibilis. Si vero prædi­
catum per se repugnet subjecto quasi excludens rationem
ipsius, dicitur enuntiatio esse in materia impossibili sive re­
mota ; ut cum dicitur, homo est asinus. Si vero medio modo se
habet prædicatum ad subjectum, ut scilicet nec perse repugnet
subjecto nec per se insit, dicitur enuntiatio esse in materia
possibili vel contingenti.» Hæc omnia consonant iis quæ dicta
lunt (19, III) circa divisionem judiciorum in judicia a priori,

quæ sunt in materia necessaria vel impossibili, et in judicia a
posteriori, quæ sunt in materia contingenti nÁ possibili. Hic
solum animadvertimus judicia tum in materia contingenti
tum in materia possibili esse æque contingentia; attamenfrequentius contingens dicitur propositio, si prædicatum de
facto conveniat subjecto, sed potest non convenire ; possibilis
vero, si prædicatum de facto non conveniat, sed ipsi convenire
potest.
IV. Nota II. De quatuor modis dicendi seu prædicandi
per se. — Dictum est supra (n. II, seq.) propositionem esse
in materia necessaria quando prædicatum per se dicitur de
subjecto. Sunt autem varii modi seu variæ rationes di­
cendi seu prædicandi per se unum de alio; unde peropportu­
num ducimus hoc loco declarare quatuor istos modos ex iis
quæ scripsimus in nota Ç in XI. lectionem S. Thomæ in
lib. I. Posteriorum analytic. — Præmittimus S. Doctoris
verba :« Sciendum est, inquit, quod hæcpræpositio per desi
gnat habitudinem causæ ; designat etiaminterdum et silum,
sicut cum dicitur aliquis esse per se, quando est solitarius.
Causæ autem habitudinem designat aliquando quidem for­
maliter, sicut cum dicitur quoi corpus vivit per animam.
Quandoque autem habitudinem causæ materialis; sicut cum
dicitur quod corpus est coloratum per superficiem : quia
scilicet proprium subjectum coloris est superficies. Designat
etiam habitudinem causæ extrinsecæ et præcipue efficientis;
sicut cum dicitur quod aqua calescit per ignem. Sicut igitur
hæc præpositio per designat habitudinem causæ, quando ali­
quid extrinsecum est causa ejus, quod attribuitur subjecto;
ita quando subjectum vel aliquid ejus est causa ejus, quod
attribuitur ei, et hoc significat per se (S. Thomas, in I. Post.
L. X, n. 2. Ed. L.). Generatim ergo loquendo, per se dicitur
per oppositionem nA per aliud.
Primus modus dicendi per se dst quando de subjecto dicitur
prædicatum, quod est, vel ejus definitio (homo est animal ra­
tionale)', vel aliquid de ejus definitione (homo est animal;
vel, homo est rationalis).
N. B. Quæ prædicantur in hoc primo modo non sunt
accidentia subjecti, sed constitutiva ejus essentialia. Primus
iste modus dividitur in duos:
a) Primus modus dicendi per se primo est quando non
solum prædicatum est de definitione subjecti, sed ita adæquat subjectum ut sit convertibile cum eo. Ex. Homo est

rationalis; rationale ut distinguitur ab intellectuali est con­
vertibile cum homine, quia, Omne rationale est homo.
b) Primus modus dicendi per se secundo, est quando prædicatum est quidem de definitione subjecti, sed non est
convertibile cum eo. Ex. : Homo est animal; non convertitur:
Omne animal est homo.
Secundus modus dicendi per se est quando subjectum est
de definitione prædicati. E. g. Par est numerus habens mt. '
dium; subjectum est numerus, et ingreditur definitionem
paris.
N. B. Quæ prædicantnr in hoc secundo modo non sunt
constitutiva essentiæ subjecti, sed ex essentia dimanant,
hoc est sunt ejusdem subjecti passiones proprix, seu propria
accidentia (6, IV).
Secundus etiam iste modus dividitur in duos.
a) Secundus modus dicendi per se primo est quando prædicatum convertitur cum subjecto, quod ponitur in defini­
tione ejus. Ex.: Homo est risibilis; convertitur: Omne risi­
bile est homo.
bi Secundus modus dicendi per se secundo est quando prædicatum non convertitur cum subjecto, quod ponitur in
ejus definitione. Ex.: Isosceles habet tres angulos æquales
duobus rectis; non convertitur : Omne habens tres angulos
æquales duobus rectis est isosceles.
N. B. Quidquid prædicatur de subjecto non per se neque
primo neque secundo modo, et consequenter neque quarto
modo (de quo infra), dicitur prædicari per accidens, quate­
nus per accidens significat prædicari contingenter (4, III,
V; 6, rv).
Tertius modus dicendi per se est modus existendi non mo­
dus prædicandi (I. Poster. , lect. X. n. 6); quatenus nempe
significat aliquid esse in se (substantia) et non in alio (acci­
dens' tanquam in subjecto (6, III, seq.).
Quartus modus dicendi per se, qui dicitur secundum ratio­
nem causalitatis, est quando aliquid tribuitur alicui effective
in quantum tale seu formaliter. Ex. : Medicus sanat: sanat
enim quatenus medicus et non quatenus albus, musicus, etc.
N. B. Etiam in secundo modo subjectum quod ponitur in
definitione prædicati, est causa prædicati ; unde quandoque
secundus et quartus modus dicendi per se coincidunt. Distin­
guuntur tamen formaliter, quia in secundo modo attenditur
ratio prædicationis fundata in definitione prædicati includen-

tis subjectum; sed in quarto attenditur ratio causalitatis,
quatenus nempe prædicatum dependet in suo esse a proprio
subjecto, ut a causa (I. Poster., 1. X. n. 7, not. 5).
V. Propositionis divisio ex parte formas. Forma proposi­
tionis, ut pluries jam diximus, est nexus prædicati et subjecti,
expressus per copulam seu verbum sum, es, est. Manifestum
est autem nexum seu identitatem aut affirmari, sicut cum
dico : Deus est justus; aut negari, sicut cum dico : homo non
est angelus. Nihil tertium fingi potest. Ergo propositio ratione/brmæ dividitur, in affirmativam, quanexusseuidentitas
prædicati cum subjecto affirmatur; et in negativam, qua
prædictus nexus negatur. — Porro unusquisque per se intelligit quod, cum verbum sum, es, est exprimat identitatem, ut
propositio sit negativa necessario requiritur ut particula
negans afficiat ipsum verbum secus propositio non erit ne­
gativa. Unde propositio : homo est non angelus, estpropositio
vere affirmativa, quia vere affirmatur identitas hominis cum
alio objecto seu prædicato indeterminato et innominato, quod
non est angelus. — Si negatio non afficiens copulam afficiat
subjectum, ut, non amare virtutem est summa stultitia, propo­
sitio dicitur infiniti, seu melius, indefiniti subjecti; si vero affi­
ciat prædicatum, dicitur esse indefiniti prædicati, ut, cum
dicitur : homo est non angelus. Propositio indefiniti prædicati,
quamvis, ut diximus, sit per se affirmativa, de facili tamen
resolvitur in propositionem negativam ; ut, homo estnon asi­
nus, reducitur ad istam negativam, homo non est asinus.
VI. Nota. Natura divisionis propositionis in affirmativam
et negativam. « Alia vero fuit divisio enuntiationis, inquit
Angelicus, I. Perihermen. Leet. X. n° 10, in affirmationem
et negationem. Quæ quidem est divisio genens in species, quia
sumitur secundum differentiam prædicati, ad quod fertur
negatio. Prædicatum autem est pars formalis enuntiationis.
Et ideo hujusmodi divisio dicitur pertinere ad qualitatem
enuntiationis 4 qualitatem, inquam, essentialem, secundum
quod differentia significat quale quid » (4, III). Cum Angeli­
cus hic dicit negationem ferri ad prædicatum, intellige vi
verbi : quia nempe, ut explicavimus, negatio verbum afficiens
negat identitatem prædicati cum subjecto ; non autem negatio
refertur ad prædicatum eo sensu falsissimo quod in proposi­
tione negativa prædicatum transformetur in terminum nega­
tivum.
VII. Divisio propositionis ex parte qualitatis. Qualitas

propositionis ex ejus relatione ad rem enuntiatam desumitur,
et est ejus veritas et falsitas. Propositio vera est, si enuntiet
judicium verum, hoc est conforme rei, de qua judicatur; est
falsa, si enuntiet judicium discordans a re judicata. Altissimus est patiens redditor, est propositio vera : Deus humana­
rum rerum providentiam non habet, est propositio falsa.
VIII. De variis modis quibus per propositionem enuntia­
tur veritas vel falsitas judicii. Quatuor modis fieri variatio
potest in qualitate propositionis. « Uno modo, quia id quod
est in re renuntiatur ita esse sicut in re est : quod pertinet ad
affirmationem veram : puta, cum Socrates currit, dicimus
Socratem currere.—Alio modo, cum enuntiatur aliquid non
esse, quod in re non est : quod pertinet ad negationem veram: ut
cum dicitur, Ælhiops albus non est. — Tertio modo, cum enun­
tiatur aliquid esse, quod in re non est : quod pertinet ad
affirmationem falsam ; ut cum dicitur : corvus est albus. —
Quarto modo, cum enuntiatur aliquid non esse, quod in re
est : quod pertinet ad negationem falsam; ut cum dicitur :
nix non est alba. » S. Thomas, in I. Perihermen. Led. IX.
n. 3.

ARTICULUS TERTIUS
(22)

De divisionibus propositionis ratione quantitatis seu
extensionis.

I. Propositionis extensio a subjecti extensione exclusive
desumitur. Nomine quantitatis seu extensionis significatur
ipsius propositionis universalitas, vel particularitas, vel sin­
gularitas. Non aliunde desumitur quam ex extensione sub­
jecti ; nempe propositio est universalis, particularisme! sin­
gularis prout singulare, particulare vel universale est ejus
subjectum. Hæc lex non patitur exceptiones. Ratio est quia
affirmatio et negatio quæ, sicut dictum est, sunt formale
propositionis, tantum se porrigunt, quantum patitur natura
termini qui est subjectum ipsius propositionis.
II. Propositionis ratione extensionis divisio. Ex praemissis
de facili infertur, propositionem ratione extensionis recte
dividi in singularem, universalem,particularem et indefinitam
seu indeterminatam. Nam subjectum propositionis est. — vel

terminus singularis, ut: Ver bum caro factum est ; —vel termi­
nus affectus signo syncategorematico universali (10, IX),
omnis,nullus,etc., ut:omnis homo est mendax; — vel termi­
nus affectus signo syncategorematico particulari, aliquid,
nonnulla, etc., ut : Quidam autem dicebant : quia bonus est
(Joan., VII, 12) ; — vel denique terminus nullo signo syncate­
gorematico affectus, et consequenter indefinitus, ut : Dilexerunt homines magis tenebras quam lucem (Ib., 111, 19). Igitur
adæquata est assignata divisio.
III. De extensiope propositionis indefinitæ. Termini sin­
gulares vel signa syncategorematica per se determinant
extensionem propositionis ; quod quidem non accidit in pro­
positionibus indefinitis. Et tamen quisque per se videt exten­
sionem harum propositionum esse absolute determinandam,
ut omnis error vitetur. Ad quem finem sequentes regulæ
sunt attendendae.
Prima regula. Subjeclumpropositionis in materia necessaria
(19, 111) supponit distributive; ideoque sumitur in tota sua
extensione, ac si esset affectum signo syncategorematico
universali, omne, nullum: consequenter propositio revera est
universalis ; ut : homo est rationalis, idem sonat ac si expli­
cite diceretur ; omnes homines sunt rationales. Ratio hujus
regulæ est in promptu. Nam in propositionibus in materia
necessaria, prædicatum, ut jam notavimus (19, III), est inse­
parabile necessario a subjecto. Ergo in omnibus, in quibus
natura subjecti invenitur, inveniri debet et prædicatum.
Secunda regula. Subjeclumpropositionis in materia contin­
genti supponit disjunctive^, V) ; ac proinde est particulare,
quasi esset affectum signo syncategorematico particulari,
aliquid, nonnulla, etc. : consequenter propositio revera est
particularis ; ut : homines sunt prudentes, idem est ac si dice­
retur : aliqui homines sunt prudentes. — Ratio hujus regulæ
est, quia in propositione materix contingentis, prædicatum
non tribuitur subjecto quasi emergens ex ipsa subjecti natura,
sed aliunde, ut supra dictum est (19, HI); ergo non ubicum­
que subjectum invenitur, ibi debet habere consociatum præ­
dicatum. Consequenter, per se. neque supponit distributive,
neque collective, sed disjunctive tantum.
Tertia regcla. Ut autem in praxi determinetur extensio
propositionisindefinitæ, addatur subjecto signum universale,
omne, nullum, etc. Si cum hac additione propositio est vera,
subjectum est distributive acceptum ; si falsa, est acceptum

disjunctive. — Ita : Homines sunt rationales ; homines sunt
sapientes. Verum est, omnes homines sunt rationales ; falsum,
omnes homines sunt sapientes. Ergo/tomo in prima propositione
sumitur distributive ; in secunda propositione sumitur dis­
junctive.
IV. Nota. De triplici distributione subjecti. Haud semper
metaphysiceloquimur, sed quandoque moraliter, nempe atten­
tis hominum moribus. Sint exempla : Circulus est rotundus ;
ignis comburit; parentes diligunt filios. Veræ sunt omnes
istæ propositiones et universales; at rotunditas ita est inse­
parabilis a circulo, ut, ipsa detracta, natura circuli pereat
Hæc propositio dicitur universalis metaphysice : de qua jam
dictum est supra in tractatu de suppositione (H, VII) et in
animadversionibuscontrajudiciasynZAerica-a-j?ríon(19, VII).
— Secunda propositio pariter universalis et vera est, sed non
ex naturaintrinsecasubjecti, sed attentis naturœ legibus, quas
Auctor naturæ Deus rebus a se creatis praestituit, et quibus
propterea omnipotentia sua potest derogare : unde propositio
non excludit exceptiones, quas Deus juxta placita sapientissimasuæ voluntatis facit in peculiaribus circumstantiis. Hu­
jusmodi propositionesdicunturuniversales/lAysice. —Tertia
quoquepropositio vera est et universalis, sed attentis legibus,
quibus mores hominum communiter temperantur ; quibus ta­
men, ut per experientiam constat, pravitasipsorum hominum
in nonnullis peculiaribus factis contradicit. Hujusmodi pro­
positiones dicuntur universales moraliter, quæ majores ex­
ceptiones patiuntur quam propositiones phisice univer­
sales.
Exinde sequuntur nonnulla corollaria notatu dignissima.
Corollariumprimum. —Propositio universalis metaphysica
•■i':! absolute est, imo nec metaphysica est dicendasi aliquam
exceptionem patiatur. Patet ex dictis.
Corollarium alterum. —Propositiouniversalisphysice vel
moraliter solummodo vera, nonproptereaestvera metaphysice ;
at propositio metaphysice vera, a fortiori est vera physice
et moraliter. Sequitur ex præcedenti corollario.
Corollarium tertium.—Illicitum eslex propositione physice
velmoraliter vera, inferre per seul veram propositionem singu­
larem. üt si dicerem : Fratres mutuo se diligunt ; ergo Caïn
dilexit Abelem. Vix necessarium est animadvertere, in propo­
sitionibus universalibus moraliter proferendis, attendi debere
non ad exceptiones^ seu ad id quod in paucioribus, sed ad id

quod communiter seu in pluribus accidit. Unde falsa est ex
hoc capite hæc propositio : Omnes homines sunt ingrati.
V. De extensione prædicati in propositione. Extensionem
propositionis ex subjecto desumendam esse diximus ; at
prædicatumest etiam terminus qui suam habet ex tensionem,
nullo signo syncategorematico communiter determinatam,
et tamen necessario determinandam, ut propositio fixum
sensum præ se ferat. En regulæ statut®, a quibus nunquam
discedendum est.
Prima regula. In omni propositione negativa praedicatum
supponit distributive, seu sumitur in tota sua extensione. —
Nam in propositione negativa negatur subjectum contineri sub
extensione, seu totalitate potentiali (16, II) prædicati. Quo­
circa, si aliquid positum sub extensione significata per prædicatum posset affirmari de subjecto propositionis negativae,
hæcesset falsa. Ex. gr., hæcpropositio : Nullus homo est an­
gelus idem sonat ac si dicatur : nullus homo est aliquis an­
gelus. Fac ergo homini convenire esse aliquem angelum ; et
jam propositio, nullus homo est angelus, falsa esset.
Secunda regula. In omnipropositione affirmativa praedica­
tum vi propositionis supponit disjunctive, seu sumitur non
in tota sed partiali sua extensione, ac si esset affectum par­
ticula aliquid, etc. Ex. : homines sunt mortales; hæc propo­
sitio significat : homines sunt aliqui mortales. Ratio hujus
regulæ est, quia in propositione affirmativa asseritur sub­
jectum contineri sub extensione prædicati ; at nullo pacto
dicitur quod illud subjectum solummodo contineatur, ita ut
prædicatum ipsum ad alia subjecta non possit extendi.
Imo extenditur reapse, quia prædicatum, ut supra dictum
est (20, IV), majorem ex se potentialitatem, seu extensionem
habet quam subjectum.
VI. Exceptiones. Dixi vi propositionis, et consulto. Nam :
Io definitiones (quæ licet in se non sint propositiones in
actu, sunt tamen propositiones, in virtute, quia cognita
definitione apparet definitionem de subjecto vere prædicari,
ut loquitur sanctus Thomas (in I. Poster. Analytic. Leet. VI.
n. 9), quoties assumuntur in syllogismis ut propositiones,
excipiuntur ab illa regula : definitio enim et definitum con­
vertuntur, nempe habent eamdem prorsus extensionem, ut
in tractatu de definitione dictum est (15, V); —2° si prædi­
catum est terminus singularis ¡etenim in hoc casu, ratio assignataproregulanon valet quia terminus singularis prout singu-

laris est, extensione caret, et uni soli convenit subjecto (3,11),
quod totum proinde suo termino exprimitur.
VII. Nota. De comprehensione prædicati in propositione.
Hucusque consideravimus prædicatuin in ordine ad suam
extensionem ; sed prædicatum habet, sicut babet subjectum,
suam comprehensionem, nempe notas quibus coalescere intelligitur; sicut homo comprehendit rationale, animale, vivens,
substantiam, ens :quæ comprehensio opponitur extensioni, ita
ut quanto magis una crescit, tanto magis altera diminuatur,
et vice versa (3, II . Pro hac comprehensione prædicati duæ
sunt r- _-j)æ : — 1*. In omni propositione affirmativa praedica­
tum sumitur ac tribuitur subjecto secundum totam suam cóm­
prela usionem.Ex.: Homo est animal ;— animal, ut compre­
hendit sensum, vitam, substantiam, ens, homini tribuitur : el
revera homo habet omnia hujusmodi. Ratio vero regulæ ex
ipsa vi propositionis afiirmativæ emergit, in qua affirmatur
identitas prædicati et subjecti ; identitas non exlenliva, ut
supra diximus, sed comprehensiva : quæ identitas nulia foret,
si aliquid in prædicato comprehensum subjecto non conveni­
ret.—2‘, In omnipropositione negativa prædicatum secundum
lotam suam comprehensionem collective sumptam de subjecto
negatur, non autem disjunctive acceptam. Hæc regula exemplo
illustratur et probatur simul. Sit hæc propositio : Asinus non
est homo. Homo comprehendit rationale, sensum, vitam, etc. ;
quæ omnia procul dubio collectim sumpta asino nulla ratione
conveniunt; attamen asinus habet sensum, vitam, etc, nempe
habet aliquas ex notis quæ homini tribuuntur, et quæ ideo
disjunctive asino conveniunt.
CAPUT TERTIUM
DE PROPOSITIONIBUS COMPOSITIS ET MODALIBUS

Prologus. Juxta determinata in prologo ad caput secun­
dum, dicendum nunc est de propositionibus, quæ ratione
alicujus adjuncti aut multiplicantur aut modificantur, etquæ
propterea dicuntur aut composite aut modales. Circa proposi­
tiones compositas dicendum est : Io, de propositionibus tum
re tum apparentia compositis ; — 2°, de propositioni bus appa­
renter simplicibus, revera tamen compositis ; — 3°, de propo­
sitionibus apparenter compositis, at revera simplicibus. Deinde
unico articulo dicemus de propositionibus modalibus.

ARTICULUS PRIMUS

(23)

De propositionibus re et apparentia compositis.
I. Propositionis simplicis et compositæ notio. Propo­
sitio simplex illa dicitur, quæ unico subjecto et unico prædicato constat; ut: Non est pax impiis (Isa., XLVIII. 22);
Christus estpax nostra (Ephes., II, 14). Propositio composita
est, quæplures propositiones simplices sive implicite sive
explicite continet ; ut : Quaerite primum regnum Dei et justi­
tiam ejus :et hæc omnia adjicientur vobis (Luc., XXII, 31). De
propositione simplici, post ea quæ diximus de propositione
in se spectata, nihil ultra est addendum.
II. Species propositionis compositæ. Propositionis com­
positæ quinque species enumerantur, nempe, copulativa,
causalis, discreliva, relativa et hypothetica. De omnibus
singillatim dicendum est.
III. Propositio copulativa. Propositio copulativa illa est
quæ aut plura subjecta aut plura praedicata habet connexa
perparticulas copulantes (sive explicite sive implicite positas),
et, nec, et similes; ut: Videbitis coelum apertum, et angelos
Dei ascendentes et descendentes supra Filium hominis (Joann.I,
51) ; Neque mors, neque vita, neque angeli, neque principatus,
neque virtutes... neque creatura alia poterit nos separare a
caritate Dei (Roman., VIII, 38, 39) ; Justificati gratis per gra­
tiam ipsius,per redemptionemquæest in Christo Jesu (Ib., III.
24). —Lex in propositionibus copulativis est : Omnia et sin­
gula membra enumerata sint vera : nempe aut de singulis sub­
jectis verum sit prædicatum, aut omnia et singula praedicata
vera sint de subjecto. Ratio est, quia propositio copulativa
in tot solvitur propositiones simplices, quot sunt prædicata
vel subjecta distincta. Igitur si unum membrum esset falsum,
concessa propositione copulativa ut vera, concederetur simul
ut vera propositio simplex continens membrum falsum :
quod est absurdum. Consequenter propositio copulativa,
cujus unum membrum falsum est potest absolute dici falsa.
Attamen in praxi, ne inutilibus disputationibus implicemur,
potest distingui et communiter distinguitur propositio coptr
■t

îativa, secernendo et concedendo partem veram, negando
partem falsam.
IV. Propositio causalis. Propositio causalis est illa, quæ
duas vel plures simplices propositiones conjungitperparticulas
causales, quia, quoniam, et similes. Ex.: Bealimundo corde,
quoniam ipsi Deum videbunt. — Propositio affecta particula
causali, ut in exemplo, quoniam ipsi, etc., dicitur causalis;
alia vero (Beati, etc.) vocatur causatum. — Ut patet ex se,
tota veritas propositionis causalis, ut causalis est, stat in
nexu assignato inter causatum et causalem, qui nexus con­
sistit in efficientia affirmata causati a causali. Si nexus ille
verus est, vera propositio causalis; falsa, si falsus nexus,
esto propositiones in se sumptæ sint aliquando veræ. Hinc
•. era est simplex propositio • homo est capax scientiae ; vera
hæc altera : homo est animal bipes ; sed falsa propositio
causalis ex utraque resultans :homo est capax scientiae quia
est animal bipes : nam ratio cur homo sit capax scientiæ,
non est, sicut affirmatur in illa propositione, ex eo quod sil
animal bipes, sed quia est rationalis.
V. Propositio discretiva. Hæc, quæ et adversativa dicitur,
resultat ex pluribus simplicibus, conjunctis in unam propo­
sitionem compositam per particulas discrelivas, sed, at, et
similes. Ex. :In mundoprèssuram habebitis : sed confidite, ego
vici mundam (Joann., XVI, 33). In hujusmodi propositionibus
attendendum est quod sit aliqua oppositio inter earum
membra: secus ridiculum non evitatur; ut si dicerem:
Petrus est inter apostolos primus ; sed (et) evangelium praedi­
cavit. Hæ aliæque similes propositiones improprie express®
modo discretivo, discretivæ revera non sunt, sed meræ pro­
positiones copulativæ, et exponendæ, mutando sed in et, ut
videre est in exemplo.
VI. Propositio relativa. Propositio relativa illa dicitur in
qua, per particulas, ubi, ibi, quum, etc., propositiones simplices ita comparantur, ut una ex altera quamdam determi­
nationem habeat. Ex.: Qualis rector est civitatis, tales et inha­
bitantes in ea (Eccli., X, 2). — Vix necesse est adnotare quod
veritas hujusmodi propositionum ex veritate adsertce determi­
nationis unius ab altera pendet absolute, præcisione facta a
veritate singularum simplicium propositionum, ut diximus
de propositione causali. Hinc falso diceretur : Tunc Petrus
ahebit ingenium, quando habebit divitias. — Ceterum ut
l.
propositionis relativæ veritas vel falsitas sit manifestior, re-

'solvendaestincawsaZetn. Sicut ultimum exemplum adductum,
si ad propositionem causalem reducatur, habebimus -.divitix
sunt causa ingenii; quod est falsum.
De propositione hypothetica peculiari articulo dicendum
est.

ARTICULUS SECUNDUS
(24)

De propositione hypothetica.
I. Notio propositionis hypotheticas. Propositionum aliæ
sunt quæ aliquid esse vel non esse simpliciter enuntiant; ut:
virtus felicitatem parit ;a\iæ vero sunt quæ aliquid enuntiant
esse vel non esse, at non absolute, sed dummodo aliquid
aliud verificetur : ut: Si vos manseritis in sermone meo, Vere
discipuli mei erilis; et cognoscetis veritatem,etveritas liberabit
vos (Joann., VIII. 21, 22).Non affirmat Christus absolute de
credentibus in eum, Vere discipuli, etc. ; sed cum hoc præsupposito, a cujus existentia pendet affirmatio, nempe, S»
vos, etc. — Hujusmodi propositiones vocantur hypotheticae;
primæ autem dicuntur absolute vel categoricx. — Optime
notat Angelicus in I.Perihermen.Leet. I. n. 8, quod hypolhethelica enuntiatio non continet absolutam veritatem..., sed
significat aliquid verum esse ex suppositione. Ceterum, ut ib.
dicit ipsemet S. Doctor. Hypothetica enuntiatio ex pluribus
categories componitur. Unde non differunt nisi secundumdifferentiamuniuset mulli.—Propositio affecta particulis hypo­
theticis^», aut, vel similibus(s» vos, etc., ut in exemplo), dici­
tur in scholis antecedens seu hypothesis; alia vero, quæ ex hypothesi infertur(vered»sc»pwZ»’,etc.), diciturconsejaens,seu thesis.
II. Species propositionis hypotheticae. Propositio hypothe­
tica dividi potest in condilionalem, disjunctivam et conjuncti­
vam. — Conditionalis. quæ etiam communiter hypothetica
dicitur, et ad quamceterærevocantur,estillaquæ componitur
ex propositionibus simplicibus unitis per particulas condi­
tionales, si, etc., ut in exemplo citato, n. I. Quoad vero leges,
quibus propositiones conditionales subjici debent ut veræ
sint, in antecessum animadverti generatim debet, veritatem
propositionis conditionalis abstrahere a veritate propositiopum simplicium ex quibus resultat, et unice attendi ex nexu

inter conditionem et conditionatum, ut dictum est de pro­
positionibus causalibus (23, IV). Unde falsa est hæc proposi­
tio conditionalisiSi Tullius fuit Consul Reipublicœ Romanœ,
fuit romanorum eloquenlissimus ; quamvis ulraque proposi­
tio simplex verasit.
Prima regula. Affirmata conditione affirmari debet condi­
tionatum; — at non vice versa affirmato conditionalo affir­
mari debet conditio. Ratio est, quia conditio, in ordine logico,
poniturutcausa necessaria a qua conditionatum est insepara­
bile: secus propositioconditionalis est falsa; unde, ipsa conditioneposita, ponitur et conditionatum. At contra, conditiona­
tum aliunde potest esse verum quam ab ipsa conditione.Ex :
Sí Petrus habet scientiam, habet ingenium. Si affirmes quod
Pelius habeat scientiam, debes affirmare quod Petrus habeat
ingenium. At non viceversa. Ratio est, quia scientia sine in­
genio non habetur: at ingenium dari potest sine scientia.
Secunda regula.Negato conditionalo negari debet conditio;
— at non vice versa, negata conditione negari debet vilogicæ
conditionatum. Hæc secunda regula est corollarium primæ.
Nam conditionatum vi logicæ datur quasi effectus necessarius
conditionis ; igitur, ipso non posito, signumcertum est quod
conditio non verificatur. At contra conditionatum ipsum
aliunde, ut diximus, quam a conditione potest verum esse ;
ergo negata conditione, non sequitur quod conditionatum si­
mul negari debeat. Exemplo resclarior fiet : Si Petrus currit,
Petrus movetur; si negeturquod Petrus moveatur,vere sequi­
tur quod Pelrus-non currat; at si negetur quod/’efrws currat,
nullo pacto sequitur quod Petrus non moveatur. — Plura ha­
bet circa propositiones conditionales Auctor Opusculi, cui
titulus : Summalolius Logice Aristotelis ; Tract. De interpre­
tatione, seu De enuntiatione, cap. XIV. De enuntiatione hypo­
thetica et de tribus speciebus ejus (Inter opuscula S. Thomæ,
Ed. P., opuse. XLVIII, fol. 27).
III. Propositio hypothetica disjunctiva. Propositio hypo­
thetica disjunctiva componitur ex propositionibus simplicibus
unitis per particulas disjunctivas, vel, aut, etc. Ex. : Substan­
tia aut est corporea aut incorporea. Hujusmodi propositio in
condilionalem resolvi de facili potest : et revera adductum
exemplum conditionali propositione enuntiatur hoc modo :
Si aliqua substantia est corporea, non est incorporea, vel
vice versa.
In hujusmodi propdsitionibus necessc est ut: Io Membra

assumpta sint completa ; secus aliquod aliud membrum affir­
mandum vel negandum superesset, ut de recta divisione
dictum est (17, II) ; — 2° Membra enumerata neque omnia sint
simul vera, neque omnia simul falsa : secus darctur aliquod
aliud membrum præter enumerata, contra primam regulam;
— 3° Ex quo sequitur quod ex affirmatione vel negatione
quorumdam membrorum, legitime infertur negatio vel affir­
matio aliorum membrorum, quæ supersunt. — Ut vero illico
dignoscatur an propositio hypothetica disjunctiva vera sit an
falsa, resolvatur in simplicem propositionem conditionalem.
Ex. : Petrus aut sedet aut studet, resolvitur hoc modo : Si
Petrus sedet, non studet. Quod patet esse falsum.
IV. Nota I. Discrimen inter propositionem disjunctivam
et conditionalem. Diximus propositionem disjunctivam, ut
ejus veritas dignoscatur, resolvendam esse in propositionem
conditionalem. At exinde colligi non debet conditionalent
propositionem semper æquipollere disjunctivae, et vice versa.
Qua in re audiatur citatus Auctor Summae totius Logicae Aris­
totelis. « Videtur, inquit, quod tantum valeat ista : Aut est
sanum, aut est aegrum, quantum istaconditionalis : Si non est
sanum, est œgrum. Et licet in prædicta materia verum sit, ta­
men non in omni materia istæ duæ sibi æquipollent in ve­
ritate. Nam conditionalis ex una parte negata, et ex altera
affirmata salvatur in contradictoriis, contrariis et disparatis,'
et erit semper vera. Vera enim est ista : si est album, non est
nigrum; ista tamen est falsa : aut est album, aut est ni­
grum; posset enim esse quod nec album esset, nec nigrum :
et sic etiam est de disparatis. Differt enim disjunctiva a tali
conditional!. Unde ad veritatem disjunctives requiritur quod
de tali materia sit, in qua unum omnino ponatur et alterum
removeatur, vel e converso. Et propter hoc ad ejus veritatem
requiritur quod altera ejus pars sit vera. Et si utraque pars
ejus erit vera vel falsa, ipsa enuntiatio disjunctiva erit falsa. »
— Loe. cit., coi. 3.
V. Nota II. De propositionibus disjunctivis proprie et
improprie acceptis. Quæ de propositionibus disjunctivis
hucusque disseruimus applicantur disjunctivis proprie accep­
tis, seu, ut dicitur, in sensu exclusivo, non autem improprie
sumptis, seu, ut in scholis loquimur, tn sensu prœcisivo. Ad
quorum intelligentiam nota propositionem disjunctivam
proprie sumi, quando negatio vel affirmatio unius membri
importat oppositam affirmationem vel negationem alterius

membri. Et in hoc sensu accepimus propositionem disjunc­
tivam. Sed non raro assumitur in sensu prcecisivo, et est
quando saltem unum membrum concedi debere contendi­
mus, altero tamen a nobis non negato. Ut si dicam : vel
Petrus vel Paulus Romæ mortuus est; nolo adstruere alteru­
trum Romæ mortuum non esse, sed assero saltem unum ex
illis Romæ mortuum. Et hoc nota, ut teipsum extrices a
cavillis sophistarum.
IV. De propositione hypothetica conjunctiva. Hypothetica
denique conjunctiva constat propositionibus simplicibus
incompossibilibus, seu est illa, in qua enuntiantur duo vel
plura prædicata non posse simul convenire uni eidemque
subjecto. Ex. : Nemo potest servire Deo et divitiis. — In hac et
similibus propositionibus manifeste includitur pura conditionaiis, in quam resolvuntur, et resolvi debent ut earum veri­
tas vel falsitas pateat : Si aliquis Deo servit, non servit divitiis ■
si aliquis servit divitiis, Deo non servii.
ARTICULUS TERTIUS

(25)
De propositionibus apparenter simplicibus et realiter
compositis.
I. Notio propositionis occulte compositæ. Propositionem
-implicem diximus esse illam quæ unicum subjectum et
unicum prædicatum habet. Accidit tamen persæpe ut vel
prædicatum vel subjectum tali particula seu signo syncategorematico afficiatur, ut ipsa propositio expressa alteram
necessario includat. Ex. : Tu es Deus solus ; ex adjuncto solus
propositio geminatur et necessario resolvitur in has duas :
1 • Tu es Deus ; — 2* Nullus alius a te est Deus. — Proposi­
tiones ita occulte compositæ in schola dicuntur exponibiles,
quasi indigentes expositione, ut integer earum sensus pateat;
et exponentes vocantur propositiones in quas exponibiles
resolvuntur.
II. Species propositionis exponibilis. Quatuor autem spe­
cies propositionis exponibilis numerabantur ab antiquis,
nempe, exclusiva, exceptiva, comparativa, reduplicativa :
vocabulis nempe desumptis a particulis afficientibus prædi'atum vel subjectum, et quæ esse possunt ve! exclusiva!, ut,

ART. III. DE PROPOSITIONIBUS APPARENTER SIMPLICIBUS, ETC.

93

solum,dumtaxat, et a.hæ his similes;vel exceptivæ, ut,prœter,
nisi, ele. ; vel comparativos, ut, magis, minus, etc. ; vel reduplicativæ, quæ nempe geminant ipsum vocabulum quod
afficiunt, ad designandum sensum formalem (12, I) in quo
ipsum accipimus, ut, formaliter, quatenus, etc. (12, II).
Regula generalis est, quod hujusmodi propositiones non
sunt veræ, nisi veræ sint non solum in seipsis sed etiam in
sensu expresso per particulas afficientes vel subjectum vel
prædicatum. Hinc falsa absolute pronuntianda est ratione
adjuncti hæc propositio : sola scientia est amanda; quamvis
vera sit simplex propositio : scientia est amanda. — Pauca de
singulis propositionibus dicam.
III. Propositio exclusiva. Sicut dictum est, propositio
cujus subjectum vel prædicatum afficitur particulis exclusivis, dicitur exclusiva. Si particula exclusiva afficiat subjec­
tum, significat prædicatum convenire illi subjecto tantum­
modo, ceteris vero subjectis negandum ; et dicitur propositio
exclusivi subjecti. Ex. : Bonum tantum est amandum. Si vero
particula afficiat prædicatum, dicitur cxlusivi praedicati, et
illud solummodoprædicatum subjecto tribuitur, ceteris exclu­
sis. Ex. : A varus non appetit nisi divitias, hoc est nihil, divi­
tiis exceptis, appetit avarus.
IV. Propositio exceptiva. Illa propositio exceptiva dicitur,
cujus vel subjectum vel prædicatum particula exceptiva affi­
citur ; ut : imperitus nisi quod ipse facit rectum putat. Resol­
vitur in exponentes : Imperitus rectum putat quod ipse facit;
non rectum putat quod non facit ipse. Patet in hac proposi­
tione exceptiva subjecto aliquod tribui prædicatum, a cujus
participatione excluduntur omnia alia subjecta. Propositio
exceptiva de facili ad exclusivam reducitur : stultus putat
solummodo rectum quod ipse facit.
V. Propositio comparativa. Illa est comparativa proposi­
tio, cujus subjectum velprcedicalum afficitur particula compa­
rativa; ut : Qui me tradidit tibi, majus peccatum habet
(Joann., XIX. 11). Hujusmodi propositio Christi Domini ad
Pilatum exponitur hoc modo : Tu peccatum habes; qui me
tradidit tibi peccatum habet ; sed peccatum illius qui me tra­
didit tibi, majus est peccato tuo. — Cum comparativum sup­
ponat positivum, necesse est ut in propositionibus compara­
tivis prædicatum (ut, in exemplo, peccatum) de utroque
termino comparationis verificetur; unde ridicula est propo­
sitio : nix est candidior atramen to. Deinde falsa est propositio

comparativa si gradus expressus non sit verus : ut quando
Kant asserit : mutua coarctatio libertatis civium est maximum
bonum sociale.
NI. Propositio reduplica tiva. Propositio reduplicativa est,
cujus subjectum afficitur particula reduplicante seu determi­
nante significationem in qua ipsum subjectum accipimus, ut
supra, n. II. dictum est. Dico : homo sentit ; et verum dico :
quia homo revera est etiam animal, cujus est sentire. At falso
dico in sensu reduplicante : homo, ut homo est, sentit; quia
in hac secunda propositione, vi particulæ geminantis, homo
sumitur secundum suam differentiam specificam, qua homo
præcise constituitur, nempe ut est rationalis. Porro, ut ratio­
nalis. non sentit, sed inlelligit homo.
Vil. Nota. Differentia inter vocabula reduplicative et spe­
cificative. Respectu particularum reduplicantium est « no­
tandum, inquit rectissime Goudin, aliquando particulas illas
sumi reduplicative, aliquando specificative tantum. Sumuntur
reduplicative, cum subjectum est propria causa formalis aut
efficiens praedicati ; ut : Prudens ut prudens omnia ordinale
agit; Ignis ut ignis comburit. At si subjectum non sit
propria ratio praedicati, eam tamen aliquo modo includat,
puta, quia est ejus quædam species, aut proprium subjectum; tunc particula reduplicans sumitur specificative; ut :
Homo, quatenus homo, sentit. Id verum est specificative :
nam licet homo non sit propria ratio sentiendi, eam
tamen includit ; at in sensu reduplicativo falsum est : nam
homo non sentit quia homo, sed quia animal. Hæ etiam
falsæ sunt in sensu reduplicativo, verae in sensu specifica■' : Homo ut homo, videbit Deum; Homo ut homo, virtute
. erficitur; Corpus ut corpus, corrumpitur; Justus ut justus,
crearepotest ». Hæc laudatus Auctor, Logicœ minoris. P. II.
Artic. H. ¿.III. Quæ omnia ad inutilem et vanam subtilita­
tem non notantur in Logica, sed quia, nisi probe sciantur,
impossibile est ut nostros conceptus ea qua par est claritate
et veritate seu voce seu scripto exprimamus, et sophistarum
cavillationes atque insidias detegamus ac caveamus, ut ex
adjunctis ei m¡ lis quisque per se colligere potest.

ARTICULUS QUARTUS

(26)
De propositionibus apparenter compositis.
I. Notio propositionis complexæ. Sicut dantur proposi­
tiones apparenter simplices, at revera compositae; ita dan­
tur propositiones apparenter quidem compositte, sed revera
simplices; ut : Deus, qui hominem creavit, hominem redemit.
Hujusmodi propositiones vocantur (nescio utrum vocabulo
proprio) complexæ, et habito respectu ad materiam earum,
a veteribus dicebantur de extremo conjuncto.
II. Propositio incidens. Ut patet ex inducto exemplo, ideo
propositio dicitur complexa, quia propositionis simplicis sub­
jecto vel prædicato adnectitur alia propositio. Hujusmodi
propositiones adnexæ vocantur incidentes. Hinc in exemplo,
Deus hominem redemit, est propositio simplex; et incidens
propositio est : qui hominem creavit; quæ afficit Deum, sub­
jectum nempe simplicis propositionis.
III. Nota. Veritas propositionis incidentis. Propositio igi­
tur incidens est ut pars subjecti vel prædicati propositionis
principalis, cujus tamen veritati vel falsitati omnino est per
se extranea. Quocirca ut sciatur utrum propositio simplex
vera sil an falsa, separanda est a suis incidentibus, et in se
spectanda. Quoad vero propositiones incidentes, veritatem
vel falsitatem in seipsis habent, si sint incidentes explica­
tivos, non autem si sint restrictivos. Quod ut melius intelligatur, alia addenda sunt.
IV. Propositiones incidentes explicativæ et restrictivæ.
Propositiones incidentes explicativæ in se completum expri­
munt judicium, per quod integratur quodammodo sententia
propositionis simplicis principalis. Ex. : Moyses, qui in omni
sapientia Ægyptiorum instructus fuerat, Hebroeorum populo
dux datus est. — Propositio simplex principalis est : Moyses
Hebroeorum, etc. ; propositio incidens : qui in omni, etc. :
quæ propositio, independenter a principali, veritatem per
se exprimit. — Contra propositio incidens restrictiva sen­
sum integrum per se non habet, sed ponitur quasi ut ter­
minus syncategorematicus, nempe determinativus subjecti
vel prædicati. Ex. : Omnes homines, qui mortui sunt, Deo
rationem reddiderunt. Propositio incidens, qui mortui sunt,

in seipsa neque falsitatem neque veritatem habet, sed solum­
modo determinat et coarctat extensionem subjecti, omnes
homines. Et ex hac parte potest dici quod influat per accidens
in veritatem propositionis principalis.
V. Nota. Quo sensu propositio incidens restrictiva enun­
tiet veritatem vel ialsitatem. Quamvis propositio incidens
restrictiva non habeat in se veritatem aut ialsitatem, suppo­
nit tamen alterutram subjective, hoc est in enuntiante ipsam,
et ideo nobis est signum ad judicandum hominem, qui
talem propositionem profert, aut recte aut non recte sentire
de objecto propositionis incidentis restrictiva.

ARTICULUS QUINTUS
(27)

De propositionibus modalibus.
I. Notio propositionis modalis. In propositione aut simpli­
citer enunciatur prædicatum convenire vel non convenire
subjecto, aut insuper additur modus, quo convenit vel non
convenit subjecto ipsum prædicatum. Ex. : Deus est justus ;
Sine fide impossibile est placere Deo. Prima propositio dicitur
absoluta, seu de inesse, secunda modalis, seu de modo.
II. Quatuor termini, quibus constituitur propositio moda­
lis. Modus, quo constituitur propositio modalis proprie dicta,
afficit semper prædicatum non vero subjectum, ut infra cum
sancto Thoma explicabo, et aliunde colligitur ex ipsius pro­
positionis modalis definitione. Sed diximus et probavimus in
tractatu de divisione propositionum ex parte materiæ (21, II
et III), quadrupliciter posse prædicatum convenire vel non
convenire subjecto, nempe necessario, contingenter, possibi­
lité^ vel impossibiliter. Ergo hujusmodi termini sunt quatuor
formulae generales propositionum modalium. — Ex quo
sequitur judicia nostra, seu propositiones, per modos ad­
junctos determinari in qua materia sint.
III. Definitiones. Propositio in se spectata, sejuncta nempe
a suo modo, in scholis vocatur dictum propositionis moda­
lis ; et modus est ratio qua prædicatum asseritur convenire
vel non convenire subjecto. Est autem manifestum proposi­
tionem modalem esse absolute falsam pronuntiandam (nisi

velimus distinguere ad evitandas cavillationes), si modus sit
falsus.
IV. Nota. Fusior explicatio propositionis modalis. In com­
modum tironum nonnulla hic transcribere lubet, quæ circa
propositionem modalem habet S. Thomas, opuse. XL. Omnia
quasi per distinctos paragraphes, claritatis gratia, distri­
buam.
Quid sit modus. « Quia propositio modalis a modo dici­
tur, ad sciendum quid sit propositio modalis. oportet prius
scire quid sit modus. Est autem determinatio adjacens rei,
quæ quidem iit per adjectionem nominis adjectivi, quod
determinat substantivum : ut cum dicitur : homo est albus ;
vel per adverbium quod determinat verbum ; ut : homo cur­
rit bene. >
Quotuplex in genere modus. « Sciendum etiam quod triplex
est modus. Quidam determinat subjectum propositionis ;
ut : homo albus currit. Quidam determinat prædicatum;
ut : Socrates est homo albus, vel : Socrates currit velociter.
Quidam determinat compositionem ipsam prædicati ad sub­
jectum : ut cum dicitur : Socratem currere est possibile. Et
ab hoc solo modo dicitur propositio modalis. Aliæ vero pro­
positiones, quæ modales non sunt, dicuntur de inesse. t
Quatuor modi propositionis modalis. « Modi autem qui
compositionem determinant, sunt sex, scilicet, verum, falsum,
necessarium, impossibile, possibile, contingens. — Verum au­
tem et falsum nihil addunt supra significationes propositio­
num de inesse. Idem enim significatur cum dicitur, Socrates
non currit, et, Socratem currere est falsum; et, Socrates cur­
rit, et, Socratem currere est verum. Quod non contingit de
aliis quatuor modis : quia non idem significatur cum dicitur,
Socrates currit, et, Socratem currere est possibile. Et ideo,
prætermisso de vero et falso, de aliis quatuor consideremus. »
Modus est prædicatum propositionis. « Quia vero prædica­
tum determinat subjectum, et non e converso ; ideo ad hoc
quod propositio sit modalis, oportet quod quatuor prædicti
modi praedicentur, et verbum importans compositionem po­
natur pro subjecto. Quod quidem fit, si pro verbo inaicativo
propositionis sumatur infinitivus, et pro nominativo accusa­
tivus : et dicitur dictum propositionis : sicut hujus proposi­
tionis : Socratem currere est possibile, dictum est, Socratem
currere. Quando ergo dictum ponitur pro subjecto, et modus
pro prædicato, tunc est propositio modalis, ut cum dicitur :

Socratem currere est possibile. Si autem convertatur, erit de
inesse, ut : Possibile est Socratem currere. »
Propositio modalis alia de dicto alia de re. « Propositionum
autem modalium quædam est de dicto, quædam est de re.
— Modalis de dicto est, in quam totum dictum subjicitur, et
modus prædicatur, ut : Socratem currere est possibile. Moda­
lis de re est, in qua modus interponitur dicto, ut : Socratem
possibile est currere. »
De singularitate et universalitate propositionis modalis.
< Sciendum est autem quod omnes modales de dicto sunt
singulares, eo quod modus prædicatur de hoc vel de illo
sicut de quodam singulari. Modalis autem de re dijudicatur
universalis, particularis, indefinita, vel singularis secundum
subjectum dicti, sicut de propositionibus de inesse. Unde
ha?c : Omnem hominem possibile est currere, est universalis. »
De affirmatione et negatione propositionis modalis. « Item
sciendum est, quod propositio modalis dicitur affirmativa
vel negativa, secundum affirmationem w.l negationem modi
et non dicti : unde hæc : Socratem non currere est possibile
est affirmativa; hæc vero : Socratem currere non est possibile,
est negativa. »
De universalitate et particularitate modorum. « Attenden­
dum, est autem quod necessarium habet similitudinem cum
signo universali affirmativo, quia quod necesse est esse, semper
est; impossibile cum signo universali negativo, quia quod
est impossibile esse, nunquam est. — Contingens vero et pos­
sibile similitudinem habent cum signo particulari, quiaçworf
est contingens et possibile, quandoque est, quandoque non est. »
(Ed. P. fol. 226, coi. 2.)

CAPUT QUARTUM
DE PROPOSITIONIBUS AD INVICEM COMPARATIS

Prologus. Consideratis propositionibus in seipsis, reliquum
est ut, juxta ordinem prædefinitum in prolonge ad caput se­
cundum, agamus de propositionibus ad invicem comparatis.
Porro una propositio cum altera comparata triplicem pro­
prietatem induere potest, nempe oppositionem,conversionem
et cequipollentia seu cequivalentiam. Et revera : — aut una

propositio destruit identitatem quam altera affirmat, et ha­
betur oppositio; — aut propositionis elementa convertuntur
ita ut subjectum fiat prædicatum et prædicatum transeat in
subjectum, ut cum alia propositione melius comparetur (eo
ferme modo quo fit in æquationibus mathematicis), et habe­
tur conversio; — aut denique una propositio, esto non sit
materialiter idéntica cum alia, ei tamen quoad sensum
æquivalet, et habetur oequipollentia. De hujusmodi ergo pro­
positionum proprietatibus singillatim est dicendum : et
Io de oppositione; L— 2° de conversione ; — 3° de œquipollenlia.
ARTICULUS PRIMUS
(28)

De oppositione propositionum.
I. Oppositionis propositionum notio. Quid sit idearum
oppositio alibi dixi (8, VIII). Quia autem propositio est
quoddam compositum (componuntur enim in unum, quod
est identitas, prædicatum et subjectum), oppositio proposi­
tionum potest generatim definiri ac idearum oppositio;
nempe, est affirmatio etnegatio identitatisprœdtcaZi cum sub­
jecto, seu affirmatio et negatio unius de eodem. Ex. : Petrus est
doctus; Petrus non est doctus. Ex qua genérica notione oppo­
sitionis facile est nonnulla corollaria inferre.
II. Corollaria. Ira. Propositiones diversae material nullo
pacto dici possunt oppositæ, sed vocantur disparatar, ex. :
Paulus est ingenio magnus; Paulus est statura pusillus.
Quamvis enim in hisce propositionibus habeatur idem subjec­
tum, Paulus, sunt tamen praedicata diversa, ingenio magnus,
statura pusillus, quæ se mutuo non destruunt, sed in uno et
eodem subjecto possunt «muljinveniri. Unde ratio oppositionis,
juxta datam definitionem, non existit. — 2m. Formalis oppo­
sitio propositionum exprimitur copula est, non est: quia per
hanc copulam solummodo, ut jam diximus, identitas velnon
identitas prædicati cum subjecto adseritur. — 3m. Duæ pro­
positiones affirmativæ, sicut et duæ negativæ, inter se oppo­
sitæ haud esse possunt.
III. Oppositionum species. In propositione duo inter alia
distinximus, nempe ejus quantitatem seu extensionem, et for-

mam seu affirmationem vel negationem. (21,1). Ergo proposi­
tiones possunt ad invicem ita opponi : Io, ut una alteri
opponatur tum in quantitate tum in forma', sicut cum dico :
Omnis homo est doctus; Non omnis homo est doctus, seu, Ali­
quis homo non est doctus; — 2°, ut una alteri opponatur non
quantitateseA forma solummodo : Omnishomononcstprudens;
Nullus homo est prudens, seu, Omnis homo non estprudens (Inf.
30,11) : Aliquis homo est justus-, Aliquis homo non est justus.
Hinc infertur, oppositionem inter propositiones triplicis
generis esse posse, nempe, ut in usu est c apud omnes phi­
losophos loqui, contradictoriam, contrariametsubcontrariam.
Contradictoria est, oppositio duarumpropositionum quarum
una negat tum formam tum extensionem alterius; ut : Omnis
homo est doctus ; Non omnis homo est doctus, seu, A liquis homo
non est doctus; — Petrus est sapiens, Petrus non est sapiens.
Contraria est, oppositio duarum propositionum universa­
lium, quarum una negat formam solummodo, seu identitatem
affirmatam per aliam; ut : Omnis homo est prudens; Nullus
homo est prudens.
Subcontrariaestoppositioduarumpropositionumparticularium, quarum una negat formam solummodo, seu identitatem
. per aliamaffirmatam; ut : A liquis homo est virluosus ; A liquis
homo non est virluosus. — En schema :

In hoc schemate vides propositiones AI, EO subalternas, at
non oppositas, ut patet ex tertio corollario, n. II. Proposi­
tiones subaltern® sunt : propositiones vel simul affirmativae
vel simulnegativœ distinctæ solummodo quantitate. Propositio
universalis respectu suæ homogeneæ particularis (vide exem­
plum in schemate) diciturswfiaZZemans,- propositio vero par­
ticularis respectu suæ universalis, dicitur subaltérnala.
IV. Nota. Scholastici, ut compendio loquerentur et simul
memoriam juvarent adolescentum, designabant per litteram
A propositionem universalem affirmativam ; per litteram E
propositionem universalem negativam; per litteram I propo­
sitionem particularem seu disjunctivam affirmativam ; per
litteram 0 propositionem particularem negativam. Unde se­
quentes versiculi :
Asserit A, negat E \ verum generaliter ambo:
Asserit Z, negat O ; sed particulariter ambo.

V. Leges oppositionis contradictoriæ. Ex dictis constat
propositiones tunc solum contradictorie oppositas dici,
quando tum universalitatem tum identitatem, quas una pro­
positio affirmat, altera propositio negat : etenim, ut acute
notat sanctus Thomas, in I. Perihermen. Lect.IX. n. 7, con­
tradictio est absoluta oppositio affirmationis et negationis.
Porro ex statuta natura oppositionis contradictoriæ manant
sequentes leges :
I* Propositiones contradictoriæ nequeunt esse simul veræ;
II‘, Propositiones'fiontradicloriæ nequeunt esse simul falsœ.
Declaratur prima lex. Fac esse simul veras hujusmodi pro­
positiones contradictorias : Omnes homines sunt virtuosi :
Non omnes homines sunt virtuosi, seu, Quidam homines non
sunt virtuosi. In hac hypothesi to omnes in prima propositione
distribuit (22, II) subjectum, asseritur nempe quodinrtwsinest
omnibus et singulis hominibus ; sed in secunda propositione
negatur quod virtus insit omnibus et singulis hominibus.
Igitur in hypothesi, esset virtus in singulis hominibus, et
simul non esset : quod ne mente quidem concipi potest.
Declaratur secunda lex. Fac contra illas duas propositiones
esse simul falsas : falsum nempe quod omnes homines sunt
virtuosi; falsum insuper quod quidam homines non sunt vir­
tuosi. Virtuosum et non-virtuosum comparantur ad invicem,
sicut esse etnon-esse. Necesse autem est ut quodlibet aut sit
aut non sit : quia inter esse et non esse nihil est tertium.

Ergo si falsa est virtus affirmata de omnibus hominibus,
falsa esse non potest non-virtus affirmata de aliquibus homi­
nibus.
VI. Leges oppositionis contrariae. Propositiones contrariæ,
ut supra notavimus, ita comparantur ad invicem ut, exis­
tente eadem universalitate, opponantur qualitate former,
scilicet negatione et affirmatione. Consequenter in opposi­
tionibus contrariis, ut notat S. Thomas, in I. Perihermeneias,
lect. XI. n. 5, « universalis negativa non solum removet
universalem affirmativam, sed etiam designat extremam dis­
tantiam, in quantum negat totum quod affirmatio ponit ; et
hoc pertinet ad rationem contrarietatis. Et ideo particularis
affirmativa (nota) et negativa se habent sicut medium inter
contraria >. Hinc ut axioma logicum retinendum est : Propo­
sitiones contrariæ non sunt, inter quas non sil accipienda ter­
tia propositio media particularis. His principiis nituntur
propositionum contrariarum leges, quæ sunt :
1' Propositiones contrariæ nequeunt esse simul verœ;
II* Possunt esse simul falsœ si sint in materia contingenti;
Ili*Nequeunt esse simul falsæ si sint in materia necessaria.
Declaratur prima lex. Eae enim A et 7? (vide n. IV) esse si­
mul propositiones veras : ratione ergo universalitatis erunt
pariter veræ subalternæ respectivæ I et O. Sed I contradic­
torie opponitur/?, sicut et 0 contradictorie opponitur A (vide
Schema, n. III). Ergo habebimus propositiones contradic­
torias simul veras : quod supra probavimus esse absurdum.
Declaratur secunda lex. Imprimis probatur facto ipso : nam
fa’.sæsunt propositiones istæ contrariæ: Omnis homoest justus;
Nullus homo est justus. — Secundo probatur ratione : nam
n.ter uuas propositiones contrarias datur necessario medium,
nempe propositio particularis in qua potest esse veritas
n-nata utrique extremo, seu utrique propositioni universali
subalternanti. Unde non accidit sicut in propositionibus
contradictoriis, inter quas, ut dictum est, non datur medium
a propterea in alterutra contradictoria debet esse veritas.
Declaratur tertia lex. In materia enim necessaria vel imp<s- : í i 21, II) prædicatum ex intima subjecti natura ipsi
aut convenit aut repugnat. Ergo si subjecto prædicatum ali­
quod necessario conveniat, ejus negatio evidenter repugnat,
et vice versa.
VII. Leges oppositionis subcontrariæ. Leges, quæ regunt
propositiones subcontrarias, sunt :

I* Nequeunt esse simul vcrœ in materia necessaria ;
II* Possunt esse simul verœ in materia contingenti ;
III* Nequeunt esse simul falsœ.
Prima lex ex tertia explicata circa oppositionem contra­
riam liquido patet. — Secunda vero similiter est manifesta
ex declaratione secundæ legis contrariai oppositionis. — Ter­
tia quoque de facili probatur. Fac enim I et 0 (supra n. IV)
esse propositiones falsas ; et in hac suppositione erunt falsae
respectivæ subalternantes A et E (supra n. III). Sed I oppo­
nitur contradictorie E, sicut et 0 contradictorie opponitur A.
Ergo in facta hypothesi haberemus propositiones contradic­
torias simul falsas: quod absurdum esse demonstravimus.
VIII. Nota. Oppositiones in propositionibus compositis et
modalibus. Hæc quæ circa propositionum oppositiones
explanavimus satis nobis visa sunt ad Logicae tirones insti­
tuendos : qui plura cupit adeat Scholasticos, quos inter noto
Dominicum Bannes, 0. P. in suis quas edidit Institution,
minoris Dialectical, lib. IV. Tantum hic studentes monitos
volo, leges oppositionum, quas dedimus, æque perlinere
tum ad propositiones simplices, tum ad compositas, tum ad
modales. At caute est procedendum in compositis proposi­
tionibus, sicut et in complexis (23,1). Etenim oppositio nulla
est, ubi non sil idem subjectum, idem prædicatum, et nega­
tio et affirmatio non cadant snpra omnino idem. Qua de
causa propositiones subcontrarlæ, rigorose loquendo, non
sunt opposilæ oppositione proprie dicta, quia, ut patet ex
legibus traditis, præserlim vero ex secunda, quamvis subjec­
tum utriusque sit idem materialiter, non est tamen idem
suppositione : revera enim subjecta de quibus affirmatur
prædicatum in materia contingenti, non sunt eadem suppo­
sita quibus in altera propositione illud ipsum prædicatum
denegatur. Ex. : Aliqui homines non sunt justi ; Aliqui ho­
mines sunt justi. Illi homines, quibus tribuo justitiam, sunt
procul dubio diversi ab illis, quibus justitiam denego. Hæc
recte notat Angelicus, in I. Perihermen., lect. XI. n. 2.
Multo igitur magis attentio necessaria requiritur in proposi­
tionibus compositis et complexis, ut videatur utrum affirma­
tio et negatio sint circa invariatum subjectum. Relate vero
ad propositiones modales, Nccesse esse et Possibile non esse,
opponuntur contradictorie; Necesse esse et Impossibile esse,
opponuntur contrarie, etc., ut in sequenti schemate :
ZratUBA'

Summa philosophica

—

T, I.

8

ARTICULUS SECUNDUS
(29)

De propositionum, conversione.

I. Conversionis notio. Nomine conversionis intclligitur a
Dialecticis, inversio extremorumproposilionis, ita ut, retenta
ejusdem propositionis veritate, ex prcedicalo fiat subjectum et
- su l-jectoprædicatum. Ex. : Omnis angelus est substantia
spiritualis; convertitur propositio hoc modo : Aliqua substanti i spiritualis est angelus. Dixi retenta propositionis veri­
tate: secus enim non conversio sed perversio haberetur. Nihil
autem interest (ut videre est in alîato exemplo), utrum per
conversionem, propositionis universalitas integra permaneat
dummodo veritas perseveret eadem.
II. Conversionis modi. Porro triplex distingui solet conver­
sio propositionum, simplex, per accidens, et per contraposi­
tionem.
Conversio simplex habetur cum exírema'propositionis, seu
subjectum et prædicatum, conversione facta, retinent primævam quantitatem seu extensionem. Ex. : Nullus asinus est homo

onvertitur simpliciter dicendo : Nullus homo est asinus. —
Recole quæ diximus supra (22, V) circa leges universalitatis
vel particularitatis prœdicali in propositionibus tum negati­
vis. tum affirmativis. — Aliud exemplum : Aliquis doctus est
pius; convertitur : Aliquis pius est doctus.
Conversio per accidens est cum in conversione non servatur
(quia veritas propositionis id prohibet) universalitas, seu
extensio ipsius propositionis. Ex. : Omnis prudens est sapiens :
convertitur per : A liquis sapiens est prudens. — Sapiens enim
in prima propositione, utpote prædicatum propositionis affirmativæ, sumitur disjunctive (22, V). Consequenter non potest,
salva veritate, in conversione sumi distributive, dicendo :
Omnis sapiens est prudens.
Conversio per contrapositionem est cum, inversis extremis,
seu subjecto et prædicato proprositionis, praefigitur particula
negativa, variatis hoc modo terminis in indefinitos (21, IV).
Ex. : Omnis homo est animal : convertitur per contrapositio­
nem hoc modo : Omne non animal est non homo.
III. Corollaria. Ex assignata diversa conversionis natura et
exemplis adductis infertur: 1° Propositio universalis affirma­
tiva potest converti tum per accidens, tum per contrapositio­
nem ; at non simpliciter ; — 2° Propositio universalis negativa
converti potest tum simpliciter tum per accidens ; — 3° Pro­
positio particularis affirmativa nonnisi simpliciter converti
potest; — 4° Propositio particularis negativa convertitur
solummodo per contrapositionem. — Quæ omnia, designatis
propositionibus per A, E, I, 0, ut supra in Articulo præcedenti, n. IV. explicavimus. Veteres, memoriæ juvandæ gra­
tia, hisce versiculis comprehendebant :
Simpliciter [Vici convertitur; EvA per accidens;
Ast 0 per contrap; sic fit conversio tota.

Intuenti facillime patet, his præceptis neglectis, non posse
propositiones converti sine detrimento veritatis earum : quæ
lamen sarta tecta, ut jam diximus, servanda est.
IV. Nota. Utilitas et ratio conversionis propositionum.
Quæret fortasse aliquis quænam sit utilitas, et quo funda­
mento nitatur conversio propositionum. Respondeo ad pri­
mam quæstionem, in nostris ratiocinationibus accidere quod
et mathematicis quotidie in usu est. Hi enim membra
æquationis variant quoquomodo, ut facilior atque evidentior
via pateat ad problematis solutionem. Ita et in Dialectica

non raro conversione utimur, ut veritas propositionum
magis pateat, el clarior appareat processus syllogisticus. —
Ad secundani quaestionem respondeo legitimitatem conver­
sionis fundari in ipsa identitate, quæ in qualibet proposi­
tione affirmatur aut negatur inter subjectum et prædicatum.
Hæc igitur identitas alio modo, si opus est, exprimi potest,
quin veritati propositionis derogetur. Ita, cum dico : Omnis
virtus est bona, affirmo identitatem virtutis cum aliquo bono.
Ergo possum tuta veritate dicere : Aliquod bonum esi virtus
Item dicito de ceteris propositionibus.

ARTICULUS TERTIUS
(30)

De æquipollenlia propositionum.
I. Æquipollentiæ notio. Æquipollentia, ut in præsenti su­
mitur, est eadem vis, idemque sensus duarum propositionum, ex
irquivalenlia signorum proveniens. Ex. : Aon omnis laus est
appetenda. Hæc propositio æquipollet huic particulari propo­
rtioni : Aliquajaus non est appetenda. — Ex quo patet quod :
1 ’ Propositiones œquipollentes ita ad invicem comparantur,
ut, una concessa, altera sine contradictione negari non possit;
—2“ Propositio legitime conversa alteri, quæ convertitur œquipollet. — Ratio autem quare utimur propositionibus æquivalentibus est eadem ac illa quam supra in præcedenti arti­
culo, n. IV. assignavi.
II. Præcepta ad habendas propositiones æquipoUentes.
Tradebant veteres præcepta quædam quibus illico redderentur propositiones æquivalentes suis contradictoriis, contrariis et subalternis; quæ præcepta sequenti versiculo
concludebant :
contradic; post contra; præ-postquQ subalter.

/'rœ-pone conlradic-toriis. Videlicet : propositio fit æquipollcLs, suæ contradictoriæ, si ejus subjecto particula nega­
tiva præpona.ur. Sit hæc propositio : Aliquis homo est justus;
si addas subjecto particulam negativam, habes : Non aliquis
homo est justus. Porro particula negativa negat totum id
quod ab ipsa afficitur; et consequenter in secunda proposi-

tiône negat particularilatem prima, aliquis, et insuper negat
ejus affirmationem. Ergo facit ut secunda propositio sit
contradictoria primæ (28, III); nempe æquipollct huic :
Nullus homo est justus.
Post-pone conlra-riis. Nempe propositio fit æquipollens
suæ contrariæ, si poslponatur ejus subjecto particula nega­
tiva, ita ut hæc neget affirmationem, et non quantitatem
28, III). Ex. : Omnis homo est sapiens; si postponas negatio­
nem subjecto hujus propositionis, habes : Omnis homo non
est sapiens; quæ æquivalet propositioni : Nullus homo est
sapiens.
Præ-pone otrosí-pone subalter-nis,. Hoc est, propositio fit
æquipollens suæ subalterna, si praeponatur particula nega­
tiva, ut in contradictoriis, et simul postponatur, ut in contra­
riis. Ex. : Omnis homo est virtuosus; Non omnis homo non est
virtuosas. In hac secunda, perprœposilionem partícula nega­
tiva, auferuntur primæ propositioni universalitas et affirma­
tio; per postpositional partícula negativa restituitur affir­
matio, quia removetur negatio apposita per prapositam
negativam, non omnis, etc. Ergo propositio redditur particu­
laris affirmativa, et æquivalet propositioni : Aliquis homo est
virtuosus; quæ est subalterna propositionis, Omnis homo est
virtuosus. — Idem processus habetur, si propositio data sit
particularis, e. g. : Aliquis homo est virtuosus; Non aliquis
homo non est virtuosus, quæ æquivalet subaltcrnanti :
Omnis homo est virtuosus, ut manifestum est ex pracedenti
ratiocinatione.
III. Nota. De subcontrariis. Nulla lex datur de subcontrariis, quia, ut notat Joannes a S. Thoma (Cursus philosoph.
Dialect., lib. II. cap. XVIII), subcontrariæ æquipollentiam
non admittunt. Si enim præponas negationem, propositio
redditur universalis, et consequenter non æquipollens parti­
culari. Sit exemplum : Quidam homo est albus; si præponas
negationem et dicas : Non quidam homo est albus, habetur
non subcontraria sed contradictoria primæ, nempe : Nullus
homo est albus, ut numero pracedenti dictum est. Si post­
ponas negationem et dicas : quidam homo non est albus, habes
non aquipollentem sed formalitcr negativam subcontrariam.
Si, denique præponas et postponas, dicendo : Non quidam
homo non est albus, habes ut hic supra dictum est, Omnis
homo est albus, quæ est subalternans, et non subcontraria.

Prologus. « Perfectio spiritualis naturæ in cognitione veri­
tatis consistit. Unde sunt quædam substantiæ spirituales
superiores, quæ sine aliquo motu vel discursu statim in
prima et subita sive simplici acceptione, cognitionem obti­
nent veritatis ; sicut est in angelis : ratione cujus intellectum
deiformem habere dicuntur. Quædam vero sunt inferiores,
quæ ad cognitionem veritatis perfectam venire non possunt,
nisi per quemdam motum, quo ab uno in aliud discurrunt,
ut ex cognitis in incognitorum notitiam perveniant : quod
est proprie humanarum animarum. Et inde est quod ipsi
angeli intellectuales substantiæ dicuntur; animæ vero rationales.lnteUeclusenimsimplicemetabsolutamcognitionemdesignare videtur. Ex hoc enim aliquis intelligere dicitur quod
interius in ipsa rei essentia veritatem quodammodo legit.
Ratio vero discursum quemdam designat, quo ex uno in aliud
cognoscendum anima humana pertingit vel pervenit. » Hæc
sapientissime Angelicus, Qq. Dispp. De veritate, Qu. XV. De
ratione superiori et inferiori, artic. I. Revera, veritates omnes
non illico et immediate dignoscimus, sed studio, labore, com­
paratione, ratiocinio denique assequimur, quas assequi
nobis licet. Igitur de ratiocinio, quo mens ab una cognita
veritate ad aliam veluti manuducitur, tertio loco in Dialec­
tica est disserendum. Quo ordine autem sit hoc in argu­
mento procedendum, natura ipsa ratiocinii indicat. Etenim :
P ratiocinium est veluti quoddam mentis opus legibus pecu­
liari:>us subjectum; — 2° et est simul motus mentalis a
termino ad terminum, seu a veritate ad veritatem; — 3° et,
ut accidit in motu corporali, ex assumpto principio ad ratio­
cinandum, pendet tum facilitas tum brevitas perveniendi ad
terminum, seu ad veritatis cognitionem. Unde tractatus de
ratiocinio in tres distinctas atque ordinatas Sectiones divi­
ditur : in quarum prima sermo est de ratiocinio in ordine ad
tuam formam, seu ut est quoddam mentis opus; in secunda,
ratiocinio in ordinem ad materiam seu ad veritatem a qua

ratio procedit et ad quam pervenit ratiocinando; in tertia, de
ratiocinio in ordine ad dispositionem veritatum a quibus
movetralio ipsa ut facilius et securius perveniat ad veritatem
dignoscendam, seu de methodo philosophandi.

CAPUT PRIMUM
DE SYLLOGISMO

Prologus. Mens nostra dum ratiocinatione ab una ad aliam
cognoscendam veritatem procedit, aut a veritatibus univer­
salibus ad particulares descendit, aut contra a singularibus
rebus perspectis veritatem quamdam universalem infert, ut
scientiæ physicæ experimental! maxime in usu est. Et pri­
mus quidem ratiocinandi modus syllogismus dicitur ; secun­
dus vero inductio appellatur. Deinde non unam syllogizandi
formam, sed varias assumimus. Quocirca Sectio ista prima
de ratiocinio in ordine ad formam in tria capita subdividi­
tur : quorum lm, erit de syllogismi natura ; 2m, de syllogismi
speciebus ; 3m. de inductione. Quoad vero primum caput,
praemissa generali notione de natura ratiocinii, dicendum
est secundo loco de natura syllogismi; 3°.de syllogismi legi­
bus ,-4°, de ejus figuris ; 5°, de ejus modis. — Longa experien­
tia didici tractatum istum de syllogismis, et de ratiocinio in
genere pernecessarium esse adolescentibus. Nisi enim assue­
verint severiori ratiocinandi formae,numquam prompti atque
perspicaces erunt in quæstionibus scientificis penetrandis ac
dirimendis. Unde mirum nemini esse debet si, experientia
instructus, non quidem longiori, sed forte minus brevi ora­
tione in explicando ratiocinio insistendum esse duxerim.
Sed ad rem veniendum est.

ARTICULUS PRIMUS
(31)

De ratiocinii natura.
I. Ratiocinii notio. Ratiocinii nomine, ut jam diximus,
intcliigitur progressus mentis ab una veritate cognita ad

aliam cognoscendam, quatenus nempe mens, una veritate
perspecta, aliam in ipsa logice contineri deprehendit, eo
ferme modo quo de judiciis analyticis dictum est (19, III).
Unde ratiocinium generice acceptum recte definiri potest :
actus mentis quo una veritas ex alia infertur, seu, quo unum
judiciumex aliis judiciis deducitur. Ex. : Substantia essentia­
liter spiritualis est essentialiter immortalis; sed anima hu­
mana est substantia essentialiter spiritualis ; ergo anima
humana est essentialiter immortalis. En ratiocinium, in
quo tertium judicium circa animæ humanæ immortalita­
tem ex duobus præcedentibus infertur.
II. Definitiones. Duo priora judicia, ex quibus tertium
deducitur, vocanturprœmissa, et, simul sumpta, antecedens
ratiocinii. Tertium judicium illatum ex antecedente, vocatur
consequens. Et quatenus consequens importat nexum logicum
cum antecedente, dicitur consequentia, quæ, ut patet, est for­
male in ratiocinio. — Ratiocinium verbo vel scriplo expres­
sum dicitur ratiocinatio, vel argumentatio, eo modo quo
judicium signo sensibili expressum dicitur propositio
(20, I).
III. Corollaria. Ex data ratiocinii notione inferuntur se­
quentia corollaria :
Corollarium primum. — Ratiocinium nullum fieri potest,
nisi termini ipsi, qui ratiocinium ingrediuntur, nec non præmissa ratiocinii prœcognoscantur.— Etenim ex cognitione
præmissorum judiciorum mens ducitur ad cognitionem con­
sequentis ; judicium vero estimpossibile,ubi menti non innolescant prædicatum et subjectum ipsius judicii (18, II).— Nota
tamen quod prædicatum et subjectum conclusionis præcognoscuntur quidem, at non ut componunt judicium : secus
enim inutile esset ratiocinium; sed separatin'! in se, et ut
sunt elementa prunnissorumjudiciorum.—Et hoc bene nota :
nam traditionalist® nostræ ætatis et etiam ontologistæ, præpostere intelligentes hoc corollarium, erroneas inferunt
illationes, ut suo loco videbimus.
Corollariumallerum. — Dantur necessario quxdamjudicia,
qu e immediate, hoc est,sine ullo ratiocinio ámente nostracerlissime cognoscuntur. — Si enim omnia judicia nostra essent
ratiocinio deducta, seu mediata (19, IV), revera non dare‘ :r antecedens, atque ipsum ratiocinium esset impossibile.
indicia aut sunt veritates facti, aut sunt veritates unive 7 ’.t .- et ist®, principia prima per se nola, et dignitates

(quando sunt principia vere prima) a veteribus diceban­
tur.
IV. Ratiocinii species. Dictum est consequens inferri per
ratiocinium ex prœmissis, quia mens deprehendit illud in
praemissis logice contineri. Aliquid autem in alio contineri
potest logice dupliciter : Io, ut universale in suis singulari­
bus ; 2°, ut singulare in suo universali. — fn primo casu,
ut dictum est in Prologo, habetur ratiocinium, quod dicitur
inductio ; in secundo habetur syllogismus.
V. Nota. Exemplum. Ut species ratiocinii distincta a
syllogismo et inductione, solet a quibusdam recenseri etiam
exemplum, quo infertur simile ex simili, in quo logice quo­
dammodo continetur : ut si dicam : Amor profanus seduxit
Davidem, seduxit Salomonem. Ergo et te seducet, si illo impiiceris. Quo argumentandi genere præcipue utuntur ad virtu­
tem suadendam moralista et oratores, eo quod affectus
humani factis magis quam verbis excitantur. Verum tradita
divisio ratiocinii in syllogismum et in inductionem mihi vide­
tur adæquata. Revera exemplum est quædam inductio,
quatenus ex singularibus sufficienter enumeratis aliquid
aliud concludit, sive hoc sit quid explicite universale, sive
singulare.
VI. Ratiocinii canones generales. Ratiocinium, cujusque
speciei sit, sequentes canones moderantur :
i" Ex vero antecedente non potest sequi falsum consequens.
Etenim antecedens se habet ad consequens, ut conditio ad
suum conditionatum. Dictum est autem supra (24, II), quod
admissa conditionis veritate repugnat conditionatum esse
falsum.
2“ Ex falso antecedente potest aliquando, sed per accidens,
sequi verum consequens. Sit exemplum: Omnes Apostoli sunt
reprobi; ergo Judas est reprobus. Verum est consequens, quam­
vis antecedens sit falsum. — Antecedens enim, sicut dictum
est, se habet ad consequens, sicut conditio ad conditiona­
tum ; at probavimus (ibid.) conditionatum posse esse verum,
quin tamen inferatur veritas conditionis. « Rtec regula,
notat Goudin, Logic. min.,V. III. Artic. I. majoris momenti
est, quam vulgo existimetur : hujus enim inadvertentia ple­
rumque peccamus, dum nos veram rei causam invenisse
putamus, quia veris effectibus ea, quam finximus, concordat,
id est, verum esse .antecedens, quia verum est consequens ;
ut Cartesius principia a se excogitata, vera confidentissime

asserit, quia iis positis, aliqui, qui nuuc in mundo videntur,
effectus contingerent. »
3”‘ Antecedens debet esse quoad nos notius consequente.
Etenim ex cognitione antecedentis mens ducitur in cognitio­
nem consequentis, ut ex ipsa ratiocinii natura plene est
manifestum.
ARTICULUS SECUNDUS

(32)
De natura syllogismi.

I. Syllogismi notio. Syllogismus est præcipua ratiocinii
species, quam omnesaliæ implicant et ad quam reducuntur.
Juxta principia posita in articulo praecedenti, definiri potest :
Ratiocinium, seu argumentatio, in qua ex eo quod deprehen­
ditur aliquod particulare subjectum comprehendi sub exten­
sione subjecti universalioris, concluditur prædicatum univer­
salioris subjecti convenire vel non convenire eidem subjecto
particulari. — Definitio ista exemplo clarior erit : Omne
animal est sensitivum;sed homo est animal: ergo homo est sen­
sitivus. In tantum in conclusione tribuitur homini esse sensiti­
vum, in quantum in praemissis affirmatur hominem contineri
sub extensione subjecti primi judicii, animal, quod sensitivum
esse asseritur.
II. Principia quibus nititur syllogismus. Principia quibus
nititur syllogismus profluunt ex ipsa natura idearum quas
ii atributivas diximus (3, III). Hæ enim sua extensione subjecta
omnia, ad quæ se extendunt, complectuntur. Ergo necesse
• est ut prædicatum, quod distributive tribuitur vel negatur
subjecto universali, tribuatur quoque vel negetur subjectis
omnibus contentis sub totalitate potentiali (16,11) ipsius subjecti universalis. Quam veritatem veteres exprimebant hoc
mo do : Dictum de omni ; Dictum de nullo. Nempe : quidquid
affirmatur de subjecto universali, affirmatur de subjectis
omnibus sub universali contentis ; et, quidquid negatur de
subjecto universali, negatur de subjectis ejusdem. Utrum
vero aliquod subjectum contineatur necne sub subjecto uni­
versali prima* propositionis syllogismi, dicitur in ejusdem
syllogismi secunda propositione, ut videre est in exemplo
supra, n. I. inducto.

II. Altera syllogismi notio. Tradita syllogismi definitio est
scientifica, et naturam ejus intime penetrat. At solet com­
muniter non attendi ad universalitatem subjecti prima* pro­
positionis, ut solummodo termini ipsi, abstractione facta ab
eorum extensione, considerentur. Quo sensu syllogismus
definitur : Argumentatio, in qua duo extrema propositionis
comparantur cum uno tertio, ut inde concludatur eorum com­
paratio interse, seu affirmativa, seu negativa. Sit idem exem­
plum : Omne animal est sensitivum; sed homo est animal;
ergo homo est sensitivus. Concluditur hominem et sensitivum
convenire inter se, eo quod in præmissis repertum est
utrumque convenisse cum tertio termino, animal.
IV. Principia quibus nititur syllogismus, hoc secundo
modo consideratus. Hoc secundo modo, seu quoad suos mate­
riales terminos consideratus, syllogismus nititur duobus
hisce principiis : Io Quæ sunt eadem uni tertio, sunt eadem
inter se ; 2° Quorum unum est idem cum aliquo tertio, aliud
vero non est idem, ea non sunt eadem inter se.
V. Nota. Sententiae philosophorum conciliantur. Ex phi­
losophis quidam affirmant principia syllogismi esse, dictum
de omni, dictum de nullo ; quidam contra duo principia,
quæ sunt eadem, etc., ut tesseram syllogismorum defendunt.
Sed dissensio, ut mihi videtur, est magis de nomine quam de
re. Etenim, si syllogismus secundum suam naturam specte­
tur, quatenus nempe ab universalioribus ad particularia des­
cendit, procul dubio principiis, dictum de omni, dictum de
nullo, absolute nili debet; si vero in syllogismo nonnisi de
materiali structura, ut ita dicam, terminorum ratio habea­
tur, a duobus aliis principiis secundo loco adductis veritatem
mutuatur.
VI. Definitiones. Termini qui in conclusione inferuntur
vocantur extrema syllogismi.
Terlius terminus cum quo seorsim in præmissis extrema
comparantur, dicitur terminus medius, et simplicitur me­
dium.
Extremorum aliud dicitur majus extremum, et est illud
quod in conclusione loco prædicati ponitur ; aliud dicitur
minus extremum, et est semper conclusionis subjectum.
Hinc ex præmissis propositionibus alia etiam est major,
alia minor syllogismi. — Major illa est quæ majus extremum
continet ; minor est in qua minus extremum invenitur. — Hæc
tamen in rigore logico, ad quem unice attendendum est in

legibus syllogismi rimandis; in disputationibus vero scho­
lasticis usu venit, ut quæ propositio primo pronuntiatur,
dicatur major, et minor quæ secundo loco ponitur.

ARTIGOLOS TERTIUS
(33)

De legibus syllogismi.
I. Ratio articuli. Ars syllogistica quantum hominibus sit
necessaria nemo est qui per semetipsum non videat. Etenim
scientia nostra nonnisi ratiociniis comparatur ; et inter ra­
tiocinia primum locum tenet syllogismus. Interest ergo plu­
rimum, ut recte syllogizandi leges observentur, si volumus
(et omnes velle debent) rerum veritatem assequi et ab erro­
ribus præcavere. In omni autem syllogismo 1res proposi­
tiones sunt, prœmissœ nempe et conclusio, quæ constituunt
materiam proximam syllogismi : sed ipsæ propositiones ter­
minis constant, extremis scilicet et medio : qui termini mate­
ria remota syllogismi dicuntur. Quocirca et leges dantur quæ
terminorum sunt propriæ, et leges quæ propositiones mo­
derantur.
II. Syllogismi leges. Ut autem memoria juvetur, syllogismi
leges octo versiculis sunt comprehensæ ; quorum primi qua­
tuor terminos, reliqui vero propositiones respiciunt; nempe :
E i 1.
5)2.
3 } 3.
g f 4.

Terminus esto triplex, medius,majorque, minorque.
Latius hos. quam prxmissx, conclusio non vult.
Nequaquam medium capiat conclusio oportet.
Aut semel aut iterum medius generaliter esto.

g Í 5. Utraque si prxmissa neget, nihil inde sequetur.
g ' 6. Ambae affirmantes»nequeunt generare negantem.

a 1 7. Nil sequitur geminis ex particularibus unquam.
.2 f 8. Pejorem sequitur semper conclusio pariem.

III. Declarantur regulæ terminorum. Regulæ præfatæ ex
intima natura structurae syilogisticæ immediate profluunt.
Et revera.
Prima regula dicit tres tantum terminos esse in syllogismo,
quia in syllogismo duo extrema comparantur cum medio, ut
affirmetur vel negetur inter ipsos convenientia seu identitas.

Si pltires aut pauciores habeantur termini, aut nullo modo
est comparatio cum tertio, aut erit comparatio cum diversis;
ac in utraque hypothesi natura syllogismi evanescit.— Nota
tamen hic sermonem esse de triplici termino quoad sensum,
non autem quoad materialitalem verborum : nam si plures
sint termini sed ad unam significationem ordinati, habetur
identitas comparationis, et consequenter habetur syllogismus.
Secunda regula inculcat terminos extremos non debere in
conclusione majorem extensionem præ se ferre quam habue­
runt inprœmissis. Nam ratio cur com parantur interse extrema
in conclusione est unice quia fuerunt comparata in preemissis
cum medio. Ergo si in majori extensione quam fuerunt com­
parata cum medio, comparentur inter se in conclusione,
contra ipsam naturam syllogismi agitur. Exemplum ; Omnis
planta vegetat; sed aliquod vegetans est sensitivum; ergo omne
sensitivum est planta. Falsus syllogismus, quia sensitivum in
conclusione sumitur distributive, et in praemissis, utpoteprædicatum propositionis affirmativae, disjunctive sumitur (22,V).
Tertia regula excludit medium a conclusione. Et revera
medium assumitur ut cum ipso comparentur extrema : qua
facta comparatione, infertur in conclusione extrema conve­
nire vel non convenire inter se.
Quarta regula praescribit medium in praemissis una vice
saltem esse sumendum distributive : secus medius terminus,
quamvis idem materialiter, diversam tamen omnino significa­
tionem. seu suppositionem in praemissis haberet, ac proinde
comparatio extremorum cum uno tertio non esset, nec syllogismushaberelur. V.s.:Aliquihominessuntvirluosi;sedaliqui
hominessunt impii; ergoaliquiimpii, sunt virtuosi. —Falsus
syllogismus, quia homines qui in majori dicuntur virtuosi
diversiomnino sunt ab illis qui in minori dicuntur impii. Unde
revera non tres, sed quatuor termini quoad significationem
sunt, et consequenter nulla est comparatio extremorum cum
uno medio, nullus syllogismus.
IV. Nota. Dc medio termino singulari. Cave tamen ne ter­
minum universalem disjunctive sumptum, de quo loquitur
regula quarta, confundas cum termino singulari. Hic enim in
praemissis variam suppositionem habere nequit, ac proinde
potest sine ullo inconvenienti ut medium assumi in syllo­
gismo. Recte enim concluditur : Tullius fuit Romanorum eloquentissimus. Sed Tullius fuit trucidatus. Ergo eloquen tissimus Romanorum fuit trucidatus.

V. Declarantur regulæ propositionum syllogismi. Prima
lex est, ut ex duabus præmissis negativis nulla sil licita con­
clusio. Si enim ambæ præmissæ sunt negativæ, nullum
extremorum convenit cum tertio ; sed ex eo quod non conve­
niunt cum uno tertio, non sequitur nec quod conveniant,
nec quod non conveniant inter se.
Secunda regula docet, ex duabus præmissis affirmativis
nonnisi conclusionem affirmativam inferri posse. Si enim
ambæ præmissæ sint affîrmativæ, signum est quod duo
extrema conveniunt cum tertio ; ergo, vi axiomatis, debent
in conclusione inter se convenire.
Tertia regula vetat conclusionem inferre ex duabus præmis­
sis particulariter, seu disjunctive sumptis. Etenim in hac
hypothesi præmissæ aut sunt ambæ affîrmativæ, aut una
earum est negativa et altera affirmativa. Sed si sint affirmativæ, medius terminus bis sumitur particulariter contra
quartam regulam assignatam pro terminis ; si una earum
est negativa, tunc vel medius terminus sumitur bis particu­
lariter contra eamdem quartam regulam, vel unum extre­
morum, contra secundam regulam prescriptam pro terminis,
necessario distribuitur in conclusione et non in præmissis.
Sint exempla : Ira Aliquis sapiens est impius ; sed aliquis
vius est sapiens; ergo aliquis pius est impius.— Medius
terminus sapiens in majori supponit disjunctive, ut designat
terminus syncategorematicusaZiçwis et disjunctive sumitur in
minori, quia prædicatum propositionis affirmativæ.— ^Ali­
quis pius non est animal; sed aliquis pius est homo; ergo
aliquis homo non est animal. — Medius terminus pius acci­
pitur bis particulariter, prouti indicat terminus syncategorematicus aliquis. — 3m Aliquis pius est homo ; sed aliquis
sapiens non est pius ; ergo aliquis sapiens non est homo. —
Homo in conclusione, utpote prædicatum propositionis nega­
tivæ, distributive supponit ; at in majori disjunctive sumitur.
Quarta regula dicit conclusionem pejorem partem sequi ;
nempe si una præmissarum est negativa, conclusio debet
esse negativa, quia hac in hypothesi unum extremorum
convenit cum medio, alterum vero non convenit. Ergo non
conveniunt inter se. — Insuper si una præmissarum est
particularis, signum est quod unum extremorum nonnisi
disjunctive convenit cum medio. Ergo et conclusio debel
affirmare identitatem extremorum non distributive, sed dis­
junctive: quia, ut in declaratione secundæ legis terminorum

dictum est, eodem omnino sensu debent in conclusione
extrema inter se comparari, quo in præmissis comparata
sunt cum tertio.
ARTICULUS QUARTUS
(34)
De figuris syllogismi.
I. Figuræ syllogisticae notio. Auctor tractatus De natura
syllogismorum, inter opuscula S. Thomæ, opuse. XLVII. hæc
ingeniose notat circa figuras syllogismorum : « Sciendum
autem quod figura proprie reperitur in mathematicis, transumptive autem in syllogismo : et hoc ad similitudinem
figuræ triangularis. Nam, sicut triangulus est clausio trium
linearum in tribus angulis, itâ syllogismus est concursus
trium propositionum, scilicet majoris, minoris et conclusio­
nis, in tribus terminis. > (Ed.P. fol. 14, col. 1.) — Jam diximus
in syllogismo tres terminos haberi, qui sunt materia ejus
remota, ac tres propositiones, quæ stmt materia proxima
ejusdem. Figura respicit terminos, et definitur : dispositio
extremorum cum medio per modum prædicati vel subjecti.
II. De triplfcrfigura syllogismi. Age vero : medius termi­
nus tripliciter variari potest in præmissis in sua disposi­
tione relative ad extremos terminos : aut enim 4° est sub­
jectum in majori et prædicatum in minori: 2° aut tum in
majori tum in minori estprædicatum; 3° aut denique tum in
majori tum in ». iiori est subjectum. Hinc triplex figura
syllogismi. Prima dispositio constituit primam figuram ; se­
cunda secundam; tertia tertiam. Quæ omnia sequenti ver­
siculo exprimi solent :
Sub. præ. prima ; sed altera bis præ. ; tertia bis sub.

III. Nota I. De quarta figura syllogismi. Triplici figuræ
syllogisticæ, quam Aristoteles primus distinxit, quartam
addidit Galenus, quæ ideo galénica dicta est, in qua medius
terminus prædicatur in majori et subjicitur in minori syllo­
gismi. Quidam vero hanc quartam figuram ut legitimam et
omnino a prima figura aristotélica distinctam defendunt ;
alii vero vel ut inutilem, vel ut nimis intricatam explodunt.
Placet in hanc rem [ alionem et verba transcribere perdocti
Goudin (Logic, min. P. III. artic. III). < Syllogismus, in quo
medium prædicatur et subjicitur, concludit vi hujus principii :
quidquid dicitur de subjecto, dicitur de omni sub eo contento;
et vicissim : quidquidnegalur de subjecto, negatur de omni con-

lento sub ipso (32, II). Unde, ideo majus extremum affirmatur
aut negatur de minori extremo, quia fuit affirmatum aut
negatum de medio, sub quo minus extremum continetur ; et
ideo necesse est ut majus extremum prædicelur de medio,
et medium prædicetur de minori extremo, non vice versa. Id
autem non iit, nisi medium subjiciatur in majori, in qua
comparatur cum majori extremo, et prædicetur in minori, in
qua comparatur cum minori extremo. Si vero prædicetur de
majori extremo et subjiciatur minori extremo, tota vis illa­
tionis, et principium quo nititur, funditus corruet, sicque
aut nulla, aut admodum perturbata erit illatio. « Et paulo
supra jam scripserat : * Hæc quarta figura omnino est vio­
lenta, et ut recta fiat debet reduci ad primam ; unde est inu­
tilis, licet probetur Galeno,'ideoque galénica dicatur. Hujus
figuræ exemplum sit : Omnis homo est animal; sed omne
animal est substantia ; ergo aliqua substantia est homo. Conclu­
dit quidem vere sed inordinate admodum et violente, per­
turbata dispositione terminorum conclusionis (20, IV). At
eadem veritas, nempe nexus inter hominem et substantiam,
ordinate concludetur, reducto syllogismo ad primam, ad
quam hæ propositiones connaturaliter tendunt, hoc pacto :
Omne animal est substantia; sed omnis homo est animal; ergo
omnis homo est substantia. » Hæc præclari philosophi ratio
mihi probatur, sed quia hanc syllogismi figuram erroneam
non probat, scriptoresque Dialecticæ aut defendunt, aut
saltem recensent, de ipsa et ego mentipnem faciam.
IV. Nota II. De figurarum perfectione. Qui sibi persuade­
ret figuras syllogismi sine uUa ratione esse ordinatas, procul
dubio erraret : illæ enim ex natura ipsa syllogismi emergant. Audiatur hac in re Auctor Tractatus De totius logicæ
Aristotelis summa, Tractat. De syllogismo simpliciter, inter
Opuse. S. Thomæ, XLV1JI, cap. IV : « Dicitur autem hic
• gura ordo trium terminorum secundum subjectionem et
pra dicationem. Sicut enim termini linearum in mathematicis
aliter situati variant species figurarum ¿nam tria puncta quæ
laciunt triangulam, si inter se œqualiter distabunt, erit
species r anguli quæ dicitur æquilaterus, sive hypsopleuros;
si vero duo æqualiter distabunt a tertio, quorum distantia
inter sè est minor distantia eorum ad tertium, est species
trianguli quæ dicitur hysocheles; si vero omnes distantiæ
punctorum sint inaequales, est species trianguli quæ dicitur
gradatus, sive scalcnon); sic secundum diversitatem istorum

trium terminorum in subjiciendo et prædicando, fiunt tres
ligur® syllogismorum, licet alio modo quam in figuris superfi­
cialibus jam dictis. Si enim medium in una propositione subji­
citur et in altera prædicatur, dicitur esse prima figura, et
merito; quia tunc medium vere est medium, quia sapit
naturam utriusque extremi, scilicet subjecti et prædicati :
prædicatur enim et subjicitur, ut dictum est. Si vero medium
in utraque propositione prædicatur, dicitur esse secunda
figura, quia licet medium non sit vere medium, sapiens natu­
ram subjectionis et prædicationis, tamen quia dignius est
prædicari quam subjici, ideo hæc figura secundum locum
tenet. Si vero medium in utraque propositione subjicitur,
dicitur tertia figura et ultima, quia in ea medium non stat
in medio, sicut in prima, et subjicitur semper quod est
indignius, » (Ed. I’., ibi. 28, coi. 4.)
V. Leges pro singulis figuris. Quælibet figura suas propriai
habet leges. Etenim : Io ut syllogismi primæ flguræ recte
concludant, debent necessario habere majorem distributivam
et minorem affirmativam ; — 2° syllogismi secundæ figuræ
non concludunt, nisi habeant majorem propositionem distri­
butive acceptam, et alterutram præmissarum negativam ; —
3° Syllogismi tertiæ figuræ, ut concludant, debent necessario
habere minorem affirmativam, et conclusionem particularem
seu disjunctive acceptam. Quæ leges vulgatis hisce versiculis
continentur :
Primæ figuræ.
Secundæ figuræ
Tcrtiœ figuræ.

Í
’
\

Sit minor affirmans, major vero generalis.
üna negans esto, nec major sit specialis.
Sil minor affirmans, conclusio particularis.

Nota diligenter majorem et minorem sumi debere in sensu
stricte logico, ut leges istæ valeant : videlicet majorem illam
esse, quæ prædicatum conclusionis, minorem, quæ subjec­
tum conclusionis, habet, ut alibi dictum est (32, VI).
VI. Declarantur leges propositæ. Legum prædictarum
rectitudo facto ipso comprobatur : nam syllogismus non
servans leges respectivæ figuræ, necessario contra unam
aut alteram regulam syllogismorum peccat. Sit sequens
schema.
PRIMÆ FIGURÆ

1.
/ Omne animal est substantia ;
Cum minori negativa : ] Sed nullus lapis est animal;
( Ergo nullus lapis est substantia.
Summa philosophica. — T. I.

9

Substantia, prædicatum propositionis affirmativæ, non
distribuitur in majori, et, ut prædicatum propositionis negativæ, distribuitur in conclusione, contra secundam legem
syllogismi.
2.
I Aliquod animal est rationale;
Cum majori particulari : ! Sed omnis asinus est animal ;
( Ergo omnis asinus est rationalis.

Medius terminus animal, non distribuitur in majori
neque distribuitur in minori, ut patet. Bis ergo sumitur
particulariter seu disjunctive, contra quartam regulam syl­
logismi.
SECUNDÆ FIGURÆ

1.
( Omnis homo est animal;
Cum utraque praemissa ■ Sed omne sensibile est animal;
affirmativa : ( Ergo omne sensibile est homo.
Medius terminus, animal, in nulla præmissarum distri­
buitur, contra quartam regulam.

2.
i' Aliqua substantia est homo;
Cum majori particulari : ! Sed nullus lapis est homo;
( Ergo nullus lapis est substantia.
Substantia sumitur disjunctive in majori, et distributive in
c : iclusione, contra secundam regulam.
TEiVTI.E FICUR.F.

1.
/ Omnis planta est vivens ;
Cam minori negativa : •’ Sed nulla planta est animal;
( Ergo aliquod animal non est vivens.
Virens distribuitur in conclusione et non in majori, contra
secandam regulam.
9
Nullum animal est lapis ;
j .
\ Sed omne animal est substantia ;
UIuniver-ali<-,:e !
omn's (al*(Iua) substantia non est
Conclusio particularis vera est; sed falsa universalis,
quia distribuit substantiam (extremum) non distributam in
minori.

I Quia ergo dispositio medii et extremorum in syllogismis
cujusque figuris eadem semper est ac in allatis exemplis;
quæ notavimus in hisce peculiaribus syllogismis, accipienda
sunt ut regulæ generales quoad omnes syllogismos in figu­
ris respectivis.

ARTICULUS QUINTUS
(35)

De modis syllogismi.
I. Ratio articuli. Sæculo decimo octavo invaluerat usus,
at quidquid a Scholasticis fuerat dictum rejiceretur a priori;
ande risui erant modi syllogistici, quasi barbariem saperent.
At revera risu digni omnino erant qui deridendis Scholasti­
cos existimabant. Namque, si quis hoc problema propone­
ret : determinare a priori modos omnes, quibus mens
humana ratiocinari valet, et ex illis modis determinare qui
sint legitimi, qui illegitimi; nemo, qui philosophi nomine
¿ignus est, non statim perspiceret problema illud humanæ
mentis investigatione dignissimum esse. Sed illud præcise
problema sibi proposuit et solvit plenissime Aristoteles,
q’j»m postea Scholastici sunt secuti. Mirum igitur cuique
cordato homini esset debet, derisos esse hac in re Aristote­
lem et Scholasticos, cum potius maxime meriti fuerint de
scientia, et jus habeant ad gratum animum sapientium, ut
po-. t De Maistre (Examen de la philosophie de Bacon, tome I.
pig. 24, édit. 1858) et Blainville (Histoire des sciences, tome I.
:
204), plene demonstrat Galluppius in suis Lectionibus
Logicœ et Metaphysicæ, Lect. XLIX. Unde sapientiores nostræ ætatis philosophi, sepositis præjudiciis sæculi elapsi,
ad præcepta aristotélica Logicam iterum componere feliciter
adlaborant
H. Modi syllogistici notio. Præter terminos dantur in syl■ --ismo propositiones, quæ ipsius syllogismi sunt materia
proxima, ut supra dictum est (33,1). At vero statim ac enun­
tiatur propositio, extensionem aliquam præ se fert et for•nam, seu est affirmativa vel negativa, et insuper est univer­
salis vel particularis (21, VI). — Videlicet, quæcumque
propositio enuntiatur, aut est A, aut E, aut I, aut 0 (28,
;V . De qualitate (21, VI) et materia (21, II) propositionum

nulla est in præsenti quæstio. - Igitur modus est, determi­
nata forma vel quantitas propositionum promissarum, ut ex
eis sequatur conclusio, seu est dispositio praemissarum inter
se secundum universalitatem vel particularitatem, affirma­
tionem aut negationem.
III. Primæ partis problematis solutio. Problema quod ini­
tio hujus articuli proponebatur, duas habet partes : Io quot
sint possibiles modi syllogismi; 2° quot sint recti modi
concludendi. Sed dictum est modum syllogismi esse dispo­
sitionem præmissarum secundum determinatam quantita­
tem et determinatam formam. Ergo tot erunt modi possibi­
les syllogizandi, quot esse possunt variae præmissarum dis­
positiones secundum earum quantitatem et affirmationem
vel negationem. Sumamus igitur litteras A, E, I, 0, et de
facili videbimus eas inter se sexdecim modis disponi posse.
— Attende in sequenti schemate quod prima littera designat
propositionem majorem, secunda minorem, tertia, quam pa­
renthesi claudimus, conclusionem. En schema :

1. AA (A); — 2. AE (E); — 3. AI (I); — 4. AO (0);
5. + EE (E); — 6. EA (E); 7. EI (0); - 8. + EO (0);
9. + Il (I); - 10. IA (I); — 11. IE (0); - 12. + 10 (0);
13. + 00 (0); — 14. OA (0);— 15. + 0E(0); 16. + 01(0).
Impossibile omnino est aliquam aliam dispositionem præ­
missarum præter has sexdecim excogitare. At vero nota in
hujusmodi sexdecim dispositionibus mcdiumterminum posse
esse : Io subjectum in majori et prædicatum in minori-, —
2° prædicatum in utraque præmissa ; — 3'' subjectum in
utraque præmissa;— 4° denique, in sententia Galeni, præ­
dicatum in majori et subjectum in minori. Quod est mani­
festum ex dictis circa syllogismi figuras. — Ergo, attenta
dispositione extremorum cum medio, variæ dispositiones
præmissarum, seu modi syllogistici possibiles sunt sexdecim
in qualibet figura, et consequenter modi syllogizandi menti
nostræ possibiles sunt sexaginta quatuor. Et hæc est solutio
primæ partis problematis' propositi.
IV. Solutio secundæ partis problematis. In secunda parte
problematis quærebatur, ex his possibilibus* modis quot
recte concludant. Ad cujus solutionem non difficile perveni­
tur, si syllogismi leges, et regulæ cujusque figuræ ante
oculos habeantur. Inter enim leges syllogismi sunt duæ,

quibus dicitur nihil concludi ex duabus præmissis particu­
laribus vel negativis. Ergo expungendi omnino sunt syllogtsmi (cujusque figuræ sint) positi sub nn. 5, 8, 9, 12, 13,
15. 16, quos cruce signavi. Unde ex sexdecim modis possi­
bilibus, septem istis in qualibet figura expunctis, remanent
seiummodo novem utiles, nempe :

I

I AA (A); — 2. AE (E); — 3. AI (I); — 4. AO (0); — 5. EA
E); — 6. EI (0); — 7. IA (I); — 8. IE (0); — 9. OA (0).

■ At quamvis hujusmodi novem modi, in hoc secundo sche­
mate recensiti, in se recte concludant, non tamen promiscue
concludunt in qualibet figura. Etenim dictum est quod
syllogismi primæ figuræ debent habere minorem, affirma­
tivam et majorem universalem (34, V). Ergo in prima figura
■on concludunt syllogismi positi in secundo sclfemate sub
■n. 2, 4, 7, 8, 9. Quibus detractis, quatuor solummodo re­
manent modi concludentes in prima figura; nempe :

AA (A); — EA (E); — AI (I); — EI (0).

Deinde, syllogismi in secunda figura habent unam præmis­
sarum negativam et majorem universalem. Ergo in secunda

ígura expungendi sunt syllogismi positi in secundo sche­
mate sub nn. 1, 3, 7, 8, 9 : nempe in secunda figura modi
concludentes sunt solummodo quatuor, videlicet :
EA (E); — AE (E); — EI (0); — AO (0).

i Præterea, syllogismi in tertia figura debent habere mino­
rem affirmativam, et conclusionem particularem : quocirca
■B tertia figura expungendi sunt syllogismi positi in secundo
schemate sub nn. 1, 2, 4, 5, 8. Quibus expunctis, modi con­
cludentes in tertia figura sunt quatuor, scilicet :

AI (I); — EI (0); — IA (I); - OA (0).
Quia vero in numeris 1 et 5 potest concludi non solum
per A et per E, sed etiam per I et per 0 : nihil enim ad id
opponitur; duo isti modi, nempe AA (I), EA (0), addendi
sunt ut recti quatuor prioribus tertiæ figuræ modis, qui ideo
sunt :

AA |I); — EA (0); — IA (I); - AI (1); — OA (0); - EI (0).

Igitur modi recte concludendi sunt : quatuor in prima
figura, quatuor in secunda, sex in terlia figura : nempe quatuordecim. His autem addi possunt quinque modi legitimi
ex quarta figura galénica. — Quocirca ad secundani proble­
matis partem respondemus : novemdecim esse modos legitimos
concludendi ex sexaginta quatuor possibilibus supra recensitis.
V. Nota. Modi legitimi primæ figuræ indirect®. Dicitur
conclusio indirecta, et consequenter indirecta syllogismi
figura, quando illius attributum seu prædicatum, non est
idem ac prædicatum seu attributum propositionis probandæ.
Sit enim probanda hæc propositio : Omnis homo est sensitivus.
Directe concluditur dicendo : Omne animal est sensitivum;
sed omnis homo est animal; ergo omnis homo est sensitivus. —
Indirecte autem concluditur dicendo : Omne animal est sensi*
tivum, sed omnis homo est animal; ergo aliquod sensitivum est
homo. — Porro quoad primam figuram indirectam quinque
modi legitimi recensentur, nempe : AA (I); — EA (E); —
AI (I); — AE (0); — IE (0) : de quibus, sicut de aliis modis
indirectis aliarum figurarum (quorum nullus est usus in
scholis) videri potest Auctor Summce totius logicæ Aristotelis,
Tract, de syllogismo simpliciter, Cap. VIII. inter Opuse. S.
Thomæ, XLVIII (Ed. P., fol. 29, coi. 4). Hos autem modos
primæ figuræ indirect® solummodo notamus, quiarespondent
modis directis quartæ figuræ galenicæ, ut infra declarabimus.
VI. Scholasticorum versus. Veteres Scholastici modos
illos legitimos versibus commendarunt, non elegantiæ qui­
dem, sed memoriæ juvandæ unice studentes. In quibus
versibus solum attende, in præsenti, ad vocales quæ in uno­
quoque termino sunt. En versus :

!b

fig.) Bariara, Celarent, Barii, Ferio. (iæ 6g. indir. Baraiip (ion).
Celantes, Dabitis, Fapesmo, Fnsesom (orum).

2« 5g.) Cejare, Camestres, Festino, Baroco. (3æ 6g.) Darapti,
Felapton, Disamis, Datisi, Bocardo, Fenton.

Partiente ton in Baralipton et orum in Frisesomorum non
sunt considerandæ, quia adjunctæ ad versum complendum.
— Ut quisque videt, vocales, quæ in quolibet termino recen­
sentur in versibus, sunt illæ ipsæ, quas supra probavimus
ut designantes propositiones necessario requisitas ad con­
cludendum in qualibet figura.
VII. Nota I. De versibus scholasticis. Barbaros esse hu-

Jusmodi versus non ego inficias ibo : at nemo prudens fas­
tidire rem potest propter versuum inelegantiam. Qua in re
audiatur Auctor libri De arle cogitandi, in Scholasticos ipsos
minime propensus. « Insuper, inquit, habendam duximus
illorum nauseam qui, auditis illis terminis, quos ars efformavit ad argumentationum modos aliius memoriæ infigen­
dos, non aliter inhorrescunt, quam ad magorum incanta­
tiones ; quique de Baroco et Baralipton satis frigide jocantur,
tanquam horum usus apud illos tantum vigeret, quos Galli
pedantes vocant. Nos tamen plus offendimus in ineptis illis
jocis, quam in technicis istis terminis. Vera enim ratio, ac
sana mens nequaquam sinunt, ut id pro ridiculo habeamus,
quod ridiculum non est. Ridiculi autem in his terminis nihil
est, modo nulla in his arcana latere fateamur, et, cum ad
memoriam tantum sublevandam sint excogitati, ab illis in
communi sermone abstineamus : risu enim dignus est, qui
argumentaturus, argumentaturum sein Bocardo vei Felapton
præmoneret. » Hæc Auctor citatus in Dissertatione proæmiali
ad suum librum. — Auctores philosophi® Porlus-regii, quos
Auctor De arte cogitandi aliique sequuntur, modificarunt
versus ipsos, non ut elegantiores redderent, sed pro quarta
figura galénica. Sed de his in sequenti nota.
VIII. Nota II. De quarta figura syllogismi. Promisimus
supra(34, III), nonnulla delibare de quarta syllogismi figura;
ct hic promissio solvenda est. Scholastici, sicut ponebant*
modos primæ figuræ indirect®, baraliplon, celantes, etc., ita
et agnoscebant dari alios modos indirectos tum secundæ tum
tertiæ figuræ, ut videre est apud Goudin, Logicx minoris,
P. III. Artic. III. post sextam regulam. Attamen recensebant
solum modos primæ figuræ indirect®, quia per illos satis
supplebatur quarta figura galénica, ut ex dicendis erit mani­
festum. Porro Scriptores Porlus-regii et novissime Gratry
in sua Logique, aliique, mutarunt nonnullos modos scholas­
ticos, ut melius et verius responderent modis legitimis
quartæ figuræ : quæ modificatio admittenda est, nonquidem
circa primam figuram indirectam, sed ut designans modos
directos quarlœ figuræ, de qua versus non dabant Scholastici,
quia, posita prima figura indirecta, ut inutilem vel saltem
ut minus utilem illam prætermittebant. Quibus declaratis,
venio directe ad quartam figuram explicandam. In hac ergo,
ut dictum est, medius terminus prædicatur in majoriet subji­
citur in minori(prœ. sub.), nempe est inversio primæ figuræ ;

ut : Omnis homo est animal; sed omne animal est sensitivum;
ergo aliquod sensitivum est homoï
Tres sunt leges quæ dantur ut'modi hujus quartæ figmæ
concludant.
Prima lex.
Secunda lex.
Tertia lex.

( Si major affirmet, tit minor generalis.
? Si minor affirmet, sit conclusio particularis.
( Sí una praemissarum neget, sit major generalis.

Ratio primæ regulæ est, quia si, posita majori affirmativa,
minor sit particularis, medius terminus utpote prædicatum
propositionis affirmativæ in majori, et in minori subjectum
propositionis disjunctivae, non distribuitur in praemissis.
Unde falsus est logice sequens syllogismus : Omnis homo est
animal; — Sed aliquod animal est sensitivum; — Ergo ali­
quod sensitivum est homo. — Animal enim in nulla præmissarum distribuitur.
Ratio secundæregulæest,quiasi, positawnnonaflirmativa,
conclusio fiat universalis, minus extremum distribuitur in
conclusione non distributum in præmissis; ut in hoc exem­
plo : Omnis homo est animal ; sed omne animal est sensiti­
vum; ergo omne sensitivum est homo (A A A). — Falsa conclu­
sio ; at vera est si dicatur : ergo aliquod sensitivum est homo
(AAI), quia regulæ servantur.
Ratio tertiæ regulæ est quia, posita una præmissarum
negativa, si major sit particularis, in conclusione distribuitur
majus extremum, non distributum in præmissis, ut in hoc
exemplo : Aliqua substantia est animal; sed nullum animal
est lapis ; ergo nullus lapis est substantia, vel, ergo aliquis
lapis non est substantia.
Eruo in quarta figura, præter modos universaliter falsos,
ut supra notatum est, expungendi sunt omnes alii qui con­
tri præfatas regulas peccant, quibus expunctis, remaneni
quinque modi legitimi, nempe: Io, AAI ; 2°, AEE ; 3°, IAI ;
4°, EAO ; 5°, EIO ;i quos scriplores Porlus-regii hoc versu
exprimunt :
Barbari, Calentes, Dibatis, Fesapno, Fresisom.

Alii vero hoc modo :
Cament es, Dimatis, Fresamno, Bamalipton, Fresis ornorum.

Denique Gratry in sua Logique, Lib. III. Gap. III. §.iV. hoc
alio modo :
Comentes, Dimatis, Fresapno. Bamalipton, Fresisonorum

Manifestum est quod modi isti correspondent modis primæ
figuræ indirectæ Scholasticorum : Baralipton, Celantes, Dabi­
tis, Fapesmo, Frisesomorum, et solum differunt quoad inver­
sionem seu situm præmissarum. Sed hæc differentia est so­
lummodo materialis; nam cum in conclusione modorum
primæ figuræ indirectae convertantur termini, ita ut prædicalum figuræ directæ, fiat subjectum figuræ indirectæ, et
vice versa, et consequenter ipsæ præmissæ invertantur, ita
ut major fiat minor (32, VI), revera modi primæ figuræ indi­
rectæ sunt ipsi modi quartæ figuræ. Unde non immerito
Scholastici hanc quartam figuram prætermittebant, cum
per primam figuram indirectam omnino suppleatur. Sint
exempla :
Primæ figuræ indirectæ
Quartæ figuræ
e k Nullum animal est lapis (minor) — k Omnis homo est animal (major)
ë < Omnis homo est animal (major) | < Nullum animal est lapis (minor!
5 / Nullus lapis est homo.
ë I Nullus lapis est homo.

Habemus nempe syllogismos idénticos in conclusione, et sola
materialitate dispositionis præmissarum differentes. Qua de
causa tres figuras et versus antiquorum sine ulla immuta­
tione retinemus.
IX. Nota 111. De reductione omnium modorum ad modos
primæ figuræ. Convenit inter dialecticos, modos directos
primæ figuræ naturali mentis nostræ ordini magis respon­
dere quam modos secundæ et tertiæ figuræ, quia in prima
ügura valet maxime duplex principium illud quo tota natura
syllogismi nititur : dictum de omni, dictum de nullo; ut supra
(32, II) explicatum est. Quapropter si potest designari via
reducendi omnes modos ratiocinandi ad unum ex quatuor
modis primæ figuræ, designatur menti pronior et facilior via
ad ratiocinandum. In id igitur obtinendum magna diligentia
incubuere Scholastici, et quo pacto illud ipsum obtineri pos­
sit indicarunt per consonantes, quæ in ipsis versibus et præcedunt et consequuntur vocales designantes propositiones.
Et revera. Omnes voces, quibus designantur in versibus modi
legitimi cujusque figuræ incipiunt a consonantibus B, C, B. F.
— Hegula igitur generalis est : Modi aliarum figurarum, ut ad
primam figuram reducantur, reduci debent ad illum modum qw
incipit per eamdem consonantem. Exempli gratia, Baralipton
ad Barbara; Celantes et Cesare ad Celarent; Dabitis et Dalist
ad Darii; Fapesmo et Ferison ad Ferio; et sic de reliquis.

Vix autem monere necesse est, quod in hac reductione
servandæ sunt omnino duæ conditiones : 1* legitimitas
ratiocinii intacta remaneat ; 2* conversio (artic. 29) proposi­
tionum praemissarum fleri ita debet, ut syllogismi secundæ
et tertiæ figuræ reducantur ad primam in qua medius termi­
nus subjicitur et prœdicatur. Quæritur igilur quo modo fieri
debeat hujusmodi conversio, ut reductio habeatur et rectus
ratiocinandi ordo servetur. Attende unice ad quatuor istas
alias consonantes, quæ in vocibus eorum versuum occurrunt,
nempe S, P, M, C. Duæ primæ designant quo pacto fieri
debeat conversio propositionis désignât® per vocalem prae­
cedentem. Nam S significat propositionem præcedentem con­
vertendam esse simpliciter (29, II). — P significat propositio­
nem convertendam esse per accidens (ibid.). — Tertia vero,
nempe M, designat, in reductione minorem syllogismi redu­
cendi fieri debere majorem, et majorem fieri minorem. — G
denique exprimit reductionem fleri non posse, sed probaii
rectitudinem illius syllogismi per impossibile : de qua re mira
melius dicemus. Istæ regulæ hisce versibus continentur :
S vult simpliciter verti ; P vero per accidens.
M vult transponi; C per impossibile duci.

Exemplo rem illustremus. Sit syllogismus :
a) Omne animal est substantia;
e) Sed nullus lapis est animal ;
o) Ergo aliqua substantia non est lapis.

Est syllogismus primæ figuræ indirectæ in Fapesmo; F indi­
cat quod reduci debet ad Ferio; P indicat A convertendam
esse per accidens, scilicet : aliqua substantia est animal; S in­
dicati convertendam esse simpliciter, seu : nullum animal est
lapis; M indicat invertendum esse ordinem præmissarum, ut
quæ major est fiat minor, et minor fiat major. Unde habe­
mus :
e) Nullum animal est lapis;
i) Sed aliqua substantia est animal;
o) Ergo aliqua substantia non est lapis;
qui est syllogismus primæ figuræ in Ferio. — Idem omnino
processus est in ceteris modis, exceptis Baroco et Bocardo, ut
indicatur per consonantem C. Etenim reductio fit mediante

conversione, ut ex dictis est manifestum. Porro A in Baroco
et Bocardo, quia convertiturper accidens (29. Ill), per conver­
sionem fit particularis seu disjunctiva. O vero, quia nonnisi
per contrapositionem converti potest, remanet, peracta con­
versione, in sob particular itate. Unde haberetur utraque prae­
missa particularis; ex qua nihil concludi potest (33, II).
X. Nota II. De probatione syllogismorum. Contingit quan­
doque quod aliquis, concessis praemissis, inficiatur conse­
quentiam syllogismi sive ex ignorantia sive ex protervia.
Scholastici normas statuerunt quibus hujusmodi aut pervi­
caces aut imbecilles ad rationem reducantur. Prima regula
est, ut syllogismi aliarum figurarum ad primam reducantur,
eo modo quo supra explicavimus, et postea applicentur
principia, Dictum de omni, Dictum de nullo. Secunda regula
est reductio ad impossibile, seu cogere adversarium admittere
simul contradictoria, si neget consequentiam, admissis prae­
missis : quod semper fieri debet quando agitur, ut jam
diximus, de syllogismis in Baroco et Bocardo. Quid autem
fieri debeat ut hæc reductio ad impossibile obtineatur, dicunt
sequentes versus :
PniiiA Minorem adimit, facit e Majore Minorem.
Celantes Minor est contradic. ; Min. sede Majoris.
Majorem servat, variatque Seconda Minorem.
Tkrtja Majorem variat, servatque Minorem.

Sit syllogismus in prima figura : Omne animal est sensiti­
vum; sed omnis homo est animal; ergo omnis homo est sensi­
tivus. — Si aliquis concederet præmissas, et negaret conse­
quentiam; ita procederem contra ipsum. Sumo contradicto­
riam consequentia illatæ (et hæc contradictoriæ assumptio
semper et in omnibus figuris locum habet), nempe : ergo
non omnis homo est sensitivus, quam quidem ex legibus
contradictoriarum (28, V) adversarius vi negatæ consequentia
debet admittere ut veram. Hanc igitur contradictoriam pono
majorem, et pro minore, ut lex inculcat, assumo majorem
prioris mei syllogismi, minore seposita ; et habeo sequentem
syllogismum : Non omnis homo est sensitivus; sed omne ani­
mal est sensitivum; ergo non omnis homo est animal. At ad­
versarius concesserat quod omnis homo est animal; ergo
debet concedere duas contradictorias propositiones, nempe,
Aon omnis homo est animal; Omnis homo est animal, esse
veras. Quod est impossibile.

In syllogismo primæ figuræ indirecte in Celantes, contra­
dictoria non debet poni major sed minor, et minor prioris
syllogismi poni pro majori. — Ut in hoc exemplo : Nullum
animal est lapis; sed omnis homo est animal; ergo nullus
lapis est homo. Si negetur conclusio, probatur hoc modo :
Omnis homo est animal; sed aliquis lapis est homo; ergo
aliquis lapis est animal. Quæ conclusio est contradictoria
majoris concessæ in primo syllogismo. Pro ceteris modis
primæ iiguræ indirecte, servanda est in probatione lex data
pro nobis primæ figuræ directæ.
In syllogismis secundæ figuræ contradictoria ponitur loco
minoris prioris syllogismi, intacta servata ejus majori. Sit
exemplum : Omnis homo est rationalis ; sed nullus equus esi
rationalis; ergo nullus equus est homo. Si negetur conse­
quentia, probatio juxta regulam fit hoc modo : Omnis homo
est rationalis; sed aliquis equus est homo; ergo aliquis
equus est rationalis; quæ est contradictoria minoris con­
cessæ in primo syllogismo.
Denique in syllogismis tertiæ figuræ contradictoria ponenda
est loco majoris syllogismi probandi, et minor non mutanda.
Sit syllogismus in tertia figura : Omne animal est sensibile;
sed omne animal est substantia; ergo aliqua substantia est
sensibilis. — Hæc conclusio est legitima; at si, concessis
præmissis, negaretur, probanda esset hoc modo : Nulla
substantia est sensibilis; sed omne animal est substantia;
ergo aliquod animal non est sensibile; — quod est propositio
contradictoria majoris concessæ in primo syllogismo.
Ceterum, concludam, usurpando verba Goudin, si tirones
has reductionum regulas minus capiant, minime ob id con­
turbentur : nam vix earum’ullus usus est, nisi forte reduc­
tionis ad impossibile. Sed cum in disputando negatur con­
clusio syllogismi in forma legitima existentis, assumpta
contradictoria conclusionis, ipso naturali lumine satis obvia
est præmissa, cum qua combinari debet, ut inferatur con­
tradictoria alterius præmissæ concessæ. — Logic, min. P. III.
Artic. IV.
XI. Nota V. De inventione medii. Regulæ quæ tradi so­
lent, inquit loc. cit. Artic. V. §.I. ipse Goudin, de inven­
tione medii; acute quidem sunt, sed id habent incommodi,
ut difficiles sint, et fere nullius usus. Unde eas (videri pos­
sunt Opuse. L., Ed. P., De inventione medii, inter Opp.
S. Thomæ) auctor citatus prætermittit et aliam viam minus

subtilem sed planam et utilem aperire tentât. Sistendo igi­
tur in principiis ontologicis syllogismi, dictum de omni, dic­
tum de nullo, habemus duas formas principales syllogismo­
rum, ex quibus alii procedunt a præmissis affirmativis ad
conclusionem affirmativam, alii procedunt ab una praemis­
sarum negativa ad conclusionem negativam.
Porro in affirmativis universalibus (Barbara}, ideo prœdicatum affirmatur de subjecto in conclusione, quia in præmissis
medium est universale quod continetur sub prœdicalo conclu­
sionis, et insuper est universale continens sub se ipsius con­
clusionis subjectum. Sicut in hoc exèmplo : Omne animal est
sensibile; sed omnis homo est animal; ergo omnis homo est
sensibilis. Cum prædicatum sit magis universale quam sub­
jectum (20, IV), habetur quod medius terminus animal
continetur sub suo universali sensibile in majori; et simul est
universale continens sub se homo in minori. Linde argumen­
tatio æquivalet huic : Animal est sub sensibili; sed homo est
sub animali ; ergo homo est sub sensibili. Habes nempe mani­
festam applicationem principii, dictum de omni. Ergo regula
generalis pro affirmativis universalibus concludendis est :
Medium. quœri debet, quod contineatur sub praedicato conclu­
sionis, seu sub majori extremo, et contineat minus extremum,
seu subjectum conclusionis.
Ex opposito, ad concludendam propositionem universalem
negativam (Celarent), assumatur pro medio termino aliquid,
quod excludatur ab universalitate majoris extremi, et in sua
universalitate includat minus extremum. Sicut in hocexemplo :
Nullum animal est lapis ; atqui omnis homo est animal ; ergo
nullus homo est lapis. — Animal excluditur ab universalitate
majoris extremi, lapis; et includit in sua universalitate
minus extremum, homo. Consequenter homo excluditur in
conclusione ab universalitate ipsius majoris extremi, lapis,
juxta illud : dictum de nullo, etc.
Hæ sunt regulæ generales de inventione medii quoad duos
priores modos primæ figuræ (Barbara), Celarent), qui princi­
paliores sunt, et ad quos revocantur ceteri modi. At in his
rebus plurimum valent leges, sed exercitium valet maxime.

CAPUT SECUNDUM
DE SYLLOGISMI SPECIEBUS

Prologus. Consideratis natura, figuris et modis syllogismi,
accedimus, >uxta ordinem determinatum in prologo ad
caput primum hujus libri, ad syllogismi species declaran­
das. Equidem, omnes syllogismi, cujascumque speciei sint,
ad simplicem syllogismum commode reduci queunt, imo
debent, ut eorum veritas illico innotescat et error securius
devitetur; attamen quia forma ipsa sub qua proponuntur
nova est, nec satis cognita tironibus via reducendi ad formam
simpliciorem, ideo necessarium omnino est ut de speciebus
syllogismi peculiaris sermo a nobis habeatur. Duobus autem
articulis caput istud absolvitur : in primo dicemus de
syllogismo simplici ct composito ; in secundo de aliis specie­
bus syllogismi.
ARTICULUS PRIMUS

(36)
De syllogismo simplici et composito.

I. Syllogismus scholasticus et oratorius. Syllogismus,
cujus termini et propositiones eo ordine, quem vidimus in
capite præcedcnti, disponuntur, dicitur syllogismus forma­
tus : qui et scholasticus apte dici potest, quia Scholastici eo
potissimum usi sunt ad veritatem pressius indagandam et
facilius inveniendam. — Quod si syllogismus non exhibeat
formam dialecticam, sed eam implicite contineat (continere
autem debet ut concludat), dicitur oratorius, quia oratores,
qui non solum veritatem, sed et orationis leporem et orna­
tum ad persuadendum quærere etiam debent, eum adhibent.
Ex. : Cum ethnice vivas, sperare non potes eam salutem, quæ
solis Christiane viventibus est a Deo promissa. Syllogismus iste
oratorius continet syllogismum scholasticum : Qui ethnice
vivit, sperare non potest, etc. ; atqui tu ethnice vivis ; ergo
sperare non potes, etc.
II. Syllogismus simplex et syllogismus compositus. Syllo-

smus simplex ille est, cujus præmissæ sunt duæ simplices
■opositiones (23,1). Ex. : Summum bonum est summe aman­
en; sed Deus est summum bonum; ergo Deus est summe
nandus.
Syllogismi compositi duplex genus distinguitur a dialec­
ticis. Unum est, cujus unapropositio præmissarum composita
est, atque insuper una ejus pars conclusionem comprehendit,
et altera pars causam logicam ipsius conclusionis assignat.
Alterum vero est, cujus una vel utraque præmissa est propo­
sitio composita, vel quod pluribus syllogismis simplicibus
constat. De prima specie syllogismi compositi dicam in
præsenti articulo; de altero vero in sequenti.
III. Species syllogismi primo modo compositi. Syllogismi
autem compositi primo modo tres species assignari solent,
scilicet conditionalis, disjunctivus, conjunctivus. Revera enim
in hujusmodi propositionibus compositis solummodo verificatur quod una earum pars conclusionem contineat, et altera
ejusdem conclusionis causam assignet, ut ex mox dicendis
liquido apparebit.
IV. Syllogismi conditionalis notio. Syllogismus conditio­
nalis ille est, cujus major est propositio conditionalis, ac
proinde minor est affirmatio conditionis vel negatio conditionati, et conclusio est vel affirmatio condilionati, vi affirmatæ
conditionis in minori, vel negatio conditionis, vi negati conditionaliin ipsa minori. — Istis enim syllogismis canones appli­
cantur quos dedimus pro enuntiationibus condilionalibus
(24, II). Ex. : Si Petrus currit, Petrus movetur; atqui Petrus
currit; ergo Petrus movetur... ; vel, atqui Petrus non movetur;
ergo non currit.
Syllogismus conditionalis nullo negotio ad categoricum scu
absolutum revocatur (ib., I). Exemplum siquidem allatum
æquivalet isti syllogismo : Omne quod currit movetur ; sed
Petrus currit ; ergo Petrus movetur. Ac perhoc etiam ostendi­
tur quid sit faciendum ut hæc reductio obtineatur; nam, ut
in exemplo videre est, major habet pro subjecto prædicatum
conditionis (currit) affectum signo universali, et ejus praedi­
catum est prædicatum conditionale,nempe movetur. — Minor
vero permanet immutata in ipsa reductione. Qua in reduc­
tione statim etiam dignoscitur veritas syllogismi conditio­
nalis : namque si in conversione major universalis resultat
necessario vera, vera erit conditionalis ; si falsa, et ipsa conr
dilionalis falsa erit.

V. Syllogismus disjunctivus. Syllogismus disjunctivus ille
est, cujus major est propositio disjunctiva (24, III), minor
affirmatio vel negatio unius vel plurium membrorum, quæ in
majori dicuntur debere disjunctive subjecto convenire ; con­
clusio negatio vel affirmatio membrorum quæ supersunt ex
affirmatione vel negatione minoris. — Sequitur canones,
quos statuimus cum sermo erat de propositionibus disjunc­
tivis (tô.). Vide etiam ibidem exempla adducta.
Syllogismus disjunctivus ad conditionalem, ut diximus de
propositione disjunctiva (té., Ill, seq-), reducitur : qua re­
ductione deprehenditur utrum membraenumerata in majori
sint completa. —Reducitur etiam immediate ad syllogismum
simplicem hoc modo. Assumitur pro subjecto propositionis
majoris subjectum aliquod universale quod conjungitur cum
uno ex membris disjunctionis; et loco prædicati ponuntur
alia membra in sensu opposito. Minor non mutatur. Sit syl­
logismus disjunctivus : X aut est A, aut B, aut C, etc. ; atqui
X est C; ergo X non est A, non est B, etc. Reduco hunc syllo­
gismum disjunctivum ad simplicem cum hac immutatione :
Omne quod est C non est A, non est B, etc.; atqui X est C;
ergo X non est A, neque B, etc.
VI. Syllogismus conjunctivus. Syllogismus conjunctivus
est ille, cujus major est propositio conjunctiva ; minor affir­
matio unius membri ; conclusio negatio membri oppositi. —
Vide quæ de propositione conjunctiva dicta sunt (24, VI), et
de ejus reductione ad conditionalem.
Dixi quod minor est affirmatio unius membri, et conclusio
negatio membri oppositi : nam in syllogismis conjunctivis :
t° ex affirmato uno membro valet illatio ad negationem al­
terius ; at 2° ex negato uno membro non valet consequen­
tia ad affirmationem alterius membri, nisi 3° membra ipsa
contradictorie opponantur. Sint exempla juxta triplicem hanc
regulam :

P Nemo potest servire Deo et divitiis;
Atqui Petrus servit divitiis;
Ergo Petrus non servit Deo : (verus).
2° Nemo potest servire Deo et divitiis ;
Atqui Petrus non servit divitiis ;
Ergo Petrus servii Deo : (falsus : potest enim aliis
cupiditatibus servire).

3° Nihil, potest esse simul substantia et accidens;
Sed anima humana non est accidens ;
Ergo anima humana est substantia. (Legitima
conclusio : quia inter substantiam et accidens
non datur medium (6, IV), quia contradictorie
ooponuntur.)

AIISICULUS SECUNDUS

(37)

De reliquis syllogismi speciebus.
I. Reliquæ syllogismi species. Aliæ syllogismi species,
quæ communiter in scholis recensentur, sunt, Enthymema.
Epicherema,Dilemma,Sorites et Polysyllogismus. De his singulatim dicam in præsenti articulo.
II. Enthymema. Enthymema est syllogismus, cujus una prae­
missarum, studio brevitatis, reticetur, eo quod de facili ab
omnibus subinlelligilur. Ut si dicerem : Anima humanaest sub­
stantia essentialiter spiritualis ; Ergo est immortalis. In hoc
syllogismo reticetur major jnempe, Omnis substantia essentia­
liter spiritualis est immortalis.—Aliquando etiam integer syl­
logismus unica propositione enuntiatur, quæ ideo dicitur
sententia enlhymematica ; ut si dicatur : Justus Deus scelera
ulciscitur. In hacunica propositione enuntiatur major, scilicet,
justus scelera ulciscitur, e\.minor,ï\deXicel,Deus est justus, ct
conclusio, nempe, Deus scelera ulciscitur. — Unusquisque per
se videt enthymema esse syllogismum simplicem, quamvis
apparenter mutilatum, ac propterea regulis simplicis syllo­
gismi absolute esse subjectum. — Propositio autem subintellecta ex conclusione de facili deprehenditur. In conclusione
enim extrema comparantur interse, quiainpræmissis seorsim
comparata sunt cum medio. Ergo propositio subintellecta in
antecedente est illa in qua extremum conclusionis non est com­
paratum cum medio. Sicut in primo syllogismo, major subintellectaest : Substantia essentiali1er spiritual'is es¡immortalis.
A dialecticis, post Aristotelem et S. Thomam (I. Poster.
Analytic., lect. I. n. 12), enthymema strictius etiam sumitur
ut argumentatio differens a syllogismo non solum ratione
lormæ, sed etiam ratione materiœ praemissarum, quatenus
nempe enthymema a verisimilibus ct signis, non vero a prinZiGLiiu. Summa philosophica. — T. I

<o

cipiis universalibus ac certis conclusionem elicit. De qua re
consuli potest Sanseverino, Philosophia Christiana cum an­
tiguad nova comparata, Logic., P. I. Gap. III. Art. V.
III. Epicherema. Epicherema est syllogismus, cujus una
vel utraque prœmissa est propositio causalis. Ex. :

Omne au simplexesl per se incorruptibile, — quia non
habet partes in quas resolvi possit ;
Atqui anima humana est ens simplex ;
Ergo anima humana est per se incorruptibilis.
Notandum Io, quod ratio adjuncta afficit propositionem, non
vero formam syllogismi, ut talis est ; 2° ergo ut bonitas
Epicherematis dignoscatur, sumendæ sunt propositiones
separatim ^causalibus, ethocmodo comparandae cum legibus
simplicis syllogismi; 3° propositio tamen causalis in se con­
tinet integrum syllogismum ; sicut in Epicheremate allato,
major continet hunc syllogismum :
Quod in parles resolvi nequii, est per se incorruptibile ¡
Atqui ens simplex in paries resolvi nequit ;
Ergo ens simplex est per se incorruptibile.

IV. Dilemma. Dilemma est syllogismus, in quo præmissœ
disjunctives utraquepars subsumilur atque adpropositum con­
cludendum adhibetur. Dicitur autem trilemma, si major dis­
junctiva habeat tria membra, quadrilemma, si quatuor mem­
bra, etc. — Exemplum dilemmatis habes in illa vulgatissima
argumentatione Tertulliani contra Imperatorem Trajanum,
qui lege sanciverat ne Christiani inquirerentur, sed delati
tamen pcena a judice mulctarentur. Hoc dilemmate Impera­
torem perstringit Tertullianus :
Aut nocentes sunt Christiani, aut innocentes ;
Si nocentes, cur inquiri prohibes ?
Si innocentes, cur delatis poenam irrogas ?

Conclusio generalis emergens ex assumpto utroque mem­
bro est : Ergo leges lalœ aut slullœ sunt aut iniquœ. Alterum
exemplum habes in verbis Christi Domini ad illum qui eum
percusserat, quia Pontifici interroganti responderat :
Si male locutus sum, testimonium perhibe de malo ;
Si autem bene, quid me cœdis? (Joann., XV11I. 23.)

t Conclusio generalis est : Ergo injuste me percussisti.
> Nota quod quamvis dilemma præmissam disjunctivam
1 habeat, tamen a syllogismo disjunctivo omnino distinguitur.
Etenim conclusio disjunctivi syllogismi est aflirmatio vel
: negatio unius vel plurium membrorum disjunctivæ præmissæ,
ut dictum est (36. V); at contra in Dilemmate assumuntur
omnia membra disjunctionis, et primo infertur illatio quas­
dam immediata (cur inquiri prohibes, cur dclatispœnam irro­
gas?), et insuper aut tacite aut expresse conclusio generalis.
V. Leges Dilemmatis. Dilemma est argumentatio energica
in sua forma, et terribilis contra adversarium : quia iste
quocumque se vertat vulneratur : qua de causa S. Hierony­
mus, in Epistola ad Oceanum, dilemma vocat cornutum syl­
logismum; sed, hac de causa, hisce severioribus regulis ut
subjiciatur necesse est.
Regula prima. Membra propositionis disjunctivæ sint com­
plete enumerata. Hæc enim est lex disjunctivæ propositionis,
quæ in dilemmateut principium assumitur. Contra hanc regu­
lam peccat sequens dilemma, quod morienri Socrati tribuitur :
Aut animus simul cum corpore perit, aut ipsi feliciter
supervivit ;
Si primum, nullus dolor est timendus;
Si secundum, animus vivet vitam feliciorem-,
Ergo mors nulla ratione est timenda.
Falsa argumentatio, quia inter mortem animi et beatam
vitam datur demigratio ad æterna supplicia.
Secunda regula. Dilemma ita concludat, ut non possit ejus
conclusio contra auctorem retorqueri : quod esset procul dubio
maximum inconveniens. Contra hanc legem peccat sequens
dilemma, quod, teste Aristotele, cuidam objiciebatur, ut
abstineretur a regimine reipublicæ suscipiendo :
Aut bene aut male rempublicam administrabis :
Si male, displicebis Deo ;
Si bene, displicebis hominibus-,
Igitur regimen reipublicæ non est suscipiendum.

Adversarius in auctorem ipsum retorsit dilemma hoc
modo :
Aut bene aut male rempublicam administrabo;
Si male, placebo hominibus;

Si bene, placebo Deo ;
Ergo regimen reipublicæ est suscipiendum.
Tertia regula. Quod infertur separatim ex singulis mem­
bris sit cum ipsis necessario connexum. Ponuntur enim pro­
positiones conditionales, quæ, ut dictum est (24, II), verita­
tem non habent nisi necessario inferant conditionatum.
Præterea, conclusio generalis sil connexa cum singulis con­
clusionibus illatis ex membris reassumptis disjunctiva; pro­
positionis. Unde etiam ex hoc capite peccat ultimum dilemna : non enim suscipiendum esset regimen reipublicæ ad
complacencum hominibus cum Dei offensa. Plura de dilemmate habet Auctor De arte cogitandi, P. III. Cap. XVI.
VI. Nota. De dilemmate complexo. Aliquando membra
dilemmatis in alia membra subdividuntur, ut nullum effu­
gium, nulla tergiversatio pateat adversario. Hoc est dilemma
complexum, cujus exemplum ex Gellio refert Jacobus Facciolati insuis Rudimentis Logicce, P. III, Cap. II. Est contra ma­
gicarum artium sectatores : — « Genethliaci, aut adversa
ventura dicunt aut prospera : si dicunt prospera, et fallunt,
miser fies frustra expectando; si adversa dicunt et mentiun­
tur, miser fies frustra timendo. Si vera respondent, eaque
non sunt prospera, jam inde animo miser fles, antequam
fato fias : si felicia promittunt, eaque ventura sunt, turn
plane duo erunt incommoda; et expectatio te spei suspen­
sum fatigabit, et futurum gaudii fructum spes tibi jam
defloraverit. Nullo igitur pacto utendum est istiusmodi ho­
minibus res futuras præsagientibus. » — Adduxi hoc exem­
plum ut facto ipso ostenderem naturam dilemmatis com­
plexi: nam quoad veritatem multa in ipso desiderantur, ut
ex legibus traditis facillime deprehenditur.
VII. Sorites. Sorites est syllogismus constans pluribus pro­
positionibus ita connexis, ut prœdicatum prœcedentis fiat sub­
jectum sequentis, donec subjectum primee propositionis et
prœdicatum ultimœ componant conclusionem totius syllo­
gismi. Præclarum Soritis exemplum habemus in libro Sapientiœ, Cap. VI, v. 18 et seqq. :

Initium... illius (sapientiæ), verissima est disciplinée
concupiscentia.
Cura ergo disciplinae, dilectio est :
Et dilectio, custodia legum illius est :

Custoditio autem legum, consummatio incorruptionis est .■>
Incorrupt™ autem facit esse proximum Deo :
Concupiscentia itaque sapientiae deducit ad regnum perpe­
tuum.

VIII. Leges Soritis. Sorites legitima est argumentatio et
id certam conclusionem deducit, ut in exemplo adducto
idere est; sed quia multa congerit (unde acervalis a Tullio
lictus est), exinde subrepere error potest, quin animadveritur. Unde Julianus Jurisconsultus, de lleg. jur. Leg. LXV.
iæc habet : « Ea est natura cavillationis quam Graeci
appellant,ut ab evidenter veris per brevissimas mu­
tationes disputatio ad ea, quæ evidenter falsa sunt, perdu­
catur. » Hoc autem scomma, quod sophistis vehementer
arridet, ut vitetur, attendendum est ad sequentes leges.
Prima regula. Omnes et singulae propositiones sintverœ. Ex
congerie enim illarum conclusio deducitur; quocirca si vel
una propositio falsa est, falsa necessario erit conclusio.
Secunda regula. Termini qui soritem ingrediuntur eamdem
omnino, cum repetuntur, retineant suppositionem. — Ex hoc
capite præcipue moliuntur sophistæ propria sophismata ven­
ditare : variant enim suppositionem terminorum, sedita caute
ut illa variatio non facile animadvertatur, ac proinde ad evi­
denter falsa concedenda incautos deducunt.
Tertia regula. Sorites in syllogismos simplices resolvatur,
linis propositionibus subjungendo slatim immediatam illa­
tionem. Hac ratione error, si quis est, statim detegitur. — Ex
quo simul intelligitur Soritem regi legibus simplicis syllo­
gismi.
XI. De polysyllogismo. Polysyllogismus est argumentatio,
ia qua plures syllogismi inter se ita connecluntur ut prioris
syllogismi conclusio fiat præmissa syllogismi sequentis. Ex. :

Substantia cogitans est spiritualis-,
Sed anima humana est substantia cogitans ;
Ergo anima humana est substantia spiritualis.
Sed substantia spiritualis est immortalis;
Ergo anima humana est immortalis.

Nihil speciale de polysyllogismo est dicendum : in ipso
enim exhibentur syllogismi integri, quorum bonitatem expen­
dimus, leges simplicis syllogismi applicando.

1,40

DIALECT. LIB. III. CAP. III. DE INDUCTIONE.

CAPUT TERTIUM
DE INDUCTIONE

Prologus. Ratiocinium, prout ab universalioribus ad par­
ticularia judicia formanda descendit, syllogismus dicitur;
prout vero a particularibus ad universalia judicia ascendit
inductio vocatur, ut in primo articulo hujus tertii libri nota­
vimus. Peracto igitur tractatu de ratiocinio ut est syllogismus,
nunc dicendum est de ipso ratiocinio, ut inductionis formam
induit. De qua duo declarabimus : Io naturam ct species-,
2° leges quibus ordinari debet.
ARTICULUS PRIMUS

(38)

De natura et speciebus inductionis.
I. Inductionis notio. Inductionis nomine significatur
argumentatio, in qua de tota specie vel de toto genere conclu­
ditur quod affirmatur vel negatur de singulis individuis vel sin­
gulis speciebus. Unde inductio ex opposito syllogismi omnino
procedit : aie enim a dicto de omni vel dicto de nullo pro­
cedit ad concludendum de particularibus subjectis : unde
dicitur argumentatio deductiva; contra inductio a particula­
ribus subjectis ad concludendum de omni vel de nullo sese
attollit : unde dicitur argumentatio inductiva.
II. Nota. Inductio proprie argumentativa. Inductione,
ut patet, mens transitum facit a cognitione singularium ad
cognitionem universalis, quod in singularibus ipsis reperitur.
At non omnis mentis transitus a singulari ad universale induc­
tio argumentativa, de qua impræsentiarum nobis unice sermo
esse debet, dici potest. Ita vi abstractionis in re singulari mens
colligit ideam universalem ; et non raro accidit ut ad declaran­
dum aliquod principium analyticum sensibilia exempla disci­
pulis proponamus, ut in illis quodammodo inspiciant princi­
pium universale quod eorum menti et explicare et infigere stu­
demus. Imo postquam a principiis universalioribus aliquam
particularem conclusionem deduximus, iterum quasi sensu

inverso eamdem conclusionem resolvimus per analysim in
sua principia, ita ut quæ fuerunt initium descensus syllogistici
[fiant terminus ascensus analytici, ut notat S. Thomas, Qq.
Disp. De veritate, Qu. XV. De ratione superiori et inferiori,
Artic. I. — In hisce omnibus mentis nostræ quasi motibus
habetur utique quædam inductionis species, at non illa quam
numero primo definivimus, et de qua modo agimus.
ni. Experientia, observatio, experimentum. Singularia a
quibus movemus ad inferendum per inductionem argumeiitativam universale, cognoscuntur experientia. Est autem expe­
rientia, cognitio ope sensuum vel conscientiae habita : et dicitur
externa, si ope sensuum externorum acquiritur et circa ob­
jecta sensibilia nobis extranea versatur; interna, si ope
tensus interni seu conscientice habetur et facta animi nostri
rimatur. Utraque dividitur in observationem et experimentum.
— Observatio est attentio præstita facto quod sponte se nobis
exhibet et est a nostra industria independens. —Experimen­
tum est attentio præstita factis quæ nostra nobis industria
procuramus. — Hinc dicimus observationes astronómicas, et
physica experimenta.
IV. Inductio Socratica et Rhetorica. Hæc inductionis divi­
sio non est nisi ex modo argumentandi. Etenim inductio
Socratica, sic dicta a schola hujus nominis, quæ hac forma
disputandi potissimum utebatur, est illa quæ per interroga­
tiones et responsiones procedit. Rhetorica vero inductio illa
dicitur, quæ generatim præfatis interrogationibus et respon­
sionibus non utitur. Velim probare ad regimen reipublicæ
assumendos non esse nobiles, ut nobiles sunt, sed peritos :
et sic procedo socratice : « Cithara daturne pulsanda nobili
viro, an perito citharcedo ? Perito citharœdo. Clavus daturne
gubernandus nobili viro, an perito nauclero? Perito nauclero.
Valetudo committiturne curanda nobili viro, an perito me­
dico ? Perito medico. Ergo etiam ad reipublicæ regimen
admittendi sunt, non viri nobiles, sed regendi periti. » —
folle responsiones, et habebis exemplum inductionis oratoriae.
V. Inductio completa et incompleta. Singularia insuper
quæ experientia dignoscuntur, aut omnia tum quoad locum
tum quoad tempus sunt enumerata eademque constanter re­
perta, atque exinde lege quadam gubernari concluditur ; et
habetur inductio completa. Aut non omnia experimur, sed
plura eademque variata, secundum quod nobis possibile est ;

el habetur inductio incompleta : quæ corresponde! argumen­
tationi, quam veteres analogiam vocabant. — Anatomicus qui
omnes partes corporis humani tum separalim tum in ordine
ad totum examinat, inductione completa uti conatur ad leges
universales et constantes organismi ejusdem corporis stabi­
liendas; at physicus nonnisi inductione incompleta seu ana­
logia utitur ad corporei mundi phænoraenorum leges defi­
niendas.
VI. Processus inductivus. Interest plurimum ut natura
processus inductionis plene atque perlecte dignoscatur, ne
plus æquo exaggeremus hanc formam argumentationis (ut
Baconi a Verulamio accidit, pluribusque aliis post ipsum), sed
eam intra debitos limites, quoad conclusiones inferendas,
contineamus. Porro naturam inductionis veræ, graphice, ut
mihi videtur, post Aristotelem, describit S. Thomas, lect. XX
in lib. II. Posteriorum Analylicorum-, cujus verba hic trans­
cribo. < Ex «eztów fit memoria, in illis scilicet animalibus, in
quibus remanet impressio sensibilis, sicut supra dictum est.
Ex memoria autem multoties facta circa eamdem rem, in
diversis tamen singularibus, fit experimentum : quia experi­
mentum nihil aliud esse videtur, quam accipere aliquid ex
multis in memoria retentis. Sed tamen experimentum indi­
get aliqua ratiocinatione circa particularia, per quam con­
fertur unum ad aliud, quod est proprium rationis. Puta,
cum aliquis recordatur quod talis herba multoties sanavit
multos a febre, dicitur esse experimentum quod talis sit
sanativa febris. Ratio autem non sistit in experimento
particularium, sed ex multis particularibus in quibus
expertus est, accipit unum commune quod firmatur in
anima, et considerat illud absque consideratione alicujus
singularium, et hoc commune accipit ut principium artis et
scientice. Puta quamdiu medicus consideravit hanc herbam
sanasse Socratem febrientem, et Platonem, et multos alios
singulares homines, est experimentum ; cum autem sua con­
sideratio adhoc ascendit, quod talis species herlxe sanat febri­
entem simpliciter, hoc accipitur ut quædam regula artis medicinæ. » (Ed. Leon., n. 11). Eadem fusius Angelicus exponit,
Lect. I. in I. Metaphisciorum Aristotelis. — Hæcpræ mente
habenda sunt : præcipuequia ex hisce verissimis animadver­
sionibus S. Thomæ, facto ipso confirmatis, leges deduci
debent processus inductivi, ut in sequenti articulo videbimus.
VIT. Nota. Inductionis vis nulla est sine syllogismo

Pico a Verulamio tum in libro quem inscripsit, De aug­
mento scientiarum, tum in alio quem Novum organum appellivit, diris devovit syllogismum, et in scientiis utendum esse
■lixit inductione. Porro inductio baconiana non est inductio
positiva communiter accepta, et quam in praecedentibus
numeris declaravimus, sed est inductio negativa, seu exclu­
siva, consistens in negandis gradatim proprietatibus deter­
minatis de aliquo subjecto, ut concludatur ipsi subjecto aliquam aliam determinatam proprietatem convenire, eo
ferme modo quem observandum diximus in syllogismis disjunctivis. Ita cum conamur assurgere ad cognitionem divinæ
naturæ, frequenter utimur via negationis, dicendo Deum
non esse corpus, non esse compositum, non esse finitum, etc.,
per quas negationes puriores fiunt cognitiones nostras circa
Deum.
Vix dici potest quot plausibus excepta fuerit hæc doctrina
Baconis, quem veluti novæ scientiæ pontificem nonnulli sunt
venerati, illi præsertim qui, Scholasticis infensi, occasionem
omnem libenti animo arripiebant maledicendi Scholæ. —
Sed manifesta injuria. Nam inductione Scholastici omnes
usi sunt, maxime vero S. Thomas, ut probe sciunt qui vel
unum articulum Summa Theologicae legerint, præsertim ex
tractatu de homine. Sed inductio, ubi syllogismus ipsi non
opituletur, nullum scientificum exitum habere potest. Et
revera. Per inductionem, legem aliquam generalem deduci­
mus; at quo jure hanc scientificam deductionem mens
facit? In assignando hoc jure tota nititur vis argumenti
inductivi. Age vero : aut inductio completa est, aut incom­
pleta. Si est completa, manifestum est ipsam in syllogismum
resolvi ; ut si dicerem : Planeta A, planeta B, planeta C, etc.,
sunt omnes planeta) hactenus cogniti ; sed hi omnes accipiunt
lucemasole ; ergo omnes planetae hactenus cogniti accipiunt lucemasole. Si vero est incompleta, non potest mens proprietatem
quamdam in quibusdam individuis observatam omnibus et
singulis individuis etiam non observatis certo tribuere, nisi
vicujusdam principii abstracti, quod jus præbeat ipsi menti
universalizandi id quod per observationem et experientiam
universale non est, sed singulare et proprium rerum exper­
tarum. Secus conclusio illata latius pateret quam præmissæ
inductionis; quod in quacumque argumentatione plane est
illicitum. Hoc autem principium manifesteest : eaedem causee
physicœ eosdem constanter producunt effectus : seu quod idem

est : leges naturæ sunt constantes. Unde, quando ab expertis
effectibus singularium causarum concluditur quod ceteræ
causæ neque expertæ neque observatæ eosdem producunt
effectus, concluditur vi hujus syllogismi: Eædem causee phy­
sicae eosdem, constanter producunt effectus ; atqui singularia
non experta neque observata sunt causee ejusdem naturæ cum
expertis et observatis; ergo et ipsa eosdem producunt effectus.
Vel : Effectus constans rerum individuarum subaudit in ipsis
legem constantem et indepeiidentem ab earum individuatione;
atqui effectus in rebus expertis est constans ; ergo supponit in
ipsis legemconstantemindependentemabearum individuatione,
seu quæ in omnibus et singulis ejusdem naturæ individuis
æque debet verificari. — Hac ratiocinatione valentomnes con­
clusiones scientificæ, seu universales, quas inferimus ex re­
bus experimentalibus. Unde absurdum est, simulque ridicu­
lum tantopere extollere inductionem contra syllogismum, cum
inductionis nullum sit robur sine syllogismo.
Quæ omnia circa inductionem in genere dicta, multo ma­
gis animadverti possunt in methodum baconianam. Esto
enim quod aliquando methodo exclusiva mens nostra pro­
cedat ad determinandam, quantum fieri potest, ideam alicujus rei, ut de notione circa Dei naturam innuimus ; id
tamen semper fieri debere concludi non potest. Adde quod
ut supra indicavimus, tota inductio baconiana syllogismo
disjunctivo nititur, qui ad syllogismum simplicem reducitur,
ut suo loco dictum est. Ergo extollere inductionem baco­
nianam et simul syllogismum scholasticum reprobare, est
manifesta contradictio, quam incurrere sine dedecore philo­
sophus non potest. — Comes Josephus De Maistre, in suo
opere quod gallico idiomate scripsit (Examen de la philoso­
phie de Bacon), fuse disserit de inductione baconiana,
eamque omni argumentorum genere improbat. Novissime
contra methodum Baconis scripsit etiam A. Vera tum in
opusculo, Ricerche sulla scienza speculativa e sperimentale,
tum in suis Mélanges philosophiques.

ARTICULUS SECUNDUS

(39)

De legibus inductionis.
I. Leges inductionis completae. Distinximus inductionem

in completam et in incompletam ; unde utriusque leges sunt
determinandae. Sint igitur primo regulæ inductionis com­
plete.
Pihua regula. Omnia et singula inferiora, nullo excepto,
debent numerari et observari, ut jus habeatur concludendi
judicium universale. Patet : hoc enim est in natura com.
plete inductionis. Unde recte ratiocinarer hoc modo: Visws,
auditus, olfactus, gustus et tactus aliquando nobis sunt erro­
ris occasio. Ergo omnes sensus externi aliquando nobis sunt
occasio errandi. At nullum jus haberem inferendi hanc con­
clusionem, si unius solummodo sensus externi relatio non
fuerit unquam errandi occasio.
Secunda regula. In omni inductione completa quidquid di­
citur de individuis sive singillatim sive collectim sumptis,
dici debet de universali, quod ab ipsis concluditur, et vice
versa. — Quod principium est quasi medium inductionis
complete. — Et revera, quidquid concludo de occasione er­
randi in auditu, vel olfactu, vel in quinque sensibus externis,
concludo pariter de sensu externo in genere ; et vice versa,
quidquid postea dico de sensu externo in genere, dico de
peculiaribus sensibus externis.
II. Leges inductionis incomplete. Leges inductionis in­
complete ad sequentes reduci queunt.
Prima lex. Diligens adhibenda est experientia, a qua in­
ductio exordium siimit ; et attenta, repetita sæpius atque
scrupulosa factorum observatio. — Si enim experientia
desit, perit inductionis fundamentum, sicut si syllogismo
deessent principia universalia ; si desit attenta observatio,
non scientifica, sed temeraria prorsus haberetur inductio :
sicut revera accidit quibusdam physiologis nostræ ætatis,
qui ex levi quadam similitudine perspecta inter homines et
simias, primos ex secundis aut derivari, aut saltem illas
nonnisi accidentali quadam perfectione excedere, pueriliter
et absurde conclamant.
Secunda lex. Facta, quæ singillatim considerantur, per ex­
perimenta aut observationes varianda sunt, ut non ex fortuita
et accidentali quadam circumstantia, sed ex individuorum
natura uniformiter et constanter profluere inveniantur, atque
hoc pacto jus habeatur inferendi legem universalem commu­
nem etiam similibus rebus non observatis neque expertis. —
Contra hanc regulam peccant, inter alios, physiognomici et
pathognomici, qui vel ex systemate osseo corporis humani,

vel ex ejusdem corporis mollibus partibus, putant depre­
hendi posse aut peculiares inclinationes et facultates quas ex
nativitate homo contrahit (physiognomici), aut passiones et
habitus quæ homo ipse voluntate sua contraxit (pathognoniicf). Hi enim facta quædam in medium afferunt, sæpe non
severa analysi rationis, sed imaginationis vivacitate appre­
hensa ; et exinde, utLavater hujus systematis facile parens
(1741-180!) facit, principium universale inferunt, non consi­
derando quod factis (si tamen facta sunt) facta alia opponun­
tur, quæ impediunt quominus leges illæ universales statuan­
tur.
CAPUT QUARTUM
DE SYLLOGISMO IN ORDINE AD MATERIAM

Prolejus Consideravimus hucusque ratiocinationem
quoad suam 1'ormalitatem tantum,seu ut est quoddam mentis
nostræ opus, quo ex principiis legitime possit inferri conclu­
sio, quin tamen de materiali veritate ipsarum præmissarum
aliquid attingeremus. Hoc tamen Logicæ est investigare et
determinare, ut mens nostra dirigenda per ipsam Logicam
in cognitionem veritatis, nedum sciat-qua ratione sit for­
mandus syllogismus, sed etiam valorem præmissarum co­
gnoscat, ut et de valore conclusionis dijudicare valeat. Juxta
igitur ordinem prefixum in prologo ad hunc tertium Dialeclicæ librum, de syllogismo in ordinem ad materiam in [hac
secunda ejusdem libri Sectione agere suscipimus. Quod argu­
mentum ut omnibus numeris absolutum evadat, tria singillatim declarare oportet : Io de syllogismo demonstrativo ;
— 2° de syllogismo probabili ; — 3° de syllogismo sophistico.
Namque mens aut veritatem certo, hoc est sine ulla errandi
formidine tenet ; aut eam non perfecte sed probabiliter
ratiocinando consequitur; aut denique errorem pro veritate
amplectitur. At tribus hisce articulis præmitlimus alium circa
diversos mentis status respectu consequendæ veritatis : id
enim præcognoscere necesse est, ut natura hujus tractatus
plene intelligatur.

ARTICULUS PRIMUS

(40,

De diversis mentis statibus respectu ventatis.
I. Quid sit veritatem consequi. Ex communi hominum
sensu, tunc dicitur aliquis aut veritatem aut falsitatem pro­
ferre, cum res, de quibus ipse loquitur, sunt vel non sunt,
sicut ipse dicit, ut alibi explicavimus cum sancto Thoma
(21,VII). Unde veritas mentalis, de qua modo exclusive loqui­
mur, et quæ proinde logica etiam dicitur, consistit in adœquatione seu conformitate inter id quod de re mens dicit et id quod
res ipsa est inse, seu, ut veteres cum sancto Thoma aiebant :
Veritas logica estadœquatio intellectuscumre intellecta. Ab hac
definitione veritatis logicæ, utpote quæ et clara est, et a sensu
communi hominum dictata, non est recedendum.
II. Certitudinis notio. Nomine certitudinis abstracte
sumptæ intelligitur, firmitas adhœsionis seu assensus mentis
alicui cognoscibili sineulla errandi formidine (19, II). Etenim
veritatem logicam tunc a nobis haberi dictum est, cum res
ita revera se habet, sicut eam nos esse dicimus. Atqui sæpe
accidit ut ita teneamus rem se habere sicut eam dicimus
esse, ut aliter ipsam aut esse aut esse posse negemus omnino ;
sicut accidit in judiciis præsertim analyticis, et in his quæ
tum sensu intimo tum sensatione externa percipiuntur.
Status iste mentis nostræ vocatur certitudo.
III. Certitudo subjectiva, et certitudo objectiva ; imme­
diata et mediata ; metaphysica, physica et moralis. Hic ad
majorem rei claritatem damus divisiones certitudinis. — Cer­
titudo in se sumpta est quid subjectivum, hoc est in mente
existons et mentis affectio : est enim firma mentis adhæsio
alicui cognoscibili, ut hic supra dictum est. Attamen usu
venit apud philosophos, ut, præter certitudinem subjecti­
vam, distingueretur etiam certitudo objectiva, quæ nihil
aliud est quam, objectum ipsum intelligibile menti prœsens, el
ad se trahens firmum mentis assensum. Ex quo manifestum
est certitudinem objectivam esse causam certitudinis subjectivæ, et hanc secundam veram non esse sed fucatam, nisi
prima adsit. — Insuper, certitudo alia est immediata, alia
mediata, secundum quod judicium mentis aut immediatum est
aut mediatum : de quibus judiciis alibi dictum est (19, III,

IV). — Denique, til alibi pariter explicavimus (22, IV), nexus
inter prædicatum et subjectum aut ex ipsa idearum natura
pendet, aut ex naturas physica legibus, aut ex hominum
moribus ; unde judicia metaphysica, vel physica vel moralia.
Quia vero certitudo ex natura ipsa judicii pendet, hinc alia
dicenda est certitudo metaphysica, alia physica alia moralis.
IV. Nota. De gradibus certitudinis. Solent hic philosophi
quæstionem movere, utrum certitudo gradus admittat, seu
utrum una certitudo alia major esse possit : cujus quidem
quæstionis, meo judicio, facilis est solutio, si in certitudine
distinguamus illud quod in ipsa est positivum, nempe firmita­
tem assensus mentis, ab eo quod est, ut ita dicam, negativum,
scilicet exclusio formidinis errandi. —Certum est cuilibet cer­
titudini communem esse assensum cum exclusione formidinis
errandi, quam quidem formidinem si quaslibet certitudo non
totaliter excludat, certitudo nulla ratione est ; consequenter
ex parte negativa una certitudo non est altera major. — At
respectu positivi seu assensus, nihil officit quominus unus
allero sit intensior, ac proinde una certitudo sit major quam
alia. Et revera quis non sentiat proprium intellectum magis
ferri atque quodammodo subjici quibusdam judiciis quam
aliis, ut puta judiciis immediatis quam mediatis, iis quæ aut
sensibus externis aut conscientia experimur, quam iis quæ a
personis etiam fide dignissimis (referuntur ? Quod quidem
factum probatur ratione metaphysica, quam affert sanctus
Thomas, Qq.Disp. De Virtutibus, Qu. M.Decharilate, Artic. IX.
ad 1 : Objectum certitudinis est verum, a quo tanquam a
propria causa, ut hic supra dictum est, producitur. Igitur
secundum quod contingit esse aliquid magis verum, sio etiam
contingit esse aliquid magis certum et motivum firmioris
assensus mentalis : effectus enim causæ suæ proportionalur.
Cum autem veritas consistat in adæquatione intellectus et
rei; si consideretur veritas secundum rationem æqualitatis,
quæ non recipit magis et minus, sic non contingit esse aliquid
magis et minus verum ; sed si consideretur ipsum esse rei,
quod est ratio veritatis, sicut dicitur in II. Metaphysicorum,
eadem est dispositio in esse et veritate. Unde quæ sunt magis
entia, sunt magis vera. Et propter hoc etiam in scientiis
demonstrativis magis creduntur principia quam conclusiones.
— Hinc sequitur certitudinem metaphysicam, hoc sensu,
potiorem esse certitudine exclusivepAysica, et hanc certitudine
exclusive morali (cf. P. I. Qu. LXXXV. Artic. VII).

V. Ignorantia. Omnes quotidie experimur non omnia a
nobis cognosci : hæc autem carentia cognitionis in subjecto
ipsius cognitionis capaci dicitur ignorantia. — Dividi solet in
negativam et privativam. Prima, quæ etiam nescientianuncupatur, estilla quam modo definivimus; ignorantia privativa
estcarentia cognitionis eorumquœ homosecundum suam natu­
ram autvitce statum etpotest et debetcognoscere. Hinc in infan­
tibus est nescientia ; sed in judice qui nesciat ea quæ legis sunt,
est ignoran tia/iri rat tua; quæ ideo in illo est culpabilis : quia,
lUtrecte dicit S. Augustinus, ignorantia judicis sæpe fit cala­
mitas innocentis. Sed de his ad theologos moralisas. — Deinde
¡ignorantia alia est totalis, alia partialis, prout mens aut
¿minium aut quarumdam rerum cognitionibus caret : quæ
partialis ignorantia et minuitur et augetur secundum quod
‘augetur vel minuitur rerum cognitio, aut unius ejusdemque
'rei clarior aut distinctior cognitio a mente habetur.
VI. Nota. Ignorantia radicaliter in nobis oritur vel ex
limitatione intellectus cognoscentis, vel ex ipsa objecti
obscuritate. Pertinet ad facti evidentiam, ignorantiam par­
tialem, etiam respectu unius ejusdem objecti cogniti, quam­
vis non sub eadem ratione considerati, in nobis dari. Quæritur ergo, undenam hæc ignorantia radicaliter in nobis pro­
veniat. Gui quæstioni respondemus propositione enuntiata,
quæ hac ratione sancti Thomæ probatur. In iis quæ impor­
tant habitudinem ad aliud, impedimentum contingere potest
vel ex uno vel ex alio. Sed veritas mentalis dicit habitudinem
ad objectum, sicut ad propriam causam, ut sæpe dictum est.
Ergo impedimentum quominus mens veritatem consequatur,
et consequenter in ignorantia versetur, non aliunde esse
potest nisi vel ab ipsa mente cognoscente vel ab objecto co­
gnoscendo, seu, ut loquitur .sanctus Doctor in Lib. II. iletaphysicorum. Leet. I. potest contingere quod veritas sil diffici­
lis ad cognoscendum, vel propter defectum qui est in ipsis
rebus, vel propter defectum qui est in intellectu nostro. (Ed.
P. fol. 22, coi. 4, f.) — Major argumenti exemplis ab ipso
Angelico declaratur. Nam si lignum non comburitur, hoc con­
tingit, vel quia ignis est debilis, vel quia lignum non est bene
combustibile; et similiter oculus a visione impeditur vel quia
'est debilis, vel quia visibile est tenebrosum.
VII. Error. Error veritati opponitur, unde oppositam etiam
definitionem poscit : nempe error est, discrepantia inter td
•quod mens judicat et rem de qua judicatur. Quibus autem

modis id contingere possit, diximus agendo de qualitate pro­
positionis (21, VII). — Manifestum est autem errorem ab
ignorantia provenire sicut a causa : nam, ut in IV. Metaphysicorum. Leet. VI. recte notat Angelicus, homines non deci­
piuntur nisi circa ea quæ ignorant (Ed. P. fol. 45, coi 1, />);
et S. Augustinus in Lib. LXXXIII. Qq., Qu. XXXII. docet :
Quisquis ullam rem aliter quam ea res est intelligit, fallitur :
et omnis qui fallitur, id in quo fallitur non intelligit. Quis­
quis igitur ullam rem aliter quam est intelligit, non eam in­
telligit. Quæ Augustini verba Angelicus tangit P. I. Qu. XVII.
Artic. III. ad 1. — At quamvis error ab ignorantia proveniat,
tamen in se sumptus ab ignorantia distinguitur; etenim igno­
rantia ex se dicit carentiam cognitionis; sed error esse ne­
quit nisi adsit aliqua rei, circa quam erratur, cognitio.
VHI. Opinio. Haud.raro contingit ut alterutri propositio­
num oppositarum mens adhæreat (19, II), at non plane in
suijudicii veritate quiescat, nec asserat, sicut in certitudine,
oppositum judicium omnino falsum esse. Status iste mentis
vocatur opinio, quæ proinde definiri potest : Adhcesio mentis
uni parti contradictionis cum formidine opposilæ : quæ ul­
tima verba sunt differentia specifica, qua opinio dividitur a
certitudine. Hinc sapienter notat S. Thomas, in I de Anima,
Leet. IV (circa finem), quod, opinio est de uno ad duo : est enim
de principiis ad conclusionem cum formidine alterius-, et sic
sunt ibi tria, principium et duce conclusiones, et una conclusa,
et alia formidata. Habet itaque mens, opinando, non cognitio­
nem objecti perfectam, quæ in certitudine solummodo repcritur, sed imperfectam, hoc est quadam ¡ignorantia respersam.
IX. Dubitatio. Denique, si mens, re diligenter inspecta,
hæsitat circa ipsam judicium proferre, utrum hoc vel alio
modo sit, seu hoc vel illud ipsi conveniat vel non conveniat,
habetur dubitatio, quæ est, status mentis in neutram contra­
dictionis pariem declinantis, propter errandi formidinem. —
In dubitatione igitur imperfectior habetur rei cognitio quam
in opinione; attamen non parva sapientiæ pars est in rebus
incertis scire dubitare : melius est [enim, inquit sanctus Au­
gustinus, dubitare de occultis quam litigare de incertis. —
De Genesi ad lilt. Lib. VIII, Cap. V, n. 9.
X. Dubitatio positiva et dubitatio negativa. Si statera
nullo pondere deprimitur, in neutram partem deflectit; et in
neutram partem similiter deflectit si æquali pondere ex utra­
que parte premitur. Hoc materiale exemplum menti appli-

catum duplicem dubitationem distinguit : non quidem ut
I dubitatio hœsilatio est (hæc enim eadem semper manet), sed
ex parte rationum seu molinorum quæ talem hæsitationem in
I mente producunt. Etenim, si mens circa rem aliquam judi­
cium suspendii, id non aliunde esse potest nisi, aut quia
rationes adsunt quæ respectu ipsius mentis æque militant
tum pro affirmatione tum pro negatione, aut quia neque pro
affirmatione neque pro negatione adsunt rationes sufficientes,
quæ potius in unam quam in alteram contradictionis partem
valeant mentem inflectere. In primo casu habetur dubitatio
positiva in secundo dubitatio negativa. —Dixi rationes suffi­
cientes. scilicet tales quibus animus prudens commoveatur:
leviores enim rationes non viros prudentes sed pusillanime»
commovent,
XI. Corollarium. Ex quibus infertur deliberatam dubita­
tionem supponere in mente dubitante judicium sive tacitum
sive expressum. Ideo enim a judicando abstinemus, quia vel
tacite vel expresse determinamus, aut non adesse rationes
sufficientes pro alterutra contradictionis parte, aut adesse
quidem sed æqualis ponderis. Porro determinare sufficien­
tiam rationum, manifeste est judicare vel tacito vel expresso
modo. Igitur dubitatio deliberata judicium subaudit, tacitum
vel expressum. —Et hac ratione colligitur etiam quod, dubi­
tatio ab errore quidem distinguitur, quia in errore judicium
de re profertur, dubitatio vero est judicii de re ipsa negatio ;
sed tamen dubitatio ratione judicii, quod subaudit, erronea
esse potest. Judicium enim potest esse falsum, declarando
insufficientes rationes, cum forte sufficientes sint; ac proinde
dubitatio quæ judicium illud, veluti effectus suam causam,
sequitur, erroris judicii particeps es?e potest.
XII. Conclusio generalis articuli. Ex omnibus hucusque
declaratis statuere possumus sequentes conclusiones :
1® cognitio perfecta, seu veritas plene atque perfecte habe­
tur per certitudinem ; — 2ra secundo loco venit opinio, quæ
est imperfecta quidem rei cognitio, sed tamen judicium de
re ipsa importat ; — 3ra deinde venit dubitatio, quæ ali­
quam rei cognitionem præ se fert, sicut opinio, sed tamen
imperfectiorem, et talem quæ judicium prohibet; — 4“ igno­
rantia negative cognitioni opponitur ; — 5m error vero po­
sitive opponitur veritati et veræ certitudini.
ZtOLiÀRA. Summa philosophica, —T. Í

ARTICULUS SECUNDUS

(41)

De syllogismo demonstrativo
I. Demonstrationis notio. Demonstrare, si vim nominis
spectes, idem est ac rem monstrare, hoc est eam ob oculos
ponere ita ut videatur. In Logica vero, demonstrationis no­
mine intelligitur, argumentatio quæ ex certis ac evidentibus
præmissis conclusionem deducit.
II. Corollaria. Hinc inferuntur nonnulla corollaria scitu
dignissima.
Corollarium primum. Demonstratio a ceteris argumentatio­
nibus formalite)' non differt, sed tantummodo ratione materia
quia nempe formæ argumentandi, quam communem habet
cum aliis argumentationibus, addit necessario certitudinem
præmissarum, a qua certitudine forma syllogistica abstrahit
Licet, inquit S. Thomas post Aristotelem, I. Poster Analytic.
l.ecXAN .syllogismus non requirat praemissas conditiones in pro­
positionibus ex quibus procedit(quod nempe sint ex certis,etc.)
requirit tamen eas demonstratio. (Ed. Leon., n. 12.)
Corollarium alterum. Demonstratio semper et necessario
procedit sive mediate sive immediate a præmissis indemons­
trabilibus, seu quarum veritas menti innotescit ex sola idea­
rum comparatione (19, IV), et quæ dignitates, principia inde­
monstrabilia axiomata, aliisque nominibus similibus in scholis
designantur (31, IU). Probat Angelicus, Lect. cit., veritatem
hujus secundi corollarii hac perfacili ratione : « Detur...
quod aliquis demonstrator syllogizet ex demonstrabilibus,
sive mediatis. Aut ergo habet illorum demonstrationem, aut
non habet. Si non habet, ergo non scit præmissa, et ita nec
conclusionem propter præmissa. Si autem habet, cum in
demonstrationibus non sit abire in infinitum [secus enim non
haberetur principiumprimumunde mens in demonstrando mo­
veret, et sic impossibilis evaderet quaelibet demonstratio'), tan­
dem erit devenire ad aliqua immediata et indemonstrabilia.
Et sic oportet quod demonstratio ex immediatis procedat, vel
itatim vel per aliqua media. * (Ed. Leon., n. 14.)
III. Scientia. Rectissime docet Aristoteles, I. Poster. Ana­
lytic. Cap. IV. quod demonstratio est syllogismus apodicticus,
id est faciens scire. Etenim, ut explicat Angelicus, ib., Lee. IV.

scire est finis syllogismi demonstrativi sive effectus ejus: cum
scire nihil aliud esse videatur, quam inlelligere veritatem alicujus conclusionis per demonstrationem. Et S. Augustinus, Re­
tractat. Lib. I. Gap. XIV. n. 3 : Proprie quippe, inquit, cum loqui­
mur, id solum scire dicimus, quod mentis firma ratione compre­
hendimus. Scientia igitur, non prout late sumitur pro qua­
cumque cognitione, sed strictiori ac veriori sensu accepta,
est, cognitio certa veritatis per demonstrationem deducta. —
Dicitur cognitio, quia revera scire est cognoscere, quamvis
non omnis cognitio sit scientia : additur certa, quia est
effectus demonstrationis seu præmissarum certarum, atque
ideo causæ propriæ certitudinem participat; dicitur, per
demonstrationem deducta, quia scientia est non de principiis,
quorum cognitio certa vocatur proprius intelligentia, sed de
conclusionibus, iisque demonstrative deductis, ut dictum est.
IV. Corollaria. Ex qua scientiæ definitione hæc sequuntur
corollaria.
Corollarium primum. Omnis scientia acquiritur vi præcodentis cognitionis, principiorum nempe, ex quibus conclusio
scientifica infertur. Quod corollarium, ut principium non
levis momenti, inculcatur ab Aristotele, Poster. Analytic.
Lib. I. Cap. I.
Corollariumalterum. Principia ex quibus infertur conclusio,
nobis notiora sunt conclusione ipsa : nam conclusio nobis
certo innotescit vi certitudinis principiorum ; ergo principia
conclusione et notiora et certiora esse debent (31, VI).
Corollarium tertium. Scientia nostra, sumpta in sensu jam
definito, est de rebus necessariis et universalibus, quæ scilicet
aliter esse non possunt. Scientia enim non datur ubi firmitas
adhæsionis non est; firmitas autem adhæsionis, hoc est
assensus uniformis, constans et universalis, ex firmitate ob­
jecti necessario pendet : nam, ut recte notat Angelicus, in I.
Poster. Analytic. Lect. W.quodautemcontingitalilersehabere,
non potest aliquis per certitudinem cognoscere. (Ed. Leon., n. 5.)
Sed aliter non se habere proprium est necessarii et universa­
lis, saltem respectu nostri.
V. Nota. De propositionibus per se notis et prioribus quoad
ce et quoad nos. Diximus scientiam haberi per principia
conclusionibus notiora, et quæ vel mediate vel immediate
esse per se nota in secundo numero hujus articuli probavi­
mus. Sed Scholastici cautissime distinguebant propositiones
hujusmodiinpropositionespersenoZasjuoadseseusiai/diciter,

et in proposiliones per se notas etiam quoad nos seu etiam
secundum quid. Propositio per se nota, ut pluries dictum est,
dicitur illa, cujus prædicatum includitur in ipsa ratione
subjecti. At propositio dari potest, cujus prædicatum inclu­
ditur in ratione seu definitione subjecti, ita tamen ut illa
inclusio alicui non innotescat, quia latet ipsum subjecti
definitio. Sit, exempli gratia, hæc propositio : Omnes anguli
recti sunt (equates', propositio, quantum est in se, est per se
nota, sive immediata, quia æqualitas cadit in definitionem
anguli recti : sed non omnibus est per se nota, quia non
omnes sciunt definitionem anguli recti. Quod si propositio
per se nota in se, nobis pariter innotescat, ut nempe sciamus
de subjecto quid sit, seu definitionem, et ideo videamus præ­
dicatum in ipsius natura subjecti includi, dicitur propositio
per se nota et quoad se et quoad nos. Hujusmodi sunt pro­
positiones quarum termini sunt in notitia omnium hominum,
sicut ens, unum et alia quæ sunt entis in quantum est ens.
Deinde in ipsis propositionibus per se notis est quædam subordinatio, ita nempe ut alia alia certior sit (40, IV) et prior.
Prius autem similiter dicitur simpliciter et in se et secundum
quid et quoad nos. — Simpliciter prius illud est quod, in se con­
sideratum, aliud aliquo modo præcedit; sicut causa prior
est effectu; — secundum quid et quoad nos prius est illud,
quod nobis prius et magis innotescit, et est nobis ratio co­
gnoscendi aliud, quod, esto in se sit principium, tamen in
ordine nostræ cognitionis est conclusio; hoc sensu effectus
communiter notior nobis est sua causa, et ratio cognoscendi
causam. — De his fuse S. Thomas in I. Physic., Leet. 1. et
alibi passim.
VI. Demonstratio propter quid et quia. Interest plurimum
ut sciamus diversas demonstrationum species, quia ab illis
valor intrinsecus scientiæ nostræ determinatur. Antiquos hac
in re sequimur, sicut et in multis aliis, quorum vocabula si au­
ribus delicatioribus displiceant, non curamus : non enim bar­
bara vocabula horremus, si aptiora sint ad significanda quæ
scientiis provehendis magis sunt accommoda, electuri, si inve­
niantur, puriora simul et aptiora ideis nostris exprimendis.
In antecessum igitur dividimus demonstrationem in demons­
trationem propter quid et demonstrationem quia. Prima est
quæprocedit a principiis, quæ sunt non solum per se nota, sed
etiam quæ sunt priora simpliciter,etsunt propria,immediatact
adæqualaratio conclusionis demonstratae-, utsi demonstrarem

Dei æternitatem ex ejus essentiali immutabilitate. — Demon­
stratio quia est illa quæ aut non procedit a prioribus simpli­
citer, sicut quando ex effectibus concludimus de causa, quæ
est illis simpliciter prior; — aut non assignat rationem pro­
priam, immediatam et adæquatam conclusionis demons­
trate?, quamvis eamdem conclusionem certo inferat: ■ut si de­
monstrarem æternitatem Dei ex eo quod Deus est Ens a se.
VII. Nota. De discrimine inter demonstrationem propter
quid et demonstrationem qüia. Quæ de utraque demonstra­
tione attigi in numero præcedenti fusiori calamo explicat
Auctor pluries citatus Summœ totius logicæAristotelis, Opuse.
X.LVIII (edit. Pian.) inter Opuscula S. Thomæ, Tractatus dc
syllogismo demonstrativo, Cap. XI. cujus verba hic in gratiam
tironum transcribo. « Videndum est quid significetur per
hoc quod dicitur propter quid, et quid per hoc quod dicitur
quia. Notandum quod de re quatuor scire possumus, scilicet,
quid est, an est, quia est, et propter quid est. Ad quæ intelligenda sciendum est quod, cum scientia non sit nisi vero­
rum, verum autem et ens convertantur, de esse ergo erit
scientia. Ut autem dictum est in tractatu de praedicamentis,
duplex esse invenitur in rebus, scilicet esse essentiæ et esse
actualis existenliœ : et quia esse essentiæ dicitur quiddilas, seu quid est res, ideo cum scimus esse essentiæ alicujus
rei, dicimus scire (quid est de ipsa. — Esse autem actualis
exislentiæ aliter se habet in substantia et aliter in accidente.
Quia enim accidentis esse est inesse, scire autem esse actualis
existentiæ subjecti est solum scire quod actu sit, et hoc est
scire de ipso an est : sed scire de accidente esse actualis exis­
tentiæ est scire de ipso quia est. Unde scire quia est, nihil
aliud est quam scire hoc inesse huic. Et quia aliquando ali.
quid inest alicui propter aliquam causam, ideo scire illam
causam est scire propter quid. Palet ergo quod scire quia est
de aliqua re est scire ipsam inesse alicui ignorando causam
quare insit', scire autem propter quid est scire aliquam rem
inesse alicui ct scire causam quare sibi insit. Demonstratio
ergo propter quid est illa, in qua manifestatur causa, quare
prædicatum inest subjecto in conclusione. Demonstratio vero
quia dicitur illa, in qua concluditur aliquid inesse subjecto
alicui, non tamen assignatur causa (immediata) quare sibi
inest. t (Fol. 34, col. 3.)jllæcomnia perspicua sunt, et quam
maxime inserviunt ad vocabula technica Scholasticorum
intelligenda. Dignus est qui legatur integer iste tractatus

in quo præcitatus Auctor, præmissa in primo capite defini­
tione Demonstrationis, quod videlicet sit syllogismus proce­
dens ex veris, necessariis, per se, primis, propriis, per scnotis;
immediatis et causis conclusionis, in sequentibus capitulis sin­
gulas partes hujus definitionis explicat, quam potissimae de­
monstrationi, nempe propter quid solummodo convenire recte
animadvertit et probat. Deinde tria ostendit : Io quod po­
tissima demonstratio affirmativa habetur solummodo in
syllogismis primae figuræ et in primo ejus modo (Barbara)-,
2° quod secunda figura, ut strictioris demonstrationis natu­
ram præ se ferat, debet esse in secundo modo (Camestres) ;
3° quod demonstratio quia aut ab effectibus ad causam, auti
a causis remotis ad effectum procedit. — Docet praeterea,'
Cap XII. quo pacto in demonstratione sint praecognita aliqua
ante conclusionem et alia conclusione ipsa demonstrata.
— Insuper, Cap XIII. disserit de majori ac minori certitudi­
ne scientiarum, secundum diversas demonstrationum species.
— Denique, Cap. XIV. sermo illi est de unitate formali
scientiarum, quam dicit desumendam esse ab unitate for­
mali objecti secundum rationem scibilis. Quæ omnia con­
sona sunt iis quæ Angelicus habet in suis Commentariis in
II. Posterior, Analytic.
VIII. Demonstratio a priori et a posteriori. .Demonstratio
a priori procedit a causis ad effectus, ab universalibus ad
particularia ; et est demonstratio propter quid, vel quia, se­
cundum diversa priora principia, propria et immediata, vel
remota et mediata, ex quibus procedit (sup., n. VI; inf.,
n. XII). — Demonstratio a posteriori contrariam prorsus viam
init, et ab effectibus assurgit ad causam, a particularibus
ad universalia (t’6.).
IX. Demonstratio directa et indirecta. Præterea demon­
stratio alia est directa, alia indirecta. Prima rem esse vel non
esse demonstrat ex principiis positivis ; indirecta vero, quæ
et apagogica dicitur, concludit rem ita esse vel non esse, quia
secus sequerentur absurda : unde etiamdicitur demonstratio
ad absurdum et ad impossibile. — Demonstratio directa (quæ
et ostensiva dicitur) potior est, quia manifestat menti nostræ
rem in se, in qua videmus ejus veritatem ; indirecta autem
non præbet visionem veritatis rei in se ipsa, quamvis exclu­
dat errandi formidinem vi absurdi illati : et ideo non totali­
ter quietat intellectum, qui ad rei visionem aspirat (inf. 55,
II. seq.).

X. Demonstratio pura, empirica et mixta. Supra (19, III)
judicia nostra ex parte objecti distinximus in analytica sen
rationalia, et in synthetica seu experimentaba. Igitur præmissœ, quæ assumunturin demonstratione, Io autsunt omnes
rationales, et habetur demonstratio pura, ut sunt demons­
trationes mathematicæ ; sicut cum dicitur : Summæ œquales.
detractis partibus œqualibus, remanent œquales ; atqui summa
angulorum in triangulo est aiqualis duobus rectis ; ergo summæ
anguloruminduobusvelpluribus triangulis œqualesremanent,
subtracto eisdem œquali angulo; —2° aut prœmissæ sunt om­
nes experimentales seu empiricas, et habetur demonstratio em­
pirica; ut si quis, ex eo quod ignis comburit, concluderet hunc
ignem comburere; —3° aut denique una præmissarum estrationalis et altera empirica, et habetur demonstratio mixta; ut
si dicas : Impossibile est existereseriem causarum efficientium
subordinatarum sine existentia causæprimæ(proposïtio pura
seu rationalis); sed in mundo existil series causarum efficien­
tium subordinatarum (propositio empirica); ergo necesse est
ut existât causaprimaefficiens. — In hoc tertio genere demons­
trationis exprimitur in majori veritas idealis, nonrealitatem
absolute enuntians, sed hypothetice ; in minori autem asse­
ritur realis verificatio conditionis ; et consequenter in con­
clusione recte et necessario concluditur veritas realis existentiæ expressa in conditionato. Nemo autem non videt quantæ
sit utilitatis hæc demonstratio mixta ; nam per ipsam jus
habemus applicandi ordini reali veritates ordinis idealis.
XI. Demonstratio absoluta, et demonstratio relativa, seu
ad hominem.Prima est illa, quæ procedit a præmissis, quarumveritas anobis admittitur et assumitur ad aliquid absolute
inferendum : ut cum demonstramus realem Dei existentiam
ex contingentia creaturarum, et alia hujusmodi. Demons­
tratio relativa señad hominem estilla, quæprocedit a princi­
piis admissis ab adversario et a nobis assumptis ad ipsum refu­
tandum, abstractions facta ab eorum ver itate; ut si quis princi­
pia assumeret admissa a materialistis vel a rationalistis, ad
ipsos convincendos de falsitate eorum doctrinæ.
XII. Nota. Quo pacto omnis demonstratio reducatur ad
demonstrationem propter quid vel quia. Veteres, quod ego
sciam, nonnisi duplicem demonstrationem propter quid et
quia expresse recensebant, nec immerito : nam nihil est me­
dium inter assignare causam propriam, proximam et adæquatam rei, quod facit demonstratio propter quid ; et illam

causam non assignare, sed rem ipsam demonstrare aut per
alias causas aut per effectus, quod facit demonstratio quia.
Quocirca, demonstratio a priori, si fiat per causas próximas,
immediatas et adæquatas, est ipsamet demonstratiop-qptoquid; si fiat per causas remotas, est ipsamet demonstratio
quia (sup., n. VI). — Demonstratio vero a posteriori redu­
citur ad demonstrationem quia : quæ idcirco subdividi po­
test in demonstrationem a priori et a posteriori. — Praeterea,
demonstratio directa potest esse vel a priori vel a posteriori,
propter quid et quia, ut per se est manifestum. — Similiter,
demonstratio indirecta est propter quid, si absurdum dedu­
cat a causa rei immediata, propria et adæquata ; est de­
monstratio quia, si absurdum aliunde inferat. — Cf. Summa
philosophica patris Roselli, Ord. Præd., P., I. Qu. XXV1I1. artic. II. per totum. Videsis etiam Schema, quod de omnibus
demonstrandi modis damus in nota t ad lectionem XXV.
S. Thomæ in Lib I. Posteriorum Analytic. (Ed. Leon. Opp.
Tom. I. pag. 239).

ARTICULUS TERTIUS

(42)

De syllogismo probabili.

I. Descriptio triplicis processus rationis humanæ ex Divo
Thoma. Ut prologum ad hunc articulum præmitto doctrinam
S. Thomæ, quæ ob oculos ponit triplex genus processus
rationis humanæ. « Est proprium rationis... discurrere ab
uno in aliud, ut per id quod est notum deveniat in cognitio­
nem ignoti... Attendendum est autem quod actus rationis
similes sunt quantum ad aliquid actibus naturæ. Unde et
ars imitatur naturam in quantum potest. In actibus autem
naturæ invenitur triplex diversitas. In quibusdam enim
natura ex necessitate agit, ita quod non potest deficere. In
quibusdam vero natura ut frequentius operatur, licet quan­
doque possit deficere a proprio actu.Unde inhisnecesse est
esse duplicem actum : unum qui sit ut in pluribus, sicut
cum ex semine generatur animal perfectum; alium vero
quando natura deficit ab eo quod est sibi conveniens ; sicut
cuín ex semine generatur aliquod monstrum,propter corrup-

tionem alicujus principii. — Et hæc etiam tria inveniuntur
in actibus rationis. — Est enim aliquis rationis processus
necessitatem inducens, in quo non est possibile esse veritatis
defectum; et pec hujusmodi rationis processum scientiæ cer­
titudo acquiritur. Est autem alius rationis processus, in quo
ut in pluribus verum concluditur, non tamen necessitatem ha­
bens. Tertius vero rationis processus est in quo ratio a vero
deficit propter alicujus principii defectum, quod in ratioci­
nando erat observandum. » Hæc egregie Angelicus, in Lib. I.
Poster. Analytic. Leet. 1 (Ed. Leon., n. 4, seq.). De primo
rationis processu, nempe demonstrativo, actum est in præcedenti articulo; de tertio, seu sophistico, sermo erit in se­
quenti : nunc ergo de secundo, videlicet probabili, est dicen­
dum.
II. Probabilitatis notio. Probabilitas, a qua menti ingene­
ratur opinio (40, VIII), definiri potest, accessus judicii ad veri­
tatem, seu ad conformitatem cum re judicata. Statuimus enim
veritatem logicam, seu cognitionis, in adæquatione, seu conformitate mentis cum re cognita consistere (40, I). Igitur
nonnisi per accessum ad illam conformitatem probabilitas
potest definiri, ita ut major vel minor probabilitas ex majori
vel minori accessu ad eamdem conformitatem sit omnino
desumenda. Audiatur iterum Angelicus eodem exemplo re­
rum naturalium rem nostram explicans, loco citato : « Sicut
autem in rebus naturalibus, in his quæ ut in pluribus agunt,
gradus quidam attenditur (quia quanto virtus naturæ est
fortior, tanto rarius deficit a suo effectu), ita et in processu
rationis qui non est cum omnimoda certitudine gradus ali­
quis invenitur, secundum quod magis et minus ad perfec­
tam certitudinem acceditur. Per hujusmodi enim processum
quandoque quidem, etsi non fiat scientia, fit tamen fides,
vel opinio, propter probabilitatem propositionum ex quibus
proceditur : quia ratio totaliter declinat in unam partem
contradictionis, licet cum formidine alterius (n. 6). »
III. Nota. De gradibus probabilitatis. Quando cum S. Thoma
asserimus probabilitatem vel opinionem in accessu ad verita­
tem et certitudinem consistere, et improbabilitalem in recessu
a veritate et certitudine ipsa, nolumus cum Genuensi, aliisque
ad minus incautis philosophis, certitudinem aut veritaterr
considerare ut quoddam compositum gradibus probabilitatis,
quorum major numerus cognitus magis conferat ad integran­
dam certitudinem : hæc enim explicatio nimis materialis

est, et omnino a veritate absona. Etenim tum veritas tum
certitudo, quæ ex perspecta causatur conformitate inter
judicia nostra et res, de quibus judicamus, in indivisibili
consistunt, nec possunt in frusta dividi : unde congerantur
rationes probabiles in indefinitum, si probabiles remaneant
omnes (et nequeunt non remanere nisi ipsam naturam pro­
babilitatis exuant), nunquam certitudinem parient. Ergo se­
ponamus hanc veritatis et certitudinis compositionem ex gra­
dibus, dicamusque cum Angelico, probabilitatem et opinio­
nem in accessu ad veritatem et ad certitudinem essentialiter
consistere : qui accessus major, minorque dicendus erit,
secundum quod momenta seu rationes prolatæ a nobis ma­
jori vel minori pollent efficacia ad veritatem persuadendam.
IV. Syllogismi probabilis notio. Hinc jam dicere possumus
syllogismum probabilem illum esse, cujus utraque, vel saltem
una præmissarum est probabilis, et cujus proinde conclusio
limites probabilitatis excedere nequit. — Explicatur definitio.
Et imprimis, si ambæ præmissæ sint probabilis veritatis,
patet quod a probabilitate ipsarum præmissarum et naturam
et nomen sortitur syllogismus; cujus conclusio nonnisi pro­
babilis esse potest : quia conclusio nequit certitudine exce­
dere præmissas, a quibus, ut a causa efficiente, profluit. —
Manifestum est etiam quod si ambæ præmissæ sint certæ,
jam non syllogismus probabilis, sed demonstrativus habetur.
— Videamus potius quo pacto syllogismus procedat cum
una præmissarum certa et altera probabili.
Lex dubia non obligat;
Atqui lex X est dubia;
Ergo lex X non obligat.
Posito quod lex X est dubia, sit propositio certa et quod
certa sit major syllogismi, lex dubiajnon obligat; certa quoque
esse debet conclusio, lex X non obligat. — At in hypethesi
quod major ejusdem syllogismi non sit certa sed solummodo
probabilis, non obligatio nonnisi probabiliter convenit omni
legi dubiœ; ergo et nonnisi probabiliter debet convenire legi
X, quæ, ut dicitur in minori, est dubia : juxta illud princi­
pium, in quo omnis syllogismus fundatur : dictum de omni;
dictum de nullo (32, II). — Præterea duo termini comparantur
inter se in conclusione eo preciso modo quo cum tertio fue­
runt comparati in prœmissis, juxta alia syllogismi principia
(32, IV). Sed non obligatio fuit comparata solummodo com-

paratione probabili cum lege universaliter accepta in majori;
ergo et nonnisi probabiliter potest comparari in conclusione
cum lege X. — Igitur si vel una præmissarum est probabilis,
syllogismus probabilem solummodo conclusionem habet,
valetque etiam in hoc casu illa lex quam de propositionibus
dedimus : Pejorem sequitur semper conclusio partem. Dico au­
tem quod conclusio est probabilis per se et absolute loquendo ;
at potest etiam dici certa hypothetice, sicut certus hypothe­
tice dici potest syllogismus ipse probabilis, si nempe certa
esset utraque praemissa. Cf. quæ ex Divo Thoma diximus de
veritate propositionis hypotheticæ (24, II, seqq.).
V. Nota. Monitum adolescentibus. Quæ præcedenti nu­
mero dixi, intellectu facillima sunt, omnibusque explorata :
sed in praxi tamen non pauci ea negligunt, et ad conclu­
siones demonstrativas se pervenisse conclamant, cum vix ac
ne vix quidem probabilitatem concludere eis jus sit. Equi­
dem a principiis certissimis quandoque procedunt, sed in
processu ratiocinationis (præsertim cum ratiocinationes pro­
trahuntur, ut accidit in dirimendis quæstionibus, quæ lon­
giorem sermonem exigunt) subrepit aliqua propositio, ut
minus dicam, probabilis, quæ aut inadvertentia, aut igno­
rantia, aut etiam malitia, assumitur ab illis ut certa : quæ
quidem propositio probabilis sufficit ut valor demonstrativus
cuilibet ratiocinationi adimatur. Assuescant ergo adoles­
centes rigori scientifico, et tum in legendo auctores ’tum in
scribendo singulas propositiones, quæ artificium ratiocina­
tionis constituunt, sedulo considerent, ut apprime sciant
utrum certæ vel probabiles sint, et hoc modo sapienter de
sapientia loquantur; sapienter autem loquimur quoties certa
certo, probabilia probabiliter judicamus.
ARTICULUS QUARTUS
(43)

De syllogismo sophistico.
I. Syllogismi sophistici notio. In superiori articulo, n. I.
diximus cum Divo Thoma, esse quemdam rationis proces­
sum, in quo ratio a vero deficit propter alicujus principii
defectum, quod in ratiocinando erat observandum. Hujus­
modi principii defectus vocatur fallacia, ct syllogismus fal-

lacia affectus dicitur sophisma, græcum vocabulum, quod
fallacem argumentationem significat, ut Tullius notat, lib. IV.
Academ. Cap. XXIV. Qua in re audiatur Augustinus, qui
sophismatum naturam et scopum ob oculos ponit, Lib.
secundo De Doctrina Christiana, Cap. XXXII. n. 48 « Sunt
enim, inquit, multa quæ appellantur sophismata, falsæ con­
clusiones rationum, et plerumque ita veras imitantes ut non
solum tardos, sed ingeniosos etiam minus diligenter attentos
decipiant. Proposuit enim quidam, dicens ei cum quo loque­
batur : Quod ego sum, tu non es. At ille consensit : verum
enim erat ex parte, vel eo ipso quod iste insidiosus, ille
simplex erat. Tunc iste addidit : Ego autem homo sum. Hoc
quoque cum ab illo accepisset, conclusit dicens : Tu igitur
non es homo. Quod genus captiosarum conclusionum Scrip­
tura, quantum existimo, detestatur illo loco (Eccli.. XXXVII.
23), ubi dictum est : Qui sophistice loquitur odibilis est. »
II. Divisio genérica syllogismi sophistici. In omni syllo­
gismo duo a nobis distincta sunt, forma nempeet materia
ergo ex duplici capite oritur argumentatio sophistica, vel
quia non servat debitam formam syllogismi, vel quia
peccat in materia, procedens ex falsis. « Et est, inquit
Angelicus, I. Poster., lect. XXII. differentia inter hos modos
duos, quia ille qui peccat in materia, syllogismus est, cum
observentur omnia, quæ ad formam syllogismi pertinent. Ille
autem qui peccat in forma, syllogismus non est sed paralo­
gismos, id est apparens syllogismus. (Ed. L , n. 2.) — Fallaciæ, præter forman, sunt vel in dictione vel extra dictionem.
II. De fallaciis ex parte dictionis. Fallacia in dictione
attenditur penes voces : quia scilicet propter unitatem vocis
creditur unitas rei signifícate per vocem ipsam, cum illa
rei unitas minime habeatur; et ob hanc causam exsurgit syl­
logismus sophisticus. Sex præcipue recensentur hujus gene­
ris fallaciæ : æquivocatio, amphibologia, compositio, divisio,
accentus et figura 'dictionis. Dicamus pauca de singulis.
Æquivocatio est uniusejusdemque vocis usurpatio in diversa
significatione. — Fides, e. g., significare potest firmam opi­
nionem, virtutem theologalem, conscientiam. Hinc Baius hoc
sophismate deducto ex fallacia æquivocationis, quam vel
ipse non animadvertebat, conabatur persuadere actiones
omnes infidelium esse peccata. Omne, inquit Apostolus,
Homan. XIV. 23, quod non est ex fide peccatum est. Atqui,
subsumebal baius, actiones omnes infidelium non sunt ex fide.

-<io. concludebat, actiones omnes infidelium sunt peccata. —
t æquivocatio in vocabulo fides ; nam in majori ex Aspostolo
punitur aut pro conscientia, aut pro fide non negative, sed
tontrarie accepta; at in minori sumitur pro virtute thcologali et negative. — Unde sunt quidem tres termini voce, sed
re tamen sunt quatuor in syllogismo allato.
Amphyl)ologia(ay.oiSo\o'(la),si verbum verbo reddas, idem
est ac sermo dubiam sententiam indicans. DifTert ab æquivoca- ,
tione, quia hæc in verbo, illa in sententia multiplicem signi­
ficationem præ se fert. Amphibologiæ exemplum habes in
illa responsione Apollinis ad Pyrrhum, quam Ennius refert,
sed quam Tullius, lib. II. De divinatione, inter fabulas aman­
dat: Aio te Æacida Romanos vincere posse : quæ sententia
æque significat Romanos a Pyrrho, et Pyrrhum a Romanis
vinci posse. — Vitium amphibologiæ a nobis, plus quam cre­
dimus, incurritur : Io sive ex eo quod oratio per se plura
significet; — 2° sive ex constructione grammaticali ;— 3° sive
ex eo quod præter significationem propriam oratio trabi
potest, nisi forte debeat, ad significationem metaphoricam.
Exemplum primi habes ex iis quæ circa corporum resurrec­
tionem de Origenistisrefert S. Hieronymus in Epistola adPammachium et Oceanum : « Credimus, inquiunt (Origenislœ),
resurrectionem futuram corporum. Hoc si bene dicatur, pura
confessio est. Sed quia corpora sunt cœlestia, et terrestria;
etaëriste, et aura tenuis, juxta naturam suam corpora nomi­
nantur ; corpus ponunt non carnem ; ut orthodoxus, corpus
audiens, carnem putet, hæreticus spiritum recognoscat. Hæc
est eorum prima decipula, quæ si deprehensa fuerit, instruunt
alios dolos. » — Exemplum secundi de semetipso affert sanc­
tus Augustinus, in libro I. Soliloquiorum, Cap. I. n. 3, scrip­
serat : Deus cujus regnum est totus mundus, quem sensus ignorat
quæ verba retractans in libro I. Retractationum, Cap. IV. n. 2
hæc notat : Si Deus intelligendus est, addenda fuerant
verba, ut diceretur quem mortalis corporis sensus ignorat. Si
autem mundus dictus est, quem sensus ignorat., ille recte
intelligitur, qui futurus est cœlo novo et terra nova : sed
etiam hic addenda erant illa, ut diceretur : mortalis corporis
sensus. » — In exemplum tertii affero illud Christi apud
Lucam, X. 5 -.Neminemper viam salutaveritis .-quod quidem
dictum non proprie est accipiendum, sed metaphorice, qua­
tenus designat maximam celeritatem in itinere conficiendo.
— Quando amphibologiaassumitur ut antecedens syllogismi,

distinctione adhibita diluitur, quia non tres termini, sed
quatuor significatione deprehenduntur.
Compositio et divisio, quæ etiam fallacia sensus compositi et
sensusdivisi communius in Scholis audit, habetur : i" quando
in oratione conjunguntur quæ separari debent; 2° quando
separantur, quæ sunt conjungenda ; 3° quando ex sensu
diviso, quo diversa et contraria prædicata possunt successive
convenire vel etiam de facto conveniunt subjecto, conclu­
ditur ea simul convenire, vel saltem convenire posse eidem
subjecto; vel contra ex sensu composito, quo duo vel plura
prædicata simul conveniunt subjecto, concluditur ea posse
etiam separatim convenire. Exemplum 1' : Numerus quinque
componitur ex numeris 2 et 3; atqui 2 et 3 sunt numeri pares
et impares ergo et numerus a est simul par et impar. Hic
componuntur in 5, nempe in 2 + 3, prædica paria et impa­
ria, quæ nonnisi divisim numeris 2 et 3 conveniunt. Est
igitur fallacia compositionis. — Exemplum 2‘ : Quæcumque
sunt duo et tria sunt, duo ; sed quinque sunt duo et tria ; ergo
duo sunt quinque, vel, ergo quinque sunt tria. Est fallacia divi­
sionis : quia duo et tria conjunctim prædicantur de quinque
et conjunctim sumuntur in minori. Sed in conclusione duo
et tria separatim prædicantur de quinque. — Exemplum 3’ :
Qui habet rationempotesl ratiocinari. Atqui infans carens usu
rationis habet rationem. Ergopuer carens usu rationispotest de
facto ratiocinari. Concluditur a sensu diviso ad sensum com­
positum, si a mera potentia ratiocinandi concluditur actuale
in puero ratiocinandi exercitium. — Ut sophismata ista
devitemus adhibendæ sunt relativæ distinctiones, conce­
dendo quod in sensu diviso verum est, et negando quod est
falsum, et vice versa, ut, distincto antecedente, jus omne
auferatur adversariis concludendi falsum.
Fallacia accentus est modus diversus pronuntiandi aliquam
dictionem, quæ ideo diversa significat ; ut, occidit et occidit.
— Hæc fallacia omnino puerilis est ridicula, ut si quis
diceret : Qui occidit peccat', atqui sol occidit ergo sol pacat.
Attamen error, quia non abhorret neque a puerilitate neque
a ridiculo, mirum esse non debet, si ad hanc etiam recurrat
fallaciam.
Fallacia figuræ dictionis est deceptio proveniens ex eo
quod aliqua dictio similis alteri videtur eumdem modum
significandi habere, cum tamen non habeat. — Hæc falla­
cia sic definitur in opusculo, De fallaciis seu de syl-

ismo sophistico, inter opuscula S. Thomæ, XXXIX. Cap.VII.
. P. fol. 223, col. 3). Ex. : Omnis substantia colorata albee est alba; sed vir est substantia colorata albedine; ergo
est alba Variatur in conclusione genus masculinum in
mininum. Hæc fallacia magis etiam puerilis videtur quam
Hacia accentus : insidiosa tamen est, quando in dictione
.riatur suppositio terminorum (H, IV, seq.) ; ut cum sophis:e syllogizatur : Homo est species ; Petrus est homo ; ergo
Petrus est species.
IV. De fallaciis ex parte rerum, seu extra dictionem.
Sicut fallacia in dictione attenditur penes voces, ita fallaciæ
extra dictionem ex parte rerum proveniunt. « Sicut enim in
fallaciis in dictione deceptio provenit ex eo quod unum
nomen plura significans, accipitur ac si significaret unum
ita in fallaciis extra dictionem deceptio provenit ex eo, quod
aliquæ res aliquo modo convenientes vel differentes, acci­
piuntur ut eædem simpliciter vel diversæ. » Hæc S. Thomas
in opusculo præcitato, Cap. VIH. Septem præcipuæ hujus
generis fallaciæ enumerantur : 1*, fallacia accidentis; 2*, a
simpliciter ad secundum quid et a secundum quid ad simplici­
ter; 3*, contradictionis, seu ignorantia elenchi ; 4*, petitio
principii ; 5*, consequentis ; 6*, non causee ut causee ; 7*, in­
terrogationis. Divisio hæc consequitur diversas generales
entium conditiones, ex quibus accipiuntur fallaciæ extra
dictionem, sicut ex mox dicendis erit manifestum.
Fallacia accidentis, ut vocabulum ipsum indicat, est
variatio suppositionis (11, IV) terminorum syllogismi, ab eo
quod convenit per se ad id quod convenit per accidens et
vice versa. Ex. : Animal est genus ; homo est animal ; ergo
homo est genus. In majori medius terminus animal accipitur
in suppositione seu significatione logica et per accidens (non
enim esse genus est per se, scilicet, de essentia animalis, cujus
definitio essentialis est esse vivum sensitivum), in minori in
significatione reali {ibid., V) et per se : est enim animal de
essentia hominis. — Animal est bipes ; sed bos est animal ;
ergo bos est bipes. — Bipes non convenit animali nisi accidentaliter, et consequenter disjunctive ; et tamen concluditur
de bove, ac si conveniret per se et distributive. — Hujus gene­
ris fallaciæ sunt propemodum infinilæ.
Fallacia a simpliciter ad secundum quid, et e contra. Nota
t\oo A simpliciter dicitur quod nullo addito dicitur, ut : Petrus
est albus' — secundum quid dicitur quod aliquo addito dici-

!66dialect. lib. in. cap. iv.de syllogismo in ordine ad materiam.
tur, ut : Petrus est doctus in melaphysica. Ergo fallacia su­
pradicta est, deceptio proveniens ex eo quod dictum, simpli­
citer verum assumitur ad concludendum etiam ut verum
secundum quid-, vel ex eo quod dictum secundum quid verum
assumitur ad concludendum verum simpliciter. Exemplum 1' :
Arma sunt restituenda domino-, sed Petrus furiosus vel quae­
rens Paulum ad necem est dominus armorum ; ergo arma
sunt Petro restituenda. Exemplum 2’ : Arma non sunt resti­
tuenda Petro furioso ; atqui Petrus est dominus armorum ;
ergo arma non sunt restituenda domino.
Ignorantia elenchi est deceptio proveniens ex eo quod non
observantur ea, quæ sunt necessaria ad definitionem elenchi
seu ad definitionem syllogismi et veræ contradictionis ; ex
quo flt quod ignoratur aut ignorari fingitur punctum quæstionis, circa quod disputatur et cujus unice quæritur solutio.
Ex qua ignorantia provenit quod argumenta vagantur extra
quæstionem, et aerem, ut dici solet, verberant, adversariisque
affiguntur absurda fictitia et contradictiones imaginari®.
Non immerito a S. Thoma in præcitato opusculo, De fallaciis,
cap. XIII. notatur omnem fallaciam ad ignorantiam elenchi
reduci posse, sicut ad generalem, quia in qualibet fallacia
defectus accidit propter hoc quod aliquid omittitur de vera
contradictionis definitione. Quapropter hæc fallacia ab eodem
S. Auctore vocatur etiam fallacia contradictionis, quia per
ipsam a sophista concluditur contradictio ubi contradictio
nulla est. Ex. : Officinœ aperiuntur diebus ferialibus et clau­
duntur diebus festivis. Ergo officinœ simul clausœ sunt et
aperlœ. Concluditur contradictio, quia praetermittitur de­
terminatio seu ordo temporis positus in antecedente.
Fallacia petitionis principii est deceptio proveniens ex eo
quod idea assumitur ad probationem sui ipsius sub alio
vocabulo, seu assumitur in disputatione ut certum id quod
praecise est probandum. Dicitur autem argumentum petere
principium, quia adversarius^ sub aliis verbis petit a nobis
sibi concedi, aut assumit ut principale propositum et quasi
principium certum, quod praecise nos illi negamus, vel ipse
probare debet. Ex. : Animal rationale totum perit ; sed homo
est animal rationale-, ergo homo totus perit. Nego hominem
totum perire : et consequenter sophista petit principium, cum
assumit majorem ut certam, quæ a me absolute negatur (nam
animal rationale idem est ac homo) quamque ipse probare
deberet. —Ad petitionem principii potest reduci circulus vi-

<iuo unutn per aliud vicissim probatur ; ut si proba­
tur A per B et B per A ; e. g., si probaretur animæ huinæ immortalitas ex ejus spiritualitate, et postea spiritua­
ls ejusdem ex immortalitate.
Fallacia consequentis est deceptio proveniens ex eo quod
includuntur ut convertibilia, quæ convertibilia non sunt
'CbJ. l,seq.).Ex. : Qui currit movetur. sed Titius movetur ; ergo
Titius currit. Hæc consequentia infertur vi principii falsi,
quod sicut qui currit movetur, ita qui movetur currat : quasi
scilicet hæc duo essent convertibilia, cum tamen convertibilia
non sint.
Fallacia non causœ ut causæest deceptio proveniens ex eo
quod aliquid assignatur ut causa alicujus effectus, quod re­
vera causa non est. Etenim prœmissœ propositiones in syllo­
gismo dicuntur esse causa conclusionis. Hæc igitur fallacia
habetur quando inter præmissas, ex quibus infertur con­
clusio, ponitur aliqua, quæ nihil ad conclusionem operatur
et sic non est causa ejus. Ex. : Inebriari est malum ; sed vinum
inebriat ; ergo vinumesl malum.— Turbare ordinem publicum
est malum ; sed propter ingerentium catholicae Ecclesiae turba­
tur ordo publicus; ergo ingerentia catholicae Ecclesiae est
mala. — Sunt sophismata: non enim vinum, sed ejus abusus
inebriat ; nec ordo publicus propter ingerentiam Ecclesiæ tur­
batur, sed propter pessimam ambitionem et præpotentem
nequitiam gubernantium, qui, ut tyrannice gubernent,
Ecclesiam insequuntur. — Distinctione diluitur hoc so­
phisma.
Fallacia interrogationis est deceptio proveniens ex eo quod
de oppositis quis simul interrogat, ut ex concessione vel ne­
gatione aliquid falsi simper concludat. Ex. : Virtus et vitium
suntne bona vel mala ? Si respondetur mala ; sophista inferi :
ergo virtus est mala. Si respondetur bona; sophista concludit:
ergo vilium est bonum. — Fallacia ista devitatur distinguendo
in responsione membra interrogationis.
Et hæc satis de fallaciis, et forsitan plus quam satis. Qui
plura cupit adeat citatum Opusculum De fallaciis, in quo S.
Thomas quindecim capitibus rem istam minutim et dilucide
explicat. In sophismatibus autem practice vitandis ac diluen­
dis multum valent quidem explicationes traditæ, maxime
vero recta applicatio legum syllogismi et senstis communis.
muí,

'boum. Summa philosophica. T. I.

t2

CAPUT QUINTUM
DE METHODO PHILOSOPHANDI

Prologus. Consideravimus ratiocinationem quoad suam
formam, et quoad materiam seu principia quæ mens assumit
ut prœmissa, et ex quorum valore certitudinem vel probabi­
litatem vel falsitatem conclusionis metitur. At vero multa
sunt principia ex quibus mens movet in ratiocinando : nam
per syllogismum a principiis abstractis et universalioribus ad
magis composita et particularia quodammodo descendit; et
per inductionem, quæ ordine inverso procedit, a concretis ad
abstracta, a singularibus ad universalia conscendit. Nemo
autem non videt quantum intersit, ut mens recto ordine
disponat sua cogitata, quo facilius ac securius ad veritates
conclusionum perveniat. Ordo iste methodus græce dicitur,
a pstà. cum, et ó8<5c, via, et definiri potest : Modus ordinate
procedendiincognilionemveritatis. Ad complementum itaque
tractatus de ratiocinatione, reliquum est ut in hoc ultimo
capite Dialectic», de methodo dicamus : et Io de methodo in
genere ; 2° de methodo addiscendi per se et docendi alios ;
3° de methodo disputandi, cujus usus in scholis invaluit.

ARTICULUS PRIMUS

(44)

De methodo in genere.
I. Methodi divisio. Quid sit methodus diximus in Prologo,
nempe modus ordinateprocedendi in cognitionem veritatis, seu
inscientiis. Duplex distinguitur a philosophis, synthetica et
analytica. — Metnodus synthetica est illa, quæ a simplicibus
ad composita, ab universalioribus ad minus universalia pro­
cedit : «rúvOsaií (synthesis) enim græce idem sonat ac composi­
tio latine, a verbo avviiflrjpt, quod est componere. — Methodus
analytica est illa, quæ a compositis ad simplicia, a minus
universalibus ad universaliora procedit : àvàAusaç (analysis)
enim græce resolutionem latine sonat, a verbo ávaXúw quod est
rsAo/uere.Ilinc syllogismus synthesim, inductio vero analysim

sequitur. Exemplis rem illustremus. Procul dubio prius ho­
mines eloquentes extiterunt quam ars eloquentiæ ab homi­
nibus ipsis scriberetur. Sed qua ratione scripta est ars elo­
quentiæ ? Nempe observarunt nonnulli, ut Tullius dicit in
Lib. I. de Oratore, g.XXXII. quæ sua sponte homines eloquentes
facerent, eosque compararunt cum aliis ineloquentibus : ex
qua comparatione quid egerint alii ut eloquentes fierent, quid
defuerit aliis qui ineloquentes habebantur collegerunt ; atque'
exinde ex factis ipsis observatis leges generales eloquentiæ
statuerunt. Sicque factum est ut, non eloquentia ex artificio,
sed artificium ex eloquentia natum sit. En methodus analytica
a factisad leges universales statuendasascendens. Itemanalytice processit Aristoteles in libris tum Perihermeneias tum
Priorum et Posteriorum Analyticorum ad stabiliendas leges
syllogismi; et analytice procedit physicus quando ex phænomenis mundanis attente observatis et comparatis principia
generalia conatur stabilire. — Contra methodus synthetica
est cum orationem aliquam ad leges oratorias comparando,
eam perfectam vel imperfectam dicimus, vel aliquem syllo­
gismum verum aut falsum pronuntiamus ex sola applica­
tione legum traditarum pro recto syllogismo, vel denique
quoties per syllogismum stricte dictum, hoc est per principia
dictum de omni, dictum de nullo, procedimus (32, II) ad ali­
quam peculiarem veritatem demonstrandam. Methodo syn­
thetica præcipue utuntur geometra, qui aliquo axiomate ut
principio utuntur ad demonstranda propria theoremata.
II. Regulæ methodi in genere. Non oinnia hic præcepta
tradere methodi in genere animus est : id enim instituto
nostro absonum esset, cum brevitati studeamus, atque in­
super hac in re industria mentis practice plus valeat quam
theoria. Generalibus igitur legibus contenti erimus.
Prima regula. A facilioribus, notioribus ac proximioribus
semper est incipiendum ; ut per faciliora ad difficiliora,
per notiora ad obscuriora, per proximiora ad remotiora
scientiæ mens veluti manu ducatur. — Hanc regulam ipsius
naturæ instinctus dictat : si enim adolescens in addiscenda
musicæ arte addiceretur statim ad abstrusiora harmoniæ
principia mente comparanda et manibus exequenda, terre­
retur ejus animus et horreret ipsam artem; idem haberetur
si magister inciperet docere jejunos mathematicae a prin­
cipiis calculi sublimis vel geometriæ analytic»; idem si ad
demonstrandam aliquam veritatem semper inciperet a

natura principiorum transcendentalium explicanda, vel a
mundi creatione : hoc est, ut dicitur, ab ovo. Aliquando enim
ad ultima principia est assurgendum, sed ridiculum esset m
omni demonstratione id requirere.
Secunda regula. Gradatim procedatur et non per saltum;
neque ad conclusiones remotiores fiat transitus, nisi antea
plene atque perfecte perspectæ habeantur conclusiones
immediata). — Et revera, si per saltum procedatur, nexus
non clare perspicitur, ac præterea cognitiones non corpus
connexum efibrmant. Si vero antea priores conclusiones
non clare atque perspectæ quoquoversus habeantur, fieri
non potest ut confusio non sit in conclusionibus remotiori­
bus, et ut certæ istæ non habeantur, cum forte ne proba­
bilitatem quidem attingant. Minima enim incertitudo prae­
missarum adimit certitudinem illationibus.
Tertia regula. Eadem certitudo exigenda non est in omni­
bus scientiis; etenim, ut recte jam notaverat Aristoteles, I.
Ethic., cap. I. ad hominem bene disciplinatum pertinet ut
tantum certitudinis quærat in unaquaque materia, quantum
natura rei patitur. Hæc regula maximi est momenti, qua
posthabita, multi insaniunt et se sapientes reputant. Procul
dubio, certitudo est quærenda, qua parte excludit errandi
formidinem, sed insulsum est eamdem certitudinem sem­
per exquirere qua parte intensitatem adhæsionis importat,
cum ex hoc capite una sit alia major (40, IV). Qua de causa
nescio utrum magis ridiculi quam absurdi dicendi sint illi,
qui omnia mathematico more metiri affectant, et in omni­
bus mathematicam evidentiam irrationabiliter exigunt. Quæ
omnia egregie S. Thomas post Aristotelem explanat, led. V.
in libr. II. Metaphysicorum, cujus præclara verba hic
transcribimus. « Quidam, inquit, non recipiunt quod eis dici­
tur, nisi dicatur cis per modum mathematicum. Et hoc qui­
dem convenit propter consuetudinem his qui in mathema­
ticis sunt nutriti, et quia consuetudo est similis naturæ.
Potest etiam hoc quibusdam contingere propter indispositionem, illis scilicet qui sunt fortis imaginationis, non haben­
tes intellectum multum elevatum. » Sed præter hos
defectus alios non minus capitales et funestos notat idem S.
Doctor. Audiamus iterum ipsum ibidem prosequentem; sunt
enim aurea ejus verba < Alii vero sunt, qui nihil volunt
.recipere, nisi proponatur eis aliquod exemplum sensibile (quia
certitudinem similem certitudini sensuum in scientiis vellent),

vel propter consuetudinem, vel propter dominium sensitivæ
virtutis in eis, et debilitatem intellectus. Quidam vero sunt
qui nihil reputant esse dignum ut aliquid eis inducatur
absque testimonio poetaî vel alicujus suctoris. Et hoc etiam
est vel propter consuetudinem vel propter defectum judicii :
quia non possunt dijudicare utrum ratio per certitudinem
concludat; et ideo quasi non credentes suo judicio, requi­
runt judicium alicujus noti. Sunt etiam aliqui qui omnia
volunt sibi dici per certitudinem, id est per diligentem in­
quisitionem rationis. Et hoc contingit propter bonitatem
intellectus judicantis, et rationis inquirentis : dummodo non
QUÆRATUR CERTITUDO IN IIS, IN QUIBUS CERTITUDO ESSE NON POTEST.

Quidam vero sunt qui tristantur, si quid per certitudinem
cum diligenti discussione inquiratur : quod quidem potest
contingere dupliciter. Uno modo propter impotentiam com­
plectendi : habent enim debilem rationem, unde non suffi­
ciunt ad considerandum ordinem complexionis priorum et
posteriorum. Alio modo propter micrologiam, id est, parvo­
rum ratiocinationem. Cujus similitudo quædam est in certitudinali inquisitione, quæ nihil indiscussum relinquit usque
ad minima. Imaginantur autem quidam, quod sicut in sym­
bolis conviviorum non pertinet ad liberalitatem, quod de­
beant etiam minima computari in ratiocinio, ita etiam sit
quædam importunitas et illiberalitas, si homo velit circa
cognitionem veritatis etiam minima discutere. » (Ed. P.
fol. 26, col. 1.) — Cf. etiam lect. III. in 1. Ethicorum.
Præter regulas traditas præ mente habeantur oportet ea
quæ diximus tum de mediis ad ideas nostras perficiendas
(13), tum de recto terminorum usu (12, VI), tum de defini­
tione ac divisione (14 etseq/j.), tum denique omnia, ut uno
verbo dicam, quæ circa triplicem mentis operationem in
toto Dialéctica opere tradidimus : qui enim Logicam ap­
prime non callet, difficillimum est, ne dicam impossibile, ut
expedite et tuto in scientiis proficiat.
III. Regulæ methodi syntheticæ. Methodus synthetica
considerari potest tum in quæstionibus proponendis tum
in modo eas solvendi. Utrumque considerando, sit :
Regula prima. In proponendis quæstionibus incipiatur
semper ab universalioribus. Patet. Est enim methodus syn­
thetica illa, quæ utitur syllogismo stricte sumpto, id est
quæ ab universalioribus ad minus universalia procedit. Hu­
jus methodi cxemnlum splendidissimum in ordinanda scien-

tia theologica primus dedit S. Thomas in sua Summa theolo­
gica, in qua de Deo in prima parte agens, prius de natura
Dei, deinde de attributis, tertio de divinis Personis, quarto
de actionibus Dei ad extra disserit, et sic de reliquis ; hoc
est, incipitur constanter ab universalioribus, ab essentia ad
attributa, a causis ad effectus. Nisi id in methodo syntheticafiat, idem dicitur frequenter, ut ipse S. Thomas ait in
I. de Anima, lect. I, in prine.
Seconda regula, In definiendis quaestionibus sumatur exor­
dium a principiis per se notis, sive abstractis sive experi­
mento habitis, sive aliunde certis, et a definitione rei de
qua est quaestio. Hæc secunda regula pariter ex natura syntheticæ methodi sua sponte fluit.
IV. Regulæ methodi analytic®. Methodi analytic® leges
sunt :
Regula prima. Subjectum considerandum in partes divi­
datur atque subdividatur, servatis rigorose legibus divisionis
(17), atque partibus postmodum diligentissime consideratis,
judicium de toto feratur.
Regula secunda. Cum methodus analytica a particularibus
ad universalia progredi nitatur, omnia et singula servanda
sunt quæ ad inductionis scientificæ naturam pertinere alibi
declaravimus (38 et 39) ; ad quæ lectorem remittimus ne ac­
tum agamus.

ARTICULUS SECUNDUS
(4S)

De methodo addiscendi per se et docendi alios.
I. Methodus scholastica. Postquam opera Baconis a Veru­
lamio in Anglia, et Renati Cartesii in Gallia, reformandæ
scientiæ philosophic®, animi, novitatum amatores sese ad­
dixerunt, Scholasticos insectati sunt, eosque ut scientiarum
corruptores, nescio utrum majori injustitia vel impudentia
designarunt, quasi ipsi omni rerum experientia et analysi
posthabita, per inanes abstractiones et subtilitates fuerint
vagati. Nec defuerunt catholici ipsi scriptores qui his calum­
niosis vocibus plausus excitare solerent. Hinc factum est ut
methodus experimentalis seu analytica præ methodo synlhehca in scholis fere apud omnes invaleret. Nostro autem hocsæ •

culo quidam scriptores, traditionalisme addicti, quos inter
Bonnetty, methodum scholasticam ut minime congruentem
doctrinæ catholicæ explicandæ atque défendendæ, imo vero
ut rationalisme acatholico aperte faventem insimularunt..
Sed hæc satis. Nunc Scholasticos magistros a calumnia vin­
dicemus.
II. Scholasticorum vindiciæ. Et in antecessum solemne erat
Scholasticis philosophiam ortam fuisse ab admiratione rerum
naturalium; quæ admiratio ut tolleretur, philosophi natu­
ram ipsam observatione lustrarunt, ut causas determinarent,
quarum ignoratio in admirationem primitus eos rapuerat,
ut explicavimus in principio hujus operis, Dephilosophia in
'genere, n. VI. Qua de causa inter axiomata illud Aristotelis
Scholastici acceptabant Per experientiam ars et scientia homi­
nibus efficitur. Quod principium late explicat Angelicus,
lect. II. in I. Metaphysicorum : qui etiam Lib. III. lect. I. notat
de Aristotele quod, ipse... incipit a sensibilibus et manifestis, et
procedit ad separata, ut patet infra, in septimo. Alii vero intelfigibilia et abstracta voluerunt sensibilibus applicare. (Ed. P.
ol. 27, col. 1.) Sed experimentum, unde ars et scientia nobis
generantur, attentam minutissimamque rerum sensibilium
observationem, comparationem, analysim exigit, ut cum
ipso sancto Thoma alibi descripsimus (38, VI). Quæ quidem
principia duplici ratione Scholastici potissimun probabant :
Io quidem, quia omnis nostra cognitio cum a sensu proce­
dat, primitus et magis cognita nobis sunt singularia quam
universalia, cognitione generice accepta; — 2° quia objecta
propria et immediata intellectus humani, pro statu conjunc­
tionis animæ nostræ cum corpore organico, sunt naturæ
rerum sensibilium, quæ experimentis et analysi cognoscun­
tur. Hinc analysim, tanti faciebant, ut illam designarent
nomine methodi inquirendi et inveniendi veritatem, quando
aliquis proprio marte scientiam quærit.
Ast, dicet fortassis aliquis, facta dictis responderunt ?
Nonne oscitantiæ et negligentiæ, hisce non obstantibus, in
naturæ studio jure accusantur Scholastici ? Nonne in vanis­
simas abstracliones abierunt ? Respondeo mihi animum non
esse quorumdam Scholasticorum vitia defendere : ea enim
vehementer improbo; sed dum improbo vitia, simul exigo ut
Scholam et Scholasticos, qui hoc nomine digni sunt, quos
inter eminet Scholæ magister S. Thomas, mihi vindicare
liceat. Sumamus Summam Theologicam, et tractatum de

homine paulisper percurramus : undenam quæso principia
omnia tum anthropologica, tum psychologica, tum ideoló­
gica asseruntur ac probantur? Numquid a priori? Minime
• gentium; sed ope rigorosæ analysis circa facta conscientiae.
Ita conceptus vitas et animi immaterialitas, subsistentia,
spiritualitas, ceteraque ejus attributa, de quibus agitur
Qu. LXXV.et seqq., nonnisi post analysim statuuntur. Quod
si ad tractatum pergimus de passionibus in prima secunda
partis, facile erit ostendereS. Thomam præ omnibus morta­
libus intimas cordis humani latebras fuisse scrutatum. Quam
veritatem fatetur Carolus Jourdain, in Opere quod inscripsit,
Philosophia S. Thomæ, tom. I. §.IV. pag. 175, quamvis
methodi analytic® auctorem faciat Baconem a Verulamio.
At nihil tribuendum est Baconi, nisi excessum, et ideo usum
perversum methodi analytic®, ut supra dixi, et mox iterum
probabo exponendo methodum S. Thomæ. — Doctores autem
Scholasticos a calumnia rationalismi vindicavit Ecclesia
ipsa Catholica. Inter propositiones enim, quas Sacra Indicis
Congregatio subscribendas Bonnetty mandavit, et quibus iste
libenter subscripsit, est quarta tenoris sequentis : « Methodus
qua usi sunt D. Thomas, D. Bonaventura et alii post ipsos
Scholastici, non ad rationalismum et pantheismum ducit,
neque causa fuit cur apud scholas modernas philosophia in
naturalismum impingeret. Proinde non licet in crimen doctoribus et magistris illis vertere quod methodum hanc,
præscrtim approbante vel saltem tacente Ecclesia, usurpave­
rint. » Et in Syllabo SS. Pii Papœ IX damnatur sequens pro­
positio, quæ est XIII : « Methodus et principia, quibus anti­
qui Doctores scholastici Theologiam excoluerunt, temporum
nostrorum necessitatibus scientiarumque progressui minime
congruunt. »
III. Methodus D. Thomæ. Quod analysi usus S. Thomas
fuerit, quod ipsam ut veram methodum sequendam in scien­
tiarum inventione proclamaverit, abunde, ut puto, proba­
vimus; unde a compositis ad simpliciora, a particularibus
ad universalia sese attollit, et sive res, sive ideas dividit et
subdividit, usque dum ad transcendentales ideas et prima
principia omnium judiciorum perveniat. A vero sapiens
nemo est qui veritates sine ordine atque nexu teneat : etenim
connex® sunt veritates, et sapientia non est aliud quam
prægrande ædiiicium, cujus pulchritudinem connexio et
unitas partium constituunt'. II®c igitur unitas danda est

veritatibus per analysim habitis: et ad hanc unitatem conse­
quendam sese vertit Aquinas. Sed quodnam erit fundamen­
tum ? Id nempe quod est firmum, stabile, universale denique
scientiæenim firmitas a firmitate objecti tota est, et firmitac
objectis universalibus inest nam contingentia mutabiliasunt,
et, ut talia, objectum scientiæ nostræ esse nequeunt. Inter
universalia vero unum ab allero logice pendet, et unum
alterum subaudit et includit ut jam ex dictis colligi potest,
et ex dicendis in Ontologia magis patebit. Ergo ut corpus
scientiæ, apte quoquoversus perfectum habeatur, ab uni­
versalioribus exordiendum est, ac gradatim, ad particula­
ria veniendum, ut hæc secunda multitudinem, illa vero
unitatem et lucem conferant, et sic universalia ad quæ
inventione seu analysi pervenitur, sint prima in ordine synthetico seu compositionis, seu doctrinœ (hæc enim idem sonant
Scholasticis), atque scientia ex analysi simul et synthesi per­
belle resultet. Id peregit Angelicus tali profunditate, perspi­
cuitate, nexuque idearum, ut ex doctissimorum hominum
consensu nemo melius fecerit, nemo melius sit facturus.
Contra Baco a Verulamio in analysi sistit, et ideas relinquit
sine unitate, sine ordine, sine scientia. — Quod vero in dis­
ponendis quæstionibus methodo synthetica rigorosa fuerit
semper usus Angelicus, atque in iis definiendis syllogismum
adhibuerit, ratio est quia non solum ædificium scientificum
elevare intendebat, sed etiam et alios docere. In doctrina vero
tradenda, a simplicioribus et facilioribus est incipiendum,
nempe a primis principiis, quæ nemo ignorat. Attamen
nunquam analysim prætermiLtit, ut jam diximus, sed sapien­
tissime quæstiones methodo mixta solvit, nempe modo synthetica, modo analytica, prouti natura ipsius quæstionis pati­
tur. Videant igitur cordati homines si diris devovenda erat
methodus thomistica, cum ipsa tum ordini scientifico, tum
processui rationis humanæ addiscentis vel docentis tam apte
respondeat.
IV. Nota. Methodus Wolfiana. Merito scripsit Genuensis
quodS. Thomas Theologicam suam Summam scripsit methodo
ferme Euclidea : quam sane S. Thomæ methodum, supra
explicatam, sequendam esse nemo sanus inficiabitur. Atta­
men verba Genuensis non ita sunt accipienda quasi metho­
dus S. Thomæ conveniat cum methodo mathematica, quam
Alanus Lillensis adhibuit sæculo XIII, quam Spinoza turpis­
sime imitatus est, et quam VVoliius secutus est in suis ope-

176

DIALECT. L!B. !U.

CAP.

V.

DE METHODO PHILOSOPHANDI.

ribus conscribendis. Methodus enim mathematica rebus
mathematicis convenit; aliis non convenit, quia non omnia
mathematica evidentia possumus demonstare, ut ex ipso
S. Thomas in articulo praecedente audivimus. Defectus vero
gravissimos, quos methodus mathematica præ se fert in
scientiis philosophicis, ob oculos ponit doctissimus Daniel
Concina 0. P., in Dissertatione Prolegomena ad suum Opus,
De jure naturœ et gentium, Cap. VI. n. III. cujus verba hic
transcribo, tum quæ methodum S. Thomæ commendant,
tum quæ methodi Wolfianæ defectus demonstrant. « Scho­
lasticorum docendi ratio, si non corticem et superficiem
ejusdem, sed medullam et spiritum spectes, eadem aqud
omnes semper fuit. Est quippe forma ratiocinandi ipsi intel­
lectui veluti ingenita. Quid, amabo te, discriminis inter S.
Thomæ articulum et orationes Demosthenis, Marci Tullii
Livii ? Non sane aliud, nisi quod illi methodum, in oranda
causa servatam, verborum elegantia, figurarum apparatu,
eloquenti® ubertate vestiunt, ornant venustamque effi­
ciunt; contra Scholastici his ornamentis et lenociniis causam
suam exutam proponunt. Ceterum tam in oratione Tulliana,
quam in articulo S. Thomæ hæc servatur ratio. Primum
status quæstionis clare proponitur. Quæ faciliori causæ
intelligent!® viam aperiunt, puta principia certa, de quibus
disputatio nulla est, quid declinandum, quid summopere
advertendum, ut punctum controversiæ intelligatur, præmittuntur; quæ omnia unico verbo praenotanda, seu prœsupposita, Scholastici vocant. Deinde rationes pro causa
suscepta oratione simplici, perspicua, cujusque artificii
vacua adducunt. Post objecta adversariorum resolvunt. Hanc
insistit viam S. Thomas, Scholasticorum facile princeps.
Hæc ipsa ratiocinandi forma elucet in orationibus De-^
mosthenis Marci Tullii, omniumque Rhetorum. > Hæc
de Scholaticorum methodo. Quoad vero methodum Wolfianam scribit, Op. et loc. lit. n. IX : « Wolfiana methodus
suapte natura eo spectat, ut adolescentum cerebra perturbet
eorumque fibras disrumpat, ut in eorum mentes non scien­
tiam, non eruditionem, sed stultitiam, si vellent sedulo il­
larum propositionum connexionem comprehendere, inducat.
Quod si neges, dicas velim, quænam sit melior tractandæ
scientiæ, suadendæque veritatis methodus. Illa dubio procul
quæ facilius, expeditius, clariusque in hominum mentes
veritatem defert. Quemadmodum ea locutio dicitur nobilior.

excellentior, quæ paucioribus verbis, et majori perspicuitate
cogitationes meas alteri communicat. Atqui methodus
Wolfiana per ambages et circuitus veritatem ad hominum
mentes defert. In quinquaginta propositiones dividit metho­
dus hæc doctrinam quæ unica et ad summum duabus pro­
positionibus plenissime exhauriri poterat... Ut probet pro­
positionem trigesimam, modo te remittit ad decimam, modo
ad quinquagesimam. Illuc pergis, et continuo aliam citatio­
nem offendis quæ te mittit ad philosophiam moralem. Arri­
pis iter, et illuc cum perveneris, quasi lætus de invento
demonstrationis promissæ arcano, en tibi obviam alia citatio,
quæ te remittit ad Logicam : et hæc te iterum ad Noologiam : et hæc quoque iterum te in gyrum agit ad Psychologiam : et hæc te circumagit ad Cosmologiam : hinc revo­
caris ad Theologiam naturalem : et tandem hæc te denuo
ad jus naturœ amandat, ut continenter per hunc te rotes
circulum. » Hæc forte exaggerato stylo a Concina dicta
sunt, sed nemo prudens negabit Wolfianam methodum
revera mentes sine causa et sine fructu defatigare.

ARTICULUS TERTIUS

(46)
De methodo disputandi.

I. Methodus disputandi describitur. Usus in scholis inva­
luit, ut bis aut ter in hebdomada disputationes instituantur,
quæ circuli communiter audiunt. A respectivæ facultatis
Professore thesis stabilitur quæ discipulo, a quo est defen­
denda, traditur. Die præstabilita, in publica schola, disci­
pulus defendens cathedram, quam Professor ipse moderatur,
conscendit, thesim stando enuntiat, ac brevi dissertatione
ipsam probat. Qua demonstratione finita, alius discipulus,
qui arguens propterea dicitur, contra thesim probatam a
defendente insurgit, iliique opponit contradictoriam. Non
necesse est ut defendens repetat hanc contradictoriam sibi
ab arguente oppositam : imo inutilis est hæc repetitio, et
est temporis jactura. Unde arguens contradictoriam thesi
oppositam statim probet. Probatio vero debet fieri syllo­
gismo non epicherematico, et qua fieri potest breviori
forma. — Defendens imprimis integrum syllogismum

arguentis repetit; deinde eunidem syllogismum assumit,
non integrum sed per partes. Nempe : i» assumit majorem,
ut circa ipsam judicium proferat, eam concedendo, aut dis­
tinguendo, aut transmittendo (si ad rem non faciat), aut
negando (quo in casu, nisi aliqua præmissa fuerit distincta,
propositionem præmissam negatam a defendente tenetur
arguens probare); 2° assumit minorem et eodem modo judi­
cium enuntiat de ipsa; 3° assumit conclusionem, et si opus
est, eam distinguit, secus dicit : Nego consequens et conse­
quentiam, et explico distinctionem, vel, diclincliones datas.
Atque hic defendens uberiori sermone explicat distinctiones
scholastice, hoc est, verbis brevissimis datas resumendo ante­
cedens. — Postea vero arguens subsumit, hoc est pro­
bandam generatim suscipit de syllogismo primitivo illam
propositionis partem, quam distinguendo negavit defendens,
aut saltem (sed id rarius accidit) ex parte concessa conatur
inferre illationem thesi oppositam : quod subsumptum
ipse defendens repetit et negat, et arguens alio syllogismo
probat ; circa quem se gerere debet defendens sicut circa
primum dictum est, atque ita porro circa alia subsumpla,
aliosque syllogismos arguentis. Hæc summatim sunt, quæ
in disputationibus scholasticis aguntur, quæque usu magis
dignoscuntur.
II. Leges servandæ in disputationibus scholasticis. Sed
in hisce disputationibus leges nonnullæ sunt exacte observandæ, ne quod per se ordinatur ad majorem veritatis dilucidationem, in scurrilitates et jacturam temporis et ingenii,
ut non raro accidit, degeneret.
Regula prima. Quæstio definienda sit gravis, talis nempe
ut aliquid emolumenti adolescentes percipiant ex discus­
sione. Quaestiones enim quæ nonnisi subtilitatem præ se
ferunt, vanæ sunt et stultæ, hoc est, non ducentes ad
veritatem sed ad litem, ut recte notatur a S. Thoma, Com­
mentar. in caputll. EpistolæS. Pauli ad Timoth. II. lect. III.
super illud Apostoli : Servum Dei non oportet litigare. Qua in
re audiatur etiam Melchior Canus, Lib. IX. De locis theologicis,
cap. VII : « Alterum enim est vitium, quod quidam nimis
magnum studium multamque operam in res obscuras atque
difficiles conferunt, easdemque non necessarias. Quo in ge­
nere multos etiam e nostris peccasse video ; ut eas quoque
quæstiones latissime persequerentur, quibus Porphyrins
abstinuit, homo impius, sed in hac re prudens tamen, ut

Platonis Aristotelisque discipulum possis agnoscere, qui
nec quicquam nisi opportunis et loco et tempore tractave­
runt, nec quæsliones ullas persecuti sunt, quæ juvenum in­
genia obruerent, non juvarent. »
Regula secunda. Disputatio incipiat et prosequatur non
libidine vincendi adversarium, sed amore magis magisque
declarandi veritatem. Non enim schola exercitatio est pugi­
latus aut arena gladiatorum, quibus victoria propria et
mors aut confusio adversarii linis est; sed est pacifica palæstra ad juvenum ingenia exercenda pro veritatibus diluci­
dandis, ut postea valeant captiosas hominum, verorum
nempe adversariorum, argumentationes agnoscere, ac dete­
gere ubi veritas, ubi error consistat. « Disputationis disci­
plina, inquit Augustinus in secundo Libro De Doctrina Chris­
tiana, cap. XXXI. n. 48, ad omnia genera quæstionum, quæ
in litteris sanctis sunt, penetranda et dissolvenda plurimum
valet : tantum ibi cavenda est libido rixandi, et puerilis
QUÆDAM OSTENTATIO DECIPIENDI ADVERSARIUM. »

Regula tertia. Hinc omnino cavendum est arguenti a so­
phismatibus : hæc enim dum usurnantur non animum sa­
pientem, sed ostentatorem sapientiœ vanæ et ridiculæ de­
monstrant. Objectiones ergo quæ thesi opponuntur, non in
captione sophismatis, sed a re ipsa vim apparentis veritatis
desumant. Tantum licitum esse tunc existimo sophisma,
quando ab aliquo sophista, contra veritatem prolatum, fa­
mosum est et ad fucum faciendum imperitis aptum : quo
in casu citandus est sophista, ut finis per quem sophisma
proponitur omnibus sit perspectus.
Regula quarta. Disputatio intra limites quæstionis propositæ contineatur ab arguente in opponendis difficultatibus
ct subsumendo : secus enim neque rixæ pueriles vitantur,
neque definitur quæstio. A quo vitio non satis cavent qui
subsumunt partem generalem, atque ad eam probandam in­
sistunt tali nisu, ut post primum aut secundum subsumptum
extra quæstionem prorsus excurrant, et nihil ejus definiatur,
quod definiendum fuerat susceptum.
III. Utilitas disputationum scholasticarum. Quibus prae­
ceptis aliisque quæ prudentia unicuique suggerit, si atten­
datur, nemo est qui non videat quantae utilitatis sint scholasticæ disputationes ad ingenia exercenda. Etenim vexatio,
quæ tum defendentem tum arguentem exagitat, mentem
attentam reddit, ingenium acuit, promptius reddit, et veri-

tas ipsa veluti cribrata atqui' exuta omnibus difficultatibus,
magis magisque elucet.

FINIS PRIMÆ PARTIS LOGICÆ

CRITICA
SRU

PARS ALTERA

Prologus. Egimus in prima Logicæ parte, quæ Dialectica
audit, de instrumentis quibus mens humana utitur ad acqui­
rendam veritatem ; nunc accedimus ad designanda et vindi­
canda principia seu media, quibus nititur ipsa humana mens
ad rerum certitudinem capessendam. Nisi enim firmissima
et extra omnem dubitationis aleam sint hujusmodi princi­
pia, nihil certi in cognitionibus nostris constitui potest. Hoc
officium ad Criticam pertinet, quæ nempe edisserit ac judicat
de validitate mediorum, quibus homo naturaliter est ins­
tructus ad veritatem consequendam, et quæ etiam de Locis
philosophicis jure merito dici potest, quia locos unde philo­
sophus argumenta ducat ad veritates confirmandas et adver­
sariorum sententias refellendas explorat atque designat. —
Quem vero ordinem duco esse sequendum paucis accipito.
Quoniam Logica pro officio habet mentem dirigere in cogni­
tionem veritatis, præprimis contra Scepticos stabiliendum
est mentem nostram posse cum omnimoda certitudine veri­
tatem contingere : ut enim sapienter Augustinus scribit in
lib. II. contra Academicos, cap. IX. n. 23, nisi... prius
tam mihi persuasero verum posse inveniri, quam sibi illi
(Academici) nonpossepersuaserunl, non audebam queerere, nec
habeo aliquid quod defendam. Statuta possibilitate consequendæ certitudinis, edisserendum venit de mediis, qui­
bus ad illam mens nostra pervenit. Quia vero media ista
multa sunt, de ordine atque de præeminentia inter illa dice­
mus. Tribus igitur libris totum argumentum secundæ
partis Logicæ absolvam.

LIBER PRIMUS
DE POSSIBILITATE CONSEQUENDI CERTITUDINEM

Prologus. Sceptici, a «ncsTriopiai, hoc est consulere, quœrere,
dicti sunt, quia nempe veritatis investigationem sibi propo­
sitam habent, sed nunquam veritatem ipsam inveniunt, imo
nec posse inveniri contendunt. Ideo in omnibus assensum
sustinent, ac de omnibus dubitant. Hæc Diogenes Laertius
in vita Pyrrhonis. Qui vero certitudinem veritatis contra
Scepticos admittunt, dogmatici appellantur. — Sceptici diviAuním'm sensis las. subjecAivos, antologas et morales, prout in
dubium vertunt aut unum aut alium certitudinis fontem.
Quam divisionem non improbo, sed, ut nimis intricatam
haud sequor, ratus scepticismum et melius et clarius dividi
posse in generalem e\. partialem, prout nempe vel universaliter
proclamat nihil certo sciri ab homine posse, vel solummodo
veracitatem sive sensuum, sive intelligentiæ, sive alterius
criterii impugnat. De generali scepticismo assumo dispu­
tandum in primo isto libro ; de partiali scepticismo erit
sermo,cum singulorumcriteriorum firmitatem vindicabimus
in secundo libro. Hoc pacto, ni fallor, nedum claritati consu­
litur, sed etiam impositæ brevitati, quia earumdem rerum
repetitio devitatur.

CAPUT UNICUM
DE SCEPTICISMO

Prologus. Ut ex prologo præcedenti liquet, nobis quæstio
cum Scepticis est. Scepticismus autem universalis alius est
absolutus, cui dogma est nihilcerti a mente nostra cognosci
posse, sed omnia dubia esse; alius est hypotheticus, qui sci­
licet vult omnia in dubium esse revocanda, non ut in dubi­
tatione persistat, sed ut experiatur num aliqua supersit
veritas de qua dubitare menti humanæ sit impossibile,
quæque præbeat fundamentum ad scientiæædificium solidius
contra Scepticorum absolutorum tentamina extruendum.
De utroque igitur scepticismo est dicendum : et 1° de scep­
ticismo absoluto ; 2° de scepticismo hypothetico. His præmitto
articulum, de actibus, quibus mens veritatem consequitur.

ARTICULUS PRIMUS
(47)

De actibus quibus mens nostra veritatem consequitur.
I. Veritas logica per simplicem apprehensionem : Io a
mente habetur quidem ; 2° sed imperfecto modo. Veritatem
mentalem seu logicam jam diximus (40, I) consistere in
adæquatione inter intellectum et rem, quatenus scilicet id
quod mentaliter in mente nostra exprimimus revera res­
pondet rei ipsi. Quia vero mentaliter aliquid dicitur tum
simplici apprehensione tum judicio, affirmamus : Io pet
simplicem apprehensionem veritatem haberi; — 2° sed im­
perfecto modo.
Probatur prima pars conclusionis. Veritas, de qua impræsentarium exclusive loquimur, est veritas cognitionis, ut ex
ejus definitione est manifestum. Sed cognitio, eo ipso quod
est cognitio, ordinem seu relationem essentialiter importat
(sicut ad proprium terminum) ad objectum cognitum : quo
sublato, perit ipse cognitionis conceptus. Ergo ubicumque
invenitur cognitio, ibi aliqua ratione esse debet veritas
logica, quæ intime connectitur cum relatione, seu ordine
cognitionis ad cognitum. Atqui simplex apprehensio est vera
et proprie dicta cognitio : per ipsam enim scimus, aliquo
saltem modo, quid res sit, antequam varia attributa de re
ipsa per judicium affirmemus vel negemus. Igitur mens per
simplicem apprehensionem veritatem logicam consequitur.
— Attamen imperfecto modo; nam :
Probatur secunda pars conclusionis. Simplex apprehensio
in nobis ordinatur ad judicium : quia, cum apprehendendo
quid sit res, non ex hoc ipso quæ rei insunt intelligimus,
sed divisim et successive, necesse est ut quæ seorsum per
simplicem apprehensionem intelligimus, in unum composi­
tum logicum redigamus; quod fit per judicium. Ergo sim­
plex apprehensio se habet ad judicium, sicut cognitio im­
perfecta se habet ad perfectam; et quia veritas logica
sequitur cognitionem, patet veritatem in simplici apprehen­
sione non esse nisi imperfecto et inchoato modo.
II. Nota. Objectio solvitur contra secundam partem con­
clusionis. Dices : Deus omnia cognoscit non judicio, sed
simplici intelligentia; et tamen perfectissimam habet re.Ziqliaha. Suiuina philosophica. T. i.

rum omnium veritatem. Eccur ergo in nobis simplici appre­
hensioni veritas perfecto modo inesse nequit 1
Respondeo nos denegare simplici apprehensione perfectam
rationem veritatis, non qua cognitio est, sed qua in nobis
cognitio imperfecta est. In Deo autem simplex intuitus dicit
absolutissimam et perfectissimam cognitionem. Unde pari­
tas assumpta in objectione non tenet. Audiatur S. Tho­
mas : < Sicut {Deus) scit materialia immateriali 1er..., ita
scit enuntiabilia non per modum enuntiabilium, quod scili­
cet in intellectu ejus sit compositio vel divisio enuntiabilium,
sed unumquodque cognoscit per simplicem intelligentiam,
intelligendo essentiam uniuscujusque: sicut si nos hoc ipso
quod intelligimus quid est homo, intelligeremus omnia quæ
de homine prædicari possunt. Quod quidem in intellectu
nostro non contingit, qui de uno in aliud discurrit, prop­
ter hoc quod species intelligibilis sic repræsentat unum quod
non repræsentat aliud. Unde intelligendo quid est homo, non
ex hoc ipso alia quæ ei insunt intelligimus, sed divisim
secundum quamdam successionem. Et propter hoc ea, quæ
seorsum intelligimus, oportel nos in unum redigere per mo­
dum compositionis vel divisionis, enuntiationem formando.
Sed species intellectus divini, scilicet ejus essentia, sufficit
ad demonstrandum omnia. Unde intelligendo essentiam
suam, cognoscit essentias omnium, et quæcumque eis acci­
dere possunt. » P. I. Qu. XIV. Artic. XIV. — Cf. III. Contra
Gentiles, Cap. CVIII. n, 4; et Commentar. Dominici Uanucj
in Qu. XVI. artic. II. Summœ Theol. P. I.
III. Mens nostra simpliciter apprehendens : Io est semper
vera per se ; 2° at per accidens potest ipsi inesse falsum.
Loquimur, ut patet, de veritate eo modo imperfecto, quo
veritas apprehensioni simplici inest, ut probatum est.
Probatur prima pars conclusionis. Persimplicem apprehen­
sionem mens nostra aut rem cognoscit aut non cognoscit.
Si primum, apprehensio eo ipso vera est, quia conformis.
Si secundum, rem non apprehendit, sed ejus cognitione
caret, et aliam loco illius apprehendit; et consequenter res­
pectu secundæ vera erit apprehensio. Quocumque igitur
modo consideretur apprehensio, per se, seu ut est sola ap­
prehensio, aut nulla est, aut vera per se est. Cf. Opuse.
XLVIII inter Opuse. S. Thomæ, Tractatus De interpretatione
seu enuntiatione, Cap. V. (Ed. P., fol. 2o, coi. 2), et P. I.
Qu. XVII. Art. III. et Qu. LXXXV. Artic. I, ad I. Quæ

omnia ex secunda conclusionis parte magis patescent. Unde:
Probatur secunda pars conclusionis. Hanc secundam conclu­
sionis partem demonstrat S. Thomas, P. I. Q. XVII. Artic.
III. hisce verbis : « Per accidens (nempe quatenus simplici
apprehensioni aliquid aliud conjungitur) etiam in operatione
intellectus, qua cognoscit quod quid est, potest esse falsitas,
inquantum ibi compositio (nempe judicium) intellectus
admiscetur. Quod potest esse dupliciter. Uno modo, secun­
dum quod intellectus definitionem unius attribuit alteri ; ut
si definitionem circuli attribuat homini : unde definitio unius
rei est falsa de altera. Alio modo, secundum quod partes
definitionis componit ad invicem, quæ simul sociari (8, VII)
non possunt. Sic enim definitio non est solum falsa respectu
alicujus rei, sed est falsa in se; ut si formet talem defini­
tionem, animal rationale est quadrupes, falsus est intellectus
sic definiendo, propterea quod falsus est in formando hanc
compositionem, aliquod animal rationale quadrupes. Et prop­
ter hoc in cognoscendo quidditates simplices non potest esse
intellectus falsus, sed vel est verus vel totaliter nihil intelligit. t — Cf. etiam Qq. Dispp. deverilate, Qu.I.Artic. Ill;
et III. contra Gentiles, Cap. CVIII.
IV. Veritas vel falsitas logica plene et perfecte habetur
per judicium. Hæc conclusio est imprimis corollarium primæ
conclusionis demonstrate in hoc articulo. Duæ enim sunt
mentis operationes, simplex apprehensio et judicium. Sed
veritas logica plene atque perfecte non est in apprehensione
simplici ; ergo aut in nulla mentis operatione esse potest,
quod est absurdum, aut esse debet in judicio. — Deinde : In
omni propositione absolute et perfecte veritas vel falsitas in­
venitur : nemo enim est qui, solius ductu sensus communis,
audiens has duas propositiones : circulus est rotondus ; circu­
lus est quadratus, non dicat primam esse absolute veram,
alteram absolute falsam. Sed propositio est ipsum judicium
voce vel scripto expressum (20, I). Ergo in judicio absolute
et perfecte veritas aut falsitas invenitur. — Confirmatur
denique ex ipsa natura judicii et veritatis logicæ. Hæc enim,
ut sæpe dictum est, in conformitate inter intellectum et rem
consistit. In omnrautem judicio aliquod prædicatum rei ali­
cui, seu subjecto, aut tribuitur aut denegatur (10, per tot.).
Porro, aut prædicatum revera subjecto convenit, sicut intel­
lectus affirmat, aut non convenit. Si primum, habetur plena
atque perfecta conformités inter intellectum judicantem et

rem judicatam, et consequenter plene atque perfecte veritas
logica. Si secundum, habetur plena atq-ue perfecta difformitas
inter unum et aliam, et consequenter plene logica falsitas.
Stat igitur veritatem aut falsitatem logicam plene atque per­
fecte inesse judicio. — De his fuse Angelicus. Qp. Dispp. de
Veritate, Qu. 1. Art. III. — Quia vero propositio est signum
instrumentale judicii, sicut terminus oralis vel scriptus est si­
gnum instrumentale conceptus mentalis, et judicium et sim­
plex apprehensio sunt signa formalia rei apprehensæ vel judicatæ (1, VII; 10, II et IV); hinc Scholastici aiebant veritatem
logicam esse in propositione sicut in signo- instrumentan ;
in judicio autem sicut in signo formali.
V. Nota De conformitate requisita ad veritatem logicam.
Quod veritas logica conibrmitatcm importet intellectus cog­
noscentis cum re cognita sæpe dictum est; sed hic exscri­
bere lubet articulum II. quem habet S. Thomas P. I. Qu.XVI.
iliumque declarare, ne ibi inveniatur occasio errandi,
ubi contra est doctrina profundissima. Ad quæstionem igi­
tur. Utrum veritas sit tantum in intellectu componente et divi­
dente, seu judicante (18, IV), sic respondet : « Verum, sicut
dictum est (arlic. prœced.), secundum sui primam rationem
est in intellectu. Cum autem omnis res sit vera, secundum
quod habet propriam formam naturæ suæ ; necesse est quod
intellectus, inquantum est cognoscens, sit verus, inquantum
habet similitudinem rei cognitæ, quæ est forma ejus, inquanlum est cognoscens (1, IV). Et propter hoc per conformilatem
intellectus et rei veritas definitur. Unde conformilatem istam
cognoscereest cognoscere veritatem. Hanc autem nullo modo
sensus cognoscit. Licet enim visus habeat similitudinem
visibilis, non tamen cognoscit comparationem, quæ est inter
rem visam, et id quod ipse apprehendit de ea. Intellectus
autem conibrmitatcm sui ad rem intelligibilem cognoscere
potest : sed tamen non apprehendit eam, secundum quoi
cognoscit de aliquo quod quid est. Sed quando judicat rem
ita se habere, sicut est forma, quam de re apprehendit, tunc
primo cognoscit et dicit verum. Et hoc facit componendo el divi­
dendo. Nam in omni propositione aliquam formamsignificatam
perprædicatum, vel applicat alicui rei signilicatæ per subjec­
tum, vel removet ab ea. Et ideo bene invenitur quod sensus
est verus de aliqua re, vel intellectus cognoscendo quod quid
est, sed non quod cognoscat aut dicat verum. Et similiter est
de vocibus incomplexis. Veritas igitur potest esse in sensu,

vel in intellectu cognoscente quod quid est, ut in quadam re
vera, non autem ut cognilum in cognoscente: quod importat
nomen veri. Perfectio enim intellectus est verum, ut cogni­
tum. Et ideo proprie loquendo veritas est in intellectu com­
ponente, et dividente, non autem in sensu, neque in intellectu
cognoscente quod quid est. » — Hucusque S. Thomas, cujus
illa verba, conformilatem istam cognoscere est cognoscere veri­
tatem, superficie tenus accepta, significare videntur veritatem
non haberi a mente nostra nisi per solam cognitionem reSexam('J,lII) : namcognoscereconformitatemsui ad rem judi­
catam ad reflexivam cognitionem pertinere videtur. Attamen
absurdum omnino est acognitione directa ablegare veritatem.
Doctissimus itaque Cajetanus, inter S. Thomæ commenta­
tores facile princeps, exponens verba citata, animadvertit
intellectum cognoscere conformilatem sui ad rem cognitam,
dupliciter intelligi posse, nempe in actu signato et in actu
exercito. Vocabula lector non abhorreat, quæ statim explico.
In actu signato cognoscere conformilatem idem est ac intel­
lectionem terminari ad ipsam conformitatem, ut ad objectum
intelligibile, eo moao quo in aliis intellectionibus ad alia
intelligibilia mens terminatur; ut si dicerem, intelligo meam
conformitatem, sicut dico, intelligo meam intellectionem. In
actu exercito cognoscere conformitatem idem est ac aliquid ,
mentaliter jndicare de objecto intellecto quod ipsi revera sit
conforme, seu est scire et affirmare objectum in se esse sicut
a nobis et in nobis mentaliter exprimitur. Ut cum mente
dico : homo est doctrtnœ capax, scio et aflirmo objectum mei
conceptus objectivi (i, VII) revera in se esse sicut est in meo
conceptu formali, seu prouti a me exprimitur et affirmatur:
quo in casu, ut quisque per se videt, non conformitas est
objectum mei judicii, sed homo : quem, quia assero in se
esse sicut est in meo conceptu, simul scio et enuntio confor­
mitatem inter meum conceptum formalem hominis, et homi­
nem ipsum. < Cognoscere conformitatem in actu signato,
inquit Cajetanus, est cognitionem terminari ad relationem
conformitatis; cognoscere vero conformitatem in actu exercito
est cognoscere aliquid in se, ut conforme cognito. » (Ed. P.
fol. 72, coi. 3.)
Porro verba sancti Thomæ citata non sunt accipienda de
cognitione conformitatis in actu signato, sed in actu exercito:
etenim sexcentis in locis inculcat in quocumque intellectus
judicio inveniri veritatem vel falsitatem ; judicium vero nou

circa conformitatem ut objectum semper versatur, ut quisque
facile concedit. At certum tamen est quod quoties intellectus
judicat, ideo judicat quia scit se aliquid exprimere quod est
conforme rei. Unde sæpe sæpius homines dicentes audimus.
Non ita se res habet, sicut tu dicis, sed sicut ego affirmo : quod
est cognoscere et asserere conformitatem inter dictum a mente
et rem expressam dicto illo. Minime autem requiritur reflexio
proprie dicta (9, III), ut mens aliquid per judicium dicat
conforme rebus, in quo diximus consistere conformitatis co­
gnitionem in actu exercito: etenim, ut recte notatDominicur,
Bannes in Commentario ad articulum supracitatum, in respons. ad 4, ad hoc ut mens dicat de rebus ita se habere,
sicut ipsa de ipsis rebus judicium format, non requiritur
quod reflectatur, sed satis est ut actu directo judicium de re
exerceat, et tunc dicitur cognoscere conformitatem suam in
actu exercito. — Ex quibus pariter infertur ad rationem ve­
ritatis logicæ nullo pacto requiri ut mens sibi dicat : ego
conformor rebus; hoc enim judicium est reflexum, quod
aliud judicium directum subaudit in mente cognoscente rem
esse vel non esse et consequenter ipsam veritatem logicam.

ARTICULUS SECUNDUS
(48)
De scepticismo absoluto.

I. De certitudine vulgari et philosophica. Si mens de re
judicando, et veritatem logicam vi ipsius judicii conse­
quendo, firma adhæsione, quæ excludat omnem errandi
formidinem, teneat subjecto cuicnmque convenire prædica­
tum quod ipsi illa tribuit, habetur certitudo, ut alibi fuse
explicavimus (40, II, seqq.). Atqui pro intelligentia quæstionis definiendæ contra scepticos, notandum est certitudi­
nem dispesci in vulgarem et scientiflcam.— Certitudo vulga­
ris, quæ etiam directa, simplex, facti, historica, naturalis a
nonnullis, quamvis non semper proprie, appellatur, est mentis
firma adhœsio alicui cognoscibili sine ulla errandi formi­
dine (id eniin est essentialis conditio certitudinis), quin tamen
reflexione mens secum ipsa definiat motivum seu critérium quo
intelligibili objecto verum assensum ■pratbuil aut aclualiter
praebet. Hac certitudine, respectu plurium tum principiorum
tum conclusionum, omnes singulique homines usum rationis

habentes, potiuntur. — Certitudo philosophica, quam etiam
reflexam, juris, scentificam, logicam, demonstrativam aliisque
similibus vocabulis appellant, est eadem prorsus cum certi­
tudine vulgari qua parte importat firmitatem adhæsionis,
et errandi formidinem excludit; sed differt in hoc quod per
ipsam explicite scitur et assignatur motivum seu critérium
quo mens veritati cognitæ firmiter adhæret : seu, ut verbis
utar S. Augustini, mens per certitudinem philosophicam
scit scire. Quibus præmissis, ad scepticism! absoluti examen
accedimus.
II. Quæstionis definiendæ natura. Quæstio definienda inter
nos et scepticos non est de certitudine vulgari sed de scientifica : non enim una cum scientifica certitudine sceptici
negarunt vel negant certitudinem vulgarem. Quocirca no­
mine scepticismi intelligitur, systema quo affirmatur certitu­
dinis vulgaris nullum motivum esse vel cognosci a ratione
posse ; atque ideo negatur certitudinem philosophicam a sa­
pientibus haberi. Theodorus Jouffroy, e castris rationalista­
rum, discipulus Victorii Cousin, scepticisme addictissimus,
quamvis dogmatismum affectet, in suis Miscellaneis philoso­
phicis, gallico idiomate conscriptis, postquam statuit erronee
fidem cæcam quamvis ineluctabilem in veracitatem rationis
esse totius humanæ certitudinis fundamentum, hæc de scep­
ticisme addit ; « Ratio absolute declarat quod homo sine
motivo credit, seu, quod in idem recidit, non habet jus cre­
dendi... Homo instinctu credit et ratione dubitat... Credimus
scepticismum invincibilem, quia tenemus scepticismum ut
ultimum pronuntiatum reflexionis rationis humanæ supra
seipsam. > Hæc Jouffroy, op. cit. Historiaphilosophiæ, §.III.
De Scepticismo : quæ consentanea sunt placitis veteris scep­
ticismi. Ut enim post Tullium narrat Augustinus, Lib. II,
contra Academicos, Cap. V. et Ep. CXVIII (al. 56) ad Dioscorum, Cap. III. de motivo, seu criterio quo verum a falso dis­
terminaretur, tota sicut apud recentiores ita et apud veteres
philosophos erat quæstio ; consequenter non de certitudine
vulgari sed scientifica.
III. Nota. Nonnulla historice de antiquis Scepticis. Ut
vero aliquo ordine de septicismo loquamur, ipsum dividi­
mus in pyrrhonicum et academicum.
Pyrrhonismus. Pyrrhon Eleus (ante Chr. 380-288), Plistarchi filius, antea pictor erat, Drysoncmque Stilponis filium,
audivit, deinde Anaxarchum ubique sequutus est, sic, ut cum

Gymnosophistis et cum Magis in India congressus fuerit.
Quamvis autem Theodosius, in Sceplicis capitibus, Scepticam
neget vocari pyrrhoniam oportere et a Pyrrhone primum
Scepticam fuisse inventam; communiter tamen Pyrrho ha­
betur ut antiqui Scepticism! auctor, saltem quoad formam,
ut ita dicam, scientificam. Nihil scriptum reliquit; ejus
tamen discipulus Timon, et post ipsum, Ænesidemus, Numenius etNausiphanes doctrinam magistri scriptis commen­
darunt, ad quæ Diogenes Laertius lectores remittit. Scepti­
cism! vero scopus negativus omnino est, nempe evertere
dogmatistarum asserta, quin decretum aliquod ipse proferat.
Unde Pyrrhonis principium fuit nihil esse quod percipi possit;
atque ideo assensus retentionem in philosophiam induxit.
Nihil enim neque pulchrum, neque turpe, neque justum,
neque injustum, ceterisque in rebus omnibus similiter, nihil
esse quod vere esset, sed lege et consuetudine homines omnia
agere aiebat. Huic opinioni vita'ejus consentiebat, cum nihil
quidquam vitaret, omnia subiret. Verum sceptici solam
objectivitatemrealem rerum aut inficiabantur aut in dubium
vocabant, non autem apparentiam in nobis seu earumdem
rerum subjectivitatem. « Quod enim apparet, aiebant, hoc
ponimus; non tamen sic ut revera tale sit. Et ignem quidem
urere sentimus ; an vero urendi vim habeat, assensum susti­
nemus. Atque etiam moveri quempiam, et corrumpi vide­
mus; sed quomodo hæc fiant, ignoramus. » — Cf. Diogenes
Laertius in vita Pyrrhonis. — Scholæ pyrrhonicæ præcipuos
defensores enumerat ipse Laertius in Vita Timonis, qui Pyr­
rhonis auditor fuerat : * Hujus (Timonis), ut Menodotus ait,
successor nemo extitit, sed ea disciplina ratio (Sceptica)
tamdiu intermissa est, donec eam Ptolomæus Cyrenæus
renovaret. Verum, ut est apud Hippobotum et Sotionem,
illius Dioscorides Cyprius et Niolochus Rhodius, Euphranor
Seleucensis et Pray lus e Throade auditores fuerunt..... Eu­
phranorem autem Eubulus Alexandreus audivit, cujus Pto­
lomæus Ptolomæi, Sarpedon et Heraclides auditores fuerunt.
Heraclidis Ænesidemus Gnossius discipulus fuit, qui Pyrrhonios sermones octo libris conscripsit, a quo est Zeuxippus Polites, a Zeuxippo Zeuxis.., quem Antiochus Laodicen­
sis ex Lyco audivit. Antiochi Menodotus Nicomediæ natus,
medicus empiricus et Theodes Laodicensis auditores extiterunt. Mcnodoti vero Herodotus Ariei filius Tarsensis disci­
pulus fuit. Herodotum Sextus Empiricus (vixit circa finem

II et initium sœculi III Ærœ Christianœ), audivit cujus de
Sceplicis decem libri... feruntur, Sexti Saturninus Cythenæus,
et ipse empiricus, auditor fuit. »
Academici. Speusippum, sororis filium, Plato philosophiæ
quasi heredem reliquit. Speusippus autem et Xenocrates,
qui primi Platonis rationem auctoritatemque susceperant, et
post hos Polemo et Crates unaque Crantor, in Academia con­
gregati, diligenter ea, quæ a superioribus acceperant, tue­
bantur. Jam Polemonem audiverant assidue Zeno et Arcesilas. Sed Zeno (ante Chr. 360-263) quum Arcesilam anteiret
aetate, valdeque subtiliter dissereret et peracute moveretur,
corrigere conatus est disciplinam Academiœ platonicæ. Hæc
Tullius, Academicorum placitis addictissimus, Academic,
poster., Lib. I, Cap. IV, et IX. Zeno iste, Cittitus, est parens
Stoicorum, qui ita dicti sunt a <rcoá, porticus, quia Zeno phi­
losophiam suam docuitin Porticu, quam Polygnotus gratuito
pinxerat Athenis, et quæ a varietate picturæ Poecile dicta
est. Zenonis itaque novitatibus strenue sese opposuit Arcesilas secundæ Academiœ fundator. Inter alia autem quæ Zeno
docebat erat definitio criterii, nempe, id verum tunc percipi
solummodo posse, aiebat, quando ita esset animo impressum
ex eo unde non esset, ut esse non posset ex eo unde esset, seu
verum, ut comprehendatur, talia debet præ se ferre signa,
quæ falsum habere nullatenus possit. Porro Arcesilas, ut
fundamentum Stoicismi subverteret, illud critérium a nobis
haberi posse inficiatus est ; ex quo consequebatur omnia in­
certa et dubia sapienti esse. Hoc modo nempe dubio inducto,
Arcesilas sibi persuaserat novas Zenonis doctrinas ab animis
satis pelli posse. « Inde, inquit S. Augustinus, in II Contra
Academicos, Cap. V, n. 11, dissensiones philosophorum, inde
sensuum fallaciæ, inde somnia furoresque, inde pseudo­
meni et soritæ in illius causæ patrocinio viguerunt. »
Carneades (ante Chr. 215-123), qui quartus ab Arcesila fuit,
et tertiæ Academiœ parens, in eadem Arcesilæ ratione per­
mansit, ut Tullius ait, Op., cit., Cap. XII, sed principium
scepticum, nullum verum certo sciri ab homine posse, ali­
quatenus, verbis saltem, mitigavit, concedens verisimile
comprehendi anobisposse. Ut autem sanctus Augustinus ad­
dit, « Et Academicis placuit, nec homini scientiam posse
contingere earum dumtaxat rerum, quæ ad philosophiam
pertinent, nam cætera curare se Carneades negabat. » (Ib.)
Nonmili tenuerunt tum Arcesilaum Carneadem non

vere sed ficte dubitasse, ut scilicet per dubium saltem tur­
bam in stoicas opiniones pronam, continerent, et simul
aurum platonicum sub terra tegerent potius quam insipien­
tibus traderent, ut sese exprimit ipse Augustinus Contra
Academicos, Lib. Ill, Cap. XVII et seqq. — Qualibet ætate,
nt ex relato Theodori Jouffroy testimonio videre est, et ex
dicendis magis erit manifestum, extiterunt homines, qui
Scepticisme plus minusve adhæserunt ; praecipue vero vete­
rum academicorum et pyrrhonistarum patrocinium suscepit
Petrus Bayle (1664-1706). Sit ergo conclusio :
IV. Scepticismus absolutus est intrinseceabsurdus. Proba­
tur. Illud est intrinsece absurdum quod naturae aperte
adversatur, et contradictionibus manifestis implicatur. Atqui
scepticismus absolutus naturae aparte adversatur, et contra­
dictionibus manifestis implicatur. Ergo scepticismus absolu­
tus est intrinsece absurdus. — Major certissima est. Proba­
tur minor per partes.
Scepticismus absolutus naturœ aperte adversatur, seu est
naturaliter vel physice impossibilis. Etenim in confesso est
apud omnes, et unicuique vivide conscientia refert, quod
homines naturaliter scire desiderant : hoc principium neque
ipsi sceptici negant, quippe qui nobis concedunt certitudinem
vulgarem. Et dico scire, non utcumque, sed rigorose accep­
tum, nempe’pro scientia, seu cognitione habita per demonstra­
tionem (41, III). Atqui scepticismus absolutus ita contrariatur
huic naturali sciendi desiderio, ut ,'psum absurdum prorsus
ac ridiculum reddat : namque absurdum est ponere quod
ratio humana dictet ad veritatem scientifice cognoscendam se
natam esse, et quod ipsa simul de veritate certo cognoscenda
dictet omnino esse desperandum. Ergo scepticismus absolu­
tus aperte naturæ ipsi rationali adversatur. — Sed insuper.
Scepticismus absolutus manifestis contradictionibus [im­
plicatur, seu est etiam metaphysice impossibilis. Et revera.
Principium escepticismo proclamatum, nihil certo a nobis co­
gnosci posse, vel de omnibus esse dubitandum, aut est certitu­
dine scientiflca verum, aut est falsum. Si verum, ergo saltem
principium illud certo certitudine scicntifica tenendum est, de
omnibus dubilandumesse;s\ falsum, ergo falsum certo estscepticorum principium de omnibus dubitandum esse. Hoc dilemmate egi egie utitur S. Augustinus contra Academicos, Lib. III.
Cap. IX. n. 18 : « Negant, inquit S. Doctor, Academici sciri ali­
quid posse.Undehocvobis placuit,studiosissimi homines,atque

doctissimi? Movit nos, inquiunt, definitio Zenonis. Cur quæso? Nam si vera est, nonnihil veri novit, qui vel ipsam no­
vit. Sin falsa, non debuit constantissimos commovere. » Hoc
dilemma urget etiam contra scepticos Lactantius, Lib. III.
cap. VI, Divinarum Institutionum.
Dices : Esto principium illud, de omnibus esse dubitandum,
concedatur ut verum a scepticis; sequitur solummodo illud
ipsum principium ut certum esse tenendum : quo concesso,
non propterea scepticismus confutatus est. — Sed contra, et
urgetur magis praecedens argumentum. Etenim, principium
illud, de omnibus est dubitandum, non est principium per se
notum seu immediatum (41, II), ut per se patet, et sceptici
ipsi ultro libenterque concedunt. Est ergo illud principium
mediatum, seu per ratiocinationem illatum a principiis aliis in
omni ratiocinatione necessario suppositis; quæ quidem prin­
cipia ut certissima præsupponere et admittere debet scepticus, si conclusionem illam suam scepticam uti certam sus­
tinere praesumit : secus nonnisi stultissime ut certa daretur
conclusio, quæ dubiis nititur principiis. Consequenter, non­
nisi per apertam contradictionem scepticus suum princi­
pium, de omnibus est dubitandum, ut unice certum sustinet,
cum certum esse principium illud nulla ratione possit, nisi
alia principia uti certissima præsupponantur. — Adde quod
ad inferendam illam scepticam conclusionem, necesse om­
nino est ut principia seu fontes unde nobis cognitiones pro­
veniunt, analysi rigorisissima considerentur, expendantur,
intimaque eorum natura pervadatur : quæ principia seu
fontes sunt, sensus, conscientia, mens, principia ipsa per se
nota,processus rationis tum inductivas tu mdeductivus, aliaque
hujusmodi. Ergo imprimis existentia horum fontium sceptico debet esse certissima : secus quid certo stabiliret esse
dubitandum de proprietatibus rei dubie existentis? Deinde
cum proclamant fontes illos vitiatos esse, atque ad certam
veritatis cognitionem haud posse deducere, aut vitium illud
sibi probe habet demonstratum, aut non : si primum, prin­
cipia suarum demonstrationum, ut certa concedit, valoremque insuper scientificum ipsarum demonstrationum, ac
proinde non de omnibus esse dubitandum; si alterum, nonnisi
ausu plane temerario et stulto, vitium illud quoad fontes
nostrarum cognitionum affirmat. Nempe scepticismus abso­
lutus universalis aut contradictionem aut stultitiam incurrit
manifeste.

V. Nota I. Cum sceptico absoluto universali nulla logice
institui potest disputatio. Probatur. Omnis disputatio debet
proficisci a principiis, quæ ut certa et indubitata a disputan­
tibus teneantur : secus, undenam quæso exordiretur et ad
quem exitum duceretur disputatio? Atqui scepticus absolu­
tus universalis, vi systematis, omnia in dubium vertit, nec
principium quo firmiter consistat admittit. Ergo cum scep­
tico absoluto universali nulla logice institui potest disputatio.
— Quod si forte cum homine, qui scepticismum universalem
affectat, sermonem habere necessitas ipsa compellat, hoc in
casu hæc vel alia similis via tentari potest. Quaeratur in
antecessum ab ipso iitrum verbis quibus utitur aliquid signi­
ficare intendat, an secus. Si nihil intendit significare, sibi
ipsi relinquatur, helleboro potius curandus quam audiendus
rationibusque convincendus, nam derisibile est, inquit S. Tho­
mas, quærere aliquam rationem ab illo, qui nulla utitur ra­
tione. Talis enim in hac disputatione, qui nihil significat,
similis erit plantee. Animalia enim brutaeliam significant ali­
quid per talia signa. (In IV. Metaphysicor. Leet. VI. — Ed. P.
fol. 4a, coi. 4.) Consequenter, « talis non habebit proposi­
tum nec secum, nec cum alio : unde superfluum erit cum
eo disputare... Si autem hoc dederit (verbis scilicet aliquid
velle significare), jam statim erit demonstratio contra eum.
Statim enim invenitur aliquid definitum et determinatum,
quod per nomen significatur, distinctum a suo contradic­
torio, » hoc est, scepticus in hac hypothesi distinguit certo
rem per vocabulum designatam ab alia re ; consequenter
ponit certo unam rem non esse aliam, et sic ponit ut certum
principium contradictionis contra ipsum scepticismum. (Ib.
Leet. VII, fol. 46, col. i.)
Sed inquies : Si scepticus revinci non potest, causa pro
ipso contra nos dicta est; ac insuper, si ita est ut dicimus,
non est ratio cur adiaboremus ad refutandam scepticorum
absurditatem. — Ad primam partem difficultatis dico scepticum haud posse revinci, non impotentia nostra sed irratio­
nabilitate sua : neque enim cum amentibus disputatio ins­
titui potest; numquid ab amentibus ratione vincimur?
Deinde, si nos a disputatione cum sceptico, ob rationem assi­
gnatam, abstinemus, ipse nullam disputationem instituere
potest vera impotentia : nam disputatio principia certa
subaudit, quibus admissis, scepticismus perimitur. — Ad
secundam difficultatis partem respondeo, nobis in animo

haud esse retrahere ab insania voluntaria scepticos, sed ado­
lescentes instruere et praemonere, ne incaute paralogismis
sophistarum commoveantur ac irretiantur.
VI. Nota II. Solvuntur scepticorum objectiones. Reli­
quum nunc est ut scepticorum objectionibus satis facia­
mus.
Objectio prima. Illa doctrina in recta methodo philososophandi retinenda est, quæ maxime remota est ab omni
errandi periculo. Atqui scepticismes absolutus universalis
maxime remotus est a periculo errandi. Ergo scepticismus
absolutus universalis est retinendus.
Resp. Distinguo majorem : Illa doctrina in recta methodo
philosophandi retinenda est, quæ maxime remota est ab
omni errandi periculo et simul certiori via ducit ad veritatis
consecutionem, concedo; et simul præcludit viam ad verita­
tem, nego. — Nego autem minorem; et nego consequens et
consequentiam. —Quid sibi vult scepticismus! Nempe, ut ab
errandi periculo caveat, errorem maximum et pessimum pro­
clamat, mentem adigendo ad contradictiones, eamque a veri­
tate plane avertendo; similis stulto qui, ut vitaret periculum
sumendi venenum, ab omni cibo poluque abstinendum esse
censeret.
Objectio secunda. Qui semel et iterum et sæpe fallitur, aut
nullam aut dubiam solummodo fidem meretur. Atqui hu­
mana ratio, unde scientia acquiritur, el semel et iterum et
sæpe fallitur. Ergo aut nullam aut dubiam solummodo
fidem meretur in scientiis.
Resp. Imprimis retorqueo argumentum : Qui semel et ite­
rum et sæpe fallitur, aut nullam aut dubiam solummodo
fidem meretur. Atqui humana ratio, unde scientia acquiritur,
et semel et iterum et sæpe fallitur, juxta scepticos. Ergo
aut nullam aut dubiam fidem, meretur in asserendo scepti­
cisme. — Respondeo secundo, dist. maj. : Qui etc., fallitur
per se, non meretur fidem concedo majorem; qui etc., falli­
tur per accidens, nego majorem. Et contra distinguo minorem ;
humana ratio, etc., fallitur per se, nego; fallitur per acci­
dens, concedo minorem, et nego consequens et consequentiam.
— Rationem humanam natura sua, hoc est per se tendere
ad veritatis consecutionem nemo sanus negat : omnes enim,
ut Tullii verbis utar, trahimur cupiditate sciendi. Est autem
prorsus contradictorium quod id quod natura sua ad veri­
tatem tendit, natura sua seu per se errori sit obnoxium. Non

fallitur igitur humana ratio per se. At fallitur quandoque
per accidens, vi nempe causæ sibi extrinsecæ, quæ ipsi est
impedimento quominus explicet naturaliter seipsam : eo
ferme modo quo aliæ causæ naturales effectum per se produ­
cunt propriæ naturæ consentaneum, sed quandoque a recta
operatione deficiunt per accidens, ob aliquod scilicet impe­
dimentum eis ab extrínseco proveniens.
Objectio tertia. Subsumes : Atqui humana ratio fallitur
per se. Ergo nulla data distinctio. Probatur subsumptum.
Kalio humanarer se est fallibilis. Ergo per se fallitur et fal­
lit.
Resp. Nego minorem subsumptam. — Ad ejus probationem
distingu antecedens : Ratio humana per se est fallibilis actu,
nego; est fallibilis potentia, subdistinguo : quoad aliqua intelligibilia, concedo; quoad omnia, nego. Et nego consequens
et consequentiam. Ratio humana quia infinita non est, potest
a veritate deficere, sicut homo potest mentiri ; at sicut ex hoc
nonnisi inique infertur quod homo semper actu sit mendax
et per se, ita inferri non potest quod mens semper erret ex
eo quod quandoque errat, vel, cum errat, quod erret per se.
Similiter ex eo quod ratio nostra natura sua sit finita, sequi­
tur quod potentia s&per se fallibilis, sed non quoad omnia
intelligibilia. Sunt enim quædam, ut puto, prima principia
per se nota, circa quæ tam impossibile est quod ratio falla­
tur, quam impossibile est quod ratio humana simul appre­
hendat et non apprehendat objectum : hoc enim apprehenso,
statim et simul apprehenditur prædicatum aliquod ipsi con­
venire vel repugnare necessario. Unde error est impossi­
bilis,
Objectio quarta. In confesso est igitur rationem huma­
nam quandoque falli et fallere. At ratio cognoscitne se falli
cum fallitur? Quod cognoscat est impossibile, quia in hoc
casu seipsam a fallaciaj retraheret. Non cognoscit ergo se
falli ; et hoc dato, de ejus testimonio semper esse debemus
suspecti : quod est præcise scepticorum dogma.
Resp. Imprimis nego consequentiam, quæ nonnisi sophis­
tice infertur. In antecedente enim adversarius loquitur
solummodo de aliquibus casibus, in quibus humana ratio
fallitur, et non per se sed per accidens; et concludit de ipsa
ratione humana ver se et in omnibus casibus. Quamvis enim
ratio humana, cum fallitur, nesciat se falli; asserimus ta­
men rationem humanam necessario et infallibiliter cognos-

cere se non falli, cum certa est de pluribus rebus, seu sit
certa se certo scire, si ita loqui fas est. Hanc secundam
partem non considerat scepticus, vel callide prætermittit ut
incautos sophismate seducat. — Respondeo secundo quod
mens cum fallitur, etsi fallaciam suam non animadvertat,
potest tamen animadvertere aut saltem suspicari de fallaci
ratiocinatione, et prudenter cohibere judicium.
ARTICULUS TERTIUS
(49)

De scepticisfno universali hypothetico.

I. Quæstio.— Scepticism! absoluti absurditatem in aperto
generatim posuimus. Attamen negare nemo potest mentem
aliquando, sive praejudiciorum vi, sive consuetudine vitæ,
sive passionibus, sive aliis de causis, imbui errore potius
quam veritate et quasi certa tenere, quæ dubia sunt aut
vix probabilitatem attingunt. Quod quidem factum rectæ
rerum cognitioni adversum esse de facili conceditur. Quæritur ergo, utrum assumi possit, ut hypothesis universalis
dubitatio de omnibus, quasi rectior et tutior philosophandi
ratio, non quidem ut realiter dubitemus, quod impossibile
esse probavimus sed ut defectus supra dictos vitemus, ri­
mando intentiori analysi nostras cognitiones. En quæstio,
quam in hoc articulo definire intendimus.
II. Cartesius. Auctor iste (1596-1650), tum in opusculo
quod incripsit, Meditationes de prima philosophia, tum in
aliocui titulusestjde Methodo, tumin Principiis philosophice,
quaestionem solvit affirmative jure et facto. Cum enim po­
suisset se posse dubitare de existentia eorum quæ ministe­
rio sensuum accipimus, deque veritatibus metaphysicis,
quæ tum intelligentia tum ratiocinatione habentur, non ex­
clusis principiis primis et per se notis ; animadvertit nullo
pacto se potuisse dubitare de subjecto cogitante. Unde sta­
tuit verum, quod nullum patitur dubium, esse factum indi­
viduals cogitationis et existentiæ, Cogito ergo sum; quod
principium, quamvis enthymematice expressum, non ut
enthymema tamen sed ut facium simpliciter asseritur a
Cartesio, ut ipsemet declarat in responsionibus ad II
objectiones adversariorum. Hæc est famosa methodus carte-

siana, quæ turbas infinitas in scholis excitavit, ab aliis excepti,
ut methodus e cœlo delapsa, ab aliis vero acriter impu­
gnata. Quid autem de illa, meo quidem judicio sentiendum
sit, aperte dicam.
in. Prænotamina quædam. In antecessum concedendum
est viro philosopho, qui sibi veritatem quaerere proponit,
duo esse pernecessaria : Io scire dubitare ; 2° solvere dubi­
tationes quæ plenam veritatis consecutionem impediunt. —
Scire dubitare, hoc est sapienter cohibere judicium circa ea
quæ dubitabilia sunt, et dubia pro certis imprudenter non
assumere, ut alibi (40, IX) jam diximus. — Deinde, solvere
dubita'iones, quæ mentem inquirentem veritatem plurimum
impediunt nam ut Aristoteles ait in III. Metaphysic.,Cap.I.
decet investigare volentes præ opere, hoc est ante opus, bene
dubitare : posterior enim investigatio est solutio priorum du­
bitatorum. Quæ verba exponens Angelicus ib. Leet. I. hæc
scribit : « Dubitatio... de aliqua re hoc modo se habet ad
mentem sicut vinculum corporale ad corpus, et eumdem
effectum demonstrat (est ipsum exemplum Aristotelis). In
quantum enim aliquis dubitat, in tantum patitur aliquid si­
mile his, qui sunt stricte ligati. Sicut enim ille, qui habel
pedes ligatos, non potest in anteriora procedere secundum
viam corporalem; ita ille qui dubitat, quasi habens mentem
ligatam, non potest in anteriora procedere secundum viam
speculationis. Et ideo, sicut ille qni vult solvere vinculum
corporale oportet quod prius inspiciat vinculum et modum
ligationis, ita ille, qui vult solvere dubitationem, oportet
quod prius speculetur omnes difficultates et earum causas. »
(Ed. P., fol. 26; coi. 3, b.) His præmissis atque concessis,
sit conclusio :
IV. Methodus cartesiana rationabiliter admitti nullatenus
potest. Probatur. Methodus illa rationabiliter admitti nulla­
tenus potest, quæ supponit id quod supponi nequit, et ad­
versatur fini propter quem ipsa assumitur ; sibi ipsi repu­
gnat; et ad negationem cujuslibet certitudinis perducit.
Atqui hujusmodi est methodus cartesiana de universali
hypothetica dubitatione. Ergo hæc methodus cartesiana ra­
tionabiliter admitti nullatenus potest. — Major argumenti
est per se manifesta. Probatur minor quoad triplicem suam
partem.
Methodus cartesiana supponit id quod supponi nequii et adversatur finipropter quemassumilur. Et revera. Quamvis hypo-

ART. HI. DE SCEPTICISM!) UNIVERSALI HYPOTHETICO.

<99

thesibus uti prohibitum philosopho non sit, tales nihilomi­
nus hypotheses esse debent quæ possibiles sint, et fini
propter quem ponuntur respondeant, non adversentur, pre­
cipuo cum agitur de methodo philosophandi : secus enim
non sternitur via ad veritatem tutius capessendam, sed aui
occluditur omnino aut redditur difficilior. Atqui, ut demons­
travimus contra scepticos, dubitatio universalis est impossi­
bilis tum physice tum metaphysice, et insuper talis est, ni
ipsa semel posita, præcludatur omnino via rectæ disputationi
et consequenter inquisitioni veritatis (artic. prœced. nn. IV.
et V). Igitur hypothetica cartesiana dubitatio et est impos­
sibilis, seu supponit id quod supponi nequit, et necessario
et simul adversatur fini propter quem assumitur, nemp»
præçludit viam ad philosophandum, esto non absolute, sed
hypothetice et vi methodi.
Methodus cartesiana sibi ipsi repugnat. Etenim Cartesius
ideo dubitationem universalem hypotheticam inducit, quia
diam de ipsa ratione, quæ aliquando falsa pro veris admisit,
vult dubitandum. Sed aliquando falsa pro veris nos admisisse,
nonnisi ratione deprehendimus. Ergo cum Cartesius revocat
in dubium rationis testimonium, hoc ipsum testimonium
veridicum simul enuntiat. Quod est admittere contradictoria
simul esse vera. — Præterea, admittit dubitationem circa
testimonium rationis,quia aliquando falsaproveris admisit,
et simul per manifestam inconsequentiam certissimum ponit
ipsius rationis testimonium circa Cogito ergo sum : nam hoc
factum a conscientia, hoc est a ratione ipsa et a sola ratione
renuntiatur. — Num Cartesius dicet, principium illud, Cogito
ergo sum, majori evidentia mentem ipsam percellere, quam
cæteræ aliæ veritates, nec posse in dubium revocari quin
simul alia via affirmetur? — Sed Io quæstio non est de
majori vel minori evidentia, unde intensior vel remissior
certitudo (40, IV) menti ingeneratur, sed de certitudine prout
importat firmitatem adhæsionis mentis : quæ quidem firmi­
tas æque habetur, ut alibi declaravimus (ibid.), tum a majori
tum a minori evidentia objecti, dummodo talis sit quæ
objectum ipsum ut in se est menti manifestet. Nullo igitur
jure Cartesius veritatem subjecti cogitantis admittit testi­
monio rationis innixus, cum ipsi rationi antea et vi suæ
methodi denegaverit jus firmiter adhærendi veritatibus per
se notis (18, IV). — 2°, Quod si Cogito ergo sum, cum negatur,
alia via affirmatur, etiam id proprium est principii contraZiglurà. Summa philosophica. T. I.

dictionis : impossibile est idem simul esse el non esse : quod
tamen principium Garlesius, ficta hypothesi genii maligni,
quod sibi illuderet (Méditât. I, circa fin.), in dubium hypothe­
tice vertit sicut et alia principia. Imo in dubium semel revo­
cato, esto hypothetice principio contradictionis, nonnisi
illogice asseritur uti certum principium, Cogito ergo sum:
quia, vi hypothesis, dubium est, utrum possim simulcogilare
et non cogitare, simul esse et non esse. — Quocumque igitur se
vertat Cartesius, sibi ipsi aperte repugnat.
Methodus cartesiana ad negationem cujuslibet certitudinis
perducit. Vi enim sui principii ac timore, ut nuper dicebam,
ne\gcnium malignum sibi illuderet, Cartesius dubitandum esse
censuil tum de ratione quæ circa veritates metaphysicas,
hoc est circa objecta a nobis distincta versatur, tum de
conscientia quæ testatur nostras sensationes. Atqui Cogito
ergo sum est veritas objectiva respectu rationis reflexæ, ei
est simul objectum conscientiæ. Ergo vi prioris principii
una cum veritatibus objectivis in dubium quoque vertit
objectum reflexionis psychologicae, quod est subjectum cogi­
tans-, et insuper, labefactato testimonio conscientiæ respectu
sensationis, non est ratio cur veracitas conscientiæ in hypo­
thesi cartesiana admittatur circa Cogito ergo sum. Atqui
omnis certitudo est vel de veritatibus subjectivis vel de
veritatibus objectivis; ergo, hisce veritatibus in dubium
hypothetice revocatis, omnis certitudo necessario evanescit,
et habetur scepticismus absolutus et universalis.
V. Nota. Defensio SS. Augustini et Thomæ. Solent plerique in defensionem Cartesii afferre auctoritatem SS. Au­
gustini et Thomæ, quasi nempe Cartesius in philosophandi
methodo determinanda, horum Doctorum vestigia fuerit
secutus. Sed perperam. Verba quæ ex Augustino citantur
desumpta sunt ex Lib. XI.'de Civitate Dei, Cap. XXVI, ubi sic
legitur : « Sine ulla phantasiarum vel phantasmatum imagi­
natione ludificatoria, mihi esse me, idque nosse et amare,
certissimum est. Nulla in his veris Academicorum argu­
menta formido, dicentium : quid si falleris? si enim fallor,
sum. Nam qui non est, utique nec falli potest; ac per hoc
sum, si fallor. » — Hanc autem S. Augustini sententiam
nihil habere commune cum sententia cartesiana de facili
persuadetur ex ipsa natura doctrinæ quam sanctus Doctor
in loco citato declarat, nempe imaginem Sanctissimæ Tri­
nitatis esse in nobis ex eo quod et nos sumus, et nos esse

novimus, el id esse ac nosse diligimus. Quæ tria, ut ab’Omnibus
diflicultalibus extricata oratio procederet, verissima et cer­
tissima ostendit contra omnia sophismata Academicorum.
Aliud autem est tueri illam veritatem, aliud, sicut Cartesius
facit, cæteris omnibus veritatibus dubium ingerere, ut eam
tanquam unice firmissimam demonstremus. Et hinc est quod
in Libr. De vera Religione, Cap. XXXIX. n. 73, de eadem
dubitatione Academicorum agens, asserit (quod Cartesius
minime concedit), veritatem ipsa dubitatione affirmari : eo
modo quo, negando subjectum cogitans, ipsa negatione affir­
matur. En Augustini verba : * Omnis qui se dubitantem
intelligit, verum intelligit et de hac re quam intelligit certus
est : de vero igitur certus est. Omnis igitur qui utrum sit
veritas dubitat, in seipso habet verum unde non dubitet ;
nec ullum verum nisi veritate verum est. Non itaque oportet
eum de veritate dubitare, qui potuit undecumque dubitare. »
— Relate ad S. Thomam opponitur quod ipse tum in
Summa Theol., tum in Qq. disp., tum in Quodlibetis, tum in
Commentar, in Libros Sententiarum, antequam quæstionem
definiat, ejus veritatem ut dubiam proponit : Utrum, e. gr.,
Deus sit. Quæ methodus non propria S. Doctori, sed com­
munis erat primitivis Scholasticis. — Huic difficultati facilis
est responsio. Aliud enim est dubium movere circa aliquam
peculiarem veritatem, ut Scholastici faciunt, aliud circa
omnes simul et circa fontes ipsos unde nobis cognitiones
proveniunt : una enim veritate dubie suscepta, aliæ præsto
sunt ad ipsam tuendam; sed si omnes funditus et simul
evertantur, quo fundamento niti potest mens ad suscitan­
dum ædificium scientificum? Deinde S. Thomas dubia movet
in quolibet articulo, non quia ipse vel hypothetice dubitet
de veritate concludenda, sed quia de illa dubitant adversarii,
quorum in antecessum exponit rationes, ut postea, declarata
et demonstrata veritate, illas et clarius et efficacius excu­
tiat. Unde inter Scholasticos et Cartesium hoc interest dis­
crimen, quod Cartesius ex se dubitat, Scholastici vero alio­
rum dubitationes primo referunt, non approbando, sed ad
eas confutandas.

LIBER SECUNDUS
DE MEDIIS ASSEQÜENDÆ VERITATIS
SED DE CRITERIIS

Prologus. Asserta menti nostræ possibilitate consequendi
certo veritatem, secundo loco, juxta divisionem datam in
Prologo ad hanc secundam Logicæ partem, dicendum est de
mediis assequendæ veritatis seu de veritatis criteriis. Quæ
criteria alia sunt intrinseca, alia extrínseca, ut auctoritas hu­
mana; et criteria intrinseca alia sunt subjectiva, nempe fa­
cultates cognoscitivæ. alia sunt objectiva, scilicet veritates,
quibus ut principiis in ratiocinando utimur : in omni enim
cognitione duo essentialiter sunt, ratio cognoscens et objectum
cognitum. Quocirca liber iste secundus tria capita complec­
titur, in quorum primo erit sermo de criteriis subjectivis, in
secundo de criteriis objectivis, in tertio de criteriis exlrinsecis.
CAPUT PRIMUM
DE CRITERIIS SUBJECTIVIS

Prologus. Media seu criteria subjectiva sunt, ut jam dixi­
mus, facultates animi nostri cognoscitivæ. Sed facultates
animi nostri expendere officium est tum Psychologies tum
Logicae, sub diversa tamen ratione. Namque Psychologia
earum intimam naturam scrutatur ac determinat; contra
Logica eas solummodo considerat ut sunt media nobis a
Creatore donata ad res cognoscendas. Et sub hoc secundo
aspectu ipsas animi nostri facultates in hoc capite exclusive
considerabimus. Quia vero facultates istæ aliæ sensitivæ
sunt, aliæ intellectivæ : Io dicemus de sensibus externis;
2° de sensu interno qui phantasia communiter appellatur ;
3° de facultate intellectiva prout recentiori vocabulo appel­
latur conscientia; 4° de ipsa facultate intellectiva prout di­
citur mens. A sensibus incipimus, utpote a facilioribus rebus

exordium ducentes, præcipue quia a sensibus originem ali­
quo modo ducunt nostræ omnes cognitiones, ut late iu Psychologia demonstrabimus.

ARTICULUS PRIMUS

(50)
De sensibus externis.
I. Criterii notio. Quia de criteriis iu hac secunda Logicæ
parte sermonem perpetuo habituri sumus, necessarium est
ut criterii naturam breviter hic definiamus, ne de re incerta
aut obscura adolescentibus loquamur. Critérium igitur
(xptxijptov) græce, latine sonat instrumentum judicandi, vim
judicandi, id e quo judicium circa rem aliquam petimus, si
verbum verbo reddas. Nec ab hac significatione abludit illa
qua in scholis philosophicis modo sumitur critérium : etenim
criterii nomine intelligitur, norma seu motivum, seu xó quia,
seu ratio quæ mentem inducit ad assentiendum alicui veritati.
Ut si quæreret aliquis a me, undenam certus sim de mea
existentia, responderem : quia conscientia meam existenliam
refert', hæc causalis (23, IV) est hoc in casu critérium meæ
certitudinis relate ad meam existentiam.
II. Critérium formaliter est quid distinctum tum a facul­
tate cognoscitiva tum ab objecto ut cognito. Quod moderni
critérium dicuut, veteres Scholastici dixerunt objectum for­
male : vocabulum novum acceptamus et antiquum non de­
dignamur. Sive autem dicatur critérium sive objectum for­
male motivum regens mentis nostræ assensum in judiciis
proferendis, asserimus hoc motivum, quocumque nomine
nuncupetur, esse, si formaliter accipiatur, quid distinctum
tum a facultate cognoscitiva, tum ab objecto cognito formaliter acceptis. — Est distinctum a facultate cognoscitiva,
quia facultas ipsa criterio dirigitur, et principium dirigens et
subjectum directum, sicut activum et passivum, formaliter
accepta distinguuntur. — Est distinctum ab objecto cognito,
quia objectum cognitum est terminus assensus mentalis, cu­
jus principium inducens est critérium : principium autem
et terminus, si formaliter sumantur, distincta sunt. — Dixi
critérium formaliter (12, I et II) sumptum, non enim nego
(quod in sequentibus articulis late demonstrabo) facultates-

ipsas et rerum veritatem inter vera mentis nostræ crite­
ria habenda esse. At non sunt criteria præcise ut sunt
facultates et objecta, principium nempe et terminus cogni­
tionum, sed quatenus sunt motiva sufficientia quibus niti­
tur judiciorum nostrorum certitudo. Videlicet facultas co­
gnoscitiva et veritas rei sub uno aspectu sunt principium
et objectum cognitionis; et sub alio aspectu sunt veritatis
criteria.
III. Sensus externi. Sensus externos nobis inesse, eosque
quinque numerari, nempe, visum, auditum, olfactum, gus­
tum et tactum, omnes et experimur et tenemus. — Vocantur
externi, quia organa, quibus actionem exercent, extrinsecus
patent ut oculi, aures, nares, palatus, et organismus tactus
per totum corpus diffusus. — Actio sensuum generice dici­
tur sensatio, quæ specifice sortitur nomina diversa, ducta a
denominationibus cujusque sensus : videlicet sensatio visus
dicitur visio, et sic de reliquis. — Organa sensus dicuntur
sensoria, quæ non] sunt sensus : remanent enim in cadavere,
in quo amplius non est sensus; unde sensus proprie sunt
organa sensoria animata. — Denique objecta, ad quæ termi­
natur sensatio dicuntur sensibilia, non quia sentiunt, sed
quia sentiuntur, ut Augustinus dicit XI. De Civitate Dei, Cap.
XXVII. n. 2.
IV. Sensibile proprium. Porro singuli sensus externi ita
comparantur ad invicem, ut non omnes in idem objectum
ferri possint; ut oculus lucem videt, quam auditus non attin­
git; auditus harmonia soni cantusque delectatur, quam oculis
videre non possumus. Idem dicito de cæteris sensibus exter­
nis. Objectum quod ita cadit sub uno sensu externo ut abalio
sensu externo non sentiatur, dicitur sensibile proprium illius
sensus; hinc lux est sensibile proprium visus, — sonus est
sensibile proprium auditus, etc.
V. Sensibile commune. Contingit nihilominus quod unum
idemque objectum sentiatur a pluribus sensibus externis ;
sicut extensio percipitur tactu et simul percipitur visu. Hu­
jusmodi objecta dicuntur sensibilia communia. Manifestum
est autem quod ad rationem sensibilis communisnon requi­
ritur quod plures sensus œquali ratione illud respiciant, sed
sufficit quod a pluribus sensibus per se, licetdiversa ratione
attingatur. — Differt igitur sensibile proprium a sensibili
communi in hoc, quod proprium ita adæquatur uni sensui
externo, ut pluribus adæquari non possit, ut lux res-

peclu visus el sonus respectu auditus: sed sensibile commune
non adæquatur uni sensui, et ideo plures movere potest (ut
de extensione dictum est), et est veluti conditio necessario
requisita ut sensus a sensibili proprio moveatur : non enim
coloratum, vel sonus, vel odor esse aut sentiri extra sub­
jectum extensum possunt. — Cf. Joannes a S. Thoma. Natu­
ralis philosophice P. IV. Qu. IV. Artic. II.
VI. Nota. Regula circa sensibile commune. Vix necessarium
est notare, quod testimonium alicujus sensus externi res­
pectu sensibilis communis non est acceptandum, absolute
loquendo, nisi prius accedat testimonium aliorum sensuum,
et præsertim illius, qui illud ipsum objectum principaliter
respicit : secus nonnisi temerarie agitur adducendo testem
imperfectum.Sitexemplum. Remus inaquamersus rectus est,
et tamen fractus oculis meis apparet. Remus autem ratione
suæ resistentiœ estobjectumtactus,nonoculi.Intantumautem
remus apparet fractus in aqua, quia ex legibus refractionis
lucis, angulus incidens lucis in aqua non est similis angulo
reflexionis; lucis autem radius non pervenit ad meos oculos
nisi ab aqua refractus. Id demonstrant physici. Quid ergo
ad oculum pertinet de remo renuntiare? Forte de remo in
se? Minime sed illud solummodo quod de remo colligit
luce mediante : cætera ad tactum pertinent. Ergo nonnisi
insulse per solum visus testimonium concluderem fractio­
nem remi : ratio enim dictat jhoc in casu consulendum esse
tactum et standum ejus testimonio. — Cf. S. August., lib. 111.
contra Academicos, Cap. XI. n. 26.
VII. Sensibile per accidens. Tertium genus sensibilis
externi, sensibile per accidens nuncupatur a Scholasticis.
Factum enim constans atque universale est quod cum oculis
et tactu nonnisi, e. g., hominis colorem, figuram, extensio­
nem videamus et contrectemus, hominem tamen ipsum et
videre et contrectare affirmamus certissime. At homo neque
figura est, neque extensio, neque color, neque alia acciden­
tia quæ in ipso sunt, sed est substantia. Hoc objectum, quod
est veluti substratum sensibilium tum propriorum tum com­
munium, dicitur sensibile per accidens.
VIII. Nota I. Doctrina S. Thomæ circa sensibile peu
accidens. Circa sensibile per accidens hæc notatu dignissima
habetS. Ihomas, Leet. XIII. in Lib. II. De Animo : « Sciendum
est igitur, quod ad hoc quod aliquid sit sensibile per acci­
dens, primo requiritur quod accidat ei quod per se est sensi-

bile, sicut- accidit albo esse hominem et accidit ei esse
dulce. Secundo requiritur, quod sit apprehensum a sen­
tiente : si enim accideret sensibili, quod lateret sentientem,
non diceretur per accidens sentiri. Oportet igitur quod per
se cognoscatur ab aliqua alia potentia cognoscitiva sentien­
tis. Et hoc quidem vel est alius sensus, vel est intellectus,
vel vis cogitativa, aut vis æstimativa. Dico autem quod est
alius sensus; sicut si dicamus, quod dulce est visibile per
accidens inquantum dulce accidit albo, quod apprehenditur
visu, et ipsum dulce per se cognoscitur ab alio sensu, scilicet
gustu. Sed, ut proprie loquamur, hoc non est universaliter
sensibile per accidens, sed per accidens visibile, sensibile
autem per se. Quod ergo sensu proprio non cognoscitur, si
sit aliquid universale, apprehenditur intellectu; non tamen
omne quod intellectu apprehendi potest in re sensibili,
potest dici sensibile per accidens, sed statim quod ad occur­
sum rei sensatæ apprehenditur intellectu. Sicut statim cum
video aliquem loquentem, vel movere seipsum, apprehendo
per intellectum vitam ejus, unde possum dicere quod video
eum vivere. Si vero apprehendatur in singulari, ut puta cum
video coloratum, percipio hunc hominem vel hoc animal;
hujusmodi quidem apprehensio in homine fit per vim cogitativam, quæ dicitur etiam ratio particularis, eo quod est
collativa intentionum individualium, sicut ratio universalis
est collativa rationum universalium. Nihilominus tamen
hæc vis est in parte sensitiva : quia vis sensitiva in sui
supremo participat aliquid de vi intellectiva in homine, in
quó sensus intellectui conjungitur. In animali vero irratio­
nali fit apprehensio intentionis individualis per æstimativam naturalem, secundum quod ovis per auditum vel visum
cognoscit filium, vel aliquid hujumodi. »
IX. Nota II. Norma circa sensibile per accidens. Nullum
dubium quod circa sensibile per accidens possit error obre­
pere in sensuum renuntiatione, at non respectu substrati seu
subjecti generice sumpti, quod sensibilibus tum propriis tum
communibus subsit, sed tantummodo respectu subjecti spe­
cifice accepti. Ratio est quia illa ipsa accidentia æque esse
possunt in diversis subjectis, ut color et alia hujusmodi in
homine vero et ficto : unde sensus non fallitur cum generice
renuntiat aliquid subesse illis accidentibus; falli autem
potest cum renuntiat subjectum illud, puta, esse hominem
verum. In nobis ratione utentibus errores isti sensuum de

facili ratione ipsa corriguntur. Qua in re egregie, ut assolet,
S. Augustinus scribit, Lib. XI. De Civitate Dei, Cap. XXVII.
n. 2 : < Omnia corporalia latentes in natura causas habent:
sed formas suas, quibus mundi hujus visibilis structura for­
mosa est, sentiendas sensibus præbent, ut pro eo quod
nosse non possunt, quasi innotescere velle videantur. Sed
nos ea sensu corporis ita capimus, ut de his non sensu cor­
poris judicemus. Habemus enim alium interioris hominis
sensum, isto longe præstantiorem, quojusta et injusta senti­
mus, justa per intelligibilem speciem, injusta per ejus pri­
vationem. Ad hujus sensus officium non acies pupillæ, non
foramen auriculæ, non spiramenta narium, non gustus fau­
cium, non ullus corporeus tactus accedit. »
X. De perfecto sensuum externorum exercitio. Quæ cum
ita sint, jam definire possumus quid requiratur ad perfec­
tum exercitium sensuum externorum; requiritur nempe
sensus recte dispositus tum in seipso, tum respectu medii,
tum denique ratione objecti. — In se primo; nam, ut ait
S. Augustinus, Lib. VII. Confess. Cap XVI. n. 22,palato non
¡ano pama est panis, qui sano suavis est; et oculis œgris odiosa
lux, quæpuris est amabilis. — Respectu médii: nam nimia lux
obcæcat potius quam illuminet oculum, qui etiam nihil in
tenebris videre potest. — Respectu objecti, quod nempe sit
objectum proprium et in debita distantiapo«Zu»i; objectum
enim nimium distans non videtur, sicut non videtur si nimium
oculis adhæreat. — Hæc omnia experientia quotidiana com­
probantur, unde a longiori oratione supersedeo.
XI. Quæstio. Quod sensus externi objecta corporea referant
ut a nobis distincta et extra nos realiter existentia, tam cer­
tum est quam quod certissimum, neque a nemine scepticorum umquam in dubiumrcvocatumest/ac/wmquod unicuique
conscientia testatur, ut Augustinus notat, Lib. III. contra
Academicos, Cap. XI. n. 24. Sed quæritur, utrum sensus in
renuntiando illam corporum existentiam sint criteria veri­
tatis, seu vera renuntient ita, ut, innixa eorum testimonio
mens possit certo asserere revera corpora illa existere extra
nos, sicut sensus ipsi externi testantur? vel contra, utrum
quæ a sensibus renuntiantur ut extra nos existentia, nonnisi
phænomena censenda sint et modificationes ipsorum sen­
suum?— Et nota cautissime, impræsentiarum nullam esse
quæstionem de intrinseca natura corporum, seu mundi
externi sensibilis, sed de hujus objectiva scu reali existentia

exclusive. Sensus enim nedum noncognoscunt essentias objectivas rerum, sed neque possunt cognoscere : illæ enim essentiæ sunt objecta solius mentis. Qua de causa, quæstio defi­
nienda est : utrum sensus externi testificando objectivam
cxistentiam corporum, abstrahendo etiam amodo quo corpora
existunt in seipsis, fallantur, aut saltem falli possint.
XII. Idealismus. Ut Tullius refert, Lib. I. Academic, poste­
rior. Cap. XII, ante Socratem, Democritus, Anaxagoras,
Empedocles, omnes pene veteres, nihilcognosci, nihil percipi,
nihil sciri posse dixerunt, angustos sensus, imbecillos animos,
brevia curricula vitæ, et (ut Democritus) in profundo verita­
tem esse demersam, opinionibus et institutis omnia teneri :
nihil veritati relinqui : omnia tenebris circumfusa esse. Hæc
narrat Tullius, qui tamen antiquorum sententiam, vir acadé­
micas, nimis exaggerat. Nihilominus, scepticismum, quoad
objecta sensuum, apud nonnullos ex veteribus philosophis
viguisse, dubitari non potest, ut ex dictis art. 48, n. III. satis
est manifestum : vidimusncmpe Pyrrhonistas inter alia dog­
mata sceptica, illud docuisse de incertitudine objectivitatis
nostrarum sensationum, quamvis earumdem subjectivitatem
non inficiarentur. — Systema quod nonnisi ideas aut sensa­
tiones subjective acceptas cognitionibus nostris attingi docet,
atque certitudinem conceptuum objecfivorum (1, VI) animo
denegat, idealismus generice dicitur, qui postea in varias
species dividitur, ut suis in locis videbimus. Nunc de idea­
lismo sensisticoseusubjectivismo in ordine ad externa objecta
nostrarum sensationum — Inter recentiores scepticos idea­
listas, quoad sensationum nostrarum reaiitalem objectivam,
quidam accensent Cartesium, qui dubio hypothetico conficto
circa realem objectivitatem sensationum (49,11), salis frigide
conatur postea eamdem objectivitatem restituere. Sed quid­
quid sit de mente Gartesii, jure idealism! insimulatur ejus
sectator Malebranche; quippe qui in suo Opere, De la recherchedelavéritè (Éclaircissement VI. surlepremier livré), aperte
doceat nonnisi fide, innixa auctoritate divinæ revelationis,
nobis constare de corporum existentia. Recentioris idealismi
defensor exstitit Berkeley (1684-1753) qui docuit, rationi pro­
pria esse objecta universalia et spiritualia, sed illi incertam
aut problematicam esse realem corporei mundi existentiam.
Berkelii principiis insistens David Hume (1711-1776), ut ipse
aperte fatetur, ea ad ultimas consequentias sine ambagibus
deduxit, ita ut scepticismi moderni parens non immerito

habeatur. De connexione logica inter doctrinas Cartesii»
I.okii, Berkeley et Humii, agit Dugald-Stewart in suis Essais
philosophiques sur les systèmes de Locke, Berkeley, Prestley!
Horne-Tooke. etc. (vers. Caroli Huret), Premier essai, Gap. III
et IV. Humii scepticismum refutat Kant, sed inaniter; cum
et ipse admittat principium Berkeley, nihil a nobis percipi
nisi nostras perceptiones atque nostras ideas, quod est ipsissi­
mum dogma pyrrhonianum (48, III), eisdem etiam verbis
expressum, et principium idealismi, cuiKant est addictissi­
mus, et ex quo Hume, ut dictum est, scepticismum logice
intulit. — Contra igitur idealismum seu subjectivismum
sensisticum sit sequens conclusio :
XIII. Sensus externi sunt veraces, hoc est criteria veri­
tatis, in referenda realitate corporum extra nos existentium. Probatur. Sensuum externorum veracitatem evidenter
probant, tum natura ipsa nostra, tum ipsa organa sensoria,
tum intrinseca natura ipsius sensationis. Ergo sensuum exter­
norum veracitas in referenda realitate corporum extra nos
existentium est certissime retinenda. — Consequentia patet,
probatur antecedens per partes.
Veracitatem sensuum externorum demonstrat ipsa nattera
nostra. Id tam verum est, ut hæc de Pyrrhone narret Dio­
genes Laërtius in ejus vita : « Aliquando cane irruente per­
turbatus (Pyrrho}, exprobranti dixit, difficile esse prorsus
hominem exuere: pugnandum tamen quoad ejus fieri possit,
primum quidem rebus contra ipsas res, sin minus, certe
ratione. » Igitur veracitas sensuum negari non potest nisi
prius per rationem naturam nostram exuamus; quod est
impossibile, ut patet, atque stultissimum : non enim ratio
nobis data est ut naturam nostram philosophando exuamus,
sed ut eam sequamur et perficiamus : nihilque praeterea
verum esse potest, quod ipsi naturae rationali adversetur.
Ipsa organa sensoria demonstrant veracitatem sensuum
externorum. Sensus nobis inesse, eosque exerceri per elabora­
tum pulcherrimumque organismum extrinsecus patentem,
nonnisi dementissimus negat.Sed ad quid praefatus organismus
exterius patens nisi ad impressiones sensibilium externorum
excipiendas ? Ad quid oculus nisi ad videndam pulchritudi­
nem corporum quæ extra nos sunt ? ad quid aures nisi ad
audiendum ? ad quid tactus nisi ad percipienda dura vel
mollia? Deme ab organismo rationem naturalem ad sensi­
bilia externa, et simul ipsius organismi naturalem disposi-

tiouem omnino inutilem et ridiculam ponis. Aut ergo negan­
dus est ordo tam manifestus sensorii organismi ad externa
sensibilia : quod talis est absurditasut dementiam redoleat;
aut concludendum est quod veracitas sensuum in renun­
tianda existentia sensibilium externorum tam manifesta est
ut ipsi fidentissime sese committere ratio non solum possit,
sed etiam debeat.
Ipsa sensatio denique veracitateni demonstrat sensuum exter­
norum. Ad id probandum sumo duo facta ipsis scepticis idealistis indubia (48, II, et supra, n. XI). — Primum factum est,
sensatione externa repræsentari sensibilia ut mihi extrín­
seca. Undenam hæc apparentia mihi provenit? Non aliam
bypothesim fingere possumus nisi quod, — aut objecta
externa sensibilia agunt in sensus, et in istis suscitant illam
sui repræsentationem, — aut hæc provenit ab ipso orga­
nismo sensorio, seu a natura subjecti sentientis. Nihil est
tertium. At si primum dicatur, habemus intentum circa
voracitatem nostrorum sensuum. — Si secundum assumatur,
cum facultas sensitiva sit a me et in me. et insuper sensatio,
juxta scepticos, sit exclusive subjecti sentientis modificatio,
impossibile est explicare quomodo objectum illius sensa­
tionis mihi tam vivide referatur ut quid mihi extrinsecum et
existens in rerum natura. — Quod argumentum magis urge­
tur ex altero facto, videlicet quod ego sentio me esse inde­
terminatum ad sentiendum unum potius quam aliud, luci­
dum A, potius quam lucidum G; et tameu, quoties
actualiter sentio, sensus meus non indeterminatum sed
determinatum sentit, A vel B vel G. Undenam hæc determi­
natio? Vel a sensu ipso, vel ab objecto. Sed non a sensu,
quia est natura sua indeterminatus, et ab indeterminato
deduci determinatum prorsus repugnat. Ergo ab objecto ipsi
sensui extrínseco. Quocirca, aut negandum est factum sen­
sationis, negando illi objectum; aut ponendum est sensa­
tionis objectum esse corporum extra nos existentium realitatem.
XIV. Corollarium. Quia vero sensus externi non renuntiant
rationi nostræ realitatem mundi corporei, nisi vi proprio­
rum sensibilium quæ per se et immediate attingunt; sequi­
tur quod sensus externi, si habeant conditiones supra, n.X.
recensitas, respectu priorum sensibilium sint criteria verita­
tis. — Quo pacto se habeant ad sensibile per accidens et ad
sensibilia communia, jam diximus

XV. Nota I. De modo quo veritas sensitivæ cognitioni
conveniat. Probavimus hucusque contra idealistas sensus
nostros fallaces non esse, atque proinde mundum corporeum
revera existere extra nos, sicut sensus ipsi constanter et
ineluctabilitcr, et vividissime testantur. Sed hic quaeritur
satis perutiliter, utrum cognitionis veritas, quam perfecte
inesse simplici apprehensioni intellectivæ negavimus (47,1),
insit apprehensioni, seu cognitioni sensitivæ. Quam quæstionem breviter solvere intendimus, antequam idealistarum
difficultatibus occurramus. — Et imprimis quod veritas non
plene atque perfecte sensibus conveniat, conveniat tamen
aliquo modo, iisdem argumentis probatur, quæ adduximus
pro simplici mentis apprehensione et judicio in ordine ad
ipsam veritatem (47, 1 et IV). Diximus enim in apprehen­
sione esse veritatem, quia apprehensio est cognitio ; at imper­
fecto modo, quia veritas logica plene et perfecte nonnisi
judicio inest. Sensus autem revera cognoscunt, sensitiva
perceptione; at minime judicant, quia judicium est actus
proprius rationis. Igitur sensibus non inest cognitionis veri­
tas perfecto modo, quia facultate judicativa carent : inest
autem eis aliquo modo eadem veritas, quatenus cognoscunt,
et etiam quatenus in ipsis est quoddam vestigium judicii,
juxta illud S. Augustini in Lib. II. De Ordine, Cap. XI. n. 33 :
Tenemus quantum investigare potuimus, quaedam vestigia ra­
tionis in sensibus.— Hæc omnia respiciunt sensus in seipsis
consideratos. Verum in nobis sensus conjungitur rationi et ad
rationem ordinatur; unde S. Thomas, Qq. Disp, de veritate,
Qu. I, Artic. XI, rectissime animadvertit quod, sensus est
quodammodo medius inter intellectum et res. Est enim rebus
comparatus quasi intellectus, et intellectui comparatus quasi
res quœdam. Qua de causa, considerato sensu ut quasi
intellectus, nempe ut res cognoscit, reliquum est ut consi­
deremus sensum ipsum in ordine ad intellectum, ut est res
quœdam. Porro hoc secundo modo acceptus, rursus duplici­
ter considerari potest : Io ut est quædam affectio subjec­
tiva, seu ut est sensus affectus peculiari quadam sensatione ;
2° ut est affectio objectiva, referens nempe objectum extrinsecum a quo est sensus affectus, ut supra demonstravimu-.
Patet autem quod sensus primo modo acceptus, est sensus vere
modificatus vel affectus; ut cum afficior dolore, verum est me
esse affectum dolore : et quia res, eo ipso quod res est, dici­
tur vera veritate ontologicaseu metaphysica; veritate meta-

physica verus est sensus in hac hypothesi, et est verum objec­
tum rationis sicut caetera objecta. Secundum quod sensus dis­
ponitur, inquit Angelicus, loc. prox. cit., secundum hoc dis­
positione sua intellectui demonstrat. Unde Augustinus dicit
(in Ub.Devera Religione, Gap.XXXlII. n.fâ.),quod nonpossunt
animo enuntiare nisi affectionem suam. — At secundo modo
accepti sensus possunt intellectui esse occasio errandi. Cum
enim sensus sint utcumque imperfecti, ut supra diximus, ac
in objectum commune vel per accidens sese ferentes, possint
esse errori obnoxii, intellectus ab errore sensuum (qui ut
pulchre loquitur S. Augustinus, Lib. X. Confess. Cap. VI.
n. 9, sunt velut nuntii corporales, renuntiantes omnes prae­
sidenti et judicanti rationi) potest occasionaliter in errorem
induci. Et dico occasionaliter, quia non suntcausæ, sedmeræ
occasiones, quas pars rationalis animæ nostræ potest, ut
supra diximus nn. VI et VIII. devitare et errorem sensuum
corrigere. — Cf. S. August. Lib. el loc. cit. De vera Religione
et S. Th. De veritate, Qu. et art. cit.
XVI. Nota II. Solvuntur idealistarum difficultates. Objectio
prima. Posita objectiva realitate sensationis externæ sequi­
tur quod corpora agant in animum; atqui corpus in animum
agere nullo modo potest; ergo omnino neganda est objectivilas sensationis externæ.
Resp. Distinguo majorem : sequitur quod corpora agant
in animum separatum, nego; sequitur quod agant in ani­
mum ut corpori unitum, seu melius, in organum animatum,
concedo. Et contradistinguo minorem : corpus non potest
agere in animum separatum, transeat; in organismum ani­
matum, nego ; et nego conseq. — Animus noster non imme­
diate subjicitur actioni externorum sensibilium, sed organa
sensoria, quæ sola haud sentiunt, sed quia animata seu
vivificata ab anima sunt; ex impressione autem sensibilium
in sensus, hoc est in organa corporea animata, exsurgit
affectio illa quæ sensatio communiter dicitur. Et esto hæc
actio sensibilium in sensus fuerit nobis inexplicabilis, non
propterea esset deneganda, quia est factum : secus infinita
alia certissima deneganda forent, quorum explicatio nos
latet.— Transmisi autem primam partem contradistinctions
minoris, tum quia ad nostram quæstionem non pertinet,
utrum corpus possit necne agere in animam separatam (ser­
mo enim nobis est de anima ut est corpori unita), tum
quia corpus quamvis in spiritum naturaliter agere nou poir-

sit, non repugnat tamen quod in ipsum spiritum agat aliquo
modo ut instrumentum divinæ omnipotentiæ ; sicut ignis
inferni in animas damnatorum agit, inquantum est instru­
mentum divinæ jusliliœ, ut S. Thomas dicit, Supplem.
Qu. LXX. Artic. III. — Cf. S. Augustin. De civitate Dei.
Lib. XXI. Cap. X.
Objectio secunda. Impressio, seu affectio quam dicimus
sensationem, est quid subjectivum, seu quid immanens in
nobis. Atqui quod est hujusmodi nequit ad reale objectivum
seu extra-subjectivum transferri. Ergo sensatio non debet
protendi ad extra-subjectivum, seu ad corpora extra nos
existentia, ut ad terminum ejus.
fiesp. Distinguo majorem : sensatio ut est affectio sentientis
est quid subjectivum, concedo; ut est cognitio, nego. Et dis­
tinguo pariter minorem: quod est totaliter subjectivum nequit
ad reale objectivum transferri, concedo; quod est aliquo
modo subjectivum et aliquo modo objectivum nequit ad
reale objectivum transferri, nego. Et nego conseq. — Jam
notavimus supra, n. XV. cum S. Thoma, quod sensus et est
res quædam affecta ab objecto sensibili, et est simul cognitio.
Ut est res quædam non dicit nisi seipsum, hoc est quid mere
subjectivum; sed ut est simul cognitio, fertur necessario ad
terminum suum cognitum, nempe, ad objecta externa quibus,
ut supra diximus, exclusive excitatur. Idealist® non dis­
tinguunt in sensu duo illa notata egregie a S. Thoma, et
ideo continue falluntur.
Objectio tertia. Somniantes et delirantes asserunt se videre
et sentire ut extra se existentia, quæ nullo modo existunt.
Igitur, a pari, et nos vigilantes timere et consequenter dubi­
tare jure possumus circa ea, quæ nobis ut extrinsecus exis­
tentia videntur.
Deep. Imprimis mirandum sane est idealistas ad hujus­
modi facta confugere. Delirantes et dormientes testes adhi­
bent? Sed, respondet S. Augustinus, Lib. III contra Acade­
micos, Cap. XI. n. 25 : < Credo sensus non accusari, vel quod
imaginationes falsas furentes patiuntur, vel quod falsa in
somniis videmus. Si enim vera vigilantibus atque sanis re­
nuntiarunt, nihil ad eos quid sibi animus dormientis insanientisque confingat. » Respondeo secundo, objectionem
nullo pacto nocere nostræ conclusioni : nam delirantibus ea
ut vera apparent quæ vera objective non sunt propter defec­
tus existentes in sensibus; est igitur in illis exceptio, quam

uuu sine maxima injuria rationis et providentias divinæ
sceptici in regulam generalem convertunt. Audiatur Tertul­
lianus eloquenter in lib. de Anima, Cap. XVII, contra Aca­
demicos disserens : « Quid agis, Academice procacissime?
totum vitæ statum evertis, omnem naturæ ordinem turbas,
ipsius Dei providentiam excæcas, qui cunctis operibus suis
intelligendis, incolendis, dispensandis, fruendisque fallaces
et mendaces dominos præfecerit sensus. An non istis uni­
versa conditio subministratur? An non per istos secunda
quoque mundi instructio accessit, tot artes, tot ingenia, tot
studia, negotia, officia, commercia, remedia, consilia, sola­
tia, victus, cultus, ornatusque? Omnia totum vitæ saporem
condierunt, dum per hos sensus solus omnium homo animal
rationale dignoscitur intelligentiæ capax et ipsius Academiæ. » — Respondeo tertio, nos hic non agere de phantas­
matibus quæ nobis dormientibus occurrunt, sed de externa
sensatione : quam diversam esse a sensationibus phantasticis
habitis in somnio, unusquisque non solum in vigilia, sed
etiam in ipso somnio aliquando discernit : cum somniando
non raro dubitamus utrum somnia sint somnia vel realitates; quod in vigilia non accidit, imo in vigilia de inanitate
somniorum judicium ferimus.
Objectio quarta. Sensus externi testantur qualitates, quibus
sensus ipsi afficiuntur, ut puta calidi, frigidi, etc., inesse
corporibus, quibus tamen non insunt. Igitur sensuum exter­
norum testimonium fallax est.
Resp. Si qualitates illæ accipiantur ut sunt affectiones sub­
jecti sentientis, verum est quod non in rebus, sed in nobis
sunt; at si accipiantur pro causis a quibus tales affectiones
in nobis producuntur, revera sunt in rebus ipsis. Hinc sen­
satio calidi et frigidi est utique in me, sed objecta, puta ignis
vel glacies a quibus sensatio illa producitur, sunt quid extra
me. — Deinde, ut supra præmonuimus, n. XI. quæstio nos­
tra cum idealistis non est neque esse potest de natura intrin­
seca, neque de modo existendi rerum, quas per sensus exter­
nos percipimus, sed est de existenfia simpliciter rerum
quæ sensus nostros afficiunt. Id sensus renuntiant, et vere
renuntiant; cætera investigare ad rationem perlinet.

ARTICULUS SECUNDUS
(51)
De Phantasia.
I. Pliantasiæ et phantasmatum notio. Phantasia, græcum
vocabulum açavTàÇtu apparere facio, idem est ac latine imagi­
natio: quo nomine intelligitur, animæ nostræ facultas reproducendi insemelipsa sensibilitalis externœ objecta, ipsis objec­
tis absentibus.Quam facultatem nobis inesseexperienta quoti­
diana apertissime testatur, tum in vigilia, tum potissimum
in somno. Species objectorum quæ a phantasia reproducunlur, vocantur phantasmata, quæ nihil sunt aliud quam de specie
corporis corporeo sensu adtracta figmenta, ut Augustinus dicit
Lib. De vera Religione, Cap. X. n. 18 : quæ, prosequitur
S. Doctor, mcmoriæ mandare ut accepta sunt, vel\partiri, vel
multiplicare, vel contrahere, vel distendere, vel ordinare, vel
perturbare,vel quolibet modo figurare cogitando facillimumest.
— Consulto dixi, ipsis objectis absentibus : namque inter sen­
sationem externam et phantasiam hoc interest discrimen,
quod illa nonnisi a præsentia rei excitatur ; contra phantasia
res ipsas, jam per sensationem externam expertas, potest
absentes reproduccre.
II. Phantasia in nobis consociatur exercitio intelligentiæ.
Procul dubio intelligentia est facultas essentialiter distincta
a phantasia et a qualibet alia facultate sensitiva, nobiliorisque
naturæ ; attamen de facto nobis constat quod quemlibet
intelligentiæ actum, in præsenti vitæ statu, phantasia comi:
tatur. Etenim, ut S.Thomas, P. I. Qu. LXXXIV. Art. VII. notat,
«hoc quilibet in seipso experiri potest, quod, quando aliquis
conatur aliquid intelligere, format sibi aliqua phantasmata
per modum exemplorum, in quibus quasi inspiciat, quod
intelligere studet. Et inde est etiam, quod, quando aliquem
volumus facere aliquid' intelligere, proponimus ei exempla,
ex quibus sibi phantasmata formare possit ad intelligendum. » Non est hujus loci quærere et assignare rationem
hujus facti; existentiam ejus innuisse in præsenti nobis
sufficiat.
III. Pericula intelligentiæ ex phantasia. Phantasmata per
se esse ordinata ad coadjuvandam nostram intelligentiam,
ex declaratis in numero præcedenti satis liquet; at nisi ratioZiOLiAnA. Summa philosophica. T. 1.

nabilis cautela adhibeatur, gravissimis periculis intelligentiæ
esse possunt. Et revera, objectum intelligentiæ sunt univer­
salia et spiritualia, et phantasma imaginationis nonnisi sin­
gulare et corporeum exhibet. Accidit igitur non raro, ut
nonnulli vividiori, quam par est, imaginatione affecti, in
phantasmatum objectis non inspiciant intelligentia quod ins­
piciendum est, nempe elementum universale et intelligibile,
sed contra res ipsas intelligibiles et universales scienliæ
veritates phantasmatibus imaginationis metiantur, nihilque
admittere pertinaciter velint quod phantasmati non respon­
deat et imaginationi non arrideat. Quo nihil iniquius, nihil
funestius scientiæ (44, II). Isti assimilantur delirantibus,
quibus ratio, impetu phantasmatum abçepta, putat prae­
sentes habere res, quæ nullo pacto sunt.
IV. Remedia contra pericula imaginationis. Ut ergo phan­
tasiam intra limites suos contineamus, ac pericula, quæ ex
ejus præpotenti influxu provenire possunt rectæ investiga­
tioni veritatis, caveamus, necesse est : — Io reflexione uti,
qua elementum phantasticum ab elemento rationali probe
discernamus; — 2° vi phantasmatum nunquam asserere
imaginatarum rerum actualem seu præsentem objectivant
existentiam, nisi hæc nobis constet testimonio sensuum ex­
ternorum: etenim officium phantasiæ, ut diximus supra, est
retinere et reproducere objecta sensationis externæ, etiam
ipsis objectis absentibus; consequenter de actuali rerum
præsentia non ad ipsam pertinet testificari; — 3° a judiciis
proferendis prudenter abstinere, quoadusque deferveat tu­
multuosus impetus ardorque imaginationis : quod quidem
remedium pernecessarium esse tristis experientia satis superque demonstrat.
ARTICULUS TERTIUS

(52)

De conscienliæ testimonio.
I. Conscientis notio. Nos non solum sentimus et cognoscicimus, verum etiam scimus nos et sentire et cognoscere :
amamus, dolemus, lætamur, aliisque affectionibus successive
subjicimur; et hæc omnia animum nostrum non latent, sed
ea ipse plenissime animadvertit, ut cuique notum est. Fa-

cultas, qua anima nostra proprias affectiones percipit, dicitur
conscientia a conscire, quasi seeum scire. Hoc vocabulum ad
designandam hanc animæ nostræ facultatem moderni philo­
sophi usurpant ; eam vero nomine sensus intimi communiter
designabant antiqui philosophi, qui vacabulo conscientia: in
morali doctrina exclusive utebantur, ad designandam proxi­
mam regulam humanarum actionum.
II. Nota. Conscientia intellectiva et Conscientia sensitiva.
Nullum dubium quod objecta conscientiæ sint non solum
actiones nostræ intellectivæ, sed etiam sensitivæ : ulrasque
enim sentimus. Quia tamen maxima cautela uti debemus
etiam in vocabulis, ne confusio vocabulorum confusionem
idearum ingeneret, præsertim cum agitur de distinctione
servanda inter sensum et intellectum, tutius est et neces­
sarium distinguere conscientiam in sensitivam et intellec­
tivam. Prima affectiones animæ sensibiles renuntiat, altera
vero tum actiones partis sensitivæ, tum et primario
actiones partis rationalis, mentis scilicet et voluntatis.
Conscientia intellectiva nobis ratione utentibus propria est
aliisque substantiis spiritualibus; at conscientia sensitiva
non solum nobis, sed etiam brutis saltem perfectioribus,
omnino convenit. « Arbitror, inquit S. Augustinus in H.
De libero arbitrio, Cap. IV. n. 10, etiam illud esse mani­
festum sensum illum interiorem non ea tantum sentire quæ
acceperit a quinque sensibus corporis, sed etiam ipsos ab
eo sentiri. Non enim aliter bestia moveret se, vel appetendo
aliquid, vel fugiendo, nisi se sentire sentiret, non ad scien­
dum, nam hoc rationis est, sed tantum ad movendum,
quod non utique aliquo illorum quinque sentit. Quod si
adhuc obscurum est, elucescet si animadvertas quod exem­
pli gratia sat est in uno aliquo sensu, velut in visu. Namque
aperire oculum, et movere adspiciendo ad id quod videre
appetit, nullo modo posset, nisi oculo clauso vel non ita
moto se id non videre sentiret. Si autem sentit se non vi­
dere dum non videt, necesse est etiam sentiat se videre dum
videt : quia cum eo appetitu non movet oculum videns, quo
movet non videns, indicat se utrumque sentire. »
III. Conscientiæ objectum. Ex his omnibus colligitur
quodnam sit proprie et exclusive objectum conscientiæ. Vi­
delicet, conscientiæ testimonium extra ambitum internarum
affectionum animæ nostræ non excurrit : non dicit neque
dicere potest quænam sit natura, quæ causæ, quæ relatio­

nes affectionum, quas experimur : hæc enim omnia investi­
gare et definire officium est rationis; sed unice- prædictas
affectiones, ut facta quaedam actualiter exislentia in nobis
testatur. Et hocsedulo notandum est, ne conscienliæ officium
ultra suos limites extendatur.
IV. Quæstio. Hic quæri solet, utrum conscientia respectu
sui objecti sit critérium veritatis, seu tale testimonium, ut
ratio nostra eo freta, possit certo retinere factum quod ipsa
conscientia testatur. Quæ sane quæstio inutilis prorsus vide­
bitur illis, qui tum ex natura conscienliæ tum ex objecto in
quod ipsa exclusive fertur, recte tenent conscienliæ testimo­
nium esse omnino infallibile: attamen ne nihil sine aut pro­
batione aut declaratione relinquamus, et quia non defuerunt
qui conscienliæ veracitatem sunt inficiali, quos inter citantur
t'ichte et Lamennais, sit sequens conclusio :
V. Conscientia intra limites proprii objecti est critérium
veritatis. Consulto dico, intra limites proprii objecti : nun­
quam enim interroganda est aliqua facultas respecti objecti
positi extra sphæram suæ activitatis, sicut est interrogandus
visus non de sono sed de coloribus.— Probatur ergo conclu­
sio : Conscienliæ veracitas, sive consideretur ex natura
objecti quod refert, sive ex natura ipsius conscienliæ, non
potest in dubium revocari, quin simul dubio ipso affirmetur.
Ergo conscientia intra limites proprii objecti est critérium
veritatis. Consequentia est manifesta. Probatur antecedens
quoad utramque partem : et primo.
Ex natura objecti quod refert. Hujusmodi objectum, ut
dictum est, non est aliquid ratiocinatione deductum, sed
factum quo nihil immediatius, nihil intimius, nihil vividius
afficere animum potest, quia objectum seu factum illud, est
ipse animus a/feclus. Atqui factum, eo ipso quod afficit ani­
mum, non potest non afficere, et eo ipso quod animus affici­
tur illo facto, impossibile omnino est ut fallatur in affir­
mando se esse affectum, Pone dubium conscienliæ testimo­
nium; et in hac hypothesi factum afficiens animum, seu
objectum conscientiæ, erit ipsum dubium; ac proinde ex ipsa
ratione objecti, negari non potest conscientiæ veracitas circa
suum objectum testandum, quin simul ipsa negatione affir­
metur evidentissime.
Ex ipsa conscientiæ natura. Namque, si quis dubitet de
conscientiæ testimonio, aut scit se dubitare, aut nescit: non
enim datur medium. Si nesciat, stulte loquitur, et non est

curandus; si sciat, scit procul dubio se dubitare per testi­
monium conscienliæ, quam ipse necesse est habeat ut crité­
rium veritatis ad affirmandam suam dubitationem : nempe
conscientiæ natura talis est, ut ejus veracitas iu renuntiandis
propriis objectis non possit verti iu dubium quin simul invic­
tissime probetur. — Et hinc est quod S. Thomas, Commentar.
in Lib. de Anima, Leet. I, scientiam psychologicam, quam­
vis difficultatibus obsitam fateatur, addit tamen præ aliis
philosophiæ partibus esse certissimam, eo sensu videlicet
quod per conscientiam quilibet experitur in semetipso habere
animam, et hanc'dare vitam corpori.
VI. Nota I. Quo pacto conscientia attingat etiam subjectum
cogitans vel sentiens. Diximus conscientiam ad affectiones
nostras nobis renuntiandas unice destinari. Verum indirecte
et per accidens (eo modo quo diximus — 50, Vil. et VIII. —
de sensibiliter accidens sensuum externorum) refert etiam
subjectum ipsum talium affectionum, non quidem quoad in­
trinsecam ejus naturam, sed ut factum conjunctum objecto
suo proprio. Et revera, affectio a conscientia renuntiata, non
est affectio abstracte sumpta, sed concreta, individua, exis­
tons in subjecto cujus est affectio : nam ex se, cum sit acci­
dens, esse non potest (6, 111 et IV). Ergo eo ipso quod cons­
cientia renuntiat affectionem illam, ut hæc de facto est,
renuntiat simul indirecte et per accidens subjectum affectum.
Qua de causa S. Augustinus, Lib. XI. de Civitate Dei, Cap.
XXVI, ex conscientiæ testimonio vindicabat contra Academi­
corum dubitationes non solum factum cognitionis, sed et
exislentiam nostram, ut videre est in auctoritate allata
art. 49, n. V. Et S. Thomas, loe. cit. De Anima, dicit: hoc qui­
libet experitur in seipso, quod scilicet habeat animam ct quod
anima vivificet. — Consulto autem dixi quod conscientia re­
nuntiat subjectum cogitans vel sentiens, ut factum : nam
considerare naturam ipsius subjecti, non ad conscientiam
ullo modo, sed ad rationem pertinet, cujus est analysim ins­
tituere circa relata a conscientia, ut veritatem facti in philo­
sophicam convertat, et ex factis conscientiæ ad naturam
animi nostri cognoscendam assurgat.
VII. Nota II. De conscientia directa et de conscientia
reflexa. Hæc divisio conscientiæ passim a modernis scripto­
ribus admittitur. Conscientia directa, inquit Balmes, P/ii7o«ophia fundam, Lib. I, Cap. XXIII, nu. 226, et 227, est præsen­
tia pbænomeni in anima, sive phænomenon illud sit sensatio,

sive idea, sive actus, sive quælibet affectio ordinis intellectivi
vel moralis. — Conscientia reflexa est actus, quo anima ex­
plicite cognoscit phænomenon in seipsa existens. Sentio so­
num : sensatio prouti est animæ præsens constituit cons­
cientiam directam; advertentia illius sensationis, seu sentire
vel cogitare se sentire, est conscientia reflexa. — Verum, ut
candide fatear, hæc divisio mihi non satis arridet. Etenim
cum dico : Sentio me sentire, intelligo me intelligere, duo
sunt expressa in his locutionibus, nempe sentire, intelligere
et sensatio sensationis, intellectio intellectionis. Primi actus
non sunt conscientiæ proprie dictæ, sed sensus et intellec­
tus. Ergo secundi actus, qui primos comitantur, sunt proprie
actus conscientiæ, cujus objectum sunt affectiones animi,
hoc est sentire et intelligere. Advertentia ergo, ut ego exis­
timo, constituit formaliter conscientiam : quæ ideo aut tota
dicenda est reflexa, si advertentia illa dici debeat reflexa,
aut tota directa, si ipsa advertentia revera sit directa.
VIII. Nota III. De difficultatibus quæ moventur contra
conscientiæ veracitatem. A difficultatibus referendis quæ
contra veracitatem conscientiæ moventur, supersedendum
duco, ne inutiliter tempus terere videar. Ideo enim ab ad­
versariis arguitur falsi testimonium conscientiæ, quia quæritur testimonium a conscientia de rebus, de quibus ipsa ni­
hil testatur ac testari potest. Quid enim ad conscientiam
utrum judicia mea logice vera sint, vel sensationibus meis
objecta externa respondeant nec ne, aliaque hujusmodi sex­
centa, de quibus non interest conscientiæ aliquid proferre,
neque valet? Quando conscientia mihimetipsi affirmat me
judicare, me velle, me sentire, ceteraque similia, totum di­
cit quod potest dicere : cetera investigare rationis officium
est, non conscientiæ. Ad quæ non animadvertens Felicitas
de La Mennais, in suo Essai sur l'indifférence en matière de
religion, absurda congerit contra veracitatem conscientiæ,
cujus tamen naturam, officium et limites omnino ignorare
demonstrat, ct consequenter suam propriam umbram inse­
quitur et aerem verberat.

ARTICULUS QUARTUS
(53)
De intelligentia et ratione.

I. Intelligente et rationis notio. Quamvis unica sit in
anima noslra facultas intellectualis cognoscitiva, variis tamen
nominibus passim designatur, secundum varia officia ad quæ
natura sua ordinatur. Hinc dicitur conscientia, quatenus affec­
tiones animi nostri refert, ut in præcedenti articulo late
disseruimus; dicitur intelligentia, vel etiam simpliciter intel­
lectus, secundum quod immediate et sine discursu aliquo
nonnullas veritates illico intelligit, ut sunt prima principia,
seu judicia per se nota (41, V) ; dicitur ratio, secundum quod
discursu seu ratiocinatione ab una veritate ad alteram veri­
tatem inlelligendamlnam intelligentia seu intelligere est finis
ratiocinii), a principiis nempe ad conclusiones, procedit.
Fuse de hac re disserit S. Thomas Q. Disp. De veritate,
Qu. XV. Artic. I. Aliis insuper denominationibus designatur,
quæ videri possunt apud ipsum S. Thomam, loe. cit. ; sed,
ne confusio obrepat, eas hic non adducimus: adducemus
ubi sese præbuerit occasio. Duo tantummodo hic notabimus.
Primum est quod hujusmodi denominationes, potius quam
facultatem ipsam, designant actiones diversas ejusdem lacultatis; alterum est quod usu venit ut ratio, intelligentia, mens,
intellectus promiscue usurpentur ad significandam ipsam
facultatem intellectivam. Attamen in præsenti intelligenliam
et rationem sumimus strictiori sensu supra explicato, et duo
quærimus : Io utrum intelligentia in suis judiciis possit
esse errori obnoxia; quod idem est ac quærere, utrum sit
critérium veritatis ? 2° utrum idipsum dicendum sit de
ratione ? Sit igitur :
II. Intelligentia non potest esse errori obnoxia in judiciis
sibi propriis. Hanc conclusionem paucis ostendit S. Thomas,
P. I. Qu. XVII. Artic. III. ad 2 : < Intellectus, inquit, semper
est rectus, secundum quod est principiorum, circa quæ non
decipitur ex eadem causa, qua non decipitur circa quod quid
est (47, III). Nam principia per se nota sunt illa, quæstatim
intellectis terminis cognoscuntur, ex eo quod prædicatum
ponitur in definitione subjecti. » Quæ ratio Angelici alio
modo proponi potest, nempe : Intelligentia judicia illa solum­
modo format, quorum prædicatum includitur in notiono

subjecti, ut supra dictum est. Jgitur aut notionem subjecti
præhabet, aut secus. Si non habet, nullum judicium enun­
tiare potest, ut patet. Si autem habet, ergo simul habet prædi­
catum necessario convenire vel repugnare subjecto : et hanc
repugnantiam vel convenientiam per judicium enuntiando,
impossibile est quod erret, sicut impossibile est quod ap­
prehendendo subjectum, simul ipsum non apprehendat.
III. Nota. Solvuntur difficultates. Antequam ad alte­
ram conclusionem veniamus, opportunum erit hic solvere
difficultates, quæ contra intelligentiæ veracitatem a nonnul­
lis moventur.
Objectio prima. Quidam philosophi inficiati sunt prima
principia immediata seu per se nota, ut Heraclitus, ex anti­
quis, et Hegel, ex recentioribus, negarunt veritatem prin­
cipii contradictionis, Impossibile est idem simul esse et non c se,
et Beguelin in dubium vertit principium causalitatis, Non
datur e/jeclus sine causa. Atqui hujusmodi philosophi erra­
runt procul dubio in intelligentiæ judiciis. Ergo intelligen­
tiæ judiciis potest subesse falsum.
Resp. Distinguo majorem : inficiati sunt voce vel scripto ad
animi ostentationem, concedo; inficiati sunt revera, hoc est
intima intellectus persuasione, nego. Et, transmissa minori,
nego conseq. — De erroribus horum philosophorum sermo
erit suis in locis. Ad præscntem quæstionem quod attinet,
animadverto cum Aristotele agente contra Heraclitum, in
IV. Metaphysic., Cap. VI. necessarium non esse ut quidquid
aliquis verbis dicit, mente etiam teneat vel opinetur. Et
S. Thomas in I. Posterior Analytic.,Lect. XIX. sapienter addit :
* Nihil est adeo verum, quin voce possit negari; nam et hoc
principium notissimum quod, non contingat idem esse et non
esse, quidam ore negaverunt. Quædamautem adeo vera sunt,
quod eorum opposita intellectu capi non possunt ; et ideo
interiori ratione eis obviari non potest, sed solum exte­
riori quæ est per vocem. > (Ed. L., n° 3.) Et paulo ante,
n° 2, dixerat : « Proprium autem est horum principiorum,
quod non solum necesse est ea per se vera esse, sed etiam
necesse est videri quod per se sint vera. Nullus enim potest opi­
nari contraria eorum. »
Objectio secunda. Veracitas intelligentiæ probari non po­
test; veracitas enim intelligentiæ nonnisi per intelligentiæ
veracitatem probaretur : quod esset petitio principii. Igitur
veracitas intelligentiæ ad minus incerta est.

Resp. Distinguo anteced. Veracitas intelligentiæ probari
non potest demonstratione late sumpta, nego; probari non
potest demonstratione stricte accepta, subdistinguo : pro­
bari non potest, quia probatione non indiget, concedo : pro­
bari non potest et probatione indiget, nego. — Rationem
additam iterum distinguo : veracitas intelligentiæ nonnisi
per veracitatem intelligentiæ sub eodem respectu sumptæ
probaretur, nego; sub diverso respectu, concedo. Et nego conteq. Nos non dedimus rigorosam demonstrationem veracitatis intelligentiæ, sed reflexionis ope eam declaravimus. —
Non sequitur autem quod, si aliqua res sit indemonstra­
bilis, eo ipso dubia sit : etenim, demonstratione indigent
quæ per se et immediate menti non innotescunt; quæ vero
immediata evidentia patent intellectui nostro, ut sunt prima
principia quæ intelligentiæ judicia constituunt, ridiculum
esset vel demonstrare. Namque demonstratio tendit ad intelligentiam veritatis; quæ si ante demonstrationem habe­
tur, perfectius habetur, et demonstratio prorsus inutilis
evadit. Distinximus pariter minorem ; non enim involvit peti­
tionem principii per intelligentiam reflexam declarare et in
luto ponere voracitatem intelligentiæ nostræ.
Objectio tertia. Solus Deus est infallibilis. Igitur humanæ
intelligentiæ deneganda est infallibilitas.
Resp. Distinguo anteced. : Solus Deus est infallibilis hoc
sensu quod ipsi soli conveniat infallibilitas absoluta et
imparticipata, concedo-, hoc sensu quod aliis rebus a Deo
non possit convenire aliqua infallibilitas ab ipso Deo partici­
pata, nego ; et contradistinguo conseq. : humanæ intelligen­
tiæ deneganda est infallibilitas absoluta et imparticipata,
concedo; infallibilitas relativa et participata, nego. Ratio
distinctionis alibi data est (48, VI, in responsione ad object.
3). Addo quod quia Deus est essentialiter, infinite et imparticipate infallibilis, inferendum potius est quod mens humana,
quæ a Mente infinita creata est, sit infallibilis finito modo
et quoad aliquas veritates certo dignoscendas, ex quibus ce­
terorum judiciorum in scientiis certitudo pendet : ut scili­
cet mens finita aliqua saltem ratione suam Causam imite­
tur, et ne dicamus lumen vultus divini super nos signatum
nullam veritatem posse illuminare. — Ad secundam igitur
conclusionem veniendum est, videlicet :
IV. Ratio humana in judiciis mediatis per ratiocinium
inferendis per se non fallitur, at falli potest per accidens.

Cur apponam in judiciis medialis per ratiocinium inferendis,
manifestum est ex dictis n. I. hujus articuli. Probatur itaque
prima pars conclusionis ratione jam adducta in responsione
ad argumenta scepticorum (48, V ad 2). Falli per se idem est
ac falli ex intrinseca natura facultatis cognoscitiva;, et in
casu nostro, ex intrinseca natura rationis. Atqui id asserere
de ratione vehementer repugnat. Ergo ratio humana in judi­
ciis mediatis per ratiocinium inferendis per se non fallitur.
— Major probatione non indiget : explicat enim quid intelligatur per tô falli per se. Probatur minor. Fallacia et véraci­
tés, error et veritas mutuo opponuntur; et consequenter ad
invicem pugnant manifeste hæc duo, esse natura sua ordina­
tum ad veritatem, et natura sua in errorem tendere. Atqui ra­
tio humana, ut quisque sanæ mentis concedit, natura sua est
ordinata ad veritatem : quo enim, inquit Augustinus, De vera
Religione, Cap. XXXIX. n. 72,pervenit omnis bonus ratiocina­
tor, nisi ad veritateml Ergo aperte repugnat quod ratio hu­
mana natura sua sit fallax, seu quod ad errorem sit inclinata.
Probatur secunda pars conclusionis (de quajam dictum est
Art. 48, VI. ad 2 object.), quod scilicet ratio humana falli
possit per accidens. Falli per accidens est falli non ex intrin­
seca natura rationis, sed ex aliqua causa quæ impedit rec­
tum exercitium rationis, prout etiam per accidens defectus
contingunt in aliis agentibus naturalibus (42,1). Atqui hujus­
modi impedimentum dari posse, imo de facto dari in pro­
cessu rationis humanæ, constat ex ipsius rationis erroribus
(ibid.). Ergo ratio humana in judiciis mediatis per ratioci­
nium inferendis falli potest per accidens. — Quæ omnia vel
magis patebunt, si ad modum, quo ratio nostra se habet tum
respectu conclusionis vere demonstrate, tum respectu con­
clusionis probabilis, attendatur. Unde sit :
V. In demonstrationibus mens ex necessitate assentitur
veritati conclusionis demonstrate. Sumo demonstrationem
in sensu rigoroso (41, I), quo in sensu conclusio enuntiata
vix probatione indiget. Etenim veritas conclusionis in legitima
argumentatione ita necessario et intime connectitur veritati
præmissarum, ut veritas conclusionis negata importet secum
negationem veritatis præmissarum. Atqui in demonstratio­
nibus mens necessario assentitur præmissarum veritati (su­
pra, n. HI. ad. I). Ergo non potest hoc in casu veritatem con­
clusionis negare quin simul neget concessam præmissarum
veritatem, hoc est contradictione manifesta necessario im-

plicelur. Ad rem S. Thomas, P. I. Q. LXXXIÏ. artio. II :
« Quædam propositiones sunt necessariæ, quæ habent con­
nexionem necessariam cum primis principiis, sicut conclu­
siones demonstrabiles, ad quarum remotionem sequitur
remotio primorum principiorum. Et his intellectus ex neces­
sitate assentit, cognita connexione necessaria conclusionum
ad principia per demonstrationis deductionem. > — At con­
trarium prorsus dicendum est relate ad conclusionem pro­
babilem videlicet :
VI. In argumentatione probabili mens non ex necessitate
conclusioni assentitur. Probatur hæc secunda propositio
iisdem principiis in præcedenti conclusione enuntiatis. Mens
eodem modo adhæret conclusioni, quo adhæret præmissis.
Atqui in argumentatione probabili mens nostra non ex ne­
cessitate adhæret veritati utriusque aut saltem unius præ­
missarum : quia in argumentatione probabili acceditur ad
veritatem (42, II), sed ea non perfecte contingitur (40, XII) ;
intellectus autem nonnisi a veritate evidenti ad assensum ex
necessitate movetur. Ergo in argumentatione probabili mens
non ex necessitateasscntitur conclusioni. « Sunt autem quæ­
dam intelligibilia, iterum Angelicus, loc. cit., quæ non ha­
bent necessariam connexionem ad prima principia; sicut
contingentes propositiones, ad quarum remotionem non se­
quitur remotio primorum principiorum. Et talibus non ex
necessitate assentit intellectus. »
VII. Nota. Solvuntur objectiones (contra rationis humanæ
veracitatem. Reliquum est ut adversariorum difficultatibus
contra veracitatem rationis humanæ satisfaciamus, illis
tamen sepositis, quas alibi (48, V) ex scepticis absolutis ad­
duximus et solvimus.
Objectio prima. Ratio, suis ratiociniis, nullam veritatem
intactam reliquit, omnesque errores æque patrocinata est.
Ergo non habenda est ut veritatis critérium. Ita Felicitas de
La Mennais in opere, Essai sur l'indifférence en matière de
religion, Tom. II. cap. XIII.
Resp. Distinguo anteced. : Ratio natura sua et per se nullam
veritatem intactam reliquit, etc., nego ; ratio per accidens et
ex abusu, concedo; et nego conseq. — Distinctio ex supradictis est manifesta. Auctor citatus incidit in fallaciam quæ est
a r.ecundum quid ad simpliciter (43, IV).
Objectio secunda ex eodem Auctore, loc. cit. Atqui etsi legi­
time ratiocinetur humana ratio, nullam tamen veritatem

intactam relinquit, omnesque errores patrocinatur. Ergo
stat prima difficultas. Probatur anleced. Tunc ratio dicitur
legitime ratiocinari, cum ex principiis certis atque eviden­
tibus conclusiones infert. Atqui nullum est principium tam
certum, ut ex eo oppositæ conclusiones deduci non possint.
Ergo, etc.
Resp. Nego subsumpt. Ad ejus probationem, concessa
majori, nego minorem et conseq. Fallitur de La Mcnnais cum
ex principiis certis atque evidentibus affirmat posse inferri
oppositas conclusiones : ex vero enim antecedente falsum
sequi omnino repugnat (31, VI). — Quod si contrarium con­
tingat aliquando, id non ex ratiocinatione provenit, sed ex
eo quod fallacia admiscetur ratiocinationi.
Objectio tertia ex eodem Auctore, loc. cit. Mentem nostram
mutari in suis judiciis nemo negat. Atqui hæc mutatio prodit
rationis fallibilitatem. Ergo idem quod prius.
Resp. Mentem nostram mutari non in rebus certis, sed
probabiliter cognitis. Quod si aliquando mens etiam a veris
certissimis deficiat, id contingit non per se, sed per accidens,
scilicet vel propter præjndicia et pravas passionum persua­
siones, quæ rationis puritatem deturpant, vel propter syllo­
gismum sophisticum, qui effigiem veritatis præ se ferens,
ab ipsa veritate mentem retrahit.
Objectio quarta, ex eodem Auctore, Op. et loc. cit. Omnis
ratiocinatio præsupponit : Io certam cognitionem, unde
ratio procedit (41, IV) ; 2° veracitatem memoriæ, quæ præmissas ut certas subministrat; 3° veracitatem rationis
ratiocinantis. Atqui : Io nihil certo cognoscimus; 2° nulla
ratio est quæ nobis persuadeat credendum esse memoriæ
voracitati ; 3" veracitas denique rationis probari nequit nisi
per ipsius rationis veracitatem, hoc est per circulum vitio­
sum. Ergo ratio ad nullam certitudinem nos ducere potest.
Resp. Mirandum sane est de La Mennais in oppugnanda
tam acriter veracitate rationis non animadvertisse se impli­
cari manifesta scepticorum contradictione. Undenam enim
tot argumenta congessit ? Nonne ratione ? Igitur innixus
voracitati rationis, rationis veracitatem oppugnavit, et eo
ipso quod hanc veracitatem ut dubiam proclamat, certissi­
mam subaudit et affirmat. — Kespondeo secundo : concedo
primam partem majoris, transmitto secundam, concedo ter­
tiam. Quoad minorem, nego primam partem, quæ est sceptieorum assertio alibi confutata (artic. 48) ; nego secundam

pariem in sensu ab adversario acceptam : quamvis enim
mulla memoria excidant, plura tamen firmiter retinemus,
et de his certissimi sumus tum in ordine intellectivo, tum
in ordinc sensitivo; ut e. g., est memoria quam de patria
et parentibus habemus, et de conclusionibus demonstrativis
aliquando illatis. — Distinguo vero, ut supra (III ad 2),
tertiam partem. Non immoror in explicandis hujusmodi
responsionibus, qui faciles per se sunt, præsertim post
i dicta contra scepticos absolutos et intclligcntiæ veracitatis
impugnatores, quorum sophismata magno apparatu reci­
tavit de la Mennais, vir quidem ingenio potens sed imagina­
tione præpotens. Transmisi autem majoris argumenti partem
quæ respicit memoriam, quia revera ad rectam ratiocina­
tionem non præsupponitur memoria quoad principiorum
veritatem, quæ actualiter a ratiocinante percipitur, sed quoad
principia nonnulla secundaria et mediata, quæ memoria
præcedentis ratiocinationis, actualiter menti fortassis non
occurrentis, ut certa tenemus, et quibus utimur in aliis
nostris ratiocinationibus.
CAPUT SECUNDUM
DE CRITERIIS OBJECTIVIS

Prologus. Deinde (Prolog, ad hunc Lib.) dicendum est de
criteriis objectivis. Et primo quidem dicemus in genere de
criterio objective, quod omni cognitioni certæ præest, scilicet
de evidentia ; — deinde de primis principiis, quibus ratiocinia
nostra nituntur quoad judicia conclusionum ; tertio de doc­
trina Kantiana contra objcctivilatem primorum principio­
rum; quarto denique de doctrina Hegeliana contra veritatem
eorumdem principiorum.
ARTICULUS PRIMUS
(54)

De evidentia.
I. Evidentiæ notio communis. Evidens, nomen est commu­
nissimum cujus significatio clarius ab omnibus intolligilur,

quam valeat explicari. Quid enim, dicimus, est hoc evidentius?
Per quod significamus rem ita patere, esse manifestam, visi­
bilem cuique intuenti, ut de ea inter omnes convenire necesse
sit. Est autem res evidens evidentia, sicut est vera veritate.
bona bonitate, lucida luce, etc. Igitur evidentia abstracte
sumpta est veritatisperspicuitas menti cognoscenti. «Nil clarius
Éuápyaia, ut Græc'v, perspicuitatem, aut evidentiam nos, si pla­
cet, nominemus, fabricemurque, si opus erit, verba. » Ita
Tullius Lib. II. Academ. Prior., Cap. XI. — Quæ evidentia
vocatur etiam lumen objectivum, metaphora desumpta a
luce corporea manifestativa corporum. Lumen, inquit S.
Thomas P. I. Qu. CVI. Artic. I. secundum quod ad intellectum
pertinet nihil est aliud quam quœdam manifestatio veritatis.
II. De evidentia objectiva 'et subjectiva. A recentioribus
philosophis evidentia dispescitur in objectivam et subjecti­
vam, quam divisionem applicant etiam certitudini. Eviden­
tiam objectivam dicunt rei perspicuitatem menti affulgentis,
de qua numero præcedenti diximus; evidentiam vero sub­
jectivam dicuntclaram perceptionem ipsius objecti intellectui
præsentis, in sua perspicuitate. Hinc evidentia objectiva est,
jnxta istos philosophos, certitudo objectiva (40, III) ; et evi­
dentia subjectiva est certitudo subjective accepta (ibid.), quæ
ab objectiva dependet, sicut effectus a causa (ibid..) Hæc
duplex evidentiæ acceptatio in scholis jam prævaluit : atta­
men quia ex recto usu vocabulorum sæpissime pendet clari­
tas idearum et æquivocationum remotio, velim, ut hac in re
philosophi mordicus tenerent rigorosam vocum significatio­
nem, ut scilicet nomine certitudinis designaremus quid sub­
jectivum, nempe assensum seu firmitatem mentalis adhæsionis alicui cognocibili (40, III) ; et nomine evidentiæ quid
exclusive objectivum, nempe perspicuitatem intelligibilis.
Hoc pacto evitaretur periculum confundendi elementum sub­
jectivum cum elemento objective nostrarum cognitionum, et
non indigeremus distinctionibus uti, quoties sermo est de
evidentia et de certitudine.
III. Evidentia immediata et mediata. Sicut autem certi­
tudo in immediatam et mediatam dividitur (40, III), ita et
evidentia, qua ipsa nititur certitudo. —Evidentia immediata
est perspicuitas quam res ex seipsa habet, hoc est perspi­
cuitas non mutuata, in ordine logico, ab alia re; hujusmodi
est evidentia primorum principiorum factorumquc quæ turn
sensatione externa, tum conscientia perspiciuntur. — Evi­

dentia vero mediata est perspicuitas, quam res, respectu
nostri, seu in ordine logico, ex se non habet, sed ab alia
mutuatur; hujusmodi est evidentia conclusionum. Exem­
plum utriusque evidentiæ habes in sole et luna : sol enim
est per se lucidus; at luna, corpus opacum, non lucet nisi
luce participata a sole.
IV. Nota. De idea clara et distincta Cartesii. Evidentiam
sic definivimus (I), ut ad objectum intelligibile exclusive perti­
nere sit dicendum : nam critérium evidentiæ minime con­
fundendum est cum affectione (quæcumque illa sit) subjecti
cogitantis : quam tamen confusionem, scientiæ perniciosis­
simam, non satis devitatam a Gartesio luisse quidam con­
queruntur. Posuit enim ideam claram atque distinctam esse
motivum a quo mens ineluctabiliter movetur ad assensum
certum suorum judiciorum; at quid intelligendum sit per
ideas, utrum nempe potentia intellectiva, vel affectio ipsius
potentiæ, vel aliquid objectivum, non satis clare explicavit ;
imo pro eisdem facultatibus vel actionibus intellectivis
usurpasse, ex ejus responsionibus ad objectiones adversa­
riorum colligi videtur. Ceterum, quidquid sit de mente
Cartesii, cavendum omnino est ne evidentiam objectivam
cum aliquo principio subjectivo confundamus. Ex hac enim
confusione idealismus et scepticismus necessario manant,
ut demonstrat S. Thomas, P. I. Qu. LXXXV. artic. II. per
hæc verba : « Quidam posuerunt, quod vires, quæ sunt in
nobis cognoscitivæ, nihil cognoscunt nisi proprias passiones,
puta, quod sensus non sentit nisi passionem sui organi. Et
secundum hoc intellectus nihil intelligit, nisi suam passio­
nem, scilicet speciem intelligibilem in se receptam... Sed
hæc opinio manifeste apparet falsa ex duobus. — Primo
quidem, quia eadem sunt quæ intelligimus, et de quibus
sunt scientiæ. Si igitur ea quæ intelligimus essent solum
species quæ sunt in anima, sequeretur quod scientiæ omnes
non essent de rebus, quæ sunt extra animam, sed solum de
speciebus intelligibilibus quæ sunt in anima {quod est idea­
lismus) ; sicut, secundum Platonicos, omnes scientiæ sunt
de ideis, quas ponebant esse intellecta in actu. — Secundo,
quia sequeretur error antiquorum dicentium, omne quod
videtur esse verum; et similiter quod contradictoriae essent
simul veræ (quod est principium ad sccpticismum). Si enim
potentia non cognoscit nisi propriam passionem, de ea
solum judicat. Sic «tutem videtur aliquid, secundum quod

potentia cognoscitiva afficitur. Semper ergo judicium potentiæ cognoscitivæ erit de eo quod judicat, scilicet de pro­
pria passione secundum quod est; et ita omne judicium
erit verum (21, VI) : Puta, si gustus non sentit nisi propriam
passionem, cum aliquis habens sanum gustum judicat mei
esse dulce, vere judicabit; et similiter, si ille, qui habet
gustum infectum, judicet mei esse amarum, vere judicabit :
uterque enim judicabit secundum quod gustus ejus afficitur.
Et sic sequitur, quod omnis opinio æqualiter erit vera, et
universaliter omnis acceptio. >
V. Evidentia objectiva est firmissimum veritatis critérium.
Sumo evidentiam objectivam quæ sit revera talis, prouti
nempe hucusque est a me explicata : quo in sensu enuntiata
conclusio vix declaratione indiget. Et revera : critérium
diximus normam seu rationem qua mens inducitur ad
assentiendum alicui veritati (50,1). Atqui norma firmissima
procul dubio dicenda est veritas ipsa menti per se mani­
festa, et per se trahens ad se mentis nostræ assensum ;
veritas autem hoc modo menti manifesta, est, ut supra ex­
plicavimus, ipsa evidentia objectiva. Igitur evidentia objec­
tiva est firmissimum veritatis critérium. — Hinc communiter
dicimus : res patet, res est evidens, claret meridiana luce ; qui­
bus verbis existimamus satis superque assignare rationem,
seu -eo quia adhærcmus firmiter alicui veritati.
VI. Nota. Objectio. Dices cum Balmes, Philosophia fun­
damentalis, lib. I. cap. XXII. n. 216 : hæc regula, evidentia
est firmum critérium veritatis, sumpta ut principium, conver­
titur cum hac propositione : evidens est verum. Atqui hæc
propositio non est evidens. Videtur ergo posse ex hisce prin­
cipiis Balmes inferri, quod evidentia non sit firmissimum
veritatis critérium.
fíesp. In antecessum noto- a clarissimo A.uctore citato non
negari evidentiam esse critérium veritatis, imo explicite
asseri et probari in eodem capite citato et cap. XXIV. ejus­
dem libri. Deinde animadverto a perdocto viro in sua ra­
tiocinatione contra Cartesium et Kant non distingui eviten
tiam objectivam ab evidentia subjectiva ; et inde provenit
æquivocatio, qua sua argumentatio laborat. Etenim cum
dicit, evidens est verum, non esse propositionem evidentem,
aut loquitur de evidentia subjectiva, et in hoc sensu recte
ratiocinatur : potest enim aliquid nobis videri verum, quod
revera in se non sit ; aut loquitur de evidentia objectiva, et

in hac secunda hypothesi falsum omnino pronuntiat. Et re­
vera. Dum dico, verum est verum, enuntio propositionem
evidentissimam identitatis, tum in re tum in ipsa voce, inter
prædicatum et subjectum; similiter dum dico, verum pers­
picuum est verum, enuntio eamdem propositionem, et ipsam
evidentissimam : nam ex eo quod addo perspicuum, nihil
'detraho rationi ipsius veri. Sed verum ut est perspicuum
menti intelligent! est ipsa evidentia objectiva, ut ex dictis in
hoc articulo est manifestum. Igitur nonnisi per aperiam
contradictionem potest hoc secundo sensu dici, non esse
evidens quod evidentia sit firmissimum critérium veritatis,
vel quod principium evidentiæ non sit evidens.

ARTICULUS SECUNDUS
(55)

De primis principiis objeclivis.

I. Primorum principiorum natura. Probavimus alibi (41,
II), omnem demonstrationem procedere ex aliquibus prin­
cipiis per se nolis, a quibus mens synthetice ratiocinando
procedit, et ad quæ analytice, rimando judicia propria,
assurgit; nempe, ut egregie docet Angelicus, Qq. Disp, de
veritate, Qu. XV. De ratione superiori et inferiori, artic. I.
principia prima se habent in ratiocinatione ut principium in
synthesi et ul terminus inanalysi. Ut principium : « quia non
posset mens ex uno in aliud discurrere, nisi ejus discursus
ab aliqua simplici acceptione veritatis inciperet, quæ qui­
dem acceptio est intellectus principiorum. » Ut terminus :
nam « nec rationis discursus ad aliquid certum perveniret
nisi fieret examinatio {analysis) ejus quod per discursum
invenitur ad principia prima, in quæ ratio resolvit. » Necesse
est igitur ut quæramus : Io quænam sint hujusmodi princi­
pia; 2° utrum sint veritatis criteria: ipsis enim ignoratis,
necessario ignoratur basis cognitionis scientiflcæ, quæ est
de objectis; et, si illa principia infirma sint, nihil firmum in
scientia consistere est possibile. Duo igitur illa declarabimus
in præsenti articulo.
II. Prænotamen primum ad solutionem primæ quæstionis.
Inter ceteras demonstrationum species recensuimus (41, IX)
demonstrationem directam, quæ rem esse ex principiis posiZigluba. Summa philosophica.

tivîs rei ipsi intrinsecis et eam constituentibus vel quasi
constituentibus ostendit, et quæ ideo dicitur positive osten­
siva-, ut cum ex natura spiritualitatis alicujus substanti®
ejus immortalitas concluditur; et demonstrationem indirec­
tam, quæ rem ita esse debere concludit ex eo quod absurda
sequerentur si aliter esset, et quæ ideo dicitur ducens ad
impossibile-, ut cum immortalitas animæ humanæ demons­
tratur ex eo quod si secus esset, sequeretur hoc absurdum,
videlicet, quod Deus improvide administraret genus huma­
num, culpas non ex justitia puniendo in hoc mundo, neque
præmia ex sanctitate virtuti concedendo.
III. Prænotamen alterum. Si demonstrationes ad invicem
comparemus, de facili invenitur demonstrationem positivam
qua ostenditur prædicatum convenire subjecto, ut, A esse
B, potiorem esse demonstratione negativa, qua solum con­
cluditur prædicatum subjecto non convenire, ut A non
esse B. Etenim per primam ostenditur et cognoscitur quid
res in se sit, vi identitatis quæ in omni judicio affirmativo
inter prædicatum et subjectum affirmatur; at per secundam
non dicitur quid in se res sit, sed quid non sit, vi negatio­
nis qua ponitur prædicatum subjecto non convenire. Unus­
quisque autem libenter concedit perfectius esse cognoscere
quid sit res in seipsa, quam quid non sit. Adde quod
cum ex præmissis negativis nihil concludatur (33, V), sequi­
tur quod conclusio negativa indigeat una præinissa affirma­
tiva ut probetur. At contra conclusio affirmativa, non ex
negativis sed ex affirmativis præmissis infertur. Igitur con­
clusio negativa logice pendet ab affirmativa, sed non vice­
versa ; et consequenter demonstratio positiva efficacior est
et prior demonstratione negativa. Hæc, compendiose a no­
bis tradita, fuse explicantur ab Aristotele in I. Posteriorum
Analytic., et a S. Thoma, Commentar, in eumdem librum,
lect. XXXIX. — Ex quibus ut necessarium corollarium infer­
tur, primum principium, perse loquendo, esse debere
propositionem non negativam sed positivam : primum enim
principium et notius et prius aliis esse debet; prius autem
negativo est positivum, ut hucusque probatum est.
IV. Prænotamen tertium. Ad rationem primi principii
tres conditiones requirit Aristoteles in IV. Metaphysic. : i* ut
circa ipsum non possit aliquis mentiri vel errare, seu quod
sit notissimum : nam non decipitur homo nisi circa ea quæ
ignorat (40, VU). Batió est, quia nos assentimur cono’usioni

vi principii ; consequenter nisi principium primum sit notis­
simum, nobis esse non posset ratio demonstrandi conclusio­
nem. — 2° Conditio est, ut primum principium non sit con»
ditionalis propositio ; scilicet quod sit per se notum, et non
ex suppositione, sicut accidit in propositionibus conditionalibus (24, II) : etenim primum principium ita debet esse
primum, ut aliud se prius non habeat, a cujus veritate pendeat, sed cetera alia principia seu judicia pendcant in or­
dine logico ab ipso ; veritas autem propositionis conditionalis est quodammodo suspensa, et aliam veritatem subau­
dit ut determinetur (ibid.). — 3* Conditio est, ut primum
principium sit indemonstrabile, et quasi per naturam cognos­
catur, non per demonstrationem : secus esset conclusio, et
consequenter aliquod principium logice prius se supponeret,
ex quo demonstraretur, et non esset logice prius. — Recentiores diversimode proponunt has conditiones nempe quod :
Io non innitatur alio principio ; 2° quod ipso sublato ce­
tera eo ipso corruant ; 3’ quod ipso admisso, saltem indi­
recte alia probentur. Verum hæ conditiones ad tres Aristo­
télicas revocantur.
V. Prænotamen quartum. Cum quaeritur quodnam sit pri­
mum principium, non eo sensu quaeritur quasi illud solum­
modo sit nobis per se notum : nam in omni demonstratione,
ex uno principio nihil concluditur, sed ex duobus, ut ex
legibus syllogismi constat; quæ duo principia ultimo debent
nobis esse per se nota, ut conclusio sit demonstrativa. Sed
in alio sensu, recte notat Suarez. Dispp. Metaphy. Disp. III.
Sect. III. §. III. inquiritur principium ceteris prius, scilicet
vel quia est nobis notius, vel quia in usu seu causalitate est
prius et universalius, vel quia omni modo est indemonstra­
bilius.
VI. Prænotamen quintum. Mirabitur forte aliquis me hic
in Logica de demonstrationum primis principiis agere, cum
hoc ad Metaphysicam pertinere satis evidenter demonstret
Aristoteles in IV. Metaphysic., quem S.Thomas, ibid., lect. VI.
exponit ; sed admiratio facili observatione cessabit. Etenim
Metaphysica generalis agit de primis principiis, ut res quædam sunt, Logica vero de iisdem ut sunt cognoscibilia et
criteria veritatis.Undeet ipse Aristotelesdeprincipiis disserit
in Metaphysica, quatenus ad Metaphysicam pertinet conside­
rare causas rerum, sed de iisdem longiorem sermonem texit
in Logica (ut videre est in I. Posterior. Analytic.), prout de­

monstrationibus deserviunt. Et S. Thomas, Leet. XX. in eumdcm Poster. Lib., hæc sapienter notat: « Alia ratione Dialec­
tica est de communibus et Logica ct Philosophia prima [Metaphÿsica). Philosophia enim prima est de communibus, quia
ejus consideratio est circa ipsas res communes’scilicet circa
ens et partes et passiones, ejus. Et quia circa omnia quæ in
rebus sunt habet negotiari ratio, Logica autem estde operatio­
nibus rationis ; Logica etiam erit de his, quæ communia
sunt omnibus, id est, de intentionibus rationis (2, IX) quæ
ad omnes res se habent. Non autem ita quod ipsa Logica
sit de ipsis rebus communibus, sicut de subjectis. Conside­
rat enim Logica sicut subjecta [objecta') syllogismum, enun­
tiationem, prædicatum, aut aliquid hujusmodi. Pars autem
I.ogicæ quæ demonstrativa est, etsi circa omnes intentiones
versetur, docendo quomodo fiunt demonstrativæ scientiæ,
non tamen procedendo ex communibus intentionibus ad
aliquid ostendendum de rebus, quæ sunt subjecta aliarum
scientiarum. » — Cf. etiam lect. 111. in IV. Melaphysic.
Hisce praenotatis, respondeo tribus conclusionibus quæstioni primæ deprimis principiis. Dico primo :
VII. Primum principium a priori in demonstrationibus
directis seu ostensivis est : Omne ens est sua propria natura.
Probatur. Syllogismus affirmativus nititur hoc principio :
dictum de omni (32, II) : vi cujus principii ,idco aliquod præ­
dicatum affirmatur de subjecto particulari in conclusione,
quia istud continetur sub extensione universalioris subjecti,
cui illud ipsum prædicatum convenire asseritur [ibid.). Sed
qua ratione cognoscitur praefatum prædicatum convenire
subjecto universaliori ? Tripliciter ad hanc quæstionem res­
ponderi potest : aut scilicet prædicatum illud alia demons­
tratione cognoscitur; aut ex alio praedicato conveniente
eidem subjecto infertur; aut infertur ex ipsa natura seu
definitione subjecti. Nihil aliud quartum fingi potest. — Si
demonstratione dignoscitur, habemus alium syllogismum
similem praecedenti; et quia non est abire in infinitum, necesse est pervenire ad aliquid immediate cognitum et non
per demonstrationem. — Si prædicatum ex alio praedicato
infertur, hoc imprimis involvit pariter demonstrationem :
et insuper in hac secunda hypothesi redit quæstio, undenam dignoscatur hoc secundum prædicatum subjecto conve­
nire; quod quidem deprehendi ultimo nequit nisi ex ipsa
natura subjecti. Atqui definitio naturam rei delinitæ mani-

ART. H. DE PRIMIS PRINCIPIIS OBJECTIVIS.

235

festal, cum qua convertitur (15, HI el IV). Igitur universali­
ter formulando definitionem (quæ, ut probavimus, est prin­
cipium ultimatum regens syllogismum affirmativum) tali
modo ut omnes alias definitiones complectatur, dicendum
est quod definitio, quæ primi principii rationem habet in
similibus syllogismis est : Omne ens est sua propria natura,
Dicendo, ens, ponitur subjectum, quod sua extensione omnia
complectitur; dicendo, est sua propria natura, designatur
essentiæ unitas, indivisibilitas, distinctio, quæ unicuique enti
invariabilitcr convenit.— Suarez, op. et loe. supra cit. (n. V),
I. proponit hoc principium : Omne ens est habens essen­
tiam : a quo principio non differt nostrum essentialiter;
sed diversimode illud proposui, quia, ut mihi videtur,
explicitius tradit naturæ definitionem, et rationem primi
nrincipii. Similiter duæ rationes quas adducit, §§ I et VII. ad
probandum et confirmandum assertum, conveniunt cum ea
qupm adduxi.
VIII. Nota. Objectiones. Dices : Io Primum principium
debet esse propositio ; definitio vero non est propositio. —
i Quo pacto in principio adserto verificentur conditiones
assignatæ n. IV.non satis videtur.
Respondeo ad 1, quod, ut cum Aristotele rectissime notat
Angelicus, I. Poster. Analytic., Leet. V. et nos ipsi alibi (22,
VI) innuimus : « Principium syllogismi dici potest non solum
propositio, sed etiam definitio..... Et licet definitio in se non
sit propositio in actu; est tamen in virtute propositio ; quia
cognita definitione apparet definitionem de subjecto vere
prædicari. » (Edi L., n. 9). Ad 2 respondeo quod in nostro
principio conditiones assignatæ perfectissime inveniuntur.
Etenim definitio generice sumpta se ipsa nititur et se ipsa
per simplicem conversionem dignoscitur (15, III et V) ; ipsa
corruente, corruunt cetera quæ de re quacumque dici pos­
sunt ; ipsa admissa, probantur cetera quæ, rei debent conve­
nire. — Sit secunda conclusio :
IX. Primum principium a priori in demonstrationibus in­
directis est illud contradictionis : Impossibile est idem simul
esse et non esse SECUNDUM idem. Probatur. In demonstratione
indirecta non ostenditur res ut est in seipsa, hoc est per prin­
cipia ipsam constituentia, quæ complectitur definitio, sed
per principia extrínseca, quæ tantummodo dicunt rem ita
esse debere, vel ipsi convenire unum aut alterum prædica­
tum, quia secus absurdum cogeremur admittere. Unde de­

monstratio indirecta dicitur etiam ad absurdum. Atqui
absurdum non est nisi insatiabilitas, seu pugna duarum
idearum(8, VII et VIII), quas in uno eodemque subjecto stare
simul impossibile est, et ne mente quidem concipi potest.
Igitur absurdum, quod in demonstratione indirecta infertur,
rejiciendum dicitur vi incompossibililatis supradictæ : quæ
quidem incompossibilitas generatim non exprimitur nisi
principio contradictionis : Impossibile esi idem simul esse cl
non esse secundum idem, hoc est sub eodem respectu, nam
hæc est conditio necessaria oppositionis, ut dictum est(28 I).
Illud ergo principium est primum in demonstrationibus in­
directis. — Ab aliis rationibus adducendis, quæ ex Metaphysica generali vel ideología desumuntur, abstineo, ne extra
limites Logicæ excurram, et ad tertiam conclusionem venio.
Dico igitur tertio :
X. Abstractione facta a speciebus demonstrationum, primum
principium est principium contradictionis. Dico, abstractione
facta a speciebus demonstrationum, quia quid sentiendum
sit respectu peculiaris demonstrationis tum directæ, tum
indirecte, jam in præcedenlibus conclusionibus diximus.
Addo insuper nos hic agere de nobis, hoc est de scientia
nostra, non de Deo, neque de angelis, neque de beatis ac
eorum respectivis cognitionibus. — Probatur conclusio. Nam
illud simpliciter dicendum est principium primum, — quod
ita est indemonstrabile, ut nullo alio priori principio innita­
tur, — ita necessarium ut, ipso sublato, nihil intactum in
ipsa mentis cogitatione relinquatur, — ita firmum ut per
ipsam sui negationem affirmetur, et per ipsum omnia alia
principia seu affirmativa seu negativa, si resolvantur, firmi­
tatem habeant, et demonstrentur demonstratione saltem
extrínseca et declarativa. Atqui hujusmodi est principium
contradictionis. Igitur ipsum habet in scientiis rationem
primi principii. Major constat ex dictis in tertio prœnolamine. — Minor declaratur.
Est indemonstrabile et non habet principium, respectu
nostri, prius se : nam omnis demonstratio ex præmissis fit,
quæ nisi supponantur ita veræ ut simul falsæesse nequeant,
mnil demonstrative conficere possunt ; hoc autem suppo­
nere, est supponere ipsum principium contradictionis ; quod
proinde est indemonstrabile, et prius, respectu nostri, quocumaue alio principio.
Est ita necessarium ut, eo sublato, celera corruant : nam

sublato principio contradictionis, veritas est simul veritas et
non veritas, cognitio et non cognitio, certitudo et non certi­
tudo, conscientia et non conscientia, et sic de ceteris : nempe
nihil omnino intactum remanet, neque in ordine realitatis,
neque in ordine cujusque cognitionis.
Est ita firmum ut negari non possit quin ipsa negatione
affirmetur; et insuper cetera principia per ipsum demons­
trentur, saltem demonstratione extrínseca et explicativa. Et
revera : si quis negaret principium contradictionis, non
utique negaret nisi quia illud crederet esse falsum; sed non
crederet neque diceret illud esse falsum, si retineret illud
esse simul verum. Ergo negando principium contradictionis,
ejus veritas ipsa negatione admittitur. — Deinde probantur
cetera principia; nam'definitio ipsa, quam primum princi­
pium in demonstrationibus directis esse diximus, si debeat
a nobis probari, probatur ultimo per hoc, quod secus esset
natura illa definita et non esset simul talis, ut supponitur :
quod est in medium afferre ipsum contradictionis princi­
pium.
Dixi, demonstratione extrínseca et explicativa : extrínseca
quia principium contradictionis non intimam rei demons­
trate naturam ostendit, sed ita esse debere ex absurdo, quod
secus sequeretur, concludit, ut de demonstratione indirecta
dictum est supra, n. IX; explicativa, quia revera qui negat
alia axiomata, convinci non potest demonstratione proprie
dicta, sed potius declaratione terminorum et conceptuum,
et hac via reduci ad rectam rationem (48, V).
XI. Prima principia demonstrationum sunt firmissima
criteria veritatis. Conclusio ista, qua respondetur sccundæ
quæslioni, n. I. hujus articuli posite, probatione non indi­
get : est enim corollarium præcedentium conclusionum.
Nequeunt enim non esse criteria veritatis principia illa, quæ
ita vera sunt, ut absque aperta repugnantia idearum non
possint non admitti ut vera, et quorum negatio importat
negationem principii contradictionis. — Audialur Angelicus,
Qq. disp. De veritate, Qu. XI. De Magistro, Artic. I : « Certi­
tudo scientiæ, inquit, tota oritur ex certitudine principio­
rum. Tunc enim conclusiones per certitudinem sciuntur,
quando resolvuntur in principia» (ad 13). Ergo « nos certi­
tudinem scientiæ non acciperemus, nisi inesset nobis certitudo
principiorum, in quæ conclusiones resolvuntur t(ibid-).Sequi­
tur igitur quod evidentia, qua ad assenliendnm conclusio-

nibus cum certitudine mens nostra movetur, est ipsa evi­
dentia principiorum ipsis conclusionibus applicata. Sed
principia evidentiam ex se, non ab alio mutuatam habent
(i>4, III). Quocirca, si cvidentiaest veritatis critérium, et ipsa
maxime viget in principiis per quæ ad cetera extenditur,
non possunt principia ipsa objectiva scientiarum non esse
maxime criteria veritatis. — Cf. Artic. cit. per totum, et Qu.
XV. De ratione superiori et inferiori, inter Quæstiones citatas
De Veritate.
XII. Nota. Kantii animadversio circa formulam qua enun­
tiatur principium contradictionis. Quamvis Kant admittat
principium contradictionis, formulam tamen qua communi­
ter exprimitur, nempe: Imposibile est idem simul esse et non
esse secundum idem, rejicit. Nam, ut ipse ratiocinatur, tô im­
possibile superfluum omnino est, quia certitudo apodictica
propositionis ex natura propositionis, seu ex natura subjecti
et prædicati resultare debet; deinde superfluum est tô simul,
quia hæc particula tempus designat, cum contra necessitas
convenienti® pradicaticum subjecto sit a tempore independens, et ex natura ipsa subjecti deprehendenda sit. Quibus
rationibus motus, Kant formulæ communi substituit hanc
suam : Prædicatum quod subjecto repugnat, ipsi subjecto non
convenit. Hæc Kant in suo Opere, Logica transcendenlalis,
Lib. II. Cap. II. Sect. I. citatus a Haïmes, Philosophia funda­
mentalis, Lib.I. Cap. XX. n. 189. — Sed contra: nam utrectissimenotatur aS.Thoma, P. I. Qu. XXV. Artic. III.«Dicitur...
aliquid possibile vel impossibile (non solum respectu ad ali­
quam potentiam, sed etiam) absolute ex habitudine termino­
rum. Possibile quidem, quia prædicatum non repugnat sub­
jecto, ut Socraton sedere, impossibile vero absolute, quia præ­
dicatum repugnat subjecto, ut hominem esse asinum. » Igitur
dum Kant substituitverbo impossibile verbum repugnare,nihil
novi prorsus addit, quia repugnare prædicatum subjecto, et
tale prædicatum eidem subjecto impossibile esse convenire,
idem omnino significant. — Deinde, quod Kant addit circa
simultaneilatem temporis levis momenti est: nam per TÓsmuZ
et secundum idem volumus significare solummodo quod esse
et non esse se mutuo excludunt a subjecto sub eadem omnino
ratione; et hoc sapienter ponitur, quia sub diverso adspectu
vel successive, duo contraria prædicata possunt convenire
subjecto, sicut homo potest esse doctus in aliqua materia,
et indoctus in alia, et prius indoctus et postea doclus. Quo-

circa non rccte in principio contradictionis exprimeretur re­
pugnantia esse et non esse in subjecto, nisi adderetur simul
cl secundum idem : quod adjunctum non solum significat siniultaneitatein temporis, sed generice secundum eamdein
omnino rationem.

ARTICULUS TERTIUS
(56)

De doctrina Kantiana.
I. Philosophia critica. Empirismos (50, XII) considerat
experientiam subjectivam seu phænomenalem ut unicum
objectum cognitionis humanæ : hoc ipso fundamento nititur
Kant, sed in objectis per experentiam habitis statim ele­
menta universalia et necessaria, quæ sunt independentia ab
illis objectis et sunt eorum leges universales et veluLi formae.
distinguit ab elementis singularibus et contingentibus quæ
sunt et transeunt, lia, e. g., in Petro concipitur ratio subs­
tantiae, ratio humanitatis, etc., et substratum substantiæ et
humanitatis, nempe Petrus ipse. Petrus nascitur et moritur,
sed, pereunto ipso, non pereunt formae illæ quibus consti­
tuebatur substantia, homo, etc. Necessarium omnino est ut
duo illa elementa distinguantur, quia non elementum illud
singulare est objectum scientiæ nostræ, sed elementum uni­
versale et necessarium. Porro undenam formae illæ seu
elementa universalia, quæ mens unit objectis expenenliæ,
cum dicit, c. g., Petrus est homo? Non ab objecto ipso ex­
perimental!, inquit Kant, sed ab ipsa mente; et propterea
illa elementa universalia, quæ Kant vocat categorias, sunt
formæ nostræ subjectivae, proindeque a priori, hoc est an­
tecedentes ipsam cognitionem expérimentaient. Hujusmodi
formæ sunt elementa pura, et objecta nostræ cognitionis
purae seu intellectivæ : quibus utrum respondeant noumena
seu intelligibilia, entia extra nos haud scimus, sed objecta
intelligibilia, in se, sunt transcendentia vires humanæ
cognitionis. Et tamen, inquit Kant, ratio ex una parte, natu­
rali et præpolenti impulsu fertur ad cognoscenda hujusmodi
transcendentia, Deum, animam humanam, etc., seu ad tribuen­
dam objcclivam rcalilatcm formis; sed ex alia parle necesse

esl at fateatur, objecta illa'transcendere omnino suam faculta­
tem. Hinc antinomia!rationis humanæ (avvivopla), noc est, le
gis adversus legem repugnantia in mente nostra. — Quibus ex
principiis inferebat : Io cognitiones nostræ objectivæconch:duntur intra limites subjecti, tum quoad objecta experientiatum quoad objecta intelligentiæ; 2° quia autem formœ, qua
objectis experientia applicatæ ea elevant ad ordinem scientiflcum, non ab objectis ipsis menti proveniunt, sed a spon
taneitate mentis fluunt et objectis experientia applicantur
(unde judicia synthetica-a-priori [19, V et VI] emergunt), di­
cendum est, non quod objecta sint leges scientiæ seu veri­
tatis nostræ ralionis, sed verius quod ratio ipsa est regula
veritatis objectorum scientiæ. Hæc sunt principia philosophiæ criticæ, quam parens suus Kant (Kœnigsbergæ natus
anno 1723, ibidemque mortuus anno 1804) late exponit et
defendit in suo Opere, Critica ralionis purae.
II. Nota. Idealismus Kantii cum antiquo comparatus
Idealismum criticum ab antiquo idealismo Protagoræ non
differre substantialiter, fatentur ipsius Kantii laudatores, quos
inter videri possunt Carolus Villers, Philosophie de Kant.
P. IL Art. XV. et L. F. Schon, Philosophie transcendentale,
passim. Et revera Aristoteles, XI. Melaphysicorum. Cap. V. de
Protagora loquens ait: «A Protagora dictum est..., omnium
rerum mensuram hominem esse », scilicet secundum sensum
et intellectum, ut ex eodem Aristotele, libro XI. Metaphysieorum, addit S. Thomas, Leet. V. in fine. Quibus verbis ip­
sissimam doctrinam Kantii expressam habes. In utroque
enim habemus idealismum subjectivum, hoc est systema quo
nobis denegatur certitudo et cognitio objactivitatis rcalis
extra nos existentis, et coarctatur omnis nostra cognitio ad
cognitionem phœnomeni seu apparenliœtum sensitiva tum in­
tellectiva. Hinc formœ et objecta nostrarum cognitionum sunt
a subjecto ipso cognoscente; nempe objecta seu phanoinena sensibilitatis sunt a subjecto sentiente; formœ vero
objectorum intelligentia sunt a subjecto intelligente. —
Dixi ab idealismo critico nobis denegari cognitionem realis
objeclivitalis; et hoc nota. Nam Kant æquivoce sumit voca­
bulum objectivum, ut notatur etiam ab Hegelio {Logique.
etc., ut artic. seq., §. XLI. Zuzáis 2, pag, 291) : siquidem
dicit objeclivum objectum ut cogilalum, conceptum forma­
lem, quod est universale et necessarium, ad differentiam objecti
sensationis quod vocatur ab ipso subjectivum; at non quasi

obittlwum sit objectivum reale seu extramentale, ut nos in•elligimus (i, VII). Unde, ut nulla æquivocandi occasio
haberetur, auoties quæstio cum idealismo nobis occurrit,
non diximus simpliciter objectivum, sed reale objectivum
vel objectum extramentale.
III. Doctrina Kantii, seu idealismus criticus admitti nulla­
tenus potest. Ut ex traditis explicationibus est manifestum,
Kantii doctrina convenit cum doctrina empirismi Humii,
qua parte ad simplicia phænomena subjectiva reducit cogni­
tionem sensitivam. Imo vero, ut ipse Hegel notat in sua
Logica, §.XL, p. 288 (traduite par Vera), neque scepticis­
mus Humii denegat ['actum, quod nostris cognitionibus in­
sint determinationes universalitatis et necessitatis : quod
quidem factum a philosophia critica præsupponitur et alia
via explicatur, adhibitis nempe formis subjectivis a spontaneitate rationis provenientibus. Igitur contra Kant valent
quæ contra doctrinam Humii seu contra scepticismum em­
piricum supra attulimus (50, XHI). Insuper de noumenis alibi
erit sermo. Qua de causa impræsentiarum de phænomenologia, ut ita dicam, intellectuali, seu de formis vel categoriis
unice sermo est habendus ; quas categorias Kantianas pror­
sus repugnare contendimus. — Et revera :
Qua de causa formœ Kantianæ a priori ponuntur ? Nempe,
quia esse non possunt ab objectis sensibilis experientiæ,
quæ contingentia sunt et individua. Sed, pari ratione, indi­
viduum et contingens est ipsum subjectum cognoscens.
Ergo, si formœ illæ in objectis experientiæ esse non possunt,
neque ab objectis animæ provenire, eadem omnino ratione
provenire non possunt a subjecto cognoscente ; et sienegandæ essent ipsæ formæ, a quarum positione sumit exordium
et quibus totum nititur systema Kantianum de a-priorismo.
Sed demusaspontaneitate animæ nostræ formas illas esse
posse ; in hac hypothesi, aut sunt in anima nostra a prin­
cipio extrinseco, aut a principio intrinseco, nempe ab
essentia ipsius animæ. — Si a principio extrinseco, procul
dubio hoc principium est objectivum aliquod exlramentale, cujus formœ Kantianæ sunt similitudines, seu repræsentationes, seu ideæ, et ad quod essentialiter per
ideas istas terminatur cognitio : consequenter noumena, seu
entia intelligibilia ut in se sunt, non solum nos non latent,
ted principaliter et primo a nobis intelliguntur. — Hoc

argumentum, quoad substantiam, urget S. Thomas P. I.
Qu. I.XXXIV. Artic. I, contra Platonem, qui, ut a sensismo
sceptico Ileracliti aliorumque sensistarum caveret, in idealismum impegit fere iisdem principiis, quibus Kant criticismum
amplexus est ad evitandum scepticum empirismum Humii.
Si a principio intrinseco, neccsse est ut formæ illæ : Io
aut sint simplices subjectivæ modificationes animæ ; et in
hoc casu habemus quod ratio veri vel falsi est quid mere
subjectivum et varium secundum diversas modificationes
individuorum, ut logice inferebat Protagoras, « nihil aliud
dicens, ut refert Aristoles, loc. cit., nisi id quod unicuique
apparet, hoc etiam esse verum. Hoc autem posito, idem
accidit esse et non esse, et malum et bonum esse, et celera
quæ secundum oppositas dictiones dicuntur : propterca
quod plerumque his quidem hoc apparet, istis vero con­
trarium esse horum; mensuram autem esse, quod uni­
cuique appareat. » Quod est negatio principii contradictio­
nis, cujus veritatem ipse Kant nobiscum admiltit. —2° Aut
necesse est ut eædem formæ sint quid objeclivum ; et in hac
secunda hypothesi principium totius objeclivilalis esset ipsa
mens humana quasi forma formarum seu idearum omnium.
Sunt autem ideæ seu formæ illæ infinilæ. Esset igitur mens
humana infinita : quod est præcise pantheismus egoislicus,
quem Fitchte, Kanlii discipulus, ex doctrina magistri intu­
lit. — Vide, si placet, quæ de subjectivisme scripsimus in
Propœdeutica etc., Lib. I. Cap. VI.
IV Nota. Doctrina SS. Augustini et Thomæ. De hoc argu­
mento pluries tractat S. Augustinus : < Mens enim humana
de visibilibus judicans, potest agnoscere omnibus visibilibus
se ipsam esse meliorem. Quæ tamen cum etiam se propter
defectum profectumque in sapientia fatetur esse mutabilem,
invenit supra se esse incommutabilem veritatem. » Hæc
S. Doctor in Lib. LXXXIII. Qq., Qu. XLV. n. I, et alibiyiassim
Et S. Thomas hoc simili argumento perstringit idealismum
criticum, vocabulo novum, re autem perantiquum : « Nullus
intellectus creatus potest se habere ut actus (seu forma,
origo, principium) respectu totius entis universalis: quia sic
oporteret quod esset ens infinitum (quia entia inlelligibilia,
in quæ distribuitur ens universale,sunt revera infinita). Unde
omnis intellectus creatus, per hoc ipsum quod est (creatus
et consequenter finitus essentialiter), non est actus omnium
intelligibilium (ac consequenter dicendum omnino est

centra Kantium quod intellectus nosier aclualur ab ipsis intelftgibilibus, ad quæpassive se habet, hoc est, ab ipsis regulatur
el mensuratur in propriis cognitionibus). > Hæc ab Angelico
traduntur P. I. Qu. LXXIX. Artic. II.. ubi probat, sensu hic
supra declarato, intellectum nostrum esse potentiam passi­
vam. seu non regulantem objecta, sed mensuratam etregulatam ab ipsis.

ARTICULUS QUARTUS

(57)
De doctrina Ilegcliana.

I. Heraclitus. Refert Aristoteles in XI. Mclaphysicorum,Cap.
V. principium contradictionis fuisse negatum ab Ileraclito
fanteJ.-C. 500) : qui ponens affirmationem et negationem
simul esse pariter veras, inferebat esse pariter veram om­
nem propositionem tam affirmativam qnam negativam. Item
ponens inter affirmationem et negationem esse aliquod me­
dium, exinde inferebat neque affirmationem neque negatio­
nem esse veram, et per consequens omnem propositionem
esse falsam. Quæ omnia, ut patet, important negationem
principii contradictionis. Hujus erroris duplicem causam
assignat Aristoteles, nempe malerialismum et idealismum.
Principium malerialisticum magis, ut videtur, Heraclito
placuit, Anaxagoræ, Democrito, aliisque ; principio autem
idealistico usus præcipue est Protagoras. De idealismo dic­
tum est in præcedenti articulo ; nunc de materialism! argu­
mentatione, quæ hoc modo formulari potest : — Omne ens
quod fit, antequam fiat est non-ens. Sed omne quod fit, non
fit ex nihilo sed ex ente. Ergo non-ens, antequam fiat ens
præexistit in ente a quo fit ens. Igitur non-ens est non-ens in
scipso et simul est ens in sua causa. — Ab hac argumenta­
tione existimo quoad substantiam non differre argumenta­
tionem Hegelii imitatoris Heracliti, « Fieri, inquit Hegel,
continet determinationem toù esse et sui contrarii non-esse-,
quæ duæ determinationes uniuntur in una et eadem repreesentatione, ita nempe ut fieri sit unitas too esse et toü non-esse»
Quod insuper declarat exemplo too fieri et too principii.
i Res non est adhuc in suo principio-, nihilominus principium
est non simplex nihilum rei, sed continet etiam suum esse,

Ipsum ergo principium est etiam aliquod fieri, sed fieri in
quo jam invenitur expressus ordo ad ulteriorem explicatio­
nem.! (Logique de Hegel, traduite... par A. Vera, 2e ¿ait.,
g.LXXXVHI. pag. 407 et seq.).
II. Critica. Abstineo a repetendis argumentis, quæ contra
scepticos adducta sunt, ad refellendum hunc Heracliti scepticismum ; atque insuper non ea hic afferam quæ ex Meta­
physica adduci possunt, præcipue contra illud principium,
ex nihilo nihil fit. Solummodo sistendum est in processu
materialism!, ut ejus falsitatem breviter demonstremus. Cum
ergo dicitur quod ens quod fit, antequam fiat non est, hæc
propositio duos habet sensus. Aut enim intelligitur quod
ens antequam fiat est non-ens reale; aut intelligitur quod
est non-ens tum reale tum ideale. In primo sensu conce­
ditur propositio ; sed in secundo, absolute negatur : etenim
si ens faciendum non est reale, est tamen ideale, hoc est
possibile ; et consequenter est nihilum reale sicut est realiter non-esse, sed non est nihilum ideale, et ideo, ut ideale
non est non-esse, sed distinctum essentialiter a non-esse. Hinc
tres gradus possumus distinguere : lm, esse reale ; 2m, nonesse reale,sed esse ideale, quod est nihilum solummodo reale,
seu negatio secundum quid-, 3ra, non-esse tum reale tom ideale,
quod est negatio absoluta, seu impossibile. Sophistice ergo
et falso concluditur contra principium contradictionis, quod
esse ideale simul et secundum idem sit vel conlineat esse et
non-esse, vel quod esse sit in non-esse, et non-esse in esse, ut
phrasi Hegeliana utamur : nam esse-ideale non est non-esse
ideale, hoc est negatio absoluta ; et, si est non-esse reale,
quatenus est seu habet hoc non esse seu negationem secun­
dum quid, non est, simul et secundum idem, esse. Igitur
adversarii argumentando modo prædicto non opponunt ne­
gationem affirmationi, et to non-esse tip esse secundum idem
et simul, sed secundum diversa et successive, et confundunt
negationem absolutam cum negatione secundum quid. Hinc
fallaciæ. — Quæ generatim animadversa, multo magis ur­
gentur quando consideratur ens faciendum, ut præcxistens
in sua causa. Hæc enim præexistentia non est aliquid entis
faciendi, ut adversarii dicunt in argumento præcitato.sed est
virtus causæ, distincta realiterab illo ente, et quæ positiva
est, et, quatenus talis, nullo modo negativa. Quocirca falso
concluditur quod non-ens in sua causa præexistens sit ens;
sed verum est quod inseipso consideratum sit realiter non-

ART. IV. DE DOCTRINA HEGELIANA.

245

ens in se, sit rcaliter non-ens in sua causa. — Similiter ad
sophisma Ilegelii respondemus quod non-ens, praecise ut
tale, non est in fieri : quia quod est in fieri non est simplici­
ter non-ens, quamvis non sit adhuc illud ens completum,
quod habetur quando cessat fieri et est esse completum. Sed
de Hegelio alia sunt addenda.
III. Hegel. Empirismo Humii, sicut et criticismo Kantii,
Hegel (1770-1831) suam suffecit philosophiam speculativam.
Ex antiquis philosophis non Platonem, non Aristotelem,
sed scepticosprædiligit, quorum scepticismum dicitprœstantem et distinctum a scepticismo tum empirico tum critico
recentiorum (Op. cit., g.LXXXI. Zuzatz II. pag. 380 et seq.).
Unde aperte fatetur, ut refert Gratry in sua Logique, Lib. II.
cap. I. §.III. nullam esse in Heraclito propositionem, quam
ipse non admiserit in sua Logica. En autem principia syste­
matis Hegeliani. — Distinximus alibi (4, II) ideas in deter­
minatas seu categóricas, et in indeterminatas seu transcen­
dentes. A transcendentibus est incipiendum in scientia spe­
culativa, quia nihil præsupponunt ; et cum to essesit maximum
inter transcendentia, ab esse est incipiendum. Atqui eo ipso
quod esse importat maximam indeterminationem, importat
maximam negationem. Ergo essepurumseu abstractissimum,
seu idea, seu no esse, acceptum in hoc suo primo et immediato
momento, hoc est per se et indeterminatum, est ipsum nonesse, sicut et -to non esse indeterminatum et per se, seu in suo
primo immediato momento est ipsum esse. Igitur principium
contradictionis, quo non esse excluditur abesse, et esse a non
esse, est absolute rejiciendum. Hoc est initium et fundamen­
tum totius logicæ et philosophiæ spéculatives Hegelii. (Cf,
Logique de Hegel, traduite... par A,Vera 2° édit. §. LXXXV
et seqq. Tom. I. pag. 593 er seqq.). — Sed audiendus est
ipse Hegel. * In principio cogitationis non aliud habemus
nisi cogitationem in sua pura indeterminatione nam deter­
minatio continet oppositionem (quatenus per ipsam habe­
mus unum et aliud) ; et in principio non habetur contrarium.
Hujusmodi autem indeterminatio est indeterminatio imme­
diata, non autem indeterminatio mediata, hoc est negatio
mediationis; sed est iminedialio indeterminationis, id est,
indeterminatio quæ præcedit omnem determinationem, in­
determinatum denique principii absoluti. Hoc est illud quod
vocamus esse » (Op. cit., § cit., pag. 395.) Hoc esse purum
est idea, seu prima cogitatio pura (ib., pag. 398). Quod « si

consideretur esse quasi exprimens prædicatum absolute
habebitur prima definitio absoluti : absolutum est esse .
(ib. pag. 394). Sicut autem ex dictis est manifestum, » illuo
esse est abstractio pura, et consequenter negatio absoluta,
quæ accepta et ipsa in suo momento immediato, est tô nonest. Ex quo infertur altera definitio absoluti : tô absolution
esse to non-esse, » (§.LXXXY1I. p. 399). — Insuper « tô non
esse, acceptum in suo momento immediato, est idem sibi
ipsi, est etiam ex se idem cum tû esse. Consequenter, veritas
tôû esseetTÔô non-esse est in utriusque unitate. Hæc unitas
est to fieri » §.LXXXVII. pag. 403). Res aulem non sunt
nisi determinationes prædictarum indeterminationum. < Di­
vers®, inquit, significationes, quas necessario recipiunt tô
esse et to non-esse, debent haberi ut determinationes magis
exactæ et definitiones magis veræ too absoluti. Hæ definitio­
nes non sunt vacuæ abslractiones, sicut tô esse et to non-esse,
sed definitiones concretæ, in quibus esse et non-esse non
sunt nisi momenta » (ib., §. LXXXVII. pag. 401) Hujus phi­
losophiae, in Germania ubi nata est, fere jam obsoletæ, pa­
trocinium, inter alios, suscepit et perversa dogmata defendit
A. Vera (f 1885) philosophi® antecessor in Universitate
Neapolitana.
IV. Critica. Ut paucis quod ego sentio dicam, Hegeliana
philosophandi ratio est sophistica, et destruit scientiam.
Est sophistica. Aristoteles, in IV. Metaphysicorum, cap. I.
de scientia vere speculativa loquens, ait : « Est scientia quæ­
dam, quæ speculatur ens, prout ens est, et quæ ei per se
insunt. > Nam scientia speculativa, quæ sub uno aspectu est
Metaphysica, et sub aUero est Logica [ibid., cap. IV), ultima
elementa analysis quærit, quæ sunt principia aliorum; ulti­
mum autem elementum analysis est ens. Ergo, concludit,
Cap. Ill; scientiæ spéculatives est considerare etiam de nonente. Nihil ergo novi nos docet ex hac parte Hegel. Attamen
sapienter Aristoteles statim notat, ens concipi ut necessario
importans negationem too non-entis, et ut incompossibile
cum non-ente-, proindeque in initio philosophandi in philo­
sophia vere speculativa statuit et defendit (cap. VI et seqq.)
veritatem principii contradictionis, quod aliud non est nisi
affirmatio excludens negationem, ens excludens a se non-ens,
seu ens est non non-ens, seu non-ens non potest esse ens. At
vero Hegel assurgit et ipse ad ens purum seu abstractissiunim seu maxime indeterminatum, sed loco concludendi

sicut Aristoteles concludit : ens est non non-ens, relinquit
inopinate primam negativam, et dicit : ens est non-ens; quod
procul dubio est paralogismos. Quod si ponas in forma syl­
logistica intricatam argumentationem Hegelianam habebis:
Esse purum est indetermina lio pura; sed non-esse purum est
indeterminatiopura; ergo esse purum est non-esse purum. Quo
in syllogismo vides medium terminum nempe indelerminationem puram, non distribui in præmissis (33, III). Alio
etiam modo proponi potestsyllogismusdicendo : Esse purum
est indeterminatio pura; sed indeterminatiopura est non-esse
purum ; ergo esse purum est non-esse purum. Sed in hoc se­
cundo casu habelur iterum variatio signiflcationisin vocabulo
indeterminatio. Etenim esse purum est quidem indetermina­
tum, sed indeterminatione quæ dicit negationem entitatis
determinatæ sive specific® sive genericæ sive individualis,
non autem indeterminatione quæ dicat negationem entitatis
cujusque sive idcalis sive realis; quinimo hanc rationem
entitatis necessario importat. Sed cum in minori dicitur,
indeterminatio pura est non esse purum, sumitur indelerminatio ut est negatio entitatis tum realis tum idealis. Ergo
nonnisi sophistice concluditur : ergo esse purum est non-esse
purum, vel, non-esse purum est esse purum.
Destruit scientiam. Scientia nostra enim est cognitio certa
et evidens, proindeque universalis atque constans seu im­
mutabilis : cujus quidem universalitatis atque immutabilita­
tis ratio non aliunde quam ex objecti immutabilitate atque
universalitate desumi potest, ut quisque concedit. Atqui in
systemate Hegeliano objectum scientiæ neque immutabile
est neque universale, quinimo essentialem mutabilitatem
importat. Ergo systema Hegelianum scientiam destruit. Et
, revera quid aliud quam essentialem mutabilitatem potest
præ se ferre quodcumque objectum, in quo necessario
includitur synthesis primitiva toü esse cum m non-esse ? Ob­
jectum enim non aliunde habet immutabilitatem, nisi
ex eo quod, itacsZ, ut semper sit et non-esse excludat; con­
tra, fundamentum logicum simul et objectivum Hegelii est
identitas oppositorum. Si autem immutabile non est
objectum, neque est universale, quod ex natura sua
ita est, ut semper et ubique et in omnibus idem invenia­
tur.
V. Nota. Solvuntur difficultates. Quæ breviter attigimus
in confutatione principii hegeliani, magis erunt etiam maZiaLURi Summa philosophica. T. I.

,

nifesta ex solutione rationum, quas Hegel in defensionem
affert, sui systematis.
Objectio prima. < Cum loquimur in genere de aliqua
differentia, occurrunt duo termini, quorum unusquisque
habet determinationem quæ in altero non apparet. Sed
(loquendo de esse) habetur esse, quod est indeterminatio
absoluta, quæ indeterminatio est etiam non-esse. Ergo
horum terminorum (esse et non-esse) differentia non est nisi
opinio, differentia abstracta, quæ revera non est differentia, >
seu esse et non-esse sunt eadem fundamenti absentia et
destitutio, ut Vera addit in nota, reddendo lilteraliter verba
Hegelii (Logique, etc., ut supra, §.LXXXV1I. pag. 402).
Resp. Distinguo minorem : esse est indeterminatio
absoluta seu negatio cujusque determinationis, concedo;
est indeterminatio absoluta, seu negatio omnimodæ
enlitatis, nego : et nego in hoc sensu hanc indeterminationem esse ipsum non-esse. — In Hegelio est semper eadem
æquivocatio, quam supra in primo nostro argumento nota­
vimus. Pariter et æquivocatio est in eodem Auctore, cum
tangit in majori de differentiis rerum. Procul dubio quoad
species, quia in aliquo conveniunt et in aliquo diferunt, as­
signamus differentiam, per quam differunt, et genus in quo
conveniunt; at esse abstractum et non-esse abstractum, non
solum differunt, sed diversa sunt, opposita, et in nullo con­
veniunt, nempe inter ipsa totalis et absoluta differentia est,
et nulla convenientia. Ergo, non quod esse purum sit non-esse
purum concludi debet, sed quod esse purum nullo modo sit
non-esse purum. Quæ quidem illatio ita est evidens, ut Hegel
ipse contra sua principia vel invitus eam ponere videatur,
cum §. LXXXVIH. (pag. 404), scribit: < Si verum est quod
esse et non-esse sunt unum; verum etiam est quod eorum
unum non est aliud. Quia tamen differentia non est adhuc
differentia determinata, quia esse et non-esse constituunt mo­
mentum immediatum, differentia, ut est in ipsis, est inno­
minabilis et non est nisi pura opinio. » Habemus ergo ex
ipso Hegelio quod esse et non esse in se differunt ; ergo non
sunt unum et idem : quod est præcise illud quod nos defen­
dimus. Negamus autem quod differentia non sit determinata
inter esse et non-esse, quia, ut dictum est, differentia
inter ipsa est maxima, qnia est oppositio, et ideo in nullo,
quod sit utrumque, convaniunt. Quod si illa differentia est i;i
se determinata determinatione oppositionis absolutæ, esi

etiam determinata eadem determinatione quoad nos : quia
impossibile est ut a nobis concipiatur ens, quin simul ipsum
concipiatur ut oppositum
non-enti. Unde nullum effugium
relinquitur Hegelio. — Consimili argumento hegeliano ute­
batur David de Dinando, ad concludendum stultissime quod
Deus est materia prima : Quaecumque sunt, aiebat, et nullo
modo differunt, sunt idem; sed Deus et materia prima sunt
et nullo modo differunt. Ergo penitus sunt idem. — Non
aliter ratiocinatur Hegel in argumento supra citato : Quæcumque sunt, inquit, et nullo modo differunt, sunt idem.
Sed esse et non esse sunt et nullo modo differunt. Ergo esse
et non-esse penitus sunt idem. — Ad quod argumentum,
S. Thomas, P. I. Qu. III. Artic. VIII. ad 3, respondet : < Sim­
plicia non differunt aliquibus aliis differentiis : hoc enim
compositorum est. Homo enim et equus differunt rationali
et irrationali differentiis : quæ quidem differenti® non dif­
ferunt amplius ab invicem anis differentiis : unde si flat vis
in verbo, non proprie dicuntur differre, sed diversa esse.
Unde,secundum Philosoph. CÍ. Melaphysicorum), diversum ab­
solute dicitur, sed omne differens aliquo differt. Unde si fiat vis
in verbo, materia prima et Deus non differunt, sed sunt
diversa scipsis; unde non sequitur quod sint idem. » Ita esse
el non-esse, si fiat vis in verbo, non differunt, sed sunt setpsis diversa; unde non sequitur quod aliquo modo sint unum.
Objectio altera. Duo suprema genera idearum dantur in no­
bis, nempe ideæ positivæ et ideæ negativæ, quæ ad invicem
comparantur ratione oppositionis. Atqui relatio oppositionis
non est inter duo, nisi per ordinem ad aliquod unum quod
sit utrumque. Ergo necesse est assurgere per abstractionem
ad aliquid, quod simul sit idea negativa et positiva, esse pu­
rum et non-esse purum. — Cf. Vera, Introduction à la philo­
sophie de Hégel, 2° édit., chap. IV. §.V. pag. 157 et seqq.
Resp. Nego minorem et consequentiam. Opposita enim si
dicunt relationem ad aliquod tertium, non sequitur quod
hoc tertium opposita contineat : sed ideo dicuntur opposita,
quia unum accedit, alterum vero recedit seu excluditur a
tertio. Ita album et nigrum non dicuntur per ordinem ad
aliquid, quod sit simul album et nigrum, sed per ordinem
ad aliquid, quod sit absolute unum et exclusio alterius, ad
lucem nempe, quæ tota est in albedine, et nullo modo in
nigredine.
Objectio tertia. Si non-esse non datur, hoc est, si non-esse

non constituat categoriam propriam et distinctam, sicut e!
ipsum esse, Dialectica omnino perit. Atqui non potest nonesse constituere categoriam primam, nisi in suo momento
immediato sit ipsum esse. Igitur stat principium Hegelianum.
— Vera, Introduction, etc., etc., Préface, pag. LXVI.
Resp. Nego majorem. Non verbis ludendum est in philo­
sophia, et Vera ludere videtur, affirmando et non probando,
cum tamen probare deberet quod affirmat. Negamus nonesse absolutum seu purum constituere categoriam, imo dici­
mus esse negationem cujuslibet categoriae, quia est negatio
■eoo esse, tum realis determinati, tum idealis indeterminati.
Objectio quarta. Logicailla, quæ docet principium contra­
dictionis esse veritatis critérium, naturæ rerum aperte con­
tradicit. Etenim, si illud principium verum esset, logice
diceretur : homo est ens facultate ridendi prceditum; illogice
autem affirmaretur : homo est ens facultate flendi prœditum.
Atqui hæc absurda sunt. Ergo si utraque propositio vera
est, ideo vera est, quia in homine admittitur et est coexistentia oppositorum, seu contradictionis. Quæ oppositio et
in abstracto verifican debet; atque proinde principium
contradictionis non est admittendum, imo in facto nec admit­
titur ab iis, qui illud defendunt, ut in exemplo allato videre
est. — Vera, Logique de Hégel, 2e éd. Introd. du traducteur,
Ch. VII. pag. 41 et seqq.
Resp. Nego antecedetis. Ad ejus probationem, nego majo­
rem, et nego consequens et consequentiam. Tota vis argumenti
Verianiin exemplo allato f indatur, et in aliis similibus quæ
ibidem adducit : quod tamen exemplum perverso sensu
explicatur. Etenim facultas ridendi in homine est quid posi­
tivum; et simul est positivum in ipso facultas flendi. Sunt
autem talia positiva, quæ sociabilia sunt (8, VI), seu in eodem
subjecto coexistere possunt, esto secundum quid opposita.
Quid vero infert Vera? nempe quod non-esse et esse in abs­
tracto sunt simul in uno tertio, quod est fieri. Ergo in sua
consequentia non ponit positivum compositivo, seu synthe­
sina utriusque in eodem subjecto, sicut exclusive factum est
in praemissis argumenti, sed concludit synthesini negativi
absoluti cum positivo absoluto, synthesim non-esse cum esse.
Quod nonnisi per sophisma fieri potest a secundum quid ad
simpliciter (43, IV). Addo in Veraet in philosophia Ilegeliana
perpetuo hanc vigere confusionem non-enlitatxs secundum
qu id et non-entitalis absolute, enti tatis diminulœ, hoc est en-

litatis prouti habet limitationem, cum negatione absoluta ;
ex quo concluditur non-esse absolute habere realem catego­
riam, sicut categoriam habet illa entitas diminuta.
Objectio quinta. Sensus in quo vulgo sumitur principium
contradictionis est quod, aliquid non possit esse simulet non
esse id quod est. Quo in sensu illud principium verum est,
sed tamen puerile, et in scientiis nullam ex hoc capite uti­
litatem habet. Non enim quaerimus in scientiis, utrum res
aliqua possit esse alba simul et non alba, vel lux possit si­
mul esse et non esse lux ; sed quæstio est, utrum contradic­
tio sit lex necessaria rerum, principium absolutum, quod
totum et partes gubernet, et sine quo neque totum neque
partes possent existere. et quod proinde existât in omnibus
rebus. Porro hoc sensu acceptum, principium contradictio­
nis omnino est rejiciendum ut critérium veritatis : nam
oppositio seu contradictio est lex universalis rerum, sive quæ
in cœlis sive quæ in terris sunt. In natura sensibili omnia
contradictione et pugna miscentur : in mathematicis numeri
vel dimensiones inter se opponuntur ; in morali invenimus
oppositiones necessitatis et libertatis; in metaphysica opposi­
tiones causai et effectus, substanliæ et accidentis, finiti et infi­
niti. Homo vero inter cetera entia est illud in quo contra­
dictio et pugna intensius manifestantur. — Vera, Logique, etc.
ut supra, Chap. VI. pag. 38 et seqq.
Resp. Si quis recte consideret, non alio modo ratiocinatur
Vera post Hegelium quam olim ratiocinabantur Manichæi.
Ipsi enim, ex eo quod in rebus creatis sunt mala mixta
bonis, inferebant : ergo datur summum malum, quod est
causa omnium malorum, sicut datur summum bonum quod
omnium bonorum est causa. Si differentia est, in hoc consis­
tit, quod Vera cum Hegelio in unum quod est fieri dicit con­
venire esse et non-esse; contra Manichæi ut distincta, imo ut
separata, ponebant summum bonum et summum malum. —
Utique in mundo existunt bonum et malum, et consequen­
ter exislunt oppositiones esse et non-esse; at sicut malum non
est realitas aliqua existons in bono, sed est privatio boni ;
ita non-esse non est categoria aliqua, non est realitas quae­
dam unita entitati, non est res, non est idea, ut jam diximus,
sed est negatio entitatis. Porro, quanto magis progredimur
ad esse, tanto magis accedimus ad indeficientiam ipsius esse,
sicut quanto magis progredimur ad bonum, tanto magis ac­
cedimus ad indeficientiam boni. Consequenter non solum

falsum est, quod ait philosophia Hegeliana, necessarium
esse pervenire ad aliquid sive ideale sive reale, sive idealereale, quod est fieri, in quo unita inveniantur tà esse et tà
non-esse, tanquam momenta ipsius toü fieri; sed necessarium
omnino est oppositum, nempe pervenire ad aliquod Esse,
quod excludat absolute non-esse, et quod sit causa aliorum
entium ; quæ, quia non sunt ipsum esse, sed entia partici­
pata et finita, ab esse deficere possunt, et innon-esse, hoc est
in nihilum redire. Qua de causa, vi principii contradictionis,
ut assumitur in Scholis et a Vera ipso conceditur, princi­
pium Hegelianum ostenditur falsum. — At, inquit Vera,
mundus plenus est contradictionibus. — Quid sibi ipse vult
per hujusmodi assertum ? Mundus plenus est non negatio­
nibus, quæ sint categoriae, sed plenus est entibus finitis, et
quæ possunt deficere vel etiam deficiunt ab esse, et quæ ideo
subaudiunt Esse infinitum et indeficiens, in quo sit totaliter
esse, et cui non-esse utcumque admisceri absolute repugnet.
— Negamus denique principium contradictionis in sensu a
Schola acceptum, esse puerile et nullius in scientiis utilita­
tis, ut Vera asserit sine ulla probatione; qua de re videri
possunt quæ in articulo 5:> declarata sunt. Sed insuper peti­
mus a Vera ut sincere nobis concedat verum esse principium
contradictionis in sensu vulgari, in quo accipitur communi­
ter in Scholis; et postea ab ipso sciscitabimur qua logica
systema Hegelianum, cujus patrocinium suscepit, possit am­
plius defendi.
CAPUT TERTIUM
DE CRITERIIS EXTRINSECIS

Prologus. Absoluto tractatu de criteriis intrinsecis, tum
subjectivis tum objectivis, tertio loco promisimus (Prolog, ad
hunc lib.) tractatum de criteriis extrinsecis, nempe de aucto­
ritate, seu externo magisterio. Hoc autem magisterium est
vel divinum vel humanum; et humanum magisterium, aut
est de iis rebus, quorum judicium commune est cuique
usum rationis habenti, sub quo respectu dicitur sensus com­
munis naturæ ; aut de rebus extra hujusmodi limites posi­
tis, quo sensu habetur proprie magisterium humanum. Di­
cendum igitur est : Io de magisterio divino; 2“ de sensu natures

communi; 3o de humano magisterio ; quibus quartum articu­
lum, de arte critica, addimus, seu de humano magisterio
scriptis tradito.

ARTICULUS PRIMUS
(58)

De divino magisterio.
I. Sensus quo hic sumitur divinum magisterium. Huma­
nam rationem, qua rerum scientiam acquirimus nobis a
Deo Creatore donatam esse, ab eoque jugiter conservari,
adjuvarique in suis actionibus peragendis, nemo sana mente
præditus negat. Qua ex causa recte dici potest, quidquid
cognitionis a nobis acquiritur, Deo magistro acquiri, seu, ut
ait S. Thomas, P. I. Qu. XVI. Artic. V-ad 3, omnis..... ap­
prehensio intellectus a Deo est, quia, prosequitur S. Doctor,
I II. Qu. CIX. Artic. I. < actio intellectus, et cujuscumque
entis creati dependet a Deo quantum ad duo. Uno modo,
inquantum ab ipso babet perfectionem, sive formam, per
quam agit; alio modo, inquantum ab ipso movetur ad agen­
dum. » — At non hoc sensu impræsentiarum sumimus divi­
num magisterium, sed prout significat manifestationem seu
revelationem alicujus veritatis a principio extrínseco.
II. Magisterium et auctoritas. Haud autem confundendum
est magisterium cum auctoritate ipsius magisterii. Etenim
ea quæ a magistro proponuntur, aut discipulus lumine pro­
prii intellectus videt connexa cum principiis primis et per se
notis, et in hoc casu adhaeret propositis non propter magis­
tri auctoritatem, sed propter rerum propositarum veritatem
ex se perspectam : quamvis forte hujusmodi veritatem (quae­
cumque sit tandem causa) nunquam vidisset, nisi magister
illam ipsi proposuisset. — Aut quæ proponuntur discipulus
non habet manifesta in seipsis; et in hoc casu, si ea teneat
ut vera, non tenet vi veritatis manifestæ, sicut in prima
hypothesi, sed vi auctoritatis magistri, quæ regit, ut uni­
cum critérium, assensum discipuli. — In prima hypothesi
habetur visio, quæ est assensus mentis veritati, vel immediate
manifestæ, vel manifestae per principia intrinseca ex qui­
bus infertur; in secunda hypothesi habetur fides, quæ est
men lis adhaesio alicui veritati, neque in se immediate, neque iti

suit principiis intrinsecis manifestae, sed in principio ex­
trínseco, quod est auctoritas dicentis, et critérium ipsius as
sensus. — Non loquimur de magisterio divino prout in nobis
generare potest scientiam vel visionem rerum, sed prouti
auctoritate sua fidem in mente nostra suscitat.
III. Conditiones, quibus auctoritas magisterii praedita esse
debet, ut fide dictis ejus adhaereamus. Quod si quæratur
ratio cur fidem habeamus rebus, nobis alieno magisterio
propositis, sed quæ tamen in se minime videntur, non aliam
inveniemus nisi quia nobis persuasum est magistro non
deesse scientiam, qua ipse non fallatur circa ea quæ propo­
nit, neque voracitatem, qua nos fallere nolit. « Quod enim
alicui non credatur, inquit Angelicus, in Lib. De Divinis no­
minibus, Cap. I. Leet. I. ex duobus contingit : aut quia est
vel reputatur ignorans; aut quia est vel reputatur mendax. >
(Ed. P., fol. 2, col. 1). De his videri etiam potest S. Augus­
tinus, Lib. II. Soliloqu., Cap. IX; De vera Religione, Cap.
CXXXIII. n. 61 ; Lib. Contra mendacium. Igitur scientia et
varadlas, nobis cognitæ, constituunt respectu nostri vim auc­
toritatis, cum rebus propositis et non visis propter auc­
toritatem credimus. Atqui veracitas est quid morale, pendens
nempe a morali bonitate voluntatis magistri, nobis loquentis sine animo fallendi. Consequenter assensus, seu fides
praestita rebus non visis et tamen firmiter seu certo cre­
ditis propter auctoritatem, est, quoad se, certitudo moralis
(22, IV; 40, III). Dico quoad se, quia cum de auctoritate di­
vina sermo est, certitudo est omnino metaphysica, ut in hoc
ipso articulo declarabimus. Sit enim prima conclusio :
IV. Auctoritas divina est firmissimum veritatis critérium.
Probatur. Illud enim dicendum est firmum veritatis crité­
rium quo niti potest mens ad assentiendum alicui cognos­
cibili firmiter et sine ulla errandi formidine. Atqui hujus­
modi maxime est divina auctoritas. Ergo divina auctoritas
est firmissimum critérium veritatis. — Major est evidens ex
natura ipsius criterii (50, I). Minor declaratur. Etenim, ut
auctoritas firmiter et sine ulla errandi formidine mentis
nostræ regat assensum, non aliud requiriturnisicertacognitio scienliæ et veracitatis in ipsa auctoritate, ut in superiori
numero explicavimus. Atqui Deus et habet omnium rerum
scientiam infinitam, quia est infinita, archetypa, et crea­
trix intelligentia, et est summe verax, quia est ipsa es­
sentialis sanctitas. Igitur mens firmiter et sine ulla errandi

formidine potest niti auctoritate divina, ad assentiendum
iis quæ sibi per ipsam divinam auctoritatem manifestantur,
licet ea in se non videat, ut dictum est n. II. — Hæc conclu­
sio evidentissima est. Venio ad secundam.
V. Certitudo assensus fidei, quæ auctoritate divina tanquam criterio nititur, est certitudo metaphysica. Cum enim
critérium sit motivum, quod movet, regit, et mensurat as­
sensum certum mentis cognoscibili, assensus ipse erit metaphysicus, physicus, vel moralis, secundum quod critérium,
a quo generatur, aut metaphysicæ, aut physicæ, aut mora­
lis est certitudinis (22, IV ; 40, III) : effectus enim naturam
propriæ causæ in se retrahit. Atqui auctoritas divina, quæ
regit assensum fidei iis quæ a Deo dicuntur, est critérium
metaphysicæ certitudinis : quia scientia et veracitas, ex
quibus auctoritas vim habet, ut dictum est n. III. ita Deo
conveniunt, ut repugnet eas ipsi non convenire, cum sit
natura omniscieus et essentialis sanctitas. Ergo et certitudo
assensus, seu fidei, quæ auctoritate divina tanquam criterio
nititur, est certitudo metaphysica. Imo sit tertia conclusio :
VI. Certitudo assensus fidei,quæ divina nititur auctoritate,
superat quamlibet aliam nostram certitudinem metaphysi­
cam. Quo sensu una certitudo alia major dicenda sit, alibi
explicavi (40, IV), et in illo sensu loquor hic de majori as­
sensus fidei certitudine. Probatur conclusio. Motivum seu
critérium unde gignitur in nobis certitudo est verum. Ergo
quanto aliquod ens est magis verum, tanto magis natum est
firmius esse critérium et majorem certitudinem gignere
{ibid.). Atqui Deus, cujus auctoritate nititur assensus fidei,
est non solum verus, sed ipsa essentialis, prima et infinita
veritas, et principium totius veritatis et ipsius rationis co­
gnoscentis. Igitur assensus fidei divinæ, qui nititur, tan­
quam proprio criterio, divina auctoritate, certior est quali­
bet nostra certitudine metaphysica. — Cf. P. I. Qu. I.
Artic. V.
VII. Nota. Solvitur difficultas. Potior est certitudo quæ
est de rebus visis, quam de non visis. Atqui certitudo fidei
divinæ seu supernaturalis est de non visis. Ergo potior esse
nequit certitudine naturali metaphysica vel physica, quæ est
de rebus visis.
Resp. Distinguo majorem : Potior est certitudo quæ est de
rebus visis quatenus certitudo se tenet ex parte dispositionis
subjecti, concedo; quatenus certitudo se tenet causaliter ex

parte objecti, nego. Et distinguo pariter minorem : certitudo
fidei supernaturalis est de rebus non visis, sumpta visione
large, ut est cognitio, nego; sumpta visione stricto sensu,
subdistinguo : fidei certitudo est de rebus non visis in speciali,
concedo; in generali, nego. —Et quoad distinctionem datam
in majori, facile est notare quod aliud est loqui de objecto
intelligibili in se, aliud de subjecti intellectivi dispositione
ad objectum ipsum intelligendum : sicut sol visibilis in se
est, magis quam res ceteræ quæ a sole illuminantur, et
tamen oculus in ipsum directe aciem figere non valet. Ex
dispositione ergo oculi minus est sol visibilis quam objecta
a sole illuminata. Ita proportionate est dicendum de verita­
tibus revelatis, deque fide, qua a nobis creduntur. Illæ
enim, utpote suprcmæ, natæ sunt ex se intensiorem gignere
certitudinem, ut probavimus. Attamen indigemus aliquibus
adjumentis ad credendum, scilicet habitu fidei, lumine et
auxilio Dei, quorum usus, cum sit positus in nostra volun­
tate (non enim necessitate sed voluntate credimus), idcirco
possibile est quod noster intellectus dissentiat veritatibus
fidei, aut de eisdem dubitet, dum non utitur prædictis
auxiliis ; quo in casu error vel dubitatio non ex incertitudine objecti, sed ex indispositione subjecti desumenda est.
Quæ omnia exemplis illustrat Bannes in P. I. Qu. I. Artic.
V. Notandum tertio. — Venio ad distinctiones datas ad mino­
rem. Visio rigorose sumpta dicit cognitionem non quamcumque sed perfectam de re in seipsa : et hoc sensu fides
non est de rebus visis. At vero visio quandoque large acci­
pitur pro quacumque cognitione; cognitio autem habetur,
vel quia objecta per seipsa movent intellectum (quo in casu,
ut 1I-II. Qu. I. Artic. IV. notat Angelicus, habetur visio
rigorose sumpta), vel quia movent per aliud, in quo conti­
nentur sicut in principio extrínseco, nempe per auctorita­
tem. In hoc secundo casu objecta in se minime videntur,
videntur tamenscienria et veracilasauctoritatis manifestantis
illa : quæ scientia etveracitas in Deo, quia veritate superant
quamlibet aliam veritatem, ut dictum est, sunt menti nostræ
critérium majoris certitudinis præ aliis criteriis. — Divus
Thomas, loc. prox, cit., ad 2, hæc habet quoad minorem
supra positi argumenti : « Ea quæ subsunt fidei, dupli­
citer considerari possunt. Uno modo in speciali, et
sic non possunt esse simul visa et credita, sicut dictum
est (in corp. ari.). Alio modo in generali, scilicet sub

communi ratione credibilis : et sic sunt visa ab eo, qui cre­
dit. Non enim crederet, nisi videret ea esse credenda vel
propter evidentiam signorum, vel propter aliquid hujusmo­
di. » Aliis verbis: non habetur evidentia rei creditae, sed
habetur evidentia ejus credibilitalis. — Cf. Cone. Vatican.
Sess. III. Constituí. dogmatic, de fide catholica, Cap. III. de
fide. — De hac re fusiori calamo scripsimus in Propcedeutica, Lib. I, Capp. 14-17.
ARTICULUS SECUNDUS
(59)

De sensu naturæ communi.
I. Notio sensus communis naturæ. Inesse hominibus
judicia quædam, quorum veritas semper, ubigue et ab omni­
bus retinetur, negabit nemo qui ipsius humanæ naturæ ali­
quantulam experientiam habet; cujusmodi sunt judicia:
Deus existit; parentes sunt honorandi ; parentes natura dili­
gunt filios; aliaque hujusmodi. Quorum judiciorum princi­
pium, non studium est, non reflexio, non ipsins vit® experien­
tia (a qua sunt proverbia) : hæc enim media non omnibus
communia sunt ; sed natura ipsa rationalis, quæ singulis inest,
dicenda est. Hæc naturæ rationalis inclinatio ad quædam
judicia admittenda, dicitur sensus naturæ communis. Dicitui
sensus, quasi nempe veritas in quam fertur, sentiatur ; dici­
tur naturæ, quia ipsam naturam rationalem comitatur et ab
ipsa quodammodo manat, antevertendo omne studium,
omnemque reflexionem ; dicitur communis, quia omnibus
inest, quibus inest natura ipsa rationalis. Unde ita omnibus
inest, ut tamen cujusque hominis sit proprius. Nihilominus
sensum naturæ communem, quamvis ut critérium intrinse­
cum sit habendum, inter criteria externa reponimus, quia
ex aliorum hominum constanti et universali consensu potis­
simum dignoscitur utrum singularis hominis judicium revera
sit ex sensu naturæ, an secus.
II. Limites sensus communis. Ex præmissa declaratione
patet intra quos limites sensus naturæ communis coarctetur. Homini enim sensus naturæ rationalis est loco instinc­
tus vel spontaueitatis aliorum animantium ratione exper­
tium : instinctus autem aliorum animalium ad necessaria

vitæ determinatur et ad ea quæ de facili obtinentur. Et idem,
proportione servata, de nostro sensu naturæ dicendum est:
nempe sensus iste de necessariis ad vitam animalem et ra­
tionalem ducendam, vel saltem initiandam, exclusive est;
et insuper circa faciliora exercetur : quia ardua ac diffici­
liora scitu neque necessaria sunt, neque cuique homini
accessibilia. Hinc diximus judicia sensus communis præ se
ferre tres conditiones, seu characteres essentiales : videlicet
sunt constantia, universalia, communia; quos characteres
non habet quidquid studio ac reflexioni debetur. — His præmissis sit conclusio :
III. Sensus naturae communis revera talis et intra pro­
prios limites est firmum critérium veritatis. Cur conclusio­
nem cum restrictione proponam, ex prænotaminibus est
manifestum. Ad quam restrictionem maxime est attenden­
dum : nam ideo difficultates moventur contra nostram con­
clusionem, quia sumitur ut sensus communis id quod tale
non est ; sicut quando recensentur errores nonnulli homi­
num, aut de objectis sermo inducitur, ad quæ sensus naturæ
communis non se extendit. — Probatur. Judicia sensus
communis ab intima natura rationali dictantur. Atqui quod
ab intima natura rationali dictatur, non potest non esse
verum, et consequenter critérium firmum veritatis. Ergo
judicia sensus communis, et consequenter ipse sensus naturæ
communis, non possunt non esse firmum critérium veritatis.
— Major certa est ex definitione sensus naturæ communis,
supra, n. I. tradita . — Minor probatur ex triplici capite : et
1* quidem, quia quod ab intima natura est, ab Auctore
naturæ est, nempe Deo ; qui cum sit essentialiter veritas non
potest per naturales inclimationes inditas naturis creatis
easdem in errores impellere; — 2° quia, ut scimus ex cons­
cientia et ex natura ipsius intelligent!®, hæc ad veritatem
tendit, ut ad propriam naturalem perfectionem : omnes
enim, ut Tullius dicit, trahimur cupiditate sciendi: porro ten­
dere natura ad veritatem, et natura averti a veritate acerrare,
sunt ideæ prorsus contradictori®, ut alibi jam notavimus
(48, IV et VI ad 2); — 3° quia universalis consensus, qui
est una ex dotibus sensus communis, ratio nulla assignari
potest nisi veritatis evidentia, qua omnes homines constanter,
universaliter et semper afficiuntur : quo fit ut non veritas
ex sensu communi, sed sensus communis ex veritate omni­
bus evidenti constituatur. Unde rectissime Seneca, Epist.

CXVII : « Multum dare solemus præsumptioni omnium ho­
minum. Apud nos veritatis argumentum est, aliquid omnibus
videri ; tanquam deos esse, inter alia sic colligimus, quod
omnibus de diis opinio insita est; nec ulla gens usquam est
adeo extra leges moresque projecta ut non aliquos deos
credat. Cum de animarum æternitate disserimus, non leve
momentum apud nos habet consensus hominum, aut timen­
tium inferos, aut colentium. »
IV. Nota I. De falsitatibus admixtis sensus communis
judiciis. Occasione citatæ auctoritatis Senecæ, opportunum
ducimus hic animadvertere nonnulla circa falsitates quæ
admisceri possunt judiciis sensus communis, ne propter
illas, eorumdem judiciorum veritates irrationabiliter reji­
ciamus. Itaque, quoties sermo est dejudiciis sensus commu­
nis, caute distinguenda est eorum, ut ita dicam, substantia
a modo ; ut in exemplo citato a Seneca videre est. Existentia supremi cujusdam Numinis est substantia judicii sensus
naturæ communis, sed unitas vel pluralitas ejusdem Numinis
est modus ejusdem judicii : et ratio est, quia sensus naturæ
communis de perviis veritatibus est, quæ studium et reflexio­
nem antevertunt ; quod vero Deus sit unus, non difficili
quidem ratiocinatione determinatur, sed quæ vel passionibus
vel praejudiciis,quibus homines passim subjiciuntur,impediri
potest. Nos igitur sensum communem ut critérium solidum
veritatis sustinemus respectu substantiæ judicii, quæ ab
ipso sensu naturæ est, non respectu modi, qui ex aliis causis
provenit.
V. Nota II. Utrum sensus naturæ communis sit critérium
metaphysicum vel morale. Hæc quæstio moveri potest, ut
determinetur natura certitudinis, quæ hujusmodi criterio
nititur, et ab eo gignitur. — Dico igitur imprimis quod judi­
cia prolata a sensu communi naturæ ita communia sunt, ut
etiam singulis sint propria, quatenus subjective a naturæ
rationalis inclinatione, et objective ab aliqua veritatis evi­
dentia quodammodo imponuntur, ut supra dictum est ; et
sub hac consideratione habetur judicium verum métaphysicevel moraliter, secundum quod objecta talium judiciorum
patiuntur. — Deinde dico quod sensus naturæ communis
assumptus ut auctoritas est critérium extrinsecum, et ut tale
et in hoc sensu, morale quid refert, et moralem, non metaphysicam gignit certitudinem

ARTICULUS TERTIUS
(60)

De humano magisterio.
I. Humani magisterii natura et elementa. Sicut nomine
magisterii divini intelligiinus manifestationem a Deo factam
menti noslcæ quarumdam veritatum (58, I), ita nomine ma­
gisterii humani iutelligimus veritatum quarumdam mani­
festationem factam homini ab homine. Porro res manifes­
tata per humanum magisterium potest esse vel juris, hoc est
scientifica, vel /acti, scilicet historica : atque juxta hanc di­
visionem materia:, humanum magisterium diversa nomina
sortitur diversumque exercet influxum. Nam, si sermo est
de rebus scientificis, persona manifestans vel docens voca­
tur doctor vel magister, et manifestatio dicitur magisterium,
ab auctoritate, vel doctrina, a docendo; si vero agitur de
rebus facti, persona manifestans dicitur testis, vel scriptor, vel
narrator, vel historicus, et ejus magisterium appellatur nar­
ratio,vel /es/imoniu/n,velaliisconsimilibus nominibus. Testis
vero dicitur oculatus vel auritus, prout ea quæ testatur aut
propriis oculis vidit, aut ex aliorum narratione habuit. —
Utriusque vero magisterii vis nos movendi ad assentiendum
suis dictis, vocatur auctoritas (58, II). De humano ergo ma­
gisterio, seu melius de humana auctoritate, quæ respectu
nostri assensus vim confert ipsi magisterio, quærimus,
utrum sit critérium veritatis, et tale ut in nobis valeat gene­
rare certitudinem eorum, quæ ab illo magisterio traduntur?
Quæ quidem quæstio nonnisi distinctis conclusionibus solvi
potest; quarum prima sit :
II. In rebus scientificis auctoritas humana, per se lo­
quendo, est infirmissimum critérium veritatis. Dico, aucto­
ritas humana, de qua exclusive impræsentiarum loquor : nam
de divina auctoritate satis dictum est in primo articulo
hujus Capitis. Dico,per se loquendo, hoc est sumpta aucto­
ritate reduplicative (25, VI) ut auctoritas est, seu ut est motivum assensus, et respectu rationis addiscentis simpliciter
sumpti : nam aliter dicendum est secundum quid (Vi, IV) ct
per accidens (53, IV) seu respectu aliquorum hominum, ut
melius in nota declarabitur. — Conclusio sic explicata pro-

batur. In rebus scientificis scientia quærilur, ut termini
ipsi indicant. Atqui scientia est cognitio certa et evidens
per demonstrationem habita (41, III), hoc est deducta non
ex auctoritate humana, sed ex certis, intrinsecis, atque
evidentibus principiis (ibid. I/ Igitur in rebus scientificis
auctoritas humana, per se loquendo, aut nihil est, aut, ad
summum, nonnisi ut infirmissimum veritatis critérium est
accipienda, seu, ut Angelici Doctoris, P. I. Qu. I. Art. VIII.
ad 2, verbis utar, locus ab auctoritate, quæ fundatur supei
ratione humana, est infirmissimus. Unde S. Augustinus, Lib.
V. de Musica, Cap. V. n. 10, scribit : « Pudet imbecillitatis,
cum rationi roborandæ hominum auctoritas quæritur ; cum
ipsius rationis ac veritatis auctoritate, quæ profecto est omni
homine melior, nihil deberet esse præstantius. » — Qua de
causa damnanda sunt argumenta sic dicta ad verecundiam,
quibus auctoritates doctiorum hominum congeruntur, ut
deterreamur a veritate, firma ratione percepta, retinenda.
In hoc casu respondere debemus : Etiamsi omnes, non ego.
III. Nota I. Objectio solvitur. Sed, inquiet fortasse aliquis,
cum auctoritas humana in rebus scientificis vel nulla sit,
vel pene nullius roboris, eccur nos sæpe imo sæpissime
aliorum transcribimus auctoritates, præsertim vero SS. Au­
gustini et Thomæ? Fateor, imo glorior me juvari doctrinis
SS. Augustini et Thomæ ; sed hoc ideo, quia eas serio et diu­
tius perpensas mea ratio veras deprehendit. Unde non teneo
doetrinas eorum propter auctoritatem, sed dictis eorum cedo
propter doctrinas propria ratione perceptas, scilicet non est
auctoritas critérium doctrinæ, sed doctrina est critérium
auctoritatis. — Quæ omnia magis patescent, si naturam hu­
mani magisterii in rebus scientificis expendamus cum ipso
S. Thoma.
IV. Nota II. Natura humani magisterii in rebus scientificis.
Scientiam acquirere non est aliud quam conclusiones parti­
cularium veritatum deducere ex principiis, veluti ex quibus­
dam rationibus seminalibus, sive hujusmodi principia sint
judicia per se nota, sive sint simplices rerum definitiones.
Impossibile autem est quod hujusmodi prima principia
discipulus a magistro discat : nam omnis explicatio data
a magistro præsupponit necessario notiones aliquas præexistentes in mente discipuli, per quas magister conatur
explicare quod explicare intendit. Ad rem S. Thomas, Qq.
Disp, de Veritate, Qu. XI de Magistro, Artic. I. ad 3 : « Illa,

inquit, de quibus per signa docemur, cognoscimus quidem
quantum ad aliquid, et quantum ad aliquid ignoramus;
utpote si docemur quid est homo, oportet quod de eo prae­
sciamus aliquid, scilicet rationem animalis vel substantiæ,
aut saltem ipsius entis, quæ nobis ignota esse non potest.
Et similiter si doceamur aliquam conclusionem, opportet
præscire de subjecto et passione (prœdicato) quid sint,
etiam principiis, per quæ conclusio docetur, præcognitis. »
Et in resp. ad 18, addit : « Principia non discit (discipulus)
a magistro, sed solum conclusiones. » — Igitur totum offi­
cium magisterii humani nonnisi conclusiones et ordinem
conclusionum ad principia respicit : videlicet magister dis­
cursum rationis exponit per signa sensibilia ; et sic ratio
naturalis discipuli per hujusmodi sibi proposita, sicut per
quædam instrumenta, sibi per seipsam repetit discursum
magistri, pervenitque in cognitionem ignotorum. Ex quo
patet quod discipulus non assentit certitudinaliter conclu­
sionibus, innixus magistri auctoritate, sed quia per se ipse
in discursu audito a magistro, sibique et a semetipso mentaliter repetito, videt easdem conclusiones necessario et evi­
denter cum principiis connexas. « Si autem aliquis alicui
proponat ea, quæ in principiis per se notas non includuntur,
vel includi non manifestantur, non faciet in eo (discipulo)
scientiam sed forte opinionem vel fidem : quamvis etiam hoc
aliquo modo ex principiis innatis causetur. Ex ipsis enim
principiis per se notis considerat quod ea, quæ ex eis neces­
sario consequuntur, suntcertitudinaliter tenenda; quæ vero
eis sunt contraria totaliter respuenda; aliis autem assensum
præbere potest vel non. » Hæc iterum S. Thomas, Qu. et
Artic, cit. de Magistro, corp., ubi omnia, quæ delibavi in
hoc numero de magisterio humano, copiose et dilucide dis­
serit tum in corpore articuli, tum in responsionibus ad difíl-,
cultates.
V. Nota III. Per accidens autem auctoritas sapientum est
veritatis critérium.. Ratio est in promptu. Rudibus enim,
qui per se ipsos non valent altas scientiarum veritates pene­
trare, neque scholas adire ut scientificos rationis discursus
audiant, nulla alia suppetit via ad cognoscendum res pluri­
mas, nisi auctoritas peritorum : secus illarum prorsus cogni­
tione careant necesse est. Unde eos videmus inclinatione
quasi dicam naturali sese committere his qui reputantur
sapientiores, et illorum dictis fidem adhibere, quæ, ut patet,

nonnisi moralem certitudinem contingere potest. — Quod
vero de rudibus animadvertimus, de omnibus aliis hominibus
est proportionate dicendum. Non enim omnia possumus
omnes; unde necesse est ut etiam homo in una scientia ap­
prime doctus, alteri in alia scientia versato credat in iis
quæ propria ratione intime penetrare et comprehendere,
non ingenii sed temporis defectu, minime potuit. — Imo non
raro accidit ut, cum de intricatis ac subobscuris materiis
disputationes instituuntur, quas definire per nosmetipsos
non valemus, prudenter propendamus in sententiam sapientiorum.
At secus omnino dicendum est, quoties non de re scientifica sed de factis sermo est : nam in his et sapientes et rudes
auctoritati aliorum hominum subjiciuntur, ut mox dicam.
VI. In re facti auctoritas humana, generatim inspecta, est
critérium veritatis seu certitudinis moralis. Cur affirmem
auctoritatem humanam non esse critérium metaphysicæ cer­
titudinis, sed certitudinis moralis solummodo, jam dixi
(58, III). Probatur conclusio. Auctoritatem humanam, generalim inspectam, esse in rebus facti critérium veritatis docent
facta ipsa, vitæ nostræ necessitates et officia, ipsa hominis
natura. Ergo revera humana auctoritas generatim inspecta,
'ut critérium veritatis in rebus facti est suscipienda. Conse­
quentia clara est. Antecedens per partes probatur.
Facta ipsa. Etenim videmus homines hominibus credere
libenterque veracitatem atque cognitionem in narrantibus
admittere, quæ conditiones sunt ut auctoritati credamus
(58, 111), nisi contrarium aliunde constet. Imo vero frequen­
ter accidit, ut ea quæ prius per fidem in aliorum auctoritatem
accepimus, postea rerum veritati respondere experiamur.
Vitee necessitates et officia. Si enim homines dictis hominum
non crederent, vita pecudum more omnino eis esset transi­
genda, ne dicam deterius. « Quæro enim, si quod nescitur,
credendum non est, quomodo serviant parentibus liberi,
eosque mutua pietate diligant, quos parentes suos esse non
credant? Non enim ratione ullo pacto sciri potest; sed inter­
posita matris auctoritate de patre creditur : de ipsa vero
matre plerumque nec matri, sed obstetricibus, nutricibus,
famulis. Nam cui furari filius potest, aliusquc supponi, nonne
potest decepta decipere ? Credimus tamen, et sine ulla dubi­
tatione credimus, quod scire non posse confitemur. Quis
enim non videat pietatem, nisi ita sit, sanctissimum generis
ZiaiUMA. Summa pbilo-ophica. T. I.

ii

humani vinculum, superbissimo scelere violari? Nam quis
vel insanus eum culpandum putet, qui eis officia debita im­
penderit quos parentes esse crediderit, etiamsi non essent *
Quis contra non exterminandum judicaverit, qui veros forJ
tasse parentes minime dilexerit, dum ne falsos diligat me­
tuit? Alulta possunt afferri, quibus ostendatur nibil omnino
humanæ societatis incolume remanere, si nihil credere sta­
tuerimus, quod non possumus tenere perceptum. » Hæc
Augustinus in Lib. De ulililale credendi, ad Honoratum,
Cap. XII. n. 26.
Ipsa hominis natura. Natura enim nostra, ut conscientia
testatur, maxime reluctatur mendacio, et ad veritatem tum
inquirendam tum manifestandam potenter impellit. Ergo,
nisi aliunde contrarium constet (et undenam constare id
possit paulo infra declarabimus), natura nostra, ad veracitatem prona, etiam in aliis, quibus eadem natura specific ,
incst, eamdem veracitatem libenter admittit, ne, contra pro­
priam conscientiam, innati et connaturalis vitii semetipsam
falso accuset, alios accusando.
Hæc conclusio satis, meo quidem judicio, probata videtur.
Atqui, cum auctoritas, ut fidem nostram mereatur, suis cha­
racteribus insignita esse debeat, scilicet scientia et wracilat:.
quæritur : Undenam, Io in concreto dignoscitur ejus scien­
tia ? 2° undenam ejus veracitas ? Quibus quæsitis ut separatim faciamus satis, sit primo :
VII. Testis humani scientia in concreto potissimum inno­
tescit : Io ex natura rei narratæ; 2° ex præcognita testis
perspicacitate ; 3° ex ejus experta prudentia. Suppono im­
primis ut certum, critérium auctoritaiis humanæ in concreto
haud posse statui a priori, quia nullus nexus logicus et
objectivus existit inter testem et rem assertam. Quocirca a
posteriori unice est determinandum, hoc est considerando
res enarratas in seipsis, ac postea eas comparando cum testis
perspicacitate et prudentia : quæ duo nonnisi per experien­
tiam colligi possunt. Quibus præmissis, declaratur conclusio
per partes.
Ex natura rei narratæ. Etenim fides præstanda humanæ
auctoritati rationi adversari nequit. Consequenter, si incre­
dibilia etiam doctissimus asserat, vel contradictoria misceat,
vel res enarret quæ illi cognitæ, moraliter loquendo, esse
non possunt, nemo prudens ei crederet. « Quædam, inquit
Melchior Canus in Lib. XI. Cap. IV. 2“ Conci. Locor. Theolo-

gic., a Plinio, aliisque historicis vel gravissimis referuntur,
quæ cun vix credibilia sint, si ea fuisse negemus, non ideo
historiæ auctoritatem labefacimus. >
—
Ex cognita perspicacitate testis. Si enim testis sit ingenii
perspicacis, diligens inobservando, cautus in judicando, certe
non facile decipitur, neque in his quæ ipse videt, neque in
his quæ alieno testimonio accipit ;ac proinde, nisi gravissimæ
rationes contrarium evidenter suadeant, ejus auctoritate non
commoveri, ejusque dictis non acquiescere, talis impudentia
est ut omnino stultitiam sapiat.
Ex experta testis prudentia. Etenim in rebus historicis
ingenii perspicacitas plurimum valet, at ubi prudentiæsit con-,
sociata. Prudens enim non cedit neque propriis neque alienis
præjudiciis, vulgi rumoribus aut plausibus vel ludibriis non
commovetur, non ad phantasiæ sed ad rationis normam
omnia perpendit, omnia cribrat, omniajudicat, animi præcipitationesinjudiciisferendis compescit, aejuxtarationis praes­
cripta rei unicuique proprium valorem tribuit. Quocirca, ex­
perto prudenti,nisi omnino plumbei esse velimus, cedereoportet;contra,nimis credulis, præjudiciis detentis, phantasticis,
stupidis,imprudentibus denique, qui sæpe dormitant, sæpissime cæcutiunt,'phantasmata imaginationis sectantur, non­
nisi stulti credunt.
VIII. Testis humani veracitas in concreto potissimum in­
notescit : 1° ex ejus vitæ probitate ; 2° ex amore veritatis
cui unice studet. Puto omnes alias conditiones, quæ commu­
niter recensentur, ad istas reduci.
Vitæprobitas. Si enim homo natura sua veritatem sequi­
tur, multo magis id concedendum est homini probo, qui ad
virtutis normam vitam suam componit : veracitas enim illi
pene connata est, et ejus auctoritati detrectare piaculum fo­
ret. Contra, improbus homo passionibusque deditus haud
facile fidem meretur : qui enim credat, e. g., Voltaire, ho­
mini impiissimo atque Ecclesiæ catholicæ infensissimo, cum
historiam ecclesiasticam pertractat Î vel scriptoribus incredu­
lis nostræ ætatis, quorum vita vitium est ?
Amor veritatis. Unice enim veritati studere debet histori­
cus; quod quidem studium apparet : Io si in ejus dictis
aperta sint omnia, nec arcana quædam affectet ad impostu­
ras tegendas ; 2° si non odio aut amore partium, aut præju­
diciis aliisque passionibus vel superstitionibus sit detentus.
His vitiis non carent, e. g., Plutarchus cum vitas describit

Græcurum atque Romanorum, in primossatis propensus, et
Tacitus cum odio percitus in religionem Christianam, mons­
tra quædam et effingit et venditat ; 3° si non potentium adula­
tio, non vilitas animi, non utilitas personalis, sed animi ra­
tionalis libertas, magnanimitas, constantia tum in prospera
tum in adversa fortuna, sui quædam, ut ita dicam, negligentia, ut veritatis fulgor unice appareat, scriptorem moveant :
quibus dotibus eminenter insigniti sunt Scriptores sacri;
4°si non occultequid dicat, sed, nisi prudentia vetet, palam
amicis et inimicis enarret. — Hæc omnia [et alia hujusmodi
bene multa non stupidi profecto, quibus naturajus denega­
vit judicandi de historia, sed prudentes homines de facili
discernunt.
ARTICULUS QUARTUS
(61)

De arte critica.
I. Artis criticæ notio. Artis criticæ nomine intelJigitur ars
judicandi de aliorum scriptis. Rerum enim præterilarum nar­
rationes historiam constituunt, quæ est vilæ magistra; at his­
toria nulla est, si valorem auctoritatis et sensum scriptorum
non recte intelligamus. Hinc, post stabilitum critérium auc­
toritatis humanæ, de arte critica summatim aliqua pers­
tringimus, tria expendendo, nempe, de auctoribus, de authentia et incorruptione librorum, de hermenéutica seu inter­
pretatione scriptorum.
II. De auctoribus. Auctores considerari possunt : Io in
se; 2° in ordine ad facta quæ narrant; 3° in modo nar­
randi.
In se. Diximus enim in præcedenti articulo historicum
fidem sibi mereri, quando gravissimum tum scientia tum
vilæ probitate se prodat. Igitur cum plures scriptores de una
eademque re narrantes occurrant, illi procul dubio præferendi sunt, qui majoris gravitatis exhibent argumenta. Hinc
Josepho Flavio, e. g., de Christi Domini nostri vita disserenti,
licet scriptori gravi, jure gravissimos Evangelistas præferimus, etiam abstractione facta ab eorum divina inspiratione,
et re considerata ad solas critices regulas.
In ordine ad facta narrata. Nempe historici coaevi factis

quæ narrant, dummodo conditiones recensitas et historico
necessarias habeant, præferendi sunt illis, qui factis ipsis
posteriores sunt, quique nonnisi vulgi traditione ea accepe­
runt. Et inter historicos coævos illi magis audiendi sunt
qui fuerunt testes oculati, quam qui fuerunt testes auriti
(60, 1). Patet. Agitur enim de facto quod non a priori colli­
gitur sed experimento. Igitur qui magis illud experti sunt,
magis de ipso valent testari; magis autem experitur scriptor
coœvus quam posterior, et magis oculatus testis, quam auri­
tas. Hinc S. Evangelista Joannes in exordio suæ primæ
Epistolæ scribit : « Quod fuit ab initio, quod audivimus,
quod vidimus oculis nostris, quod perspeximus, et manus
nostræ contrectaverunt de Verbo vitæ.quod vidimus et
audivimus, annuntiamus vobis. »
In modo narrandi. Poeticæ enim narrationi maxima conce­
ditur licentia, oratoriæ minor, historic® nulla. Unde simplex
historicus simpliciter enarrans praeferendus est poetis atque
oratoribus. Egregie Melchior Canus regulam istam exemplis
illustrat, Lib. XL Loc. théologie., Cap. VI : « In Herodoti
lucubratione rebus fictis et adumbratis quidem loci pluri­
mum fuit. Verum inscriptione ipsa ille praemonuit, non
esse in eo libro historiæ rationem ad vivum resecandam.
Musas videlicet inscripsit, quibus fabulæ interdum concess.-n
sunt, ut audientium animos jucundius et suavius allectent,
quod severitate narrationis non perinde assequerentur.
Xenophon, qui, ut Fabius ait, magis inter philosophos, quam
inter historicos reddendus est, optimi et absolutissimi Prin­
cipis formam in Cyro perfectam conatur effingere. Itaque
non est ab eo expectandum, qualisnam Cyrus revera fuerit,
Hex licet excellens et eximius, sed qualis futurus sit in Re­
pública Imperator, si ad normam exemplaris exactissimi
componatur. » (Ed. Ven. 1759, pag. 264, coi. 2.)
III. De authentia et incorruptione librorum. Authenticus
seu genuinus ille liber dicitur, qui scriptoris cui tribuitur
revera est; si secus, dicitur suppositilius vel spurius. Liber
vero si talis sit qualis ab auctore est scriptus, dicitur incor­
ruptus, secus corruptus dicitur, maculatus, vel interpolatus.
Ad authentiam dignoscendam plura observari debent, prae­
sertim vero : Io auctoritas; 2° tempus; 3° doctrina;
4° stylus.
Auctoritas. Etenim, sicut et auctoris, ita et scriptorum
ejusdern notitiam nonnisi ab auctoritate accipimus. Quocirca

si gravissimi historici librum aliquem alicui auctori cons­
tanter tribuunt, ut authenticum non retinere sine temeritate
non possumus, sicut de aliis factis historicis dictum est. Ad
rem S. Augustinus, Contra Faustum, Lib. XXXIII, Cap. VI :
< Platonis, Aristotelis, Ciceronis Varronis, aliorumque
ejusmodi Auctorum libros unde noverunt homines quod
ipsorum sint, nisi eadem temporum sibimet succedentium
contestatione continua ? Multi multa de litteris Ecclesiasticis
conscripserunt, non quidem auctoritate canonica, sed aliquo
adjuvandi studio sive discendi. Unde constat quid cujus sit,
nisi quia his temporibus quibus ea quisque scripsit, quibus
potuit, insinuavit atque edidit, et inde in alios continuata
notitia latiusque firmata ad posteros, etiam usque ad nos­
tra tempora pervenerunt, ita ut interrogati cujus quisque
liber sit, non hæsitemus quid respondere debeamus Î »
Tempus. Etenim statuta auctoris cujusque ætate, si in
libris facta narrentur, quæ post mortem auctoris evenerunt,
procul dubio liber est supposititius, vel saltem ut interpola­
tus est retinendus. Loquor de libris humanitus conscriptis :
nara libri inspirati scribuntur nutu Dei, cui omnia tem­
pora præsentia sunt in sua æternitate. Ita hac de causa
jure abjudicantur Divo Thomæ posteriores libri De regimine
principum, ut videre est apud Echardum et Bernardum de
Rubeis.
Doctrina. Auctor supponitur in doctrinis sibi ipsi consen­
tiens. Quocirca nisi constet, vel ipsius auctoris declaratio­
nibus eum sententiam mutasse vel ipsum de facili contradic­
tionibus implicari, inter supposititios recensendi sunt libri,
qui ab aliis libris genuinis ejusdem auctoris aperte discor­
dant, vel a doctrina ejus practica, nempe vita morigerata et
virtuosa abhorrent.
Stylus. Homo, scribendo, seipsum manifestat : quo sensu
dictum est a Buffon, stylus est homo. Hinc est quod, si liber
diversum omnino stylum præ se ferat a stylo librorum, qui
ut genuini alicui Auctori vere tribuuntur, dubium gravissi­
mum ingerit de sua genuitate, si non absolute sit pronun­
tiandus ut supposititius. Nisi forte (et hoc notandum est)
materia diversa diversitatem exigat styli. Hinc non eadem
est Bossuetio ratio scribendi in suis sermonibus et in polemicis libris contra Protestantes, et magnum procul dubio
intercedit discrimen quoad stylum inter Summam S. Thomæ
et Officium Sacramenti altaris ab eodem Sancto conscriptum

Addo tamen quod etiam in diversa materia viri emunctæ
naris eumdem vel diversum persentiunt auctorem.
Relate vero ad librorum incorruptionem, quatuor praeser­
tim sunt attendenda : Io codices originales ; 2°, codicum
vetustiorum concordantia ; 3° gravissimorum scriptorum
auctoritas ; 4° doctrina ipsa.
Codices originales, seu autographi, si habeantur et auctori­
tate certa sint auctoris, quaestionem per se definiunt circa
incorruptionem vel mutilationem vel interpolationem alio­
rum codicum. Attamen est attendendum utrum aliena manu
abrasiones, vel correctiones, vel depravationes sint adjectae.
Codicum vetustiorum concordantia. Nam si desint codices
autographi, ad vetustiores codices apographos est recurren­
dum, qui, ceteris paribus, recentioribus codicibus sunt præferendi. Sana enim ratio dictat vetustiores codices, utpote
proximiores aetati auctoris, mutilationis vel interpolationis,
per se loquendo, esse magis expertes.
Gravissimorum scriptorum auctoritas. Videlicet, accidit
non raro ut verba vel doctrina unius auctoris a synchronis
vel supparibus scriptoribus citetur : qui, si sint gravissimi,
argumentum sunt circa genuinum sensum auctoris et crité­
rium ad dijudicandum utrum codex sit nec ne incorruptus.
Doctrina Auctoris vitaque ejus, sicut supra dictum est in
tertio canone circa librorum authentiam.
IV. De hermenéutica.'Epp.eve£a,græce, idem est ac ars in­
terpretandi sensum scriptorum, præsertim cum ex una in
aliam linguam transferuntur. Circa versiones duo potissi­
mum requiruntur : im peritia linguæ ex qua et in quam
liber vertitur : secus sensus auctoris nec recte colligitur si
ejus lingua haud perfecte cognoscatur, nec redditur aliena
lingua in quam transfertur; 2m peritia doctrinæ : non enim
verbum verbo reddendum est, sed sententia auctoris est
exprimenda, quam ignoret vel pervertat necesse est, qui in
doctrinis auctoris aut jejunus aut non valde sit peritus. —
Quoad vero rectam sententiarum interpretationem : l°emendatiores codices procurari debent, ut nullum sit dubium
de genuina auctoris mente ; 2° modus scribendi attendatur,
utrum scilicet locutione propria vel metaphorica (12, V)
suas sententias expresserit ; 3° tempus attendatur quo auc­
tor scripsit, scopus quem sibi praefixit, vita, mores doctrina,
aliaque hujusmodi ; 4° non unum aut alterum verbum vel
una aut altera propositio, sed integra auctoris doctrina

expendatur ad normam principiorum quibus ipse dirigitur;
5° sensus auctoris non ex incidenti propositione, sed ex lo­
cis in quibus materiam, de qua agitur, ex professo versal,
determinetur, 6° propositiones, si quæ sunt obscuræ, per
clariores explicentur, et in hoc sagacitas, prudentia, justitia
et charitassint norma nostrorum judiciorum in aliorum doc­
trina interpretanda.
Et hæc de arte critica delibasse sufficiat. Celera persequi
id alias disciplinas pertinet.

LIBER TERTIUS
DE

CRITERIORUM

ET

SCIENTIARUM

COORDINATIONE

Prologus. Tertio loco edisserendum nobis est (Prolog, ad
Critic.) de rriteriorum coordinatione, seu de supremo veri­
tatis criterio. Et quia veritates et in seipsis considerari
queunt, et quatenus diversarum scientiarum, quas consti­
tuunt, objecta sunt ; Librum istum tertium et ultimum Logi­
ces in duo capita dividimus : in quorum primo sermo erit
de subordinations criteriorum, in altero de coordinatione
scientiarum.

CAPUT PRIMUM
DE SUPREMO VERITATIS CRITERIO

Prologus. Tria genera critpriorum expendimus in praece­
denti libro, criteria nempe subjectiva, objectiva et extrínseca:
juxta quam partitionem dividuntur philosophorum sentenliæ
circa supremum critérium veritatis : etenim hanc supremaliam quidam alicui principio subjectivo, quidam auctoritati
quidam objectis seu veritatibus ipsis objectivis concedunt. De
hujusmodi igitur opinionibus singillalim dicendum est : et
Io de opinionibus quæ principia subjectiva ut supremum
critérium veritatis constituunt ; 2° de sententiis eorum qui
auctoritatem ut supremum critérium proclamant; 3° de doc­
trina qua criterii suprematia objectis tribuitur. Quibus omni­
bus praemittimus articulum, in quo quædam pernecessaria
declarantur ad plenam solutionem hujus quæstionis, quæ in
scientiis maximi momenti est, nostris et hisce temporibus
summopere agitata.

ARTICULUS PRIMUS
62

Prœnolamina quœdam.

I. Sensus quaestionis. Supremum veritatis critérium du­
pliciter intelligi potest : primo quidem in sensu relativo;
secundo in sensu absoluto. — In sensu relativo, critérium di­
citur supremum^non in ordine ad alia criteria, sed in deter­
minato ordine cognitionum seu veritatum ; ut puta in
scientiis cosmologicis vel psychologicis. De hoc relativo cri­
terio non est quæstio neque revera esse potest ; mamque
criteria objectiva abstracta non possunt esse norma ad cognos­
cendam mundi corporei existentiam, sed sunt sensus et
sensationes ; et ex aliorum auctoritate existentiam accipio
et credo Platonis vel Aristotelis, non ex conscientia neque
aliis ex criteriis. Ad quod nonnulli philosophi nostræ ætatis
non satis attendentes, critérium relative supremum, ut
absolute tale sustinuerunt. Sed de his infra. — Critérium
autem absolute supremum, ad omnes cognitiones extenditur,
et est veluti forma, qua omne aliud peculiare critérium re­
lucet. De hoc quæritur quodnam sit.
II. De existentia supremi criterii. At existitne hoc crité­
rium absolute supremum veritatis ? Respondeo hanc de
supremi criterii existentia quæstionem dupliciter posse defi­
niri, generice seu quoad suam existentiam, et specifice seu
in quo consistat. In primo sensu existentia criterii universa­
lis potest quasi a priori probari. Etenim ostensum est contra
scepticos dari in nobis certitudines, si non omnium, saltem
quarumdam rerum : quæ certitudines procul dubio gene­
rantur a motivo seu criterio, a quo mens movetur ad assentiendum cum certitudine veritati. Dictum est autem (40, IV)
quod licet una certitudo potior sil alia quoad intensitatem
adhæsionis, omnes tamem æqualiter in uno conveniunt,
nempe in exclusione formidinis errandi. Signum est ergo
quod in omnibus motivis, seu criteriis, aliquid est commune
in quo criteria ipsa uniformiter conveniunt. — At in secundo
sensu, in quo nempe critérium supremum consistat, seu
quid sit illud quod cominuneest omnibus criteriis, absurdum
est velle definire a priori, cum tota quæstio sit definienda

aposteriori scilicet ab observatione et analysi cognitionum
nostrarum, ut definiatur utrum in omnibus et singulis in­
veniatur elementum commune, quod sit veluti lux, qua
omnes illuminentur. Agitur enim non de subordinatione
veritatum in se ipsis, hoc est in ordine reali, sed de subor­
dinatione veritatum in ordine ad nos, seu in ordine logico,
qua ratione autem se habeant hujusmodi veritates in nobis
est res facti, quæ nonnisi experimento et observatione depre­
hendi potest.
III. Conditio requisita ad supremum critérium. Exinde
patet quanam essentiali conditione debeat gaudere supre­
mum veritatis critérium. Videlicet, ita debet esse primum,
ut aliud non subaudiat a quo pcndeat; ita necessarium ut,
ipso corruente, cetera corruant; et consequenter, ita trans­
cendens, ut in omnibus aliis criteriis inveniatur,ita suppo­
situm, ut, ipso dato, mens normam habeat ; ipso remoto,
mens nullam aliam normam habere possit : eo ferme modo
quo de primis principiis in nostris judiciis dictum est
(Artic. o5).

ARTICULUS SECUNDUS
(63)

Systemata subjectiva quoad supremum critérium veritatis.

I. Generalis partitio systematum subjectivorum quoad
supremum veritatis critérium. Subjectivimus reponit supre­
mum critérium veritatis in subjecto cognoscente. Quia
vero subjectiva principia immediata cognitionum in nobis
sunt, sensus, conscientia, vel generatim, facultas intellectiva,
principium vero mediatum est natura, cujus sunt principia
illa immediata ; supremum veritatis critérium, subjective
inspectum, non potest esse, nisi aut sensus, aut facultas intel­
lectiva, sive uno sive altero modo considerata, aut denique
ipsa natura animæ nostræ. Et revera historia philosophiæ,
ut ex dicendis in hoc articulo erit manifestum, hanc divi­
sionem facto ipso demonstrat. Exordium sumamus a sensismo.
II. Sensimus antiquorum et positivismuB recentiorum.
Viguit apud græcos philosophos schola sensislica, cui prin-

cipium erat, hominis animam esse pure sensitivam, quam
nonnulli a materiae viribus distinguendam esse negabant.
Hæc sententia tribuitur Leucippo, Democrito, Heraclito,
Epicuro, aliisque. Ex hoc principio inferebant, quod, cum
sensus non sint nisi sensibilium et contingentium, de sensi­
bilibus et contingentibus est tota nostra cognitio. Atqui, adde­
bant, sensibilia non cognoscuntur a nobis nisi quatenus sen­
sus nostros afficiunt et modificant. Igitur, concludebant,
mensurasen critérium nostrarum cognitionum non possunt
esse nisi sensus, seu varii modi, quibus sensus per sensatio­
nem afficiuntur. — Non pauci ex recentioribus philosophis
dogmata antiquorum sensistarum renovarunt, eaque novo
apparatu restaurare nostrishisce diebus aggreditur positi­
vismos, duce Augusto Comte (1798-1857), cujus vestigiis in­
sistunt in Gallia Taine, Littré, etc.; in Anglia Darwin, Tyn­
dall, Stuart Mill ; in Italia, post Melchiorem Gioja, Josephus
Ferrari aliique, plus minusve materialismo addicti. Principia
positivismi sunt : lm ableganda est a philosophia omnis in­
quisitio tum causarum efficientium primarum tum causarum
finalium, nec non Dei, ordinis spiritualis, non exclusa anima
humana, universa denique metaphysica, quæ a positivismo
consideratur velut rationis humanæ figmentum, vel supersti­
tio ; — 2ra consequenter, omnis nostra scientia resultat ex fac­
tis, quæ homo et colligere et ordinare debet, seu scientia
humana est collectio etordinatio rerum sensibilium, et ratio
humana est facultas collectiva rerum earumdem. — Posilivismus ne latum quidem unguem recedit a sensismo vel ma­
terialismo antiquorum quoad substantiam. Contra hanc
pestiferam doctrinam sit conclusio :
III. Sensus non possunt esse supremum critérium cogni­
tionis humanæ. Etenim sensismus, seu positivismus, ponens
sensus esse suprema cognitionis nostras criteria, falso nititur
supposito, sibi ipsi et rationi aperte adversatur. Ergo systema
istud admitti non potest.
Nititur falso supposito. Etenim, ut ipsi fatentur adversarii,
supremum cognitionis humanæ critérium reponi in sensibus
non potest, nisi præsupposito quod in nobis nulla facultas
adsit, quæ sensitiva non sit, et quod totaliter nostra cogni­
tio sit a sensibus: namque si ratio humana sit facultas sensi­
bus excelsior, et ultra sensibilia sese cognitione attollens,
impossibile omnino est, ut sensus sint ultimum critérium ad
quod confugere debeat ratio ipsa in judicio ferendo tum

de natura ipsius sensus, turn de veritate objectorum, quæ a
nullo sensu referuntur. Atqui revera suppositio illa falsa
absolute est, ut manifestum est ex conscientia, et late in
Psychologia demonstrabimus, cum de natura rationis huma­
næ, de essentiali ejus discrimine a sensibus, nec non de
origine idearum nostrarum sermo erit. Ergo sensismus, seu
positivismus, designando sensus ut supremum veritatis cri­
térium, falso supposito nititur. —Hæc ratio urgetur contra
antiquos sensistas ab Aristotele in IV. Metaphysic. Cap. XII.
et exponitur a S. Thoma, ibid. Leet. XII : « Antiqui (quos
inter fuerunt Empedocles, Democritus, Anaxagoras, etc.) hoc
opinabantur, quod prudentia sive sapientia vel scientia, non
esset nisi sensus; non enim pouebant differentiam inter
sensum et intellectum. Cognitio autem sensus fit per quam­
dam allerationcm sensus ad sensibilia. Et ita, quod sensus
aliquid sentiat, provenit ex impressione rei sensibilis in
sensum : et hic semper cognitio sensus respondet naturæ rei
sensibilis, ut videtur. Oportet igitur, secundum eos, quod
illud quod videtur secundum sensum, sit de necessitate
verum. Cum autem conjunxerimus quod omnis cognitio
(juxta præfalos Auctores) est sensitiva, sequitur quod omne
quod alicui apparet quocumque modo sit verum. Hæc autem
ratio non solum deficit in hoc quod ponit sensum et intel­
lectum idem... » etc. (Ed. 1’., fol. 50, coi. 3.) — Cf. P. I.
Qu. LXXX1V. Art. I.
Sibi ipsi et rationi adversatur. Et revera, positivismus ex
una parte affirmat universam philosophiam concludi intra
limites observationis sensibilis; ex altera vero parte et metaphysicam subaudit et ipsa innititur et ad eam tendit.Ete­
nim leges illæ universales et immutabiles, quas positivismus
supponit et inquirit in phænomenis sensibilibus, praecise
quia universales et immutabiles, ab ipsis phænomenis singu­
laribus et mutabilibus distinguuntur, et objecta sunt non
sensuum sed intelligentiæ, neque ad sensibilitatem sed ad
ordinem abstractum et metaphysicum exclusive pertinent.
Unde nonnisi sibi ipsi et rationi aperte contradicendo, posi­
tivismus vel sensismus potest constituere sensus ut supre­
mum critérium scientiæ humanæ. Hæc egregie probat con­
tra Epicureos et Scepticos S. Augustinus in VIII. de Civitate
Dei, Cap. VII. his verbis : « Quod autem attinet ad doctri­
nam, ubi altera pars versatur, quæ ab eis logica, id est,
rationalis vocatur; absit ut his (Platonicis) comparandi

videantur qui posuerunt judicium veritatis in sensibus cor­
poris, eorumque infidis et fallacibus regulis omnia quæ
discuntur metienda esse censuerunt, ut Epicurei et qui­
cumque alii tales; ut etiam ipsi Stoici, qui cum vehement <
amaverint solertiam disputandi, quam dialecticam nomi­
nant, a corporis sensibus eam ducendam putarunt; hinc
asseverantes animum concipere notiones, quas appellant
èvvoiac carum rerum scilicet, quas definiendo explicant;
hinc propagari atque connecti totam discendi docendiqu:
rationem. Ubi ego multum mirari soleo, cum pulchros
dicant non esse nisi sapientes, quibus sensibus corporis
istam pulchritudinem viderint, qualibus oculis carnis for­
mam sapientias decusque conspexerint. Hi vero (Platonici.
quos merito ceteris anteponimus, discreverunt ea quæ
mente conspiciuntur ab iis quæ sensibus adtinguntur; nec
sensibus adimentes quod possunt, nec eis dantes ultra quam
possunt. Lumen autem mentium esse dixerunt ad discenda
omnia, eumdem ipsum Deum a quo facta sunt omnia. »
IV. De conscientiæ testimonio. Seposita igitur sensistarum
sententia, quidam supremum veritatis critérium constitue­
runt in conscientiæ testimonio. Hæc opinio tribuitur Galluppio, at falso tamen, ut ego opinor. Etenim, in suo Saggio
sulla critica della conoscenza, Lib. I. Gap. V. §, 137, docet
quidem per conscientiam revelari existentiam subjecti cogi­
tantis et simul nos certos fieri de evidentia tum immediata
tum mediata : unde infert quod, omnes nostræ cognitiones
analytics resolvuntur in factum primitivum conscientiæ, itant
hocfacium solummodo certos nos reddat cognitionis, seuimplicet totumordinem nostrarum cognitionum. Verum,§.139,hæe
explicitius scribit : «Quidigitur respondendum esthuicquæsito philosophorum : quodnam est critérium veritatis? Res­
ponderem ego hocmodo: Si per critérium veritatis intolligitur
signum infallibile, quod in qualibet particulari circumstantia
certos nos faciat de existentia ejusdem veritatis, hujusmodi
critérium neque datur, neque dari potest. Si autem per cri­
térium veritatis intolligitur expressio generalis evidentiæ
immediatæ et evidentiæ mediatæ, hoc in casu critérium ve­
ritatum necessariarum consistit in principio condradictionis. » Hæc de Galluppii mente; respectu vero sententiæ in
seipsa consideralæ, dico :
V. Conscientia nequit assumi ut supremum veritatis cri­
térium. Probatur. Conscientiæ nomine, rigorose accepta;.

intelligitur facultas, qua animus noster existentiam propria­
rum affectionum et suimetipsius intime cognoscit, ut alibi
explicavimus (52, III) ; consequenter ejus officium, et sub­
jectivum per se est et intra limites concreti ac singularitatis
illarum affectionum coarctatur (tZud.). Atqui supremum veri­
tatis critérium totum complecti debet ordinem nostrarum
cognitionum, quæ non solum subjectum cogitans, sed etiam
objecta ab eo diversa, eaque universalia et abstracta attin­
gunt, ut conscientia ipsa testatur. Igitur conscientia nobis
utique refert ordinem cognitionum nostrarum, ut quoddam
factum in nobis existens : sed nullo pacto esse potest supre­
mum critérium earumdem cognitionum, secundum earum
naturam sive geneticam, sive intrinsecam, sive objectivam,
sive comprehensivam, sive extensivam, nisi ipsius conscien­
tiæ notio et officium pervertantur : quo in casu non de con­
scientia proprie dicta quæstio esset, sed de alia facultate, vel
etiam de aliis facultatibus animi nostri. — Breviter, con­
scientia haberi debet ut supremum critérium relativum, res­
pectu nempe factorum quæ afficiunt subjectum cognoscens
et conscientia præditum ; sed quia facta illa, ad quæ renun­
tianda conscientia limitatur, non complectuntur totum ordi­
nem objectivum nostrarum cognitionum, conscientia non
potest assumi ut supremum critérium absolutum.
VI. Facultates cognoscitivæ. Novissime vero Theodorus
Jouffroy supremum veritatis critérium reposuit in fide cæca
præstita naturali veracitati facultatum cognoscitivarum animi
nostri : Principium, inquit in suo Cours de droit naturel,
Tom. I. Leet. IX. totius certitudinis et fidei est ante omnia
actus fidei cæcæ in veracitatem naturalem nostrarum faculta­
tum : quam doctrinam tradit etiam in suis Mélanges philoso­
phiques, Histoire de la philosophie, §.111. de scepticismo, ubi
addit fidem illam esse cæcam, sed tamen irresislibilem. Contra
quam sententiam sit conclusio :
VII. Fidos cæca in veracitatem naturalem facultatum
cognoscitivarum non potest esse principium totius nostræ
certitudinis, seu supremum veritatis critérium. Probatur.
Absurdum omnino est constituere ut supremum critérium
certitudinis, seu certæ cognitionis, id quod per se et essen­
tialiter importat carentiam cognitionis. Atqui hujusmodi est
fides cæca quam adstruit Theodorus Jouffroy. Ergo fides
cæca in veracitatem naturalem facultatum cognoscitivarum
non potest esse principium totius nostræ certitudinis, seu

supremum veritatis critérium. — Major probatione non in­
diget ; probatur minor.
Fides cœca per se et essentialiter importat carentiam cogni­
tionis, et multo magis certitudinis quæ est cognitio perfecta.
Et revera. Fides essentialiter sumpta est assensus mentis rei
in se non visæ, cognitæ tamen in principio sibi extrínseco,
nempe, in auctoritate, quæ est critérium regens ipsum fidei
assensum (58, II) : quo sublato, nulla, ut patet, est ratio cur
mens assentiatur potius uni quam alteri parti contradictio­
nis; imo assensus seu cognitio est impossibilis, quia nulla
cognitio dari potest sine re cognita : et in nostra hypothesi
res non cognoscitur neque in se neque in criterio revelante.
Sed fidei actus, quem adstruit Jouffroy, destituitur non solum
criterio intrinseco, sed etiam criterio extrínseco : non enim
est solummodo fides, sed fides cœca, hoc est non suffulta
neque evidentia intrinseca neque evidentia extrínseca veracitatis nostrarum facultatum, ut ipsemet auctor vi sui syste­
matis cogitur fateri, et.fatetur reapse. Igitur actus ille fidei
cæcæ est omnino impossibilis, et consequenter fides cœca
per se et essentialiter importat carentiam cognitionis. —
Unde nil mirum si Jouffroy hisce ductus principiis dixerit
scepticismum esse ultimum scientiæ humanæ pronuntiatum
(48, II). .
VIII. Instinctus naturæ rationalis. Theodorus Jouffroy
suam sententiam de fide cæca mutuavit a Thoma Reid et
Emmanuele Kantio, qui ponunt cæco instinctu naturæ nostræ
rationalis a nobis admitti ut certissima principia illa univer­
salia et immediata, unde judicia particularia per syllogis­
mum deducimus (inter quæ Kant reponit sua judicia synthelica-a-priori), vel judicia contingentia rerum existenlium,
unde inductive assurgimus ad universalia judicia empirica
eflormanda. Quocirca supremum veritatis critérium judicio­
rum tum deductivorum tum induclivorum, sunt quidem prima
principia perse nota; sed certitudo ipsorum principiorum in
cicco instinctu naturæ rationalis fundatur, qui hac de ratione
supremi criterii dignitatem præ se fert. < Anima nostra, in­
quit Reid, prædita est facultate quadam inspirationis et sug­
gestionis, si ita loqui fas est, quæ mentes penetrativas omnium
pene philosophorum latuit, et cui tamen debemus innumeras
notiones simplices, quæ non sunt neque impressiones neque
ideæ, et multa principia primitiva fidei. » Huic inspirationi
naturali debentur judicia primitiva, sive empirica sive ratio-

nalia, quorum complexus constituit sensum communem seu
commune judicium. — Cf. Sanseverino, 7 principali sistemi
delta Filosofía sui Criterio, Cap. III. § II. — Sed supra, cum
de sensu communi fuit sermo, innuimus sensum naturæ com­
munem posse ¡considerari et prout est cuique homini pro­
prius, quo sensu est critérium subjectivo-intrinsecum, et
prout in omnibus hominibus uniformiter manifestatur, quo
sensu est critérium extrinsecum (59, I et V), et dici a qui­
busdam solet ratio impersonalis. In præsenti, sensus naturæ
communis sumitur individualiter, et consequenter ut est
critérium intrinsecum et subjectivum : nam de ipso sensu
communi prout constituit rationem, ut dicunt, impersonalem, dicemus cum de systemate Lamennesianô erit sermo.
IX. Instinctus caecus nequit assumi ut supremum crité­
rium certitudinis primorum principiorum. Antequam veniam
ad probationem hujus conclusionis, secernere oportet quid
veri sententia reidiana contineat, ut expeditius quid falsi in
ipsa sit demonstretur. — Et imprimis facultatibus animi
nostri inesse inclinationem quamdam primitivam, naturalem,
præpoteniem ad propria objecta, negabit nemo qui vel levi­
ter facta interna proprii animi per conscientiam consideravit,
quæ inclinatio ad propria objecta, ut S. Thomas profunde
notavit, I-II. Qu. LI. Artic. I. est quodammodo scientia
inchoative, nou solum quia ipsa mediante trahimur ad scien­
dum, sed etiam quia vi naturæ, cujus est ipsa inclinatio, certo
adhæremus veritati primorum principiorum : ex ipsa enim
natura animæ intellectualis, prosequitur ibidem Angelicus,
convenit homini, quod slalim cognito quid est totum, et quid
est pars, cognoscat quod omne lotum est majus sua parte: et
simile est in ceteris. Et hoc sensu dicitur quod « inest uni­
cuique homini quoddam principium scientiæ, scilicet lumen
intellectus agentis, per quod cognoscuntur statim a principio
naturaliter quædam universalia principia omnium scientia­
rum », ut notat ipsemet Angelicus, P. I. Qu. CXVIl. Artic. I,
et alibi passim, præsertim in quæstione De Magistro, inter
Quæstiones disputatasDeveritate. — Hac inclinatione animæ
nostræ sublata, nec non connaturalitate et spontaneitate
intellectus ad intelligenduni prima et immediata scientiarum
principia, scientia ipsa et quælibet certitudo in nobis eva­
nescunt. Hoc igitur sensu admittimus instinctum in nobis ut
principium radicale et subjectivum certitudinis : idem dicaiur de fide, non tamen cæca, in veracitatem naturalem nos¿launa. Summa philosophica. — T. I.

trarum facultatum. Imo addimus errores et arbitria, quibus
vel ignorantia vel malitia hominum subvertere machinantur
fundamenta tum scientiæ tum religionis, inexpugnabile obs­
taculum habere in natura rationali ad veritatem et ad Deum
essentialiter inclinata. Ilis igitur concessis, probatur conclu­
sio.
Instinctus reidianus pervertit naturam cognitionis, non
explicat ipsa judicia sensus communis, et labitur in scepticismum, quem vult devitare.
Pervertit naturam cognitionis. Etenim cognitio humana
absolute significat quamdam mentis nostræ visionem (1.1 et
II). Igitur et in judiciis efformandis, quæ Reíd dicit esse sen­
sus communis, aut mens nostra videt conformitatem suam
cum objectis de quibus judicat, aut non videt. Si primum,
non acæca spontaneitate naturæ, ut vult Reid, sed ab objecto
mens determinatur ad judicium ferendum ; si alterum, ergo
judicia sensus communis reidiani nonnisi pervertendo natu­
ram cognitionis dici possunt cognitiones.
Non explicat ipsa judicia sensus communis. Adde quod
judicium, cum sit actio facultatis intellectivæ, est quodam­
modo medium inter facultatem ipsam, a qua procedit, et
objectum, ad quod terminatur et de quo est judicium. Sed
undenam est quod de uno eodemque objecto habeantur inter
homines diversa judicia, non exclusis judiciis quibusdam
sensus communis? Procul dubio cum natura eadem sit in
omnibus, et, ut natura, uniformiter in omnibus agat, eadem
necessario haberentur in nostra hypothesi judicia dictata ab
inspiratione ejusdem naturæ. Numquid forte respondebit
Reid in quibusdam naturam esse vitiatam? Verum id alio
criterio, quod non sit sensus communis, expendi deberet; et
sic etiam ex hoc capite rueret opinio Reidii. Igitur illa judi­
ciorum inter homines diversitas nonnisi ad objecto repeti de­
bet, quatemus nempe objectum magis minusve perspectum
in seipso, diversas sui in diversis mentibus cognitiones inge­
nerat : nihil enim est tertium inter objectum cognitum et
facultatem cognoscentem, ad explicandam rationem assen­
sus.
Labitur insceplicismum. Denique spontaneitas, quam ponit
Reid, aut a mente nostra dignoscitur tum ut est factum tum
ut est critérium, aut nos prorsus latet, ita ut sit in nobis sicut
gravitas in lapide. Si primum, patet quod aliis criteriis dis­
tinctis a spontaneitate, hujus tum existentia tum necessaria

et infallibilis connexio cum veritate statuitur; si vero n:s
prorsus latet, omnis nostra certitudo nonnisi in priu:::.
seu criterio fundatur, quod utrum detur et naturam
præ se ferat nescimus. Quod est dogma scepticism! abso! u..
Quocirca Reid, qui ut sese expediret a scepticismo Berkrl p
et Hinnii (50, XII), ad sensum communem confugit, in eumdem scepticismum labitur.
Huc faciunt quæcontra Jouffroy supra attulimus, et contra
judicia synthctica-a-priori Kantii diximus (19, V et VI) :
hujusmodi enim judicia ex Reidii doctrina Kant intulit.
X. Sentimentalismus. Hucusque diximus de systematibus,
quibus supremum critérium nostrorum judiciorum in alio
principio cognoscitivo animi nostri reponitur, sive illud prin­
cipium sit sensus, sive, conscientia, sive intellectus, sive
denique naturæ rationalis instinctus. Sed nos non solum
cognoscimus sed appetimus etiam; qui actus animi nostri
dicitur appetitio, seu affectio, quia affectione afficimur ab
objecto etin ipsum dilectione ferimur. In hac igitur affectiva
propensione animi nostri, Jacobi (1743-1819), qui propterea
habetur ut parens scholæ sentimentalis, reposuit principium
et normam omnium nostrorum judiciorum. Forte Jacobi
hanc suam opinionem a schola cartesiana derivavit, cui per­
suasum erat, judicium non esse opus rationis, sed volunta­
tis, cujus actus est affectio.
XI. Affectiva animi nostri propensio nequit admitti nt su­
premum veritatis critérium. Probatur. Nam illa affectiva
propensio animi nostri aut consideratur prout est in indivi­
duo, aut prout est in seipsa. Atqui neutro sensu dici potest
supremum critérium veritatis. Igitur sentimentalismus ne­
quit admitti. —Major certa est : affectio enim illa non aliter
considerari potest, nisi vel prout est individui, vel prout est
naturæ. — Minor probatur quoad utramque partem.
Non prout est in individuo. Etenim cum veritas apud om­
nes eadem sit et esse debeat, critérium veritatis nostræque
certitudinis debet esse quid firmum, stabile, necessarium, in­
dependeos denique a peculiari et contingente dispositione
subjecti cognoscentis, ut quisque per se videt. Atqui, ut
experientia quotidiana docet, affectiva animi propensio, con­
siderata prout est in singulis individuis, non est quid firmum
et stabile, et maxime dependet a peculiari et contingente dis­
positione subjecti cognoscentis. Non igitur animi affectio, ut
est in individuo, assumi potest ut suprema norma judicandi.

Nonprout est inseipsa. Namque, ut fertcommuneadagium,
conscientiæ testimonio roboratum, ignoti nulla cupido ; et
insuper ex ipsa conscientia scimus, quod animi affectiones
excitatæ ita a ratione diriguntur, ut non raro ad agendum
contra ipsas affectiones voluntatem flectamus. Repugnat
autem naturæ supremi criterii, quod natura sua aliud prin­
cipium cognoscitivum, movens et dirigens ipsum, subaudiat
necessario (62, III). Igitur affectiva animi propensio nequit
esse supremum nostrarum cognitionum critérium.
ARTICULUS TERTIUS

(04)
Systemata, quæ supremum veritatis critérium
in principio extrínseco reponunt.
I. Generalis partitio systematum, quæ docent supremum
veritatis critérium esse critérium extrinsecum. Inter crite­
ria extrínseca recensuimus (Prolog, ad. Cap. III. Lib. IL)
auctoritatem divinam, sensum naturæ communem, et hu­
manam auctoritatem. Quocirca systemata omnia in quibus
defenditur supremum totius certitudinis nostræ critérium
esse quærendum in aliquo principio extrínseco, aut unum
aut aliud ex tribus recensitis in medium proferunt, ut magis
ex dicendis erit manifestum.
II. Revelationistæ. Daniel Huetius (1630-1721), vir erudi­
tissimus, episcopus Atrebatensis in Gallia, scripsit librum,
post ejus mortem publici juris factum, cui titulus est, De
imbecillitate rationis humanae, in quo docet divinam revelatio­
nem, cujus custos et interpres fidelissima est Catholica Ec­
clesia, ita pernecessariam homini esse, ut, ipsa sublata,
ratio humana impotens per se sit ad consequendam cum
omnimoda certitudine veritatem. Hinc logice sequebatur,
normam seu critérium supremum nostrarum cognitionum in
divina revelatione esse reponendum. Hæc Huetii opinio vix
aliquos et obscuri nominis sectatores tunc temporis habuit;
at nostris hisce temporibus eam ardentiori studio excitarunt
De Bonald, De Lamennais, Bautain, Bonnetty, Ventura alii­
que traditionalist®, ac plus minusve eidem subscripsere. De
horum sententiis sermo explicitior erit in processu hujus

articuli ; nunc ad doctrinam Huetii generice acceptam, con­
tra quam sit conclusio :
III. Divina revelatio non potest esse supremum critérium
veritatis seu certitudinis naturalis. Nota hic divinam reve­
lationem a nobis sumi eo exclusivo sensu, quem alibi decla­
ravimus (58, I et IJ). Probatur conclusio. Veritates quæ acci­
piuntur per quodcumque magisterium sive divinum sive
humanum, aut certo tenentur quia in seipsis videntur, aut
certo creduntur vi solummodo auctoritatis magisterii (58 II).
Atqui in neutro casu magisterium divinum revelans potest
esse supremum veritatis critérium. Igitur absolute negandum
est supremum veritatis critérium in divina revelatione esse
positum. — Probatur minor. Etenim si veritates, quæ ab
alieno magisterio proponuntur, videntur in seipsis, ratio
seu critérium assensus est ipsa veritas sive immediate, sive
mediate, in principiis nempe intrinsecis, percepta (ibid, et
60, IV), et magisterium est solummodo medium proponens,
non critérium (ibid.) ; si vero veritates non videntur in seip­
sis, haud certo creduntur, nisi de conditionibus quibus auc­
toritas magisterii prædita esse debet, scilicet de scientia et
veracitate nobis constet (58, III) : quæ conditiones aliunde
quam a magisterii auctoritate perspectæ nobis esse debent,
ne absurde in infinitum abire cogamur et circulo vitioso
implicemur, probando vim auctoritatis magisterii per scien­
tiam et veracitatem, et veracitatem et scientiam per aucto­
ritatem magisterii. Quocirca fides concessa magisterii auctori­
tati, aliud critérium subaudit et quidem intrinsecum, quo
per certitudinem nobis constet, non solum de nostra existentia, sed etiam de conditionibus auctoritatis magisterii.
Sive igitur divina revelatio in primo casu accipiatur, sive in
secundo, non potest constitui ut supremum critérium veri­
tatis seu nostræ naturalis certitudinis.
IV. Nota. De certitudine doctrinæ Christian®. Conclusio
nostra est de certitudine generice accepta, non autem de hac
vel illa certitudine quæ peculiares veritates respicit : equi­
dem scio theologiam catholicam in auctoritate divina reve­
lante totam fundari, cui videlicet per fidem assentimur « non
propter intrinsecam rerum veritatem naturali rationis lumine
perspectam, sed propter auctoritatem ipsius Dei revelantis,
qui nec falli nec fallere potest >, ut loquitur Concilium Vati­
canum in sua Constitutione dogmatica de fide Catholica, Cap.
III. Dc /ide. Attamen (et hoc est notatu pernecessarium) assen-

sus fidei supernaturalis nequaquam est motus animi cœcus, ut
ipsum Concilium ibidem addit, cum recta ratio fidei funda­
menta demonstret, ut in Capite IV. ejusdem Constitutionis
legitur, inter quæ fundamenta procul dubio adsunt veracitas
et scientia Dei. Unde Christianus dogmata fidei credit quia
Deus revelavit, credit etiam Deum de facto illa dogmata reve­
lasse ; at non solum credit sed etiam scit ratione demonstra­
tiva Deum neque falli neque fallere posse, ac consequenter,
credito facto revelationis divinæ, infert fidei divinæ impossi­
bile esse subesse falsum : quæ est conclusio theologica ex
majori, ratione etiam certa, de Dei infallibilitate, et ex mi­
nori de fide, scilicet ex facto divinæ revelationis. — Ex quo
sequitur quod licet fides divina prætantior sit ratione (58, VI);
tamen fides subaudit rationem et ratione posterior est, seu.
ut verbis utar S. Indicis Congregationis in tertia propositione
exquatuorquas occasione traditionalistarum et contra traditionalistas posuit (1855), Rationis usus fidem prœcedit, et
ad eam hominem ope revelationis et gratiœ conducit.
V. Systema Lamennesianum. Doctrinam Danielis Huetii
novo apparatu in medium protulit, paucis abhinc annis,
Felicitas de Lamennais in suo libro, Essai sur l'indifférence
en matière de Religion, et in Defensione ejusdem libri. Hoc
tamen discrimen intercedit inter Huetiùm et de Lamennais,
quod primus revelationem divinam supernaturalem, ut
normam supremam certitudinis absolute pronuntiat ; alter
vero, cum revelationis divinæ sive cujusvis veritatis deposi­
tarium, ut ita dicam, et organum constituerit humanum
genus, hujus concordem auctoritatem dixit esse habendam
veluti expressionem divinæ auctoritatis, eaque solummodo
cum omnimoda certitudine inniti posse omnem nostram
cognitionem. Hanc concordem auctoritatem humani generis,
modo sensum naturæ communem, modo rationem publicam
vel socialem, modo universalem consensum vocat de Lamen­
nais, in quo claritas idearum maxime desideratur. Rationes
vero, quas adducit ad probandum suum systema, sunt illæmet quibus veracitatem tum sensuum, tum conscientiæ, tum
intellectus et rationis denegare contendit, et quas alibi expen­
dimus (53, VII). Qua de causa ab illis adducendis superse­
demus, et de systemate in seipso solummodo erit sermo.
Unde sit conclusio .
VI. Repugnat absolute auctoritatem seu consensum hu­
mani generis esse supremum critérium veritatis. Probatur.

Repugnat absolute constituere ut supremum critérium illud
quod aliud necessario subaudit critérium in quo fundatur et
a quo probatur, quod non est universale, quod utrum et
quando existât probari debet, quod fallax esse potest. Atqui
hujusmodi est auctoritas vel consensus humani generis. Ergo
repugnat absolute auctoritatem seu consensum humani ge­
neris esse supremum critérium veritatis. — Major certa est
ex dictis (62, III) de natura supremi criterii. Probatur minor
per singulas partes.
Subaudit aliud critérium, in quo fundatur et a quo pro­
batur. Nam auctoritas humana est critérium extrinsecum,
cujus efficacia ad ingenerandam nobis fidem ex sua scientia
et veracitate pendet : quæ scientia et veracitas non auctoritate
ipsa, sed aliunde nobis probantur, ut supra, n. III. decla­
ratum est. Neque Lamennais ad sensum naturæ commu­
nem recurrat : nam ipse sensum communem accipit ut est
critérium extrinsecum (59, I) ; consequenter hujus sensus
communis veracitas certo nobis constare debet, non sensu
communi, ne circulo vitioso implicemur, sed per se et intrin­
sece, ut ipsi acquiescamus.
Non est universale. Nam sensus naturæ communis intra
quosdam limites concluditur, nec ad omnes veritates se por­
rigit (59, II) ; auctoritas vero humana pressius accepta, ut a
sensu communi distinguitur, ad res facti præcipue destina­
tur, et in rebus scientifieis non est, per se loquendo, nisi
infirmissimum critérium veritatis (60, II).
Utrum et quando existât probari debet .Etenim si de mera
auctoritate tum in re facti tum in re scientifica agatur, ne­
cesse omnino est ut, antequam ipsam uti critérium adduca­
mus, certi simus de existentia conditionum, sine quibus
auctoritas nulla est (58, III) ; quæ quidem conditiones num
adsint in peculiaribus casibus (60, VII et VIII) expendere
debemus, non auctoritate, ut dictum est, sed ratione ipsa et
criterio intrinseco. — Si vero sermo sit de sensu naturæ
communi, cum judiciis veris sensus communis falsitates
sæpe admisceantur (59, IV), non potest adduci ut critérium,
nisi prius extricetur ab elementis sibi extraneis : quod qui­
dem, ut patet, non ipso sensu communi, sed reflexione so­
lummodo fieri potest. — Adde quod sensum naturæ commu­
nem esse critérium veritatis demonstrari necesse est, et
reapse demonstravimus (59, III) aliis argumentis, non petitis

a sensu communi, ne idem per idem circulo vitioso probaretur.
Potest esse fallax. Et quidem hoc de humana auctoritate
in promptu est probare. Dato enim etiam quod humana auc­
toritas de facto non fallatur, negari tamen nequit ipsam esse
fallibilem, et non posse nisi moralem gignere certitudinem
(58 , III): qu® duo de supremo veritatis criterio, a quo cer­
titudo nostra metaphysica (48, III) pendet, dici sine absurdo
non possunt. Relate vero ad sensum naturæ communem
pronum est animadvertere, quod licet per se errori non sit
obnoxius, potest tamen per accidens, hoc est pravitate cordis,
consuetudine inveterata, non quidem circa prima principia
seu speculativa seu practica, sed circa principia secundaria,
praecipue practica, errare..Apposite S. Thomas, I-II, Qu.
XCIV. Artic. VI : « Quantum vero ad alia præcepta secunda­
ria, potest lex naturalis deleri de coruibus hominum, vel
propter malas persuasiones (eo modo, quo etiam in specu­
lativis errores contingunt circa conclusiones necessarias),
vel etiam propter pravas consuetudines, et habitus corruptos;
sicut apud quosdam non reputabantur latrocinia peccata,
vel etiam vitia contra naturam, ut etiam Apost. dicit. Hom.
I. »
VII. Systema Venturæ. Pater Joachim Ventura (1792-1861),
ex Ordine Clericorum regularium Theatinorum, opus edide­
rat Rom® anno 1828, De methodo philosophandi (cujus non­
nisi primum volumen lucem aspexit), in quo plus minusve
aperte doctrinis Lamennesianis favebat. At postea eas tempe­
ravit, rationi individuali concedendo certitudinem primarum
veritatum, ut sunt prima principia abstracta, existentia sub­
jecti cogitantis et mundi sensibilis, ulvidere est in Opusculo
quod inscribitur, Saggw sull'origine delle idee e sui funda­
mento della certezza, §.XIV, in quo tamen sensum commu­
nem in iis qu® sensus communis sunt (59, II), et auctorita­
tem in respectiva arte vel scientia peritorum, ut supremum
veritatis critérium defendit respectu demonstrationis seu ve­
ritatum mediatarum, qu® ratiocinio concluduntur : quate­
nus videlicet nonnisi aliorum auctoritate scimus demons­
trationes nostras recte et secundum leges ratiocinii esse
peractas. Denique in ultimo opere, Cursus philosophice chrisliance, gallice conscripto, P. II. Cap. I. §.2, distinguit triplex
critérium, seu triplicem evidentiam : intuitivam nempe vel
discuraivam rationis respectu inlelligibilium; sensationis seu

perceptionis sensibilis respectu rerum sensibilium; auctori­
tatis competentis et legitimæ respectu rerum historicarum
vel superinlelligibilium rationi nostræ. Qua divisione praemissa
atque §.3. repetita, concedit auctoritati, sensui et intellectui
rationem criterii veritatis seu certitudinis; sed quia triplex
hoc critérium, ut sit revera tale pro nobis, debet præ se ferre
conditiones naturales, qu® in concreto utrum nec ne verificentur ratione individual! decerni non potest, ad rationem
communem confugit, et ideo in priorem sententiam Lamennesianam defensam subobscure in libro De methodo philoso­
phandi, redire videtur. Ceterum non sub hoc ultimo adspectu
systema Venturianum consideramus (esset enim actum
contra Lamennais in præcedenti conclusione iterum agere),
sed sub secundo adspectu, quatenus videlicet auctoritas
constituitur supremum critérium certitudinis mediatae. Quo
sensu sit conclusio :
VIII. Auctoritas nequit esse supremum critérium verita­
tis seu certitudinis mediatas. Probatur. Etenim sententia
patris Ventura contradicit facto, sibi ipsi, etnaturæ demons­
trationis. Igituradmiti nequit. Consequentia patet. Antecedens
per partes probatur.
Contradicit facto. Etenim nemo, postquam persyllogismum
demonstrativum intulit aliquam scientificam conclusionem,
quam vi ipsius syllogismi deprehendit necessario connexam
cum primis principiis, expectat consensum hominum, vel
auctoritatem doctiorum, ut eam conclusionem certo teneat.
A quo facto ipsemet Ventura non recessit : siquidem tot
libros conscripsit, tot demonstrationes proprio marte confe­
cit, ut conclusionem suam et sibi et aliis persuaderet, ante­
quam judicium ab auctoritate doctiorum daretur. Neque fiat
recursus ad Doctorum antiquorum auctoritatem, quos Ven­
tura protestatus est velle sequi : nam nonnisi studio et
reflexione rationis propriæ doctus Auctor illos Doctores est
interpretatus ; etquamquam suas interpretationes et demons­
trationes non indocti homines nostræ ætatis et inficiati fue­
rint et confutarint, non propterea a propria sententia reces­
sit, sed mordicus ei adhæsit, et mordaciter adversarios est
insectatus.
lonlradicil sibi ipsi. Et revera. Nemo sanus affirmat aucto­
ritatem sapientiorum in rebus scientificis, vel sensum naturæ communem esse critérium veritatis, interprincipia imme­
diata et per se nota esse adnumeranda. Sunt igitur veritates

mediatae, hoc est effectus demonstrationis. Sed undenam
demonstramus et nos et Ventura hujusmodi veritates me­
diatas ? Si auctoritate et sensu communi, demonstratur idem
per idem ; si aliis principiis ab auctoritate distinctis et a
sensu communi, jam auctoritatem et sensum communem, ut
suprema criteria nostrarum demonstrationum plane rejici­
mus. Quocirca, nonnisi per apertam contradictionem, prout
contra Lamennismum hic supra animadvertimus, consti­
tuuntur a Ventura ut suprema demonstrationum criteria
sensus communis, vel relativa auctoritas hominum.
Contradicit naturæ rfemons/raZionií.Siquidem demonstratio
est argumentatio procedens a principiis certis atque eviden­
tibus (41, I), ita ut præmissis demonstrationis admissis,
impossibile omnino sit ut mens a veritate conclusionis
certo retinenda abstineat(53, V) : negatio enim conclusionis,
in casu nostro, traheret negationem præmissarum concessa­
rum ; ac proinde mens sibi ipsi aperte contradiceret.(Atqui
, menti nostræ sine auctoritate et consensu communi potest
constare tum veritas præmissarum, ut ipse Ventura non
negat, tum nexus conclusionis cum præmissis, ne mentem
nostram naturaliter ordinatam ad syllogismum conficiendum
dicamus simul naturaliter ineptam ad illationes ex præmis­
sis inferendas seu ad ipsum syllogismum conficiendum.
Mens, e. g., scit ex se hoc principium, omne quod cogitat
existil ; et hoc aliud a conscientia datum, ego cogito. In his
autem præmissis et necessario et evidenter continetur con­
clusio, ego existo; cujus nexum si per se scire non potest
mens, non video quo pacto possit a Ventura concedi, quod
ratioperse valeat intelligere praemissas et in ipsis comparare
extrema conclusionis, ego et existo. Ergo nonnisi naturam
demonstrationis et necessarium processum mentis humanæ
pervertendo, asseri potest quod conclusioni demonstrationis,
ut puta, ego existo, non cum omnimoda certitudine adhæreamus, antequam aliorum auctoritas certos nos reddat rectam
'lemonstrationem a nobis esse peractam.
Plus minusve contra Venturæ systema valent etiam alia
argumenta quæ contra Lamennismum attulimus.
IX. Nota. Radix erroris de Lamennais et patris Ventura.
Post contutatas opiniones tum de Lamennais tum patris
Ventura, perutile existimo hic indigitare causas logicas ex
quibus doctrina illa deducta est. Has autem causas ad duas
reduximus. Diximus enim alibi humanam rationem ver acci-

dens falli posse, hoc est ex aliquo impedimento rectum rationis
exercitium prohibente (53, IV). Quocirca, si a nostris con­
clusionibus, præsertim a primis principiis remote deductis,
videamus homines doctissimos communi consensu recedere,
dubiurn nobis prudentissime ingeritur, utrum in nostris
ratiocinationibus vitium aliquod subrepserit, et consequen­
ter in nostras ipsas ratiocinationes reflexione et severiori
analysi redimus. Contra, si doctissimi viri communi calculo
admittant ut recte deductas et certas nostras illationes, ma­
jori nisu in illas ferimur, non quasi certitudo nostra, comsensu illorum, certior fiat qua parte certitudo excludit for­
midinem errandi, sed certior fit ex parte intensitatis assensus
mentalis (40. IV). Ex quibus infertur, non quod sensus com­
munis vel sapientium auctoritas sit supremum veritatis cri­
térium, ut contendunt de Lamennais, Ventura, aliique horum
placitis addicti, sed quod tum sensus communis tum aucto­
ritas (quorum veracitas aliunde nobis probata est, ut supra
diximus) dici solum debeant criteria confirmantia intellectum
vel rationem in veritate, per ratiocinationem firmiter per­
cepta. Unde præcitati Auctores non defendunt propriam
sententiam, nisi quia confundunt critérium primarium et
essentiale certitudinis cum criterio secundario et accidentali.
— Alia causa est confusio certitudinis cum opinione. Accidit
enim non raro ut quaestiones subdifficiles moveantur, quas
intime penetrare non valemus, ut certitudinem assequamur :
quo in casu ratio dictat ut praeclariorum virorum, qui inge­
nio et doctrina maxime floruerunt, et in maxima existima­
tione sunt apud sapientes, sententiam teneamus, potius
quam nullius nominis scriptori vel etiam propriae imbecilli­
tati confidamus. Quo in casu valet illud vulgare adagium :
peritis in arte credendum est. Hæc in similibus casibus regula
prudentiæ est, quæ tamen regula in necessariam et univer­
salem pro omnibus singulisque veritatibus certo consequen­
dis nonnisi per absurdum converti potest. Sed de his hacte­
nus ; cetera, quæ in hanc rem faciunt, vide in articulo ubi
valorem auctoritatis humanæ definivimus (Artic. 60).

ARTICULUS QUARTUS
(65)

Designatur supremum veritatis critérium.
I. Supremum veritatis critérium est quid objectivum.
Hæc propositio est corollarium eorum quæ disseruimus in
superioribus hujus Capitis articulis. Dari enim aliquod
supremum veritatis critérium certum est (62, II). Atqui
supremum critérium non sunt neque criteria subjectiva (63),
neque criteria extrínseca (64). Igitur supremum veritatis cri­
térium est necessario aliquid objectivum. Quæstio igitur tota
nobis est in determinando in quo specifice consistat hoc
objectivum critérium (62, II).
II. Sententia cartesiana. Cum Cartesius, post suam de
omnibus, quæ tum sensibus tum intelligentia tum ratione
cognoscuntur, dubitationem hypotheticam (49, II), animad­
vertisset de principio, cogito ergo sum, conscientia innixo,
haud posse dubitari (rt.) ; rationem quæsivit cur hæc de
eodem principio dubitatio esset impossibilis, invenitque
rationem in eo sitam esse quod, zô cogito ergo sum ideam
claram atque distinctam menti exhiberet. Quocirca, a facto
singulari ad universale principium assurgens, statuit, ideam
claram atque distinctam rei seu, quod continetur in idea clara
atque distincta certum est, esse supremum veritatis critérium.
Hanc suam doctrinam exponit Cartesius in suis Meditationi­
bus philosophiae primæ, illamque cartesiani omnes amplexi
sunt.
III. Critica sententiæ cartesian®. Hoc cartesianum de
supremo criterio principium visum est aliis clarissimum,
aliis contra, maxime erroneum ; at, ut candide quod sentio
proferam, hoc sententiarum discrimen mihi magis magisque
suadet principium illud, ut non pauca alia Cartesii, æquivocatione laborare, atque proinde et sanæ et sinistræ interpre­
tationi locum dare. Etenim si nomine ideæ claræ et distinct®
intelligatur aliquid subjectivum, quasi subjecti cogitantis
subjectiva modificatio, seu, id quod nobis videtur, ut quan­
doque dicimus ; sententia cartesiana inducit subjectivismum
et idealismum, quia has in hypothesi, non de objectis ut in
se sunt, sed ut nobis videntur, judicaremus ; et est erronea,
ut alibi probavimus (5G, II et III). Quod si nomine ideæ claræ

et distinctæ intelligatur non ipsum subjectum, sed objectum
intelligibile in sua objectiva veritate menti præsens et mentis
ad se assensum trahens; in hac secunda hypolhesi idea clara
et distincta coincid'd cum evidentia objectiva, et sententia
cartesiana vera est, ut in hoc ipso articulo demonstrabimus.
Difficile autem est decernere quo sensu Cartesius ipse suam
de supremo veri latis criterio sententiam intellexerit, ut alibi
dictum est (54, IV).
IV. Prima principia de monstrationum non sunt suprema
criteria veritatis. Paucis me expediam in probatione hujus
conciusionis. Negari non potest, ut alibi probavimus (55, XI)
principia prima et per se nota esse criteria : namque, ut op­
time notat S. Thomas, certitudo scientiæ tota oritur ex certi­
tudine principiorum • tunc enim conclusiones per certitu­
dinem sciuntur, quando resolvuntur in principia. Sed hoc
ipsum demonstrat illa prima principia esse criteria in sensu
relativo, in ordine scilicet ad certitudinem conclusionum,
non autem in sensu absoluto, quia supremum critérium in
nulla alia cognitione fundari debet (62, III), et prima prin
cipia fundanturincognitione transcendentalium,entis, unius
et hujusmodi. Præclareidem S. Thomas, Lib. II. Contra Gen­
tiles, Gap. LXXX1II : « Cum natura semper ordinetur ad
unum, unius virtutis oportebit esse naturaliter unum objec­
tum : sicut visus colorem, et auditus sonum. Intellectus igi­
tur cum sit una vis, est ejus unum naturale objectum, cujus
per se et naturaliter cognitionem habet. Hoc autem oportet
esse id, sub quo comprehenduntur omnia ab intellectu co­
gnita (sicut sub colore comprehenduntur omnes colores, qui
sunt per se visibiles) : quod non est aliud quam ens natura­
liter. Igitur intellectus noster cognoscit ens, et ea quæ sunt
per se entis, in quantum hujusmodi : in qua cognitione fun­
datur primorum principiorum notitia ; ut, non esse simul
affirmare et negare, et alia hujusmodi. Hæc igitur sola prin­
cipia intellectus noster naturaliter cognoscit ; conclusiones
autem per ipsa. » (Ed. P., fol. 205, coi. 3.)
V. Evidentia objective spectata est supremum veritatis
critérium. Quid sit evidentia objectiva alibi explicavi (54, II).
Probatur conclusio. In qualibet cognitione duo sunt essenlialiter et exclusive, subjectum cognoscens, et objectum.
Ergo motivum seu critérium certitudinis, aut ex subjecto
cognoscente, aut ex objecto ipso cognito sumi debet. Non au­
tem ex subjecto cognoscente, quia, teste conscientia, per ip-

sum non stat quod certitudo de re aliqua habeatur vel non
habeatur, cum contra suam propriam voluntatem sæpe coga­
tur dubium hærere, sæpe intra limites opinionis contineri,
sæpe etiam erret illusoria certitudine deceptum : insuper, ut
contra Kantianumidealismum, probavimus(56, III), non sub­
jectum cogitans mensurat rerum veritatem, sed a veritate
rerum ejus veritas mensuratur. Ergo motivum seu critérium
certitudinis ex objecto cognito est desumendum. Sed objectum
cognitum, ut cognitum, est ipsum objectum seipso menti ap­
parens, præsens, et vi suæ præsentiæ assensum mentis de­
terminans. Objectum autem apparens vel præsens menti, et
objectum patens vel evidens menti ipsi, sunt dictiones om­
nino synonymæ. Sed, ut patet, objectum non est evidens nisi
evidentia (concipit enim noster intellectus abstracte eviden­
tiam ut formam quamdam terminum concretum —2, VII et
VIII — afficientem), sicut est verum veritate, ens entitate,
bonum bonitate. Igitur evidentia objective considerata est
supremum veritatis critérium. — Hinc illæ dictiones cuique
linguæ communes : res patet, veritas claret meridiana luce,
hoc evidens est, et aliæ hujusmodi. — Et revera vel levis
analysis nostrarum cognitionum argumentum nostrum mi­
rifice confirmat. Si enim rationem quæramus, cur firmiter
retinemus existentiam alicujus objecti sensibilis, indigitamus objectum ipsum quod præsentia sua sensus percellit
nostros ; si intellectus admittit certitudinaliter principia sive
demonstrationum sive definitionum, ratio est quia eorum
veritas per se menti patens non sinit quoad illa dubitare ; si
conscientia inconcusse refert ea quibus subjectum cognos­
cens afficitur, ratio est quia ab ipsa rei veritate quodam­
modo compellitur. Tolle ipsam rei veritatem evidentem, et
non solum omnia nutant, sed assensus mentalis nulla am­
plius est ratio : quod in idem recidit ac si dicamus quod,
sublato supremo evidentiæ criterio, assensus mentis est
omninoimpossibilis. AppositeS.Thomas, in III. Sentent. Hist.
XXIII. q. II. art. II. qu. 3, corp, et ad 1 : «Certitudo (quæ,
nihil aliud est quam determinatio intellectus ad unum)...
consistit in duobus, scilicet in evidentia(ç«æse tenet ex parte,
objecti, et habet rationem causai), et firmitate adhæsionis
(quæ se tenet ex parte subjecti, et est evidentiæ effectus). » Hinc
« certitudo, quæ est in scientia et intellectu, est ex ipsa evi­
dentia eorum quæ certa esse dicuntur ».
VI. Nota I. De criterio excogitato a Vico. Joannes Bap-

tista Vico (1668-1744), in Opere quod inscripsit, Delia antica
sapienza d'Italia, Lib. I. Cap. I. §.l. hæc de criterio docuit ;
« Critérium veritatis et norma ad eam cognoscendam, est
ipsa veritas facta. Consequenter idea clara et distincta quam
de nostro spiritu habemus non est critérium veritatis, et nec
etiam est critérium nostri spiritus, quia anima cognoscendo
seipsam non facit seipsam ; et quia seipsam non facit, nescit
modum quo seipsam cognoscit. Quoniam scientia humana
habet pro basi abstractionem, scientiæ sunt tanto minus certæ quanto magis accedunt ad materiam corporalem. Ut uno
verbo omnia dicamus, verum convertitur cum bono, si id
quod cognoscitur ut verum habet esse a spiritu qui illud
cognoscit, cum scientia humana imitetur scientiam divinam
per quam Deus verum cognoscendo illud generat ad intra in
æternitate, et ad extra illud producit in tempore. Critérium
autem veritatis respectu Dei consistit in communicatione
bonitatis objectis suæ cognitionis (vidit Deus quod essent
bona); et respectu hominum critérium consistit in faciendo
vero quod ipsi cognoscunt. » Ex his Vico infert scientias ma­
thematicas certiores esse quoad nos, quia ipsæ sunt veluti
quædam productiones mentis nostræ.
VII. Nota II. Critica. Jacobus Balmes in sua Philosophia
fundamentali, Lib. I. Cap. XXX et XXXI. expendens hujusmodi
critérium videt in eo viam ad scepticismum, potius quam
scepticismi destructionem, ut Vicus sibi persuasit. Etenim,
quid, inquit, ponit Philosophus neapolitanus ? Nempe cogni­
tionem mentalem objecti, quod est opus ipsius mentis. Sed
in ambitu cognitionis nostræ continentur actus conscientiæ et
objecta omnia idealia, quæ in ipsa nos efformanus. Hoc vel
ipsi sceptici admittunt : nemo enim eorum potest non admit­
iere esse in nobis conscientiam, esse mundum idealem, uti
opus hujus conscientiæ et ab ipsa renuntiatum. — Si ergo
aliud critérium non admittimus quam factum, aperimus adi­
tum scepticismo, relinquimus mundum realem et concludi­
mus nosmetipsos intra limites apparentis. — Hæc Balmes.
loc. cit., Cap. XXX. n. 303. Circa vero processum logicum
Vici hæc addit, n. 297 : « Intelligentia cognoscit solummodo
illud quod ab ipsa fit. Hæc propositio quæ summam continet
totius systematis Vici, nulla ratione probari potest. »
His tamen non obstantibus, sententia Vici potest in recto
sensu explicari. Illa propositio, quæ revera fundamentalis
est in systemate Vici : intelligentia cognoscit solummoao

illud quod ab ipsa fit, duplici sensu accipi potest. — Primo
quidem intelligi potest in sensu subjectivo, quasi nempe ob­
jecta nostræ cognitionis sint ideæ in nobis et a nobis, eo modo
quo Kant explicat suas formas seu categorias (Artic. 56). Hoc
sensu accipitur a Balmes principium Vici, et rationabiliter reji­
citur ut omni carens fundamento et ad idealismum et scepticismum ducens. — At secundo intelligi illud principium po­
test, ut significans quod objecta a nobis non intelliguntur nisi
quatenus sunt in nobis, et expressa seu intelligibiliter facta
vel dicta a nobis. Et in hoc sensu non ideæ seu formæ subjectivæ, sed objecta ipsa extramentalia sunt vere termini nostra­
rum cognitionum : attamen de ipsis non cognoscimus nisi
illud quod est factum intelligibile vi mentis. Unde, quia in
objectis mathematicis nihil est amplius nuam illud quod intel­
ligibiliter a mente formatur, hac de causa scientiæ mathematicæ habentur a Vico ut certior-es. Hoc sensu accepta sententia
Vici sustineri potest, et stat cum principiis a nobis declaratis
circa critérium evidentiæ, et cum ipsis principiis cognitionis.
Ut enim notat S. Thomas : Cognitio contingit secundum quod
cognitum est in cognoscente. Cognitum autem est in cognos­
cente secundum modum cognoscentis. Unde cujuslibet cognos­
centis cognitio est secundum modum suœnaluræ. P. I. Qu. XII.
Artic. IV. — Cf. Qu. XIV, Artic. VI, ad 1.
VIII. Nota III. Sententia rosminiana. Antonius Rosminius
(1797-1855), vir in scientiis philosophicis egregie doctus, dis­
tinguit in sua Logica, Lib. III. Sect. I. Cap. Il et III. critérium
veritatis a criterio certitudinis. Nomine criterii veritatis intelligit, principium evidens quod veritatem confert cognitioni­
bus, quæ ab eo proveniunt (ib. Cap. Ill, n. 1060) ; nomine vero
criterii certitudinis intelligit, principium quod quidem non
confert veritatem propositionibus, sed nobis inservit ad indu­
bie cognoscendum utrum propositiones ipsæ in se habeant nec
ne veritatem, ac proinde ingerit nobis certitudinem earum ven­
tatis vel falsitatis (ib.). Qua præmissa distinctione, tenet Ros­
minius, ens naturaliter intuitum (seu ideale) esse supremum cri­
térium veritatis (ib., Cap. Il, Artic. I). Ratio est quia ens idea t
seu fnZufium est ipsa veritas, quæ est causa formalis et elemen­
tum essentiale cognitionis : si enim cognitio generice accipia­
tur, essentiale ipsi est esse veritatem, seu esse veram ; si vero
accipiatur prejudicio, palam est in ipsa essentialiter esse afiirmari vel negari, atque ex illa affirmatione vel negatione
esse, falsitatem vel veritatem judiciorum pendere (ib. 1047-4 •;

IX. Nota IV. Critica sententiæ rosminianæ. Contra senten­
tiam rosminianam animadversum a quibusdam est, ipsam
fundari in suppositione quod idea entis sit nobis a natura
congenita, et in altera quod idea entis sit forma vel typus
omnium aliarum nostrarum cognitionum : quæ duplex sup­
positio, de qua in ideología erit sermo, falsa est. — Fateor
illa duo a Rosminio doceri, sed, meo quidem judicio, hæc
rosminiana de supremo criterio sententia non exclusive pen­
det a duplici illa suppositione. Sive enim idea entis sit innata
sive acquisita, negari non potest ipsam esse elementum quod
aut explicite aut implicite includitur in omnibuscognitionibus,
ita ut omnis nostra determinata cognitio, ex parte objecti
spectata, exhibeat ens magis vel minus determinatum, ut in
Ontologia demonstrabimus. Porro vis argumenti rosminiani,
ni fallor, in eo quod ens, respectu nostri, est elementum ne­
cessarium cognitionis cujuslibet, tota consistit.
Quoad vero sententiam Rosminii hoc modo explicatam,
eam teneo non différé a sententia S. Thomæ, quam amplexi
sumus, ut ex supradictis, nn. IV et V. est manifestum. Cer­
titudo enim conclusionum tota pendet a certitudine princi­
piorum, quæ fundatur in cognitione entis et eorum quaesunt
per se entis (sup., n. IV). Quod si his conjunxerimus a Rosmi­
nio poni critérium veritatis non simpliciter ens, sed ens ut
evidens; in aperto erit sententiam rosminianam, quoad cri­
térium, substantialiter non differre a sententia S. Thomæ. —
Utrum vero idea entis sit nobis innata, ut vult Rosmini, vel
sit acquisita sicut ceteræ ideæ, ut tenet S. Thomas, et utrum
illud esse vel ens sit aliquid creatum et a Deo participatum,
ut recto docet S. Doctor, vel aliquid increatum et in se divi­
num, ut falso contendit Rosminius, non hic sed in metaphy­
sica est definiendum.
CAPUT SECUNDUM
DE SCIENTIARUM COORDINATIONE

Prologus. Deinde dicendum est (Prol. in tert. L&.) de scien­
tiarum coordinatione, et duo declaranda sunt : Io Undenam
scientiæ speciflcentur et ad invicem distinguantur; 2° Utrum
et qua ratione una alteri subordinetur.
ZinuAiA. Summi philoiophica. — T. I.

ARTICULUS PRIMUS
(66)

De specificatione et distinctione scientiarum.

I. Scientia nostra dicit ordinem realem dependentiæ ad
scibilia, et non vice versa. Quid sit scientia ac de quibus
objectis sit, satis alibi diximus (41, III), nec actum agere
debemus.Statim igiturpropositionem enuntiatam probamus.
Et quoad ejus primam partem vix probatione indiget, praeci­
pue post ea quæ contra idealismum criticum statuimus
(56, HI, IV) : etenim scientia sine scibili objecto dari non
potest; nam si scitur, scitur profecto aliquid, quod est objec­
tum et terminus cognitionis. Igitur scientia essentialiter dicit
ordinem ad scibilia objecta. At pone objecta diverso modo
se habere ac affirmantur ab intellectu, et jam non scientia
sed falsa cognitio inducitur, ut dictum est (40, I). Ergo ordo
quem scientia nostra dicit ad objecta est ordo realis et de­
pendentiæ. — Secunda vero pars propositionis, quod scilicet
objecta ipsa a scientia nostra minime pendeant, ex eodem
principio probatur. Sublata enim scientia nostra, non propterea objecta scibilia pareunt. Ergo objecta scibilia non
dicunt realem ordinem dependentiæ ad scientiam nostram.
II. Objectum materiale et objectum formale scientiæ.
Hæc divisio objecti scientiæ in objectum materiale et in objec­
tum formale facilis est, et simul scientiis distinguendis ap­
prime necessaria. Objectum materiale est id quod cognoscitur
vel scitur, ut homo, angelus, Deus; objectum formale est id
<7«orfprimo et perse a scientia attingitur in objecto materiali,
vel id quo mediante objectum ipsum cognoscitur vel scitur;
sicut homo, asinus et lapis conveniunt in ratione colorati,
quod est objectum formale visus, quia est ratio cur visus
videat illa objecta materialiter sumpta.
III. Nota. De duplici formali objecto scientiæ. Ex tra­
dita notione objecti formalis scientiæ apparet illud duplex
esse : nam res scibiles possunt et debent considerari : Io ut
res in seipsis sunt ; 2« ut scibiles sunt : et prius est esse in
seipsis, prioritate rationis, quam esse scibiles a nobis. Age
porro : res in seipsis considerate habent propriam quidditatem seu essentiam, per quam et constituuntur in se, et

distinguuntur a ceteris aliis, et tales denominantur : quod
quidem principium constituens et distinguens et denominans
res est, objectum formale rerum, ut res sunt, et dicitur etiam
objectum formale quod, vel ratio formalis quæ scientiæ : qua­
tenus est ratio formalis eorum quæ per se conveniunt sub­
jecto (21, IV) et de subjecto in scientia demonstratur : et se­
cundum distinctionem horum principiorum seu objectorum
formalium desumitur distinctio formalis rerum. — Atqui res,
eo ipso quod est, scibilis est : sed scibilitas ipsa, quæ nonnisi
denominatione extrinseca afficit rem, non una semper est
respectu ejusdem entitatis : nam potest res sciri seipsa (sicui
contingit in demonstrationibus procedentibus a definitionibus
essentialibus), potest sciri criterio extrínseco auctoritatis, po •
test denique sciri aliis et aliis modis seu criteriis. Hæc ratio
scibilitatis dicitur ratio formalis objecti ut objectum est, ratio
sub qua, vocatur et lumen et etiam simpliciter objectum for­
male quo, vel sub quo, ut infra (n. VII) plenius declarabitur.
IV. Unitas specifica scientiarum ex unitate utriusque ob­
jecti formalis resultat. Loquor, ut patet, de unitate objectiva,
seu specifica : subjective enim spectatæ, scientiæ sunt una
vel plures numero ex unitate vel multiplicitate numérica sub­
jecti scientis. — Probatur conclusio. Scientia nostra dicit
essentialiter ordinem ad objecta scibilia, sicut ad proprium
terminum. Quidquid autem importat essentialiter ordinem
ad aliquid, sicut ad terminum, denominatur et specificatur
a termino ipso : ita motus specificatur a termino, artes a
natura operum ad quæ ordinantur, et ita porro. Igitur scien­
tiæ speciflcantur ab objectis scibilibus ; et consequenter ab
unitate specifica scibilis habent scientiæ specificam unitatem.
Sed scibilia, ut talia sunt, constituuntur ex duplici illa formalitate hic supra, n. 111. declarata : nam impossibile est
præscindere a re scibili illud per quod ipsa constituitur in se
et est causa eorum quæ sibi per se conveniunt et de se prædicantur, et modum scibilitatis, sub quo refertur ad facul­
tates cognoscitivas et qui juxta dicta n. præc., est ipsa ratio
formalis sub qua res scitur. Igitur objectum scibile est unum
specifice ex unitate utriusque rationis formalis quæ et sub
qua; ac consequenter ex unitate utriusque rationis formalis
desumunt scientiæ propriam unitatem specificam.
V. Diversitas specifica scientiarum a diversitate rationis
formalis sub qua præcipue resultat. Nempe liquet ex hucus­
que explicatis quod ratio sub aua constituit ac determinat

rationem et naturam scibilitatis ipsius rei ; ita scilicet ut
juxta naturam rationis formalis, seu principii quo in scientiis
utimur, tuto determinetur natura et valor nostr® certitudi­
nis circa rem scitam. Consequenter dicere possumus quod
ratio formalis sub qua se habeat aliquo modo ad rationem
quam, sicut differentia se habet ad genus, cum quo speciem
constituit, ut alibi dictum est (4, III et V). Diversitas autem
specifica rerum «x diversitate differentiarum, quæ ut generi
superaddit® concipiuntur, desumitur. Ergo et scientiarum
diversitas specifica ex diversitate præcipue rationis formalis
sub qua accipienda est. Hinc quamvis theologia naturalis et
theologia revelata circa idem objectum, nempe Deum, ver­
sentur, tamen specifice distinguuntur, quia prima ex princi­
piis rationis lumine notis, altera vero ex principiis notis
lumine fidei veritates divinas scientifice concludit. Qua de re
cf. S. Thomas I. Posterior., lect. XLI, et Cajetanus in I. P. S.
Th.,. Qu. I. Artic. III.
VI. Non immerito docuerunt Scholastici divisionem scien­
tiarum generatim desumendam esse ex diverso abstractio­
ns gradu a materia. Probatur. Diversitas, seu distinctio,
seu divisio scientiarum a diversitate rationis formalis subqua
præcipue resultat, ut in superiori conclusione satis, ut puto,
probatum est. Atqui abstractio a materia est conditio adnexa
objecto scibili, et manifestativa differentiæ rationis formalis
sub qua. Igitur hoc sensu non immerito dici cum Scholasticis
potest, divisionem scientiarum generatim desumendam esse
ex diverso abstractionis gradu a materia. — Minor probatur
ex eo quod, quanto magis objectum a materia abstrahitur,
tanto magis est intelligibile (quia immaterialitas requiritur ut
objectum sit proportionatum naturæ subjecti intelligentis) ;
unde abstractio a materia est conditio adnexa objecto scibili
et manifestativa differentiæ rationis formalis sub qua scien­
tiarum.
VII. Nota. Præcedentium conclusionum plenior dilucidatio. Ad pleniorem præcedentium conclusionum dilucidationem, transcribo annotationem v, quam apposui Lectioni
XLI.S. Thorn® super Lib. I. Poster. Analytic. (Ed. Leon.) :
Quæ in hac lectione de unitate et diversitate scientiarum
disserit S. Thomas cum Aristotele, nonnisi a paucis recentioribus tractantur : ea enim plerique aut omnino ignorant, aut
inter vanas scholasticas subtilitates amandant. Attamen nisi
quis ea habuerit plane perspecta, philosophus nullatenus

esse potest. Interest enim maxime scientias nostras rimari,
ut quo ordine se habeant ad invicem, qua ratione specifice
inter se differant, utrum denique sibi invicem subordinentur,
definiatur; et exinde inferatur unitas vel diversitas scientia­
rum, et unicuique propria principia applicentur, et unaquælibet intra limites proprii objecti contineatur, et propria, ut
ita dicam, luce illustretur.
Ut autem novitius ediscat quantum hæc doctrina philoso­
phica intersit etiam theologiæ nostræ, audiat S. Thomam
ipsum applicantem hæc eadem principia, imo eadem exem­
pla, ad distinguendam scientiam mere philosophicam a
scientia seu sapientia nostra theologica, quæ non a ratione, ut
illa, sed a divina revelatione sua mutuatur principia : < Di­
li versa ratio cognoscibilis diversitatem scientiarum inducit.
« Eamdem enim conclusionem demonstrat astrologus etna« turalis, puta quod terra est rotunda; sed astrologus per
< medium mathematicum, id est a materia abstractum ;
« naturalis autem per medium circa materiam consideratum.
« Unde nihil prohibet de eisdem rebus, de quibus philoso« phicæ disciplinas tractant, secundum quod sunt cognosci­
te bilia lumine naturalis rationis, et aliam scientiam tractare,
• secundum quod cognoscuntur lumine divina* revelationis.
« Unde theologia, quæ ad sacram doctrinam pertinet, differt
« secundum genus ab illa theologia, quæ pars philosophiæ
« ponitur. » (P. I, Qu. I, Art. I, ad 2.)
Scholastici merito distinguebanfobjectum scientiæ in ob­
jectum materiale et objectum formale. Primum est res de
qua habetur scientia, ut mundus, anima, ens, Deus, etc.;
objectum autem formale est modus seu ratio secundum quam
res attinguntur ab intellectu. Ratio hujus divisionis est, quia
aliud est esse rei in se, aliud est esse rei in ratione scibilis,
prout scilicet estobjectum cognitionis : nam ratio materialis,
qua res est in se ipsa constituta et distincta formaliter a
ceteris rebus, potest stare sine ratione formali scibilitatis,
quæ importat ordinem ad facultatem cognoscitivam, et quæ
est simul causa et terminus cognitionis. Patet in sensu.
Etenim res materiales sunt in seipsis distinctæ : non tamen
in ordine ad sensitivam cognitionem omnes habent eamdem
rationem formalem sensibililalis, quia non omnes quoad
totalitatem propriæ cntitalis possunt ab omnibus sensibus
attingi (Cf. lect. XXX. not. a). Quia vero scientia non a re sed
a scibili pendet et terminatur, ratio diversitatis vel unitatis

scientiarum non ab objecto materiali, seu a rebus prout sunt
in seipsis unius vel diversi generis, sed a scibilitate, seu ab
objecto formali repetenda est. Hinc S. Thomas non ab uni­
tate generis, seb ab unitate vel diversitate generis scibilis
repetit unitatem vel diversitatem scientiarum.
Sed objectum formale duplex est : aliud enim est objec­
tum formale quod, seu ratio formalis quæ; aliud autem est
objectum formale sub quo, seu ratio formalis sub qua. Quæ
uislinctio sæpe occurrit in theologicisdisciplinis,ethabetsuas
radices in ipsa natura scientiæ proprie dictæ. Etenim scientia
et est in intellectu ut in subjecto, et est de objecto ut de ter­
mino ipsius scientiæ. Sistamus imprimis in consideratione
objecti scibilis. Dictum est supra (L. 41, IV) quod scientia
proprie dicta, prouti nempe est effectus demonstrationis,
est de universalibus, de immutabilibus et sempiternis, quæ
non est possibile aliter se habere : sed dictum etiam est
(ib., VII) quod tunc vere scimus de hujusmodi rebus,
quando eas cognoscimus per causas. Hoc autem habeuir
quando scitur non solum quod de omni (Cf. lect. IX), et quod
per se (Cf. lee. X), sed quando scimus de objecto secundum
quod est universale, seu primo et secundum quod est ipsum
(Cf. lect. X et XII) ; quia hæc ultima conditio complectitur
precedentes de omni eiptr se (Cf. lee. IX, n, 3), et est causa
seu ratio passionum, quæ inferioribus subjectis convenire
demonstrantur; proindeque est primum quod attingitur a
demonstrante (Cf. lect. XII. n. 11). Sic habere tres angulos
œquales duobus rectis, convenit quidem isosceli, attamen
convenit ipsi non secundum quod isosceles est, sed secun­
dum quod est triangulus; triangulo vero talis passio convenit
secundum quod est triangulus. Primo ergo attingitur ratio
trianguli, et per hanc rationem tanquam per veram causam
demonstratur ejus passiones competere speciebus trianguli,
non quatenus species sunt, sed quatenus continentur suo
illo tanquam sub genere. —Ratio quæ primo et perse attin­
gitur, et per quam, tanquam per causam propriam, de sub­
jectis demonstrantur passiones communes, vocatur objectum
formale quod, seu ratio formalis quæ scientiæ.
Deinde objectum scibile debet considerari in ordine etiam
ad subjectum intelligens, seu ad intellectum. Cognitio enim,
cum sit actio immanens, et aliunde repugnet dari sine ob­
jecto cognito, postulat necessario ut locum non habeat nisi
quatenus objectum cognitum est in cognoscente. Atqui non

potest objectum cognitum esse in cognoscente, nisi con-,
gruenter ad naturam intellectus in quo recipitur, hoc est
immaterialiter, sicut immaterialis natura sua est intellectus..
Ergo m ordine ad potentiam intellectivam nostram, objec­
tum, quantumcumquc fingatur per imaginationem univer­
sale, immutabile, sempiternum non potest tamen primo et
per se habere rationem formalem scibilitatis, nisi sub ratione
immaterialitatis (Of. S. Th. sup. Boetium, De Trinitate, qu.
V. artic. I. Ed. P. opuse. LXX. fol. 134, coi. 4). Iste modus,
seu medium seu conditio, seu ratio requisita in objecto, ex
natura potentiæ intellectivas, sub qua solum manifestatur
intellectui nostro objectivum formale quod, vocatur objectum
formale sub quo, seu ratio formalis sub qua. Et quia id quod
facit manifestationem quocumque modo, vocamus etiam
lumen (Cf. lect. XXXVI. not. a) ; hæc ratio formalis vocatur
lumen sub quo; sicut objectum formale quod dicitur etiam
lumen quod (Cf. Cajet, in I. Poster., Cap. XXII. §.Circa se­
cundam et tertiam conclus., fol. 68, col. 3, seqq. Venet. 1554;
et in P. I. Qu. I. Artic. III. §.Arf evidentiam hujus ratio­
nis, etc.).
Vult ergo S. Thomas quod, ad unitatem scientiæ duo
objecta ipsa formalia requirantur; nempe et unitas sub­
jecti scibilis, hoc est eadem ratio formalis sub qua; et
unitas principiorum, hoc est eadem ratio formalis quæ. Et
sapienter. Nam per solam unitatem formalem sub qua, res
sub uno lumine, seu gradu abstractionis a materia intel­
lectui manifestantur; et per solam unitatem formalem quæ,
res in uno eodemque principio superiori uniuntur, quod
primo explicat passiones earum, quatenus supremo illi
principio connectuntur. — Sufficit autem, addit Angelicus,
diversitas principiorum, hoc est, rationis formalis quæ, ad
scientias diversificandas. Et ratio est, quia ubi existât præfata diversitas, objecta scibilia non uniuntur in uno princi­
pio superiori, quod sit ratio scibilitatis passionum commu­
nium. Addit autem S. Doctor quod hanc diversitatem rationis
formalis quæ comitatur diversitas generis scibilis, hoc est ra­
tionis formalis sub qua (Cf. Caj et. in P. I. Qu. I. Artic. I.
§.Ad hoc respondetur, etc.). Nequit enim ratio formalis quæ in
scientiis esse diversa genere, quin simul involvat rationem
majoris vel mitioris abstractionis a materia, et ideo diversi­
tatem rationis formalis sub qua. Abstrahere enim a materia
ccnlingit tripliciter : vel secundum esse et secundum ratio-

nem, sicut sunt transcendentia, quæ considerantur in metaphysica generali, seu ontologia ; vel secundum rationem et
non secundum esse, sicuti ea quæ considerantur a mathesi,
scilicet quantitates, quæ non sunt nisi in materia, sed a ma­
thesi considerantur ut a materia abstract®; vel neque secun­
dum rationem neque secundum esse, prouti sunt naturalia,
quæ, quatenus abstrahuntur a sola materia individual!, con­
siderantur a scientia naturali. Porro alia sunt principia qui­
bus probat metaphysicus suas conclusiones; alia sunt quibus
probantur conclusiones mathematics; alia quibus probat
physicus.

ARTICULUS SECUNDUS

(67)
De divisione et subordinalione scientiarum.
I. Scientiæ generice inspectæ, non incongrue dividuntur
in quinque primarias, nempe Physicam, Mathematicam,
Metaphysicam, Logicam et Moralem. Probatur. Ratio distin­
guendi scientias ab abstractione a materia optime desumitur,
ut a conditione necessaria qua objectum redditur universale,
atque ideo intelligibile, ut superiori articulo dictum est. Atqui
illa abstractio locum habere potest : Io quidem, a materia
solummodo individuals, retenta tamen integra ejus natura
mutabili et sensibili, prout consideratur a Physica; 2° ab ipsa
materia ut sensibili et mutabili, at retenta tamen quadam
materia ut ita dicam intelligibili, quæ sufficiat ad notionem
corporis, et quæ est quantitas sive discreta sive continua, qua
rpus mathematicum constituitur, quod est objectum Ma­
téeseos; 3° ab ipsa materia quocumque modo sumpta, et in
hoc gradu habentur tres scientiæ, nempe Metaphysica, Logica
: Moralis, ut dictum est in principio hujus Operis, de Philoscphia in genere, n. III. — Metaphysica, qua consideratur en­
tilas realis, sive hæc entitas in se ipsa ab omni materia sit
dissociata, ut Deus, Angelus, anima rationalis; sive sit talis
vi solummodo abstractions et insola mente, ut ens, substan­
tia, aliaque hujusmodi. — Logica, qua consideratur entitas
non secundum quod est in seipsa, sed secundum quod est in
mente et a mente ordinatur. — Moralis denique, qua ens
ipsum, abstractione habitum ab intellectu cognoscente, or­
dinatur ad dirigendam voluntatem. Igitur in illas quinque

primarias non incongrue scientia nostra generice dividitur.
II. Notio subalternationis scientiarum. Scientia omnis
non est de principiis, circa quæ est intellectus, sed de conclu­
sionibus, ex principiis ipsis illatis per demonstrationem
(41. 111). Atqui conclusiones in scientiis aut inferuntur ex
principiis non solum immediatis sed etiam propriis illius
scientiæ; aut'contra hujusmodi principia quibus utitur pe­
culiaris aliqua scientia ex principiis propriis alterius scien­
tiæ deducuntur. Ita metaphysica argumentatur ex principiis
entis, unius, aliorumque transcendentium, quorum conside­
ratio ad ipsam pertinet; contra musica ex principiis procedit,
quæ ut probata in mathesi supponit. Scientia subaltérnala di­
citur, quæ ex præsupposita certitudine principiorum proce­
dit, de quibus agit alia scientia, quæ ideo respectu subalter­
naba dicitur subalternans. Hinc, ut in eodem sistamus exem­
plo, mathesis est scientia subalternans respectu musicæ.
III. Nota. Cardinalis Cajetani animadversiones quoadscientias subalternantes et subaltérnalas. Profunde, ut assolet,
et in hanc rem dilucide ratiocinatur doctissimus Cajetanus,
Commentar, in P. I. Qu. I. Artic. II. cujus verba hic trans­
cribere perutile censemus. « De ratione, inquit, scientiæ abso­
lute, ut distinguitur contra alios habitus, seu virtutes intel­
lectuales, est habere conclusiones visibiles in alio, id est in
principiis : quoniam omnis scientia ex principiis oritur ne­
cessario. Et ex hoc sequitur quod nec scientia subalternans
nec subaltérnala habet evidentiam conclusionum in seipsis,
sed adjuta habitu principiorum. Verum in hoc differunt, quod
subalternantis conclusiones visibiles sunt ex et in principiis
immediate, id est absque alio medio habitu (identifico diverso
ab habitu scientifica suarum conclusionum) ; subaltérnalos vero
conclusiones visibiles sunt ex et in principiis per se notis
mediate, mediante scilicet habitu scientiíico subalternante
(quo subalternalautitur ut principio). Et hæc est essentialis et
per se differentia inter subalternantem et subalternatam scien­
tiam. Ceteræ autem conditiones sunt consequentes, aut sunt
talis subaltemœ, non subalterne ut sic. Puta, quod una dicat
quia, et altera propter quid (41, VI et VII), aut quod objec­
tum addat definitionem accidentalem extraneam. Hæc nam­
que est conditio subalternationis quoad objectum, illa vero
subalternationis quoad principia, gratia materiæ... Et ex his
deducuntur quinque. — Primo quod omnis scientia est scien­
tia ex sua continuatione ad habitum superiorem, quoniam

nonnisi ex illa continuatione evidentiam habet conclusio­
num... — Secundo quod scientia subaltérnala est scientia ex
continuatione, seu continuabilitate ad scientiam superiorem
eadem ratione. — Tertio quod per se habitus principiorum
proximorum subalternare est habitus scientificus subalter­
naos. — Quarto, quod scientia subalternam et subaltérnala
non necessario opponuntur ex parte objecti, nec ex parte sub­
jecti, sed potius ex parte conditionum medii, quia, scilicet,
medium in subalternante immediate jungitur principiis per se
notis, subaltérnate vero mediate, mediante scilicet habitu alte­
rius speciei. — Quinto quod subaltérnala et subalternam sunt
compossibiles in eodem subjecto, quia non opponuntur ex
oarte subjecti. » § Circa hanc.
V. Inter quinque supra enumeratas scientias nulla datur
proprie dicta subalternatio. Probatur. In subalternatione
scientiarum hoc semper verilicatur, quod subjectum scientiæ
subalternatæ est species subjecti scientiæ subalternantis, ut
recte cum Aristotele notat S. Thomas in I. Poster. Lect. XXV;
unde provenit quod subaltérnala a subalternante principia
mutuatur, ut in superioribus numeris dictum est. Ita Meta­
physica specialis, quæ Cosmologiam, Psychologiam et Theo­
logiam naturalem complectitur, versatur circa objecta quæ
generice sunt objecta Metaphysicæ generalis, cujus proinde
Metaphysica specialis est quasi determinatio. Atqui nullum
objectum illarum quinque scientiarum est species subjecti
alterius ex ipsis. Nulla igitur est inter ipsas proprie dicta sub­
alternatio. — Minor declaratur. Esto enim quod principia
Metaphysicæ in aliis quatuor scientiis continue adhibeantur,
attamen istæ principia propria habent et consentanea gradui
propriæ abstractionis a materia. Ita Physica, licet principiis
Metaphysicæ utatur, nihilominus principiis illis admiscet
principia propria et homogénea distincta a metaphysicis et
alterius ordinis, quæ respiciunt naturam reduplicative sen­
sibilem, a qua Metaphysica abstrahit. Et hoc idem in aliis
scientiis enumeratis contingere facile est demonstrare (Cf.
quæ scripsimus in I. Poster., lect. XV. not. 0, et lect. XVII.
not. it).
V. De præeminentia Metaphysicæ, Logica et Moralis, ac
præcipue Theologiæ Christianae. Præcedens conclusio erat
de subalternatione proprie dicta, et consequenter non officit
quominus latiori sensu subaltemationis unam alteri præeminere dicamus. Revera enim Logica, quæ dirigit mentem in

cognitionem veritatis, crileriaque designat quibus certitudi­
nem consequimur, de facili sub hoc aspectu primatum obti­
net. Pari modo Moralis, quia de ultimo hominis fine agit,
actiones omnes scientiamque ipsam temperat, ne a consecu­
tione ultimi finis aut inscitia aut temeritate deflectamus : et
sub hoc aspectu primatum obtinet super alias scientias. Me­
taphysica denique est veluti fundamentum omnium aliarum,
quia nulla scientia est, cui principia sua communia non sub­
ministret, et in quam hoc sensu influxum non exerceal. Imo,
considerata natura sui objecti sive in ordine abstractivo
sive in ordine reali, aliis omnibus humanis scientiis de fa­
cili præstat et eas sibi subordinat : nam in ordine abstrac­
tivo maxime intelligibilia contemplatur, transcendentia
nempe et suprema genera rerum, quæ ceteræ scientiæ ut
fundamenta subaudiunt ; in ordine reali animam rationalem
Deumque considerat, objecta nempe supra omnia nobilissima.
— Ceterum Metaphysica ipsa cedit et subjacet Theologiæ revelatæ tum principio tum objecto, ut loquitur Concilium
Vaticanum, Sess. III. Constituí, dogmatic, de Fide catholica,
Cap. IV. De fide et ratione : principio, quia Theologia reve­
lata nititur divina revelatione (58, VI) ; objecto, quia circa
veritates divinas supernaturalis ordinis versatur, quas Deus
misericordia sua nobis revelavit, ut maior certiorque cogni­
tio Dei charitatem suscitet in cordibus nostris, et nisu vehementiori per virtutem tendamus ad consecutionem æternæ
beatitudinis, repromissæ per merita Christi, qui nobis factus
est via, veritas et vita.

FINIS LOGICI.

METAPHYSICA GENERALIS

METAPHYSIGA GENERALIS
SEU

ONTOLOGIA
Prologus. Pluries in Logica occurrit sermo de universalibus
principiis, a quibus mens procedit ad veritates peculiares,
ope syllogismi, inferendas, et in quæ redit analysi propria­
rum cognitionum. Hinc necessitas cognoscendi et statuendi
naturam objectorum principum, seu universalium, ex quibus
exurgunt in mente illa principia (L. 65, IV). Quæ investigatio
scopus est Metaphysicæ generalis, seu, ut communi vocabulo
dicitur, Ontologiœ, quæ idem sonat ac, sermo de ente, quia
revera de transcendentibus agit, deque supremis rerum gene­
ribus. — Porro, de universalibus duo declaranda sunt, nempe
eorum existentia, et eorum essentia. Igitur divisio Ontologiæ
bimembris est : in primauSec/tonedeexistentia universalium,
in secundado eorum natura est dicendum. Atqui ex univer­
salibus quædam proprius dicuntur transcendentalia, quædam
vero strictius universalia seu suprema rerum genera : de qui­
bus omnibus, quantum patiebatur natura Logicæ, aliqua jam
delibavimus in Dialectica (art. 4 et 5). Quia denique res non
solum sunt, sed etiam agunt, necesse omnino est ut tractatum
de natura transcendentium et universalium sequatur e vesti­
gio tractatus de causalitate rerum. In quatuor igitur libros
Ontologia distribuitur : in quorum Io sermo est de existen­
tia universalium ; — in 2° de transcendentibus ; — in 3° de
universalium, proprie dictorum, natura, seu de supremis
generibus entium ; — in 4° de causis.

Prologus. Hæc quæstio de universalibus communiter agi tari solet in Logica, sed a communi hac methodo receden­
dum esse duplex mihi ratio potissimum suadet. Imprimis
Logica superior, seu Critica, ut a recentioribus aptissime
vocatur, nonnisi de Criteriis disserere debet, ut vox ipsa indi­
cat; ac consequenter, ut in theologicis disciplinis exemplum
splendidissimumprimus exhibuit merito percelebris Melchior
Canus in duodecim libris de Locis Theologicis, ad alias quæstiones excurrere non potest, quin proprios limites excedat.
Deinde, ut ex superiori Prologo est manifestum, quæstio de
universalibus ita intime connexa est cum Ontologia, cujus
proprium est de universalibus agere, ut nescio qua de causa
membrum proprium ei fuerit præcisum, et Logicæ, quasi di­
cerem, contra naturam insertum. Oculatior S. Thomas, qui
de universalibus copiose disserit in opusculo de Ente et Essen­
tia, hoc est in Opere exclusive ontologico. De universalium
igitur existentia primo loco in Ontologia dicemus : quam
quæstionem unico Capite definire in animo est.

CAPUT UNICUM
DE EXISTENTIA UNIVERSALIUM

Prologus. Nolim mireris, lector optime, nos hic quæstio­
nem movere de universalium existentia, contra illud verissi­
mum vulgatumque effatum Aristotelis scientiam non probare
sed supponere ut certam proprii objecti existentiam; nam nobis
non est quæstio utrum existant nec ne universalia, sed ubinam existentiam habeant :quæ secunda quæstio valde diversa
est a prima. — Circa existentiam universalium tres sunt
opiniones, duæ extremæ et altera media. Alii enim sine distinctione, nonnisi existentiam nominalem aut idealem uni­
versalibus concedunt ; alii contra, sine distinctione, docent

universalia realiter existere ; alii denique, praemissis distinc­
tionibus, asserunt universalia aliqua ratione habere solum• modo existentiam idealem, sed alia ratione revera existere
extra nos in rerum natura. Ut igitur omnes istas opiniones
ea qua par est diligentia discutiamus : Io nonnulla scitu
pernecessaria præmittemus ; — 2o de Nominalismo sermo­
nem habebimus ; — 3° de Conceptualismo ; — 4o de Rea­
lismo platónico ; — 5o de Realismo aristotélico.
ARTICULUS PRIMUS

(1)

Prœnoliones quædam.
I. Existentia universalium. Universale, ut abunde in Lo­
gica diximus (3, II), significat unum pluribus commune.
Atqui quotidie nobis sermo est de hujusmodi objectis, quæ
pluribus tribuuntur. Igitur universalia aliquo modo sunt :
non enim de nihilo loquimur, cum de ipsis loquimur. Utrum
vero existant in rebus, vel solummodo in vocibus, vel in
intellectu, hoc est quod relinquitur definiendum, ut ex di­
cendis erit manifestum.
II. De primo modo quo potest considerari et de facto
consideratur universale ; seu de universali ut existit in sin­
gulari. Quia diversas universalium acceptiones cognoscere
magni momenti est, eas in hoc numero et in sequentibus
exemplis illustrabo. — Dum dico : Petrus est homo (et idem
dicito de aliis), affirmo prædicatum homo de individuo Petrus
Atqui homo sic acceptus exhibet notionem pluribus commu­
nem ut n. I dictum est. Sed quamvis in judicio illo, Petrus,
est homo, identitatem affirmem inter Petrum et hominem
(L. 19, Ili), nihilominus dicere sine derisione non possum
quod Petrus sit quid universale et commune pluribus, sicut et
homo. Hoc autem ostendit manifeste quod homo in Petro reti­
net quidem totum id quod est hominis, sed alia tamen com­
plectitur, nempe principia individuantia, ut more scholastico
loquamur, quibus fit talis homo, nempe Petrus, et qua talis
amittit rationem universalitatis. — Universale hoc primo
modo consideratum, dicilur universale ut exislens in singula­
ribus, et verbo tenus est universale : revera enim singulare
potius est dicendum.
Ziqlura. Summa philosophica. — T. L

21

III. Secunda consideratio universalis, seu de universali

Deinde universale, non prout est in singularibus et
in eis individuatum : sed in seipso considerari potest, et de
facto consideratur : nempe reduplicative ut universale est,
seu ut dicit sui comniunicabilitatem ad plura, ut ad inferiora
quæ illud participant, et, quatenus participant, in determi­
nata unitate specifica vel genérica constituuntur, præcise
ratione unitatis universalis speciflcæ vel genericæ. Ha, e. g.,
homo consideratur ut species, seu ut una natura communica­
bitis omnibus ac singulis individuis humanis, quæ ideo sunt
unum unitate specifica. Universale, consideratum ut quid
unum relativum ad inferiora quæ illud participant et ab eo
denominantur, dicitur universale formale, seu formaliter
sumptum, seu relativum, s.eu ess,e.j|tiafiter ideale, seu logicum,
seu secundae intentionis
iXj, cojusmodi sunt genera et
species (L. i, III).
IV. Tertia consideratio universalis, seu de universali metaphysico. Atqui unusquisque de facili intelligit, universale, e.
g., homo, vel quodvis aliud, concipi non posse formaliter, seu
ut quid commune et relativum pluribus, nisi antea quid in
seipso sit intelligatur. Impossibile enim esset asserere homi­
nem significare naturam individuis humanis communem,
nisi antea sciretur quid in seipsa sit natura illa. Universale
consideratum in seipso, prout scilicet exprimit naturam
quamdam, quæ per definitionem explicatur, ut cum dicitur,'
homo est animalrationale, vocatur universalerfirectum, velmctaphysicum, vel universale solummodo fundamentale seu fun­
damentaliter sumptum : quia revera relatio qua constituitur
universale proprie dictum, seu logicum, non esset, nisi præsupponeretur universale metaphysicum, cui talis relatio ut
superaddita intelligitur.
V. Quarta consideratio universalis, seu de universali
QUOAD REM CONCEPTAM et QUOAD MODUM CONCIPIENDI. Quod qui­
dem universale metaphysicum, seu tale fundamentaliter, in se
sumptum non dicit explicite nisi id quod convenit sibi secun­
dum suam naturam, seu quod in ejus definitione ponitur,
quin explicite enuntiet suam abstractionem vel non abstractionen ab individuis, vel relationem aut non relationem ad
ipsa, et in ipsis existentiam vel non existentiam. Nempe nudam
naturam exprimit, non incluso neque excluso alio elemento :
ut, homo,in hoc sensu, dicit animal rationale. —Attamen nemo
non videt quod status abstractions ab individuis potest adlogico.

jungi huic universali metaphysico, et prædicata nova admit­
tere præcise ut consideratur sub hac ratione formali, scilicet
in hoc abstractionis statu. Ita cum dicimus, e. g., natura
humana, vel universale abstracte sumptum non potest esse
nisi unum, universale accipitur ut dicit naturam in suo statu
abstractionis ab individuis. — Universale metaphysicum in
primo sensu acceptum dicitur universale quoad rem concep­
tam; in secundo sensu dicitur universale preeeisive seu quoad
modum concipiendi.
VI. Quinta consideratio universalis, seu de universali
concrete et abstracte accepto. Denique universale ipsum
‘metaphysicum duplici modo exprimi potest, concrete, ut
homo, et abstracte, ut humanitas. Concrete significat aliquod
totum, sicut omnia concreta (L. 2, VII), subjectum scilicet et
formam ; e. g., homo dicit subjectum habens humanitatem;
abstracte vero nonnisi formam designat (L. ibid.) et conse­
quenter non significat nisi partem totius expressi per uni­
versale concrete acceptum. — De his omnibus distinctioni­
bus sæpe in suis Libris agit S. Thomas, præsertim vero in
opusculo De Ente et Essentia, et quantum ipsæ scitu sint
necessariæ ex dicendis in hoc ipso Capite plene erit manifes­
tum.
VII. Quæstionis natura et gravitas. Quibus præmissis
explicationibus quæritur : universalia, quæ aliquo modo
existere diximus n. I. existuntne etiam realiter extra men­
tem nostram et in rerum natura ? De cujus quæstionis gra­
vitate nemo qui philosophiæ historiam cognoscat dubitare
amplius potest. Postquam, inquit recte Genuensis, invaluit
apud quosdam panthéismes, tunc tandem cognitum est
quanti referret hæc universalia perpendere. Deinde scientia
nostra est de universalibus ; at quid est scientia nostra nisi
mentis illusio, si universalia non existant reali extra nos existentia ? Unde miror a viro doctissimo et prudentissimo Melchiore Cano, Lib. IX. De loc, theol., Cap. VII. quæstionem de
universalibus inter alias quæstiones subtiles et inutiles accenseri, in quibus Scholastici minoris subsellii mirifice delecta­
bantur : at eo tempore scribebat magnus Theologus, quo
pautheismus vel idealismos in Scholis, non sicut nostris tem­
poribus, grassabantur. Sed ad rem nostram est redeundum.

ARTICULUS SECUNDUS
(2)

De nominalismo.

I. Nominalism! notio. Quaestioni positæ n. VII. superioris
articuli respondent nonnulli aiendo, universalia nihil objectivi in se referre, sed esse meras voces in nostris sermonibus
usitatas. Ob hanc causam dicti sunt Nominales : quorum
parens habetur Roscelinus Compendiensis, qui labente sæculo undecimo floruit. Nominalismum jam fere in scholis
obsoletum renovavit saeculo decimo quarto, acriterque pro­
pugnavit Okamus; ipsique systemati adhæserunl sæçulo
decimo septimo et decimo octavo Locke, Condillac 'deterique
sensistæ, et illud vehementer placet positivistis nostræ ætatis,
utpote aptissimum ad Metaphysicam evertendam, ut jam
alibi innuimus (L. 63, II).
II. Nota. Nonnulla historice circa Nominales. Non desunt
qui opinantur priores Nominales potius in modo quam in re
a vera sententia circa universalia discedere; inter quos,
quamvis loquatur dubitative, est Suarez, Dispp. Metaphys.,
Disp. VI. Sect. II. §.I. cujus hæc sunt verba : « Merito repre­
hendendi sunt {Nominales) quoad aliquos loquendi modos,
nam in re fortasse non dissident a vera sententia : eo­
rum rationes huc solum tendunt, ut probent universalita­
tem non esse in rebus, sed convenire illis prout sunt objective
in intellectu, seu per denominationem ab aliquo opere intel­
lectus : quod verum est. » Nescio utrum hæc Suaresii opinio
sit æque vera ac benigna est. Procul dubio difficile admo­
dum videtur veteres nominales inter meras voces universalia
retulisse : forte conceptualismum, qui revera in nominalismo
includitur, aliis et aliis verbis docebant. Quade re legi potest
•Victorius Cousin, Fragments de Philosophie du moyen âge,
Conceptualisme d'Abélard. Attamen quæ S. Anselmus edis­
serit in Lib. de fide Trinitatis, sive de Incarnatione Verbi contra
Blasphemies lloscelini, Cap. II. inlelligi non queunt nisi de no­
minalismo stricte accepto, ut nempe distinguitur contra con­
ceptualismum : exprobrat enim nominalibus quod docerent
.nonnisi flatumvocisesse universales substantias. Et Anselmum
■jrnulti sequunturex scriptoribus medii ævi. Verum quidquid sit
idevera sententia veterum nominalium, illud unum certum est,

postquam sensistæ in scholas iterum irruperunt, quæstionem
de nominalismo non modum loquendi, sedobjecta ipsa atque
wientiæ nostræ fundamenta respicere. Unde sit sequens
conclusio :
III. Nominalismus purus est prorsus absurdus. Dico nominalismum purum, quatenus non complectitur conceplualismum, sed ab illo distinguitur. —Probatur conclusio. Nomi­
nalismus purus falso nititur supposito, vocabulorum naturam
pervertit, et facto ipso sibi contradicit. Ergo nominalismus
purus est prorsus absurdus. — Consequentia patet ; proba­
tur antecedens per partes.
Nititur falso supposito, nempe sensismo, cujus nominalis­
mus est legitima consequentia, ut jam animadverterat S. An­
selmos in Opere et loco supra citatis, et factum ipsum osten­
dit sensistarum et recentium positivistarum (L. 63, III),
quibus vehementer arridet nominalismus. Et revera ponere
quod universalia sint meræ voces, est omnem humanam cog­
nitionem objectivam intra limites existentium rerum sensi­
bilium concludere : quæ cognitio sensuum externorum et
phantasiæ facultatem non excedit.
Vocabulorum naturam pervertit. Etenim vocabula a nobis
non assumuntur neque ad aliud ordinantur nisi ad exterius
exprimendos internos mentis conceptus : a qua significatione
si abstrahatur, vocabula non sunt nisi meri soni, seu aliquid
singulare sensibile. Sed vocabula, docentibus nominalibus,
sunt universalia. Ergo non sunt universalia nisi quatenus
exprimunt universales conceptus mentis. Consequenter no­
minales, nonnisi pervertendo naturam vocabulorum, possunt
istis concedere exclusive universalitatem.
Facto ipso sibi contradicit. Nam nominalismus nobiscum
agitat non quidem imaginatione sed ratione quæstionem
circa existentiam naturarum universalium. Atqui nihilratione
statui potest, quod utcumque ratione non percipiatur, ut
constat ex terminis : impossibile enim est de omnino ignotis
judicium proferre. Ergo nominalismus facto ipso suo ponit
menti inesse conceptus naturarum universalium, neque has
in meris vocibus consistere sine aperta sui contradictione
affirmare ei licet.

ARTICULUS TERTIUS
(3)
De conceptualismo.

I. Conceptualismi notio. Roscelini doctrinam acriter impu­
gnavit Abælardus, ejusdem Roscelini olim discipulus, qui
rudiorem formam nominalismi expolivit, in conceptualismum
explicite eam transformando. Conceptualismusigiturconcedit
nominalismo, universale realiter non existere extra nos ; at
negat illud esse mere vocabulum, et docet revera existere
idealiter in mente nostra : seu, sententia conceptualising
universale est quædam forma seu categoria, quæ in mente
nostra exclusive existit, et cui extra nos non respondet
nisi multitudo, seu collectio individuorum.
II. De vera mente conceptualistarum. Si quis affirmaret
conceptualismum veterum scriptorum fundari in æquivocatione universalis, forte, mea quidem sententia, a veritate
haud aberraret. Modus enim loquendi quo Abælardus utitur
non satis distinguit universale logicum ab universali metaphysico, neque hoc ultimum, quoad suas diversas acceptio­
nes, quas supra enumeravimus (1, III. et seqq.), explicat.
Quibus tamen distinctionibus non adhibitis, non facile est
devitare æquivocationes et errorem. Potius rigido conceptua­
lismo aperte favet criticismus Kantianus, quo asseritur menti
nostræ inesse formas ingenitas a priori, inter quas sunt ipsa
universalia; quibus utrum respondeat realitas extra subjec­
tiva vel secus, ratio deprehendere nullatenus potest, quamvis
natura sua feratur ad hujusmodi realitatem affirmandam.
Hinc antinomiæ rationis (L. arlic. 56). Sed jam quid sentien­
dum sit de conceptualismo dicendum nobis est. Sit igitur :
III. Conceptualisants absolute spectatus rejici debet. Cur
addam, absolute spectatus, palet ex iis quæ numero superiori
notavi : nara, ut inferius dicam, universale sub aliqua ratione
consideratum est exclusive aliquid ideale, at non sub omni
ratione. Quocirca impugno conceptualismum absolute spec­
tatum et prout a suis auctoribus, idealistis præsertim, expli­
catur. Quibus prænotatis, probatur conclusio. — Absurdum
est ponere aliquid esse exclusive ideale, quod vere affirmatur
realiter inesse alicui reali subjecto. Atqui universale aliquo
modo vere affirmatur realiter inesse realibus individuis sub­
jectis. Ergo absurdum est ponere universale esse aliquid

exclusive ideale. — Major est per se nota ex terminis. —>
Probatur Minor. Sit hæc proposittio : Petrus est homo. Sensut
naturæ communi, ratione, idealistis ipsi consentientibus,
illa propositio de reali subjecto Petro vera est, quia vere affir­
matur prædicatum homo ipsi subjecto realiter inesse. Sed ts
homo, prædicatum illius propositionis, est quid universale :■
designat enim id quod exprimitur in hominis definitione
scilicet animal rationale, quod sicut realiterac vere affirmatur
àe Petro, ita realiter ac vere affirmatur de omnibus indivi­
duis humanis, et hoc tum in concreto, ut cum dico: Paulus
vel Petrus vel Antonius est animal rationale, tum in abs­
tracto, ut cum dico : Petrus habet humanitatem. Igitur uni­
versale aliquo modo vere firmatur realiter inesse realibus
individuis.
IV. Nota. Argumentis idealistarnin satisfit. Placet imprimis
audire ipsum Abælardum. —/OZijecZio^rima. < Speciem dico,
inquit ille, esse non illam essentiam hominis solum, quæ est
in Socrate, vel quæ est in aliquo alio individuorum, sed to­
tam illam collectionem ex singulis aliis hujus naturæ conjunc­
tam. Quæ tota collectio, quamvis essentialiter multa sit, ab
auctoritatibus tamen una species, unum universale, una na­
tura appellatur, sicut populus, quamvis ex multis personis
collectus sit, unus dicitur. > {Apud Cousin, Fragments de
philosophie du moyen âge, §. Abélard.)
Resp. Paucis me expediam ab hoc Abælardi argumento.
Etenim manifeste sumit Auctor universale in sensu exclusive
logico (1, III); concedimus autem universale logicum esse
quid mere ideale, ut vox ipsa logicum indicat. Sed hoc non
probat universale quovis modo sumatur esse quid ideale, nisi
daretur universale non posse accipi nisi in sua significatione
logica; quod ex dictis in primo articulo hujus Capitis falsum
est. Addendum insuper ab Abælardo universale falso defi­
niri collectionem ex singulis individuis : non enim natura,
quam universalem dicimus, collectio naturarum est, sed est essentiaunica, quæ per definitionem exprimitur, et cui a mente
adjungitur intentio universalitatis, ut supra explicavimus
(1, 111 et IV)/
Objectio secunda. Quod ut tale neque existit neque existere
potest, et tamen a mente concipitur, est merus conceptus
mentis. Atqui universale neque existit neque existere potest,
et tamen a mente concipitur. Ergo universale est merus con­
ceptus mentis.

Resp. Distinguo minorem : universale ut universale redupli­
cative, hoc est, retenta propria universalitate, neque existit
ut tale, neque existere potest, concedo-, universale ut simpli­
citer dicit naturam (1, V) non potest existere, nego. — Argu­
mentum est sophisma a secundum quid ad simpliciter (L. 43,
IV) : quia ex eo quod universale aliquo modo sumptum neque
existit. neque existere potest, concluditur absolute quod nullo
modo potest existere. — Concedimus siquidem universale
logice acceptum non habere nisi in mente nostra existentiam ; concedimus insuper universale metaphysicum pront
explicite dicit nudam essentiam abstracte acceptam, vel præcisam a conditionibus individuantibus, reali gaudere existentia non posse ; sed ex nostris hisce concessionibus nullum
jus est idealistis concludendi absolute quod universalia sint
quid mere subjectivum et ideale, quia, ut in articulo primo
explicavimus, praeter illos sensus, alii dantur quibus univer­
salia sumi possunt.
Objectio tertia. Subsumes : Atqui universale quocumque
modo sumatur existere nequit. Ergo falsa distinctio data.
Probatur : nam universale in se spectatum dicit communicabilitalem, dicit necessitatem. Atqui quocumque sensu intelligatur universale, si ponatur tamen quod realiter existât
extra mentem, nullo ex illis characteribus insigniri potest.
Ergo universale quocumque modo sumatur existere ne­
quit.
Resp. Nego subsumpt. Ad ejus probationem, distinguo
majorem. Universale in se spectatum, seu ut natura dicit
essentialiter communicabilitatem, nego ; acci den taliter, concedo. Ex parte vero necessitatis, pariter distinguo majorem:
dicit necessitatem quoad exislentiam, nego : quoad essentiam,
subdistinguo ; dicit necessitatem participatam, concedo ; imparticipatam, nego. — Et in hoc sensu distinguo minorem :
quocumque sensu intelligatur universale, posito tamem quod
existât, non potest habere communicabilitatem, concedo ;
aliquam necessitatem et quoad essentiam, nego. — Hoc argu­
mento nititur, in sua radice, totus criticismus idealisticus
Kant, ad concludendum categorias esse formas a priori, id
est subjectivas, et consequenter leges nostrarum cognitionum
non ab objectis sed a subjecto ipso cogitante repetendas esse,
ut in Logica diximus (Artic. 56). Ut autem vitium criticismi
idealistic! evidenter appareat, paulo fusius distinctiones da­
tas ad argumentum explicabo.

Profundissime animadvertit S. Thomas. Opuse. De Ente et
Essentia, Cap. IV. quod de universali considerato fundamen­
taliter, hoc est secundum naturam et rationem propriam
(1, IV et V), nihil est verum dicere, nisi quod conveniat sibi
secundum quod hujusmodi. Unde quidquid aliorum sibi
attribuitur, falsa est attributio. Verbi gratia, homini, in eo
quod est homo, convenit rationale et animal, et alia quæ in
ejus definitionem cadunt, quatenus per sede homine dicuntur
(L. 21, IV) ; album vero vel nigrum, vel quodeumque hujus­
modi, quod non est de ratione humanitatis, non convenit
homini in eo quod est homo, sed aliunde et modo acci­
dentali.
Ex quibus principiis indubitatis legitime infert S. Doctor
quod universali naturæ sic acceptæ non essentialiter convenit
esse unam (unitate numérica, nam unitas transcendentalis
rei cuique convenit, quia convertitur cum illa — L. 4, II)
vel multiplicem, esse in intellectu vel extra intellectum, in
individuis vel extra ipsa, communicabilem pluribus vel in­
communicabilem. Et ratio est in promptu. Quod enim essen­
tialiter alicui subjecto convenit ut pars ejus definitionis, ab
eodem separari non potest ; at universale de quo exclusive
impræsentiarum loquimur, indifferenter consideratur, —
ut unum in se et multiplex in individuis, — ut in intellectu
existons præcisum a notis individuantibus et existens extra
intellectum circumscriptum illis notis, — communicabile
pluribus ut in se est, incommunicabile ut est individuatum.
Ergo hujusmodi prædicata, unum, multiplex, etc., non con­
veniunt nisi accidentaliter universali sic accepto. Quocirca,
quando Kant ex consideratione universalis, ut induit ex
mentis consideratione aliquod ex hujusmodi prædicatis,
concludit subjectivitatem universalis simpliciter sumpti,
incidit in eamdem fallaciam, quam in responsione ad se­
cundam objectionem notavimus.
Concessi autem universale, secundum naturam et ratio­
nem propriam consideratum, habere necessitatem, a Deo
participatam, non quidem quoad existentiam sed solum­
modo quoad essentiam ; sed hoc non officit quominus possit
existere extra nos : nam universale, illo sensu acceptum,
dicit naturam definitione expressam; quæ sive in se conside­
retur, sive in individuis et individúala, eamdem ipsam habet
necessitatem : etenim homo in se est necessario animal ra­
tionale, et homo ut affirmatur de Petro in hac propositione,

320 ONTOLOGIA. LIB. I. CAP. UNICOM. DE EXISTENTIA UNIVERSALIUM.

Petrus est homo, est etiam necessario animal rationale:
nam necessitasessendi id quod est, seu essentia propria, non
universali solummodo, sed individuis ipsis contingentibus
convenit, quia individua non dicuntur contingentia quoad
e.ssentiam qua constituuntur, sed quoad existentiam.
I Objectio quarta. Degerandus in sua Histoire delà philoso­
phie, quem nonnulli alii scriptores sequuntur, hanc conceptualisticam doctrinam S. Thomæ tribuit : quibus assentiens Haureau in suo Opere De la Philosophie scholastique.
hæc scribi,t : « Abælardus concludit realitatem in individuo
solummodo esse ; universale vero purum mentis conceptum.
Haud diversimode loquitur S. Thomas. Atqui Deus est uni­
versale absolutum. S. Thomas igitur concludere deberet
Deum esse meram ideam, merumque conceptum. Quam qui­
dem blasphemiam ne proferat, in paralogismum incidere
mavult, defendendo Dei realitatem. Quæ sane inconsequentia
non solius est Doctoris Angelici, sed omnium nominalium
medii ævi. » Hæc ille.
Resp. Nego prorsus assertum horum scriptorum utpoie
manifeste oppugnans veritatem. Nominalismum et conceptualismum rationibus S. Thomæ confutavi, et ejus moderatum
verumque realismum defendam in ultimo articulo hujus
Capitis. Nusquam vero S. Doctor docet universale esse merum
conceptum mentis, ut absolute affirmat Haureau ; quamvis
enim Angelicus. I. Contra Gentiles, Cap. XXVI et LXV. Opus­
culo XV. De substantiis separatis, seu de Angelorum natura,
Cap. II. et alibi, doceat universale esse solummodo in intel­
lectu, id exclusive affirmat de universali logico vel de uni­
versali cum explicita præcisione ab individuantibus principiis,
non vero de universali secundum ejus naturam expressam
definitione, ut ex toto contextu doctrinæ in locis citatis patet
et præsertim ex Opusculo De Ente et Essentia, ex quo in hac
quæstione.sæpe verba transcribo. « Humanitas enim, inquit.
I. Dist. XIX. Qu. V. Artic. I. est aliquid in re, non tamen ibi
habet rationem universalis, cum non sit extra animam aliqua
humanitas multis communis; sed secundum quod accipitur
in intellectu, adjungitur ei per operationem intellectus inten­
tio, secundum quam dicitur species. » — Supersedere possem
a confutando paralogismo, quem Haureau Angelico affingit,
quia numquam S. Doctor principium nominalisticum som­
niavit, sicut Haureau imaginatur ; sed pauca tamen animad­
vertere in ipsum Haureau non pigeat. Deus, inquit Haureau,

subsumendo contra S. Thomam, est universale absolutum :
quæ assertio viam sternit, nisi probe intelligatur, maximis
erroribusAScholastici, et nos cum illis distinguimus : Io uni­
versale in causando, quod scilicet potest producere multa;
2° in reprœsentando, quod potest repræsentare multa ; 3° in
essendo, quod potest inesse pluribus et affirmari de illis.
Quibus distinctionibus præmissis, dicimus utique Deum esse
universale in causando, quia ab ipso omnia creata sunt, quæ
Universum constituunt ; dicimus insuper Deum esse univer­
sale in reprœsentando, quia in ipso sunt ideæ archetypæ
omnium rerum quæ ab ipso extra se fiunt ; at vehementer
negamus Deum esse universale in essendo, de quo unice est
quæstio utrum realiter existât extra mentem vel secus. Nam
hoc universale et est in rebus et de rebus vere atque realiter
affirmatur, sicut contra conceptualismum in hoc ipso arti­
culo probavimus : non potest autem sine nota pantheismi
affirmari quod Deus sit in rebus creatis tanquam forma quæ
de ipsis possit prædicati.
ARTICULUS QUARTUS
(4)

De realismo platónico.

I. Realismi platonici descriptio. Realismus platonicus tum
quoad suam originem tum quoad suam naturam graphice
describitur a S, Thoma, P. I. Qu. LXXXIV. Art. 1. his verbis :
i Primi Philosophi, qui de naturis rerum inquisiverunt, pu­
taverunt nihil esse in mundo præter corpus. Et, quia videbant
omnia corpora mobilia esse, et putabant ea in continuo fluxu
esse, existimaverunt quod nulla certitudo de rerum veritate
haberi posset a nobis. Quod enim est in continuo fluxu, per
certitudinem apprehendi non potest, quia prius labitur,
quam mente dijudicetur, sicut Heraclitus dicit quod non est
possibile aquam fluvii currentis bis tangere, ut recitat Phi­
losophus in IV. Melaphysicorum. — His autem superveniens
Plato, ut posset salvare certam cognitionem veritatis a nobis
per intellectum haberi, posuit præter ista corporalia aliud
genus entium a materia et motu separatum, quod nominabat
species sive ideas, per quarum participationem unumquodque
istorum singularium et sensibilium dicitur vel homo, vel

equus, vel aliquid hujusmodi. Sic ergo dicebat, scientias et
definitiones et quidquid ad actum intellectus pertinet, non
referri ad ista corpora sensibilia, sed ad illa immaterialia et
separata, ut sic anima non intelligat ista corporalia, sed intelligat horum corporalium species separatas. » — Et Artic.
IV. Angelicus addit : < Plato posuit formas rerum sensibi­
lium per se sine materia subsistentes, sicut formam hominis,
quam nominabat per se hominem ; et formam vel ideam
equi, quam nominabat per se equum : et sic de aliis. Has
ergo formas separatas ponebat participari et ab anima nostra,
et a materia corporali. Ab anima quidem nostra ad cognos­
cendum ; a materia vero corporali ad essendum : ut, sicut
materia corporalis, per hoc quod participat ideam lapidis,
fit hic lapis ; ita intellectus noster, per hoc quod participat
ideam lapidis, fit intelligens lapidem. Participatio autem
idem fit per aliquam similitudinem ipsius idem in partici­
pante ipsam, per modum quo exemplar participatur ab
exemplato. Sicut igitur ponebat formas sensibiles, qum sunt
in materia corporali, effluere ab ideis, sicut quasdam earum
similitudines ; ita ponebat species intelligibiles nostri intel­
lectus esse similitudines quasdam idearum ab eis effluentes. »
n. Nota. De vera mente Platonis qumstio historico-critica. At qumstio hic movetur, utrum doctrina de fornis seu
de universalibus separatis revera sit Platonis, ut asserit
Aristoteles et cum Aristotele S. Thomas aliique fere omnes
Scholastici tenent ; vel potius cum Augustino sit retinendum
per formas separatas non aliud a Platone intclligi quam ideas
mternas in mente divina existentes, ad quarum similitudinem
supremus mternusque Artifex res omnes creatas eflbrmavit.
Henricus Martin in suis Studiis in Timarum Platonis, D. Affre
in sua Introductione ad studia philosophica Christianismi,
Scriptores Ephemeridis La Civittà cattolica aliique bene multi
recentiores, tenent cum Scholasticis. At Cousin variis in locis
suorum operum, Carolus Jourdain in sua Philosophia S.
Thomœ Aquinatis et alii cum aliis, veriorem habent interpre­
tationem S. Augustini, et prmeipuum argumentum desumunt
ex Republica et Phœdone Platonis, quos libros, aiunt, quia
Scholastici ignorabant, ab invidia Aristotelis in Platonem
decepti sunt. — Utraque opinio suam habet probabilitatem.
At quamvis cum S. Thoma secundam interpretationem pro­
babilem existimem, primam tamen ut valde probabiliorem
cum ipso Angelico censeo. Hevera Aristoteles qui per viginti

annos Platonis auditor fuit, sententiam veram Magistri sui
ignorare non poterat : sed puto serio dici non posse falsam
sententiam Platoni ab Aristotele fuisse impositam : etenim
sufficit percurrere libros Aristotelis ut videatur quanti sem­
per iste fecerit Magistrum; imo se plalonicum dicit. Deinde
non privatim sed publice Magistri sui doctrinam exponebat
et refutabat, et quando maxime schola platónica florebat;
quin tamen ex aliis discipulis Platonis ullus, quod sciamus,
de calumnia impacta Magistro ab Aristotele conquestus
fuerit. Ad S. Augustini auctoritatem quod attinet, respondere
cum Angelico, P. I. Qu. LXXXIV. Art. V. possumus, ideas
platónicas ab Augustino benignius acceptas esse et Christiano
sensu explicatas atque repositas in mente divina.
III. Refellitur realismus platónicas. Realismus platónicas
in sensu augustiniano intellectus verissimus est, et nemo
eum impugnat quin simul admittat Deum sine ideis et con­
sequenter sine cognitione, sed casu et temeritate rerum uni­
versitatem creasse. — At acceptus in sensu, quo exponitur
ab Aristotele, est prorsus rejiciendus. Etenim hoc systema
falso nititur fundamento, cognitionum nostrarum objecta
destruit, et alia objecta penitus contradictoria fingit. Ergo
systema platonicum est rejiciendum. — Probatur antecedens.
Nititur falso fundamento. Ideo enim Plato movebatur ad
asserendas formas seu ideas universales et per se subsisten­
tes, quia, ut ipse aiebat, res sensibiles utpote mutabiles et
contingentes non possunt esse objecta scientiæ, quæ ideo
firma est, quia est de rebus immutabilibus et necessariis.
Unde concludebat Plato quærenda esse extra sensibiles res
alia objecta universalia et necessaria, et per se existentia,
quæ valeant esse scientiarum nostrarum objecta. Atqui hæc
Platonis ratio nulla est. Nam sive scientia nostra considere­
tur ex principio a quo procedit, scilicet definitione, sive ex
conclusionibus quæ sunt ejus proprium objectum (L. 41, III),
ipsa non solum est de substantiis, sed etiam de accidentibus,
ut de virtute, de pulchritudine, de bonitate et similibus. Si
igitur ratio platónica valeret, non solum darentur formæ
substantiales separatæ, sed etiam formæ accidentales per se
existentes separatæ. Quæ tamen consequentia, Platone ipso
consentiente, est aperte absurda : nam esse formam acciden­
talem et esse aliquid per se subsistens suntideæ omnino inso­
ciabiles (L. 8, VII).
Cognitionum nostrarum objecta destruit. Siquidem cogni-

tiones nostræ circa res sensibiles quæ nos circumstant primo
versantur, ut, earum natura percepta, ad alia cognoscenda
legitima ratiocinatione evehamur. Atqui cognitio uniuscujus­
que rei periicitur per cognitionem substantiæ ejusdem rei,
et non per cognitionem aliquarum substantiarum rei ipsi
extrinsecarum. Sed in systemate platónico non naturæ intrinsecæ rerum sensibilium, sed formæ illæ, seu substantiæ
separatæ, proprie et primo essent cognitionum nostrarum
objectum ; quæ substantiæ cum sint extrinsecæ naturis rerum
sensibilium, per cognitionem earum nullatenus perficeretur
nostra cognitio respectu sensibilium, quæ, in tali hypothesi
non ratione, sed solo sensu perciperentur. Hinc merito con­
cludit Angelicus, P. I. Qu. LXXXIV. Artic. I.: < Derisibile
videtur, ut dum rerum, quæ nobis manifestæ sunt, notitiam
quærimus, alia entia in medium afferamus, quæ non possunt
esse eorum substantiæ, cum ab eis differant secundum esse.
Et sic, illis substantiis separatis cognitis, non propter hoc de
istis sensibilibus judicare possemus. »
Objecta contradictoria fingit. Et revera : ex sententia Plato­
nis, et vi suæ doctrinæ, illæ ideæ seu formæ separatæ sunt
universales, et ideo participabiles ab individuis ; sed simul
eædem Ibrmæ sunt per se subsistentes et existentes, ad invi­
cem distinctæ nedum distinctione specifica sed etiam numé­
rica, id est sunt individus atque ideo incommunicabiles,
sicut cetera individua subsistentia. Proinde formæ platonicæ
vi positionis sunt universales simul et individuales, commanicabiles et incommunicabiles : quod est absurdum.— Quod
si dicas formas platónicas esse universales in repræsentando
vel in efficiendo ; respondeo nobis hic non esse quæstionem
de universalibus in efficiendo vel repræsentando, sed in essendo, ut superiori articulo jam notavimus in responsione ad
quartam objectionem.
Alias rationes contra Platonem urget Aristoteles I Mctaphysicorum, quas late exponit S. Thomas Leet. XIV. et seqq.
in eumdem Librum.
IV. Realismi platonici modificatio ontologistica. Realismus platonicus varias subiit, progressu temporum, modifica­
tiones, quas inter illam primo recensemus, quæ recte onto­
logistica dici potest. Ut enim supra innuimus, S. Augustinus
formas, seu ideas platónicas, non ut per se existentes, sed
ut existentes in mente divina explicavit. Nonnulli ergo dixe­
runt universalia esse ideas seu formas in meute divina exis-

tentes, quas mens nostra immediate intuetur, et quæ ideo
objecta sunt tum definitionum, tum scientiæ nostræ, eo modo
quo numero superiori explicavimus platonicæ doctrinæ fun­
damentum. Unde universalia, ut talia, rcaliter existant extra
mentem nostram, at non in rebus creatis, sed in mente di­
vina. Hanc doctrinam post Malebranchium et Gerdilium pro­
secuti sunt recentiores ontologistæ, Vercellone, Milone,
Fabre, Sans-Fiel, aliique. — Quod autem isti de universali­
bus dixerunt, Rosminius docuit de transcendentali ente vel
esse (L. 4,11), quod primo cadit in apprehensionem intellec­
tus nostri, et de omnibus et singulis rebus essentialiter prædicatur (f&.). Hoc enim esse seu ens Rosminius contendit esse
aliquid divinum, in se, realiter idem cum divina essentia et
sola distinctione rationis ab eadem divina essentia distinctum.
( Teosofía, vol. IV. Del divino nella natura Sez. I. Cap. I. n. 2,
seqq. — Cf. nostr. Propœd. Lib. I. Cap. XII. Édit. 2a.
V. Realismus ontologisticus admitti nullatenus potest.
Probatur. Realismos ontologisticus extraquæstionem omnino
vagatur, species universalium confundit, judicia nostra affir­
mativa aut impossibilia aut falsa statuit. Ergo admitti nul­
latenus potest. — Probatur antecedens.
Extra quæstionem vagatur. Quæstio enim de qua agitur
tota est in designanda natura existentiæ, quæ convenit uni­
versalibus, per quæ naturæ rerum sensibilium intrinsece
constituuntur in se, distinguuntur ab invicem, et ad quæ
terminantur cognitiones nostræ scientific», ut rerum sensi­
bilium sunt. Atqui asserere universalia esse ipsas ideas di­
vinas, est quidem assignare suprema principia extrínseca et
exemplaria rerum, sed non principia earum constitutiva, et
non terminum qui sit natura ipsarum rerum, sed quid
extrinsecum ipsis, nempe exemplare, ut supra in secundo
argumento contra Platonem probatum est. Ergo realismus
ontologisticus extra quæstionem vagatur, et nihil explicat.
Species universalium confundit. Et confirmatur ac magis
urgetur præcedens argumentum. Nam de universali in essendo quæstio nobis exclusive est. At vero ideæ sunt universaliainreprœsentando(3. IV, ad4), ut omnesconcedunt; neque
sine absurditate dici possunt universalia in essendo, quia
sequeretur quod ideæ divinæ essent in rebus ut constituen­
tes earum naturam specificam, ac proinde haberetur pantheismus. Igitur realismus ontologisticus confundit species
distinctissimas universalium.

Judicia nostra affirmativa aut impossibilia aut falsa sta­
tuit. In tantum enim judicia nostra affirmativa vera sunt,
quia vera est identitas, quæ in omnibus judiciis affirmativis
asseritur inter prædicatum et subjectum. Atqui tum univerversale tum transcendentale ens affirmatur de singularibus,
ut cum dico Petrus est homo, Petrus est ens. Ergo in hujus­
modi judiciis aut affirmatur identitas inter individuum et
ideam divinam vel divinum esse, si universale vel transcen­
dentale est divinum esse aut ipsa idea divina : et hoc est
impossibile, sicut impossibilis est pantheismus; aut judicia
omnia in quibus universale vel transcendentale affirmatur
dc singularibus erunt falsa.
VI. Nota. Solvuntur argumenta realismi ontologistici.
Ne nimius præsens articulus evadat remitto ad sequentem
articulum alias formas realismi platonici. Hic argumentis
realismi ontologistici satisfaciam.
Objectio prima. Quælibet perceptio animi nostri est quid
singulare, sicut singulare est quidquid existit in rerum na­
tura ; atqui idea abstracta, ut puta, triangulus in genere,
qui est immediatum objectum cognitionis intellectivæ, non
est quid singulare, sed universale ;ergo triangulus in genere,
et generatim idea abstracta, seu objeclivum respondens tali
ideæ, non potest esse nisi in Ente infinito, in quo objectiva
illa universalia mens nostra immediate intuetur. Hæc Gerdilius, Défense du sentiment du père Malebranche, Sect. VI.
Gap. II. n. 4.
fíesp. Distinguo majorem : Perceptio animi subjective spec,
tata, est quid singulare, concedo ; objective spectata, est sem­
per quid singulare, nego. Secundam partem majoris etiam
distinguo : Omnis natura realiter existons, est singularis
ratione sui, nego; ratione adjuncti, concedo. Et concessa
minori, nego consequens etconsequentiam. — In qualibet per­
ceptione duo constanter sunt distinguenda, actio vitalis, qua
anima percipit, et objectum perceptum, quod est terminus
perceptionis. Prima dicitur perceptio objective spectata ;
alterum perceptio objective sumpta. Subjective spectata,
perceptio est semper quid singulare, sicut singularis est
facultas a qua manat, et anima a qua est ipsa percipiendi
facultas. Sed objective spectata, perceptio est singularis
vel universalis, secundum quod objectum perceptum est
singulare vel universale (Cf. S. Th. II. Sent., Dist. III. Qu. I.
Artic. H. ad. 3). — Deinde concedimus existentiam realem

'non competere nisi singularibus ; sed in unoquoque indivi■duo natura dupliciter considerari potest et debet. Uno modo
'ratione adjuncti secundum quod est individúala, talis nempe
ut unius sit propria et nullo pacto dicatur esse alterius. Hanc
essentiam individualem (quæ hœcceitas a Scholasticis dice­
batur) ut in se est non cognoscimus, sed ipsam tamen ab ac­
cidentibus distingui, quæ illi essentiæ insunt, probe scimus;
nam accidentia transeunt, essentia vero eadem manet. —
Alio modo natura accipi potest secundum se, nempe ut estnon
propria uni individuo, sed multis etiam communis : natura
siquidem seu essentia humana dicitur de uno et dicitur de
omnibus humanis individuis, et hinc dicimus quod Petrus,
Paulus, Dominicus, etc., habent humanitatem. — Hanc natu­
ram, quæ complectitur illa elementa solummodo quæ ejus
definitionem ingrediuntur (ut in homine animal rationale),
diximus (I. IV. seq.) esse universale fundamenliter, et reaJiter existera in realibus singularibus ; at eo ipso quod non
existit nisi in singularibus, a singularitate seu a principiis
individuantibus naturæ singularis contrahitur, et quod erat
virtualiter atque implicite talis natura, fit talis actu et expli­
cite. ,i
Objectio secunda. Universale, utputa, species, est exemplar
æternum ac divinum, ad cujus similitudinem individua a
Creatore formantur. Atqui hujusmodi exemplar non potest
esse nisi in Deo, ut ex terminis patet. Ergo universalia non
sunt nisi ideæ existentes in divinamente. — Ita argumentatur
pseudonymus Joannes Sans-Fiel, in sua Discussion amicale
sur l'Ontologisme, Dial. I. n. 30, quem alii ontologistæ se­
quuntur.
Resp. Nego majorem uti ponitur ab adversariis. Etenim uni­
versale aut consideratur absolute secundum suam naturam
expressam per definitionem, aut logice, prout dicit unum
quid relative ad inferiora. De his distinctionibus fuse diximus
in primo articulo hujus Capitis. Absolute spectatum, univer­
sale non est exemplar divinum, sed exemplatum ab ipso, et
ejus identitas affirmatur cum individuo, utcum dico : Petrus
est animal rationale. — Relative consideratum, prout nemj ■
est species vel genus, est ens logicum seu secundce intentio . ■
(L.2,1X), quod constituitur per relationem quæ universali ipsi
fundamentaliter accepto a mente additur (3, IV ad 4' ; atque
ideo non potest sine aperta absurditate cum ideis divinis con­
fundi.
Zcgluba

Summa philosophica. — T. L

Objectio tertia. Universale est quid immutabile, necessa­
rium et æternum. Quod autem est immutabile, necessarium
et æternum, aut Deus est, aut est in Deo. Ergo universale
realiter non potest esse nisi in Deo.
Resp. Distinguo majorem : Universale est quid immutabile,
necessarium et æternum, quoad cxistentiam, negó-, quoad
essentiam, subdistinguo : immutabilitate et necessitate parti­
cipata, et æternitate negativa, concedo-, immutabilitate et
necessitate imparticipata, et æternitate positiva nego. Et contradistinguo minorem :Quod autem est immutabile, necessa­
rium et æternum imparticipate et tum quoad essentiam tum
quoad cxistentiam, et æternitate positiva, aut Deus est, aut
est in Deo, concedo ; immutabile, necessarium et æternum
participate et quoad solam essentiam, et æternitate negativa,
nego. Et nego consequens et consequentiam. — Omnis res crea­
ta, eo ipso quod est, propriam habet naturam qua constitui­
tur, non quidem a se, sed a Deo participatam, a qua tamen
abstrahi non potest, quin simul destruatur (3, IV, ad 3). Est
igitur immutabiliter talis, necessario talis, et talis etiam independenter a loco, tempore, circumstantiis, etc., in qua independentia consistit æternitas negativa. At præter essentiam
in se, consideratur etiam existentiarealis illius naturæ : quæ
existentia realis non necessario, neque immutabiliter, neque
æterne ipsi rei creatæ competit ; atque ideo ex parte realis
existentiæ est mutabilis, contingens et temporanea. At contra.
Deus est immutabilis, necessarius, æternus, quia est actus
purus, seu talis essentia ut sit ipsa actualis existentia ; et
consequenter sicut es'sentia est inseparabilis a se ipsa, ita et
actualis existentia in Deo est inseparabilis ab ejus essentia.
— Et hæc satis sint ad argumenta realismi ontologistici :
fusiori calamo illa expensa habes in Opere quod inscripsi,
Delia luce intellelluale e dell' Ontologismo, Lib. II. Cap. II-V1.
ARTICULUS QUINTUS
(5)

De duabus aliis formis realismi platonici.
I. Realismos empiricus. Gilbertus Porretanus, scriptor
sæculi duodecimi, et Guillelmus Campellensis universalia,
formaliter ut universalia, docuerunt esse formas neque per

se existentes extra individua neque existentes in mente di­
vina, sed in ipsis individuis existentes independenter a men­
tis consideratione ; ita ut ipsa individua essent universalia.
Horum realismus recte dici potest empiricus,' quia revera,
sicut individuorum, ita et universalium per experimentum
sensuum cognitionem immediate acquireremus. Quidam
tenent a sententia Gilberti Porretani et Guillelmi Campellensis vix ac ne vix quidem differre sententiam Scoti, qui voluit
naturas in seipsis esse formaliter universales a parte rei ante
omnem mentis considerationem, quamvis nonnisi per indi­
vidua et in ipsis individuis existentes.
II. Refellitur realismus empiricus. Verum realismus empi­
ricus admitti nullatenus potest. Etenim realismus empiricus
non potest accipere universale nisi aut in sensu formali seu
logico, aut in sensu directo, cum formali tamen praeci­
sione ab individuationis principiis, sive in hac praecisione
sumatur abstracte sive concrete (1, III et seqq.). Atqui in
neutro sensu universale extra mentem existit. Ergo realis­
mus empiricus nequit admitti. Major disjunctiva completa
est et vera ex dictis in primo articulo. Etenim universale
sumptum formaliter ut individuatum in singularibus et in
singularibus existons, singulare est, nec nisi improprie dici
potest universale (ibid.. Il); pariter universale consideratum
secundum suam naturam, expressam per definitionem, non
affirmata neque negata explicite relatione ad individua, non
est formaliter universale (fZffrf., IV). Igitur, si ut vult empirismus, universalia, ut universalia formaliter sunt, realiter
extra mentem existunt, existere debent universalia vel in
sensu logico, vel in sensu naturæ seu essentiæ ut præcisæ ab
individuis. Declarata majori argumenti, probatur minor.
Universale logice acceptum realiter\non existit extra mentem.
Id imprimis patet ex ipso vocabulo logice, quod indicat uni­
versale hoc modo sumptum præ se ferre aliquid ipsi reali
naturæ a ratione nostra superadditum (1, III). — Deinde.
Universale logice acceptum est una natura pluribus tanquam
inferioribus communis, sive illa natura dicatur genus sive
species; ita ut, præcisa hac communicabilitate ad plura, jam
cesset ratio universalis logici, ut ex his quæ in Logica dixi­
mus (3, II) abunde constat. Atqui naturæ ut existunt a parte
rei extra intellectum, nedum non important, sed essentiali­
ter excludunt sui communicabilitatem pluribus : absurdum
enim et ridiculum est dicere quod Petrus est species humana,

vel quod Petrus est unum in mullis, vel quod sub Petro coordinantur omnia individua humana, sicut de universali logico
dicitur? Ergo repugnat universale logice acceptum realiter
existere extra intellectum.
Universalesumptumprcecisiveab individuis non existit extra
mentem. Etenim nihil realiter extra mentem existere potest
quod individuum non sit : quidquid enim existit aut existere
potest extra intellectum, certam atque determinatam habet
naturam, in se indistinctam, distinctam a qualibet alia, pro­
priis facultatibus atque actionibus donatam, aliisque simi­
libus principiis designatam. Quæ omnia notæ sunt singula­
ritatis (L. 3, II). Igitur universale sumptum præcisive ab indi­
viduis non potest poni extra mentem realiter existere, quin
ponatur ipsum esse simul universale et singulare. Quod est
absurdum. Qua de causa recte Angelicus eadem ratione con­
cludit de universali logico et de universali sumpto in sensu
præcisivo.—Ratio speciei, inquit(Z)eEnte et Essentia, Cap. IV.)
accidit naturæ humanæ, secundum illud esse quod habet in
intellectu... Quod humanitas, addit (P. I. Qu. LXXXV. artic. II.
ad 2), apprehendatur sine conditionibus individuanlibus...,
accidit humanitati secundum quod percipitur ab intellectu.
III. Realismus pantheisticus. Ultimadenique realismi forma
est pantheistica. — Kealismus sive platonicus sive ontologislicus ponit universalia, qua universalia sunt, vel per se subsis­
tentia vel subsistentia in divina mente, at semper extra men­
tem nostram etextraindividua ; contra, nominalismusseuconceptualismusconceditrealismoplatonicouniversaliaesseextra
individua, sed negat ea esse extra mentem. Tertius venit
realismus empiricus qui docet universalia, qua talia, esse
quidem in mente, sed et insuper vult ea etiam esse in indivi­
duis : attamen retinet distinctionem inter universale ideale
et universale reale.* Ilis supervenit realismus pantheis­
tic.:; et sentit cum realismo empirico qua ex parte iste
ponit realitatem universalis, sed negat ejusdem realismi
empirici distinctionem inter ideale et reale, quia hæc vult
esse idéntica. Igitur idea in forma pantheistica est ipsa
realitas. imo unica realitas, seu ipsum esse reale : et omnia
quæ sunt aut esse possunt non sunt nisi diversa momenta,
quibus ens. seu idea, seu absolutum sese explicat et determi­
nat; et est natura, quatenus ponit se extra se; est spiritus,
quatenus ope conscientiæ ad se redit seque cognoscit. Hoc
systema debetur Hegelio, cujus principia logica alibi expo-

suimus (L. 57, III et seqq.). « Systema Hegelii, inquit hegelianus Vera, componitur ex tribus partibus, ex Logica, ex
Philosophia Naturæ et ex Philosophia Spiritus. Logica, Na­
tura et Spiritus non sunt nisi partes unius et ejusdem totius.
Sunt 1res modi xrjc Idcæ, tres gradus quos ipsa percurrit et
quorum connexio interna et necessaria constituit ejus unita­
tem et plenitudinem suæ existentiæ ; seu, ut usurpemus for­
mam loquendi hegelianam, sunt tres termini ex quibus
componitur syllogismus absolutus cognitionis toû esse. »
(Introduction à la philosophie de Hegel, Chap. V. § I.
page 179, 2° édit.).
IV. Critica. Realismi pantheistici absurditates rejecimus
in Logica (Artic. 57), convellendo fundamenta systematis
hegeliani. Videsis. — Deinde, non difficile est probare hu­
jusmodi realismum aperte contradicere conscientiæ et ma­
nifesta implicari contradictione.
Contradicit conscientiæ. Ex ipsa enim scimus maximum
intercedere discrimem inter subjectivum et objectivum, ideale
et reale : nam judicia nostra, quæ ope idearum efformantur,
non semper vera sunt, quia non semper adæquantur rebus
de quibus judicamus. Signum est ergo quod subjectivum et
objectivum non sunt idem : idem enim sibi ipsi non discor­
dat. Unde ipse Hegel fassus est processum suum idealemrealem non omnibus hominibus posse esse persuasum ; quinimo addit processum illum, seu identitatem subjectivi et
objectivi, repugnare omnino fundamentalibus legibus intel­
lectus, et non animadverti nisi a quadam superiori facultate,
quam ipse rationem appellat ; ita ut intellectus et ratio mutuo
opponantur, et quod unus proclamat esse falsum, altera de­
nuntiet uti verum !
Manifesta implicatur contradictione. Sed demus etiam
ideale esse reale, et, si placet, demus esse reale etiam ipsum
esse indeterminatum, quod justa placita Hegelii, in primo
momento immediato est ipsum non-esse (L. 57, III) ; hoc esse
hegelianum plane monstruosum esset : quia existere suppo­
nitur, imo additur ipsum sese explicare gradatim per varias
species et genera et individua ; sed simul non existerct, quia
tingitur ut non habens naturam determinatam, quam tamen
habere debet quidquid realiter existit. Ad rem S. Thomas,
I. Contra Gentiles, Cap. XXVI : « Quod est commune multis
non est aliquid præter multa, nisi sola ratione : sicut animal
non est aliud præter Socratem et Platonem et alia animalia,

nisi intellectu qui apprehendit formam animalis expoliatam
ab omnibus principiis individuantibus et specificantibus.
Homo enim est quod vere est animal : alias sequeretur quod
in Socrate et Platone essent plura animalia, animal scilicet
ipsum commune, et homo communis, et ipse Plato. Multo
ergo minus et ipsum esse commune est aliquid prætcr
omnes res existentes nisi in intellectu solum. Si igitur Deus
sit commune esse, Deus non erit aliqua res existens, nisi
quæ sit in intellectu tantum. » — Unde in hujusmodi pantheismum sapientissime animadvertit Concilium Vaticanum,
Scss. II. Cap. de Deo rerum omnium Creatore, Can. IV :
« Si quis dixerit... Deum esse ens universale seu indefinitum,
quod sese determinando constituat rerum universitatem,
in genera, species et individua distinctam ; anathema sit. »

ARTICULUS SEXTUS

(6)
De realismo temperato.
I. Realismi temperati natura. Realismus temperatus
medius inter nominalismum seu conceptualismum et realismum platonicum consistit. Ex una enim parte concedit
nominalismo et conceptualismo universale, logice acceptum,
esse ens rationis non realiter existens extra mentem, imo
contra realismum empiricum affirmat universale, reduplica­
tive ut abstractum (1, VI) et prœcisive sumptum (ibid.,^),
habere realem existentiam solummodo in mente. Ex alia
vero parte, contra conceptualismum et nominalismum, asse­
ri: cum realismo empirico, universale, quoad rem seu naturam conceptam et definitione expressam, realiter extra mentem existere non solummodo in Deo, ut vellent Ontologistæ,
neque ut subjectum unicum subsistens, quod sit simul ideale
et reale, ut volunt Hegeliani, sed in ipsis individuis realiter
existentibus. Hunc realismum temperatum docuit primus
Aristoteles, et postea expolitum magisque determinatum
exponit passim et defendit S. Thomas, cui adhærent fere
omnes Scholastici majoris nominis (si Scotistas excipias) et
scriptores recentiores non pauci.
H. Nota. Sententia S. Thomæ. Quia S. Thomas a nonnul­
lis accensetur conceptualisas (3, IV, ob. i), a nonnullis vero

inter realistas platónicos ponitur, dabit lector quod hic
transcribam verba ipsa S. Thomæ, qnibus evidentissime
probatur neutri ipsum adhæsisse systemati, sed pro realismo
temperato expresse stetisse : « Cum dicitur, inquit, univer­
sale abstractum, duo intelliguntur, scilicet ipsa natura rei
(sine prœcisione et quoad rem) (1, V), et abstractio (natura
nempe sumpta insensuprœcisivo) (ibid.), seu universalitas (sci­
licet universale ut tale seu logicum) (ibid., 111). Ipsa igitur
natura, cui accidit velintelligi vel abstrahi vel intentio univer­
salitatis, non est nisi in singularibus (et hoc contra nominales).
Sed hoc ipsum quod est intelligi vel abstrahi vel intentio
universalitatis, est in intellectu (et hoc contra realistas abso­
lutos). Et hoc possumus videre per simile in sensu. Visus
enim videt colorem pomi sine ejus odore. Si ergo quaeratur,
ubi sit color qui videtur sine odore, manifestum est quod co­
lor qui videtur non est nisi in pomo. Sed quod sit sine odore
perceptus, hoc accidit ei ex parte visus, in quantum in visu
est similitudo coloris et non odoris. Similiter humanitas, quæ
intelligitur, non est nisi in hoc vel illo homine : sed quod
humanitas apprehendatur sine individualibus conditionibus
(in sensu prœcisivo), quod est ipsam abstrahi, ad quod
sequitur intensio universalitatis (qua constituitur universale
logicum), accidit humanitati secundum quod percipitur ab
intellectu, in quo est similitudo naturæ speciei et non individualium principiorum. » Hæc Angelicus P. I. Qu. LXXXV,
Artic. II ad 2, quibus adamussim concordant quæ ipsemet
S. Doctor scribit in Opuse. De Ente et Essentia. Cap. IV.
III. Realismus temperatus veram doctrinam circa existentiam universalium tuetur. Probatur. Healismus tempe­
ratus asserit universale non logice neque prœcisive neque
abstracte sumptum, sed secundum suam naturam expres­
sam per definitionem realiter existere, non quidem per
se neque solum in mente divina, neque in sola mente creata,
sed etiam in singularibus realiter existentibus. Atqui hæc doc­
trina vera est tum ex eo quod universale ante omnem mentis
operationem singularibus realiter inest, tum ex eo quod
essentiam ipsorum singularium constituit. Ergo realismus
temperatus veram doctrinam circa existentiam universalium
tuetur. Major constat ex declarata natura realismi tempe­
rati. — Probatur minor.
Universale ante omnem mentis operationem singularibus
realiter inest. Universale, inquam, in sensu explicato in ma-

jori, in quo sensu exclusivo in præsenti loquimur. Et revera,
ut supra jam notavimus contra conceptualistas, ante omnem
mentis operationem, seu abstractionem, verum realiter est
quod Petrus, e. g., sil homo, quod Paulus sit homo, et sic
de aliis : non enim Petrus est homo dependentor a mea ra­
tione quatenus nempe ego id affirmo, sed hoc ipsum vere
affirmo, quia in se et independenter a meo judicio Petrus
est homo : quod si id negarem, non propterea Petrus non
esset homo. Atqui quod ante omnem mentis nostræ opera­
tionem realiter verum est de aliquo subjecto, realiter inest
eidem subjecto ante omnem ejusdem mentis operationem, ut
ex ipsis terminis est manifestum. Ergo ante omnem mentis
considerationem, universale realiter inest singularibus indivi­
duis realiter existentibus.
Universale essentiam ipsorum singularium constituit. Equi­
dem individua humana, exempli gratia, non constituuntur
realiter homines ex eo quod habent principia individuantia,
quibus ad invicem distinguuntur, sed ex eo quod habent natu­
ram humanam, secundum quod hæc per definitionem expri­
mitur et constituit universale quoad rem (1, V). Atqui quod
realiter constituit ens aliquod reale, realiler in ipso esse
debet, ut ex ipsis terminis patet. Igitur universale, in sensu
explicato acceptum, realiter est in individuis realiter existen­
tibus, ut vere sustinet realismus temperatus.
IV. Nota I.'Solvitur difficultas. Dices : Hæc nostra sententia
vix ac ne vix quidem differt a realismo empirico : quia cum
realismo empirico admittimus universale ante omnem mentis
operationem realiter existere in individuis.
fíesp. Nego assertum. Ad ejus probationem, distinguo : po­
nimus universale formaliter vel prœcisive sumptum existere
ante omnem mentis operationem, ut ponit realismus empi­
ricus, nego; universale solummodo quoad rem conceptam,
concedo. Solutio patet tum ex prænotaminibus positis in
primo articulo, tum ex iis quæ in primo hujus articuli nu­
mero diximus, explicando naturam realismi temperati.
Alias objectiones prætermittimus : sunt enim eædem, quæ
ab idealistis adducuntur, et iu articulo tertio solutæ sunt.
Einem igitur facimus tractatui de existentia universalium :
quærere enim quo pacto universalium ideæ menti nostræ
insint, ad ideologiam proprie pertinet.
V. Nota II. De modo loquendi recentiorum circa absolu­
tum. Si quis recte consideret universale, quod statuimus

existere in rebus ipsis singularibus existentibus, cum exhi­
beat, ut sæpe diximus, naturam per definitionem expressam,
aliquid necessarium refert, immutabile, æternum negative, ut
supra dictum est (4, VI, ad 3). At hoc immutabile in rebus exis­
tons toto cœlo distinguitur ab accidentibus, quæ illud veluli
circumdare intelliguntur imo et a notis individuantibus, quæ
utique necessariæ sunt ad constituendam naturam singularis
individui, sed mera accidentia sunt, si in ordine ad ipsam
naturam, quæ ut universalis concipitur, spectentur. Potest
igitur universale hoc sensu acceptum dici to essentiale et
absolutum ejusdem naturæ realis, per comparationem ad ea
quæ illi accidunt, et quæ proinde hac ratione dici possunt
relativa et contingentia. In hac significatione sumunt nonnulli
recentiores absolutum, cum dicunt in absolutum reale scien­
tiam nostram terminare, ut videre est in litteris datis ab
Aloysio Ferri ad Comitem Mamiani et passim in alio ejusdem
A uctoris Opere : Essai sur l'Histoire de la Philosophie en Italie
au dix-neuvième siècle. Neque nos cum Scholasticis abhorre­
mus ab hujusmodi significatione. At nonnulli, Hegelianipræsertim (5, III), illo vocabulo absoluti abutuntur ad significan­
dum universale, de quo hucusque sumus loculi, ut simpli­
citer absolutum: cumque intertuniversalia maximum sit ens,
et ens in hoc suo statu abstractissimo sit unum et unicum,
illud statuunt ut principium, cujus cetera tum idealia tum
realia haberi debeant ut simplices qualitates seu modifica­
tiones non habentes enlitatem propriam in seipsis. Hoc sensu
negamus universalia, quorum existentiam realem in indivi­
duis affirmamus, esse quid absolutum. Quam vero sint neces­
sariæ hujusmodi distinctiones, illi probe sciunt qui idealistas
recentiores legunt : isti enim, ex æquivoca definitione absoluti,
viam sibi sternunt ad pantheismum inducendum. Distingua­
mus absolutum simpliciter ab absoluto secundum quid, seu in
comparatione ad relativa et accidentia, et sciemus utriusque
naturam, et rationem absoluti secundum quid, non autem
absoluti simpliciter, universali in essendo (3, IV, ad 4) con­
venire fatebimur, j

LIBER SECUNDUS
DE TRANSCENDENTIBUS

Prologus. Determinata existentia universalium, ad eorum
naturam explicandam accedimus (Prolog, gener. inOnlolog.).
Inter vero universalia quædam in Logica distinximus, quæ
extra omnem speciem omneque genus posita, sunt ultimus
terminus in quem resolvuntur peculiares nostri conceptus,
quæque proinde transcendentia in Scholis nominantur, non
quidem sumpto vocabulo transcendens in sensu Kantiano ad
significandum illud quod excedit vires mentis humanæ, sed
in sensu scholastico ad designanda objecta quæ sunt supra
genera et species (L. 4, II; 56,11). Inter transcendentia autem
primum locum habet ens. Unde methodi synthetic® leges
secuti ab ente exordimur : atque de ente secundum se, primo
loco dicemus: deinde, de entis proprietatibus ; tertio, de entis
divisionibus secundum varios perfectionis gradus.

CAPUT PRIMUM
DE ENTE

Prologus. Acturi in hoc capite dc ente, ejus naturam prœprimis declarabimus. Deinde dicemus de notionibus quæ im­
mediate in rúente pullulant ex tradita entis notione, scilicet
àe potentia et actu. Et quia potentia in subjectivam et objec­
tivam dividitur, de prima quidem in eodem secundo articulo,
de objectiva vero in tertio articulo sermo habebitur. Quæ
omnia eo nos ducunt ut edisseramus in quarto et sequenti­
bus articulis de essentia et existentia, quæ se habent ut po­
tentia et actus respectu ipsius entis.

ARTICULUS PRIMUS

3
De entis natura.
I. Entis notio. Notio entis communissima est, et unicuique 3 Í
pervia, cognitione saltem confusa ; et nomine entis commu- ~ *
niter intelligitur, id quod existit, aut saltem existere potest,
Quæ enim intrinsecus repugnant, nullatenus dicuntur entia. Í
Ab hac communi sententia in entis acceptione non recedimus.^
II. De ente reali et ente rationis. Ens autem hoc sensu’?:
acceptum dividitur in ens reale et ens rationis.
■
Ens reale. Quia ens diximus definiri vel describi per ordi- ' •
nem ad esse seu existentiam, dicitur ens reale id quod habet.
vel potest habere esse in rerum natura. Quo sensu dicimus
mundum, homines, Deum esse entia realia. Subdividitur i
actuale et possibile. Dicitur actuale, si habeat actualiter exis­
tentiam (in rerum natura; dicitur vero possibile, si existen
tiam actualiter non habeat, sed solummodo eam possit
habere. — Communiter autem reale dicitur id quod actualiter
existit; quod vero actualiter non existit, sed tamen potest Í* y
existere, dicitur possibile, et etiam ideale.
VJ
Ens rationis. Ens rationis dicitur per oppositum ad ens - \
reale, et est illud quod neque existit neque existere potest in
rerum natura, sed suum totum esse habet in apprehensione Á
rationis, seu est, id quod habet esse objectiv^anZwm in intel- V
lectu. Quam definitionem sic declarat Goudin in sua Philoso- S
phia, IV. Part., Disp. II. Qu. IV. Appendix, Artic. I : < Tripliciter aliquid potest esse in intellectu, subjective, effective et^
objective. Ea sunt subjective in intellectu, quæ ipsi inhærent
tanquam accidentia subjecto, ut habitus et species intelligi-"^ i .<
biles. Ea sunt effective in intellectu, quæ ab illo producuntur
tanquam motus vitales ab eo physiceprocedentes ; ejusmodi Ç; ¿
est ipsa intellectio. Ea vero sunt objective [in intellectu,
ab illo pure apprehenduntur. Ens igitur rationis est, quod
'
habet tantum esse objective in intellectu, id est, cujus totum
esse in eo consistit ut apprehendatur. Ex quo infertur non esse y v
meram denominationem extrinsecam, sed aliquid ad modum ? jT'?
entis apprehensum. » — Ilinc intelligis recte a Scholasticis ¿
teneri Logic® formale objectum esse ens rationis. Logica

enim, præcipue Dialectica, tota est in disponendis rebus uí
melius a mente percipi possint : quæ dispositio non in rebus
ipsis sed in sola mente existit.
III. Dictinctio rei ab ente. Duo autem in ente concipimus,
sicut et in quolibet concreto (L. 2, VII), nempe subjectum
existenlia affectum, et formam seu ipsam existentiam qua
subjectum illud afficitur. Subjectum illud dicitur essentia,
vel res, vel etiam ens substantive, seu nominaliter sumptum.
Idem vero subjectum concrete sumptum, seu ut affectum
existentia, dicitur ens sumptum ut participium, et etiam ens
simpliciter; nam, ut sæpe docet Angelicus, ens est id cujus
actus est esse, nempe existere. — Hæc theoretice : in praxi
enim res et ens promiscue usurpantur, et nonnisi ob quæstionum necessitatem illa distinctio inducitur.
IV. Nota I. Distinctio rei ab ente antiquioribus philoso­
phis notissima. Genuensis in sua Metaphysica, P. I. Cap. I.
§.I. Schol., postquam probavit distinctionem rei ab ente,
eam a se primum in scientias invectam asserere his verbis
videtur : < Quum autem hucusque fíes et Ens, quorum voca­
bulorum notiones nos distinguimus, apud metaphysicos pro
eodem usurpata sint, quæretur fortasse ex nobis, qua ratione
dispescuerimus. Quibus respondemus id factum, ut commo­
dius cogitationes nostras explicaremus : quæ non levis causa
est, cur philosophus novas vocabulorum definitiones tradat. >
At hæc Genuensis assertio factis est minime consona.
Etenim Qq. Disp., De veritate, Q, I. Artic. I. hæc habet
S. Thomas : « Hoc nomen... res... in hoc differt ab ente,
secundum Avicennam, quod ens sumitur ab actu essendi,
sed nomen rei exprimit quidditatem sive essentiam entis. »
Et I. Dist. XIX. Qu. V. Art. I. ait : « Cum... in re sit quidditas ejus et suum esse (existentia), veritas fundatur in esse
rei magis quam in quidditate ; sicut et nomem entis ab esse
imponitur. » Fusius etiam, Leet. II. in IV. Melaphysicorum.
Imo ipse titulus Opusculi De Ente et Essentia præfatam dis­
tinctionem indicat manifeste.
V. Nota II. De conceptu formali et de conceptu objectivo
entis. Opportunum ducimus hoc loco declarare distinctionem
inter conceptum formalem et conceptum objectivum entis,
quæ aliis mentis nostræ conceptibus communis est (L. I,
VU), et quæ maxime confert ad evitandas confusiones salis
frequentes in hujusmodi rebus abstractis, non sine magno
veritatis detrimento. Itaque conceptus formalis est ipsa

mentalis conceptio, qua mens sibi rem exprimit mentali
locutione, et in qua rem ipsam intelligit : unde etiam dicitur
verbum mentis, sicut id, per quod ore aliis rem ipsam con­
ceptam exterius manifestamus, vocatur verbum orale. Dici­
tur autem conceptus ille formalis, ut recte notat Suarez,
Dispp. Metaphys., Disp. II. Sect. I. §. 1, vel quia est ultima
forma mentis, vel quia formaliter repræsenlat menti rem
cognitam, vel quia revera est formalis terminus conceptionis
mentalis, in quo differt a conceptu objective. — Conceptus
vero objectivus est res ipsa, seu objectum, quod proprie et
immediate per conceptum formalem et in ipso conceptu Ibrmali cognoscitur ac repræsentatur. Hinc triangulus, e. g.,
ut expressus a mente et in mente, est conceptus formalis;
triangulus ipse, ut terminus ad quem refertur conceptus
formalis, est conceptus objectivus. Recteque dicitur objec­
tivas, quia revera non est forma intrinsece terminans con­
ceptionem, ut conceptus formalis, sed est materia circa quam
versatur et ad quam terminatur, ut dictum est, intellectus
vi formalis conceptionis. — Nemo igitur non intelligit dis­
crimen quod inter unum et alium conceptum intercedit.
< Formalis., inquit loc. cit., ipsemet Suarez, semper est vera
ac positiva res, et in creaturis qualitas menti inhærens,
objectivus vero non semper est vera res positiva : concipimus
enim interdum privationes, et alia quæ vocantur entia ratio­
nis, quia solum habent esse objective in intellectu (sup.,
n. II). Item conceptus formalis semper est res singularis et
iudividua, quia est res producta per intellectum, eique
inhærens ; conceptus autem objectivus interdum quidem esse
potest res singularis et individua, quatenus menti objici po­
test et per actum formalem concipi ; sæpe vero est res uni­
versalis vel confusa et communis, ut est homo, substantia et
alia similia. » Cf. sup. Art. 4, n. VI; Gajetan. Comment, in
Lib. De Ente et Essentia, Gap. I. Qu. II. ^.Secunda est ista.
— In comperto est in hoc tractatu ens sumi secundum con­
ceptum objectivum.
VI. Entis seu rei dotes. Ex tradita entis seu rei notione jam
scire possumus quibus dotibus res insignitur. Principaliores
atque utiliores recensemus.
Prima dos. Ens est maxime transcendens. Etenim, ut in
Logica jam probavimus, resolvendo per analysim omnes nos­
tros conceptus objectives in species, genera, genera suprema,
ad ens pervenimus ; quo habito, ultra progredi non licet, quia

præter ens est nihilum seu negatio. Maxime autem transcen­
dens est illud, quod est ultimus terminus analysis cujusque
conceptus nostri objectivi.
Seconda. Ens ut quid simplicissimum menti exhibetur. Ana­
lysis enim divisio quædam est. Quod vero ne mente quidem
partibile est, ut quid simplicissimum jure habetur. Est
autem ens ultimus terminus ad quem per analysim perve­
nitur, ut dictum est Ergo ens ut quid simplicissimum menti
exhibetur.
Tebtia. Ens est quid communissimum, inclusum nempe in
omnibus sive genericis, sive specificis, sive individualibus,
sive quocumque modo determinatis rebus, uti earum prædi­
catum essentiale. Et revera, individuum est ens, species est
ens, genus est ens, quidquid concipitur ut habens aliquam
essentiam est ens : deme ens, et eo ipso negas individuum,
speciem, genus, aliaque entia determinata, quæ procul dubio
talia sunt quia entia sunt. — Hæc dos est proprie entis ut
est res.
Qüarta. Ens proprie non est genus, neque species. Sequitur
ex præcedenti dote. Siquidem genus trahitur ad speciem per
differentiam a se distinctam, hoc est positam extra id quod
intelligitur in natura generis : secus ubicumque esset genus,
haberetur differentia, quod est falsum : non enim ubicumque
invenitur animalitas, est simul rationalitas. Atqui nulla dif­
ferentia dari potest extra ens, seu quæ ens non sit, ut ex
dictis patet. Ergo ens proprie non est genus, neque species.
Cf. S. Th. Contra Gentiles, Lib. I. Cap. XXV. et P. I. Qu. III.
Artic. V.
Quinta. Ens non est quid univocum generibus, speciebus,
individuis, vel rebus quocumque modo determinatis, seu
non eadem ratione de omnibus istis prædicatur (L. 3, VI).
Scholastici multis adductis rationibus hanc entis dotem pro­
babant contra Scotum : nos hac sequenti ratione contenti
erimus, scilicet : Notio univoca est semper generica vel spe­
cifica, in qua species aut individua conveniunt eadem ratione ;
differunt autem per differentias proprias extra notionem illam
univocam positas, ut in quarta dote declaranda dictum est.
Cum igitur ens nequeat proprie dici genus, neque species,
nec univocum proprie dici potest.
Sexta. Ens proprie non est universale. Est corollarium
eorum quæ dicta sunt. Universalia enim divisimus in Logica
(4, 111) in genera, species, differentias, propria et accidentia.

quæ univoce prædicantur de inferioribus, ita ut si sustuleris
ab universali rationem univocationis, eo ipso ejus naturam
perimas. Diximus autem ens neque genus aut speciem esse,
nec quid univocum. Proprie igitur non est universale, ut recte
animadvertit Aristoteles, Lib. IV. Metaphysic., cujus doctri­
nam egregie ibid., lect. IV,.illustrat S. Thomas. Sæpe tamen
concedimus enti universalitatem, non quidem ratione univo­
cationis, quasi ad aliquod prædicamentum (L. 6, I et seqq.)
pertineat, sed quia, ut diximus, ratione suæ maximæ transcendenlalilatis, est essentiale omnium prædicatum.
Septima. Ens a nobis definiri propria definitione non potest.
Est alterum corollarium præcedentium. Etenim omne quod
propria definitione definitur : 1° componitur ex genere et
differentia; 2° consequenter est in aliquo genere; 3 et ideo
suscipit differentiam extraneam suo generi. Quæ tres condi­
tiones, quas in Logica de definitione agendo probavimus,
repugnant enti, ut ex dictis liquet. Non igitur ens a nobis
propria definitione definiri potest, quamvis sit notio omnibus
communissima et clarissima.
Octava. Enlia genérica, specifica, individua, vel quocum­
que alio modo determinata, non sic ad invicem distinguuntur
quasi per differentias extraneas enti, sed quatenus exprimunt
diversum essendi modum, qui solo ente non exprimitur. Est
pariter alterum corollarium. Namque ens est quid commu­
nissimum, hoc est prædicatum essentiale omnium rerum,
quod proplerea non suscipit differentias sibi extraneas. Ergo
entia non ad invicem differunt per differentias, quæ entia
non sint. At differunt tamen. Ergo differunt per ipsum ens
magis minusque in ipsis explicatum, sicut duo lucida non
differunt in ratione lucis, sed in ejusdem lucis intensitate.
Nona. Hinc ens, quamvis genus non sit, ut diximus, et ideo
non univocum, est tamen quid analogum (L. 3, VI et VII) res­
pectu eorum omnium, quibus tribuitur. Non enim œquivoce
(L, II, I et II) ens dicitur de rebus diversis, sed quatenus hæ
omnes, quamvis non eodem modo, conveniunt in communi
ratione essendi : quod sufficit ad rationem analogice.
VII. Nota. De tertia acceptione entis. Hucusque ens con­
sideravimus vel prout dicit essentiam, vel prout importat
etiam existentiam. Sed tertio quoque modo ens sumitur
proutiest cotufa judicii vel propositionis (L. 18,1) et ejusdem
propositionis veritatem significat. Hoc tertio modo < potest
dici ens omne iUud, de quo affirmativa propositio formari

potest, etiam si illud in re nihil ponat ; per quem modum pri­
vationes et negationes entia dicuntur : dicimus enim quod
affirmatio est opposita negationi et quod cæcitas est in
oculo ». At prioribus modis, « non potest dici aliquid quod
sit ens, nisi quod in re aliquid ponat », et in hoc sensu, « cæ­
citas et hujusmodi non sunt entia ». S. Th. De Ente et Essen­
tia, Cap. I.
ARTICULUS SECUNDUS
(8)
De potentia et actu.

I. Ratio articuli. In superiori articulo diximus rem ab ente
differre in hoc quod res dicit essentiam seu subjectum quodiam, cui intelligimus supervenire perfectionem, quam existentiam nominamus, et qua res fit ens seu existons. Quæ
duplex consideratio exhibet conceptus potentiae et actus, de
quibus in hoc articulo pauca explicabimus, ut jam in pro­
logo promisimus.
II. Notio potentiæ. Nomine patentice communiter intelligit ur,principium seu aptitudo aliquid suscipiendi vel faciendi :
ita in rege est potentia condendi leges; in cera est potentia
suscipiendi figuram. Privatio potentiæ dici solet impotentia.
III. Potentiæ species. Exinde inferuntur diversæ potentia­
rum species.
Potentia logica, quæ et objectiva dicitur, et etiam verius,
mer&possibililas, estpura non repugnantia adexistendum, seu
idealis aptitudo ad existendum fundata in non repugnantia
idearum. Hinc dicimus potentia logica esse possibiles plures
alios mundos, quia hæc propositio, plures mundi existant,
spectata natura ideali tum pluralitatis tum mundi tum existentice, nullam includit repugnantiam. Objectum præditum
■
logica diciturpossí6i7e, logicum,objectivum, ontOvogi— Cf. S. Th. in IX. Melaphysic., Leet. I.
Potentia beai.is est aptitudo ad aliquid fundata non in sola
et mera non repugnantia, ut de potentia ideali dictum est,
sed inreaiientitate subjecti, cui talis potentia tribuitur. Unde
realis potentia esse nequit nisi in subjecto jam existente, et
propterea dicitur subjectiva. Ita homini existent! inest poten­
tia realis ad habendas perfectiones, ct inest etiam potentia
rc-'dis ad non esse, quia mors ei accidit ex intrinseca natura

sui corporis, quod ex se corruptibile est. — Ceterum, quia
quidquid possibile est potentia ideali seu logica seu mere
objectiva, est etiam possibile potentia reali omnipotentis Dei,
hinc notat Cajetanus (in P. I. Qu. IX. Artic. II. J.Et quoniam)
possibile logicum vocari posse etiam possibile reale, exlrinsece
tamen, scilicet per potentiam in alio ; cum contra possibile
potentia reali tale sit per potentiam intrinsece existentcm in
ipso. Quod ut intelligas, sume duas istas propositiones :
Brutum habet potentiam ad non-esse ; Anima humana habet
potentiam ad non-esse. In prima propositione potentia est
realis et intrinseca, quia brutum natura sua subjicitur cor­
ruptioni; at in secunda propositione potentia est logica, quia,
absolute loquendo, non repugnat quod anima humana non
existât; sed non est potentia realis intrinseca, quia anima
humana est natura sua intrinsece incorruptibilis. Et nihilo­
minus potentia illa logica est realis, non in ipsa anima, u*
dictum est, sed in Deo, qui sua omnipotentia absoluta posset
animam humanam in nihilum redigere, sicut ex nihilo traxit
eam ad realem existentiam.
Potentia activa. Potentia realis alia est activa, et est apti­
tudo seu principium agendi ; ita voluntas dicitur potentia
agendi, hoc est eliciendi virtute propria actionem quæ dicitur
volilio.
Potentia passiva. Altera potentia realis est passiva, quæ
definituraS. Thoma inV. Metaphysicorum,Lect.XlV : Princi­
pium per quod alicui competit ut moveatur vel patiatur ab
alio (Ed. P., fol. 68, coi. 3. — Cf. ib-, Lib. IX.Iect. I, fol. 116,
coi. 2). Ita dicimus in marmore, vel ligno, vel tela esse po­
tentiam passivam ad recipiendas figuras ab aliquo agente.
« Potentia primo imposita est ad significandum principium
actionis ; sed secundo translatumest (nomenpotentiæ) ad hoc,
ut illud etiam quod recipit actionem agentis, potentiam ha­
bere dicatur : et hoc est potentia paSsiva. Et sicut potentiæ
adivæ respondet operatio vel actio, in qua completur potentia
activa; ita étiam illud quod respondet potentiæ passivæ,
quasi perfectio et complementum, actus dicatur. »(I. Dist.XLII,
Qu. I. Artic. I. ad I.)
IV. Nota. De potentia naturali et obedientiali. « In quali­
bet creatura, inquit S. Thomas, consideratur duplex potentia
passiva. Una quidem per comparationem ad agens naturale.
Alia vero per comparationem ad agens primum, quod potest
quamlibet creaturam reducere in actum aliquem altiorem
ZiGLUBA. Summa philosophica. T. 1.

actu, in quern reducitur per agens naturale ; et hæc consue­
vit vocari potentia obedientiœ in creatura..., secundum ordi­
nem divinæ potentiæ, cui omnis creatura obedit ad nutum. »
(P. III. Qu. XI. Art. I. corp., et Qu. I, Artic. Ill, ad 3.) —
Hæc divisio potential in naluralemet obedienlialem in creaturis
potissimum in Theologia accurrit. — Igitur potentia natu­
ralis est ad actum viribus naturesproporlionalum; ut ad cale­
fieri est potentia naturalis in aqua, vel ferro, etc. ; — poten­
tia vero obedicntialis est ad actum viresnalurœ exedentem et a
Deo inductum : quatenus Deus, supra naturæ leges existons,
supra naturæ leges in creaturis operatur.
f" Potentiam obedienlialem creaturis inesse negari non potest:
ut enim ratiocinatur ipsemet S. Thomas, Qq.Disp. De poten­
tia, Qu. VI. Artic. I. ad 18 : « Quanto aliqua virtus activa est
, altior, tanto eamdem rem potest perducere in altiorcm affec­
tum. Unde natura potest ex terra facere aurum, aliis elemen­
tis commixtis, quod ars facere non potest. Et inde est quod
res aliqua est in potentia ad diversa secundum habitudi­
nem ad diversos agentes. Unde nihil prohibet quin natura
creata sit in potentia ad aliqua flenda per divinam poten­
tiam (quæ et altior maxime est virtute finita creaturæ, et ipsi
virtus creaturæ subjicitur), quæ inferior potentia facere non
potest. Et ista vocatur potentia obedientiœ, secundum quam
quælibet creatura Creatori obedit. »
Sed insuper Angelicus potentiam obedienlialem vocat po­
tentiam passivam, et recte: non enim videtur posse dari po­
tentiam obedienlialem activam in creaturis ad agendum sine
additione virtutis quidquid per eas Deus facere voluerit. Et
revera. Hæc potentia obedicntialis activa, aut est idem entitative ac ipsa potentia naturalis activa creaturæ, aut est vis
supperaddita virtuti naturali, quæ omni creaturæinsit, veluti
quædam participatio divinæ omnipotentiæ. Uterque autem
modus repugnare videtur. — Etenim illa vis insita cuilibet
creaturæ esset naturalis, ut supponitur, et simul, quia natura
sua ordinata ad effectus supernaturales, foret eo ipso super­
natural:- ; consequenter esset simul naturalis et supernaturalis : quod repugnat. — Si autem dicatur primum, nempe
hanc potentiam activam obedienlialem esse entitative ipsam
potentiam naturalem activam creaturæ, habetur manifeste
simile inconveniens, videlicet quod supernaturale est id quod
est supra potentiam activam naturalem creaturæ, et tamen
non est supia potentiam naturalem activam (qualis ponitur

potentia obedicntialis activa) ipsius creaturæ. —Cf. Goudin,
Philosoph.,~P. IV. Disp. I. Qu. I, Artic. IV.J
V. Notio actus. Sicut potentia, ut potentia est, dicit imper­
fectionem, ut ex dictis est manifestum, ita actus, generatim
sumptus, perfectio quædam. est, ut ait S. Thomas, P. I. Qu.
V. Artic. III. Potentia enim activa completur in sua actione,
et actum diximus complementum et perfectionem potenliæ
passivæ.
VI. Nota. Definitio actus ex Aristotele. Aristoteles in
Libro IX. Metaphysicor., Cap. IX, actum, generatim definiens,
ait : Est autem actu rem existere, non ita quemadmodum dici­
mus potestate, seu potentia. Possumus enim dicere quod in
marmore vel in tela sit imago Petri vel Pauli inpotenlia ; at si
in marmore sculpatur vel in tela pingatur imago illa, tunc
dicimus esse imaginem actu in hujusmodi subjectis, quæ (
non sunt sicut erant antea, cum dicebantur esse inpotenlia.
Neque mirum esse debet si actus (cujus notio per se clara et
vulgaris est) non definiatur propria definitione. Etenim prima
simplicia proprie definiri non possunt. Actus autem est de
primis simplicibus. Unde definiri non potest, « sed, inquit
S. Thomas, per proportionem aliquorum duorum ad invicem,
potest videri quid est actus. Ut, si accipiamus proportionem
ædificantis ad ædificabile, et vigilantis ad dormientem, et
ejus qui videt ad eum qui habet clausos oculos cum habeat
potentiam visivam... Etitaproporlionaliter ex particularibus
exemplis possumus venire ad cognoscendum quid sit actus
et potentia. » — In IX. Metaphysicor., Lect. V.(Ed. P., fol. 119,
coi. 3).
VII. Actuum species. Porro perfectio in aliquo subjecto
triplex generatim consideratur : 1* quidem, qua subjectum
ipsum in propria specie determinatur et constituitur : quo
sensu dicimus quod anima est actus corporis ; — 2* qua
subjectum ut constitutum in propria specie realiter existit, et
distinguitur a mera essentia ideali ; —3" qua subjectum non
solum constitutum in propria specie sed existens realiter
aliquo modo perficitur, ut doctrina in homine. Primus actus
dici tur essentialis ; secundus dicitur existentia vel esse ; tertius
diciturprqprfetas vel acctWensprædicamentale(L.4, III ; 6,IV).
VIII. Nota. De aliis divisionibus actus. Præter has gene­
ricas divisiones actus, alias dabant Scholastici,, quas hic
recensemus ex Goudin, Metaphys., P. IV. Disp. I. Qu. I.
Artic. II.

.

Actos poros et actus non purus. Actus purus est, qui non
est admixtus potentiæ. Duobus autem modis actus potest
admisceri potentiæ : Io quia est actus alicujus potentiæ,
ut anima est actus corporis; 2° quia ipse est in potentia ad
ulteriorem actum, ut angelus est in potentia ad suum esse
non enim est suum esse. —Itaque actus simpliciter purus\ust^
est, qui nec est alicujus potentiæ, nec ipse est in potentia adp^
ulteriorem actum. —Actus non purus dicitur, qui est admixtus^*1
potentiæ : seu qui vel est actus alicujus potentiæ, vel ipsevt’j’j
est in potentia ad ulteriorem actum.
Actos formalis et actus essendi. Actus non purus dividitur
m actum formalem, et actum essendi, seu in actum essentiæ,
et actum existenliæ. — Actus formalis est, quo essentia deter­
minatur ad certam speciem rei; unde idem est ac forma, de
qua alibi. — Actus essendi est ipsum esse, seu existentia, ut
supra, n. præc., dictum est.
Actos primus et actus secundos. Dividi etiam solet in actum
primum, et actum secundum. — Actus primus est, qui alium
non supponit, sed expectat ; ut forma substantialis est actus
primus: priorem enim non supponit, cum ipsa det primum
esse. —Actus secundus dicitur, qui priorem alium supponit,
eique accedit; sic operatio est actus secundus : supponit enim
formam. Existentia quoque in creaturis comparatur ad for­
mam, ut actus secundus; esse enim est actualitas omnis
■formæ, inquit S. Thomas (Par. I. Quæst. III. Art. 4).
Actos subsistens et actus non subsistens. Actus primus divi­
ditur in actum subsistentem, et non subsistentem. —Actus
subsistens est, qui solus existere potest, ut angelus et anima
rationalis. — Non subsistens vero, qui solus esse nequit, sed
tantum cum sua potentia, ut forma lapidis, bruti, etc.
Actos complete subsistens et actus subsistens incomplete.
Actus subsistens dividi rursus potest in actum complete sub­
sistentem, qui ita estinseipso, ut in potentia recipi nequeat,
ut angelus ; et actum incomplete subsistentem, qui solus qui­
dem esse potest, sed tamen ordinatur ad potentiam, in qua
esse etiam potest et exigit, ut anima rationalis.
Actus substantialis et actus accidentalis. Actus non subsis­
tens potest itidem subdividi in substantialem et accidenta­
lem. — Substantialis est, qui dat esse simpliciter suæ poten­
tiæ ; ut forma quævis substantialis. — Accidentalis vero, qui
supponit esse in sua potentia ; ut albedo est actus acciden­
talis parietis : advenit enim ei jam exis^nti.

IX. Potentiæ et actus relationes. Ex supra dictis de facili
infertur potentiam et actus generatim sumpta in mutua
quadam oppositione consistere. Etenim potentia, ut talis,
dicit carentiam perfectionis, quam actus natura sua impor­
tat. Hinc axiomata illa scholastica, quæ hic transcribere per­
utile est.
X. Axiomata scholastica. Sex axiomata cum perdocto
Goudin recensemus, aliis omissis, quæ, occasione data, addu­
cemus.
Primum. In tantum aliquid est perfectum in quantum est
in actu, imperfectum vero in quantum est in potentia. Ratio
est, quia potentia, ut potentia, caret suo complemento,
quod respectu potentiæ activæ est operatio, et respectu po­
tentiæ passivæ est actus, ut supra, n. III. dictum est.
Secundum. Actus omnino purus est omnino perfectus. Nam
actus purus importat absolutam actualiteS'mñh exclusione
cujusque potentiæ. Secus non esset purus. Quocirca veritas
enuntiati axiomatis in promptu est. Actus enim est perfectio ;
ergo actus purus seu omnimode actus est omnimoda per­
fectio.
Tertium. Actus purus in aliquo ordine, est omnino perfec­
tus non simpliciter, sed secundum quid, hoc est in illo
ordine. Est corollarium præcedcntis. Actus enim purus dicit
perfectionem ; ergo quo modo est aliquid actus purus, eo
modo est perfectus.
Quartum. In tantum aliquid agit, in quantum est in actu ;
patitur vero in quantum est in potentia. — Pati enim proprie
nihil potest, nisi aliquid patiendo acquirat vel amittat ; ne­
que aliquid agit nisi activitate, quæ actus quidam est. « Sicut
potentia passiva, inquit Angelicus, sequitur ens in potentia,
ita potentia activa sequitur ens in actu. Unumquodque enim
ex hoc agit quod est actu : patitur vero ex eo quod est po­
tentia. » — Contra Gentiles, Lib. II. Cap. VII. n. 2.
Quintum.. Potentia, qua talis, nequit per semetipsam ad
actum reduci, sed reducitur ab alio principio in actu. Po­
tentia enim, qua talis, est carentia actus; quem non posset
sibi dare nisi peractum, quo, ex facta hypothesi, destituitur.
— Hinc quoniam potentia passiva dicit potentiam aliquid
suscipiendi non ex se (secus esset acliva) sed ab alio : et
potentia logica seu objectiva est potentia realis in aliquo sibi
extrínseco, ut dictum est ; sequitur possibilia omnia sive po­
tentia objectiva sive potentia proprie passiva, dici per res-

pectum ad aliquam primam potentiam, quæ essentialiter
activa esse debet. — Hoc corollarium maximi momenti
infert Aristoteles in V. Melaphysic., et illustrat S. Thomas,
ibid., Lect. XIV (Ed. P., fol. 69, col. 4. — Gf. sup., n. III).
Sextum. Omne ens mutabile constat potentia et actu. Ens
enim non mutatur, nisi quatenus, — vel incipit esse actu id,
ad quod ante mutationem erat in potentia, —vel desinit esse
actu et incipit esse potentia id, quod antea erat actu. Tolle
hanc duplicem conditionem, et mutabilitatis natura prorsus
evanescit. At, ut ex ipsis terminis est manifestum, hæc du­
plex conditio subaudit in ente mutabili rationem potentia­
ls tatis et rationem actus.
XI. Nota. Actus et potentia, essentiabiliter ad actum illum
ordinata, sunt in eodem genere supremo. Ad intelligenliam
hujus principii scholastici nonnulla sunt prænotanda. —
Io Loquimur exclusive de potentiareali seu subjectiva essen­
tialiter ordinata adactum tanquam ad suum essentiale com­
pletivum et specificativum, cum quo componere intelligitur
teçtium quoddam, quod estpotentia actuata ; sicut intellectus
essentialiter ordinatur ad actum qui est intelligere, quo per­
ficitur et completur potentia intellectiva. Non autem loqui­
mur de qualibet potentia respectu actus, ad quem non essen­
tialiter ordinatur ut ad suum essentiale completivum et
specificativum, esto aliunde ab ipso actu accidentaliter perfi­
ciatur, ut anima perficitur a suis potentiis. — 2° Nolumus
affirmare quod, si potentia, seu subjectum essentialiter ordi­
natum ad actum et ipsius actus receptivum, sit, e. g., in ge­
nere qualitatis, actus etiam debeat in eodem qualitatis
genere computari : etenim intellectus vel voluntas sunt potentiæ essentialiter ordinatæ ad actus respectivos, qui tamen
'actio non sunt in eodem predicamento cum potentiis ipsis
.j '.itas' (L. 6, VII). — 3° Igitur sumimus genera suprema,
he : est. substantia et accidens, et dicimus quod, si actus po­
tentiam afficiens et perficiens, eo modo quo explicavimus
hic supra, est in genere accidentis vel substantiæ, in eodem
genere reponi debet potentia immediate affecta per ipsum
actum. Hinc apud S. Thomam, I Dist. VIL Qu. II. Artic. II,
ad 2, invenies affirmatum « non... oportet quod in eodem
genere ponantur potentiæ et actus, præcipue de potentiis
activis ». Sed P. I. Qu. LXXVII. Artic. 1. leges quod « cum
potentia et actus dividant ens et quodlibel genus entis, opor­
tet quod ad idem genus referatur potentia et actus. Et ideo

si actus non est in genere substantiæ, potentia, quæ dicitur
'ad illuni actum, non potest esse in genere substantiæ ». Quæ
assertiones etsi prima fronte oppositæ videantur, oppositæ
tamen non sunt, recteque explicantur per supra datam dis­
tinctionem. — Quibus prænotatis, probatur assertum.
Potentia et actus sic ad invicem comparantur, ut potentia
intelligatur ut subjectum, actus vero ut forma, ita ut ex
'utriusque conjunctione tertium quoddam compositum resul­
tet. Manifestum est igitur quod, si potentia sit in genere
accidentis, actus superveniens non potest esse substantialis
ipsamque in genere substantiali constituere : quia secus po­
tentia per receptionem actus, jam desineret esse accidens,
fieretque substantia, contra ipsam hypothesim. — Viceversa,
si potentia, quæ essentialiter est ad actum ordinata, juxta
præmissas explicationes, est in genere substantiali, evidens
est actum respectivum non posse esse nisi in genere substan­
tiali, quia actus quicumque in genere accidentali, potest
utique, ut sua natura fert, ipsam potentiam accidentaliter perficere, at non eam substantialiter complere, quia,
utpote accidens, substantialitate caret. — Exinde intelligitur
illud tritum sermone effatum scholasticum: Actus et potentia
dividunt ens el quodlibel genus entis : quia videlibet actus et
potentia essentialiter ordinata ad actum illum, sunt princi­
pia constituta in eodem genere, ut nuper probavimus, atque
ideo prout ens componunt, entis genus determinant ac cons­
tituunt non secus ac genus et differentia; et ex potentia qua
ens ordinatur essentialiter ad actum, tanquam ex genere, vel
ex actu quo ipsa potentia completur, tanquam ex differen­
tia, modo supra dicto, naturam entis tuto deprehendere
licet.— Cf. S. Th., P. I. Qu. LXXVI1. Artic. I. et Qu. De
spiritualibus creaturis, inter Dispp., Artic. XI; — Commenta­
ria Cajetani et Bannes in articulum citatum Summæ theolo­
gica: ; — Nuntius Signoriello, Lexicon peripateticum, voce
Distinctiones, A., n. XXXVI. Éd. II.

ARTICULUS TERTIUS
(9)

De potentia objectiva.

I. Possibilitatis et impossibilitatis notio. Potentiam logi-

cam, seu objectivant, seu melius possibilitatem (Art. præced.
n. Ill), diximus meram non repugnantiam ad existendum,
fundatam in convenientia idearum. Huic opponitur impoten­
tia logica, seu objectiva, seu impossibilitas absoluta, quæ ideo
est, repugnantia ad existendum proveniens ex repugnantia
terminorum : ita : Circulus quadratus; Ens contingens seu
effectus sine prœexistente causa, dicunt logicam impossibili­
tatem.
II. De possibili absoluto et de possibili relativo. Sed præterea notavimus (8, III) potentiam logicam supponere poten­
tiam realern non in se et intrinsece, sed in alio et extrinsece,
hoc est in potentia activa alterius subjecti, quod possibile ad
existentiam realern potest perducere. Hinc duplex conside­
ratio possibilis : i" secundum se; 2* in ordine ad potentiam
activam. Priori modopossibile dicitur absolutum; secundo mo­
do dicitur possibile relativum. Unde possibilitas absoluta, quæ
etiam intrinseca dicitur et metaphysica, est sociabilitas idea­
rum (L. 8, VII) : et impossibilitas absoluta est earumdem
idearum insociabilitas. —Possibilitas vero reZaZwa, quæ etiam
extrínseca nuncupatur, est ipsa possibilitas absoluta, non in
se spectata, sed in ordine ad potentiam, a qua possibile
absolutum donari potest reali existentia. — Consequenter
hujus potentiæ activæ absentia constituit impossibilitatem
relativam seu extrinsecam, et extrinsecum seu relativum im­
possibile. - Cf.S. Th., P. I. Qu. XXV. Artic. Ill; Qu. XLV.
Artic. I. ad. 1.
Hæc autem possibilitas relativa, in ordine ad creaturas,
est. physica vel moralis, prout potentia, ad quam dicit ordi­
nem, aut consideratur secundum leges quibus natura phy­
sica gubernatur, ut cum dicimus, possibile esse homines sine
magisterio philosophiam per se ipsos addiscere; aut potentia
consideratur etiam secundum conditiones et leges quibus
natura moralis subjicitur, ut cum dicimus, possibile esse ho­
mines sine magisterio editpi&s notiones philosophicas per se
ipsos acquirere (L. 22, IV).
III. Corollaria. Ex his sequentia corollaria inferuntur :
Primum. Impossibile absolutum est etiam impossibile rela­
tivum ; at non vice versa impossibile relativum est etiam
impossibile absolutum, rigorose loquendo: quod dico propter
causam primam, cujus respectu, ut infra melius explicabitur
impossibile relativum identificaturcum impossibili absoluto.
— Ratio primæ partis corollarii est, quia nulla potentia po-

test sociare id quod est insociabile; ratio secundæ partis
est, quia non sequitur quod, si aliqua causa creata non pos­
sit producere, e. g., montem aureum, mons aureus sit impos­
sibilis absolute.
Secundum. Possibile relativum est necessario possibile ab­
solutum ; at possibile absolutum non respectu cujusque causæ
est possibile relativum, sed solum respectu illius a qua pro­
duci potest. Patet.
Tertium. Possibile absolutum determinari potest ex solo
'uexu idearum ; at possibile relativum determinari nequit nisi
per comparationen ad causam a qua produci potest. Patet
etiam. Etenim possibile intrinsecum in solo illo nexu funda­
tur; at possibile relativum ulterius subaudit causam. Unde
de hoc possibile relativo agens S. Thomas. P. I. Qu. XXV.
Artic. III. recte notat quod : « Cum unumquodque agens agat
sibi simile ; unicuique potentiæ activæ corresponde! possi­
bile, ut objectum proprium, secundum rationem illius actus
in quo fundatur potentia activa; sicut potentia calefactiva
refertur ut ad proprium objectum ad esse calefactibile. >
IV. Nota I. De distinctione inter possibile et nihilum.
Possibile acceptum ut possibile a reali existente omnino dis­
tingui et esse quid ideale, hoc est in mente existens, nemo
profecto negabit ; at ex hoc non sequitur possibile idem ac
nihilum esse. Nihilum enim negatio entis est, et per se intelligi non potest ; ut possibile est quid positivum et per se a
mente intelligitur. Deinde, possibilia inter se optime vereque
distinguimus ; nihilum autem a nihilo distinguere velle et
absurdum est et ridiculum. Tertio denique, possibile potest
ad existentiam pervenire absolute loquendo ; quod de nihilo
dicere nullatenus possumus. Est igitur possibile nihilum
actuale, hoc est positive, quia revera ut tale non existit, sed
non est nihilum ideale, seu non est nihilum negative. — Quæ
omnia faciunt contra doctrinam hegelianam, in qua confunditur/)ossi7>i/e, hoc est ens ideale et nihilum reale, cum nihilo
ideali, ut late demonstravimus in Logica (Artic. 57).
V. Nota II. Error circa notionem possibilis. Circa possi­
bilitatem internam rerum nonnullæ gravissimæ quæstiones
moventur, quarum tamen solutio cum pendeat a constituta
notione essentiarum, eas ad sequentes articulos remittimus.
Hic solummodo, rejiciendi sunt duo errores, qui notiones
absolutæ possibilitatis et impossibilitatis absolutæ perver­
tunt. Primus error ab Aristotele, Cap. III. Lib. IX. Metaphys.,

352

ONTOLOGIA. LIB. II. CAP. I. DE ENTE.

scholæ Megaricæ tribui tur, quæ dicebat possibile proprie nihil
esse, sed tunc aliquid possibile esse quando actualiter existit,
A sententia Megaricorum non receduñrÁbffiTár’düsfWicleÍus,
Hobbes, Spinoza, quos imitatur Robinet, saeculi decimi octavi
scriptor, qui, ut Roselli refert, Metaphysic., Qu. V. Art. I. in­
saniendo dixit : purum possibile est impossibile. Hujus erroris
causam quaerens S. Thomas, Lect. III. in euindum librum
Melaphysicorum, hæc habet : « Ratio hujus positionis esse
videtur, quia opinabantur, quod omnia ex necessitate contin­
gerent secundum aliquam commixtionem causarum : et sic,
si omnia ex necessitate eveniunt, sequitur, quod ea quæ non
eveniunt, non possibile est esse. » (Ed. P., fol. 117, coi. 2.)
Hunc errorem multis refellit rationibus Aristoteles, loc. cit.
quas exponit S. Thomas, lectione supra dicta. Tertia ratio,
lepida et simul evidens, sequens est : Sensus est quædam
potentia, qua possibile est sentire. Si igitur potentia est idem
ac agere vel esse actu, ut volunt adversarii, sequitur quod
aliquis non habeat potentiam sensus, ut puta visum vel au­
ditum, nisi quando actualiter videt vel audit. Sed homo carens
visu cæcus est, et carens auditu est surdus. Frequenter igitur
in die homo erit cæcus et surdus, quia frequenter in die neque
actualiter videt, neque actualiter audit. Quod est manifeste
falsum : nam cæcus non fit postea videns, neque surdus
audiens.
IV. Nota III. Error circa impossibilia. Altera opinio priori
e diametro opposita recitatur et confutatur ab Aristotele
libro citato Metaphysicorum, qua ponebatur impossibilia esse
vere possibilia, ac proinde impossibilia non dari. Quis fuerit
hujus sententiæ auctor ac propugnator. Aristoteles non dicit,
sed illi haud dubie subscribunt Heraclitus inter antiquos, et
Hegel inter recentiores, qui volunt contradictoria esse simul
vera, et ens posse cum non ente componi, imo identifican
(L. 57, II. et 0. 5, III).
Ne in confutanda tam aperta falsitate tempus inutiliter te­
ramus, hæc pauca notare sufficiat. Possibile illud communi­
ter dicitur, quo posito, non sequitur absurdum (esto falsum
sit quod actualiter existât, esto quod de facto nunquam veniet
ad existentiam ; al sine absurditate et falsitate ipsi competere
existentia potest) ; impossibile vero illud communiter dicitur,
quo supposito, sequitur absurdum ; unde necesse est non
esse. Igitur possibile et impossibile oppositam præ se ferunt
essentialem definitionem, ac proinde falsum est impossibilia

esse vere possibilia, et impossibilia nou dari. Hanc Aristotelis
rationem fuse exponit S. Thomas Lect. III. jam citata in eumdem librum Metaphysic.
ARTICULUS QUARTUS
(10)

De essentiis rerum.

I. Ratio et divisio articuli. Absolutam rerum possibilita­
tem ex nexu idearum pendere diximus. Sed nexum illum
dignoscere non possumus, nisi naturam ulriusque ideæ probe
cognoscamus, ut, cognita natura alicujus rei, quid ipsi con­
veniat, quid ipsi repugnet recte definiamus. De hac igitur
natura seu essensia, quæ est fundamentum eorum quæ cuique
subjecto per se (L. 2+plIV) tribuuntur vel negantur, paulo
uberius est dicendum. Ut autem articulus intra debitos limi­
tes contineatur, in præsenti dicemus de essentiis in seipsis,
de earum dotibus, deque earum cognoscibilitate ; in sequenti
autem articulo de principiis extrinsecis, a quibus constituun­
tur id quod sunt.
II. Essentiæ notio. Notio essentiæ generatim sumptæ pers­
picua est omnibus ac nemini impervia. Nomine enim essentiæ
intelligitur, id per quod respondetur quaerenti quid res sit;
ut interroganti '.quid est homo? respondemus -.animal ratio­
nale. Est igitur essentia, id per quod res constituitur in
determinata specie; — id quod primo in re concipitur; —
id, quo intellecto, res ipsa intelligitur, et, quo ignorato, res
ipsa ignoratur ; — id per quod res a ceteris aliis distingui­
tur ; — id quod est veluti radix et subjectum omnium pro­
prietatum, quæ in re sunt ; — id cujus actus est esse seu exis­
tentia. Hæc et similia sunt, quibus essentiam designamus ;
quæ cum sit quid simplex, propriam definitionem non pati­
tur (8, VI).
III. Nota. Vocabula quibus varie solet essentia designari.
« Quia illud, inquit S. Thomas, Cap. I. De Ente et Essentia, per
quod res constituitur in proprio genere vel specie, est quod
significamus per definitionem indicantem quid est res; inde
est quod nomen essentiæ a philosophis in nomen quidditalis mutatur... Dicitur etiam forma, secundum quod per
formam significatur perfectio, vel certitudo uniuscujusque

rei... Hoc etiam alio nomine natura dicitur, accipiendo natu­
ram secundum primum modum illorum quatuor modorum,
quos Boetius, De duabus naturis, assignat, secundum scilicet
quod natura dicitur esse illud, quod quocumque modo intel­
lectu capipolest. Non enim res intelligibilis est, nisi per suam
definitionem et essentiam : et sic etiam dicit Philosophus in V.
Melaphysic., quod omnis substantia est natura. Nomen au­
tem naturæ hoc modo sumptæ, videtur significare essentiam
rei, secundum quod habet ordinem vel ordinationem ad pro­
priam operationem rei, cum nulla res propria destituatur
operatione. Qualitatis vero nomen sumitur ex hoc, quod per
definitionem nominatur ; sed essentia dicitur secundum quod
per eam et in ea res habet esse. »
IV. Essentiarum dotes. Ex tradita essentiæ definitione ¡pa­
lam emergit essentias rerum esse necessarias, immutabiles,
indivisibiles et æternas, aeternitate negativa.
Sunt necessariae. Essentiam enim diximus id per quod res
constituitur in aliqua determinata specie : consequenter prin­
cipia, seu partes essentiales (L. 14, IV); 16, III), ex quibus
essentiæ resultant, ita ad invicem connectuntur, ut, una
earum submota, essentia in ipso mentis conceptu pereat; ipsis
datis, necessario essentia habeatur. Ita, essentia hominis
constat animalilate et rationalitate : his positis, necessario
nabetur hominis essentia; quæ destruitur, subtracta aut ra­
tionalitate aut animalitate.
Sunlimmulabiles. Etenim essentia ea tantum complectitur,
quæ ad rem in se constituendam requiruntur, et quæ ideo
partes sunt ejus definitionis essentialis. Non igitur posset
mutari nisi quatenus per mutationem aut aliqua parte sua
essentiali destitueretur, aut augeretur aliqua alia parte. Sed
in utroque casu essentia rei non aliquo modo remaneret, sed
omnino periret, ut ex dictis clare constat.
Sunt indivisibiles. Est corollarium præccdentium : quod
enim immutabile omnino est, neque additionem patitur, ne­
que iiminutionem. Exemplo numerorum rem illustrat S. Tho­
mas : » Si aliquid addatur vel subtrahatur alicui numero,
etiam si sit minimum, non erit id idem numerus secundum
speciem. Minimum enim in numeris est unitas : quæ si adda­
tur in ternario, surgit quaternarius, quæ est alia species nu­
meri; si vero abstrahatur ab eodem, remanet binarius, qui
est etiam alia species numeri. Et hoc ideo, quia illa ultima
differentia dat speciem numero. Et similiter est in definitio­

nibus, et in quod quid erat esse (essentia), quod significat
definitio : quia quocumque minimo addito vel ablato, est alia
definitio et alia natura speciei. Sicut enim substantia ani­
mata sensibilis tantum, est definitio animalis, cui si addas
et rationale, constituis speciem hominis, si autem subtrahas
sensibile constituis speciem plantæ : quia etiam ultima dif­
ferentia dat speciem. In VIII. Melaphysic., Leet. III. circa
finem (Ed. P., fol. i 12, coi. 2).
Sunt œlernæ æternitate negativa. Æternum, ut alibi innui­
mus (4, VI, ad 3), aliud positive aliud negative dicitur.
Positive æternum illud dicimus, cujus essentia existentia
reali necessario donatur, ut Deus. — Æternum negative
illud est, cujus essentiæ veritas a tempore omnino præscindit
et a tempore est independens, sed sive consideretur in statu
solummodo ideali, sive in statu reali, eamdem in sua essentia
necessario veritatem præ se fert. — Evidens est rerum essen­
tias non esse æternas æternitate positiva, quia sine falsitate
possunt carere existentia reali, et habere esse solummodo
ideale ; at ipsæ æternæ sunt æternitate negativa, quia immu­
tabiliter et indivisibiliter sunt et debent esse id quod sunt :
neque enim solummodo in præsenti, vel præterito, vel futuro
tempore verum est quod triangulus, e. g., habeat tres an­
gulos, sed semper verum est. — Cf. S. Th. P. I., Qu. XVI,
Artic. VII. ad. 1.
V. Nominalium sententia circa nostras cognitiones essen­
tiarum. Docuit Lockius nobis ignotas prorsus esse rerum
essentias reales, omnemque nostram cognitionem terminare
ad essentias nominales. Realem essentiam vocat, qua res in
seipsa physice constituitur ; nominalem essentiam dicit, quæ
a mentis consideratione pendet, quatenus nempe mens res
coordinat per quasdam series, quæ dicuntur genera, species,
etc., et consideranturut essentiæ reales rerum coordinatarum,
sed revera non sunt nisi mentales notiones. Hæc doctrina lockiana est corollarium sui nominalismi circa realem existentiam universalium. Universalia enim sunt ipsæmet essentiæ
ontologicæ rerum ; unde cum nominales doceant universalia
esse mera nomina vel meros conceptus mentis(2 et 3), con­
sequens est, quod essentiæ illæ rerum, quæ a nobis cognos­
cuntur, non sint nisi essentiæ nominales et nullo modo reales.
VI. Prænotiones quædam ad quæstionis solutionem. In
antecessum fatemur, et Nominalibus atque Positivistis con­
cedimus non omnes rerum essentias nobis esse compertas :

mulla enim nos latent, ut per experientiam notum est. —
Concedimus insuper essentiarum realium nos non habere
notiones intuitivas, sed abstractivas, deductas nempe ex
proprietatibus, quas res ipsæ manifestant : nam neque
ipsam animam nostram intuitione immediata cognoscimus;
sed ratiocinatione ejus intimam naturam deprehendimus.—■
Ac proinde tertio loco concedimus a nobis essentias reales
non cognosci cognitione comprehensiva, per omnia scilicet ac
singula elementa quibus essentiæ ipsæ in specie aloma, ut
dici solet, constituuntur, sed eas cognosci per compositio­
nem logicam elementorum communium, quæ esto separatim
sumpta pluribus essentiis conveniant, sumpta tamen con­
junctim, nonnisi determinatas essentias designant, easque
constituunt realiter. His i«ittir explicatis atque concessis, sit
conclusio :
VII. Realitas essentiarum non est nobis omnino ignota.
Probatur. Cognitio realium essentiarum nobis conceditur a
sensu naturæ communi, legitime infertur ex proprietatibus
realibus rerum, et ex ipsa natura universalium. Igitur revera
essentiarum realitas utcumque nobis cognita est. — Conse­
quentia patet; probatur antecedens.
Conceditur a sensu naturæ communi. Et revera omnes sin-• dique homines cum respondent interroganti quid res sil,
intelligunt designare non naturam rei nominalem, sed
realem, qua nempe res et in seipsa realiter constituitur, et
realiter ab aliis rebus distinguitur: et profecto mirarentur
si quis contenderet per responsionem illam non designari
nisi notionem nominalem sine vero .respondente objectivo
reali io re ipsa definita, nec nisi per nominalem definitionem
res ad invicem a nobis distingui.
Legitime infertur ex proprietatibus realibusrerum. Reales
proprietates rerum a nobis cognosci, vel ipsi Nominales
toncedunt : quæ proprietates ita rebus insunt, ut ab ipsis
rebus abstrahi nequeant, quin aut penitus destruatur aut
siitem minuatur ipsarum rerum natura : proprietates enim
i a ; er se insunt subjecto et dicuntur de subjecto, ut subjec­
tum ipsum sit de definitione earum et causa (L. 21, IV); ut,
si capacitatem sciendi homini auferas, natura ipsius homi­
nis non remanet. Atqui proprietates, eo ipso quod realiter
habent in propria definitione subjectum et a subjecti essentia
necessario profluunt (L. 4, III), legitime et necessario ducunt
in cognitionem ipsius realis essentiæ.

ART. IV. DE ESSENTIIS" REROM.

357

Legitime infertur ex ipsa natura universalium. Jam
supra, n. V. animadvertimus sententiam lockianam to­
tam niti nominalismo circa realem existentiam universa­
lium. Cum igitur hoc fundamentum sit falsum, et verum sit
universalium essentias, quæ objecta sunt scientiæ nostræ,
realiter existere (6, III), necessario sequitur realitatem essen­
tiarum non esse nobis ignotam.
VIII. Nota. Solvuntur objectiones. Breviter hic adversario­
rum difficultatibus est satisfaciendum.
Objectio prima. Essentiæ rerum nonnisi definitione cognos­
cuntur. Atqui omnes nostræ definitiones nominales sunt :
quia definitio non est nisi explicatio unius vocabuli per
alia. Ergo nonnisi essentias nominales dignoscimus.
Resp. Concedo majorem et nego minorem. Fallitur Lockius
dum putat omnes definitiones esse nominales ; et ideo falli­
tur, quia in quæstione de universalibus nominalismo adhæret, et essentiam specificam vel genericam, quam per defini­
tionem exprimimus, et quæ constituit universale fundamen­
taliter sumptum (1, IV), cum essentia atoma rerum, quam
procul dubio non cognoscimus, erronee confundit.
Objectio secunda. Essentiæ rerum resultant ex collectione
omnium accidentium. Atqui hæc accidentium omnium col­
lectio prorsus nos latet. Ergo et nos latent rerum essentiæ
omnes.
Resp. Nego majorem; et transmissa minori, nego conseg.
Accidentia sive separatim sive collectim sumpta non consti­
tuunt essentiam substantialem sive universalem sive individualem, sed accidunt ipsi essentiæ jam constitutæ, ut voca­
bulum ipsum indicat. Unde hoc secundum argumentum
lockianum in confusione essentiæ rei cum ejus accidentibus
fundatur. — Transmisi minorem, quia esto quod non omnia
et singula accidentia unius rei nobis sint nota, at non est
tamen necessaria eorum omnium cognitio : quia dummodo
cognoscamus unum vel alterum attributum, ex eo depre­
hendi legitime potest rei essentia, a qua attributum illud
manat, ut supra in secundo argumento pro conclusione de­
monstranda dictum est.
Objectio tertia. Essentiæ rerum respondent ideis ætemis
existentibus in mente Dei. Sed ideas æternas non cognosci­
mus. Ergo neque rerum essentias.
Resp. Distinguo majorem : respondent ideis æternis tanquam causis exemplaribus, concedo; tanquam causis intrin-

secis ipsarum essentiarum constitutivis, nego. — Et distinguo
pariter minorem; ideas aeternas non cognoscimus perfecte et
intuitive, concedo; imperfecte et abstractive, nego, et nego
conseq. — Concedimus in mente divina esse ideas aeternas
omnium rerum, sed eæ minime constituunt essentias physicas
rerum ipsarum, sicut nec idea artificis opus physice informat,
sed ad ejus similitudinem opus formatur. Hinc illa pulcher­
rima et verissima definitio quam de idea, ut est forma exem­
plaris, tradit, P. I. Qu. XV. Artic. I. S. Thomas : per ideas
intelligunlur formæ aliarum rerum præter ipsas res existentesPotest igitur cognitio nostra ab exemplatis essentiis incipere,
atque per ipsas mens sese attollere ad ideas divinas intelligendas, non quidem immediate eas intuendo, sed abstractive,
nempe ratiocinio mediante, eas intelligendo imperfecto
modo, quantum scilicet exemplar infinitum potest repræsentari et cognosci ex imagine finita.

AKTIGULUS QUINTUS

(H)
De essentiis rerum in ordine ad principia extrínseca.

I. Quæstio prima. Essentiæ rerum nobis innotescunt per
definitionem, in qua essentia ipsa intelligitur ut quoddam
compositum coalescens ex duobus elementis [genere et diffe­
rentia] : quæ necessario, immutabili, indivisibili, æterno nexu
ita junguntur, ut, eo destructo, essentia ipsa ne mente qui­
dem concipi possit. Quæritur ergo generice an a Deo essentiæ
rerum habeant constitutiva illa necessaria per quæ sunt id
quod sunt, vel contra illa habeant a seipsis independenter a
Deo. Nam quod constitutiva illa a nostro intellectu non pendeant, veritas est manifesta; non enim res tales sunt quia
intellectus noster eas intelligit, sed ideo intellectus res intel­
ligit, quia eæ in seipsis sunt. Qua de re videri possunt quæ
in Kantium animadvertimus in Logica (Arlic. 56).
II. Opinio wolfiana. Schola wolfiana, cui nonnulli scrip­
tores a sæculo XVIII, ad medietatem usque hujus sæculi XIX
adhæsere, retinuit essentias rerum, ac consequenter intrin­
secam possibilitatem, pendere quidem a Deo quoad realem
existentiam, sed nonnisi a seipsis pendere quoad proprium
ideale constitutivum. Audiatur Storclienau, qui in sua Onto-

logia, Sect. II. Cap. I. in resp. ad primum argumentum,
exponit ac defendit hisce verbis wolfianam doctrinam :
« Etiam in hac hypothesi (Dei non existentis) manerent, in­
quit, veræ ejusmodi enuntiationes, notœ essentiales hujus vel
illius rei non involvunt contradictionem : ac proinde posset
res ratione suæ essentiæ existere, gauderetque possibilitate,
interna. »
III. Refellitur sententia wolfiana. Hanc wolfianam senten­
tiam ego quidem arbitror esse absurdissimam triplici potissi­
mum de causa : ratione divinæ independents, ratione absolutæ omnium dependents a Deo, ratione ipsius essentiæ
idealis rerum.
Datione independentiæ divinæ. Etenim Deus, utpote pri­
mum et supremum ens, a nullo alio sibi extrínseco pendet
neque in cognoscendo neque in efficiendo. Atqui, si essentiæ
rerum haberent ex sese, etiam præcisa per hypothesim Dei
existentia, veritatem objectivam, hæc veritas Deo esset extrín­
seca, et divinus intellectus in cognoscendo et ejus voluntas in
efficiendo ab illa penderent, eo ferme modo quo intellectus
noster et nostra voluntas ab ipsa rerum veritate pendent.
Quam consequentiam recte S. Augustinus, Lib. LXXXI1I.
Qç., Qu. XLVI. n. 2, vocat sacrilegium.
Ratione absolutes omnium dependenliæ a Deo. Deus enim
prima et infinita veritas est. Atqui non esset prima veritas in
sententia wolfiana : nam veritates illæ essentiarum, quæ,
etiam in hypothesi Dei non existentis, perseverarent eædem
ac modo intelliguntur, non essent a Deo, sed Deum ipsum
ratione praecederent. Non igitur dari possunt hujusmodi
veritates independentes a Deo, nisi denegetur Deo ratio
primæ et fontalis veritatis.
Ratione ipsius essentiæ idealis rerum. Præcisa quippe reali
existentia, illæ essentiæ non haberent nisi existentiam idealem.hocest in intellectu. Atqui in hypothesi Dei non existentis
nullus etiam ponitur intellectus neque creatus, neque increatus. Igitur aperte contradictorium est in tali hypothesi con­
cedere essentiis rerum esse ideale seu possibile. Hinc supra
(8, 111) diximus potentiam logicam esse cxtrinsece potentiam
realera.
Object. Sed dicet fortasse aliquis : Verum est igitur quod
in illa hypothesi essentiæ rerum veritatem idealem non
haberent. Ergo saltem illud verum est independens a Deo. —
Despondeo quod in hac hypothesi absurdissima loquimur,
Zioluda,

Sumina philosophica. T. L

non ut decet, sed ut possumus. Dicimus ergo quod, posita
hypothesi de Deo non existente, haberemus nihilismum
absolutum, et ratio cujusque veritatis omnino periret. Quid
amplius quaeritur? quare veritas postulatur sublata veritate ?
Quod si intellectu difficiliora hæc tibi videntur, perspice,
lector, absurditatem hypothesis; et si consequentia imagina­
tionem transcendit, memento non imaginatione sed ratione
esse philosophandum.
IV. Quæstio altera. Essentiæ igitur rerum pendent a Deo,
et consequenter earum intrinseca possibilitas, quæ est ipsa
essentia prout dicit aptitudinem ad existendum (0. 8, III).
Atqui in Deo,quamvis simplicissimo, diversa tamen attributa
distinguimus, quæ et si in ipso sint idem realiter ac essentia
divina, ab hac tamen distinguuntur ratione diversorum
objectorum, quæ ab attributis ipsis respiciuntur. Posito ergo
quod essentiæ rerum pendeant a Deo, quæritur secundo a quo
attributo divino pendeant.
V. Opinio Okami. Okam, scriptor sæculi |decimi quarti, in
Commentariis super primum Librum Sententiarum, Dist.
XLIII. Qu. II. rejicit distinctionem inter possibilitatem intrin­
secam et extrinsecam, agnitaque sola extrínseca possibilitate,
hanc docet pendere ab omnipotentia divina, a qua conse­
quenter in sententia Okami pendent rerum essentiæ.
VI. Opinio Okami impugnatur. Si quis autem recte consi­
deret, sententia Okami quæ verbis extollit Dei omnipoten­
tiam, re tamen destruit vel ridiculam facit.
Destruit divinam omnipotentiam. Nam si essentiæ rerum et
earum possibilitas ab omnipotentia Dei penderent, ideo repu­
gnaret et esset impossibilis, e. g., circulus quadratus, non quia
circulus quadratus non possit fieri ex sese, sed quia Deus illum
facere non posset. Quod est idem ac dicere quod non ex non
posse fieri objecti, sed ex non posse facere subjecti penderet
impossibilitas rei efficiendæ. Sed impossibilitas aliquid
faciendi ex sola parte subjecti, imponit limites potentiæ et
destruit omnipotentiam, ut ex terminis patet. Ergo senten­
tia Okami verbis exaggerat Dei omnipotentiam, revera
tamen destruit.
Omnipotentiam Deiridiculam facit. Nam in sententia Okami
Deus non posset dici omnipotens ex parte objecti, scilicet
quia potest facere omnia absolute possibilia : enim in ejus
sententia, hæc possibilia non dantur. Ergo omnipotens dice­
retur ex parte subjecti, quia nempe posset facere omnia quæ

potest. Quæ explicatio est circulus puerilis in manifestatione
divinæ omnipotentiæ, et manifestum ridiculum injicit in ipsam
omnipotentiam. Cf. S. Th. P. I. Qu.XXV. art. III.
VII. Opinio Cartesii. Renatus Descartes subtrahit rerum es­
sentias divinæ omnipotentiæ, sed eas vult pendere a liberaDei
voluntate, eo modo quo a libera Dei voluntate pendet rerum
creatarum existentia. En verbaquæ in Responsionibus ad sextas
objectiones, n. VI, habet : « Non ideo voluit (Deus) mundum
creare in tempore, quia vidit melius sic fore, quam si creasset
ab æterno : nec voluit 1res angulos trianguli æquales esse
duobusrectis, quiacognovit aliter fieri non posse, etc. Sed con­
tra, quiavoluitmundum creare intempore,ideo sic melius est,
quam si creatus fuisset ab æterno : et quia voluit (nota) tres
angulostrianguli necessario æquales esse duobus rectis, idcirco
jam verum est, et fieri aliter non potest, atque ita de reli­
quis. » Idem cartesianum ratiocinium applicatur rerum inlernæ possibilitati. — Joannes Clericus (Ontol. Cap. IV. §111),
quem citat Genuensis, animadvertit Cartesium more suo
effugium illud callide petiisse, ne sententiæ suæ de essentia
corporis in trina dimensione, censura ab Ecclesia inureretur
ob mysterium Eucharistiæ : quod ille sartum tectum hoc
pacto servabat, asserens Deum impossibilia facere posse.
Nolim asserere veram esse Clerici censuram quoad intentio­
nem Cartesii ; at si vera esset, vitio etiam vertere Cartesio
deberemus quod, ut unum absurdum defenderet, aliam pejo­
rem absurdilatem confinxerit. Sed ad rem veniamus.
VIII. Essentiæ rerum non pendent a libera Dei voluntate.
Probatur. Independentiam essentiarum rerum a libera Dei
voluntate necessario postulant, veritas ipsarum, certitudo
scientifica, ipsaque natura divina. Igitur essentiæ rerum re­
vera sunt independentes] a libera Dei voluntate. Probatur
antecedens.
Veritas ipsarum essentiarum. Essentiæ enim rerum ita sunt
constitutæ, ut quidquid, quantumvis minimum, ipsis addatur
vel minuatur, transeant in aliam essentiam, et cessent esse
id quod sunt, aliamve definitionem suscipiant, ut supra pro­
bavimus (0. 10, IV). Pone igitur quod, sicut Deus libere
voluit, ut exemplo utarCartesii, quod tres anguli trianguli
essent æquales duobus rectis, ita libere velle potuisset con­
trarium ; et in hac hypothesi tres anguli trianguli rectilinei
non essent æquales duobus rectis; quod est idem ac dicere
quod non esset amplius verum quod anguli essent anguli, et

quod duo anguli recti essent duo anguli recti. Nempe non
haberemus amplius veritatem suppositæ essentiæ ; quæ ideo,
ut maneat, requirit necessario independentiam a Dei libera
voluntate.
Certitudo scientifica. Jam plurimi, quos inter Gudworthius,
System, intellect., Cap. V, Clarkius. Existence de Dieu. Cap. 1.
animadverterunt per cartesianam sententiam scientiæ certi­
tudinem perimi : imo ipse Bayle (Diet., artic. Spinoza) eam
vocat interitum metaphysices. Nec immerito. Etenim certitudo
seu immutabilitas scientiæ nostræ non aliunde quam ab im­
mutabilitate et necessitate objectorum desumitur : contingens
enim et mutabile, objectum immutabilis certitudinis scien­
tiarum esse non potest. Atqui quod a libera Dei voluntate
pendet, et contingens est, et ab ipsa libera Dei voluntate
mutari potest eodem jure quo est constitutum. Posita igitur
sententia cartesiana, certitudo scientifica prorsus corrueret.
Ipsa natura divina. Qua in re placet refellere Cartesium
principiis verissimis ipsius Cartesii. In citatis enim sextis res­
ponsionibus, n. V. rectissime docens homines a Deo decipi
nullatenus posse, hanc rationem adducit : « Quod autem re­
pugnet homines a Deo decipi, clare demonstratur ex eo, quod
iorma deceptionis sit non ens, in quod non potest ferri sum­
mum Ens. » Optime sane. Atqui forma essentiæ inutatæ est
non ens : quia est essentia, ut supponitur, et est simul
negatio ipsius essentiæ, quia carens constitutivo suo per
qnod essentialiter sit. Ergo in essentiam mutandam volun­
tas Dei, juxta principia admissa ad ipso Cartesio, ferri non
potest.
XI. Essentiæ rerum formaliter pendent ab intellectu
divino. Hæc thesis est corollarium præcedentium. Dictum
est enim rerum essentias a Deo pendere; non pendentautem
formaliter a libera voluntate Dei, neque ab ejus omnipo­
tentia. Igitur formaliter pendent a divino intellectu. Nihil
aliud enim lingi potest. — Et confirmatur. Essentiæ rerum,
præcisa reali existentia, habent esse ideale, et in hoc ordine
habent esse objective verum. Atqui esse ideale non est nisi
in intellectu et ab intellectu, ut ipsum vocabulum indicat, et
insuper ratio veri dicitur de re per ordinem ad intellectum,
ut infra plenius explicabitur (Art. 15, VI) : qui quidem
intellectus non potest esse nisi intellectus divinus, ut constat
ex dictis supra, n. III. contra woltianam opinionem. Igitur
essentiæ rerum formaliter pendent ab intellectu divino.

X. Essentiæ rerum remote seu mediate pendent a divina
essentia. Hæc ultima thesis est corollarium "i:-:- Etenim ordo realis præcedit necessario ordinem . _ .r ; .
cognitionis : nam intellectus cognoscens et se et . ■ •
objecta subaudit. Atqui antecedenter ad divinum intellectam
nulla realitas alia intelligi potest præter essentiam divinam,
ah eodem intellectu distinctam distinctione rationis. E.-¿
divini intellectus cognitio primario fertur in divinam es- tiam, in qua et per quam alias omnes essentias et possibilia
absoluta intelligit, et a qua proinde essentiæ hujusmodi ■ :
possibilia remote pendent.
ARTICULUS SEXTUS

(12)
De existentia.

I. Notio existente. Quid nomine existente significetur
nemo est qui ignoret. Sicut enim nomine essentiæ inteliigimus id per quod respondetur quæstioni, quid sit res; ita
vocabulo existente significamus id per quod respondetur
quæstioni an res sit. Defectu propriæ definitionis, quæ de r
simplicissima dari non potest, existentia describitur : Acitr.quo res ponitur extrastalum possibilitatis ; Actualitas ,•■■■•.tiee ; Ultima rei actualitas; Id quo res constituitur extra •1 '
causas ; Actualis rei prœsentia in ordine physico seu :
II. Existentia in Deo et in creaturis. Duo sunt in qui: >
generatim philosophi conveniunt. Primo quidem conceditur
in Deo existentiam non rcaliter distingui ab ejus essentia.
Deus enim est simplicissimus, unde excludit quamcumque
realem compositionem ex potentia et actu, ex essentia et
existentia; est perfectissimus seu actus purissimus (4, VUE
et consequenter excludit compositionem, quæ dicit imper­
fectionem in composito. — Secundo conceditur in creaturis
existentiam ratione saltem distingui ab earum essentia.
Factum enim est quod per rationem distinguimus unam ab
altera, atque insuper negabit nemo quod existentia distinc­
tam formalitatem significet ab essentia : quod sufficit ad dis­
tinctionem rationis.
III. Quæstio. Sed movetur quæstio subdifficilis, quæ pnilosophos mirifice torquet et in contrarias sententias::-' :
:
utrum in rebus creatis essentia realiter distingua.ar ab

existentia ? Affirmat S. Thomas, cujus sententiæ universa
ejus Schola et plurimi extranei subscribunt ; negant Durandus
et Suarez, quos ut plurimum sequuntur recentiores philosophiæ scriptores. Et cl. P. Palmieri in Institutionibus philo­
sophicis, Ontologia, Cap. I. Thesi III. ita cum his tenet, ut
fidenter scribat : Falluntur certissime qui inter eamdem essen­
tiam realem (finitam), et ejus existentiam distinctionem inve­
hunt realem; et postea in probatione thesis, S. Thomæ sen­
tentiam iterum dicit evidenter falsam.
IV. Undenam pendeat quæstionis solutio. Si quis autem
attente consideret, de facili deprehendet quæstionis solutio­
nem pendere ex hoc quod definiatur, utrum in rebus creatis
essentia realiter existât vi essentiæ, quatenus essentia est,
vel potius vi realitatis distinctæ ab ipsa, hoc est existentiæ,
quæ proinde realiler se habeat ad essentiam, sicut actus ad
potentiam {Artic. 8). In primo casu existentia dicenda esset,
aut ipsamet essentia, aut saltem pars essentiæ rerum crea­
tarum, et diceretur de ipsis in primo modo dicendi per se
(L. 21, IV) ; in altero casu existentia dicenda esset accidens ejus­
dem essentiæ realis. Non tamen accidens quasi realis essentia
stare possit sine existentia propria vel superiori, sed quate­
nus non est essentia neque pars essentiæ, sed constituitur
per principia essentiæ, quasi proprium {L. i, III), quod prædicatur de re in secundo et quarto modo dicendi per se
(L. 21, lV)fHæc,quæpunctumquæstionis nostræconstituunt,
expressis verbis docet S. Thomas : « Esse, inquit, non dici­
tur accidens, quod sit in genere accidentis, si loquamur de
esse substantiæ : est enim actus essentiæ; sed per quamdam
similitudinem : quia non est pars essentiæ, sicut nec acci­
dens » est pars essentiæ (Qq. dispp. Depot.. Q. V. De conser­
vat. rerum, etc., art. IV, ad. 3). Et in IV. Metaph., lect. II;
« Esse enim rei, quamvis sit aliud ab ejus essentia, non
tamen est intelligendum quod sit aliquid superaejditum ad
modum accidentis, sed quasi constituitur per principia essen­
tiæ. Et ideo hoc nomen ens, quod imponitur ab ipso esse,
significat idem cum nomine, quod imponitur ab ipsa essen­
tia. » (Ed. P., fol. 42, col. 1.) His prænotatis, sit conclusio. /
V. In rebus creatis existentia realiter distinguitur ab ea­
rum essentia. Probatur. Existentia, quæ est idem realiter ac
essentia realis, est una tantum et necessaria, est infinita, est
improducta. Atqui in creaturis existentia neque est una tan­
tum, neque necessaria, neque infinita, neque improducta.

Ergo existentia in rebus creatis non est idem realiter :
earum realis essentia.— Minor constat ex ratione ipsius : - - turæ. — Major probatur quoad singula membra.
Existentia quæ est idem realiter ac essentia est una ta ■■
nempe Deus.Loquimur, ut quisque per se videt, de esi-r:
substantialibus : de accidentibus enim nihil est curaniu:.:.
quia non habent existentiam propriam, sed existent ir.
subjecte subtantiali Probatur. Si plures essent hujusmc '
existentiæ subsistentes, ad invicem distinguerentur aut r tione ipsius existentiæ, aut ratione alterius distinctivi : ni' .1
est tertium. Non autem distinguerentur ratione existentiæ.
quioexistentia ut existentia non patitur diversitatem : qu i
si ipsa distincta est in rebus diversis, utputa in homir.;
bruto, lapide, non est distincta ratione sui, ut existentia e? .
sed ratione diversarum naturarum in quibus est.— Sed ne ■.
distinguerentur ratione alterius distinctivi adjuncti. y.:.?.
adjunctum non aliud esse potest quam essentia. Hæc /.
essentia, juxta adversarios, idem realiter in omnibus.**Ergo si existentia in rebus creatis est realiter ipsamet earn::,
essentia, existentia non multiplicaretur ratione sui, non ratione adjuncti, et ideo esset unica realiter est-ac- existentia’
■¿T unica realiter esset omnium essentia. — Unde et Deus un est, quia ipse est existentia subsistens, atque ideo perfectis­
simus, quia existentia subsistens est pura actúa litas, su­
pura perfectio (8, X, axiom. 1).
Existentia quæ est idem realiter ac essentia, est necet-ur
Probavimus supra (10, IV; il, VIII) essentias rerum esi-r Lmm
tabiles et necessarias; et hoc sive considerentur in ordine
ideali seu possibilitatis, sive in ordine reali. Essentia aute::.
complectitur ea quæ suam definitionem ingrediuntur. Si ergv
essentia existens est idem realiter ac existentia, hæc erit cessaria, sicut necessaria est essentia; et sicut essentia non
potest privari seipsa, ita non posset privari existentia. Et sic
omnis creatura necessario existeret. Unde merito S. Bo- ventura ait : Creaturas esse mutabiles quSu existentiam, ■ v
vero quoad essentiam.— Neque dicas essentias reales esse mu­
tabiles ex eo quod propriam realitatem amittere possu; : :
nam aut realitas ista est idem omnino realiter acesic i
st
in hoc easu realitas est inseparabilis ab essentia ipsa : au:
quid realiter distinctum ab essentia (quodcumque illud
•
et illud dicimus existentiam qua essentia est realis.

natura existente duo intelliguntur tantummodo, scilicet
essentia substantialis (de substantiis enim, ut jam animad­
verti, exclusive loquimur) et existentia ; et prima est, seu
saltem concipitur ut potentia, secunda ut actus. Actus autem
dicit entitatem seu perfectionem, potentia vero, ut potentia
est, dicit imperfectionem seu negationem entitatis, quam per
actum habet (0. 8, X, axiom. 1). Sed entilas seu perfectio
præcise ut talis et ut sola est, est infinita, quia ratio finiti
habetur ex entitate limitata, quæ limitatio est entitatis nega­
tio. Igitur si existentia, quæ est actus, non comparatur ad
essentiam, sicut ad potentiam, quæ realiter sit principium
limitans ejus entitatem, sed est idem realiter cum ipsa, hæc
existentia-essentia erit realiter infinita, seu, ut S. Thomas
dicit, II. Contra Gentiles, Cap. LII. n. 3, esse (existentia) au­
tem subsistens oportet esse infinitum, quia non terminatur
aliquo recipiente. Cf. P. I. Qu. IV. Artic. I. ad 3, et Artic. II.
et Qu. VII. Artic. I.
Existentia quæ est idem realiter ac realis essentia est improducta. Essentia cujuslibet rei sive consideretur in statu pos­
sibilitatis sive in statu realitatis, præcise ut essentia est, non
constituitur per aliquam causam efficientem sui productivam,
sed per seipsam, hoc est per principia sibi propria et intrin­
seca ipsam constituentia. Id patet ex iis quæ in superiori
articulo de essentiis disseruimus, probando rerum essentias
esse independentes tum ab omnipotentia tum a libera volun­
tate Dei. Ergo si existentia in rebus creatis realiter non dis­
tingueretur ab essentia, sicut essentia non est per causam
efficientem extrinsecam, ita realiter existeret sine causa effi­
ciente extrínseca ipsam ad existentiam educente : quod est
esse improductum. Hanc rationem paucis complexus est
S. Thomas, P. I. Qu. VII. Artic. II. ad 1 : « Hoc est, inquit,
contra rationem facti quod essentia rei sit ipsum esse ejus,
quia esse subsistens non est esse creatum. »
VI. Nota. Solvuntur difficultates. Rationes quas attuli, ex
septem suntquas habet S. Thomas in citato Cap. LII. secundi
Libri Contra Gentiles, et quas doctissimus Ferrariensis egre­
gie illustrat atque defendit. Meo judicio hujusmodi rationes
si intimius, ut par est, penetrentur, sunt inconcussæ verita­
tis, quamvis, quia indirecte arguunt, intrinsecam evidentiam
rcinonindigitent,sedmagisrem itasehabere debere demons­
trant (L. 41, IX). — Verum audiendi sunt adversarii pro idenli late reali essen tiæ et exis tentiæ in rebus creatis rat ioci nantes.

Objectio prima. « Esse, quo essentia creaturæ ' r-,
r
constituitur in actualitate essentiæ, præcise sumrtcm. -a s
est ad veritatem hujus locutionis de secundo -,
.
Æssenü'a esi (L. 20, III). Ergo illud esse est veraexis’ent
—
Consequentia est clara, nam juxta communem si err.at:
et conceptionem hominum, est de secundo ad
absolvitur a tempore, sed significat actu esse in rerum r..'
quod omnes intelligimus nomine existentiæ, seu per --existentiæ. — Probatur antecedens. Nam per hoc esse ess tiæ actualis formaliter ac præcise sumptum, talis esser.
est ens in actu, et distinguitur ab ente in potentia ; erco vi
illius esse talis essentia est : recte enim infertur : est ens ;r.
actu : ergo est : quia esse ens actu non diminuit ratior.?'
entis quam includit verbum est. >> Hæc ad litteram Sn-.r
Dispp. Metaphysic., Disp. XXXI. Sect. IV. §.111.
fíesp. Nego antecedens, et ad ejus probationem nego p :.r.t r
antecedens, vel, si lubet, distinguo ; per hoc esse essentiæ. •?: .
talis essentia est ens in actu essentiæ et ut distinguitur amar?possibili, transeat ; est ens in actu existentiæ, nego. — R
animadvertit pater Liberatore, de thomistica doctrina t-.r.i
optimenostra hac ætatemeritus,quod argumentatio Suar ■
æquivocationes nonnullas continet, quæ si distinguantur
relinere non videntur. Quibus verbis hæc immediate ai.,
quæ nostram responsionem explicant : « Duplici m
aliquid dici potest actuale ; vel quia actus est, •?
informatur ab actu. Ergo non repugnat ut essentia
sit, et tamen distinguatur realiter ab existentia ; n
erit per existentiam a qua completur ; non i er se ? quasi ipsamet sit actus, a quo actualis denominatur. Q
si omnino ipsa per se dici velit actualis, id intellici pote:
per comparationem ad essentiam possibilem; quæ dici i r •
tentiam mere objectivam, et respectu cujus essentia real s
et producta considerari potest ut actus, licet sit potent, a
respectu existentiæ. » Ontologia, Cap. I. Artic. III. n. 16.
Objectio secunda. « Huic esse actualis essentiæ conve:
omnia prædicata quæ tribui solent existentiæ, imo et
.
omnia propter quæ nos existimamus existentiam distinga ex
natura rei ab essentia. Ergo est verum esse exister.-.;- —
Antecedens probatur, nam primo hoc esse essent:-- a:
s
non est æternum sed temporale..., convenit creators : :
genter seu non necessario..., confertur creatura rer effi­
cientiam Creatoris... Deniquenullapotestexcog.'...*:
litio

necessaria ad esse existentiæ, quæ non conveniat huic esse, i
Hæc iterum Suarez, loe. cil., §.1V.
fíesp. Distinguo antecedens huic esse actualis essentiæ
conveniunt omnia prædicata, etc., formaliter et ratione
illius esse, nego ; materialiter et ratione existentiæ quæ est
actus illius, concedo. Et distincta eodem modo probatione,
nego consequens et consequentiam. Hoc suo secundo argu­
mento vir doctissimus conatur vim auferre rationibus, quas
ex S. fhoina supra adduximus : at meo judicio fallitur ve­
hementer. Quid quærimus t Utrum essentia existât vi sui
esse essentiæ, vel vi existentiæ, et consequenter utrum essen­
tia existens illa prædicata quæ suscipit, suscipiat formaiiter
ratione sui esse essentiæ, vel ratione existentiæ realis. Nempe,
non quærimus, utrum illa prædicata essentiæ existent!
conveniant, sed qua ratione conveniant. Unde Suarez nihil
concludit quando de convenientia loquitur, et rationem
convenientiæ prætermittere videtur in argumento citato.
Objectio tertia. « Esse existentiæ nihil aliud est, quam
illud esse, quo formaiiter et immediate entilas aliqua consti­
tuitur extra causas secundas, et desinit esse nihil, ac incipit
esse aliquid : sed hujusmodi est hoc esse quo formaiiter
et immediate constituitur res in actualitate essentiæ. Ergo
est verum esse existentiæ. » Hæc tertio Suarez, loe. cil.

§-v.
Resp. Distinguo majorem : esse existentiæ est illud esse'
quo entitas desinit esse nihil et incipit esse aliquid in ordine
essentiæ, nego ; in ordine existentiæ, concedo. Et contradistinguo minorem : per esse illud, quo formaiiter et immediate
constituitur res in actualitate essentiæ, entitas incipit esse
aliquid in ordine essentiæ, concedo ; in ordine existentiæ,
nego. Est semper eadem æquivocatio, quam supra cum
Liberatore notavimus. Concedimus Suaresio essentiam ac­
tualem in ordine essentiæ seipsa constitui; sed debuisset
auctor doctissimus probare, quod præcipue debet probari et
non probat, essentiam actualem, sicut seipsa formaiiter
constituitur in ordine essentiæ, ita pariter formaiiter seipsa
constitui in ordine existentiæ. Extra igitur statum quæstionis
vagatur Suarez, et punctum ejusdem quæstionis suis objec­
tionibus minime attingit.
Objectio quarta. Existentia non distinguitur realiter ab
essentia, si essentia eo ipso quod est producta jam existit.
Atqui essentia eo ipso quod est producta jam existit. Ergo

existentia non distinguitur realiter ab essentia. Ita S*.-?rchenau et recenliores fere omnes nostræ sent- n::æ
'
tores.
fíesp. Distinguo majorem : existentia non
... :? ..
etc., si essentia eo ipso quod est producta jam exis:.:",
essentiæ, concedo ; vi existentiæ, nego. Et contrac:-: minorem : essentia... etc., jam existit vi essentiæ.
;
.
existentiæ, concedo. Hoc argumentum quod sæpe r-. : -: .
et extollunt adversarii, si aliquantisper consideretur, .
extra quæstionem vagatur, aut est petitio principii. Qu>
negat quod hoc ipso quod essentia producta est jam exist;
Sed quæstio est utrum existât vi essentiæ aut vi existentiæ.
Quod si adversarii supponant essentiam productam existere
vi essentiæ, supponunt ut certum id quod præcise est pro­
bandum, et eorum argumentum est petitio principii.
Objectio quinta. Ut duæ res sintrealiter distinctæ. necess?
est ut una non sit altera. Atqui essentia, subtracta existent .
nihil est. Ergo inter essentiam et existentiam non dater
realis distinctio. —Hæc Bal mes, Philosophia fundam., Lib. .
Cap. XII. n. 90.
fíesp. imprimis : concedo majorem, transeat minor, et n- _
consequentiam. Ex eo enim quod, subtracta existentia, esse i
jam nihil sit, minime sequitur quod una sit realiter alter..
sed quodexistentia sit complementum et conditio sine qua
existentia realiter non existât. Ita, exempli gratia. = cbt.-. :
corpore vel subtracta anima rationali, homo ut homo realiter
perit, nihil est; et tamen homo non est realiter anima, non
est realiter corpus, sed est quid realiter tum ab anima sola,
tum a solo corpore distinctum. — Respondeo secundo,
tinguendo minorem : essentia, subtracta existentia, nihil est
in ratione essentiæ, nego-, in ratione existentiæ, concedo. Res­
ponsio ex dictis ad præcedentes difficultates suam habet
explicationem. — Præclarissimus Auctor citatus, n. 93, pr
citati Cap. XII. conatur ostendere rationem illam, qua d. ■
monstramus essentiam in rebus creatis distingui ab exis­
tía, quia secus, ut supra diximus, essentia illa esset infini:
aut esse petitionem principii aut nihil concludere; sed.
quisque per seipsum videre potest, rationem illam Balmss
subobscure exponit, et non satis eam intellexisse man:: ostendit : quod quidem non semel ipsi contingit quoties
Metaphysica S. Thomæ, quam tamen maximi facit, sermo­
nem habet.

Objectio sexta. Existentia est et ipsa quædam essentia,
ergo si existentia realiter distingueretur ab essentia, ipsa
existentia per aliam existentiam a se distinctam existerel :
quod est in infinitum abire.
Resp. Hoc argumentum a nonnullis urgetur quasi sit inso­
lubile; et revera phantasiæ apprime satisfacit. Ratione ta­
men expensum est manifeste levissimum. Existentia enim
non est id quod existit, sed id quo essentia existit, sicut actio
intellectiva, e, g., non est id quod intelligit sed quo intellec­
tus intelligit. Sicut igitur ridiculum est concludere quod actio
intellectiva est mediante alia actione intellectiva;ita ridicu­
lum estconcludere quod existentia existât mediante alia exis­
tentia, quia mediante existentia essentia substantialis existit.
— Sed dato etiam quod existentia sit essentia quædam, nihil
ex hac concessione habent adversarii quod contra nos con­
cludant. Etenim essentia existentiæ non in alio consistit quam
in ipsa existentia. Sicut ergo quælibet essentia non alia es
sentia, sed seipsa constituitur, ita essentia existentiæ, hoc
est existentia, non alia constituitur essentia, sed seipsa : nisi
enim seipsa constitueretur, jam non esset existentia, sicut,essentia quælibet non essentia esset, si aliunde constitueretur
quam seipsa.
VII. Nota. De sententia S. Thomæ circa realem distinctio­
nem existentiæ ab essentia in rebus creatis. Communi
sententia retinetur a S. Thoma aperte doceri realem distinc­
tionem existentiæ ab essentia in rebus creatis, ita ut de
ejus mente neque possibile sit utcumque dubitare. Nihilo­
minus Auctor, n. HI. citatus, in suis Intilutionibus philoso­
phicis, Ontologia, Cap. I. thesis III. postquam ad negandam
præfatam distinctionem argumenta illa attulit (quamvis sub
aliqua forma diversa), quæ supra soluta sunt, ad auctorita­
tem S. Thomæ veniens, animadvertit hanc auctoritatem
solam non cogere, præcipue quia opinioni S. Doctoris neque
suffragatur universalitas sequentis consensus doctorum,
neque sententia judicis infallibilis, hoc est Ecclesiæ. Qua in
re plane consentimus citato Auctori. Etenim cum ipso Ange­
lico diximus : Locus ab auctoritate, quæ fundatur super ra­
tione humana, est infirmissimus, esto illa auctoritas sit auc­
toritas S. Thomæ. In philosophia enim ratio prævalet auc­
toritati, ut suo loco demonstravimus (L. 60, II). Sed neque
in hoc argumento habemus sententiam judicis infalli­
bilis, hoc est catholicæ Ecclesiæ seu divinæ auctoritatis,

quæ rationi ipsi supereminet (L. 58, VI) : nam licet -atbolica Ecclesia summopere commendaverit
S. Thomæ doctrinam, nihil tamen minuit libertatis .. rs ■
scholis catholicis. — Sed prælaudatus Auctor ultra rrc
et dubium promovet circa ipsam S. Thomæ mentem. A.:
enim : « Ceterum, adeo est manifesta falsitas
: nionis, ut nisi evidentissimis argumentis adacti inducer:
possimus animum ut credamus eam a S. Doctore vin
a
fuisse. Licet autem nobis sic ratiocinari : illud unice c::-ndumest voluisse asserere S. Thomas quod argumento s:
conficitur; atqui argumento suo conficitur compositio r.. taphysica quidem inter existentiam et essentiam, non ver
distinctio realis; propter quam compositionem max:::
distat essentia finita ab infinita : ergo hanc solum asse­
ruisse dicendus est S. Thomas. Et sane esse, seu exis:juxta S. Thomam actualitas essentiæ (P. I Qu. III. Art. 4
atqui actualitas essentiæ est realitas essentiæ, h. e. i -; :
realis . ergo essentia eo ipso quod realis est, existit. >
Liceat et mihi expendere hujus egregii Auctoris are
lationem. In hac plura distinguere possumus, scilicet :
Io quæstionem in se ; 2° mentem S. Thomæ quoad fa : ..
3° mentem S. Thomæ quoad jus, seu quoad valorem suæ ar­
gumentationis. Percurramus breviter singula.
Quæstio in se. Ad dubitandum de mente S. Thomæ Aucte r
videtur moveri ex eo quod opinio distinguens realiter exi-tentiam ab essentia in rebus creatis sit evidenter falsa. Atq i
imprimis opinionem evidenter falsam arrisisse virisctiam d tissimis, ipsemet Auctor. Op. cit., Gap. II. de accident .
n. VII, posse admitti prudenter negat. Ergo neque prude: ter ex hoc capite dici potest evidenter falsa sententia distin­
guens realiter existentiam ab essentia in rebus creatis : e i
enim sententia doctissimorum virorum certo fuit. Deind-rationes supra attulimus, quæ ad minus, præfatam opini nem ^.manifesta falsilateabsolvunt, et contrariamsententi.m
ab evidentia distare ostendunt. Ratio ergo dubitandi apri'
de mente S. Thomæ in nostro argumento est inefficax, i
demus etiam verum esse (quod tamen absolute negam_opinionem nostram esse evidenter falsam; si tamen ipsam facto secutus est S. Thomas, aperte esset concludendum i; :
falli certissime, ut de ceteris asserit Auctor citatus in sua ■.
Mens S. Thomæ quoad facium. Quod vero S. Th -m
facto docuerit realem distinctionem inter essentiam et exis-

tcntiam in rebus creatis, dubitari minime potest, tum ex
traditione, tum ex verbis S. Doctoris. — Ex traditione.
Sanctus enim Thomas Scholam habet, quæ ipso magistro
gloriatur; et sicut doctrinam revelatam ex Sacra Scriptura et
ex traditionis thesauro Ecclesia eruit, ita Schola thomistica
doctrinam S. Thomæ ex ejus operibus et ex traditione per
seriem sæculorum non interrupte ad nos usque continuata.
Porro, neque Auctorlaudatus negat, credo, traditionem thomisticam pro nostra stare sententia : quinimo Suarez ipse de
mente S. Thomæ anceps minime est, quamvis opinioni de
reali identitate inter essentiam et rcalem existentiam in
rebus creatis adhæreat. Adde quod hæc doctrina S. Doctoris
a Scoto et Durando fuit acriter impugnata, et a Thomistis
vehementer defensa, quin tamen de mente Aquinatis ex
alterutra parte unquam fuerit dubitatum. — Ex verbis. Id
Auctor laudatus inficiari non videtur, et revera negari non
potest. Unum vel alterum argumentum afferam. In I P.,
Qu. III. Artic. IV. quærens utrum in Deo idem sit essentia et
existentia, resolvit affirmative, quia « esse seu existentia
comparatur ad essentiam, quæ est aliud ab ipso, sicut actus
ad potentiam. Cum igitur in Deo nihil sit potentiate..., sequi­
tur quod non sit aliud in eo essentia quam suum esse. Sua
igitur essentia est suum esse ». Quod constanter negat de
creaturis. Etenim, Qu. VII. Artic. II. loquens de Angelis, qui
bunt formæ creatæ per se subsistentes non receptæ in mate­
ria, ait : < Hujusmodi formæ non terminantur neque contra­
huntur per aliquam materiam, sed quia forma creata sic
subsistens habet esse et non est suum esse, necesse est quod
ipsum ejus esse sit receptum et contractum ad terminatam
naturam. » Hæc et similia passim (Ct. sup. n., IV) habet
S. Thomas. De mente ergo Angelici Præceptoris dubitari ne­
quit. Venio modo ad valorem argumentationis.
Valor ratiocinationis S. Thomæ. Quoad ultimam hanc par­
tem animadvertere facile imprimis est, quod, dato etiam
argumentationem S. Thomænon concludere id quod conclu­
dere ipse voluit, non propterea de ejus mente esset dubitan­
dum. Ita rationes quas Auctor contra nostram sententiam ad­
ducit infirmas teneo ; et tamen de ejus mente minime dubito.
Ostensum est autem supra, S. Thomam aperte docuisse dis­
tinctionem realem inter essentiam et existentiam ; quidquid
ergo sit de valore intrinseco suæ argumentationis, non licet de
aperta ejus mente dubitare. Sed expendamus_ejusdem argu-

mentationis vim. Principiaras. Thomæ est quoi . r •:
creatis essentia se habet ad existentiam sicut p
: real et passiva se habet ad actum completivum sui. Se i . - .
principium S. Thomæ est potentiam realera passivam 1er distingui a suo actu. Igitur, concludit, in rebus ..---/.
essentia realiter distinguitur ab existentia. Quam S. 1 /. r.argumentationem firmissimam retinemus. — Sed subsum
Auctor citatus, actualitas essentiæ est realitas essentiæ,
essentia realis. — Respondeo in hoc conceptu precise .
sistere æquivocationem, qua universa argumentatio ejus i m
Auctoris in probanda sua thesi laborat. Nam si per actu
tatem essentiæ intelligitrealitatem essentiæ, dicitur quo i t illam actualitatem essentia realis constituitur in rati .
solius essentiæ. Si autem per actualitatem intelligit
iliam hoc in casu existentia est actualitas qua essentia c
stituitur in ordine existentiæ et ab essentia distinguitur s:
actus a sua potentia. — Unde hæc tria distingaim :- : :
essentiam; 2m existentiam ; 3m essentiam existentem
•
necessario includit existentiam, sed hæc tamen ab essentia
realiter distinguitur sicut actus a sua potentia.
CAPUT SECUNDUM
DE PROPRIETATIBUS ENTIS

r

M

Prologus. Egimus in præcedenti Capite de ente in seips-t.
prout duo exhibet, essentiam nempe et existentiam. At nulla
res est, quæ suas non habeat proprietates (L. 1, VI : q : •
cum ab essentia profluant, statim post conceptam essentiam
intelliguntur. Qua do causa post tractatum de essentia et
existentia entis, dicendum est de entis proprietatibus. Qu
non ita intelligendæ snnt, quasi essent distinctæ realitates ao
ente (quid enim positivi concipi potest quod ens non sit V)
sed ut distinctæ ipsius entis explicationes, ut alibi notavimu(7, V, fine); et quia ens, ut talc, transcendentale est, trans­
cendentales pariter esse debent ejus proprietates (Cf. S. T. .
Qq. Dispp. De veritate, Qu. I. Artic. I). Porro inter proprie­
tates transcendentales prima procul dubio illa est quæ er/,
convenit secundum se spectato nempe unitas; deinde .1
veniunt quæenti conveniunt per relationem ad aliud. hoc es:,
ad intellectum, appetitum, et ulramque facultatem sim.

sumptam. Quia vero intellectus appetitum praecedit, post
unitatem, dicendum est de entis proprietate per Ordinem ad
intellectum, nempe de veritate ; deinde de bono quod est pro­
prietas entis per respectum ad appetitum ; tertio de proprie­
tate entis in ordine ad intellectum simul et appetitum, seu
de pulchro. Atqui uni opponitur multitudo, vero falsum, bono
malum, pulchro deforme. Unde ut plenior sit tractatus nos­
ter de proprietatibus entis, etiam de earum oppositis edisse­
rendum nobis est.
ARTICULUS PRIMUS
(13)
De unitate.

I. Unitatis notio. Unum communiter dicimus quod in se
indistinctum seu indivisum est. Ita hominem dicimus unum
quamdiù anima et corpus invicem uniuntur, et hominem
efformant indistinctum et indivisum in se : quæ unitas peri­
mitur statim ac anima a corpore separatur. Abstracte vero
sumpta, unitas est entis indivisio.
II. Nota.De definitione unitatis. Mirum nemini esse debet
siiím'íatenipotiusdescribimus quam definiamus: agitur enim
de retranscendentali, quæ ob maximam suain simplicitatem
rigorosam definitionem non' patitur. Quidam rationi indivi­
sibili tatis in se addunt rationem etiam divisionis ab aliis rebus ;
sed standum est notioni traditæ. Etenim si definiatur unum,
ens indivisum in se et divisum a quolibet alio datur intelligi
quod unum in sua ratione importet non solum indivisionem
in se, verum etiam divisionem ab aliis : quod tamen non
videtur verum. Deus enim ante mundi creationem unus erat
et indivisus in se ipso, sed divisus non erat ab aliis, quæ non
extabant. — Cf. Concordantia. Petri a Bergamo, Ord. Prædic.,
dub. 1191. — Hinc est quod a S. Thoma, unum, prout dicit
ens divisum ab aliis, vocatur aliquid-. < Si modus entis, inquit,
accipiatur secundo modo, scilicet secundum ordinem unius
ad alterum, hoc potest esse dupliciter. Uno modo secundum
divisionem unius ab altero ; et hoc exprimit hoc nomen ali­
quid : diciturenim aliquid, quasi aliud quid ; unde, sicut ens
dicitur unum in quantum est indivisum in se, ita dicitur ali­
quid in quantum est ab aliis divisum. » — Qq. Dispp. De
veritate, Qu. I. Artic. 1.

III. Unitas transcendentalis et unitas numérica.
cujus notionem dedimus, vocatur unitas transeer; de :' : Ts. : :.
afficitur ens in seipso absolute consideratum, et de qua t.
præsenti exclusive loquimur. At præter hanc unitatem, e i
datur, quæ dicitur numérica, quia est principium r.
concipitur ut principium generans continuum vein:
nem, sicut linea a mathematico concipitur ut generata a :’. _
puncti._
IV. Nota. De distinctione inter unitatem transcender?lem et unitatem numericam. Balines, Philosoph. fu .
Lib. VI. Cap. II. confundit unitatem transcendentalem cum
unitate numérica, secutus hac in re opinionem Pythagora?.
Platonis, aliorumque, et forte ignorans quæ contra i!la:::
scribit Aristoteles, et post Aristotelem S. Thomas. P. I. Q
XI. Artic. I. etII; I. Dist. XXIV. Qu. I. Artic. Ill: et in
Lectionibus super IV. Librum Metaphysic. Ratio præ: : n ?.
Thomæ est, quia unitas quæ convertitur cum ente :
- .divisionem ipsius entis importat insuo conceptu essent::
supra, n. II. dictum est; at unitas quæ est principium nu­
meri ad quantitatem, quam mensurat et quasi generat, or­
dinem dicit. Consequenter reductive pertinet et ipsa ad genus
quantitatis. — Quod si quiscuriosius exquireret quid utili* tis veniat philosophi® ex distinctione utriusque unitatis ;
responderem designando cum S. Thoma illationes, quas supracitati antiqui philosophi ex illa confusione intulerunt.
< Quidam, inquit, putantes idem esse unum quod con- . ‘. .ur
cum ente, et quod est principium numeri, divisi sunt in
contrarias opiniones. Pythagoras enim etPlato, videntes qu 1
unum, quod convertitur cum ente, non addit aliquam rem
supra ens, sed significat substantiam entis prout est indivisa,
existimaverunt sic se habere de uno quod est principium nu­
meri. Et quianumerus componiturex unitatibus, crediderunt
quod numeri essent substantiæ omnium rerum. E contrario
autem Avicenna, considerans quod unum quod est princi­
pium numeri, addit aliquam rem supra substantiam entis
(alias numerus ex unitatibus compositus non esset spec: : quantitatis), credidit quod unum quod convertitur cum en:..
addat rem aliquam super substantiam entis, sicut album
supra hominem. Sed hoc manifeste falsum est, quia quaelibet
res est una pef suam substantiam. Si enim per aliquid aliud
esset una quælibet res, cum illud iterum sit unum, si esset
iterum unum per aliquid aliud, esset abire in infinitum.
Zicluba.

Summa philosophica — T. I.

Unde standum est in primo. Sic igitur dicendum est, quod
unum quod convertitur cum ente non addit aliquam rem
supra ens; sed unum quod est principium numeri addit ali­
quid supra ens ad genus quantitatis pertinens. » P. I. Qn. XI.
Artic. I, ad 1.
V. Unitas transcendentales non distinguitur realiter ab
entitate rei, distinguitur tamen ratione. Quod ratione dis­
tinguatur manifestum est. Entitas enim praecise sumpta non
dicit formaliler indivisionem, quæ formaliter importatur in
unitate ut unitas est : quæ quidem distincta formalitas sufficit
ad distinctionem rationis. Probatur igitur prima pars propo­
sitionis. Unitas transcendentalis, ut dictum est supra, n. II.
non aliud significat quam rei indivisionem. Ergo unitas
transcendentalis non distinguitur realiter a rei entitate. —
Consequentia constat imprimis ex n. præced.; deinde confir­
matur ratione S. Thomæ, Artic, cit. Nam omne ens ratione
suæ entitatis aut est simplex aut compositum. Quod autem
est simplex, est indivisum actu et potentia, seu neque divi­
sum est, neque dividi potest. Quod autem est compositum,
non habet esse suum entitativum ut compositum est, quamdiu partes ejus sunt divisae, sed postquam constituunt et
componunt ipsum compositum. Unde manifestum est quod
esse seu natura cujuslibet rei consistit in indivisione. Et inde
est etiam quod unumquodque, sicut custodit suum esse, ita
custodit suam unitatem. — Hinc illud tritum in Scholis
axioma : «nwn(transcendentale) et ens convertuntur, seu sunt
idem.
VI. De speciebus unitatis. Unitas in indivisione consistit.
Igitur juxta diversos gradus indivisionis, distingui possunt
diversi gradus, seu diversæ species unitatis, nempe :
Unitas indivisibilitalis et compositionis. Res enim quæ una
dicitur aut simplex omnino est, aut composita. Si simplex
omnino, non solum est actu indivisa, sed etiam indivisa po­
tentia seu indivisibilis. Si composita, erit quidem indivisa
actu, sed divisa potentia, seu divisibilis. Unitas indivisa tum
actu tum potentia, dicitur unitas indivisibilitatis-, unitas
indivisa actu sed divisa potentia, dicitur unitas compositionis
et etiam unitas perfectionis. — P. III. Qu. LXXIII. Artic. II. —
Ex quo sequitur, ut corollarium, quod subjecto omnimode
simplici maxima conveniat unitas.
Unitas naturalis, artificialis, aggregationis. Unitas autem
comnositionis, aut resultat ex partibus natura sua ordinatis

ad talem unitatem constituendam, ut sunt anima et :. :«
in homine, et dicitur unitas naturalis; aut ex partibus
ficio ordinatis, ut colores in pictura, et habetur unitas ar.
cialis; aut ex partibus temere vel sola relatione eont ru ­
tatis unitis, ut lapidum acervus, et exurgit unitas ajg.--::
tionis.
Unitas per se et unitas per accidens. Unitas sive indivisi: .li­
tatis, sive compositionis naturalis, per quam res in pro; r.i
natura indivisa constituitur, dicitur unitas per se; unitas vero
artificialis, vel aggregationis, vel alterius cujuscumque ra­
tionis ex qua rei essentia non exurgit, dicitur per accidens,
ut unitas ex homine et colore (L. 21, IV).
Unitas numérica, specifica, genérica. Denique prout uni: :s
dicit rei indivisionem in plures numero, ut Petrus; > ■ u
plures species,ut homo; vel in plura genera, ut antinal; dici­
tur numérica, specifica, generica (L. 4, III ; 6, IV .
VII. De identitate. Unitatis notioni affinis est notio
titalis, quæ est convenientia rei cumseipsa, ut cum dicimus :
Petrus est idem sibi ipsi, vel : Homo est idemacanimal ra.-snale (L. 8, III). Est autem vel numérica, vel specifica, .
genérica, ut de unitate dictum est. — Insuper est vel rea
vel rationis seu formalis; secundum quod aut res est idem. .
in se, quamvis sub diversis conceptibus intelligatur, ut a. tmalitas et rationalitas in homine : vel secundum quod etiam
ratione ipsa idem est, ut homo et animal rationale.

ARTICULUS SECUNDUS
(14)

De distinctione et multitudine.
I. Distinctionis notio. Sicut unitati opponitur multitudo, ita
identitati opponitur distinctio. Porro notio distinctionis vul­
gatissima est, et cuique aperta, quam, si explicare tentas,
obscuram reddis. Distincta dicimus, quorum unum non es:
alterum; unde, abstracte sumpta, distinctio non incongrue
dici potest, carentia identitatis inter plura. Sunt autem plure s
distinctionis species, quæ quia frequentissime in scientiis oc­
currunt, ideo singillatim sunt expendendæ.
II. Distinctio realis et rationis. Trita est hæc divisio dis­
tinctionis in realem et logicam seu rationis.—Realis distinct.o

est carentia identitatis inter plura independenter et antecedénter ad mentis considerationem, ut distinctio quæ est inter
duo individua, inter animam et corpus, etc. — Distinctio lo­
gica est carentia identitatis rebus tributa per solam mentis
considerationem et ab ipsa mentis consideratione pendens;
ita animalitatem et rationalitatem in homine per mentem
distinguimus quasi duas res, quæ tamen in homine non sunt
duæ res, sed una : unum enim est vitale principium, unde
homo simul est et animal et rationale.
III. Distinctio entitativa, modalis et virtualis. Distinctio
realis subdividitur in majorem, seu realem-realem, seu realem
simpliciter, seu entitativam, in modalem etvirtualem. Prima
est distinctio rei a re, sive hujusmodi res sint substantiæ, ut
distinctio animæ et corporis, Dei et mundi, etc., sive res sint
substantiæ et accidentia, vel accidentia solummodo, ut dis­
tinctio quæ est inter hominem et suam doctrinam vel suum
colorem, etdistinctio quæ est inter coloremet saporem pomi.
— Modalis est distinctio rei a modo quo afficitur, ut dis­
tinctio lineæ a sua rectitudine vel curvitate, hominis a ses­
sione vel deambulatione, etc. — Virtualis est distinctio rei
ratione virtutis qua ipsa res pollet plura præstandi, ita ut
res una existens fundamentum nobis suppedit et plures formalitates in ipsa distinguendi juxta plura, quæ res ipsa
potest præstare. Ita anima humana una est essentia forma­
liter, scilicet rationalis, et tamen triplex virtute, quia ipsa
sola in homine facit quidquid faciunt aliæ inferiores formæ
in brutis, plantis et corporibus. — Recte animadvertit Goudin hanc distinctionem virtualemnon tam esse distinctionem,
quam fundamentum distinctionis. Metaphys. Disp. I. Qu. III.
Art. II, §.I.
IV. Distinctio rationis ratiocinatæ et rationis ratiocinantis. Distinctio a mente facta in re aliqua, quin res ipsa/iroximum fundamentum præbeat ad talem distinctionem, dicitur
distinctio rationisratiocinantis ; uisi distinguamus rationem
subjecti vel rationem praedicati in aliqua re. Hujusmodi enim
sunt omnino entia rationis. — Quod si res, quamvis una et
indivisa in se, præbeat tamen fundamentum proximum dis­
tinguendi plures in ipsa formahtates, distinctio innixa tali
fundamento dicitur rationis ratiocinatæ, eteliammetaphysica.
Talis est distinctio virtualis in anima, ut supra dictum est. —
Adverte tamen in distinctione rationis ratiocinantis rem non
«se fundamentum proximum talis distinctionis, esse tamen

fundamentum remotum :nam, ut. L Dist. IL Qu. I. Artic. Jii.
Angelicus notat, < ex hoc quod intellectus inteiii.i' - i
in pluribus speciebus, attribuit ei intentionem
■
hujusmodi intentionis licet proximum fúndame;.:
:
in re sed in intellectu, tamen remotum fundament um. est re ipsa. Unde intellectus non est falsus, qui has rationes si.r.venit. »
Distinctio denique rationis ratiocinatæ alia major, alia •. re­
dicitur. Major distinguit in re formalitatem quarum
aliam ex se non includit, et ideo possunt separatim inveni- i
in diversis subjectis ut animalitas et rationalitas. — Min
vero eas distinguit formalitates, quarum una, licet non
formaliter alia,ratione tamen subjecti in quo sunt, inclue
aliam et est inseparabilis ab illa, sicut justicia, c. g.. : : liter sumpta non est in Deo misericordia formalitef sum;
(et ideo inter unam et alifn. est distinctio non rationis •■■ ■ •
ratiocinantis sed .ratiocinate), reapse tamen et u*. .:. 2
sunt, una est readier alia et ab illa inseparabilis ratione per­
fectissimae divinæ simplicitatis.
V. Distinctio exparte naturæ objecti cogniti. Præter in­
tinctiones hucusque explicatas, est alia distinctionis divisi .
quæ immediate sumitur ex natura objectorum nostræ cogni­
tionis, et quam breviter et dilucide tradit S. Thomas, 1.
Dist. XIX. Qu. V. Artic. I. < Eorum, inquit, quæsignificantur
nominibus invenitur triplex diversitas. Quaedam enim sur.:,
quæ secundum esse intum completum sunt extra animam:
et hujusmodi sunt entia completa, sicut homo et lapis. Qua­
dam autem sunt, quæ nihil habent extra animam, sicut som­
nia et imaginatio chimæræ. Quædam autem sunt,quæ habent
fundamentum in re extra animam sed complementum ratio­
nis eorum, quantum ad id quod est formale, est per opera­
tionem animæ, ut patet in universali. » (Cf. 0, 6. II.)
VI. Nota. Distinctio acotistica. Distinctiones quas dedi­
mus communiter a philosophis admittuntur ut veræ, et sunt
apprime necessariæ ad hoc ut, bene distinguendo, confusio­
nem vitemus in nostris ideis judiciisque nostris. SedScotus.
vel, ut aliis placet, Scotiste aliam distinctionem excqgitarur.:
quam vocant distinctionem actualem formalem ex natura re .
Hæc igitur distinctio scotistica non est realis entitativ;
neque realis modalis, neque rationis; sed est formalis. u:
puta inter animalitatem et rationalitatem in homine est
actualis, quia rebus inest independenter a mentis nostræ c ?n-

sideratione; est ex natura rei, quia una fbrmalitas aliam non
includit, ut supra diximus de ratione ratiocinata majori.
Verum hæc scotistica distinctio jam in scholisobsoletaest, nec
immerito. Etenim distinctio illa posita inter formalitates seu
gradus metaphysicos rei, aut est meræ rationis ratiocinantis,
ut quidam volunt, aut verius est ipsamet distinctio virtualis
qua mediante, satis in re distinguimus formalitates illas,
propter quas Scotus novam distinctionem confinxit. Sed de
his satis : qui plura cupit conferat Goudin Metaphys. Disp. I.
Qu. I. Artic. II. §. II et III. ubi doctissimus Auctor multa
disserit copiose et profunde contra sententiam Scotistarum,
quæ forsitan suo tempore erant necessaria,; nostro tamen
sunt inutilia.
VII. De multitudine. Sicut ex indivisione unitas, ita ex
divisione oritur multitudo. Est autem multitudo, ut cum
communi hominum sensu docet S. Thomas, id quod est ex
unis, quorum unum non est alterum. I. Dist. XXIV. Qu. I. Art.
III. ad 2. — In V. Metaphysic., Leet. XV. — P. I. Qu. XI.
Artic. II.
VIII. — Oppositio inter unum et multitudinem. Ex data noY tione infertur multitudinem, ut multitudo est, opponi unitati
sApt unitas est. Unum enim formaliter sumptum, aut consi- deratur ut est principium numeri, aut ut est transcendentale
J (13, III et IV). Sed utroque modo unum, ut unum, opponitur
multitudini, ut est multitudo. Nam unum, quod est princi­
pium numeri, opponitur multitudini, quæ est numerus, sicut
mensurato : talis enim unitas nuinerum seu multimensurat, quia revera per repetitionem unitatis
multitudo mensuratur. Unum vero transcendentale, quod
cum ente convertitur (13, V), opponitur multitudini per
modum privationis, sicut indivisum diviso : quia scilicet
præfata unitas essentialiter importat negationem divisionis,
» et multitudo essentialiter importat divisionis affirmationem.
— P. I. Qu. XI. Artic. II.
IX. Nota. De unitate et multitudine in eodem subjecto.
Consulto dixi in propositione præcedenti, unum et multitu­
dinem non utcumque sed formaliter accepta ad invicem
opponi : nihil enim prohibet quominus aliquid diverso sensu
sit unum et multiplex. Quam doctrinam egregie explica!
S. Thomas, loe. prox, cil., Artic. I. ad 2 : < Nihil prohibet,
f inquit, id quod est uno modo divisum, esse alio modo indisivum; sicut quod est divisum numero, est indivisum secun-

dum speciem : et sic contingit aliquid esse un • modo cn :m.
alio modo multa. Sed tamen, si sit indivisum simr
vel quia est divisum secundum id, quod pertinet ad
tiam rei, licet sit divisum quantum ad ea, quæ sunt extr.
essentiam rei, sicut quod est unum subjecto IL. 8. IV). e:
multa secundum accidentia : vel quia est indivisum in actu,
et divisum in potentia, sicut quod est unum toto, et multa
secundum partes ; hujusmodi erit unum simpliciter, et mult •
secundum quid. Si vero aliquid e converso sit indivisum
secundum quid, et divisum simpliciter, utpote quia est divi­
sum secundum essentiam, et indivisum secundum rationem,
vel secundum principium sive causam : inerunt multa sim­
pliciter, et unum secundum quid ; ut quæ sunt multa numero,
et unum specie, vel unum principio. »
X. Omnis multitudo præsupponit unitatem et in unitate
fundatur. Nam multitudo, ut diximus, est ex pluries r ; •
lita unitate ; igitur si ab unitate abstrahatur, non datur ex
quo resultet multitudo. Præterea multitudo est id quod est
divisum inpartesuon continuas. Atqui ratio divisionisomm:
repugnat ubi unum quid dividendum aut divisum non præsupponatur. Qua de causa recte docet S. Thomas, loe. cit.,
quod « ipsamulliludo non contineretur sub ente, nisi continere­
tur aliquo modo sub uno, et quod non est multitudo non par­
ticipans uno : sed quæ sunt multa partibus sunt unum toto :
et quæ sunt multa accidentibus sunt unum subjecto : et
quæ sunt multa numero sunt unum specie ; et quæ sunt
speciebus multa sunt unum genere ; et quæ sunt multa pro­
cessibus sunt unum principio ». Habes etiam in his verbis
multitudinis divisiones.
XI. Nota. De identitate indiscernibilium. Hic opportunus
locus est pauca adnotandi circa notissimum illud principium.
identitatis indiscernibilium a Leibnitzio primitus excogitatum
Hic igitur Auctor, fama doctrinæ merito percelebris, arbi­
tratus est, non posse dari duo individua quaquaversus simi­
lia, ita nempe ut non per aliquid quod sit in uno et non in
alio distinguantur, sed quia unum non est aliud, et ideo suro
duo et non unum. Hujusmodi entia non posse dari conten­
debat Leibnitzius, quia, ut ipse aiebat, nulla esset ratio
sufficiens ; Leibnitzio obstitit Clarkius. Quid vero hac in rsentiendum mihi videatur, paucis aperiam.
Hæc igitur quæstio sub duplici aspectu considerari pote;'.:
1° quidem, supponendo quod totum omnino id, sive essen-

tiale sive accidentale, quod est in individuo A, sit etiam in
individuo B, non quocumque modo sed identitate absoluta,
hoc est numérica. Et in hac hypothesi omnino impossibile
est dari duo præfata individua : essent enim simul et sub
eodem respectu duo, ut supponitur, et unum, quia vi iden­
titatis absolutas et universalis, non haberent unde differrent,
et unum esset aliud, eo modo quo A non differt a seipso.
2° supponendo quod in A sit totum id quod est in B non
per identitatem, ut in prima hypothesi, sed per similitudi­
nem. Et in hac secunda hypothesi nihil prohibet quominus
possint ab omnipotentia divina duo perfecte similia pro­
duci, quæ similia essent, sed non idéntica : hæc enim similia,
ut quisque concedit, præ se ferunt rationem entitalis ; quid­
quid autem tale est, a Dei omnipotentia produci potest. —
Quod vero Leibnitzius subjungit hujusmodi similia (quæ
ipse abusive idéntica vocat : ex qua æquivocatione forte nata
est quæstio) non repugnare quidem omnipotentiæ, sed re­
pugnare sapientiæ Dei, effugium est inane : absolute enim
loquendo Deus per suam omnipotentiam haud potest faceie
quod ejus sapientiæ repugnat ; unde non repugnare sapien­
tiæ divinæ Leibnitzius fateri debet illud, quod vel ipse
concedit non repugnare divinæ omnipotentiæ. Sed de hac
quæstione satis.
ARTICULUS TERTIUS
(15)
De veritate.

I. Veritas, ut est objectum Metaphysicæ. Egimus jam in
Logica de veritate logica seu cognitionis quam consistere
diximus in conformitate intellectus nostri cognoscentis cum
re cognita (L. 40, I). At sicut de homine dicitur quod vere
vel falso judicat de re aliqua, quod pertinet ad veritatem vel
falsitatem logicam ; ita communiter dicitur quod hoc vel
illud sit, e. g., vera virtus, falsum aurum, etc. : quod est
veritatem vel falsitatem ipsis rebus tribuere. Veritas prout
de rebus ipsis affirmatur, vocatur veritas melaphysica, quam
antiqui dicebant etiam tramendentalem, et non immerito
dicitur quoque ontologica et objectiva, quia de objecto affir­
matur. De hac transcendentali veritate agitur in Mctaphysica
generali seu Ontologia.

D. Veritas ontologica non differt realiter ab entílate rei,
quæ dicitur vera. In antecessum suppono ut cer::s>
veritatem non esse quid negativum, sed essentialiter es-:
quid positivum : quis enim sanæ mentis dixerit veram
negatione consistere? — Qua declaratione præmissa. pr batur de facili propositio, quæ indiget potius declaratione
quam probatione. — Unumquodque ens eo ipso quod es:,
verum est esse id quod est; sed est id quod est non alio
quam propria entitale; igitur unumquodque ens ea ipsa
entitate qua est ens, est verum : seu veritas ontologica ?..
non differt realiter ab ipsius rei entitate. Unde illud axioma:
verum et ens convertuntur.
III. Quæstio prima. Sed quæstio hic occurrit, ex cu :s
solutione non levis momenti illationes inferuntur. Verita:
non realiter distingui a rei entitate probavimus; at iis-.: .
distingui ratione nemo negat, quia alia est formalitas sigi ficata per entitatem, alia per veritatem : quod sufficit ad
distinctionem rationis (Art. præc., nn. II, IV'. Qcæri:
igitur primo, in quo consistat hujusmodi formalitas. se.
undenam res dicatur vera. Pro cujus quaestionis solutione
dico :
IV. Formalitas, per quam ens dicitur formaliter verum,
est ordo seu relatio ipsius entis ad aliquid. Probatur.
Acute notat S. Thomas, Qq. Disp. De veritate. Qu. XXI.
Bono, Artic. I. quod « id quod est rationis tantum non
potest esse nisi duplex, scilicet negatio vel aliqua relati: .
Omnis enim positio absoluta aliquid in rerum natura exis­
tons significat ». Atqui veritas, seu formalitas per quam ecs
dicitur formaliter verum, est quid distinctum solumme ;
ratione ab entitate rei, et tamen non est quid negativum sed
positivum, ut supra (n. II) dictum est. Ergo hujusmodi for­
malitas est ordo, seu relatio ipsius entis ad aliquid. — Cf.
S. Th., loe. cit.
V. Quæstio altera. Sed quæritur immediate, quodnam
sit illud ad quod ens, ut formaliter verum, dicit relationem :
relatio enim sine termino ad quem referatur, ne men:quidem concipi potest. Ad hanc secundam quæstionem r -pondeo :
VI. Veritas dicitur formaliter de ente per ordinem ad in­
tellectum. Probatur. Veritas idem sonat ac cognosci: ;..:
seu intelligibilitas : nam sicut bonum dicitur de re qua: nus est appetibilis, ita verum dicitur de re quatenus e-t

intelligibilis; insuper veritas adæquationem quamdam desi­
gnat, quia ex eo dicitur aliquid verum vel falsum, quod rem
comparamus alicui, quod ut norma assumitur veri vel falsi.
Atqui intelligibilitas est ordo rei ad intellectum intelligentem, ut patet ex terminis, et pariter ordinem ad intellec­
tum importat ratio adæquationis. Ergo veritas formaliter
accepta est ordo seu relatio entis ad intellectum. — Proba­
tur secunda pars minoris : de prima enim constat ex termi­
nis, ut dictum est. Adæquatio non est unius ad seipsum,
sed alterum. Hoc autem alterum non potest esse nihilum,
quia ad nihilum non datur adæquatio. Ergo debet esse ali­
qua entitas. Non autem potest esse entitas in se sumpta seu
realis, quia de hac ipsa eadam rediret quæstio. Cum ergo
nihil sit medium inter entitatem realem et entitatem idealem, remanet quod terminus præfatæ adæquationis sit enti­
tas idealiter accepta, hoc est, ut existens in intellectu. Et
ideo per ordinem ad intellectum veritas dicitur de ente. —
Cf. S. Th., Qq. Dispp. De veritate, Qu. I. Artic. I. et Qu. XXI.
Artic. I; P. I. Qu. XVI. Artic. Ill; I. Dist. XIX. Qu. V.
Artic. I.
VII. Quæstio tertia. Quæritur tertio loco, cujus generis
sit relatio vel ordo, quem ens, ut est verum, dicit ad intel­
lectum. Cum autem duplex sit intellectus, increatus nempe
et creatus, hanc quæstionem duobus distinctis paragraphis
solvam, dicendo imprimis de veritate rerum in ordine ad
intellectum divinum, deinde in ordine ad intellectum crea­
tum.
VIII. Veritas dicitur de rebus per essentialem ordinem
dependentiae ad intellectum divinum. Hæc propositio intime
connexa est cum illa, in qua demonstravimus dependentiam
essentiarum a divino intellectu (11, IX). Probatur. Veritas
dicitur formaliter de rebus per ordinem ad intellectum. Ergo
per essentialem dependenti® ordinem ad intellectum illum,
a quo pendet ipsa rei entitas, quæ cum sua veritate idem
realiter est. — Consequentia est manifesta. Atqui rei entitas
essentialiter pendet ab intellectu divino, in quo sunt æternæ
ideæ archetypæ et idealiter formativæ rerum, antequam res
sint in seipsis, et ad quarum similitudinem res fiunt, quo­
ties per voluntatem divinam extra Deum producuntur
(H,IX). Ergo veritas dicitur de rebus per essentialem depen­
dents ordinem ad intellectum divinum.
IX. Veritas dicitur derebus etiamper ordinem ad intellectum

creatum; at non per ordinem essentialem et dependentiæ.
sed accidentalem et efficientiæ. Quod veritas de rebus
tur etiam per aliquem ordinem ad intellectum creatum,
manifestum est ex eo quod et res potest intelligi et intel .
tur de facto ab hoc intellectu; ratio autem inte .
'
ut supra diximus, est ipsamet ratio veritatis. — Probitar
itaque secunda pars propositionis. Veritas rei dicit crdir. m
exclusive accidentalem et efficientiæ, non autem essentia!
et dependenti® ad intellectum, a quo entitas rei veræ r
dependet, et cujus veritas logica seu cognitionis mensuratu:
a veritate rerum. Atqui res quoad propriam entitatem n .
pendent ab intellectu creato, et intellectus creatus mensura­
tur in sua veritate logica ab ipsis rebus, quibus indiget ce .•
formari ut verus dicatur, sicut late probavimus in Logi
contra Kantium (56,1 et seqq.). Ergo ordo, quem dicit veri­
tas rei ad intellectum creatum, est ordo accidentalis, et ne
dependentiæ, sed efficientiæ.
X. Nota. Argumentatio S. Thomæ. Utriusque conclusion nostræ demonstrationem tradit Angelicus, P. I. Qu. XVL
Artic. I. his verbis : < Res autem intellecta ad intellectum
aliquem potest habere ordinem vel per se, vel per accidens.
Per se quidem habet ordinem ad intellectum, a quo depen­
det secundum suum esse; per accidens autem ad intelle tum, a quo cognoscibilis est. Sicut si dicamus, quod domcomparatur ad intellectum artificis per se, per accid-r.s
autem comparatur ad intellectum, a quo non dependet. Ju­
dicium autem de re non sumitur secundum id quod inest
per accidens, sed secundum id quod inest ei per se. Unde
unaquæque res dicitur vera absolute secundum ordinem a :
intellectum, a quo dependet. Et inde est, quod res artificiales
dicuntur veræ per ordinem ad intellectum nostrum. Dicitur
enim domus vera, quæ assequitur similitudinem formæ, quæ
est in mente artificis : et dicitur oratio vera, in quantum est
signum intellectus veri. Et similiter res naturales dicuntur
esse veræ, secundum quod assequuntur similitudinem specierum, quæ sunt in mente divina. Dicitur enim verus lap s
quia assequitur propriam lapidis naturam secundum præconceptionem intellectus divini. Sic ergo veritas prine sa­
liter est in intellectu, secundario vero in rebus secunda—
quod comparantur ad intellectum ut ad principium. Et se­
cundum hoc veritas diversimode notificatur. »

XI. Corollaria. Exinde inferuntur nonnulla corollaria.'
scitu dignissima et pernecessaria philosopho :
Primum. Ratio veritatis per prius est in intellectu quam in
rebus. — Hoc corollarium ita explicat S. Thomas in citato
Art. I : « Sicut bonum, inquit, nominat id, in quod tendit
appetitus : ita verum nominat id, in quod tendit intellec­
tus. Hoc autem distat inter appetitum et intellectum, sive
quamcumque cognitionem, quia cognitio est secundum quod
cognitum est in cognoscente : appetitus autem est secundum
quod appetens inclinatur in ipsam rem appetitam; et sic
terminus appetitus, quod est bonum, est in re appetibili.
Sed terminus cognitionis, quod est verum, est in ipso intel­
lectu. Sicut autem bonum est in re in quantum habet ordi­
nem ad appetitum, et propter hoc ratio bonitatis derivatura
re appetibili in appetitum, secundum quod appetitus dicitur
bonus, prout est boni; ita, cum verum sit in intellectu, se­
cundum quod conformatur rei intellectæ, necesse est, quod
ratio veri ab intellectu ad rem intellectam derivetur, ut res
etiam intellecta vera dicatur, secundum quod habet aliquem
ordinem ad intellectum. »
Secundum. Omnia dicuntur vera a prima veritate. — Nam
ratio veri, ut supra probatum est, rebus non convenit, nisi
quatenus dicunt ordinem conformitatis ideis existentibus in
divino intellectu, secundum quas sunt a Deo format®. Unde
veritas rei recte dici potest, ejus adeequatio vel conformitas
cum intellectu divino.
Tertium. Remoto igitur per hypothesim divino intellectu,
perit omnino veritas rerum, quemadmodum diximus lo­
quendo de dependentia essentiarum a Deo (il, IX).
XII. Nota I. De diversis acceptionibus veritatis. Ne error
ex æquivocationibus oriatur (quod non infrequenter accidit),
notandum est veritatem ab auctoribus vario sensu accipi, et
consequenter vane describi. Verum siquidem triplici potissi­
mum sensu accipitur : uno modo fundamentaliter, et est ipsainetrei entitas indistincta tum re tum ratione ajCgUte, seu
est id quod est : altero modo /brmaZi7ei^Sunaum<sSnicet
quod veritas est ratione distincta a rei entitate ; quo sensu
veritas dici potest, entitas rei ut dicens ordinem ad intellectum.
Tertio modo effective seu logice, prout videlicet est in intel­
lectu cognoscente; et in hoc sensu veritas definita a nobis
est (L. 40,1), adœquatio seu conformitas intellectus cum re. —
Manifestum est autem veritatem in propositionibus supra

positis sumptam a nobis esse in sensu formali 2:’. S Th.. I.
bist. V. Artic. I). — In primo articulo Quæstionis prims
De veritate inter Disputatas et in P. I. Qu. XVI.
Doctor de triplici illo sensu loquens, affert varias verita:.;
definitiones traditas a philosophis, quæ veræ sunt juxta
varios sensus in quibus veritas accipitur. Videsis.
XIII. Nota II. Objectiones contra realem identitatem er:.,
et veri. Quia communiter convenit inter philosophos cir .
realem identitatem entis et veri non immorandum est in orie. lionibus solvendis contra thesim manifestissimam. Tantum
ex prima parte Summæ theologicœ S. Thomæ, Qu. XVI.
Artic. Ill, tres difficultates cum responsionibus ejusdem
S. Doctoris exscribimus, quia in iisdem responsionibus con­
tinentur nonnullæ accuratissimæ declarationes. Pro ceteriobjectionibus lectorem remitto ad Quæstiones dispp. De veri­
tate, Qu. I. Ari. I.
Objectio prima. Verum est proprie in intellectu. Atqui ens
est proprie in rebus. Ergo verum et ens non sunt real?, r
idem.
Resp. Distinguo majorem: Verum logicum est proprie in
intellectu, concedo: verum ontologicum, subdistinguo; es:
proprie et exclusive in intellectu, nego ; est in intellectu, s. .
est etiam in rebus, concedo. Et transmissa minori, neu
conseq. — Verum logicum seu cognitionis procul dubio
in intellectu cognoscente; at verum ontologicum ts: si:....
in intellectu et in rebus, quia res ipsa dicitur vera ex s- .
relatione reali ad intellectum divinum a quo dependet, u:
dictum est, quæveritas est realiter idem cum entitate et ab
ista solummodo ratione distincta. Ex quosequiturquod vertus
rei est manifestativa veritatis intellectus, cui conformatur.
— At insuper dici potest ad minorem quod etiam ens es:.:.
rebus et in intellectu, sicut et verum, licet verum principa­
liter in intellectu, ens vero principaliter in rebus. Et hc :
accidit propter hoc quod verum et ens differunt ratione.
Objectio secunda. Id quod se extendit ad ens et non-ens.
non convertitur cum ente. Atqui verum se extendit ad ens .
non-ens. Ergo verum et ens non convertuntur.
Resp. Distinguo minorem; Verum se extendit ad nor,-:
ut est non-ens in se nego; ad non-ens ut est quoddam ens : .tionis, concedo ; et nego conseq. Non-ens non habet aliqu.d
positivum in se, ut contra Hegelium probavimus (L. 57 . et
consequenter non habet in se unde cognoscatur; cognoscitur

tamen in quantum intellectus facit illud intelligibile, illud
nempe in ente et per ens apprehendendo ut negationem
ipsius entis, seu ut ens negatum. Unde verum fundatur in
ente, et eatenus se extendit ad non-ens, quatenus non-ens est
quoddam ens rationis (sup., n. IV) apprehensum scilicet,
modo dicto, a ratione.
Objectio tertia. Quæ se habent secundum prius et posterius,
non convertuntur. Atqui verum prius est quam ens : nam ens
non potest intelligi sine ratione veri. Ergo verum et ens non
realiter convertuntur.
Resp. Nego minorem ; et ejus probationem distinguo : ens
non potest intelligi sine ratione veri logice sumpti, concedo;
sumpti ontologice et formaliter, nego. Et nego conseq. —
« Cum dicitur quod ens non potest apprehendi sine ratione
veri, hoc potest dupliciter intelligi. Uno modo ita, quod non
apprehendatur ens, nisi ratio veri assequatur apprehensio­
nem entis. Et sic locutio habet veritatem [quia in hujusmodi
apprehensione habetur adœquatioperfecta vel imperfecta intellectus cognoscentis cumre cognita, in qua adæqualione veritas
logica consistit, ut in Logica— 40,1 et seqq. —dictum est}.
Alio modo posset sic intelligi, quod ens non posset appre­
hendi, nisi apprehenderetur [ut objectum) ratio veri (formaliter et ontologice inspecti). Et hoc falsum est. Sed verum non
potest apprehendi, nisi apprehendatur ratio entis, quia ens
cadit inrationeveri. Et est simile, sicut si comparemus intelli­
gibile ad ens : non enim potest intelligi ens, quin ens sit
intelligibile.
Sed tamen potest intelligi ens ita, quod non intelligatur
ejus intelligibilitas. Et similiter ens intellectum est verum,
non tamen intelligendo ens, intelligiturjnecessarfo et formaliter) verum. » — Loc. cit., ad. 3.

ARTICULUS QUARTUS

(16)
De falsitate.

I. Falsitatis notio. Falsum dicimus per oppositionem ad
verum : unde falsitas et veritas oppositas definitiones susci­
piunt. Quia igitur veritas generatim sumpta est, adæquatio
rei et intellectus, merito a S. Thoma, Qq. Disp. De veritate,

lu. 1. Ai'ic. X. falsitas delinitur: inæqualilas ici et inZe.iectus.
H. Corollaria. Hinc deducuntur sequentia corollaria z
Primum. Quia eadem est oppositorum ratio, ut fer; mmune adagium, sicut veritas dicitur per ordinem ad intel­
lectum, ita et per ordinem ad intellectum dicitur fais::.-.
Secundum. Insuper, sicut veritas, ita et falsitas tripli iter
sumi potest : Io fundamentaliter, pro ipsa rei enlitat■■. seu
verius pro non-entitate ; 2° formaliter pro ordine inada.
tionis ; 3° effective seu logice pro inadæquatione intellectus
nostri cumre cognita, ut in Logica (40,1) dictum est. Patet
falsitatem primo et secundo sensu ad considerationem Ontologiæ pertinere, ut de veritate diximus. Tertio sensu sumpta,
falsitas ad Logicam pertinet.
Tertium. Absolute repugnat dari falsitatem fundamen:
liter sumptam. Cum enim verum sit oppositum falso,
quidquid habetrationem veri ita habeat etiam rationem entis,
ut verum et ens realiter sint idem ; sequitur necessario quo :
falsitas fundamentaliter sumpta sit non-entitas. Sed mani­
feste repugnat dari non-entitatem. Repugnat igitur absolu* ,
dari falsitatem fundamentaliter sumptam.
III. Quæstio prima. Falsitas igitur fundamentaliter sum; ‘.
non existit neque existere potest. Reliquum ergo est ut
sitas quæ rebus tribuitur, cum dicimus falsum aurum, fal­
sam virtutem, etc., formaliter accipiatur, seu rebus tribuatur
per ordinem ad intellectum seu divinum seu humanum, seu
utrumque. Quæritur primo, utrum falsitas formaliter sit in
rebus respectu divini intellectus. Cui quæstioni respondeo :
IV. Nulla res est formaliter falsa respectu divini intellec­
tus. Probatur. Nulla res potest non esse conformis intellec­
tui artificis, a cujus conceptu pendet ipsa natura rei ipsius et
qui potis est eamdem rem producere perfecte conformem
ideæ præconceptæ. Patet hæc major ex ipsis terminis. Atqui
nulla res est, sive realis, sive possibilis, cujus essentia non
pendeat essentialiter a conceptu ideali intellectus Dei, q...
utpote perfectissimus et sapientissimus, non solum efficer
potest, sed etiam efficit, cum vult, res extra se perfecte con­
formes ideis suis præconceptis. Ergo nulla res potest non
esse conformis intellectui divino ; respectu cujus non potes:
consequenter ulla falsitas formaliter rebus inesse. cum
sitas formaliter accepta in non conformitate rei cum m . . .i .
consistat, ut diximus, n. I.

V. Nota. De falsitate morali in ordine ad divinum intel­
lectum. Postquam S. Thomas, P I. Qu. XVII. Artic. I. supe­
riorem propositionem probavit, hæc notatu dignissima im­
mediate subjungit : « Nisi forte in voluntariis agentibus tan­
tum, in quorum potestate est subducere se ab ordinatione
divini intellectus, in quo malum culpæ consistit, secundum
quod ipsa peccata falsitates et mendacia dicuntur in Scrip­
turis, secundum illud Psalmi IV : Ut quid diligitis vanitatem
et quœritis mendacium ? sicutper oppositum operatio virtuosa
veritas vitæ nominatur, inquantum subditur ordini divini'
intellectus, sicut dicitur Joann. III. 21 : « Qui facit veritatem,
venit ad lucem. » Verum ne error subrepat ex prava interpre­
tatione hujus doctrinæ, nota, aliquid subduci ab ordinatione
divina, dupliciter intelligi posse. Uno modo ut incognitum
cognoscenti ; et hoc modo nihil omnino se ab illa ordinatione
subducere potest, quia nihil omnino potest divinum intellectumlatere. Alio modo quatenus regulatum deficit aregula,
cui conformari tenetur ; et hoc modo agentia libera, cum
libero arbitrio abutuntur, sese subtrahere conantur ordina­
tioni divini intellectus, cui conformari tenentur, et conse­
quenter est in eorum voluntate difformités cum ratione di­
vina. Cf. Cajetan, in. art. cit. S. Thomæ.
VI. Quæstio altera. Si autem nihil falsi in rebus est res­
pectu divini intellectus; est ne saltem aliquid formaliter fal­
sum in eisdem rebus respectu intellectus creati ? Huic quæstioni satisfaciam duobus distinctis paragraphis.
VII. Nulla res est per se falsa respectu intellectus creati.
Probatur. Res, eo modo quo dicitur vera respectu intellectus
creati (15, IX), est per se et essentialiter vera ; ergo nulla res
respectu intellectus creati est per se falsa. Consequentia est
manifesta, quia esse per se verum et esse per se falsum sunt
contradictoria. — Probatur antecedens. Res, eo ipso quod res
est, est in se entitas et per se et essentialiter entitas respectu
intellectus. Atqui ens et verum realiter sunt idem, seu ipsa
rei entitas, prout consideratur respectu intellectus, dicitur
vera. Ergo nulla res, respectu intellectus creati, est perse falsa.
VIII. Per accidens autem aliqua res respectu inteHectus
humani potest esse falsa. Propositio ista indiget magis expli­
catione quam probatione. Cum enim intellectus noster ex
extrinsecis rerum procedat ad arguendas earum internas pro­
prietates naturasque intrinsecas, etquædam unius rei extrín­
seca similia sint extrinsecis alterius rei, ut in vero et falso

auro videre est; exinde sumit occasionem errandi, v-i
I cendi rebus ipsis falsitatem, ut cum dicit esse ,'u>:
aurum, quia quamvis extrínseca veri auri præ s.
naturatamen auri deficit. At nemo non vidit hanc f'isi’îtenon inesse per se rebus, sed secundum quid, vel per a bidens.
ex denominatione scilicet intellectus : in se enim qu* : :
intellectu dicitur falsum aurum, est verum aliquod metad
— Cf. S. Th. P. I. Q. XVII. Art. I;et De veritate, Qu. 1. Artic. X
S. August., Lib. II. Soliloqu., Cap. VI.
IX. Corollaria. Primum. Ex dictis consequitur falsitatem
in intellectu nostro causari ex rerum similitudine. — Not.
amen cum S. Thoma, P. I. Qu. XVII, Artic. I. ad 4. quo.
similitudo, vel repræsenlatio deficiens non inducit rationem
falsitatis, nisi inquantum præstat occasionem falsæ op: nis. Unde non ubicumque est similitudo, dicitur res falsa,
sed ubicumque est talis similitudo, quæ nata est facere op­
tionem falsam, non cuicumque, sed ut in pluribus.
Corollarium secundum. Res comparata ad intellectum se­
cundum id quod est, dicitur vera ; secundum id quod z. n
est, dicitur falsa. Unde verus tragoedus est falsus Hector, .
Augustimus dicit Cap. VI. Lib. II. Soliloqu., quem cita:
Angelicus, loc. prox. cit. Aliis verbis, omne falsum in aliqu -.
veritate fundatur, ut, Qu. cit. De veritate, art. X. ad 5, if?
met Angelicus ait : nam « aliquid existens extra animar.,
pro tanto dicitur falsum, ut ex dictis patet, quia natum
de se facere falsam æstimationem quando movet virtutem
cognoscitivam. Unde oportet quod illud quod falsum dicitur,
aliquod ens sit. Unde cum omne ens inquantum hujusmodi
sit verum, oportet falsitatem in rebus existentem supra
veritatem fundari ». Hinc S. Augustinus, De vera Religione
Cap. XXXIX, merito dicit quod, nemo ab ipsa veritate deji­
citur, quignon excipiatur, ab aliqua effigie veritatis.

ARTICULUS QUINTUS
(17)

De bono.

I. Bonitatis notio. Vulgari notione, bonitas est propriqua ens in se habet unde valeat in nobis excitare appetitum
seu amorem sui. Hinc Aristoteles et post ipsum Schola-’.
Zigliaba.

Summa philosophica. — T. I.

*4

dixerunt, bonum esse quod omnia appetunt, seu, quod' est
appetibile. Huic bonitatis vulgari conceptui libenter insistimus
ut ejus naturam declaremus.
Porro, si quæras cur appetitus feratur in id quod bonum
dicimus, respondent omnes, quia quod amatur amanti conve­
nit : quicumque denique sit modus quo conveniat. Igitur
notio bonitatis in convenientia cum appetitu consistit ; unde
bonum dici potest : Ens appetitui conveniens.
Atqui nihil appetitui convenit, nisi quatenus ad perfectio­
nem confert appetentis : sunt enim æquivalentes hujusmodi
propositiones : id mihi convenit, id me perficit. Ergo ratio
bonitatis ultimo resolvitur in rationem perfectionis, actives
quidem ex parte objecti, passives vero seu perfectibilitatis ex parte subjecti, quod a bono perficitur vel perfici
potest.
II. Nota. De appetibili formaliter, et de appetibili funda­
mentaliter. Diximus bonum esse id quod omnia appetunt,
seu id quod est appetibile; sed Scholastici, ut videre est in
Cajetani Commentariis in P. I. Qu. V. Artic. I. appetibile
distinguebant in formale et fundamentale. Formale quidem,
quatenus appetibile reduplicative consideratur ut dicens
ordinem ad appetitum ; fundamentale, quatenus in appetibili
consideratur exclusive ratio, vi cujus est appetibile et quam
diximus esse perfectionem. Porro si appetibile, consideretur
formaliter, ratio appetibilitatis convenit quidem bono, at non
ut intrinsece ipsum in propria natura constituens, sed ut
quædam proprietas, sicut patet ex praecedenti ratiocinatione,
n. I ; si vero appetibile consideretur fundamentaliter, ratio
appetibilitatis intrinsece constituit naturam boni, cujus est
essentialiter præ se ferre talem perfectionem, qua appeti
possit, ut ex ratione inducta in eodem numero etiam patet.
Hanc doctrinam Cajetani citat et approbat Suarez in suis
Disputationibus metaphys., Disp. X. Sect. II. g.XVHI. et eam
tradit S. Thomas in I. Ethicorum, Leet. I (Ed. P., fol. 1, coi.
3. b), ubi disserens de definitione data ab Aristotele, bonum
est quod omnia appetunt, probat hanc definitionem esse a
posteriori. Quocirca recte concludi potest : bonum formaliter
acceptum est ipsum appetibile fundamentaliter sumptum.
III. Quæstio. Declarata natura boni, quæstio e vestigio
movetur, utrum ratio bonitatis sit idem realiter ac ratio
entitatis, seu utrum eo modo se habeat bonum ad ens, sicut
ad idem ens se habet verum. Sit igitur conclusio :

IV. Bonum non realiter differt ab ente. Declaratur propo­
sitio : hujusmodi enim propositiones probatione proprie
dicta non indigent. Bonum transcendentaliter accept m. iquo sermo in præsenti nobis est, non est quid ne."/
sed quid essentialiter positivum, ut omnes concedor... A' :
quidquid est positivum est idem realiter ac ens : non <,r.
potest esse differentia rationi entis extranea (7, VT. tri­
bonum non realiter differt ab ente. — Hinc illud verissimum
axioma : bonum et ens convertuntur. — Quia tamen rati
bonitatis distinctam exhibet formalitatem a formali’./.:
expressa nomine entis, sequitur quod bonum differat ratione
ab ente. — Patet autem hanc formalitatem, qua ens bonum
dicitur, esse ordinem entis ad appetitum, eo modo quo de
veritate dictùm est. Idem enim proportionate est dicendum
de bonitate entis, quod diximus de ejus veritate. — Cf. S.
Th. P. I. Qu. V. Artic. I. et Qq. Dispp. De veritate. Qu. XXL
Artic. I.
V. Nota. De ente simpliciter et de bono simpliciter. Ex
propositione superiori recte infertur et bonum esse ens et ens
esse bonum; at erraret si quis etiam assereret ens simpli iter
esse bonum simpliciter. Acute et clare, ut in ceteris, ratio­
cinatur S. Thomas, P. I. Qu. V. Artic. I ad 1, cujus verba
transcribo : « Licet, inquit, bonum et ens sint idem secun­
dum rem, quia tamen differunt secundum rationem, non
eodem modo dicitur aliquid ens simpliciter et bonum sim­
pliciter. Nam cum ens dicat aliquid proprie esse in actu ".
III), actus autem proprie ordinem habeat ad potentiam
(8, IV) ¡ secundum hoc simpliciter aliquid dicitur ens. secun­
dum quod primo discernitur ab eo quod est in potentia
tantum. Hoc autem est esse substantiale rei uniuscujusque.
Unde per suum esse substantiale dicitur unumquodque ens
simpliciter; per actus autem superadditos dicitur aliquid
esse secundum quid, sicut esse album significat esse secun­
dum quid. Non enim esse album aufert esse in potentia sim­
pliciter, cum adveniat rei jam præexistenti in actu. Sed
bonum dicit rationem perfecti, quod est appetibile, et per
consequens dicit rationem ultimi. Unde id quod est ultim .
perfectum, dicitur bonum simpliciter; quod autem non
habet ultimam perfectionem quam debet habere, quamvis
habeat aliquam perfectionem inquantum est actu, non tamen
dicitur perfectum simpliciter nec bonum simpliciter, =■
secundum quid. Sic ergo secundum primum esse, quod er.

substantiale, dicitur aliquid ens simpliciter, et bonum secun­
dum quid, id est, inquantum est ens; secundum vero ulti­
mum actum dicitur aliquid ens secundum quid, et bonum
simpliciter. »
VI. Bonum proprie dicitur de solis rebus existentibus.
Probatur. Inter intellectum et voluntatem hæc est differentia,
quod quamvis utraque facultas ad proprium objectum ordi­
netur, aliter tamen et aliter est utriusque perfectio. Nam
cognitio intellectus perficitur ex eo quod cognitum est ideali­
ter in cognoscente ; sed voluntas amore fertur in rem ama­
tam. Unde recte S. Augustinus amorem vocat pondus, quo
amans trahitur a re amata, et quo fertur quocumque fertur.
Qua de causa terminus cognitionis, qui est verum, immanet
intellectui; contra terminus amoris voluntatis, qui est bonum,
est in re amata. Atqui evidens per se est voluntatem trahi
realiter non posse a bono amato, nisi bonum istud vere
existât. Consequenter nonnisi res existens proprie habet
rationem appetibilitatis, seu bonitatis. — P. I. Qu. XVI.
Artic. I.
VII. Nota. Quo pacto ratio boni extenditur ad non exis­
tentia. Consulto dixi bonum proprie, nonnisi de rebus
existentibus dici : etenim negandum non est aliqua ratione
dici etiam de rebus non existentibus, non quasi possit affir­
mari de non-existente quod sit bonum, sed quia licet nonexistens in se sit quid ideale, concipitur tamen ut producen­
dum in esse existentiæ et realiterconsequendum a voluntate.
Quo in casu, pernon-existentia intelligimusnon ea simpliciter
quæ penitus non sunt nec erunt, sed ea quæ licet sint in
potentia, tamen concipiuntur ut aliquando futura in actu ;
quia bonum, utpote terminus appetitus, habet essentialiter
rationem finis respectu ejusdem appetitus, et ad ipsum
movetur appetitus sicut potentia ad actum. — P. I. Qu. V.
Artic. II. ad 2.
VIII. Species boni. Bonum de ente dicitur per ordinem ad
appetitum, qui per bonum perficitur. Cum autem voluntas
non appetat nisi præcedente cognitione objecti appetendi :
sequitur quod id quod præcognoscitur ut bonum, aut est
tale quod ejus consecutionem appetens revera perficiatur,
eL dicitur verum seu reale bonum ; aut appareT guidem
tale, sed revera non esi, et appetens ex ejus consecutione
detrimentum patitur, et dicitur falsum seu apparens bonum,
Præter hanc divisionem, alia est boni divisio vulgatissima

et formalis : in bonum
quod appetitur nt medir m ■ :
finem aliquem consequendum ; in bonum Aonesfttuu quod
■est consentaneum voluntati per rationem ordinatæet propter
ee appetitur ; in bonum delectabile, quo-:
■.
truitionem quietans appetitum (C. 17/IV ad 2j.

ARTICULUS SEXTUS
(18)
De malo.
I. Mali notio. Malum omnes dicunt per oppositionem - i
bonum. Quia igitur bonum diximus illud quod omni?, appe­
tunt, quod est appetenti conveniens, quod perfectionis natu­
ram insolvit; sequitur nomine mali intelligi illud quod por
se non est appetibile, quod appetenti non convenit.
:
rationem perfectionis negat. — Qu. De malo, inter Zh-pp.,
Artic. 1.
II. De duplici mali acceptione. Atqui hæc perfectioni»
carentia, quam malum dicit, quibus subjectis tribuatur,
quo sensu sit in scientiis accipienda, sedulo est declaran­
dum. Procul dubio malum est homini brachiis vel oculicarere, sed non est malum lapidi. Quare ? Nempe quia homo
natura sua exigit habere oculos et brachia, ut partes inte­
grantes ejus naturam ; at lapis natura sua illas perfecti
non requirit. Igitur malum stricte sumptum non est sim; iex
negatio boni, sed privatio boni in subjecto capaci, seu ordi­
nato atí^ habendam perfectionem qua per malum priva: ir
(L. 8, VIII). — Hinc malum dupliciter sumi potest. Uno modo
secundum seipsum, prouti nempe dicit negationem boni; alio
modo in ratione subjecti, ut scilicet malum dicamus ipsnm
subjectum carens perfectione debita. Ita, cum dicimus
album, possumus significare vel ipsam albedinem secnndum
se, vel subjectum affectum albedine. — P. I, Qu. XLVIII.
Artic. Ill; Contra Gentes, Lib. III. Cap. VII. n. I;Den:. ,
Qu. I. Artic. I.
III. Malum physicum et malum morale. Malum sub utra­
que denominatione acceptum dividitur in physicum et mo­
rale. — Malum physicum est privatio mutitatis debitae, ut
homini carere oculo vel vita privari, malum physicum -st.
— Malum morale est privatio jjrdinis ad præscript o r pias
morum, ut occidere innocentem, furari, et alia hujusmodi,

quæ directe important privationem ordinis ad bonum divi­
num, ut ait S. Thomas, P. I. Qu. XIX. Artic. I
IV. Quæstio prima. Celebres sunt quæstiones, quæ inter
philosophos agitatæ sunt circa naturam mali,ejusque causas.
Huc enim spectat famosus error Manichæorum, qui circa
naturam mali, duce Manete ,sectæ auctore, monstra et pene
incredibilia docuerunt. Ut enim refert S. Epiphanius,(Hæresi
XLVI vel LXVI) Manichæi duo statuebant principia, quæ et
principio carerent, nec unquam desinerent, invicemque
contraria forent, quorum unum lucem ac bonum appellabant,
alterum tenebras ac malum. Et S. Augustinus, qui antea a
Manichæis seductus et de eorum doctrinis edoctus, postea
vero acerrimus extitit Manichæorum impugnator, ut omnes
norunt, ita eos alloquitur in lib. De moribus Ecclesiæ Catho­
licae, Cap. X; Duos Deos, unum bonum, alterum malum esse
perhibetis. Et in Opere imperfecto contra Julianum, Lib. III.
ad CLXXXIX, addit : « Sed illi (Manichæi) sic dicunt malam
carnis naturam, ut eam malum esse dicant, non malum ha­
bere , quia ipsum vitium non substantiæ accidens, sed sub­
stantiam putant esse. » At Manichæi nil novi docebant, sed
errorem novo apparatu renovabant, quem ante eos docue­
rant Marcionitæ et Gnostici, duorum priorum Ecclesiæ sæculorum hæretici, quibus etiam præiverant nonnulli ex
vetustioribus philosophis, de quibus meminit Plutarchus in
Libro de Iside et Osiride. Horum omnium, ut par erat, patro­
cinium suscepit præterito sæculo Petrus Bayle in suo Dictionario, et novissimemali laudes decantavit Proudhon. Contra
quos dico :
V. Intrinsece repugnat existere summum malum ut ma­
lum est. Probatur, Intrinsece repugnat existere malum se­
cundum seipsum, seu ut malum est; ergo intrinsece repu­
gnat existere summum malum, ut malum est. Probatur
antecedens. Malum, ut supra diximus, dicitur per oppositio­
nem ad bonum. Atqui bonum, ut bonum est, est essentialiter
ens cum quo realiter convertitur (17, IV). Ergo malum, ut
malum est, est essentialiter non-ens. Repugnat autem nonens realiter existere, ut ex ipsis terminis patet. Igitur intrin­
sece repugnat malum secundum seipsum, seu ut malum est,
existere. — Hinc sequitur malum non existere nisi in
subjecto bono, cujus totalitas boni per malum non destrui­
tur: secus non haberetur nec bonum nec malum, sed nihi­
lum absolute.

Consequentia vero prioris syllogismi est manifesta : nam si
repugnat existere malum, ut malum est, a fortiori repu.- :
existere posse summum malum, ut summum malum est E ■
nim malum, ut malum, estnon-ens ; igitur summum Es...
esset summum non-ens. Sed, ut probavimus, intrinsece re; gnat existere realiter non-ens.Ergoa fortiori repugnat intr..sece posse realiter existere summum non-ens. — Alias ;...rationes urget S. Augustinus in suo libro contra Epistrn
Fundamenti et in aliis prope innumeris Scriptis contra Matri chæos, præsertim vero in triginta libris contraFaustum Man chæum ; necnon S.Thomas, Contra Gentiles, Lib. III. Cap. X ■.
et Summa Theolog., P. I, Qu. XLIX. Artic. II. et alibi passim
At omnes rationes, quæ hac in re adduci possunt, nituntur
principio supra posito, quod quidem rem omnino coni
contra Manichæos.
VI. Nota. Effugium Manichæorum. At posset aliquis effu­
gium pro Manichæis petere, affirmando, contra manifest ?
auctoritates Augustini aliorumque fide dignorum SS. Pa­
trum, hæreticos illos nequaquam tribuisse malo secundum
se sumpto existentiam, sed asseruisse esse nescio quod sub­
jectum malum, hoc sensu, quod mala influeret necessario et
constanter, et malis delectaretur. Hanc hæreseos Manichæ' rum interpretationem benigniorem post Beausobre in su
Historia Manichæorum, prosecutus est Antonius Genuensis.
sua Metaphysica, P. I, Defin. 80, Schol. — Atqui hac etiam
interpretatione data absurda est sententia Manichæorum. E:
revera aut hoc subjectum summum malum ponitur proc .
tum a suinmo Bono, nempe Deo, aut improductum. Neutrum
autem sine absurditate dici potest. — Non primum, quia
natura a Deo summo bono producta et bona in se est, et ad
bonum ordinata ; ordinatio autem ad bonum cum naturali
atque necessaria aversione a bono stare sine contradictione
non potest. Non secundum, quia absurdum est aliquid rea­
liter existere quod a Deo productum non fuerit. — Præterea, malum, utpote privatio boni, est carentia boni debiti
subjecto, ut supra diximus; et consequenter ipsum non er.
natura quædam, sed naturæ corruptio et contra naturam, ut
recte notat Sanctus Augustinus, Cap. XXXV. contra E;ir
lam Fundamenti. Impossibile autem est quod subjecti cum r
que appetitio feratur per se et vi naturæ in boni carentiam.
in naturæ corruptionem, in non-entitatem denique ; q .
cujusque appetitionis terminus est appetibile, quod est ips.

bonum, ut supra probavimus (17, I et II), sive verum, sive
saltem apparens (í¿.. VII). Quocumque igitur sensu accipia­
tur, omnis Manichaei fabula falsa est, ut verbis utar S. Augus­
tini, loc. cit.
VII. Quæstio altera. At quæ hucusque contra Manichæos
tum antiquos tum recentiores probata sunt, viam sternunt
alteri subdifficili quæstioni circa causam mali. Mala enim
esse in rebus nemo negat; malum autem est privatio quæ­
dam, cujus necesse est esse aliquam causam; undenam
igitur malum Î— Quæ quidem quæstio solvi potest in ge­
nere et in specie: in genere determinando quænam possit
esse causa mali; in specie quærendo utrum Deus vel anima
humana sint causæ mali physici vel moralis. Quia vero
neque de humana libertate, neque de Deo explicitum trac­
tatum habuimus, sequitur quod impræsentiarum nonnisi
generice de causa mali agere methodus scientifica permittat.
Unde sit conclusio :
VIII, Malum non potest esse nisi a bono, non tamen per
se, sed per accidens. Nota quod esse per se ex aliqua causa
est produci ab ipsa causæ virtute ut ordinata ad determi­
natum effectum producendum, ut combustio est per se ab
igne ; — esse per accidens ex aliqua causa est effectum ali­
quem produci, in quem causa ipsa formaliter sumpta non
influit, sed ipsi tamen materialiter accept® conjungitur. Ita
cum dicitur, cantor sanat, sanatio tribuitur formaliter medico
ut causæ per se ; at quia medicus iste supponitur cantor,
cantori materialiter et per accidens tribuitur ipsa sanatio.
Pariter si quis sepulcrum effodiens thesaurum forte reperiat,
effossio sepulcri dicitur effectus per se, qui tamen quia
præter intentionem fossoris conjungitur inventio thesauri
hæc dicitur respectu fossoris effectus per accidens. Patet
igitur effectum per accidens esse posse tum ex parte causæ
quæ materialiter conjungitur causæ per se, tum ex parte
effectus, qui materialiter conjungitur effectui per se. His
prænotatis, probatur thesis.
E' imprimis, quod bonum sit causa mali probatione non
indiget : quia cum malum secundum se non existât, ut
supra probatum est, et quod non existit nihil agere et pro­
ducere possit, in comperto est quod, ex bono oritur malum,
nec fuit omnino unde oririposset, nisi exbono, ut Capite XX VIII.
Libri II. De nuptiis et concupiscentia, n, 48, recte scribit
S. Augustinus. — Probatur autem quod bonum non possit

e»se causa mali per se. Produci maluni per se est ipsum
produci vi virtutis causæ ordinatæ ad malum illud, s. m' ¿ i
fiuem per se intentum, ut sequitur evidenter ex præa;:-.mine ad hanc thesim. Atqui vi virtutissuæ bonum est ■ - ■ ■
tialiter ordinatum ad bonum : quia virtus, utpote entité.
bona est et ad sui perfectionem seu ad bonnm ordinal^
(Art, prœc. n. 1.) ; et insuper finis per se intentus, quia habet
rationem appetibilis, habet ètiam rationeimbuni per ae mtenti, ut hie supra, n. VI. probatum est. Ergo malum
potest per se esse, seu produci a bono.
Hinc infertur veritas alterius partis thesis, scilicet quod
bonum sit causa mali per accidens. Namque probavim malum esse a bono ; probavimus insuper malum non ess-.per se a bono. Remanet igitur quod sit a bono per accide-j.
quatenus nempe causa fertur in aliquod bonum intentum,
cui conjungitur malum ; sicut leo occidens cervum inter
cibum, cui conjungitur malum, hoc est occisio cerri. —
P. Í. Qu. XIX. Artic. IX; XL1X. Artic. I ; III. Contra Gentes.
Cap. X.
IX. Nota. Qua ratione in rebus naturalibus bonum sit
causa per accidens mali. Quo pacto bonum in rebus natur
libus sit causa mali per accidens, fuse explicat S. Thom
eodem Capite X. Libri III. Contra Gentiles : cujus doctrino;
summa hæc est. In actione omni est agens et effectus p
actionem agentis productus. Ergo ex duplici hoc capit- de­
fectus, qui malum est, potest provenire : et exparte
-.
quatenus ejus virtus activa sit deficiens, et consequenter
actio defectiva et effectus deliciens; et ex parte effect;-,
quatenus nempe subjectum in quod agitur resistit actioni
agentis, vel non suscipit novam formam nisi amittendo pro­
priam; ut cum lignum ab igne corrumpitur, lignum des­
truitur, quod procul dubio ligno malum est. Atqui accidit
agenti, ut agens est, quod virtutis defectum patiatur ; non
enim agit secundum quod deficit ei virtus (hoc enim in casu
nihil ageret), sed secundum quod habet aliquid de virtute
Unde ex parte agentis, per accidens malum causatur a b : : .
seu, ut communiter dicitur, malum non habet causar;
cientem sed deficientem. In ¡uern autem redit si defectus am ­
nis et effectus proveniat ex defectu instrumenti vel cuj ;- alterius, quod requiritur ad actionem agentis; sicut cum. ■
tus motiva producit claudicationem propter tibiæ curvita­
tem : utroque enim agens agit, et virtute et instrumento. —

Ex parte vero effectus malum ex bono causatur per accidens,
tum ex parte materiae, si hæc sit indisposita ad recipiendam
impressionem agentis, ut accidit in foetibus monstruosis ;
tum ex parte formæ, quæ subjecto, in quod agens agit, inesse
nequit, quin forma in subjecto ipso præexistens pereat, ut
supra de ligno dictum est. Hæc autem corruptio formæ præcedentis, quæ est malum, est effectus per accidens, quia non
intenditur ab agente, cujus effectus per se est producere
formam.
A difficultatibus solvendis, quæ contra veritates definitas
in hoc articulo moventur ab adversariis, consulto abstineo ;
quia commodius solventur cum de humana libertate deque
divina providentia sermo erit.

AI1T1CULUS SEPTIMUS
(19)
De pulchro.
I. Pulchri notio ex effectu. Factum vulgatissimum est
quod, sicut verum dicit id in cujus cognitione quiescit in­
tellectus, et bonum dicit id in cujus consecutione quietatui
appetitus; ita pulchrum communiter dicitur illud in cujus
cognitione vel aspectu suscitatur in animo complacentia quæ­
dam. Quocirca, si generatim velimus definire pulchrum ex
effectibus, non incongrue possumus dicere quod sit : Id cujus
ivsa apprehensio placet. — P. 1. Qu. V. Artic. IV. ad 1 ; I-II,
Qu. XXVII. Artic. I. ad 3; S. August. De vera Religione,
Cap. XXXII. n°59.
Et consulto dixi, id cujus ipsa apprehensio placet, ut de­
terminarem per pulchrum non importari ordinem solummodo
ad appetitum universalissime sumptum, in quo est com­
placentia, seu delectatio, sed etiam maxime et formaliter ad
cognitionem, ad quam complacentia sequitur. Unde S. Tho­
mas I-II. Qu. XXVII. Art. I. ad 3, rectissime animadvertit
quod bonum est id in cujus consecutione quiescit appetitus;
sed ad rationem pulchri pertinet, quod in ejus aspectu seu co­
gnitione quieletur appetitus. Cujus veritatis exemplum habes
in sensibus, quorum illi respiciunt pulchrum, qui maxime
cognoscitivi sunt, scilicet visus et auditus, rationi deser­
vientes : dicimus enim pulchra visibilia et pulchros sonos ; in

sensibilibus autem aliorum sensuum non utimur nomine pul
chritudinis; non enim dicimus pulchros odores, aut sapons.
— I-II, loc. cit.
n. Tria requisita ad pulchritudinem. Ab effectu autem. se n
a subjectivo quod est delectatio, ad objectivum seu caulem
quam pulchrum dicimus, venientes, animadvertimus tna in
objecto pulchro prærequiri, ut ejus cognitio sui compiatec-.iam in animo generet. Ac Io quidem, prærequiritur tn t-:jritas seu perfectio objecti : quæ enim manca atque diminuta
sunt, turpia vel deformia dicuntur;— 2° debita proportio.
seu consonantia partium seu ordo : quæ enim inordinata sunt,
animum non delectant sed offendunt;— 3° claritas, qua ob­
jectum sui integram cognitionem animo ingeneret. Unde in
objectis materialibus quæ integra sunt, ordinata, et nitida
colorum suavitate respersa, pulchra omnes dicunt. — P. I.
Qu. XXXIX. Art. VIII ; S. August., De Civit. Dei, Lit. XXII
cap. XIX. n. 2.
III. Descriptio philosophica pulchri. Ex his possumus phi­
losophice definire, seu melius describere pulchrum objective
sumptum, ajantes quod, generatim loquendo, pulchrum es:
splendor ordinis. In ordine siquidem habetur multitudo, se_
varietas non quæcumque sed integra et perfecta, qualis nem;
superiori numero explicata est; in ordine insuper habetur
proportio seu harmonia, quia ordo est unitas ipsius multitu­
dinis. Additur splendor, ut ordo ipse facultati cognoscitiva
affulgeat, et ex ejus cognitione habeatur delectatio, ut dictui:
est. Pone hunc ordinem, numquid pulchritudo desideratur
Deme ordinem, et pulchritudinis ratio perit.— Cf.S. August
De vera fíelig., Gap. XLI, n. 77.
IV. Pulchrum sensibile et pulchrum spirituale. Hinc pul­
chrum primo dividitur in sensibile et spirituale.— Pulchrum
sensibile est splendor ordinis inrebus materialibus, seu reali ;
partium integrantium ordo cum debili coloris aut soni suat i
claritate vel harmonia. — Pulchrum spirituale est splendor
ordinis in rebus spiritualibus, seu virtualium partium ordo
cum debita spirituali claritate.
V. Pulchrum morale. Pulchrum spirituale in intellectus ■
et morale dividitur. Primum supra descripsimus ; pulchrum
vero morale est splendor honestatis. Nam, ut profunde ratio­
cinatur S. Thomas, II-II, Qu. GXLV, Artic. II, « pulchritude
rpirilualis (moralis) in hoc consistit, quod conversatio homi­
nis sive actio ejus, sit bene proportionate secundum sp:ri­

tualem rationis claritatem. Hoc autem pertinet ad rationem
honesti, quod diximus idem esse virtuti, quæ secundum
rationem moderatur omnes res humanas. Et ideo honestum
est idem spirituali decori. > — Cf. S. August., loe. prox. cil.
VI. Pulchrum humanum. Infertur ex dictis pulchrum spi­
rituale potius esse pulchro materiali seu sensibili, sicut res
spirituales rebus materialibus nobiliores sunt. At objectum
quodeumque spirituale, nude ut in se est, nunquam ordi­
narie a mente nostra in præsenti rerum conditione percipi­
tur, sed semper ut consociatum elemento sensibili a phanta­
sia exhibito (L. 51, 11), quamvis ab elemento illo sit
distinctum, prout conscientia quotidie cuique testatur. Idem
absolute de pulchro relate ad nos est pronuntiandum. Pul­
chrum spirituale a materiali distinctum esse menlique nos­
træ aptissimum ac proprium et scimus et fatemur; at non
illud nudum et ut in se est attingitur, sed consociatum ele­
mento phantastico et in elemento phantastico. Hoc pulchrum
ex duobus illis elementis constans, distinctis sed unitis, voco
pulchrum humanum, et, nisi fallor, satis congrue. Pulchrum
enim exclusive sensibile nonnisi sensuum est, non hominis
ut homo est ; pulchrum spirituale nude et in se, quamvis
objectum aptius intellectui nostro, attingere in præsenti vita
non valemus. Pulchrum igitur spirituale-sensibile, ut ita
dicam, erit pulchrum humanum, quamdiu, in præsenti rerum
conditione, anima in corpore vivit, ut sic totus homo, com­
positus ex spiritu et corpore, pulchro spirituali in sensibili
delectetur.
VII. CoroHaria. Primum. Ens igitur perfectissimum est
maxime pulcherrimum, quia ipsum, ut cum Dionysio loqui­
tur S. Thomas, Il-II. Qu. et Artic, cit., est, universorum
consonantiœ et claritatis causa.
Secundum. Impossibile est dari pulchrum objective sump­
lum extra veritatem ac bonitatem et contra honestatem : nani
ordinatio esse cogit, inordinatio vero non esse, ut Augustinus
dicit, De moribus Manichœorum, Cap .VI. Esse autem nullum
datur quod verum et bonum non sit, ut ex dictis in præcedentibus articulis abunde patet : quod autem est contra
honestatem, deficit ab esse morali, et ideo est imperfectio et
inordinatio repugnans rationi pulchritudinis.
VIII. Deforme. Cum deiorme pulchro opponatur, de ipso
per oppositionem ad pulchrum ratiocinari necease est. Quo­
circa a longiori oratione de ipso facienda abstinemus.

CAPUT TERTIUM
DE DIVERSA ENTIUM PERFECTIONE

Prologus. In superiori Capite consideravimus proprieta'.--,
quæ enti conveniunt tum ratione sui ipsius, tum relative ad
facultates «ive cognoscitivas sive appetitivas, quarum pr prietates illæ sunt objecta et termini. Sed, ut alibi notavimus
7, VI, fin.), objecta ad invicem differunt, non quidem per
differentiam enti additam eique extraneam, sed bene per
majorem vel minorem entitatis explicationem, quæ quidem
major minorque entitatis explicatio constituit distinctas entium perfectiones. Igitur post tractatum de communibus er.tium proprietatibus, naturalis methodus synthetica postula:
ut dicamus de proprietatibus seu perfectionibus peculiaribus
entium. Atqui hujusmodi perfectiones bifariam partiuntur.
Aliæ enim tales sunt quæ entia dividunt et coordinan', su:
determinatis generibus atque speciebus ; aliæ vero a deter­
minatione generica vel specifica abstrahunt, dividuntqne
quodammodo transcendentaliter entia ita ut non conveniar.:
neque in specie neque in genere aliquo. Non agimus in ho:
Capite de perfectionibus primo modo sumptis, sed secundo
sensu acceptis, quia secundus iste Liber non genera aut spe­
cies, sed transcendentia considerat, ut ex ipsius titulo -;s:
manifestum. Age vero. In ente stricte sumpto duo distinxi­
mus, essentiam et existentiam (7, II et III). Igitur possum .s
considerare perfectionem entis vel quoad essentiam vel
ordine ad existentiam. In antecessum edisserendum existi::,
de natura relationis quæ in ente est quoad existentiam, seu
de ente necessario et contingente, quia existentia et essentia
ens proprie dictum componunt, suntque primæ ideæ quæ
debente habentur a nobis, ac proinde planior et magis natu­
ralis exurgit tractatio. Quoad entitatem in se acceptam, ea
imprimis considerari debet quoad principia quibus cons: . tuitur, seu dicendum est: Io de ente simplici vel composito:
deinde quoad ejus perfectionem in ordine comprehensivo,
seu 2° de ente infinito vel finito; denique, quoad modum :.
ens tum existentiam tum alias perfectiones habet, seu 3 ente immutabili vel mutabili. — His omnibus præmittim s
articulum de perfectione generatim sumpta.

ARTICULUS PRIMUS
(20)

De perfectione generalim sumpta.
I. Perfecti notio. Perfectum, si vim nominis attendas,
idem sonare videtur ac totaliter factum. At communi jam
philosophorum consensu illud vocabulum assumitur ad si­
gnificandum, idcui nihil deest secundum modum suœnaturœ.
— Partes vero sive reales, sive virtuales (14, III), ex quibus
res perfecta, exurgit, vel exurgere intelligitur, dicuntur per­
fectiones partiales; et forma totius resultantis ex unione illa­
rum partium, dicitur perfectio totalis. — P. I. Qu. IV. Ar­
tic. I, ad 1, et Qu. LXXIII, Artic. I.
II. Perfectio prima, seu ex esse; perfectio secunda, seu
ex fine perfectio accidentalis. Entia vero trifariam conside­
rari debent : Io quoad essentiam, quatenus scilicet in ali­
qua determinata natura sunt 2° quoad finem, ad quem na­
turaliter inclinationem habent, et quem actionibus assequi
conantur 3° quoad accidentia quæ illis superaddi intelliguntur ad perfecte agendum necessaria. — Prima perfectio
completiva essentiæ (ut anima rationalis in homine) dicitur
essentialis, seu prima seu ex esse, quia quod primo in re
concipitur est ejus essentia (10, II). — Perfectio, quæ adve­
nit rei ex consecutione finis, ad quem tendit tanquam ad
complementum suæ naturalis inclinationis, dicitur perfectio
secunda seu ex fine. — Media autem inter utramque dicitur
accidentalis, et ex fine ipso mensuratur, quia est perfectiva
operationis, quæ suam perfectionem a fine, cui proportionari
debet, consequitur. — S. Thomas, P. I. Qu. VI. Artic. III.
expresse triplex istud perfectionis genus recenset; at Qu.
LXXIII. Artic. I. de prima ac secunda perfectioneimentionem
solummodo facit, quia actionem considerat, non utmediifm
sicut Qu. VI. sed ut finem quemdam in ordine ad substan­
tiam agentem.
III. Perfectum relativum et perfectum absolutum. Insu­
per perfectum aliud est relativum aliud absolutum. — Per­
fectum relativum illud dicimus, quod habet eas omnes par­
tiales perfectiones quæ suæ naturæ conveniunt, secundum
nempe propriam speciem, vel secundum proportionem ad
finem ad quem destinatur : hinc homo est relative perfectus

seu in specie humana, si corpus organicum intesrum et anisam rationalem habeat. —Perfectum vero absolutum ilk i
cuncupatur, cui omnes possibiles perfectiones, et sine
limitatione, conveniunt.
Quæ carent perfectionibus sibi convenientibus secund
•naturam dicuntur imperfecta privative, et hujusmodi imperf tio est malum in subjecto in quo est (18, H) : quæ vero
carent perfectione absoluta, dicuntur imperfecta negative. et
hujus perfectionis carentia non est malum proprie dictum
{ibid.}, quamvis Leibnitzius illam improprie vocet malum
metaphysicum.
iV. Perfectiones simpliciter simplices, et perfectiones setuNDUM quid. Ex perfectionibus parbialibus (sup., n. I) aliæ
ücuntm simpliciter simplices, aliæ vero secundum quid. Prirvsunt quæ nonnisi perfectionem exhibent in proprio concept::
et ideo tales sunt ut ipsæ omnino potiores sint quam .■<•? i i: ?.r.
ut S. Anselmus, quem schola secuta est, docet in .Vcno/ogio, Cap. XV; proindeque si illis subtrahas lim ■
7. quam forte in aliquo subjecto habent, inünitæ formaliter
esse possunt ; hujusmodi sunt vita, intelligentia, etc. —
Perfectiones secundum quid sunt illæ quæ, licet entilalem im­
portant et ex hac parte perfectiones sint, tamen nonnullam in
se et formaliter seu essentialiter admixtam referunt imper­
fectionem, ac propterea respectu alicujus melius est non ha­
bere hujusmodi perfectionem, quam habere; siept melius est
homini esse non aurum, quam aurum, ut exemplo utar adducto
ab ipso S. Anselmo, Op. et loc. cit. Hujusmodi sunt vita vege­
tativa, vita sensitiva, etc. lexpartesiquidemvitæhabeturierfectio; sed ut est vita vegetativa vel sensitiva, imperfectiore::,
vitam refert. Ita de ratiocinatione est dicendum, quæ licet sit
perfectio qua parte est cognitio, tamen imperfectionem desi­
gnat qua parte potentialitatem et motum mentalem includit.
V. Perfectio formaliter, vel virtualiter, vel eminent," ;
sumpta. Hæc divisio perfectionis frequenti usui est in scholis
— Perfectio dicitur esse in aliquo subjecto formaliter, quando
est in eo secundum suam specificam rationem, sicut ca­
esi formaliter in igne, animalitas in animante, ratio in h
mine. — Virtualiter est perfectio in subjecto, quando sub­
jectum aut potest producere perfectionem illam (quo sensu
dicitur planta in ejus semine virtualiter contenta, aut se
solo præstare potest quidquid præstare potest perfe.-tio illa
quæ virtualiter ipsi subjecto inesse dicitur, si separata

inveniatur: ut cum dicimus quod anima humana in homine
est virlualiler sensitiva et vegetativa, quia se sola præstat
quidquid præstat anima formaliter sensitiva in brutis, et
anima formaliler vegetativa in plantis. —Denique eminenter
perfectio dicitur esse in subjecto, quando perfectiori modo,
quam sit in seipsa formaliser considerata, a subjecto ipso
possidetur: sive possideatureminenler-formaliler, utaccidit
quando subjectum perfectionem illam formaliter sumptam
habet :quo sensu sensitivum est formaliter in homine: sive
possideatur eminenter-virtualiter, ut accidit quando subjec­
tum habet perfectiones, non formaliter consideratas, sed
modo superiori: quo pacto creaturarum perfectiones, quæa
Deo sunt, in ipso Deo continentur non ibrmaliter sed emi­
nenter, quia ut sunt in Deo, in infinitum distant a perfectio­
nibus creaturarum.
ARTICULUS SECUNDUS
(21)

De ente necessario et contingente.
I. Entis necessarii et entis contingentis notio. Declaravi­
mus in Logica (21. II, seqq.) propositiones in materia ne­
cessaria illas dici, in quibus prædicatum a natura subjecti
emergit, ideoque necessario subjecto convenit, neque potest
non convenire quin pereat ipsa subjecti notio; propositiones
vero in materia contingente eas diximus, in quibus prædi­
catum ita subjecto inest, ut, salva subjecti essentia, possit
non inesse. Igitur si subjectum sil ens, et prædicatum exis­
tons, hæc propositio, Ens existit, si sit in materia necessaria,
exhibet ens cui sine repugnantia non potest non convenire
existentia : et illud dicimus ens necessarium. Ex opposito ens
contingens erit illud ens cui ita competit existentia, ut sine
ulla repugnantia possit ipsi non convenire.
II. Ens contingens, ut realiter existât, necessario postu­
lat ut ab alio ad existentiam producatur. Nam quidquid cui­
que subjecto convenit, aut vi etnecessitate principii intrinseci,
seu essentiæ, convenit, aut a principio extrínseco in subjecte
ipso producitur. Non datur medium, ut quisque per se videt.
Atqui realis existentia non convenit subjecto contingenti vi
principii intrinseci, seu necessitate suæ essentiæ, ut ox def-

nitione contingentis supra tradita est manifestum. Ereo ens
contingens ut realiter existât, necessario postulat u: 12
ad existentiam producatur.
x. III. Nota. Amplior declaratio et confirmatio præ::d;nt:s
argumenti. Cum enti contingenti existentia ita
n-effiit.
ut sine ulla repugnantia possit æque ipsi non :.nver.:re.
manifeste sequitur subjectum coutmgcns vi suae ess .-.L
indifferenter se habere ad existendum vel non existen i
Sed repugnat quod subjectum ¡ndiOeienter se habens ad
opposita prædicata suscipienda, in sua essentia contineat
rationem cur alterutrum ex illis præ.dicalis habeat. Erg;
ens contingens in se non continet rationem, cur de fact :
gaudeat existentia reali. Ergo aut dicendum est quod si:.-?
ratione prædicatum illud conveniat subjecto, aut conclu­
dendum convenire vi et influxu principii extrinseci eidem
subjecto. Quæ ratio maxime urget, quando, sicut in cas 1
nostro, agitur de existentia. Audiatur S. Thomas, P. I.
Qu. III. Artic. IV : < Quidquid est in aliquo, quod est præter essentiam ejus, oportet esse causatum vel a principiis
essentiæ, sicut accidentia propria consequentia speciem, ut
risibile consequitur hominem, et causatur ex principiis
essentialibus speciei; vel ab aliquo exteriori, sicut calor in
aqua causatur ab igne. Si igitur ipsum esse rei sit aliud ab
ejus essentia, nccesse est, quod esse illius rei vel sit causa­
tum ab aliquo exteriori, vel a principiis essentialibus ejus­
dem rei. Impossibile est autem, quod esse sit causatutantum ex principiis essentialibus rei, quia nulla res sufficit,
quod sil sibi causa essendi, si habeat esse causatum. Oport- :
ergo, quod illud, cujus esse est aliud ab essentia sua, hab a
esse causatum ab alio. »
IV. Ens contingens non potest realiter existere nisi, sire
immediate sive mediate, producatur ad existentiam ab ente
necessario. Dico sive immediate sive mediale : ens enim con.
tingens produci posse immediate ab alio ente contingent _•
realiter praeexistente, est veritas facti, quam nemo negat.
Unde sensus thesis est quod ens contingens, ut existât, s_i ■
audit necessario existentiam entis necessarii, in quo ultii:
debet esse ratio realis existentiæ contingentis. — Proh
thesis, quæ ut corollarium praecedentis haberi debet. S
enim unum contingens sumatur, sive plura, sive etiam
nila fingas, quia omnia, ex hypothesi, rationem contine
tiæ essentialiter præ se ferunt, ab omnibus sive s , ...m_ _
ZiGLiiBA. Suuima philosophica. T. I.

i?

sive collectim sumptis excluditur ratio existendi a se ipsis,
et includitur necessitas habendi existentiam ab alio, ut ex
præcedenti conclusione est manifestum. Sed hoc aliud non
potest sine manifesta absurditate esse ens et ipsum contin­
gens. Debet igitur esse ens necessarium ; a quo entia contin­
gentia debent sive mediate sive immediate produci ut rea­
liter existant. — Consequenter, verificata hypothesi de reali
existentia vel unius entis contingentis, legitime et demons­
trative infertur realis existentia entis necessarii.
V. Corollaria. Primum. Ens igitur necessarium non in
alio, sed in sua natura essentialem et necessariam habet ra­
tionem suæ existentiæ. Hoc corollarium est ipsamet definitio
tradita entis necessarii, et a posteriori etiam, hoc est ex
analysi instituta entium contingentium, evidenter infertur.
Secundum. Unde sicut ens necessarium idealiter conside­
ratum rationem idealis existentiæ in sua natura continet,
ita ejus existentia realis non aliunde quam ex ejusdem entis
necessarii reali essentia deduci potest. Realitas enim rei
correspondet ejusdem rei conceptui essentiali.
Tertium. Sicut ens contingens est ens ab alio, ut probatum
est, nn. Il et III. ita omne ens ab alio est ens contingens.
Non enim potest esse ens necessarium quod est a se ; et
inter ens necessarium et ens contingens non datur me­
dium.
ARTICULUS TERTIUS
(22)

De ente simplici et composite.
I. Compositi et simplicis notiones. Communi omnium
sensu compositum dicimus quod partibus constat, ex quarum
unione intelligitur resultare forma illa, quæ est ipsamet'
unitas compositi subjecti '.simplex vero quod partium expers
est. Sic mathematicus punctum dicit esse simplex, et lineam
compositam. — Hinc nullo negotio intelligitur omne compo­
situm ut totum quoddam apprehendi, ac proinde dividi in
reale, physicum, metaphysicum, logicum, etc., prout de toto
in Logica (16, II et seqq.) copiose disseruimus. Et quia sim­
plex composito opponitur, oppositas etiam subit divisiones.
— In hoc autem articulo simplex et compositum generice

sumuntur, ut ipsa natura tractatus, quem præ mar ibus ha­
bemus, postulat.
k/ïl. Axiomata. Ex mera compositi definitione tradita, cuæUam a Scholasticis statuebantur axiomata, quæ ut ii .
revera sunt a philosopho relinenda.
Primum. Omne compositum posterius est, saltem p : s-.r.:
ritate naturæ (L. 8, IX), suis partibus componentibus. —
Compositum enim resultat ex partibus, quæ nisi prius, sal­
tem prioritate naturæ, subaudiantur, impossibile est intel!;;;
compositum ex illis resultans.
Secundum. In omni composito est actus et potentia-, « quia
vel una partium est actus respectu alterius, vel saltem omnes
partes sunt sicut in votentia respectu totius ». — P. I.
Qu. III. Artic. VII.
Tertium. Nullum compositum potest esse absolute perfec­
tum (20, III). Nam compositum perfectius est partibus s r aratim sumptis, ex quarum unione resultat. Igitur partes non
sunt absolute perfectæ. Non ergo ex earum unione potes,
resultare totum absolute perfectum (ibid.).
Quartum. Nullum compositum potest esse primum ens. —
Est enim compositum posterius partibus componentibus, ut
in primo axiomate dictum est.
III. Error circa composita non totaliter excludit rei com­
posite cosgnitionem, excludit autem in simplicibus. Stat a
natura tum compositi tum simplicis, necesse est ut utrumc ;e
consideremus in ordine ad nostram cognitionem. Hac de
causa posui enuntiatam propositionem. Pro cujus intelligrntia nota, a me sumi simplicia et composita ut talia in intel­
lectu, non autem prouti in se sunt. Etenim multa sunt quæ
in se simplicitate gaudent, attamen a nobis non apprehen­
duntur nisi ad modum compositorum, atque proinde in veri­
tate conclusionis enuntiatæ inter composita, quoad cognitio­
nem nostram, sunt computanda. — Quibus prænotatis
probatur conclusio. In antecessum concedendum est quod
quicumque errat circa aliquid, quod est pars essentialis sive
metaphysica sive physica rei cujusque, illam rem in propr.a
essentia completa minime cognoscit : sicut si quis apprehr;.deret animal irrationale, existimans hoc esse hominem, pro­
fecto non cognosceret revera hominem, sed brutum. A:;;
etsi non cognoscat revera hominem, hoc modo errando. c :r
sequitur exinde quod nihil hominis cognoscat; cognos;.;
enim eum secundum genus suum, quod est animal. Simplex

autem, eo ipso quod est simplex, partibus carel. Ergo non
potest accidere quod ex parte cognoscatur el ex parte erretur
circa ipsum; sed quilibet error in simplicibus totaliter exclu­
dit cognitionem rei. — Contra Gentes, Lib. 111. Cap. GXVill.
n. 3.

ARTICULUS QUARTUS
(23)

De ente infinito et finito.

I. Finiti et infiniti notio genérica. Quod finitum est, ha­
bet extremum; quod non habet extremum infinitum sit necesse est. Ita Tullius, Lib. II. De Divin., Cap. L; et recte qui­
dem. Generice enim loquendo, nomine finiti communitei
intelligimus id cujus entitati limites praefiguntur; nomine
infiniti id cujus entitas limites non patilur. Quia igitur hæc
notio clara est et omnibus communis, eam retinemus.
II. Infinitum privative et infinitum negative. Solet in
scholis, ad majorem cautelam in loquendo, distingui infini­
tum in privativum et negativum. Privativum infinitum est
absoluta privatio cujusque perfectionis in subjecto, cujus est
habere naturaliter perfectionem; ut si ponamus potentiam
passivam qua talem omni actu destitutam. — Infinitum
negative acceptum dicit iilimitatam perfectionem in sub­
tecto : ut si hypothetice accipiamus lineam nullis terminis
finitam. — Contra Gentes, Lib. I. Cap. XLIII.
III. Infinitum relativum et infinitum absolutum. Infinitum
autem negative, aut tale supponitur in aliquo determinato
ordine entitatis seu perfectionis, ut de linea dictum est in
ordine longitudinis, et habetur infinitum relativum seu
secundum quid congruens perfectioni relativa; (20, III);
aut infinitum negative tale est in omni ordine perfectionum
simpliciter simplicium (20, IV), et dicitur infinitum absolu­
tum seu simpliciter, respondens perfectioni absoluta; (ibid.).
— Quodlib. III. Artic. III.
Hinc infertur; Io infinito, eo in ordine in quo est infini­
tum, nihil majus dari posse; 2° infinitum relativum, extra
proprium ordinem, esse finitum, ut in exemplo lineæ videre
est; 3° repugnare omnino quod infinitum absolutum sit
aliquo in ordine finitum.

IV. Discrimen inter infinitum et indefinitum. Inter infinitum et indefinitum interest maximum discrimen, qu. i
quidem nonnulli, maxime vero recentiores panthei-:æ. c:r.
animadvertentes, aut callide prætermitlenles, se in
ssimos errores impegerunt. Infinitum, ut dictum est, itn?
tat limitum carentiam, unde a non finito dictum es: At
indefinitum significat non definitum, seu quod habet quidem
in se limites, sed ubi consistant a nobis designari non potes:.
Sic mathematicus dicit : supponamus lineam indefinitam
hoc est lineam, cujus limites non sint determinati, etc. —
Indefinitum solebant Scholastici vocare infinitum in potentia
vel syncategorematicum;infinitum dicebantcategorematicui
vel infinitum in actu.
V. Nota. Discrimen inter infinitum negativum et ens in
genere. Quamvis ex dictis satis pateat discrimen inter ir. nitum negativum et ens in genere, quia tamen schola hegeliana unum cum altero pessime confundit, de utriusque
natura pauca hæc addere non inutile reputo. Et ut clarior
evadam, de infinito absoluto exclusive dicam. Hoc igitur
infinitum est ens comprehendens omnes perfectiones cujusque limitis expertes; proinde non concipitur ut in poten­
tia ad hujusmodi perfectiones, sed ut eas actualiter habens:
et consequenter non est quid indeterminatum et determi­
nabile, sed ens habens 'propriam naturam nullis limitibus
specificis aut geneticis circumscriptam aut circumscriben­
dam. At ens in genere oppositas omnino proprietates exhi­
bet. Non enim est quid infinitum comprehensive, seu actu,
sed solummodo extensive, seu in potentia, hoc est potens
participari ab indefinitis entibus peculiaribus; est quid
maxime indeterminatum ac determinabile, et reapse deter­
minatur in generibus, speciebus, et individuis. Quocirca ens,
in genere inspectum, potest dici infinitum privative, vel in
potentia; quod quantum differat a vero infinito, nemo, nisi
mente prorsus cæcus, non videt.
VI. De natura notionis quæ nobis inest de infinito. Nobis
inesse aliquam notionem infiniti proprie dicti nemo negare
potest : de ipso enim sæpe et cogitamus et loquimur. Sed
quæritur, cujus naturæ sit hujusmodi notio, positivane sci­
licet an negativa : quæ quidem quæstio non levis momenti
est, præcipue postquam ontologistæ ex notione infiniti argu­
menta sumunt ad sustinendum in nobis intuitum immedia­
tum infiniti, ut suo loco latius exponam. Attendenda atr.cn»

412

ONTOLOGIA. LIB. II. CAP. III. DE DIVERSA ENTIUM PERFECTIONE,

in antecessum duo sunt. Primum est, in confesso esse apud
omnes, infinitum esse quid negativum voce : idem enim
sonat ac non finitum-, alterum est, quod infinitum, objective
inspectum, est quid essentialiter positivum : loquimur enim
præsertim de infinito absolute et simpliciter dicto, quod
perfectiones omnes simpliciter simplices (20, IV) complecti­
tur, ac proinde non potest non esse maxime positivum. Tota
igitur quæstio est, ut definiamus non quid sit infinitum in
voce vel in seipso, sed in nostro modo cognoscendi ipsum.
Dico igitur cognitionem, quam in præsenti habemus de infi­
nito, esse cognitionem posilivo-negativam. Hanc propositio­
nem jam probavi in Opere quod inscripsi, Delia luce intellettualeedell' Ontologismo, Lib. 1. Cap. XIV. n. 92, hoc sequenti
ratiocinio. Ut recte notat S. Thomas, P. I. Qu. XIII, Art. I.
secundum quod aliquid a nobis intellectu cognosci potest,
sic a nobis potest nominari : vocabulis enim conceptus men­
tis externe significamus. Igitur ex modo quo per vocabula
conceptus nostros significamus, recte deprehenderepossumus
modum quo res ipsas intellectu concipimus. Significamus
autem infinitum vocabulo negativo, ut dictum est, et omnes
concedunt. Igitur conceptus, quem de infinito habemus, est
quidem positivus, quia ad rem positivam terminatur, sed
est negativus quoad modum concipiendi infinitum ipsum :
quatenus nempe cum illimitatio entitatis infiniti positive
non intelligatur a nostro intellectu, aliquid infiniti, ut
loquitur S. Thomas, est in intellectu, et aliquid extra intellec­
tum (De veritate, Qu. VIII. Art. II); et consequenter, concep­
tus noster infiniti est positivus quoad id quod intelligitur :
est negativus quoad illud positivum rationis seu definitionis
infinitatis, quod in infinito est, sed quod a mente nostra, in
præsenti rerum statu non potest apprehendi ut positive in
se est, nec exprimi.
VII. Opinio cartesiana circa prioritatem in mente nostra
notionis infiniti. Quæritur insuper, utrum prior nobis insit
notio finiti an vero notio infiniti. Opinatus est Gartesius prio­
rem nobis inesse notionem infiniti, quia, ut ipse ratiocina­
batur, notio finiti est notio entitatis limitatæ; sed apponere
limites nullo pacto sciremus, nisi mens præhaberet notionem
illimi tationis, quæ finito denegatur. Igitur notio infiniti et
præcedit notionem finiti et ad intelligendum finitum omnino
est necessaria. Ex quo Gartesius infert nobis ingenitam esse
ideam infiniti. Hac opinione cartesiana mirifice delectantur

ontologistæ, qui, ulterius progressi, idea:;:, çu-tn ¿srtesiuingenilam dixit, cum intuitione immediata I ; : - am —si
nostræconcedunt, identifican!. — Sed de ha: quæ”.: :ns
logica alibi dicemus, nunc de ejus fundament :. —
c:
viter quod sentio dicam, negandum omnino e=
■ ■ i: —
principium, quod scilicet notio finiti habeatur per nega: inns
infiniti. Et revera. Finitum duo dicit, enlitalem et
entitati præfixos, hoc est positivum et negativum. In i: :
autem est entitatem, utpote quid absolutum, concipi in posse, quin, ut in relativis accidit (L. 6, VII), aliquid ve.
antecedenter vel concomitanter apprehendere sit necease.
Sed entitas finiti, si apprehendatur ut est, debet apprehen i
in sua comprehensione, hoc est, ut determinata et circum­
scripta limitibus, et ad illam ut sic terminare debet menti;
conceptus. Quæ cum ita sint, in confesso esse debet aç
omnes notionem illimitationis nullo pacto requiri ad cogni­
tionem finiti acquirendam, sed requiri tantummodo quod en­
titas finiti menti exhibeatur ut est.
VIII. Quæstio. Sed præterea hic quæstio movetur, cum
prioribus intime connexa, utrum mens humana a sola ::gnitione finiti valeat sese attollere ad cognitionem infini: :
Negant cartesiani, quibus subscribuntontologistæ. Affirm:.:
Lockius et lockiani, sed pessimo ducti ratiocinio. Pro solu­
tione igitur hujus quæstionis sequentes propositiones ponam.
Sit prima :
IX. Notio infiniti haberi nequit per continuam additionem
finiti ad finitum. Est contra Lockium, qui in Opere que i in­
scripsit, De intellectu humano, Lib. II. Gap. XVII. ex sensisni:
cui erat addictus, opinionem derivavit, quod notio infin.:;
non sit nisi summa finitorum. — Probatur propositio. Inu­
nitum illud dicimus quod limitibus essentialiter caret, ut ex
dictis in hoc articulo abunde est manifestum. Atqui ex ad­
ditione finiti ad finitum non potest haberi nisi limitatum :
nam id oui fit additio limites habet, quia finitum est, et i.
quod additur, quia et ipsum est finitum, limites pariter ha­
bet; consequenter ex illa additione habetur utique major .litas, minor limitatio, sed semper tamen limitatio. Erg: x
additione finiti ad finitum non potest haberi notio infiniti.—
Lockius confundit manifeste infinitum cum indefinito, que 1.
ut diximus, est subjectum quod intelligitur uti suso-ptivum
additionis sine termino, ac proinde toto coelo differt anolione
quamde infinito proprie dicto tradidimus, n. IV

X. Notio infiniti haberi potest per totalem subtractionem
limitum a finito. Est contra cartesianos et recentiores ontologistas. — Probatur propositio. In re finita duo distin­
guuntur, entilas et limitatio ipsius entitatis, seu negatio am­
plioris entitatis. Sed entitas non est finita quatenus entitas;
est igitur finita reduplicative ratione negationis amplioris
entitatis, seu limitationis. Atqui mens nostra eo modo quo
abstrahit a proprietatibus quæ rei insunt, ut ad unam unice
attendat, et eo modo quo abstrahit a determinatis limitibus
nt indefinitum consideret, potest etiam abstrahere totalitera
limitibus. Quæ enim ratio adduci potest quæ id vetet ? At hac
abstractione peracta, habetur entitas sine ullis limitibus,
hoc est habetur entitas infinita. Igitur notio infiniti haberi
potest per totalem subtractionem limitum a finito. — Hæc
ratio probat possibilem notionem infiniti a finito ; sed notio­
nem illam infiniti a finito revera a nobis desumi ostenditur
ex natura ipsius notionis, quam de infinito habemus. Dictum
est enim supra, n. VI. quod nos concipimus infinitum co­
gnitione positivo-negativa. Attamen infinitum in se, seu ob­
jective spectatum, est quid maxime et exclusive positivum.
Nulla ergo ex ipso ratio sumi potest ad explicandum modum
illum negativo-positivum quo infinitum cognoscimus. Sed
neque ex parte intellectus nostri ratio illa provenit, quia
quanto magis intelligibile positivum est, tanto magis intel­
lectus, qui natura sua in intelligibilia fertur, illud positive
intelligit. Ergo modus ille cognoscendi provenit ex medio
objective, ex quo mens nostra se movet ad cognoscendum
infinitum, nempe ex finito, cujus entitatem retinet, et nega­
tionem tollit. — Quia tamen entitatem istam, quæ resultat
ex negatione limitum, non perfecte ut in se est attingit mens
nostra, sequitur, ut jam dixi cum S. Thoma (sup., n. IV),
quod aliquid infiniti, nempe entitas, est in intellectu, et ali­
quid, entitas nempe reduplicative ut illimitata, seu infinitas
in se, est extra intellectum.
XI. Nota. Solvuntur difficultates. Opportunum ducimus
solvere objectiones, quas contra ultimam nostram propo­
sitionem opponunt recentiores ontologistæ simul cumcartesianis.
Objectio prima. Finitum non potest continere infinitum.
Ergo a cognitione finiti mens assurgere nequit ad cogni­
tionem infiniti. — Hæc Julius Fabre, Cours de philosophie,
Lib. IV. Cap. II.

Resp. Distinguo antecedens : Finitum non potest cor'iner*
entitative infinitum, concedo; logice, subdislinguo : • - : :test
continere perfecte, concedo; imperfecte, nego. Et nejo
Infinitum non potest certe contineri entitative in ¡.sito : ; i
hoc non requiritur in casu nostro, quia agimus de
- tione, ad quam sufficit quæcumquerelatiocogniia inter
ut unum possit ducere in cognitionem alterius : quæ r-.-.i*.:
facit ut unam in altero logice contineatur. Porro, si unum,
puta A, logice connexum cum B, perfecte referat naturam
tou B ; ex cognitione A possum perfecte inferre naturam B :
contra, si A est distinctæ ac inferioris naturæ. In hoc enim
secundo casu A, ex vi suppositæ connexionis, ducit in aliqualem cognitionem B,sed non in perfectam, quia est connexio,
sed deest inter utrumque adœqualio. Hinc finitum, quia est
ab infinito, continet logice infinitum, seu habet ad ipsum
proportionem habitudinis seu dependenti® ; at quia non h - b t
cum infinito proportionem entitatis vel perfectionis (quia
infinitum omnino excedit perfectione finitum), ideo notio
finiti nequit nos ducere in perfectam infiniti cognitionem.
Objectio secunda. Infinitum est perfectius finito. Atqui
minus perfectum non potest præbere cognitionem perfectio­
ris. Ergo finitum non potest gignere cognitionem infiniti. —
Fabre. Op. et loc. cit.
Rcsp. Concedo majorem et distinguo minorem : Imperfec­
tum non potest ducere in cognitionem perfectam perfectioris,
concedo; in cognitionem imperfectam perfectioris log :
connexi cum imperfecto ipso, nego;et nego conseq. Respon­
sio patet ex dictis in solutione superioris objectionis. — Mis­
sas facimus alias objectiones præcitati Auctoris, quia eadem
semper æquivocatione laborant circa cognitionem perfectam
et imperfectam infiniti. Eas potest lector plene solutas videre
in Opere citato, Delia luce intelletluale, etc., Lib. I. Cap. XV.
Objectio tertia. Methodus exclusionis, a nobis defensa pro
cognitione infiniti a finito, est ipsamet methodus lockiana
additionis. Atqui methodus additionis absurda est, ut supra
demonstravimus. Ergo et methodus exclusionis. — Proba*, r
major: quia excludere limites est entitatem finiti augere
sine fine. Hæc Joannes Sans-Fiel, Discussion amicale sur
L'Ontologisme, Dialog. I. n. 16.
Resp. Nego majorem, etnego pariter rationem adductam,
ad ejus probationem. Notio enim augmenti dat majus. et
notio augmenti sine fine dat notionem indefiniti. At vero

416 ONTOLOGIA. LIB. II. CAP. III. DE DIVERSA ENTIUM PERFECTIONE,

subtrahere limites, non est addere entitatem limitatam
entitatilimitatæ præexistenti, ut videtur supponere Sans-Fiel
in suo argumento, sed per subtractionem negationis seu
limitationis absolutœ, entitas non est amplius finita, neque
entitas primitiva finita transformata, neque ipsamet cum
additione, sed absolute nova entitas quæ menti exhibetur :
eo ferme pacto quo genus, addita differentia, non remanet
amplius genus primitivum, neque transformatur in speciem
sed per differentiam habetur nova absolute natura, quæ
species dicitur.
Ne hujusmodi articulus extra debitos limites protrahatur,
ad sequentem articulum remitto solvendas nonnullas alias
quæstiones, quæ naturam ipsius infiniti objective spectati
propius attingunt.

ARTICULUS QUINTUS
(24)

De subjecto infinitatis.

I. Quæstio prima. Solet quæri a philosophis cuinam sub­
jecto infinitas competere possit : et in primis quæritur,
utrum ratio infinitatis possit multitudini competere, seu,
quod idem est, utrum realiter possit existere multitudo
entium, quæ simul existant et sint numero infinita. Partem
affirmativam docuerunt semper materialist® et pantheistæ
tum antiqui tum recentiores, et docuit pariter Leibnitzius
ponens monades, ex quibus, juxta ipsum, corpora coalescunt,
esse infinitas; partem negativam tenent unanimiter cordatio­
res philosophi, cum quibus sit conclusio :
II. Multitudo actu infinita intrinsece repugnat. Nota
vocabulum actu, per quod designatur existentia elemento­
rum, ex quibus multitudo exurgit, non in ordine possibilitatis
sed realis existentia* : fatemur enim possibilia ut possibilia
esse infinita. Qua explicatione præmissa, probatur, et quidem
rigore demonstrativo, conclusio enuntiata. — Omnis multi­
tudo est species numeri, et resultat ex additione unitatis ad
unitatem, ipsi detrahi vel addi aliquid potest indefinite.
Atqui repugnat infinitum esse nuineri speciem, et resultare
ex additione unitatis ad unitatem, et ipsi posse aliquid
detrahi vel addi indefinite. Ergo repugnat multitudo actu

infinita. — Major certa est, quia fundatur in ipsa no::: sa
multitudinis, quam alibi tradidimus (14, 411 et see. > : x
r
tudo enim sine numero, et numerus sine unitatum adddicse
vel non amplius additionis au. suotractionis capax, sunt
ideæ ad invicem omnino pugnantes. Probatur minor.
Infinitum non potest esse species numeri. — 5am num:: :est multitudo mensurata per unum (14, VIII). Sed infini: :m.
ut ex ejus definitione liquido constat, mensuram omnem
essentialiter excludit : quod enim mensuratur, limitibus
coarctatur. Igitur infinitum species numeri esse nequit.
Infinitum non potest resultare ex additione unitatis ai
unitatem. Hæc pars minoris vix probatione indiget, quia
veritatem supra jam contra Lockium demonstravimus 'arti-:,
præc., IX/ Et revera. Ex additione unitatis ad unitatem
resultat, numerus seu multitudo, cujus partes, e. g., meiietates quæ in ea concipi possunt, sunt numero finitæ, ut
patet. Atqui multitudo infinita non potest resultare ex parti­
bus finitis (ib.). Ergo neque ex additione unitatis ad unita­
tem.
Infinitum non est susceptivum neque additionis neque
subtractionis. Quoad additionem constat : quia cui aliquid
additur, jam finitum præsupponitur. Quoad subtractionem de
facili probatur. Fac enim aliquid, puta unitatem, subtra .
infinito; post subtractionem ergo non erit infinitum. S? :
addamus postea unitatem subtractam, non propterea
:
infinitum, quia per additionem infinitum haberi non p-::ejt.
Non est igitur infinitum illud cui vel simplex unitas d-trahi
potest. — P. I. Qu. VII. Artic. IV.
III. Nota. Solvuntur difficultates. — Objectio prima. Non
est impossibile esse actu, quod est possibile in potentia.
Atqui multitudo est potentia infinita. Ergo non est impossi­
bilis multitudo actu infinita.
Resp. Distinguo majorem : Non est possibile esse actu
secundum modum sui esse, quod est in potentia, concedo;
aliter, nego. Et concessa minori, nego conseq. - Unumquod­
que, ut S. Thomas notat, P. I. Qu. VII. Artic. IV. ad eamdem
objectionem, reducitur in actum non quocumque modo, se i
secundum modum consentaneum propriæ naturæ; ita d.es
reducitur quidem in actum, at non ut sit tota simul
.
hanc simuïtaneitatem non patitur ipsius diei natura .
:
successive. Similiter infinitum multitudinis in potentia redu­
citur in actum, non ut sit totum simul, sed successive, hoc

scilicet sensu, quod cuilibet datæ multitudini alia semper et
indefinite multitudo addi potest.
Objectio secunda. Cujuslibet speciei possibile est aliquod
individuum inactu. Atqui species figuræ sunt infinitæ. Ergo
possibile est esse figuras actu infinitas.
Resp. Distinguo majorem: Cujuslibet speciei possibile est
'aliquod individuum in actu vel simul vel successive, concedo;
simul, nego. Hæc secunda objectio consonat cum praecedenti;
unde eadem est responsio. « Species figurarum habent infi­
nitatem ex infinitate numeri. Sunt enim species figurarum
ut trilaterum, quadrilaterum, et sic inde. Unde sicut multi-,
tudo infinita numerabilis non reducitur in actum quod sit
tota simul, ita nec multitud» figurarum. » — P. I. Qu. et
Artic, cit. ad 2.
Objectio tertia. Leibnitzius, in metaphysica simul et ma­
thesi doctissimus, in sua epistola ad 1’oucher tenet, multitu­
dinem actu infinitam non solum non repugnare, sed revera
dari in materia, imo in qualibet materiæ parte. Non igitur
multitudinem actu infinitam repugnare ita est demonstrative
probatum, sicut nos contendimus.
Resp. Hæc sententia Leibnitzii, viri aliunde acutissimi,
nulla ratione defendi potest. Quis enim in materia, in se
determinata atque undequaque limitata, partes infinitas esse
sibi serio persuadeat ? Quod si leibnitziana sententia vera
esset, offenderemus insuper aliud absurdum, nempe, quod
cum in parte A sint monades infinitæ sicut in toto B, cujus
A pars constituitur, A pars numero monadum perfectissime
adæquarelur toti B.
IV. Quæstio altera. Numerus unitatum ab invicem separa­
tarum constituit multitudinem quæ dicitur quantitas dis­
creta ; prout autem unitates illæ sibi invicem adhærcnt, ut
unum constituant, efficiunt magnitudinem, seu extensionem,
seu quantitatem continuam. Quæriturergo secundo, utrum
magnitudo actu infinita dari possit. Sit igitur :
V. Repugnat magnitudo actu infinita. Hæc propositio est
corollarium praecedentis. Etenim in magnitudine quamvis
unitates disjunctæ non sint, sunt tamen ad invicem distinc­
tas et una extra aliam, et nedum mente dissociari possunt,
sed revera sunt dissociabiles. Quocirca magnitudo actu infi­
nita nonnisi ex multitudine actu infinita unitatum seu partium
resultare potest. Atqui intrinsece repugnat multitudo actu
infinita. Pari ergo ratione repugnat magnitudo infinita actu.

VI. Solvuntur difficultates. — Objectio prim. G-.nxri
in suis demonstrationibus supponit lineam infini
a ; ;
hæc suppositio non est absurda. Igitur absurduir. r.:n e-:
dari posselineam (quæ est magnitudinis species1
-----nilam.
fíesp. Distinguo majorem: Geometria supponit lineam
.
infinitam, nego; lineam potentia infinitam, hoc est ini
tam, concedo. — Et contradistincta minori in sensu disti:
tionis majoris, nego conseq. — Etiam tirones Geometr ~
sciunt quod geometres non indiget sumere aliquam lineam
esse infinitam actu, sed indiget accipere aliquam lineam
finitam actu, quamvis indefinitam, a qua possit subtra:;
quantum necesse est : et hanc nominat lineam infinitam.
— P. I. Qu. VII. Art. III. ad 1.'
Objectio secunda. Esse infinitum non est contra rat ne .
magnitudinis. Ergo magnitudo actu infinita non r : u.mat
fíesp. Distinguo antecedens : Esse infinitum non est ;..n‘.r •.
rationem magnitudinis in communi, transeat : in s¡ ec.e.
nego. « Licet infinitum non sit contra rationem magni.ud.nis in communi, est tamen contra rationem cujuslibet speciei
ejus, scilicet contra rationem magnitudinis bicubita*, v. i
tricubitæ, sive circularis, vel triangularis, et similium. Unde
non est possibile esse aliquam magnitudinem infinitam cum
nulla species magnitudinis sit infinita. » — P. I. Qu. VIL
Art. III. ad 2.
VII. Ens absolute infinitum non potest esse nisi ens
simplicissimum. Hæc propositio, post ea quæ de infinite
hucusque explicata sunt, de facili probatur. Etenim infini­
tum absolute (23, III), hoc est undequaque perfectissimum,
non potest esse in sua essentia quid extensum, nequ
aliquid multum, ut patet ex superioribus propositionibus ;
neque quid compositum ex partibus essentialibus sive phy­
sicis sive metaphysicis(L. 16,U), quia partes essent necessarie
finit®, et ex unione finitorum non potest haberi infinitum,
ut demonstravimus contra Lockium (arlic. præc., IX) ; ne :c compositum ex subjecto et accidentibus, et, generatim.
ex potentia et actu, quia infinitum absolutum est perfectis­
simum, et nullum compositum esse potest absolute per­
fectum, ut dictum est (22, II). Igitur ens infinitum non r :test esse nisi ens simplicissimum, seu actus purissi
excludens omnino compositionem et potentialitatem. —
Procul dubio hoc ens infinitum simul et simpli..issiiim,n

420 ORTOLOGIA.

LIB. II. CAP. III. DE DIVERSA ENTIUM PERFECTIONE,

imaginationem rebus materialibus et compositis assuetam
prorsus transcendit; sed non imaginatione, quæ haud raro
est nobis errandi occasio (L. 51, III), sed intellectu est phi­
losophandum ; intellectus autem, non quidem simplici intuitione immediata, sed ratiocinatione et mediate demonstrat
infinito omnimodam simplicitatem essentialiter competere.
— Cf. S. Th., P. I. Qq. III. IV et VI.
ARTICULUS SEXTUS

(25)
De ente mutabili et immutabili.

I. Mutationis notio. Mutationis nomen latissime patet :
applicatur enim motui, qui est mutatio localis; applicatur
potentiæ respectu tum positionis tum amissionis actus ;
subjecto respectu accidentis ; et ita de similibus. Hinc generatim loquendo mutari communiter dicimus, quod aliter
incipit ac antea se habere, seu, ut P. I. Qu. XLV. Artic. II.
ad 2, S. Thomas dicit, de ratione mutationis est, quod aliquid
idem se habeat aliter nunc et prius. Hinc mutatio generice
describi potest : transitus entis ab uno ad alterum modum se
habendi. — Dispositio seu entis potentia ad aliter, quam est,
se habendum, abstracte sumpta, dicitur mutabilitas.
II. Requisita ad mutationem. Ex tradita mutationis notione
genérica, tria essentialiter ad mutationem requiri, quisque
per semetipsum facile intelligit, nempe : 1» terminum a quo
subjectum mutabile mutatione abscedit ; — 2° terminum ad
quem subjectum mutabile mutatione pertingit, sive terminus
iste sit negativus, sive positivus : quod idem est dicendum de
termino a quo; — 3° subjectum ipsum mutabile, quod a
termino a quo recedens, transit ad terminum ad quem. — A
termino ad quem mutatio speciem et denominationem habet,
quia ad illum tendit et in illo absolvitur mutatio ; unde
communiter dicimus aquam calefieri cum ex frigida fit
calida. — P. I. Qu. XLV. Artic. I. ad 2. — Veteres terminum
a quo negativum dixerunt privationem; terminum ad quem
positivum vocaverunt formam vel actum; subjectum denique
materiam generice, nc\potentiam appellarunt.
III. Mutatio substantialis et mutatio accidentalis. Primo
partimur mutationem in substantialem et accidentalem,

veteres secuti contra non paucos recentiores qui omnes
mundanas mutationes erronee dicunt accidentales. Sed de
hac opinione alibi. Substantialis mutatio est, transitas s .biecti de una ad aliam naturam; ita cibus mutatur substan­
tialiter cum, peracta digestione, in carnem, sa; .
aliasque partes corporei organismi convertitur.—
accidentalis est, transitus subjecti aprivationeaccidentist û sius accidentis acquisitionem, vel ab accidente ad ej-.s ie^
privationem; ut cum ex infirmo homo fit sanus vel contra,
aut ex nesciente fit sciens, etc.
IV. Nota. Mutatio ab intrinseco et ab extrínseco. Mutatio
sive substantialis sive accidentalis, cujus ratio petitur ab
ipsa intrinseca natura subjecti, dicitur ab intrinseco y ita mu­
tationes ab intrinseco sunt quæ corpori humano eveniunt
ex infirmitate vel aliis de causis. Si vero, tota ratio mutationis petitur ex causa extrinseca^ subjecto, in quod cadit
mutatio, hæc dicitur ab extrínseco ; ut cum natura propria
et conhaturali personalitate destituitur, et subsistit in supe­
riori personalitate, sicut de natura humana Christi Dontin;
credimus cum Catholica Ecclesia. — Manifestum est autem
quod mutatio ab extrínseco subaudit in subjecto potentiam
passivam (8, III, seq.), qua virtuti causæ extrinsecæ acti atsubjaceat.
V. Mutatio absoluta seu intrinseca, et mutatio relativa
seu extrínseca. Per mutationem absolutam seu intrínsecas
afficitur subjectum ipsius mutationis, ut homo cum ex or.
in alium colorem mutatur ; per relativam vero non afficitur
subjectum cui per denominationem extrinsecam mutatio
tribuitur, sed alia res in qua proprie habet locum mutatio ;
ut si quis a mea dextera transiret ad sinistram meam, quin
ego movear.
VI. Axiomata. Ex tradita mutationis et mutabilitatis natura
inferuntur sequentia corollaria, quæ inter axiomata jure
meritoque a Scholasticis habebantur :
Primum. In omni mutatione oportet aliquid idem esse sui
utroque termino, habens se post mutationem aliter quai;;
prius. — Hoc axioma exprimit ipsa elementa quæ uti muta­
tioni necessaria supra recensuimus. Et hinc est quod creati:
quæ est eductio totius rei ex nihilo sui et subjecti, et annihilalio, quæ est reductio totius rei in nihilum, proprie lo­
quendo mutationes non sunt, quia ante sui creationem, vel
post sui annihilationem, subjectum non est.

422

ONTOLOGIA. LIB. II. CAP. III. DE DIVERSA ENTIUM PERFECTIONE.

Secundum. Omne quod quocumque modo mutatur, manet
quoad aliquid, et quoad aliquid transit. — Est intime hoc
secundum axioma connexum cum praecedente. Manet enim
subjectum idem, et transit a termino a quo ad terminum ad
quem. Unde axioma.
Tertium. Omne quod mutatur, mutatione aliquid acquirit,
hoc est terminum ad quem; sive terminus iste intelligatur
positive sive negative, ut supra, n. H. dictum est.
Quartum. Omne ens mutabile, quatenus mutabile, est im­
perfectum. Mutatione quippe vel aliquid acquirit vel aliquid
amittit. Vel ante igitur vel post mutationem, subjectum mu­
tabile est necessario imperfectum.
Quintum. Ens mutabile, quatenus mutabile, est composi­
tum. Idem enim subjectum sub utroque termino perseverans,
ut dicitur in primo axiomate, unum potest amittere et alte­
rum acquirere; quod nonnisi de subjecto utcumque compo­
sito intclligi potest.
Sextum. Ens mutabile, quatenus mutabile, est ens in
potentia. Potest siquidem ab uno termino ad alium transire
(8, X).
Ut consideranti de facili patet, omnia hujusmodi axio­
mata, quæ apud Scholasticos frequenter occurrunt, in
primo axiomate fundantur, cujus non aliud revera sunt
quam explicationes verbis diversis propositæ. — PI., Qu. IX.
Artic. I.
VII. De ente immutabili. Ens immutabile per oppositum
ad mutabile dicitur; et ideo oppositam definitionem sortiri
debet ; nempe ens immutabile, universim sumptum', est illud
quod, non potest se habere aliter nunc et prius, seu quod, non
potest transire ab uno ad alterum modum se habendi.
VIII. De ente immutabili secundum quid et de ente immu­
tabili absolute. Omne quod mutatur, eatenus mutatur qua­
tenus est in potenliapassiva (8, III, seq.), sive mutatio prove­
niat a principio intrinseco subjecto mutabili, sive a causa
extrínseca cui subjectum mutabile subjicitur (sup., n. IV}.
Igitur siens est immutabile, quatenus excludit quamcumque
potentialilalem tum in se tum in ordine ad causas sibi
extrínsecas, dicitur immutabile absolute seu simpliciter. — Si
vero aliqua ex parte subjectum admittat aliquam potentialitatem mutationis sive ab intrinseco sive ab extrinseco, ex
qua parte hanc habet potentialitalem erit mutabile, ex qua
vero parte excludit polentialitatem erit immutabile ; et ideo

non absolute et simpliciter immutabile est dicendum, sed
secundum quid.
. IX. Nota. S. Thoinæ doctrina. Pro coronide hujus articuli
transcribo verba quæ circa diversas rationes mutabilitatis
habet S. Thomas, P. I. Qu. IX. Artic. II : « sciendum est,
quod mutabile potest aliquid dici dupliciter. Uno mod:
per potentiam, quæ in ipso est. Alio modo per poten­
tiam, quæ in altero est. Omnes enim creaturæ, antequam
essent, non erant possibiles esse per aliquam potentiam
creatam, cura nullum creatum sitæternum ; sed per solam
potentiam divinam, inquantum Deus poterat eas in esse pro­
ducere. Sicut autem ex voluntate Dei dependet quod res in
esse producit, ita ex voluntate ejus dependet quod res in esse
conservat : non enim aliter eas in esse conservat, quam
semper eis esse dando ; unde si suam actionem eis subtra­
heret, omnia in nihilum redigerentur, ut patet per Augus­
tinum super Genes, ad litteram. Sicut igitur in potentia Crea­
toris fuit, ut res essent, antequam essent in seipsis. ita in
potentia Creatoris est, postquam sunt in seipsis, ut non sint.
Sic igitur per potentiam, quæ est in altero, scilicet in Deo.
sunt mutabiles, inquantum ab ipso ex nihilo potuerunt
produci in esse, et de esse possunt reduci in non esse.
« Si autem dicatur aliquid mutabile per potentiam in
ipso existentem, sic etiam aliquo modo omnis creatura es:
mutabilis. Est enim in creatura duplex potentia, scilicet
activa et passiva : dico autem potentiam passivam, secun­
dum quam aliquid assequi potest suam perfectionem vel in
essendo, vel in consequendo finem.
« Si igitur attendatur mutabilitas rei secundum poten­
tiam ad esse, sic non in omninus creaturis est mutabilitas :
sed in illis solum, in quinus illud quod est possibile in eis
potest stare cum non esse. Unde in corporibus inferioribus
est mutabilitas et secundum esse substantiale, quia materia
eorum potest esse cum privatione formæ substantialis ipso­
rum, et quantum ad esse accidentale, si subjectum compa­
tiatur secum privationem accidentis ; sicut hoc subjectum
homo compatitur secum non album, et ideo potest mutari de
albo in non album. Sivero sit tale accidens quod consequi­
tur principia essentialia subjecti, privatio illius accide:.:.s
non potest stare cum subjecto. Unde subjectum non p etes:
mutari secundum illud accidens, sicut nix non potest ¡¡eri
uigra... Substantiæ vero incorporera, quia sunt ipsra forran
Zigluba.

Summa philosophica. — T. 1.

2i

subsistentes, quæ tamen se habent ad esse ipsarum sicut
potentia ad actum, non compatiuntur secum privationem
hujus actus: quia esse consequitur formam ; et nihil corrum­
pitur nisi per hoc, quod amittit formam. Unde in ipsa forma
non est potentia ad non esse : et ideo hujusmodi substantiæ
sunt immutabiles et invariabiles, secundum esse : et hoc est
quod dicit Dionys., quod substantiæ intellectuales creatœ,
mundæ sunt a generatione et ab omni variatione, sicut incor­
porales et immateriales. Sed tamen remanet in eis duplex
mutabilitas : una secundum quod sunt in potentia ad finem,
et sic est in eis mutabilitas secundum electionem de bono in
malum, ut Damascenus dicit; alia secundum locum, inquan­
tum virtute sua finita possunt attingere quædam loca, quæ
prius non attingebant, quod de Deo dici non potest, qui sua
infinitate omnia loca replet, ut supra dictum est.
« Sic igitur in omni creatura est potentia ad mutationem ;
vel secundum esse substantiale, sicut corpora corruptibilia :
vel secundum esse locale tantum..... ; vel secundum ordinem
ad finem et applicationem virtutis ad diversa, sicut in ange­
lis : et universaliter omnes creaturæ communiter sunt muta­
biles secundum potentiam creantis, in cujus potestate est
esse et non esse earum. Unde cum Deus nullo istorum mo­
dorum sit mutabilis, proprium ejus est omnino immutabilem
esse. »

LIBER TERTIUS
DE SUPREMIS GENERIBUS ENTIUM

Prologus. Absolvimus in secundo Ontologiæ Libro tracta­
tum dc ente transcendentaliter sumpto, deque ejus proprie­
tatibus ac perfectionibus, quin de determinatis entium ge­
neribus peculiarem rationem haberemus. Et tamen, ut .
leviter observanti est manifestum, entia coordinantur s ib di­
versis categoriis, quas in Logica naturas genéricas vel specificas appellavimus. Reliquum est igitur, ut, sicut in f r
generali ad Ontologiam diximus, de variis generibus entium
in hoc tertio Ontologiæ Libro disseramus. — Porro omnens quod aut mente concipitur aut realiter existit. vel tale
est, quod per semetipsum sustentare se valeat, quatenus
nempe alio subjecto non egeat ut in propria natura existât :
vel contra nonnisi in altero existendi habeat facultatem. S.
primum, habetur substantia; si alterum, erit accidens. E:
hæc sunt duo genera suprema, in quæ ens primo dividitur,
et sub quibus inferiora genera et species coordinantur. —
Patet igitur quænam sit hujus tertii Libri divisio : agant
enim primo de substantia; deinde de accidente. Quia v~-j
plura sunt accidentium genera, prius de accidente in genere
sermo erit, postea vero de præcipuis accidentium speciebus.
nempe de qualitate, de quantitate et de relatione tractatum,
distinctis capitibus, habebo.

CAPUT PRIMUM
DE SUBSTANTIA

Prologus. Quoad substantiam notio ejus germana pri
est determinanda; deinde dicendum est de substantiæ præ­
cipuis speciebus ; tertio de reali ejus existentia ; quarto de
supposito et persona.

ARTICULUS PRIMUS

(28)
De notione substantiae.
I. Vulgaris notio substantiae. Nomine substantiæ commu­
niter intelligitur subjectum, quod jugiter sub successivis mo­
dificationibus idem perseverat; sicut homo idem manens va­
riis affectionibus tum quoad corpus tum quoad animum
subjicitur. Hinc substantia quasi a sub-slare dicta est, quia
substat alteri, illudque sustentat, quod accidens ab accidere
communiter appellatur.
II. Philosophica notio substantiæ ex SS. Augustino et
Thoma. A vulgari notione substantiæ minimeest recedendum,
quia notio est dictata a sensu naturæ communi, sed potius
declaranda est, eamque egregie declarant SS. Augustinus et
Thomas. Primus in Lib. VII. De Trinitate, Cap. IV. n. 9, in­
quit : « Sicut ab eo quod est esse appellatur essentia ; ita ab
eo quod est subsistere substantiam dicimus. » S. Thomas,
P. I. Qu. XXIX. Artic. II. in eumdem sensum loquens, docet
substantiam esse essentiam, cui competii per se esse et non in
alio. Quam definitionem cxplicitius tradit Qu. III. Artic. V.
ad 1, his verbis : « Substantiæ nomen non significat hoc so­
lum quod est per se esse, quia hoc quod est esse, non potest
ner se esse genus, ut ostensum est; sed significat essentiam
cui competit sic esse, id est per se esse, quod tamen esse non
est ipsa ejus essentia. » Denique, Qq. Dispp. De Potentia,
Qu. VII. Artic. III. ad 4, addit: « Ens per se non est defi­
nitio substantiæ, ut Avicenna dicit. Ens enim non potest
esse alicujus genus (7, V)... Sed si substantia possit habere
definitionem, non obstante quod est genus generalissimum,
erit ejus definitio, cpio&substantia estrés, cujus quiddilale de­
betur esse non in aliquo. » —Cf. et P. III,Qu.LXXVTI, Artic.I,
ad 2.
III. Nota. Expenditur et declaratur supradicta notio subs­
tantiæ. Ut substantiæ notio a SS. Augustino et Thoma tra­
dita, explicata et probata maneat, sistamus breviter in etymo­
logia nominis. Dicimus substantiam ^.substare, sicut accidens
ab accidere. Quamvis autem nihil prohibeat quominus sub
diversa ratione aliquid substet alteri illud sustentans, et si­
mul ipsum ab alio subjecto cui accidit sustenteiur, ut vider*

est in partibus materialibus alicujus domus : imr --sibile ta­
men est ut nihil subsistat, et omnia accidant : quia si cmniretiam infinita accidere ponantur, non esset cui acciderer.:,
et revera accidentia non essent: quod est contra -at: a hypothesis a nobis in hac ratiocinatione assumptæ. I'
igitur esse subjectum X, cui sive mediate sive imrrei:
accidant quæcumque illi accidunt. Atqui subjectum istud
aliqua essentia esse debet : non enim nihil est ; sed est
essentia quæ alteri non accidit, sed cui alia accido:.*,
dictum est. Hæc essentia quæ nulli subjecto accidit. • :
consequenter non est in subjecto sed in seipsa, est ipsam *
quidditas substantiæ (inf., n. V). Rectissima ergo est ne­
quam de substantia tradunt sanctissimi doctissimique • .-.
præcitati.
IV. Nota II. Falsæ quædam substantiæ notiones. Vera
notio substantiæ maxime philosopho necessaria est: ex fa'=a
enim notione ejusdem, tanquam ex falso principio, pessi:
errores inferuntur, ut Spinozæ accidit. Interest ergo p : mum ut aliquas ex hujusmodi falsis notionibus refeliamu— Nonnulli igitur ex antiquis philosophis, ut refert Aris- ■
teles tum in NUMetaphysicorum, tum alibi, nonnisi substan­
tias corporeas et extensas agnoscebant, atque ideo per exten­
sionem definiebant naturam substanti» : quam quidem
antiquorum sententiam ex recentioribus amplexus est Hobbesius in Leviathan, Cap. XI. ceterique materialista : quibus
præterea arrident obscuriores illi pantheistæ, qui nonnisi
Substantiam corpoream agnoscunt vi quadam prædüan
Pudet immorari in confutandis talibus hominum deliran­
tium somniis. Unde^d alias minus in apparentia irrationa­
biles opiniones referendas veniendum est.
Cartesius igitur (Prine. Philosophy P. I, n. 13), substan­
tiam definivit, rem, quæ ita existit, ut nulla alia re indio -.
grfe.-ristendum. Hæccartesiana definitio æquivocatione labor?.:
etenim intelligi potest quod substantia nulla alia re ut s- - jecto indiget ad existendum ; et in hoc sensu verissima -•
convenitquecumexplicationibus a nobis traditis, nn.II.et III.
Vel intelligi potest quod substantia nulla alia re ir. n;
neque ut subjecto neque ut causa ad existendum ; et ia .
secundo sensu est falsa et perniciosa.
Est falsa', nam ratio substantiæ in se sumptæ.
n:
substantia est, neque includit neque excludit dependentiam
abaliquacausa efficiente sui esse ; sed exclusive imp rt-.:

suo essentiali conceptu tantummodo id quod in sua defini­
tione includitur, nempe essentiam cui competit esse non in
«dio, sicut in subjecto sustentante ejus existentiam. Utrum
vero haec vel alia substantia causa efficiente extrinseca indi­
geat ad existendum, alia quæstio est, quæ aliunde quam a
conceptu genérico substantiæ solvi debet.
Est perniciosa : nam, ut Spinoza in sua Ethica, p. I. ra­
tiocinatus est, substantia, quæ alia re neque ut subjecto neque
ut causa indiget ad existendum, produci nullatenus potest,
est unica, est ipse Deus ; ceteraque omnia, quæ in mundo
conspiciuntur et quæ substantiæ videntur, non sunt revera
nisi accidentia unicæ substantiæ divinæ. Hæc concludit Spinoia, moderni pantheismi parens, suam demonstrationem
exorsus a falsa notione substantiæ ut independentis tum a
subjecto |tum a causa : additque Spinoza principia Cartesii,
quem ipse (injuria tamen, ut ego existimo) suum magistrum
vocitat, a se fuisse applicata ad inferendas suas conclusiones
pantheisticas. Qua in re consuli potest Cousin, Fragments de
philosophie Cartésienne, §.VII.Z)es rapports du Cartésianisme
et du Spinozisme, Paris, 18S5, in-12, pag. 429 et seqq.
Leibnitzius (De primæ philos, emendatione, p. I, pag. 19,
quem sequitur Wolfius, Onlolog., p. II. § 77), in Examine a
se instituto de principiis Malebranchii, reprobat definitionem
carlesianam de substantia, hancque dicit esse, ens prœditum
vi agendi : quam definitionem approbat Antonius Genuensis
in sua Metaphysical.l.Schol. definit.22. —Verum, etsi hæc
definitio leibnitziana a falsitate vindicari possit, non est
tamen approbanda, quia relinquit id quod primarium est in
substantia, et complectitur solummodo id quod secundarium
est. Fatemur substantiam præditam esse vi agendi, fatemur
illam ad agendum ferri natura sua ; sed nihil agit nisi secun­
dum modum quo existit, et actio sequitur naturam jam
constitutam et existentem. Cum igitur Leibnitzius de hoc
modo existendi substantiæ, ut de fundamento necessario ad
agendum, nihil dicat, imperfectissima est ejus definitio:
imo nec substantia ab accidentibus, quæ vim agendi aliquo
modo et ipsa habent, satis per definitionem leibnitzianam
discernitur : qui quidem defectus in definitione est gravis­
simus.
V. Ratio essentialis substantiæ non consistit in ordine
substandi accidentibus, sed in hoc quod per se existit et
non in alio. Hanc propositionem ponimus ad majorem

explicationem traditæ notionis de substantia. Revera sub­
stantiæ conceptus a nobis formatur a posteriori, hoc est sb
accidentibus, quæ recedere a subjecto iliique supervenire
conspicimus : sed ratione sustentandi accidentia primitus in
subjecto substantiali deprehensa, ulterius progredimur.
facili ratiocinatione concludimus substantiæ nullo pacto
competere posse vim sustentandi alia, nisi antecedent-r ex
sua propria natura vim habeat sustentandi seipsam, quin
alteri ut subjecto inhæreat. Non igitur in ratione suis.'c : f:
accidentibus, sed in ratione standi per se et non inhaerendi
siibjecto, stat essentialis conceptus substantiæ.
VI. Corollarium. Ex dictis in hoc articulo infertur substan­
tiæ notionem positivam esse, non negativam. Virtus enim
existendi per se, et alio ut subjecto non indigere ad existendum, perfectionem positivam omnino enuntiat.

ARTICULUS SECUNDUS
(27)

De divisionibus substantiæ.
I. Sensus naturæ commuais circa substantiarum diversi­
tatem. Sensu naturæ communi substantias in varias dividi
species, nemo negare audet : est enim factum evidentissimum. Quis enim hominum naturæ ductu non certo affirmet
animam humanam esse essentiam substantialem diversam
a substantiali essentia corporis? Negant quidem pantheist®
huic sensus communis judicio inesse veritatem : sed factum
non negant, neque negare possunt; et si est errandum, me­
lius est errare cum humano genere, quam cum pantheisms
sentire. Quocirca assignabimus hic varias substantiæ divi­
siones.
II. Substantia prima et substantia secunda. Celebris est
apud Scholasticos divisio ista, quam Aristoteles oppose
divisioni platonicæ (i, 1). Nomine substantiæ prime inteliigebatur substantia individua, Petrus, Paulus, etc.; qur
idcirco definiebatur : substantia, quæ neque in subjecto e*.',
neque de subjecto aliquo affirmatur. Non in subjecto est. : .
non esse in subjecto est essentiale substantiæ, ut in praece­
denti articulo dictum est; non de subjecto aliquo affirma­
tur, quia revera dici nequit Petrus est Paulus, et sic de cete-

ris individuis. — Substantia vero secunda ilia dicebatur, quæ
non est in subjecto, sed affirmatur de subjecto. .Hujusmodi
sunt naturæ universales, quæ in proprio conceptu substan­
tialem naturam præ se ferunt, ut homo et alia, et idcirco non
sunt in subjecto; attamen de singularibus vere et proprie
affirmantur, ut in primo Ontologiæ Libro, Artic. VI. fuse dic­
tum est. Dicuntur autem substantiæ secundæ, tum quia
prius realiter existunt individua, et postea operatione men­
tis universales naturæ considerantur ab individuatione præcisæ; tum quia non primo et per se convenit illis subsistere
et substare accidentibus, sed quatenus sunt in individuis,
in quibus solummodo existunt, et consequenter in indivi­
duis habent quod subsistant et accidentibus substent. —
Substantia prima solet etiam dici physica; et substantia
secunda appellatur etiam metaphysica. — P. I. Qu. XXIX,
Artic. II, ad 4.
III. Substantiæ complet® et substantiæ incomplete in ra­
tione speciei. Substantiarum quæ per se existunt, quædam
negationi essendi in alio addunt negationem essendi cum
alio ad componendam naturam aliquam specificam ; ut
sunt angeli : et hujusmodi substantiæ dicuntur complete
in specie. — Aliæ vero sunt quæ negationi essendi in alio
addunt naturalem ordinem essendi cum alio ad naturam
specificam componendam, ut sunt animæ humanæ; et hu­
jusmodi substantiæ dicuntur incomplete in specie. — Si­
gnum substantialitatis incomplete in ratione speciei est, si
substantia aliqua nequeat totaliter per semetipsam exercere
operationes omnes illius speciei : « Non enim, inquit S. Tho­
mas, aliquid est completum in specie, nisi habeat ea quæ
requiruntur ad propriam operationem speciei. » (Qu. unica
De anima, inter Dispp., Artic. I.) — Unde anima sensitiva
non est animal, neque anima humana est homo, quia anima
sensitiva nequit sine consortio corporis exercere operationes
sensitivas ; et ipsa anima humana etiam quoad operationem
specificam hominis, nempe intelligere, aliquo modo, objective
nempe, dependet a sensibus et consequenter a corpore cui
unilur. Brutum igitur et homo sunt substantiæ complete
in ratione speciei, non autem anima, sive sensitiva, sive ratio­
nalis.
IV. Substantiæ complete et substantiæ incomplete in ra­
tione substantialitatis. Huic divisioni sedulo attendendum
est. Substantia completa in ratione substantialitatis illa est,

quæ per semetipsam operationes sibi proprias et
exercere potest, et de facto exercet, independents:-.<•?;';
ab alio, cum quo forte est unita alrcomplementum =re:.-.:.
Talis enim substantia non solum non est in alio, sed et -existit vel potest existere sine alio; et ideo ipsa sibi per s.
vindicat rationem perfectæ subtantialitatis {Artic. •
.
n. V). Si vero substantia ita est alteri unita, ut :n s l .n.
cum eo componat unum esse specificum, sed etiam un
subjectivum operationis specific® principium in omnibus,
dicitur substantia incompleta non solum in ratione s;
sed etiam in ratione substantiæ. Hæc enim substantia, quia
est substantia, non existit in alio sicut insubjecto, neque
de subjecto dicitur {sup., n. II) ; sed, ex hypothesi, non potest
existere nisi cum alio; igitur ipsa per se sola non existit.
atque ex hac parte caret perfecta substantialitate. — Reír
exemplis illustremus. Anima nostra est substant?. -.
stantia est etiam animabrutorum : operationes specific® an:mæ humanæ sunt intellectuales actiones; operationes speci­
fica animæ brutorum sunt actionessensitivæ. Sed operatione?
intellectuales sunt ab anima intellectiva, sicut ab unico prin­
cipio a quo lluunt, et sicut ab unico subjecto (medianti' tis
tamen facultatibus) in quo sunt, quin corpus vel sensus n :
illas actiones exercendas concurrant ut principium velat
comprincipium. Anima ergo nostra agit independenter independentia subjectiva ab alio. — At operationum sensitivarum
ut suo loco plenius demonstrabitur, non anima sola, neque
solus organismus, sed compositum, hoc est organismus ani­
matus, est principium elicitivum. Igitur anima brutorum
operationes suas specificas exercet cum dependentia subjec­
tiva a corpore, ut a comprincipio, unde actio sensitiva fluit.
Substantia agens primo modo vocatur substantia completa
in ratione substantialitatis; substantia agens secundo modo
dicitur substantia incompleta in ratione substantialitatis.
— Hinc angelus, quia ex se totaliter proprias operationes
exercet, est substantia completa tum in ratione substantiali­
tatis, tum in ratione speciei. — Anima humana, quæ ex se
sola subjective exercet operationes suas specificas, nemte
intelligere et velle, est substantia completa in ratione sunstantiæ; at non in ratione speciei, quia habet a sensibus
dependentiam objectivant, quatenus nempe, quamdiu corpori
in præsenti rerum ordine est unita, ministerio indigo, sen­
suum et phantasmatum rerum corporearum, unde ideas

primitus sibi comparat (L. 52, II). — Denique, anima
brutorum neque in specie neque in ratione substantiæ
est substantia completa, quia ex se sola non potest subjec­
tive actiones specificas, hoc est sensitivas, sine corporis
consortio exercere.
V. Substantia simplex et substantia composita. Cum ens
simplex dicatur per privationem compositionis, quatenus
scilicet non est ex multis compositum, ut S. Thomas notat
Leet. XXVIII. inLib. De causis, et compositum dicatur ens ex
pluribus entibus coalescens ; illa erit substantia composita
in ratione substantiæ, quæ ex pluribus substantiis incom­
pletis coalescit, ut homo, brutum, et alia hujusmodi. —.
Substantia vero simplex in ratione substantialitatis illa erit,
quæ ex pluribus substantiis incompletis non resultat, sed ex
se sola est substantiasive complete sive incomplete ; ut anima
brutorum, anima humana, angelus, Deus.
VI. Substantia corporea, materialis et immaterialis seu
spiritualis. Divisio ista valde necessaria est et maximi mo­
menti in philosophia. Substantiam autem trifariam sic divi­
dimus, ut omnis æquivocatio tollatur et clare atque distincte
notio substantiæ spiritualis retineatur.
Substantiam corpoream illam dicimus in cujus notione con­
tinetur aliquo modo extensio seu quantitas, unde et substan­
tia extensa dicitur. Non refert autem impræsentiarum decla­
rare varios modos, quibus quantitas ista substantiæ corporeæ
conveniat. Ita, aurum, argentum aliaque hujusmodi, vulgo
corpora et substantias corporeas appellamus.
Substantia materialis, ut hic a nobis sumitur, non est
idem ac substantia corporea, quamvis omnis substantia cor­
porea dici possit materialis. Ad cujus intelligentiam scien­
dum est quod, ut supra explicavimus, ex substantiis quædam
sunt incompleta in ordine speciei, et ideo ad complementum
speciei alicui subjecto uniuntur, ut anima sensitiva in brutis
et anima rationalis in homine. Patet autem subjecta, quibus
animæ istæ uniuntur, esse corpora. Age porro. Substantia
incompleta subjecto corporeo ita potest esse unita, ut sine
corpore, ut comprincipio et consubjecto, nullam actionem
possit exercere ; sicut accidit animabus mere sensitivis, quæ,
ut supra diximus, non solum vegetationem solæ non exer­
cent, sed neque sensationem : sentit enim non organum
neque anima sola, sed animal, hoc est corpus organicumanimalum. Et tamen sensatio est actio specifica animæ sen-

titivæ. Impossibile autem est quod principium subjective de­
pendens ab aliquo subjecto in actionibus suis specificis,
ab eodem subjecto non dependeat etiam quoad esse : qui :
operar i sequitur esse, et quod est independeos quoad esse ■?-.
etiam independens quoad agere. Substantia incomcdeia de­
pendens quoad agere specificum et consequenter quoad esse
a corpore sëu materia, dicitur substantia materialis, quamvi s
ratione sûæ simplicitatis corporea non sit.
Substantia immalerialisseuspiritualis. Hæcsubstantiadicitur per oppositum ad substantiam materialem et multo magis
corpoream. Igitur potest definiri : Substantia simplex ind:pendens tumquoad agere suum specificum tum, consequenter.
quoad esse a materia. Et nota cautissime quod hæc definitif
complectitur tum substantias in se completas in ratione su; stanlialilatis et in specie cum omnimoda separatione a materi a.
ut sunt angeli etDeus, tum substantias incompletas in rpecie.
completas tamen in ordine substantialitatis, ut sunt animæ
humanæ : sive enim substantiæ omnino separatæ a materie
intelligantur, sive in materia existentes, dummodo indepen­
dentes sese exhibeant a materia in propriis operationi:<specificis et consequenter quoad esse, incunctanter dicenda
sunt essentialiter spirituales, hoc est immateriales, seusupr
omnem materiam et corpoream naturam positæ.—Concep­
tum ipsum spiritualitatis passim tradit S. Thomas; sed pos.
Cartesium, philosophi, doctrinae scholasticae ignari, ab ec
recesserunt, cum maximaidearum confusione et scientiarum
detrimento, rationemque spiritualitatis fere ex unica rei sim­
plicitate derivarunt. Germanum itaque spiritualis substantis
conceptum restituere conati sumus : cui quidem maxime est
insistendum.
ARTICULUS TERTIUS
(28)

De rcalilate substantiarum.
I. Lockii opinio. Asseruit Lockius in Lib. II. De inte .;
humano, Cap. XXII. §§.l.et II. substantiam non esse aliud
quam collectionem qualitatum, quas cum credamus haud
posse sine subjecto subsistere, eis aliquid supponimus, quod

vocamus substantiam; de qua tamen nullam claram noti­
tiam habemus.
Ex quibus principiis, utCousin, PhilosophiedeLocke, Leçon
VIo {fin.), recte animadvertit, legitime infertur realitatem
substantiarum relate ad nos aut dubiam esse, aut esse quid
mere ideale vel mentis figmentum.
II. Origo opinionis lockianæ. Porte autem lockiana opi­
nio originem ducit ex confusione duplicis cognitionis, quam
de re aliqua mens nostra habere potest. Supra distinximus
substantias in primas et secundas (27, II). Certum est autem
a nobis non cognosci clare et distincte naturam singularem
seu atomam substantialitatis, quæ competit substantiis pri­
mis, sicut jam diximus de earum essentiis (10, VI); atta­
men sicut nonnullas essentias cognoscimus per notas com­
muniores {ibid.), ita communiorem substantialitatisnotionem
quæ scilicet substantiis secundis propria est, claram habe­
mus (26, I—III. V). Quia vero universalia Lockius habet ut
mera nomina, quibus nil reale respondet, ita debuit com­
munem illum conceptum substantiæ inter mera nomina pa­
riter reponere, sine ullo reali respondente in rebus ipsis.
Contra autem lockianam et sensisticam opinionem sit con­
clusio :
III. Doctrina de substantiarum realitate ut certissima est
omnino tenenda. Probatur. Opinio, quæ negat realitatem
substantiarum caret fundamento, ludit in ambiguo, a se
ipsa dissentit, sensui hominum contradicit, et rationi aper­
tissime adversatur. Ergo opinio contraria, quæ affirmat
realitatem substantiarum, ut doctrina certissima est reti­
nenda. Consequentia patet; probatur antecedens.
Caret fundamento. Fundamentum opinionis de qua loqui­
mur est substantiæ notio a Lockio tradita {Op. et loc. cil.),
nempe quod substantia subjective sumpta sit, congeries idea­
rum simplicium sensu perceptarum, spectata vero objective sit
complexus qualitatum sensu perceptarum, ignota ratione
coëxistentium. Atqui, ut ex dictis in primo articulo hujus
libri constat, hæc notio contradiccit veræ atque germanæ
notioni substantiæ. Igitur opinio lockiana revera destituitur
fundamento.
Ludit in ambiguo. Id ex ipsis verbis Lockii {loc. cit.), fiet
manifestum : « Si quis, inquit, interrogatur quodnam sit
subjectum, in quo color aut pondus inhæret. nihil indicare
posset, praeter partes solidas extensas ; et si rogaretur quid­

nam sit soliditatis et extensionis subjectum, haud in ir..s
nodum difficilem incideret, quam Indus ille, qui cum dicere'
mundum sustentari ab ingente elephante, rogabitur, rui­
nam elephantem sustentaret; respondit, ingens testuic
roganti denuo, quid testudinem sustineat.respondit, aliquid,
quid vero, nescit. Hoc modo hic. ut in omnibus aliis a—
bus, ubi vocibus utimur sine claris et distinctis ideis, puer:
rum ritu loquimur : qui rogati quid res sit quam ignorant,
confeslim respondent esse aliquid; quod perinde est a:dicerent se nescire, atque se rei, de qua quantum notissim
loquuntur, nullam omnino habere ideam, verum istius peni­
tus ignaros esse. » Hæc Lockius qui, dum pueros deridet,
pueriles æquivocationes imitatur. Quid si Indus respondisse,
elephantem sustinere sed non sustineri ? Erronee utique locu­
tus fuisset, sed præclusisset viam aliis interrogationibus,
duos distinctos conceptus manifestando, videlicet dependen­
tiam mundi ab elephante, virtutem elephanti concessam
sustentandi seipsum. Sed ad rem veniamus. Esto igitur
quoo clare et distincte dicere nesciamus quid sit ratio indi­
viduals subjecti substantialis qualitatum, clare tamen et
distincte dicimus non solum quod sit aliquid, ut Lockius gra­
tis lingit, sed quod sit ens reale existens per se et non in
alio, nempe subjecto reali et individuo vere et realiter
inesse naturam substantiæ universaliter cognitæaffirmamus.
Pessime igitur se gessit Lockius, confundendo cognitionem
claram et distinctam individu» substantialitatis cum ccg:..tione substantialitatis universaliter inspect», et ex negatio:,
primæ notionis inferendo negationem secundæ.
/i se ipsa dissentit. Audiamus iterum bac in re Lockium ;
« Haud concipientes, inquit, quomodo hæ simplices ideæ per
se subsistere possent, solemus substratum aliquod suppo­
nere, in quod subsistant, et unde resiliant, quod idcirco subs­
tantiam vocamus. » Et addit non immerito substantiam
esse materiam et fundamentum humani sermonis. Quæ Lockii confessio, ejus opinionem, quam impugnamus, mirifice
evertit. Etenim si mens ita intelligit reales qualitates, ut na­
tura istarum non valeat per se existere, sed essentialiter a
alio exigat sustentari et in alio esse ut existât ; consequi-. -:
manifeste quod, sicut reales sunt qualitates, reale quoc ce :. .
debeat subjectum: cujus proinde existentia in se et non tn afi­
elare et distincte menti exhibetur. — Et, si substantia e-:
fundamentum humani sermonis, debet profecto esse qu; f

clare perceptum et realiter existens sub qualitatibus realibus,
nisi velimus dicere fundamentum humani sermonis esse
quid inane.
Sensui communi hominum contradicit. Id concedit vel ipse
Lockius, additque, sine tamen probatione, hoc judicium
sensus communis ex incuria procedere. Atqui praefatum ju­
dicium, quo substratum reale ponitur jugiter idem perseve­
rans sub variis succedentibus modificationibus, non esse ex
incuria, Lockius ipse fateri cogitur dum, ut in praecedenti
argumento audivimus, mentem naturaliter ferri dicit ad
concedendum accidentalibus qualitalibus substantiale quod­
dam subjectum.
Rationi apertissime adversatur. Contradicit enim apertis­
sime rationi opinio, quæ concedit existere realiter qualitates
quæ nonnisi in alio esse possunt, et simul negat hoc aliud
(nempe substantiam, in qua esse postulant qualitates illæ)
realiterdari. Sed hujusmodi, ut vidimus, est opinio lockiana,
de qua in præsenti agimus. Igitur opinio lockiana apertis­
sime rationi adversatur.
Opus non est ut immoremur in enodandis difficultatibus,
quas Lockius opponit : quia de iliis in argumentis contra
ipsum adductis satis egimus. Addit medicus Anglus a sen­
sibus nobis non dari notionem substantiæ ; sed id propterea
dicit quia, sensismo vehementer addictus, omnem nostram
cognitionem intra limites sensibilitatis concludit. Hujus
sententiæ falsitas late in ideología demonstrabitur.

ARTICULUS QUARTUS

(29)
De suvpostto et persona.
I. Prologus. Quia ratio substantialitatis magis vel minus
perfecte substantiis convenire potest, ut supra, articulo 27,
nn. III et IV. late ostendimus; ideo post ea quæ de natura,
divisione ac realitate substantiarum dicta sunt, reliquum est
ut dicamus de perfectione ultima, per quam ipsa substantia,
evehitur ad rationem suppositi vel ad dignitatem persones.
II. Notio suppositi et personæ. Substantialitas, ut diximus,
est proprietas qua ens existit per se et non in alio tan­
quam in subjecto ; at non officit rationi substantiæ, quomi-

nus alteri substantiæ uniatur ad constituendam ur.am subs­
tantiam compositam, ut supra explicavimus, et ia n •
ipsis videre est, qui componimur substantia specific* i nmanaex substantia animæ et ex substantia corpo: .s. < .. .
casu, quidquid sit de principio quo seu elicit;. : actionum
quæ sunt in hac substantia composita, certissimum
est, quod actiones utriusque substantiæ unitæ. ur.i
tantiæ compositæ tribuuntur communiter. Hinc deam. clatio pedum, manuum actiones, sensationes sive externæ s
internæ, intellectiones et volitiones, actiones sunt quæ mii;
tribuuntur; etenim ego deambulo, ego sentio, egointelligo et
volo; etzoe^onon est solum corpus meum, non est sola anima
mea,sedcompositumexutraquesubstantia.Atabsurdum esse :
profecto dicere quod sicut actiones animæ et actiones corp :ris ita sunt animæ vel corporis ut etiam sint actiones mei..
actiones mei ita sunt mei ut etiam sint Petri, vel Pauli, •¡e.
cujusvis alterius individui. Igitur ego non solum sum subs­
tantia quæ existo per me independenter ab alio ut a subject?,
sed etiam ita per me existo, ut ego sim principium actionum quæ mihi tribuuntur et non alteri tribui possunt. E:
quia actionis perfectio manifestat perfectionem naturæ;
sum substantia cujus esse mei est, et non potest esse alte­
rius. Substantia quæ est perfecte subsistens, sui juris et ahí -i
incommunicabilis, modo explicato, dicitur suppositi» u
rice, dicitur autem persona si præfata substantia sit naturæ
rationalis.
III. Nota. I. Solvitur objectio. Manus non est sui sed cor­
poris, cujus est pars, et tamen videtur esse suppositum. N
manus vel quodcumque aliud membrum, a corpore præ ri­
sum, est suppositum, ut omnes concedunt; quidni corpori
unitum? Male igitur affirmatur quod suppositum debet es?
sui et non alterius.
fíesp. cum S. Thoma, III. Dist. V. Qu. III. Artic. III. ad 3,
quod separatio dat utrique partium totalitatem ; unde nil mi­
rum si membrum præcisum induit rationem suppositi, quia
jam cessat esse alterius, nempe corporis. At unitum pars es:,
non totum; et ideo corporis est, non sui ; unde rations:;;
suppositi habere nequit.
IV. Subsistentia et personalitas sunt quid vere positivum.
Ratio qua substantia fit perfecte subsistens, sui juris et alteri
incommunicabilis, abstracte sumpta dicitur subsis:-:i.. :
ipsamet autem subsistentia concrete accepta dicitur supp>

situm vel persona. Existimavit ergo Scotus hanc subsisten­
tiam esse quid mere negativum, ita nempe ut per personam
humanam, e. g., non aliud intelligatur quam natura ipsa
humana individua non assumpta a superiori persona eique
non unita. Hanc Scoti sententiam,præter alios, amplectun­
tur Philosophia Lugdunensis, Gap. IV. Art. I. Metaphysica
generalis, Cardinalis Gerdii, Institut. Log. Metaphys. et Eth.
Ontol. Qu. 1. Cap. IV. et Storchenau Ontologia, Sect. III.
Cap. III. §. 125, Schol., qui etiam graviter addit illam esse
communiorem opinionem. Concedo hanc esse communem sen­
tentiam scotistarum et cartesiano rum, sed utraque schola
non constituit sententiam communiorem. Sed his missis,
dico opinioni præcitatæ nullimode esse subscribendum. El
revera. Subsistentia debet saltem admitti ut complementum
illius perfectionis et independentiæ, qua substantia tanquam
per gradus a substantialitate incompleta in ratione subs­
tantiæ ad substantialitatem completam in ratione speciei per­
ducitur (27, IlletIV). Sicut igitur ratio ista independentiæ est
revera quid positivum (26, VI), ita et quid positivum debet
poni ratio completa independentiæ, qua nempe substantia
constituitur plene sui juris, hoc est suppositum vel per­
sona. — Deinde, ex sententia scotistica et cartesiana, natura
humana individua in se spectata realiter et sine addito esset
persona. Atqui, ut paulo infra demonstrabimus, personam
esse realiter idem ac naturam individuam, est contra ratio­
nem; præter quam quod minus consentaneum videtur fidei
catholicæ, qua credimus humanam naturam in Christo non
fuisse personam numanam, cujus loco suffecta est persona
divini Verbi, in qua ipsa natura humana subsistit. Non igi­
tur admittendum est rationem person® in negativo consis­
tere.
V. Quæstio prima. Sed ex tradita natura personalitatis
sponte exurgit quæstio. Certum est enim rationem suppositi
non posse accidentibus convenire, quia cum accidentia non
habeant indenendentiam a subjecto in existendo, multo mi­
nus possunt habere completam independenliam, quæ impor­
tatur per personalitatem. Rationem ergo suppositi non con­
venire nisi substantiis in aperto est. At substantiæ aliæ
dicuntur primæ, aliæ secundæ, ut supra (27, II) dictum est
(nihil enim est dicendum de substantiis incompletis, quibus
ratio personalitatis non convenit, ut ex dictis, n. II, est ma­
nifestum); unde quæri potest, utrum ratio personalitatis

æque concedi possit tum primis tum secundis substantiis.
Cui quæstioni respondeo :
VI. Substantiæ secundæ non possunt esse persons.
batur de facili. Ad rationem personæ requiritur quod s.:
natura perfecte subsistens, sui juris et alteri in:
bilis, ut supra, n. II. dictum est. Atqui substantiæ
.
sunt essentialiter communicabiles : substantiæ enim
.
sunt naturæ universales, quarum est proprium habere aptiludinem essendi in mullis (1, II et seqq.). Igitur substantiæ
secundæ non possunt-esse personæ ; sed id competere solum­
modo potest substantiis primis, hocest individuis existentibus.
VII. Attamen ratio personalitatis non est in individuis
substantiis ipsamet ratio earum singularitatis. Hæc pre-; sitio facto ipso comprobatur. Nam si ratio singular.'.a: s.
præcise ut talis, esset idem realiter ac ratio per;:?. . a .:.
cui conveniret prima, conveniret pariter et seeun ia \ . : ..
falsum conditionatum. Ergo et falsa conditio. — .V. :r de­
claratur. Anima mea, e. g., singularis est, sicut simriT.are
seu individuum est corpus meum. Et tamen neque corpus
meum neque anima mea sunt persona, cujus ratio
i ex
uno et ex altera composito) convenit. Ergo ratio personali­
tatis non convenit cuicumque convenit ratio singular/ itis
seu individuationis. — Neque dicas in exemplo allato subs­
tantias esse incompletas : nam sive complet® sive ir.ee,mpletæ sint, ratio individualitatis eadem est ; porro ratio ir. iividualitalis, in se sumptæ, dicit quidem aliquid ab aliis dis­
tinctum, imo et aliquid per se existons et non in subjecto, si
sit substantia; at non est in ejus conceptu preciso.
i
per ipsam individuum separalim existât, seu quod non sit
alteri communicabile, quod non sit pars alterius, ut not it S.
Thomas, P. III. Qu. 11. Art. II. ad 3, et explicat C. • .
ibid., § In responsione ad tertium. Ideo aliquid est, ipsi : viduo addendum, ut non solum habeatur substantia indivi­
dua, sed etiam persona, hoc est substantia per se et separalim
existons.
VIII. In rebus creatis persona distinguitur realiter a na­
tura individua earum, seu, ut verbis utamur S. Thomæ in
I. Seni., Dist. V. Qu. I. Artic. I. in creaturis... essentia reaittcr differt a supposito. Hæc propositio est corollarium ;racedentis conclusionis. Cum enim persona non sit i.itui-.
neque universaliter neque singulariter accepta; sequitur quo i
sit quid realiter distinctum a natura ipsa, sive uni. :
-r
Zigliara. Summa philosophica.

T. I,

sive singulariter sumpta. Attamen ob rei gravitatem, præser
tim ob fidem catholicam qua docemur a^Verbo divino fuisse
assumptam humanam naturam in individuo, non autem hu­
manam ipsius naturæ personam; hæc addere placet in pro­
positionis confirmationem.
In antecessum notanda sunt verba propositionis, in rebus
creatis; etenim certissimum est in divinis personam non rea­
liter distingui ab essentia. Deinde certum pariter est et ab
omnibus concessum, personam in rebus ipsis creatis distin­
gui saltem ratione ab earum natura individua. Tota igitur
difficultas est de distinctione reali inter personam et indi­
viduam naturam, et non in divinis, sed in solis rebus crea­
tis. Pro cujus difficultatis resolutione stat propositio enun­
tiata, ad cujus confirmationem hanc addo rationem.
Persona formaliter considerata excludit triplicem cominunicabilitatem : — f° communicabilitatem universalis ad sin­
gularia, ut supra, n. VI. dictum est; — 2° communicabiliiatem partis ad totum et ad esse totius, ut pariter supra, n.
III. diximus; — 3° communicabilitatem assumptionis, qua­
tenus nempe non solum non egeat, sed neque etiam ut talis
possit assumi ab alio supposito : secus enim actiones essent
personæ assumptæ, ut principii quod, prout supponitur, et
simul non essent, quia essent suppositi assumentis. Esset
igitur persona illa, persona et simul non persona. — Atqui
natura, etiam singulariter considerata, non excludit tripli­
cem illam communicabilitatem. Non ergo persona in rebus
creatis, etiam individualiter consideratis, est idem realiter
ac earum natura. — Minor declaratur. Nam anima mea, e.
g., natura est, singularis est, substantia est; et tamen ejus
esse corpori communicatur, et corpus meum, natura subs­
tantialis singularis, assumitur ut pars mea ab anima in uni­
tatem mei esse. — Cf. III. Sententiarum, loc. cit.. et Disl.
XXIII. Qu. I. Artic. I. seq.
f Hæc tamen citra fidem dicta esse volo. In ordine enim ad
fidem catholicam placet hic transcribere verba sapientissima,
jjuæ habet Dominicus Bannes in P. I. Qu. III. Art. III. Prima
conclusio : * Quamvis, inquit, non sit error in fide aut teme­
rarium dicere, quod suppositum et natura sola ratione dis­
tinguuntur; est tamen multo conformius fidei et veritati,
quod in compositis ex materia et forma distinguuntur reaÀiier. » Et prosequitur doctissimus Auctor in demonstranda
utraque parte suæ conclusionis. Teneamus igitur sententiam

quæ magis veritati conformis nobis videtur, sed ab infligenda
cujusque generis censura contrariam tuentibus abstinere
omnino debemus/1
IX. Nota. De natura distinctionis inter personam et natu­
ram in rebus creatis. Personam in rebus creatis distingui
realiter ab earum natura, etiam individualiter considerata,
salis, ut puto, probatum est; sed distinctio realis cum pos­
sit esse entitativa et modalis (14, III), quæritur, cujus gene­
ris sit adserta distinctio illa inter personam et naturam. In­
sistentes principiis hucusque traditis, dicimus praefatam
distinctionem non esse solummodo realem-modalem, sed
majorem aliquam distinctionem. Notavimus supra (7, V. fin.)
entia ad invicem distingui per majorem vel minorem expli­
cationem ipsius entis. Quæ explicatio, ad rem nostram quod
attinet, sic intelligitur. Essentiæ si addatur ratio indepen­
dents a subjecto in existendo, efficitur substantia; cui si
addas rationem essendi sui et non alterius, habes majorem
entitatis explicationem, nempe suppositum vel personam.
Atqui sicut major explicatio entis in substantia non est
dicenda solummodo modalitas, ita neque explicatio naturæ
substantialis ad perfectum gradum suppositi videtur esse
recensenda inter distinctiones mere modales. — Hanc ipsam
sententiam, ut mihi videtur, amplectitur Cajetanus addens
esse sententiam S. Thomæ. En verba doctissimi Cardinalis :
« Distinguuntur {natura et suppositum) non tanquam duæ res
separatæ, sed tanquam eadem superaddens aliqua alia.....
Distingui secundum rem contingit dupliciter : primo, sicut
duæ res, quarum una nihil est alterius, ut albedo et dulcedo,
ut Socrates et Plato, etc. ; alio modo sic, ut una res includat
totam aliam, et supperaddat ei aliud. Et hoc modo suppo­
situm distinguitur a natura secundum rem, quia scilicet
includit naturam et addit aliqua alia. Et ne hoc voluntarie
dici videatur, ex duobus effectibus hoc probat (S. Thomas) :
primo ex modo significandi, quia hinc provenit quod signi­
ficatur suppositum per modum totius, et natura per modum
partis formalis perfectivæ suppositi. Secundo ex negativa
praedicatione ; quia hic homo non est sua humanitas : ex hott
enim quod Socrates est ut totum quoddam respectu naturæ
et aliorum superadditorum, provenit utrumque. et quod sic
significetur ut totum, et natura ut pars, constitutiva tamen
ipsius; et falsa sit affirmatio naturæ de Socrate, utpote par­
tis de toto. » In III P., Qu. II, Artic. IE i

X. Quæstio altera. Ad complementum tractatus de per­
sona, hic examini subjicimus peculiarem Lockii opinionem
circa personæ identitatem. Nemo sanus inficias ire potest se
esse eamdem identicam personam quæ erat heri, nudiustertius, a primis denique instantibus suæ nativitatis. Docuit
igitur Lockius, Essai philosophique concern, l'entendement
humain, Lib. II. Cap. XX VIL §.9, illam identitatem personæ
constitui per memoriam vitæ præteritæ et conscientiam pro­
priam vilæ præsentis : quam lockianam sententiam ita ex­
tollit modernus scriptor, ut docere ausus sit, quod si anima
amitteret memoriam et conscientiam, nova anima loco primitivæ vere crearetur. Contra quam sententiam sit conclusio :
XI. Intrinsece repugnat identitatem personæ constitui per
memoriam et per conscientiam. Nota terminos conclusionis.
Non enim inficiamur a nobis sciri nos esse jugiter identicam
personam per memoriam vitæ præteritæ et per conscientiam
teslantem nos esse hodie quod in præterito fuimus : unde
concedimus memoriam et conscientiam esse facultates testi­
ficativas identitatis nostræ personæ; at negamus eas esse
constitutivas ejusdem identitatis. Et revera. Munus conscien­
tiæ est renuntiare ea quæ ipsimet personæ eveniunt, illamque
afficiunt (L. 52, I et III) : sicut munus memoriæ est iterum
in mentem revocare quæ aliquando actualiter menti, seu per­
sonæ nostræ innotuerunt. Igitur tum memoria tum cons­
cientia subaudiunt personam jam constitutam, illamque so­
lummodo renuntiant. — Quæ conclusio indirecte confirmatur.
Namque, si conscientia et memoria constituunt personæ
identitatem, sequitur quod diminueretur personæ identitas
vel penitus annihilaretur, quoties exercitium memoriæ vel
conscientiæ minuitur vel suspenditur. Imo, ut recte animad­
vertit ipse Cousin in sua Philosophie de Locke, VIo Leçon,
sententia lockiana ad illationes repugnantes ordini moralitatis perducit : nam si memoria vel conscientia constituunt
personam, non potest culpa imputari vel pcena infligi delin­
quenti, qui delicti memoriam cum amiserit (in hypothesi
saltem quod amiserit), amisit pariter identitatem personali­
tatis.
XII. Nota. De mente Lockii. Hæc contra aperta verba
Lockii faciunt ; utrum autem mente tenuerit quod ejus verba
sonant, affirmare absolute non audeo. Forte ille, qui optimus
medicus esse potuit, sed pessimus erat philosophus, confudit
constitutivum personæ cum principio manifestativo personæ,

hoc est, ordinem ontologicum cum ordine I:-. ‘
dislinxi in prænotamine ad conclusioni; r.- :i:
:
quamvis fatendum sit verba Lockii benigniorem base
pretatieneni non suscipere. Quæ autem addit nup-erus Asete,
talia sunt ut crudiorem formam lockianæ sententiæ Manir :
defendant.
CAPUT SECUNDUM
DE ACCIDENTIBUS GENERATU!

Prologus. Duo sunt suprema entium genera, substant?. :
accidens. Unde, prælibatis iis quæ scitu necessaria sum :
substantia,ad naturam accidentium explicandam
? m Accidentia vero et in genere et in specie considerari deten- .
unde de accidentibus in genere erit sermo in præsct.ti Capite .
in sequentibus vero de accidentibus in specie.

AHTICULUS UNICUS

(30)
De natura accidentium.
I. Accidentis prædicamentalis natura. Notavimus in Lo­
gica (6, IV) maximum discrimen inter accidens / rædi - ■ .¡tale seu physicum seu reale, et accidens prædica bilí quoi
etiam logicum appellatur. De hoc secundo non loquimur,
sed exclusive de accidente prædicamentali, quod describi
potest : entitas cui naturaliter convenit non esse in se sed in a 11
ut in subjecto. — Explicatur descriptio. Accidens dicitur per
oppositum ad substantiam. Sicut igitur substantia in seipsest et se sustentat, ita accidens, ex opposito, non in se est.
sed in alio, quod est ejus subjectum, et ab alio, nemj. a
subjecto ipso, in quo est, sustentatur. Consequenter exis: :
quamdiu existit subjectum, seu melius inexistil subjecto, et
subjecto corruente, corruit et ipsum: sicut corpore humano
destructo quantitas ejus, color, ceteraque hujusmodi quae
erant in illo, pereunt. Hæc, accidentia ab omnibus nuncu­
pantur.
II. Nota. Divisio accidentis in absolutum et modale.

Accidens physicum seu reale dividi solet in absolutum, et
modale. — Accidens absolutum non tale dicitur quasi per se
existât aut existere possit (ut quidam aut ignorantia aut
prurigine calumniandi Scholasticos imaginati sunt) : cum
enim de intrinseca natura accidentis sit non esse per se, fin­
gere accidentia in se vel per se existere, idem est ac ponere
ipsa non esse accidentia nisi voce, et revera esse substantias.
Igitur accidens ideo absolutum dicitur, quia tum re tum
conceptu est realitas quædam, distincta a substantia cui
inhæret ab eaque dependens quoad existentiam, sed insi­
gniorem tamen in se exhibens entitatem quam affert sub­
stanti® ipsi. Hujusmodi sunt quantitas, motus, calor, et alia
hujus generis, quæ ratione explicatioris entitatis quam præ
se ferunt, quasi ut quædam diminutæ substantiæ concipiun­
tur, quamvis substantiæ non sint.
Accidens modale contra, ut vox ipsa indicat, vix entitatem
significat, et potius designat statum essendi substantiæ cui
tale accidens tribuitur. Hinc dicimus quod sedere vel stare
sunt accidentia modalia hominis, et talia sunt curvitas lineæ
in circulo, digitorum extensio vel contractio, et similia. Quo­
circa modi non immediate afficiunt substantiam ut acciden­
tia absoluta, sed potius afficiunt immediate ipsa accidentia
absoluta, et ipsis mediantibus substantiam ipsam ; sicut
curvitas virgæ immediate afficit virgæ quantitatem : et ex
hoc, generatim loquendo, potest assumi critérium ad dis­
tinguendum accidens modale ab accidente absoluto.
Hinc distinctiones reales-entitalivœ et distinctiones realesmodales, de quibus supra (14, III) dictum est.
III. Quæstio prima. His ergo explicatis, quæritur, utrum
dentur vel saltem dari possint hujusmodi accidentia physica
(de accidentibus enim logicis, cum sint in ratione, non dis­
putatur), tum entitative tum modaliter distincta a substan­
tiis, quibus præfata accidentia inesse intelligimus. Notandum
hanc quæstionem dupliciter agitari posse, in genere et in
specie : in genere, hoc est de accidentibus indeterminate
sumptis ; in specie, nempe de his vel illis peculiaribus acci­
dentibus. In primo sensu hic quæstionem solvendam assu­
mimus ; in specie enim, nonnisi cum sermo erit de peculia­
ribus accidentibus, quæstip solvi potest. Qua de causa impræsentiarum primo dicendum est de possibilitate existen tiæ,
postea de facto existenliæ eorumdem accidentium. — Com­
muni consensu Scholastici tum in jure tum in facto stabant

pro realium accidentium existentia, sed universa señóla
cartesiana doctrinam Scholasticorum acriter impugnavi: e:
in ipsam sparsit ridiculum. Sed sit conclusio :
IV. Accidentia physica realiter distincta a substantia
nullam involvunt repugnantiam. Probatur. H? :
■
gnantia non aliunde deprehendi posset quam ex r:
tia idearum, et-in nostro casu, ex repugnantia ipsius essen­
tiæ accidentis, ut a nobis sumitur et definitur. Atqui er
essentia ipsius accidentis, ut a nobis sumitur et definitur,
nulla deprehendi potest in accidente physico repugnanti:ad existendum. Ergo accidentia physica realiter distincta a
substantia nullam involvunt repugnantiam, et ideo existere
possunt. — Probatur minor : nam circa majorem nulla mo­
vetur neque moveri potest difficultas.
Conceptus essentialis accidentis reponitur in essentia cui
competit esse seu existere non in se sed in altero ; proindeque exhibet entitatem diminutam, entis ens, ut S. Thomas
sæpe dicit, seu entitatem deficientem a perfectione substan­
tiali. Porro esse non in se sed in altero repugnare ratior.i
enlitatis non solum non probatur, nec probant adversarii
nostri, sed in promptu omnino est probare contrarium.
Etenim res omnes et concipiuntur et sunt constitutas in diver­
sis gradibus perfectionum essentialium, quibus non nomine
solummodo sed revera inter se essentialiter differunt, sicut
angelus differt realiter et essentialiter ab homine, e! homo
a bruto. Similiter homo, e. g., constituitur in sua essentia
specifica ex anima et corpore, seu ex partibus quæ et essen­
tialiter sunt distinctæ et essentialiter inter se differunt. Home
igitur non est corpus solummodo, non est anima solumm : do,
quia totum non est sua pars, sicut pars non est suum totum.
Ergo anima et corpus sunt substantiæ incompleta in ratione
speciei, quæ est homo. Ex quo apparet in ordine substan­
tiarum esse gradus. Quænam ergo repugnantia adesse potest
si, descendendo ad entitatesmagis etiam imperfectas, aliquas
ponamus quæ careant omnino substantialitate et consequen­
ter non in se existant sed existant in alio? Hæc mihi mani­
festa sunt, sicut manifesta erant S. Thomæ et subtilissim Scholasticis.
V. Dantur realiter accidentia, quæ a substantia in ~a
sunt realiter distinguuntur. Hanc propositionem quoa:
utramque partem sensus naturæ communis, experientia qu
tidiana fretus, evidenter dictat. Namque plura realiter n

advenire quæ prius non inerant, atque plura alia quæ nobis
insunt nos amittere, tam certum est quam quod certissimum.
Atqui non propterea augetur vel minuitur substantia nostra,
præsertim si de anima est sermo, quæ augmentum veluiminutionem non patitur. Igitur illa sunt accidentia realia, realiterque a substantia quam afficiunt distincta.
VI. Nota I. De natura distinctionis realis inter accidentia
et substantiam. Solet a philosophis quæri, cujusnam naturæ
sit distinctio reaiis, quam existere probavimus inter accidens
et substantiam ; cui quæstioni ut breviter satisfaciam, ani­
madverto eam posse dupliciter definiri, in genere scilicet, et
in specie de quibusdam peculiaribus accidentibus. In genere
autem dico quod nonnulla accidentia non solum distinctione
reali-modali, sed etiam reali-entitativa a substantiis distin­
guuntur. Et revera calor in aqua est accidens respectu aquæ ;
color vultus mei vel figura, ahaque hujusmodi sexcenta, quæ
mihi adveniunt vel a me recedunt, sunt accidentia mea ; sed
tamen sunt entia a mea entitate omnino distincta. Quocirca,
generatim loquendo, concedi debet nonnulla accidentia dis­
tinctione reali-entitativa a substantia in qua sunt distingui.
Quid vero de quibusdam accidentibus in specie sit sentien­
dum, videbimus in sequentibus Capitibus.
.VII. Nota II. Solvuntur difficultates. Rejicienda prorsus
“æsse accidentia physica peripatetica sequentibus argumentis,
quæ sunt argumenta cartesianorum, Gerdii conatur ostendere
in Institutionibus Logicæ, Metaphysicæ et Elhicæ, editis a P.
Vercellone, Romæ, 1867 ; Ontologia, Qu. Ill, Cap. I.
Objectio prima. « Illud non est admittendum, quod prorsus
repugnat ; atqui accidentia physica peripatetica prorsas
repugnant ; ergo, etc. —Minor probatur : nam idem sentien­
dum est de reliquis accidentibus, quod de rotunditate ceræ,
v. g. ; atqui repugnat rotunditatem in cera esse accidens
physicum a cera reapse distinctum ; ergo, etc. Probatur mm.
Repugnat rotunditatem ceræ esse accidens ab ipsa cera reapse
distinctum, si rotunditas ceræ essentialiter consistat in par­
tibus illius tali ratione dispositis, ut quæ sunt ad circumfe­
rentiam æqualiter distent a parte media, quæ centrum nun­
cupatur; atqui rotunditas revera ceræ in hoc consistit essen­
tialiter; ergo, etc. »
Resp. Concedo majorem, et nego minorem. Ad ejus proba­
tionem nego majorem, et distinguo minorem; repugnat rotun­
ditatem in cera esse accidens absolutum a cera rotunda

majorem probationis, quia revera, dato etiam qu' ; r
ditas in cera nullatenus a cera distingueretur realiter. r ■
propterea idem judicium ferendum esset de aliis omcib-s
accidentibus. Rotunditas ceræ est modus ipsius ceræ,
contra alia accidentia majorem entitateni præ se ferae:.
cujus realis distinctio a substantia potest sustineri in 1er ar ­
denter a distinctione accidentium modalium. — Quoad mi­
norem dixi rotunditatem in cera distingui modaliter a cera
ipsa; et revera ipse Gerdii concedit rotunditatem ceræ
essentialiter consistere in partibus illius tali ratione disp>
silis : quæ dispositio tali ratione est vere accidens modale
ipsius ceræ. Unde hoc primum argumentum eminentissimi
Auctoris non demonstrat accidentia physica peripatetica
esse prorsus rejicienda.
Objectio altera. « Si darentur hujusmodi entitates, si-. :
accidentia, deberent semper suum effectum formalem ct
sibi proportionalum producere, non contrarium, v. g., de­
beret calor semper calefacere, nunquam autem frigefacer
etvicissim; sed si calor est hujusmodi entitas, oppositum
contingit; ergo, etc. Prob. min. Nam si daretur aqua in qua
sit accidens caloris secundum aliquem gradum, et in eam
injiciat quis manum, quæ minorem habeat gradum calori-,
is utique hanc aquam calidam sentiet : si vero alter aut
ipse idem alteram manum injiciat vehementi calore agita­
tam, ille eamdem aquam frigidam percipiet; sed hoc peevidens est quod accidens caloris produceret frigus. Ergo calor et frigus sunt entitates peripatetic®, debent aliquand
effectum sibi contrarium et minime proportionatum produ­
cere, in quo est maxima repugnantia. »
fíesp. Concedo majorem, et nego minorem; ct ad ejus pro­
bationem dico quod si aqua calida, frigida sentitur a manu
vehementi calore agitata, sentitur autem calida a manu quæ
habeat minorem gradum caloris, id non probal aquæ not
iuesse accidens quod calorem dicimus, neque probat a ca­
lore aquæ contrarios effectus produci ; sed probat solum­
modo subjectum seu manum esse dispositam vel non disposi­
tam ad recipiendam actionem caloris. Calor enim contactu
sese communicat et sese communicando (Equilibrium facit.
Unde, quando manus vehementi calore agitata in aquam te­
pidam injicitur, calorem proprium aquæ communicat, et ex
liac communicatione, non ex actione aquæ, ut dicitur in ob-

jectione, manus frigescit ; contra, quando in aquam calidam
manus frigida injicitur, calor aquæsese communicat manui,
et hæc sentit sensationem caloris. Non ergo calor contrarios
effectus producit, sed subjectum, v. g., manus diversimode
disposita, diversimode modificatur.
Objectio tertia. «Accidens, ut a S. Thoma definitur ac no­
bilioribus peripateticis, est id cujus totum esse est inesse :
tale tamen, ut a subjecto, cui naturaliter inest, divina vir­
tute separari, ac separatim existere possit; atqui repugnat
ut id cujus totum esse est inesse, a subjecto separetur cui
inest, et separatum existât; ergo, etc. Probatur min. Id
cujus totum esse est inesse, eo ipso cessat esse, quo cessai
inesse; sed accidens a subjecto separatum cessat inesse;
ergo etiam cessat esse : ergo repugnat ipsum separatum
existere. »
Ilesp. Nego majorem, vel si lubet distinguo : accidens est
idcujustotum esse existentiœestinesse,concedo;cujus totum,
esse essentiæ, subdistinguo : si agatur de accidente modali,.
transeat; si de accidente absoluto, nego. — De hac distinc­
tione, nec non de ceteris partibus hujus tertiæ objectionis,
fuse est dicendum ex professo in sequenti quæstione : hic
solummodo transcribo responsionem S. Thomæ ad similem
objectionem : < Cum ens non sit genus, hoc ipsum, quod
est esse, non potest esse essentia substantiæ vel accidentis.
Non est ergo definitio substantiæ, ens per se sine subjecto,
nec definitio accidentis, ens in subjecto : sed quidditati, seu essentiæ substantiæ competit habere esse non
subjecto; quidditali autem sive essentiæ accidentis com­
petit habere esse in subjecto. » — P. III. Qu. LXXVII. Artic. I.
ad 2.
VIII. Quæstio. Sed altera movetur quæstio magni mo­
menti in re philosophica non solum, sed etiam in re theolo­
gica, in ordine præsertim ad Sacramentum altaris. Ex tra­
dita definitione accidentis, quod scilicet non existât in se,
sed indigeat esse in subjecto, a quo in esse sustentatur, dif­
ficultas exurgit, utrum inhærere actu alteri ut subjecto sit
essentiale accidenti reduplicative ut accidens est.
IX. Prænotamina ad quæstionis solutionem. Prœnotamen
primum. Quæstio est de accidente ut accidens est, non vero
de hoc vel illo peculiari accidente. Et hoc nota. Sunt enim
nonnulla accidentia, quæ talia sunt, ut inluerentia sit illis ne­
cessaria, ut puta, intellectio humana, prout actio humana

est, requirit quod in intellectu humano sit, a qno solum­
modo esse potest.
Prœnotamen secundum. In ratione accidentis duo sunt dis­
tinguenda, nempe inhaerentia subjecto, et ipsius subjecti, ex
accidentis inhaerentia, modificatu). Prius autem, prioritate
saltem rationis, est inhaerere quam modificare, quia secun­
dum est vi primi.
Prœnotamen tertium. Ratio inhaerendi convenit accidenti,
non qua modificat, sed qua ex se incapax est sustendanci
seipsum, ut ex explicata ejus natura liquido constat. Quo­
circa accidens requirit subjectum non praecise ut subjectum
est, sed reduplicative ut est sustentans.
Prœnotamen quartum. Accidentia habent naturalem ordi­
nem ut sustententur a propriis naturalibus subjectis; sicut
accidentia corporea naturaliter exigunt esse in subjecto cor­
poreo, et ab eo sustentari. Attamen aliud est exigentia na
turalis, quæ cum intima rerum natura connexa est, aliud il a
ipsa exigentia ad actum reducta; sicut aliud est exigentia,
seu inclinatio rationis ad scientiam, aliud est actualiter
scire.
Prœnotamen, quintum. Quæstio proposita metaphysica est.
Quæritur nempe, utrum accidens postulet essentialiter esse
insuo connaturali subjecto reduplicative ut subjectum est.
— His prænotatis, dico :
X. De essentia accidentis, ut accidens est, non est quod
actu sit in connaturali subjecto, ut est subjectum. C nsuappono, ut accidens est. Sunt enim quædam accidentia, quæ
dari nullatenus possunt extra connaturalia subjecta, ut suojecta sunt, sicut dictum est in primo prænotamine. Verum
hæc repugnantia non ex eo quod accidentia sunt provenit,
sed ex eo quod sunt talia accidentia; et omnino contra ra­
tionem est ex peculiari conditione unius rei de re ipsa uni­
versaliter accepta ferre judicium. — Probatur conclusio. De
intrinseca natura accidentis, ut talis, est subjectum exigere,
quatenus subjectum habet virtutem sustentandi accident;;
existentiam. Atqui virtus illa sustentans, quæ naturaliter
subjecto inest, non repugnat quod suppleatur ab alio prin­
cipio, saltem a Deo, cui certe non est deneganda virtus, quam
suis creaturis largitus est. Igitur de essentia accidentis. ..
est accidens, non est quod actu sit in connaturali sub-eet
— Major declaratur. Accidentis natura, per oppo-itum ai
naturam substantiæ, postulat esse in aliojatsiquærascurin

alio eiistere necesse sit, non aliud invenies nisi quia non
potest existere in seipso per virtutem propriam, et ideo in­
diget virtute aliena. Non igitur accidens requirit subjectum,
sed virtutem subjecti; qua data, existere potest, et non esse
actu in subjecto.
XI. Nota. De accidentibus et speciebus. Accidens prout
dicit ordinem inhærentiæ substantiæ, accidens ab accidere al­
teri dicitur; prout vero ordinem dicit ad sensus quos allicit,
et quibus ingerit sui cognitionem, solet a quibusdam species
vocari, ab êi8o> græce, quod latine idem sonat ac conspicere.
Sed hæc, meo quidem judicio, minutiora sunt, licet magna
quibusdam videantur. Id solum animadverto, cum illis qui
volunt accidentia potius vocare species, distinctionem esse
adhibendam : nam si nomine speciei intelligunt accidentia ut
actu sensus afficiunt, non est disputandum eum istis de voce
cum in re conveniant; at si nomine speciei intelligunt meram
affectionem subjectivam sensuum sine ulla rcalitate objec­
tiva extra nos, quæ sit causa objectiva determinata et realis
illius affectionis, negandum est, ut ex hucusque dictis est
manifestum, accidentia esse meras species.

CAPUT TERTIUM
DE QUALITATE

Prologus. Post ea quæ dicta sunt de accidentibus in genere,
dicendum est de accidentium speciebus. Accidentia vero quæ
substantiam afficiunt tria potissimum sunt : quædam enim
modificant substantiam in se ipsa, ut qualitates; quædam
eam in partes extendunt, ut quantitates; quædam denique
ad aliquid aliud eam referunt, ut sunt relationes. At vero
prius est in se modificari, quam ad aliud referri, et prætcrea
modificari in se majorem universalitatem habet quam extendi
in partes, quia primum etiam spiritibus convenit, secundum
autem corporum tantummodo proprium est. Tractatum igi­
tur de accidentibus in specie in tria capita subdividimus :
in quorum primo sermo erit de qualitate ; in secundo de
quantitate; in tertio de relatione. — Circa qualitatem vero
duo consideranda occurrunt primwm quidem : natura species­

que qualita tis ;—secundum, autem specialis quædam qual.aas,
quæ habitus communiter audit.

ARTICULUS PRIMUS

(31)
De natura et speciebus qualitatis.
I. Diversae significationes quibus sumitur vocabulum qua­
Qualitas primo latissime sumitur a Scholasticis ad si­
gnificandum quidquid prædicatur de subjecto adjective, seu,
ut ipsi aiebant, in quale (L. 4, III) ; secundo sumitur stricte
ad designandum quodlibet genus accidentis substantiæ;
tertio strictissime ad designandum peculiare genus accidentis,
a quo substantia modificatur, qualificatur et dicitur qualis.
Hoc tertio sensu suminus hic qualitatem.
II. Notio qualitatis. Qualitas a S. Thoma definitur, acci­
dens modificalivum seu dispositivum substantiæ in se ipsa, ut
doctrina qualitas est, qua mens modificatur, qua fit sciens
et denominatur docta. — Hanc notionem qualitatis docti
indoclique habent, quam si explicare conaberis, obscurab:potius. — A beato Alberto Magno, super Prœdicamenta, Cat.
I, optime dicitur quod qualitas sit, accidens complens ac r rflcienssubstantiamtaminexistendoquaminoperando. Quæ d
finitio amplior est, sed convenit cum definitione a S. The:: ■.
tradita.
III. Qualitatis proprietates. Loquens Aristoteles de quali­
tatis proprietatibus, eas ad tres recte reducit : Ia habere
contrarium ; 2m suscipere magis et minus ; 3m esse funda­
mentum similitudinis vel dissimilitudinis rerum. Non tamen
omnes qualitates singulas has proprietates collectim habent,
ut videre est in figura, quæ non suscipit intensionem vel
remissionem ; attamen id in figura (et idem de quibusdam
aliis dicito) contingit, non ex eo quod est qualitas, sed ex eo
quod specialis quædam qualitas est. Generatim loquendo,
doctrina Aristotelis est retinenda. Et revera. — Qualitas habet
contrarium, scilicet alteram qualitatem sive positive sive ne­
gative sumptam a qua potest destrui in subjecto in quo est,
et cum qua simul coëxistere nequit ; ut virtus et vitium. Io :trina et nescientia, sanitas et infirmitas. — Qtialitas suscij i!
magis et minus, hoc est intensior vel remissior fieri in subjecto

litas.

potest, ut videre est in vitio et virtute, in colore et ceteris
hujusmodi. — Qualitas est fundamentum similitudinis vel dis­
similitudinis : ea enim similia dicuntur quæ in aliqua quali­
tate conveniunt, sicut quæ in quantitate conveniunt, dicun­
tur æqualia.
IV. Qualitatis species. Ex Logica nota est qualitatis divisio
in quatuor distinctas species a Scholasticis tradita, scilicet :
1* habitus et dispositio ; 2* potentia et impotentia ; 3* pas­
sio et patibilis qualitas; 4* forma et figura. — Hujus divi­
sionis ratio breviter ac dilucide traditur a S. Thoma, I-II. Qu.
XLIX. Artic. II. qui ex definitione qualitatis ut accidentis
modificativi substantiæ in seipsa, animadvertit hanc modifi­
cationem quadrupliciter intelligi posse. Io Quatenus subs­
tantia modificatur ut bene vel male se habeat in ordine ad
finem, cui consequendo natura sua destinatur; ut homo vir­
tute bene disponitur in ordine ad ætcrnam felicitatem con­
sequendam. Et hæc prima species qualitatis dicitur habitus
vel dispositio. — 2° Quatenus substantia modificatur in ordine
ad agendum; et habetur secunda species qualitatisquæ dici­
tur potentia vel impotentia. — 3° Quatenus substantia modi­
ficatur in ordine ad passionem et alterationem ; et est tertia
qualitatis species, scilicet passio et patibilis qualitas. —
4° Quatenus substantia modificaturinordinead extensionem;
et hæc est species quarta qualitatis, nempe forma et figura.
— De habitibus dicam, ut promisi, in sequenti articulo ; de
aliis autem qualitatis speciebus satis sunt quæ in Logica
(6, VII) delibavimus.
ARTICULUS SECUNDUS

(32)
De habilibus.
I. Notio genérica habitus. « Mullis modis, inquit S. Augus­
tinus, Lib. LXXX1II. Qq., Qu. LXXIII, habitum dicimus : vel
habitum animi, sicut est cujuscumque disciplinæ perceptio,
usu roborata atque firmata, vel, etc. » El S. Thomas I-II. Qu,
XLIX. Artic. I. hæc de habitibus habet : « Hoc nomen habi­
tus ab habendo est sumptum : a quo quidem nomen habitus
dupliciter derivatur. Uno quidem modo, secundum quod
homo vel quæcumque alia res dicitur aliquid habere. Alio

modo secundum quod aliqua res aliquo modo habet se in
seipsa, vel ad aliquid aliud. » — De habitu in secundo sensu
accepto loquimur in hoc articulo, sicut loquitur S. Augus­
tinus in verbis citatis.
II. Habitus definitio. Habitus, prædicto modo sumptus,
recte ab Aristotele, V. Melaphysicorum, Cap. XX, definitur :
dispositio, secundum quam bene vel male disponitur subjectum
aut in seipso aut in ordine ad aliud. — Res enim plerumque
carent actualitate, ad quam ordinem dicunt, ut intelligentia
nostra a principio caret cognitione, et voluntas caret virtute;
plerumque ex se sunt indeterminatae ad multa, imo contra­
ria, sicut anima nostra ex se indeterminata est, et flecti potest
tum in veritatem tum in errorem tum in vitium, tum in vir­
tutem ; plerumque denique ea ipsa, quæ res ad aliquid dis­
ponunt, variis modis rebus ipsis inesse possunt. — Porro
quæ actualitate carent, aut ex se indeterminata sunt ad con­
traria, indigent actuari et determinari ad unum contrario­
rum per aliquam superadditam dispositionem, quæ dicitur
habitus. Quia vero per habitum res disponi potest vel in iis
quæ ipsam in se respiciunt, ut, e. g., essentia animæ per
qratiam; vel in ordine ad aliud, e. g., voluntas per justitiam;
et potest bene vel male disponi, ut puta ad vitium vel virtu­
tem ; hinc in definitione supradicta hæc omnia recensentur.
— Habitus disponentes subjectum in seipso dicuntur enlitativi; qui vero disponunt subjectum ad operandum dicuntur
opcralivi.
III. Corollaria. — Corollanum primum. Igitur subjectis,
quæ composita non sunt ex potentia et actu (8, II et seqq.),
habitus minime tribui possunt.
Secundum. Sed præterea habitibus omnino carent subjecta
ad unum determinata, hoc est ad aliquid unum eodem modo
vi naluræ semper se habentia; ut lapides, plantæ, etc.
Tertium. Habituum subjecta sunt naturæ quæ ad plura,
eaque contraria, se habent. — I-II, Qu. XLIX, Artic. IV.
IV. Nota I. De ratione habitus est dicere aliquo modo ordi­
nem ad operationem. Habitus potest considerari dupliciter,
ratione sui, et ratione peculiaris subjecti in quo est; et ex
utroque capite apparet veritas nostræ propositionis. — Se­
cundum quidem rationem habitus, inquit Angelicus, conve­
nit omni habitui aliquo modo habere ordinem ad operatio­
nem quamdam, qua natura disponitur aut convenienter suæ
naturæ aut inconvenienter, ut ex dictis, n. Il, est manifestum,

Atqui natura ipsa existons ulterius ordinatur ad aliquem
finem, qui aut est actio, aut aliquod operatum quod natura
per actionem ipsam consequitur. Quocirca eo ipso quod ha­
bitus disponit naturam ex se ordinatam ad agendum, mani­
feste patet habitum aliquo modo importare ordinem ad
actionem, ad quam ipse disponit naturam. — A fortiori
etiam propositio nostra probatur, si considerentur habitus
ratione peculiaris subjecti in quo inveniuntur, quando hoc
subjectum sunt naturæ essentialiter ordinatæ ad agendum,
sicut sunt omnes facultates activæ animi nostri. Hac enim in
hypothesi per quam manifestum est quod habitus, qui dispo­
nit hujusmodi facultates ut male vel bene se habeant secun­
dum propriam naturam, principaliter importat vi subjecti
ordinem ad actum. — Qu. cit. Artic. III.
V. Nota IL De modo quo habitus potest esse in corpore
nostro, in sensibus, et in anima nostra. Corporibus, ut cor­
pora sunt, habitus proprie non inesse jam diximus in se­
cundo corollario, n. III. Atqui corpus nostrum non est sim­
pliciter corpus, sed corpus animatum anima rationali, cujus
imperio in pluribus obedit. Estne igitur habitus in corpore
nostro?—Jam diximusperhabitum disponi subjectum existens
in potentia ad actum, qui est vel forma quædam, vel operatio.
Porro, respectu operationum, in corpore nostro aliæ sunt
operationes quæ illi conveniunt ex natura sua et ab anima
mutari non possunt, ut gravitas; aliæ sunt actiones, quæ
eidem conveniunt quatenus subest animæ moventi, ut motus
manuum, e. g., in pulsatione cymbali. Corpus, quoad illas
operationes quæ sunt illi a natura et ad unum determinantur
non potest esse subjectum habituum, ut jam dictum estOperationes vero, quæ sunt ab anima per corpus, principa­
liter sunt animæ, et secundario sunt corporis. Et ideo dis­
positiones, seu habitus ad easdem operationes, principaliter
sunt in anima ; secundario autem sunt in corpore, quatenus
scilicet corpus ab anima disponitur et habilitatur ad prompte
deserviendum operationibus ipsius animæ. — Si vero loqua­
mur de dispositione subjecti ad formam, sic habitualis dis­
positio potest esse in corpore, quod comparatur ad animam,
sicut subjectum ad formam : patet enim subjectum magis
vel minus posse esse dispositum ad formam. Et hoc modo
sanitas et pulchritudo et similia, habituales dispositiones
dicuntur. — Quæ vero de habitibus in ordine ad corpus
dicta sunt, proportione servata, sunt applicanda sensibus

nostris. Vires enim sensitivæ in se consideratæ naturaliter
et ex instinctu agunt; et ideo sunt ad unum dclermiirJie,
nec habituum capaces sunt. At in nobis sensus possunt ali­
quo modo dirigi ratione ; consequenter habitus possunt sen­
sibus inesse, quatenus bene aut male disponuntur ad obediendum rationi, eo modo quo de corpore in ordine ad
animam diximus. —I-II, Qu. L. Artic. 1 et III. — Denique si
considerentur habitus in ordine ad operationem, maxime
inveniuntur in anima nostra : anima enim humana plures
atque inter se diversas et oppositas operationes exercere
potest. Quæ quidem subjecti indeterminatio ad opposita est
ratio ponendi habitus in eodem subjecto. Et quia anima est
principium operationis per facultates activas quibus dotata
est, ideo habitus hujusmodi sunt in ipsis animæ facultatibu?.
— In essentia vero animæ possunt esse habitus, ut gratia, se­
cundum quod subest supernatural! agenti, nempe Deo. S 1
de his ad theologos. — Qu. cit. Artic. II.
VI. De habitibus intellectualibus. Porro habitus, qui sur’
in parte intellectiva, bifariam dividuntur, nempe in habii is
proprie intellectuales, quorum mens est subjectum, et :
habitus morales, qui proprie afficiunt voluntatem. De his
ultimis dicemus in Ethica. — Habitus intellectivi alii dicun­
tur speculativi, alii practici, secundum quod aut ordinantur
ad solam contemplationem veritatis, aut ulterius ordin
ad opus. — Insuper aliisunt habitus primorumprincipi..
alii scientifici qui versantur circa conclusiones demonstratas ;
est denique habitus fidei supcrnaturalis inclinans ad ass
sum firmum veritatibus a Deo revelatis.
VII. De caexistentia habitus fidei cum habitu scientiæ ir.
eodem subjecto. Hic opportunus locus est breviter nonnulla
addendi circa quæstionem, utrum in uno eodemque intel­
lectu respectu ejusdem objecti intelligibilis seu ejusdem veri­
tatis possit coëxistere habitus fidei cum habitu scientiæ, ita
ut una et eadem veritas simul sciatur et credatur. — A I
quam quæstionem dico : Habitus scientiæ et habitus fidei non
possunt esse simul in eodem intellectu respectu ejusdem object i.
Nota terminos illos propositionis, simul, in eodem intellectu ■. :
respectu ejusdemobjecti; non enim negamusseparalimvels ■
cessivevel quoad diversa objecta præfatos habitus coêxis •
posse. — Probatur propositio. Habitus scientiæ ille est qu .
intellectus disponitur ad assentiendum veritatibus ex prin­
cipiis per se notis evidenter deductis (L. 41 ; III) ; fides autem
ÏI0LUAA. Summa philosophica. — T. I.

supernaturalis, de qua unice loquimur, est habitus supernaiuralis in intellectu residens, quo inclinamur ad assentiendum veritatibus revelatis non in se evidenter visis, sed in
criterio extrínseco, quod est auctoritas (L. 58, II). Atqui repu­
gnat quod aliquod objectum in se evidenter videatur, et
simul in se non videatur. Repugnat ergo quod in uno
eodemque subjecto sit duplex habitus inclinans ad actus
oppositos in ordine ad idem objectum, scilicet habitus fidei
inclinans ad assensum rei non visæ, et habitus scientiæ in­
clinans ad assensum rei visæ. < Dicendum, inquit Angelicus,
quod fides importat assensum intellectus ad id quod credi­
tur. Assentit autem intellectus alicui dupliciter. Uno modo,
quia ad hoc movetur ab ipso objecto, quod est vel per seipsum cognitum, sicut patet in principiis primis, quorum est
intellectus, vel est per aliud cognitum, sicut patet de conclu­
sionibus, quarum est scientia. — Alio modo intellectus assen­
tit alicui, non quia sufficienter moveatur ab objecto proprio,
sed per quamdam electionem voluntarie declinans in unam
pariem magis quam in aliam. Et, si quidem hoc sit cum du­
bitatione et formidine alterius partis, erit opinio. Si autem
sit cum certitudine absque tali formidine, erit fides. — Illa
autem videri dicuntur, quæ per seipsa movent intellectum
nostrum vel sensum ad sui cognitionem. Unde manifestum
est quod nec fides nec opinio potest esse de ipsis visis aut
secundum sensum aut secundum intellectum. » II-II. Qu. I.
Art. IV. — Ex quibus Angelicus, articulo sequenti, infert non
posse simul coëxistere scire et credere respectu ejusdem, et
scientiam cum fide : « Omnis scientia, inquit, habetur per
aliqua principia per se nota, et per consequens visa : et ideo
oportet, quæcumque sunt scita, aliquo modo esse visa. Non
autem est possibile quod idem ab eodem sit visum et credi­
tum, sicut supra dictum est. Unde etiam impossibile est
quod ab eodem idem sit scitum et credilum. » — Cf. etiam
resp. ad 4. — In I. etiam Posteriorum. Analytic, et alibi sæpc,
S. Thomas eadem docet de non coëxistentia scientiæ et opi­
nionis : « Manifestum est, inquit, quod non contingit simul
omnino idem scire et opinari; quia simul homo haberet
existimationem quod posset aliter se habere, et quod non
posset aliter se habere. » (Ed. L., led. XL1V, n. 10.) In hanc
S. Docloris conclusionem plura annotavimus, ib., not. 11.
VIII. Nota. Solvitur difficultas. Dices : Nonnullæ veritates
quæ creduntur, sciuntur etiam, ut nos ipsi affirmavimus in

Logica (64, IV). Igitur habitus fidei et habitus scientiæ coexistere simul possunt in uno subjecto et respectu unius veri­
tatis.
Respondeo veritatem scitam non esse proprie creditam,
sumpta fide formaiiter ut est de non visis, sicut probatum est ;
sed tamen revelatio alicujos veritatis, quam aliquis ration?
etiam perspectam habet, nonnihil addit, nempe in/. ;si r; .
pertitudinem. Etenim, ut Capreolus notat, philosophus fide­
lis tenet Deum esse, aliasque veritates divinas ratione de­
monstratas per duplex medium, divinam scilicet auctori­
tatem et scientificam demonstrationem; unde scientia ejus
confortatur a divina auctoritate, a qua recipit certitudini u.
supernaturalem, sicut virtutes morales acquisitæ recipiunt
supernaturale meritum ex subordinatione ad charitatem
(Goudin, Philosoph., IV. P., Disp. II, Qu. IV). In hoc sens
locuti sumus in Logica, loc. cit. — Addo cum S. Thoma H-H.
Qu. cit., Artic. V, quod « potest contingere, ut id quoi est
visum vel scitum ab uno, sit creditum ab alio. Etenim qua
'de Trinitate credimus, nos visuros speramus, secundum illu .
I, ad Corinth. XIII, v. 12 : Videmus nunc per speculum in ami¡j
mate, tunc autem facie ad faciem : quam quidem visionem
jam angeli habent, unde quod nos credimus, illi vident. Et
sic similiter potest contingere, ut id quod est visum vel sci­
tum ab uno homine, etiam in statu viæ, sit ab alio creditum
qui hoc demonstrative non novit. Id tamen quod commu­
niter omnibus proponiturhominibus ut credendum, est com­
muniter non scitum ». Et in responsione ad tertium ait :
« Ea, quæ demonstrative probari possunt, inter credenda
numerantur : non quia de ipsis simpliciter sit fides apu .
omnes, sed quia præexiguntur ad ea, quæ sunt fidei, et opor­
tet ea saltem per fidem præsupponi ab his, qui eorum de­
monstrationem non habent. » — Cf. Goudin, loc. cit.
IX. Nota III. De causis habituum. Animæ naturaliter in-se
habitus secundum quamdam inchoationem, est veritas que
vix ac ne vix quidem probatione indiget. Nomine enim hali­
tus inchoative sumpti intelligimus ordinem et inclination:subjecti ad operationes suæ naturæ convenientes. Porre
lectus et voluntas, quæsunt habituum humanorum subj
naturaliter dicunt ordinem et inclinationem ad opeiati nes
convenientes naturæ animæ humanæ, ad cognitione;;. ? . :
veritatis et amorem boni. Naturaliter igitur secundum inchoa­
tionem insunt animæ habitus. — At in præsenti quærimus

de causis habituum secundum perfectam eorum naturam
supra definitam. Dicimus ergo causas habituum generatim
et naturaliter loquendo esse actus ipsarum potentiarum,
quas diximus esse immediata et propria habituum subjecta :
unde illud vulgare adagium' : ex repetitis actibus fit habitus;
etinde alterum : ab assuetis non fit passio. Loquimur, utpatet,
de habilibus acquisitis, non autem de habitibus infusis. —
Probatur itaque assertum per syllogismum applicatum intel­
lectui nostro. Intellectus quoties ratiocinatur de conclusioni­
bus, movetur a propositione per se nota, quæ ad intellectum
ratiocinantem se habet quasi principium activum ad passi­
vum, quatenus nempe intellectus certitudinem conclusionis
non admittit, nisi vi et, ut ita dicam, impulsu veritatis prin­
cipiorum. Atqui omne quod ab alio movetur disponitur per
actum agentis, et quanto magis motus efficax est et repetitus,
tanto magis subjectum ipsum quod movetur, disponitur. Unde
ex multiplicatis actibus ratiocinationis acquiritur in intel­
lectu quædam dispositio vel facilitas (ut patet in hominibus)
ad prompte et faciliter et ordinale ratiocinandum, secundum
veritatem primorum principiorum : quæ dispositio est ipse
habitus scientificus intellectus humani. Gcnerice igitur ad
alios habitus applicando quæ de habitibus intellectivis dixi­
mus, concludimus quod ex actibus generatur quædam qua­
litas in potentia passiva, quæ nominatur habitus. — I-II.
Qu. LI. Artic. II. — Ex his sequitur quod si principium acti­
vum ita moveat potentiam, ut ad se trahat totaliter et fir­
miter potentiam ipsam, unus actus sufficit ad ingenerandum
in ipsa potentia habitum ; sicut una propositio per se nota
convincit intellectum ad assentiendum conclusioni. — Qu.
cit., Artio. ILI.
CAPUT QUARTUM
DE QUANTITATE

Prologus. Deinde dicendum est de quantitate : de qua iu
antecessum determinanda est natura; postea vero quærendum, utrum a substantia corporea, quam extendit in partes,
realiter distinguatur. Quia vero spatium et tempus ad modum
rerum quantitativarum concipiuntur, de spatio et tempore

dicemus. Denique tempori opponitur æternitas, quæ cum
negatione temporis concipitur, sicut infinitum cum nega­
tione finiti (23, VI). Quocirca quinto loco, de œternitale erit
sermo.

ARTICULUS PRIMUS
(33)
De quantitatis natura.
I. Proprietates quæ de facto insunt quantitati. Substantia
quantitate affecta quinque proprietates, ratione ipsius quan­
titatis, exhibet : Io Partes in quodam toto, quod est sub­
stantia ipsa, dispositas, ita ut una non sil alia, et una sit
extra aliam; — 2° Paries in loco, ita ut una non sit ubi est
alia; — 3° Impenelrabililalem, seu exclusionem cujusque
alterius corporis a loco occupato per quantitatem ipsius
substantiæ; — 4° Divisibilitatem, per quam partes extensæ
etunitæ separari possunt; — 5° Mensurabilitatem, qua major
vel minor quantitas determinatur.
II. Quæstio. Proprietates recensitas omnes communiter
admittunt ; at quæstio est, quænam ex illis constituat pro­
prie et essentialiter quantitatem. De facili convenit inter
philosophos impenetrabilitatem, divisibilitatem, mensurabi­
litatem esse quidem propria, seu attributa quantitatis, nul­
latenus autem ejusdem quantitatis essentiale constitutivum;
sed quoad priores proprietates, extensionem scilicet partium
in ordine ad ipsam substantiam et extensionem partium in
ordine ad locum, disputatur, quænam ex eis sit essentiale
constitutivum quantitatis, cui procul dubio essentialiter
convenit aliqua extensio. Respondeo :
III. Essentiale constitutivum quantitatis est extensio par­
tium in ipsa substantia, non vero extensio partium in ordine
ad locum. Nota bene, quod non negamus extensionem in
ordine ad locum quantitati convenire, sed affirmamus esse
ejusdem quantitatis attributum, non constitutivum. Et pro­
batur. Constitutivum essentiale cujusque rei est illud quod
primo in re concipitur, quo posito res statim intelligitur,
quo negato res ipsa negatur, et est radix omnium proprieta­
tum quæ rei ipsi conveniunt (10, II). Atqui hæ conditiones
quoad quantitatem verificantur insola extensione partium in
substantia in se considerata. Ergo constitutivum essentiaie

quantitatis csl extensio partium in ipsa substantia, non vero
extensio partium in ordine ad locum. — Probatur minor.
Etenim prius intelligitur substantia habere partes in sensu
absoluto, hoc est in semetipsa, quam habere partes in ordine
ad locum, sicut prius est habere pecuniam, quam pecuniam
dare; deinde, quo primum intelliguntur partes unitæ, prae­
cisione facta a loco, concipitur extensio; sed sublata illa
extensione, impossibilis est omnino quantitatis conceptus;
denique ratio cur substantia occupet locum, sit divisibilis,
impenetrabilis, mensurabilis, est quia substantia ipsa est in
se extensa.
IV. Objectio. Extensio in partes in ordine ad se ita connectitur cum extensione in ordine ad locum, ut si ab hac
secunda fiat praecisio, prima omnino pereat. Consultius
igitur videtur dicendum utramque extensionem ad essentiale
quantitatis constitutivum pertinere.
Resp. Nego antecedens et conseq. — Illa connexio duplici ex
capite datur respectu nostri. Primo quidem ex eo quod de
facto una naturaliter non est sine altera; secundo ex praeva­
lentia sensuum, qui non per extensionem partium in ordine
ad substantiam, sed per extensionem partium in ordine ad
locum unice quantitatem percipiunt. At vero non sequitur
esse idéntica in ordine metaphysico, quæ naturaliter unita
inveniuntur in ordine facti : deinde non ad phantasmata
imaginationis (L. 51, III), sed ad rationis judicium et rerum
naturas scientia debet recurrere.
V. Quantitatis definitio. Quibus omnibus si recte attenda­
tur, definire possumus quantitatem : accidens extensivum
substantiae inpartes in ordine præcipue ad ipsam substantiam.
Brevius etiam dici cum S. Thoma potest, quod quantitas sit,
positio, seu ordo partium in toto. — Contra Gent., Lib. IV,
Cap. LXV.
ARTICULUS SECUNDUS

(34)

De reali distinctione quantitatis a substantia.
I. Quæstio. Quæ in superiori articulo determinavimus,
respiciunt quantitatem in se consideratam. At naturaliter
non existit quantitas, sed existit res, seu substantia quanta.

Unde quæritur, utrum quantitas sit accidens substantiæ, vel
sit essentia ipsa substantiæ, seu, utrum quantité' sit quid
realiter distinctum a substantia, quæ quantitate a:...?ur. 11
loquor de reali distinctione : non enim in dubium v?rti‘.ur
quod quantitas, cum dicat distinctam formalitatvm a subs­
tantia, ab ipsa distinguatur distinctione rationis.
IL Sententiæ contrariæ. Nominales propositæ quæstioni
negative respondent, censentes molis quantitatem non esse
realiter distinctam ab essentia substantiæ. Opinionem Nomi­
nalium fuse exponit et confutat Suarez. Dispp. Metaphysic.,
Disp. XL. Sect. II. §.II ct seqq. ; at ipsi postea subscripse­
runt Cartesius cum sua schola, Lockius et cum eo sensista?
omnes, aliique bene multi extra utriusque scholas. Contra,
affirmativa responsio estS. Thomæ, P.III. Qu.LXXVlI. Arti .
II. et communis scriptoribus Scholasticis : 'quorum senten­
tiam verissimam censemus.
III. Radix solutionis quæstionis. Ne verba plura hac in re
faciamus, sistamus in radice, ex qua pendet quæstionis solu­
tio : quæ radix, meo judicio, ineo sita est, quod determine­
tur, utrum substantia realis corporea vi suæ essentiæ, seu
quatenus essentia, sit nec ne extensa. Patet enim quod si
essentia corporea reduplicative ut essentia, est extensa actu,
extensio seu quantitas idem est realiter ac essentia illa; at
contrarium absolute est pronuntiandum si secus res se habeat.
Et consulto dixi, actu; nam non negamus in essentia subs­
tantis corporeæ, ut essentia est, inesse exigentiam ad quan­
titatem ipsam. Designata radice solutionis, sic ad quæstionem respondeo :
IV. Essentia realis corporea, quatenus talis, non es:
extensa actu. Essentia realis corporea, qua talis, abstra:.:. a
determinata quantitate, seu, ut loquitur S. Thomas, P. III.
Qu. LXXVI. Artic. I. ad3, totalitas substantiæ continetur : idifferenter inparva vel magna quantitate..., sicut totanat; :
hominis in magno vel parvo homine. Ergo realis essentia c:poreaqua talis, nonest actu extensa. —Probatur conseq. Eo
ipso quod essentia realis corporea abstrahit a deter::..:.:
quantitate, plane se demonstrat indifferentem ad eam ¿em
determinatam quantitatem, quam de facto habet cum read­
ier existit. Atqui quoties subjectum est essentia sua :•.
rens ad aliquid, posito quod hoc aliquid realiter insit s : jecto illi, aliunde quam ex subjecti essentia est petendum :
nulla enim natura est indifferens ad id quod sibi essentiale

est, sed illud postulat necessario. Igitur aliunde quam ab
ipsa essentia reali corporea repetenda est extensio determi­
nata qua afficitur, nempe a principio realiter ab ipsa dis­
tincto, quod communiter dicimus quantitatem, quæ, utpole
essentialiter extensa, potest extensionem substantiæ deter­
minare.
WV. Nota I. De natura distinctionis realis quantitatis a subs­
tantia. Exthesipræcedenti constatquantitatemrealiterasubslantiadistingui; sed hanc distinctionem non modalem tan­
tummodo esse sed etiam entitativam, ratio naturalis imprimis
sufficienter suadet. Etenim accidens absolutum seu physicum
illud diximus (30, II) quod subjecto cui inest affert quamdam
insigniorem entitatem. Atqui non videtur posse negari, exten­
sionem, qua essentia corporea fit potens ad occupandum
locum et ad exercendam vim resistentiæ, præ se ferre illam
insigniorem entitatem, sed esse habendam inter simplices
modalitates. — Ceterum propositionem nostram probat præcipueChristianus ex mysterio SS. Eucharistiæ. Qua in re au­
diatur Suarez, Dispp. Metaphys., Disp. XL. Sect. II. §.VIII :
« Neque sufficere potuisset, inquit, distinctio modalis, quia
substantia non potest esse modus quantitatis, ut per se no­
tum est. Deberet ergo quantitas esse modus substantiæ. At
vero modus non est ita separabilis ab illa re cujus est modus,
ut sine illa esse possit, ut in superioribus ostensum est. Ergo
quantitas non est tantum modus, sed res distincta a subs­
tantia. »
VI. Nota If. Corollarium. Opus non estutiminoremurcirca
quæstionem, quæ passim in philosophia movetur, utrum
Deus possit quantitatem a substantia præcisam conservare.
Solutio enim ex supra dictis infertur. Quantitas accidens est
realiter ab essentia corporea distinctum et est accidens
absolutum, ex illis nempe accidentibus quæ non requirunt
substantiam ut subjectum, sed ut principium sustentans
(30, VIII, seqq.). Atqui vis, quæ substantiis creatis convenit
sustentandi accidentia, potest sine dubio suppleri a divina
virtute.
Nota III. De reali distinctione quantitatis a substantia
corporea in ordine ad Ecclesiæ Catholicæ doctrinam. Fidei
catholicæ dogma est substantias panis et vini per verba con­
secrationis transubslanliari, ut loquitur Concilium Tridentinuin, in corpus et sanguinem Jesu Christi Bedemptoris
nostri. Catholici ergo qui negant realem distinctionem inter

quantitates panis et vini eorumque essentias, explicare
debent cur species panis et vini, peracta conversione essen­
tiarum in corpus et sanguinem Christi, remaneant in Sacra­
mento Altaris. Quidam igitur, ut difficultatem solvant, eam
negant, asseverantes species illas post consecrationem esse
subjectivas et apparentes, non vero reales et objectivas,
quatenus nempe Deus in sensus nostros easdem affectiones
producit, quæ antea producebantur a speciebus illis realibus. Quæ explicatio contra unanimem venerandam auctori­
tatem Patrum Doctorumque Ecclesiæ arridet non paucis recentioribus, atque in eam inclinat Tongiorgi in Cosmología,
Lib. I. Cap. VI. Artic. Ill et IV. Hunc auctorem præ celeris
nomino, quia nonnulla ejus dicta approbanda omnino non
sunt, atque ideo specialiter notare volo.
Argumenta quæ afferuntur pro reali identitate substantiæ
cum quantitate nonessse demonstrativa, nemo nisi qui teme­
rarie philosophatur in dubium vertere auderet. Atque id
plane concedit Tongiorgi, loco citato, n. 234. Aliunde certis­
simum est sensus, gustus, odoratus, visus et tactus eo
ipsissimo modo affici a speciebus panis et vini post conse­
crationem, quo ante consecrationem afficiebantur; et hoc
evidenter, constanter, ineluctabiliter. Qua igitur ratione huic
sensuum testimonio contradicere, et Deum sine stricta atque
evidenti necessitate veluti nempe ex machina in medium
adducere, ipsique sensuum deceptionem tribuere? Id profecto
intelligerem si argumenta adversariorum forent demonstra­
tiva; sed cum talia non sint, ut ipsi fatentur, negare sine
temeritate non possumus quæ sensus aperte renuntiant. —
Refert Tongiorgi, n. 227, auctoritatem Suaresii concedentis
realem distinctionem quantitatis a substantia, non posse ra­
tione naturali sufficienter demonstrari. At imprimis respon­
deo neque posse naturali ratione sufficienter demonstrari
realem identitatem quantitatis cum substantia, ut Tongiorgius ipse concedit. Quo in casu ratio dictat standum esse
facto, nempe testimonio sensuum, qui sicut vere testantur
rcalitatem specierum ante consecrationem, ita vere testantur
et postea. Deinde respondeo, imprudenter Suaresium citari
a Tongiorgio, cujus officium erat integrum non vero trun­
catum textum afferre Theologi suæ Societatis. En hujusmodi
textus, ut legitur Dispp. Metaphysic., Disp. XL. Sect. II.
§ VIH. Statuit imprimis hanc propositionem : Approbatur
sententia reipsa distinguens quantitatem a substantia. Deinde

immediate adjungit : < Hæc sententia est omnino tenenda.
Quanquam enim non possit ratione naturali sufficienter de­
monstrari, tamen ex principiis theologiæ convincitur esse
vera, maxime propter mysterium Eucharistiæ. Ex quo etiam
ipsa naturalis ratio illustrata intelligit, ipsis etiam naturis
rerum esse veritatem hanc magis consentaneam ac confor­
mem. » De contraria vero sententia scribit : partim ratione
naturali partim adjuncto mysterio sufficientissime improba­
tur. His verbis commoveri debuerat Tongiorgi et cum eo
omnes qui, nescio quo falso timore ducti, Scholasticis omni­
bus theologis, Christifidelibus, imo et ipsius Ecclesiæ inve­
terato usui loquendi contradicere audent. Quis enim unquam
fidelium non firmiter credat, Christum Dominum vere ac
realiter post consecrationem esse sub veris atque realibus
panis vinique speciebus ? Sensu apparet, inquit S. Thomas,
P. HI. Qu. LXXV. Art. V, facta consecratione, omnia acciden­
tia panis et vini remanere; additque in resp. ad 2. : In hoc
Sacramento nulla est deceptio : sunt enim ibi secundum rei
veritatem accidentia, qute sensibus dijudicantur. Et Auctor
Opusculi XLVIII, Logicte Aristotel. Summa, inter Opuscula
S. Thomæ, Tract. I. Cap. Vili, asserit communiter ab omni­
bus teneri in hostia consecrata accidentia realiter esse sepa­
rata per Dei virtutem ab eorum connaturali subjecto. In quam
sententiam communem manifeste concedit Ecclesia ipsa Ca­
tholica, ut videre præcipue est in Officio, ab ipso S. Thoma
composito, quod Ipsa recitandum præscribit in Eesto Corporis
Christi : < Accidentia autem sine subjecto in eodem (Sacra­
mento) subsistunt. » — (Offic. Corpor. Christi, Leet. III, 2,
Nocturni). Cur ergo nonnulli ex recentioribus catholicis scrip­
toribus a sententia tam communi, quæ ex principiis theolo­
gice convincitur esse vera, recedant, plane non video ; unde
nec cos a maxima imprudentia excusare possum.
/
ARTICULUS TERTIUS
(35)

De spatio.
I. Spatii notio vulgaris. Nobis inesse notionem «patii,
atque istud concipi ut extensionem quamdam, nemo sine

nota stultitiae negaret. Quæ in præsenti articulo dicenda
occurrunt, ex hac vulgari notione deducentur.
II. Locus, situs, spatium. In communi usu loquendi tria
ista vocabula in eodem sensu haud raro usurpantur; atta­
men distinguuntur, ut ex sequentibus definitionibus er t
manifestum.
Locus definitur ab Aristotele, IV. Physicorum, Cap. VI :
Superficies prima, immobilis, corporis ambientis., seu, ter­
minus
finis continentis, immobilis, primus. — Superficies
in hac definitione ponitur ul genus, in quo focus convenit
cum ceteris cujusque naturæ superficiebus; alia vero adjuncta
vicem gerunt differentiæ. Locus siquidem concipitur ut quod­
dam ambiens, cujus extremæ lineæ claudunt, ut ita loquar,
vacuum quoddam a locato repletum. Quæ extremæ lineæ,
quamvis materialiter mutentur, tamen formaliter ut circumscriplivæ corporis locati, eædem immobiles perseverant.Unde
dicimus quod homo stans immotus in flumine sit semper
in eodem loco, quamvis semper circa ipsum renovetur su­
perficies aquæ. — Quodlib. VI, Artic. III. — Cf. Leet. VI, in
citat. Lib. Physicorum.
Situs est dispositio partium corporis locati in loco : qua­
tenus videlicet eadem res, unum eumdemque locum occu­
pans, potest suas habere partes diversimode dispositas, se­
dendo, e. g., stando, cubando, et aliis modis.
/Spatium denique est distantia illa, quam intercedere intel­
ligimus inter unum et aliud corpus, vel inter partes unius
ejusdemque extensionis. Hinc dicimus unam civitatem dis­
tare ab alia spatio quatuor, decem, vel viginti leucarum.
III. Spatium reale et spatium imaginarium. Satis obvia
ac facilis est distinctio spatii in imaginarium et reale. Spa­
tium reale, quod etiam positivum dici merito potest, est ex­
tensio realis, et consequenter corpus reale extensum mon
enim naturaliter existit per se extensio, sed existit réalité.extensum corpus) intercedens inter duo alia corpora, v...
inter duas partes ejusdem corporis, eo modo quo hic supr .
dictum est. — At spatium imaginarium, quod et negat i
jure dici potest, est vacuum quoddam, seu negatio cujusp :
corporis vel extensionis realis, quam tamen phantasia ima­
ginatur ut quid positivum, seu ut meram capacitatem c:ntinendi corpora, quamvis corpora revera non contineat. I -.
spatium quod ab Universo corporeo occupatur, ante mu:, i.
creationem nihil erat, sicut nihil est spatium illud quod

Gngitur esse extra limites ipsius Universi; attamen lüsu
imaginationis spatium illud ut quoddam reale imaginamur,
et intellectus concipit ipsum ut meram possibilitatem ontologicam corporum essendi in loco ex ipsa eorum possibili­
tate ad existendum. )
/ IV. Conceptus spatii realis. Conceptum vulgarem spatii
I cisse philosophice difficillimum explicatu, ex diversis summo­
rum philosophorum hac in re sententiis, et etiam ex eorum
confusione in exponendis propriis opinionibus liquido patet.
Nec ego volo me tantis viris præponere, sed modeste meam
proponere sententiam. Igitur in antecessum de spatio reali
(de imaginario enim non est curandum) illud certissimum
videtur haud posse reale spatium concipi sine extensione ;
extensio autem realis naturaliter non datur sine corpore.
Sed ex hoc ipso non sequitur quod spatium idem sit ac
extensio, ut sentit Balmes in sua Philosophia fundamentali,
Lib. III. Cap. XII. neque quod spatium sit idem cum subs­
tantia corporea identificata a Cartesio cum quantitate, ut
ipsemet Cartesius tenuit. Nam ex hoc ipso quod unum non
'sit sine altero, haud sequitur unum esse alterum. Potest
igitur dici quod spatium reale supponit realem extensionem,
supponit reale corpus; attamen spatium, ut sentio, addit
relationem quamdam ipsi extensioni, non quidem relationem
rerum corporearum existentium inter seipsas et cum possibibilibus, ut sentit Leibnitzius, sed rationem seu ordinem
partium extensionis inter se; qui quidem ordo fundatur in
ipsa extentione, et immediate oritur ex distantia partium
continuatarum.
V. Nota. De repugnantia spatii realis infiniti. Sensit Clarkius spatium esse revera infinitum; cumque deprehenderet
infinitum non esse nisi Deum, docuit spatium esse Deum
aut saltem esse Dei attributum. Quam Clarkii sententiam
nervose impugnavit Leibnitzius, qui tergiversationes, ad
'quas Clarkius recurrebat, egregie praeclusit, ut videre est in
Operibus magni philosophi. Revera Clarkius confundit spa­
tium imaginarium cum spatio reali; illud nihil est, eique
vi imaginationis potest quidem concedi illimitatio quæ est
indefinitum, non autem illimitatio quæ est infinitum (23, IV).
Spatium vero reale neque infinitum esse potest, neque fingi
ut Dei attributum. Equidem spatium reale sine extensione
seu quantitate reali absolute dari nequit ; sed extensio,
quamvis ex se dicat indefinitum, intrinsece tamen repugnat

quod sit actu infinita (24, V). Neque minus repugnat spatium
esse Deum vel Dei attributum. Namque Deus est infinitus
utique, sed eo ipso quod infinitus est, simplicissimum ens
est (24, VII). Fuse hac de re Balmes in sua Philosophia fun­
damentali, loc. cit.; nescio tamen utrum ea omnia, quæ
de spatio ibidem disserit, omnibus arrideant.
J
ARTICULUS QUARTUS

(36)

qJU

De tempore.

v I. Temporis notio vulgatissima. Tempus neque spatium
est, neque extensio proprie dicta seu permanens, quæ exigit
partes coexistentes, quibus tamen tempus caret, cum ipsum
sine successione instantium inlelligi non possit. Attamen
quia ad modum extensionis illud concipimus, de ipso, post
notiones traditas circa extensionem et spatium, agimus.
Nihil autem familiarius et notius tempore, sed ejus notionem
philosophice illustrare perquam difficillimum. Unde illud
notissimum S. Augustini in Lib. XI. Confess., Cap. XIV, n. 17:
Quid est ergo tempus?Si nemo exme quœrat,scio; siquœrenti
explicare velim, nescio. Quia tamen officii nostri est difficil­
lima quoque tractare pro virili, pedetentim ad notionem
temporis utcumque elucidandam procedemus. Sit igitur pri­
mum :
II. In notione temporis includitur essentialiter successio.
Tempus enim non intelligitur nisi ut quid essentialiter fluens,
quidquid denique illud sit. Atqui fluxus concipi non potest
sine aliqua successione, per quam subjectum fluens in suc­
cessionis decursu alternatur,et est hic et ibi, ut loquitur S.
Thomas, P. I, Qu. X, Artic. IV, ad 2. Igitur in notione vul­
gatissima temporis essentialiter includitur successio. — Ex
quo sequitur quod, cum successio non inlelligatur nisi simul
concipiatur quod subjectum successioni obnoxium cesset esse
prius el incipiat fieri posterius, et consequenter non inteii;gatur nisi in ordine ad aliquod præteritum el ad aliquod fu­
turum; necessarium est ponere quod in notione vulgatissimi,
temporis essentialiter includantur instans præteritum el ins­
tans futurum, quasi partes ipsius temporis.
III Ad rationem temporii roTnlrilur etiam essentialiter

instans præsens. In ratione temporis, ut modo dictum est,
essentialiter includitur fluxus prioris instantis A, et inchoa­
tio instantis G. Atqui nullo negotio intelligitur fluxum A
prioris in C posterius esse non posse, nisi sub conditione
quod detur punctum quodammodo intermedium et veluti
annulus, qui sit et terminus puncti fluentis A, et inchoatio
instantis C : secus inter A et G esset saltus, non autem con­
tinuata et veluti gradata successio. Hoc autem instans inter­
medium B non est A, quia A jam fuit; neque est C, quia G
nondum est, quia futurum. Est igitur 1! inter A praeteritum
et G futurum; seu B est instans præsens, quod proinde no­
tionem temporis essentialiter ingreditur.
IV. CoroUaria. Corollariumprimum. Igitur totum illud quod
realiter existit de tempore non est instans A, quod jam præteriit, neque instans G, quod adhuc non existit, sed est B,
instans nempe {nunc) præsens.
Corollarium alterum. Tempus secundum suam totalitatem
acceptum, AB C, non existit realiter nisi in mente. — Et re­
vera ex tribus illis clementis realiter non existit nisi B, ut
dictum est. Si igilurnihilominus numerantur et alternantur,
quasi res positivæ actu simul existentes, numerantur et
alternantur ámente et in ipsa mente, quæ, ut Angelicus notat
P. I. Qu. X, Artic. IV, ad 2, alternat fluxum ipsius nunc sicut
alternat motum. Hinc ipsemet S. Doctor, 1. Dist. XIX. Qu. II.
Artic. I, refert approbando illud Aristotelis : Sí non esset anima,
non esset tempus. — Cf. etiam Lect. XXIII, in IV. Physicorum.
Corollarium tertium. Tempus sine motu dari non potest.
Per motum enim solummodo successio, tempori necessaria,
intelligi potest.
V. Nota. AristoteHca descriptio temporis. Aristoteles dixit
quod tempus est, numerus motus secundum prius et posterius,
quam definitionem S. Thomas, Lect.XVII, in IV. Physicorum,
illustrat his verbis : « Manifestum est enim quod tunc esse
tempus determinamus, cum accipimus in motu aliud et aliud,
et accipimus aliquid medium inter ea. Cum enim intelligimus extrema diversa alicujus medii, et anima dicat illa esse
duo nunc, hoc prius, illud posterius-, quasi numerandoprms
et posterius in motu, tunc hoc dicimus esse tempus. Tempus
enim determinari videtur ipso nunc... Quando igitur senti­
mus unum nunc, et non discernimus in motu prius et poste­
rius; vel quando discernimus in motu prius et posterius, sed
accipimus idem nunc ut finem prioris et principium poster io-

ris, non videtur fieri tempus, quia neque est motus. Sed cum
accipimus/>rius et posterius, et numeramus ea, tunc dicimus
fleri tempus. Et hoc ideo, quia tempus nihil aliud est quam
numerus motus secundum prius et posterius; tempus enim
percipimus, ut dictum est, cum numeramus prius et poste­
rius in motu. Manifestum est ergo quod tempus non est
motus, sed sequitur motum secundum quod numeratur.
Unde est numerus motus. > (Ed. Leon., n. 10). — Hæc, quæ
in hoc articulo et in præcedenti de tempore et de spatio
prælibavi, ut minus obscura mihi visa sunt ; atque ideo
scripsi. Cetera vero quæ adduntur, aliis fortasse clara, mihi
vero perobscura videntur ; qua he causa ab illorum oxpuaitione abstinendum mihi est.

ARTICULUS QUINTUS

(37)
De æternitate.
I. A notione temporis assurgimus ad notionem aeternitatis.
Jam dixi supra (Prolog.) cur post articulum de tempore
agam de æternitate, quia nempe æternitas et tempus oppo­
sita sunt, et oppositorum ralio est ut ex uno dignosci alte­
rum possit. Unde ea quæ tempori conveniunt negando, pos­
sumus utcumque in cognitionem æternitalis devenire.
II. Æternitas absoluta est essentialiter sine principio, sine
fine, sine successione. Suppono ut certum, æternitatem ex
se non aliud significare quam duralionem, si utrumque
vocabulum abstracte sumatur ; et consequenter æternitatem
non esse quid negativum, sed esse quid essentialiter positi­
vum, sicut ipsam durationem. Hoc igitur supposito, proba­
tur assertum. — De ratione temporis est quod inter duos
terminos veluti concludatur, qui sunt principium et finis,
nempe prius et posterius, ex quorum enumeratione exurgit
totalitas temporis in anima (36, IV) : ex quo sequitur quod
tempus sit quid essentialiter mutabile et successivum. Atqui
æternitas absoluta, ut omnino opposita tempori, contraria
absolute postulat attributa. Ergo æternitas essentialiter a se
excludit principium, (inem et successionem,- seu æternitas
est interminabilis duratio tota simul existons, sumpto voca­
bulo interminabile (voce negativo sed positivo sensu pro
negatione tum principii tum finis in duratione existentiæ.

III. Corollaria. — Corollarium primum. Repugnat ens
necessarium habere actu existentiam qua antea careret (21,
I et V), vel existentia carere quam actu habet [ibid.) ; et
consequenter ens necessarium essentialiter excludit quamcumque mutationem in duratione suæ existentiæ. Aliis ver­
bis ens necessarium, posito quod realiter existât (ibid.),
absoluta gaudet æternitate.
Corollarium alterum. Et quia ex opposito ens contingens
potuit non habere realem existentiam, eaque potest carere
postquam existit, repugnat omnino ens contingens habere
ælernitatem absolutam.
Corollarium tertium. Tempus., seu res temporaneæ sunt ab
Æternitate seu ab Ente æterno, ut a causa. Tempus enim,
sicut et quodlibet ens contingens, habet causam suæ existen­
tiæ. Existentiam autem non potest habere nisi ab ente ne­
cessario (21, IV), quod est essentialiter æternum, ut dictum
est.
IV. De duplici æternitate. Consulto attribui soli enti neces­
sario æternitatem absolutam. Etenim duplici sensu a phi­
losophis accipitur æternitas-, alia enim dicitur absoluta, quæ,
ut dictum est, tria essentialiter excludit,principium nempe,
finem et successionem durationis in existendo, alia dicitur
hypothetica, seu relativa seu participata, quæ non excludit
a subjecto principium existendi, seu habere existentiam
ab alio, sed posito qtiod talem existentiam acceperit, talis
naturæ est ut ex se postulet in accepta existentia sine fine
perdurare, neque possit eadem privari existentia nisi ab
omnipotentia Dei absoluta, quæ facere potest quidquid con­
tradictionem non implicat. Hujusmodi sunt substantiæ spi­
rituales creatæ, angeli nempe et animæ humanæ. — Ex
quibus infertur quod si existât ens præditum æternitate
hypothetica, illud ens, utpote contingens natura sua, non
habet hanc suam æternitatem nisi ab ente necessario, a quo
habet realem naturam.
V. Nota I. Definitio æternitatis a Boetio tradita. Merito
laudatur a Scholasticis definitio illa æternitatis absolutæ a
Boetio tradita,De Consolat., Lib. V, Prosa ultima, circaprincip. : Interminabilis vilœ lota simul et perfecta possessio. —
Cur dicatur æternitas interminabilis, jam dixi supra, n. II.
— Additur interminabilis vilœ; quia subjectum, cui convenit
æternitas, non solum est sed etiam vivit, et aliis causa est
essendi et vivendi. — Dicitur tota, non quasi æternitas partes

habeat, sed quia nihil ei deest. — Dicitur tola simul et per­
fecta; nam, ut S. Thomas, P. I. Qu. X. Artic. I. ad 5 et 6,
¡explicat, in tempore est duo considerare : scilicet, ipsum
tempus, quod est successivum, et nunc temporis, quod est
imperfectum. Dicitur ergo æternitas tota simul, ad removen­
dum tempus ; et perfecta, ad excludendum nunc temporis.
■_ Denique dicitur possessio, quia vocabulum possessio satis
clare designat immutabilitatem et indeficientiam æternitatis.
f' VI. Nota II. Clarkii in Scholasticos falsa critica. Clarkius,
Cap. IV sui Systematis intellectualis, risu excipit doctrinam
Scholasticorum ponentium successionem essentialiter ab
æternitate excludi. At Clarkii criticam risu potius dignam
esse ex dictis in hoc articulo liquido constat; unde merito
notat Balmes, Lib. VII Philosophiœ fundamentalis, Cap. IV,
quod anglus Scriptor non satis doctrinam quam deridet,
fuerit meditatus. S. Augustinus in sensu Scholasticorum
loquitur, cum in Lib. XI Confess., Cap. XIII, nn. 15 et 16,
scribit, Deum alloquens ; « Idipsum enim tempus tu feceras ;
hec præterire potuerunt tempora antequam faceres tem­
pora. Si autem ante coelum et terram nullum erat tempus,
cur quæritur quid tunc faciebas? Non enim erat tunc, ubi
non erat tempus ; nec tu tempore tempora præcedis ; alioquin non omnia tempora præcederes. » Et in Libro LXXXIII.
'Qq., Qn. XIX, ait : In aeterno enim, cum proprie dicitur, neque
quidquam praeteritum quasi transierit, neque quidquam futu­
rum quasi nondum sit, sed quidquid est, tantummodo est.
VII. Nota III. Erronea Antonii Genuensis sententia circa
naturam æternitatis. Antonius Genuensis in sua Metaphysica,
P. I, Cap. XI, Propos. 144, negat quidem æternitatem consis­
tere posse cum successione physica, sed affirmat æternitati
convenire successionem metaphysicam, quam etiam duralionis vocat, etdcfinit continuatamentisexistentiam. Duo potissi­
mum in hoc modo loquendi sunt reprehendenda ; quorum
primum est successio, quæ in hac locutione æternitati tri­
buitur. Sive enim consideretur physice sive metaphysice,
successio dicit essentialiter prius et posterius ; at componere
prius et posterius cum immutabili omnino permanentia rei
in existentia, qualis ab æternitate exigitur, est velle in unum
componere ideas contradictorias et natura sua insocia­
biles. — Alterum reprehensione dignum est quod Genuensis
asserit in probatione suæ sententiæ, videlicet successionem
esse ipsam continuatamentisexistentiam: manifeste enim sic
ZiOLUBA. Summa philosophica. T. I.
Zl

aiendo confunditsuccessionemcumduralione. Paralio quidem
ex se neque successionem includit neque excludit, sed sim­
pliciter est permanentia rei in existentia : quæ permanentia si
successioni sit obnoxia, erit permanentia entis temporanei ;
si successionis sit expers, erit permanentia entis æterni.
Unde duratio est veluti genus ad æternitatem et tempus.
VIII. Nota IV. De ævo. Quæ fuerint antiquorum opiniones
circa ævum, quid sit, qua ratione differat ab æternitate et
a tempore, breviler et dilucide explicat S. Thomas, P. I.
Qu. X. Artic. V. cujus verba hic transcribo : « Ævum, inquit,
differt a tempore et ab æternitate, sicut medium existons
inter illa. Sed horum differentiam aliqui sic assignant dicen­
tes, quod æternitas principio et fine careat, ævum habet
principium sed non linem; tempus autem habet principium
et finem. Sed hæc differentia est per accidens, sicut supra
dictum est (arlic. prœced.) : quia si etiam semper æviterna
fuissent et semper futura essent, ut aliqui ponunt, vel etiam
si quandoque deficerent (quod Deo possibile esset), adhuc
ævum distingueretur ab æternitate et tempore. — Alii vero
assignant differentiam inter hæc tria per hoc, quod æternitas
non habet prius et posterius ; tempus autem habet prius et
posterius cum innovatione et veteratione ; ævum habet prius
et posterius sine innovatione et veteratione. Sed hæc positio
implicat contradictoria. Quod quidem manifeste apparet, si
innovatio et veteratio referantur ad ipsam mensuram. Cum
enim prius et posterius durationis non possit esse simul, si
ævum habet prius et posterius, oportet quod, priori parte
ævi recedente, posterior de novo adveniat : et sic erit inno­
vatio in ipso ævo, sicut in tempore. Si vero referatur ad
mensurata, adhuc sequitur inconveniens. Ex hoc enim res
temporalis inveteratur tempore, quod habet esse transmutabile, et ex transmutabilitate mensurati est prius et poste­
rius in mensura, ut patet ex IV Physicorum. Si igitur ipsum
æviternum non sit inveterabile nec innovabile, hoc erit, quia
esse ejus est intransmutabile. Mensura ergo ejus non habe­
bit prius et posterius;^/
< gst erg0 dicendum, quod, cum æternitas sit mensura
esse permanentis, secundum quod aliquid recedit a perma­
nentia essendi, secundum hoc recedit ab æternitate. Quæ­
dam autem sic recedunt a permanentia essendi, quod esse
eorum est subjectum transmutationis, vel in transmutatione
consistit ; et hujusmodi mensurantur tempore, sicut omnis

motus et etiam esse omnium corruptibilium. Quædam vero
recedunt minus a permanentia essendi, quia esse eorum
nec in transmutatione consistit, nec est subjectum transmu­
tationis ; tamen habent transmutationem adjunctam vel in
actu vel in potentia... ; patet de angelis, quod scilicet habent
esse intransmutabile cum transmutabilitate secundum elec­
tionem , quantum ad eorum naturam pertinet, et cum
transmutabilitate intelligentiarum, et allectionum, et loco­
rum suo modo. Et, ideo hujusmodi mensurantur ævo, quod
est medium inter æternitatem et tempus. Esse autem quod
mensurat æternitas, nec est mutabile nec mutabilitati adjunc­
tum. Sic ergo tempus habet prius et posterius ; ævum autem
non habet in se prius et posterius, sed ei conjungi possunt ;
æternitas autem non habet prius neque posterius neque ea
compatitur. »

CAPUT QUINTUM
DE RELATIONE

Prologus. Post accidentia absoluta veniunt consideranda
accidentia relativa, ut in prologo ad tertium Capitulum hujus
libri dictum est. Porro circa relationes tria ordinate sunt
expendenda: lm quidem, de natura et speciebus relationis;
2m de realitate relationum; 3m de relationum proprietatibus.

ARTICULUS PRIMUS
(38)

De natura et speciebus relationis.

I. Relationis notio. Relatio, si ejus etymon spectes, a verbo
referre est, ac proinde abstracte sumpta significat respectum,
habitudinem oratnem ad aliquid, ut ad terminum ; concrete
vero est td quo subjectum tale denominatur et refertur ad
aliquid, ut ad terminum. Ita paternitas est relatio, qua me­
diante pater denominatur pater et refertur seu ordinem dicit
ad filium ; et similiter filiatio est relatio qua filius denomina­
tur filius et dicit ordinem ad patrem.

II. Relatio realis et logica. Respectus, seu habitudo, seu
relatio, de qua supra, quam de aliquo subjecto affirmamus,
aotestaliquidsubjecto tribulum ex sola mentis consideratione,
quin ipsa aliquid realitatis ponat in subjecto ipso, aut contra
est aliquid realiter afficiens subjectum, de quo affirmatur. Si
primum, habetur relatio logica; si alterum, relatio realis (Cf.
P. I, Qu. XIII, Art. VII).
III. Relatio creata et relatio increata. Relatio realis in crea­
tam et in increatam subdividitur, prout nempe aut Deo tri­
buitur aut creaturis. Divina est ordo, seu respectus divina­
rum personarum inter se. Quatuor recensentur. Paternitas.
Filiatio, Spiratio activa et Spiratio passiva : de quibus ad
theologos. Relatio creata est ordo seu respectus creaturarum
Jnter se vel ad Creatorem.
IV. Relatio trenscendentalis et relatio prædicamentalis.
Præterea relatio alia est prædicamentalis, alia transcenden ta­
lis. Relatio transcendentalis, quæ a Scholasticis secundum
dici etiam appellatur, est ordo non constituens sed consequens
essentiam rei, in qua includitur et de qua dicitur, seu, ut notat
Goudin in sua Logica, De relatione, est ipsa rei absolutae enti­
tas ex sua essentia ad aliud destinata. Vocatur transcenden­
talis, quia ultra omnia genera est, et in omnibus rebus in­
cluditur, ut de transcendentibus in secundo Libro Ontologiæ
dictum est. Ita anima dicit relationem transcendentalem ad
corpus, cujus est forma, materia ad formam: facultates animæ ad objecta, et ita de ceteris. — Relatio prædicamentalis,
quæ etiam secundum esse dicitur, est purus ordo subjecti ad
aliquid, ut in definitione generica relationis dictum est ; unde
relatio prædicamentalis constituitur per merum ordinem ad
aliud, quo sublato, nihil de ipsa remanet. Hujusmodi est
paternitas, filiatio, etc. (P. I. Qu. XIII. Art. VII. ad i.)
Differentia inter relationem prædicamentalem et relationem
transcendentalem in hoc consistit, quod « transcendentalis est
habitudo dependentiae unius ab alio, ita quod relativum
transcendentale refertur ad aliud non tanquam ad terminum,
aut correlativum, sed tanquam ad causam, ut materia re­
fertur ad formam, et accidens ad substantiam. Ex quo sequi­
tur quod transcendentia relativa neque sunt simul natura
neque cognitione. Prædicamentalis vero relatio est habitudo
inter comparia, ita quod relativum prædicamentale refertur
ad aliud tanquam ad terminum et correlativum, et non tan­
quam ad causam ; et ita sunt simul natura et cognitione, ut

pater et filius ». — Hæc Bannes in I, Qu. XLV. Artic. Ilf.
§ Circa primam conclusionem... Dico secundo. — Hinc est quod
relatio transcendentalis nonnisi ratione distinguitur ab en titate
rei transcendenlaliter'relativæ; at relatioprædicamentalis b
entitate rei, cui præfata relatio tribuitur, differt realiter. —
In præsenti de relatione prædicamentali exclusive loquimur.
V. Conditiones ad relationem prædicamentalem reqnisitæ.
Ut recte notatur Opuse. XLVIII, De totius Logicœ Aristotelis
summa, inter Opp. D. Thomæ (Tract. V, Deprœdicamento ai.
aliquid, Gap. I, Ed. P, fol. 24) quinque requiruntur condi­
tiones ad constituendam relationem realem prædicamenta­
lem : quarum duæ requiruntur ex parte subjecti, duæ ex
parte termini, et una ex parte relatorum.
Prima conditio (ex parte subjecti) est quod habeat subjec­
tum reale. Relatio enim de qua loquimur est, vel saltem sup­
ponitur accidens reale, quod patet esse non posse nisi in
reali subjecto.
Secunda conditio (ex parte termini) est quod habeat ter­
minum rea\em. Relatio enim realis constituitur per ordi­
nem ad aliquid, quod est ejus terminus. Si igitur terminus
iste realis non esset, haberetur ordo realis ad nihilum; quod
est absurdum.
Tertia conditio (es parte subjecti) est quod habeat fundamentum reale. Nomine/unrfamenZrrelationisintelligitur cans
seu ratio, ex qua emergit in subjecto relatio ipsa; sicut gene­
ratio est causa cur relatio paternitatis homini tribuatur.
Manifestum est autem quod relatio esse nullatenus posset
realis, si causa in qua fundatur et ex qua exclusive oritur,
realis non esset. — Scholastici duplex fundamentum distin­
guebant, nempe materiale seu rematum,et formale seu proxi­
mum.— Fundamentum formale illud dicebant in quo prædi­
camentalis relatio proxime ac immediate fundatur; sicut
generatio est fundamentum formale relationis paternitatis in
patre. — Fundamentum vero materiale est subjectum in qu
est formale et proximum fundamentum; sicut generatio est
in patre. — Conditio tertia est, ut patet, de fundamento for­
maliter accepto.
Quarta conditio (ex parte termini) est quod subjectum et
terminus relationis realiter inter se distinguantur : secus
enim haberetur relatio realis ejusdem ad seipsum, nempe
subjecti ad ipsum subjectum; quod dici non potest.
Quinta conditio additur ab eodem Auctore, quæ se tenet ex

parte correlativorum, et est horum convenientia in eodem or­
dine, ita quod ambo sint limitata ad genus et speciem, vel
ambo sint extra genus, ita quod ex æquo respondeat eic ra­
tio generis aut speciei. Hinc'creatura dicit relationem realem
dependentiæ a Creatore; sed relatio ¡Creatoris ad creaturas
est rationis, quia Deus non potest habere rationem generis,
in quo univoce cum creaturis conveniat (inf., n. VII).
VI. Subjecti, termini et fundamenti definitiones. Ex dictis
satis aperte colligitur quid hujusmodi vocabulis intelligant
significare philosophi. — Subjectum relationis est id in quo
est, et de quo dicitur relatio ; ut subjectum paternitatis est
pater, seu homo de quo dicitur paternitas. — Terminus rela­
tionis est id, ad quod relatio in subjecto existens ordinem
dicit ; ut terminus paternitatis est filius, sicut terminus filia­
tionis est pater.—Fundamentum denique relationis est ratio
seu causa ex qua exurgit relatio ipsa, sicut numero praece­
denti explicavimus. — Subjectum et terminus vocantur extre­
ma relationis, inter quæ fundamentum mediari intelligitur.
VII. Relatio mutua et non mutua. Relatio in mutuam et non
mutuam etiam dividitur. Relatio mutua est reciprocatio habi­
tudinis seu ordinis inter subjectum et terminum; ita inter
patrem et filium est mutua relatio, quia sicut pater refertur
ad filium, ita filius refertur ad patrem. Qua in reciprocatione,
ut in exemplo patet, extrema suntsub diverso adspectu sub­
jectum et terminus. — Relatio non mutua est illa quæ non
importat reciprocationem inter subjectum et terminum, sed
se tenet solummodo ex parte unius extremi; ita creaturæ
dicunt realem relationem ad Creatorem, scientia nostra ad
objecta : sed neque Creator dicit realem relationem ad crea­
turas, neque objecta ad scientiam nostram, sed solummodo
rationis, seu relationem logicam. Inter relationem mutuam
et non mutuam est maxima differentia. Nam in relatione ac­
tuali mutua, sublato uno extremo, perit aliud formaliter
sumptum, sicut, filio sublato, actualis ratio paternitatis au­
fertur patri, et viceversa. At in relatione non mutua, subjec­
tum quidem perit, sublato termino relationis; at non vice­
versa, sublato subjecto relationis, aufertur terminus. Hinc,
si a Deo abstrahas, creaturæ nihil sunt, et si objecta co­
gnita sustuleris, scientia humana non datur ; at objecta et
Deus existunt eodem modo, et si creaturæ non extarent, aut
scientia humana periret.
VIII. Relatio æquiparantiæ et disquiparantiæ. Insuper re-

latio mutua, alia est œquiparanliæ, alia disquiparantiæ. Pri­
ma est cum relatio reciproca est ejusdem rationis, et eodem
modo expressa. Ita inter duo subjecta alba est relatio simili­
tudinis in colore, et eodem modo exprimitur; nam sicut A
estsimilis B, ita B est similis A. — Si vero relatio reciproca
inter extrema non sit ejusdem rationis, et ideo diverso mo­
do exprimatur, dicitur disquiparantiæ; ita relatio patris ad
filium dicitur paternitas, relatio vero filii ad patrem dicitur
filiatio. Et ratio est, quia hæc relatio patris ad filium, et vice­
versa, est fundata in generatione qua pater dat et filius
accipit esse.
ARTICULUS SECUNDUS
(39)

De realitate relationum.

I. Quæstio. In superiori articulo divisimus relationes in
reales etlogicas. Sed quæstio movetur, utrum revera d ur
reales relationes, vel potius omnes ut relationes logicæ. sint
habendæ. Quæstio est de relationibus prædicamentalibus :
nam circa relationes transcendentales nulla quæstio ess.potest, cum sint, ut diximus, ipsæmet rerum entitates. qua­
tenus ad aliud dicunt ordinem. Dari in Deo relationes reales,
non quæ accidentia sint sed quæ realiter sint idem cum di­
vina essentia, dogma nostræ fidei est, qua credim ¿s p ers:
divinas realiter ad invicem distingui per oppositionem :
tionum. Unde quæstio respicit res creatas.
II. Sententiæ contrariæ. Non dari in rebus reales -elationes
plerique ex Nominalibus post Aureolum tenuerunt, et ante
illos Ammonius, Averroës, Avicenna, Stoici, quibus nonnulli
ex recentioribus subscripsere. At eorum sententia non es:
vera. Unde sit conclusio :
III. Dantur in rebus creatis relationes reales. Probatur
In rebus creatis dantur realia fundamenta relationum. Erg-:
in rebus creatis dantur reales relationes. — Probatur a.’;. - •
In rebus creatis datur, e. g., vera atque realis generatio,
jus terminus est generatum. — Probatur consequentia. E
enim ipso quod fundamentum reale ponitur, ut est in gea-:
ratione, cujus realis terminus est generatum; hoc gener:.,tuin necessario dicit ordinem seu relationem dependenti.--

ad principium generans, sicut principium generans dicitórdinem influxus seu causalitatis ad generatum. Et cum ac­
ceptio esse in generato et efficientia esse in generante non
sint entia rationis, sed entia realia ; et entia realia dicendæ
sunt ipsæ mutuæ relationes.
IV. Nota I. Solvitur difficultas. Dices : Argumentatio nostra
supponit relationem prædicamentalem realiter distingui a
suo fundamento ; quam distinctionem non omnes concedunt.
— Respondeo hanc distinctionem admittendam esse. —
Etenim « illa realiter distinguuntur, inquit Goudin, quorum
entitates reipsa non sunt idem. Atqui entilas fundamenti non
est idem cum entitate relationis... Nam enti tas relationis est
purus ordo, seu respectus, cujus totum esse est ad aliud se ha­
beri , ut patet tum ex definitione illius : tum ex notione quam
omnes habent de relatione proprie sumpta, id est prædicamentali : atqui enti tas fundamenti, quocumque modo inver­
tatur, non est purus ordo, purusque respectus, cujus totum
esse sit ad aliud se habere, sed reipsa est diversissima ab
hoc genere rei, cum sit quid absolutum in re; ergo.entitas
fundamenti non est reipsa idem cum entitate relationis.» (Cf.
artic. præc., n. V, Tertia cond.)
V. Nota IÎ. Adversariorum sophisma. Adversarii autem
realitatis relationum in manifestum incidunt sophisma. Ex
eo enim quod, sublato intellectu creato, nulla esset creata
consideratio illarum relationum, arguunt has pendere ab
ipsamet intellectus consideratione. Quæ conclusio omnino
sophistica est. Namque intellectus noster non est mensura
realitatis rerum, sed contra realitas rerum est mensura nos­
trarum cognitionum. Sublato igitur intellectu creato, deest
quidem creata realitatumconsideratio ; non deest tamen ipsa
realitas. Unde in hypothesi adversariorum creata considera­
tio relationum non esset, tamen esset ipsa realis relatio. —
Cf. S. Th., P. I. Q. XIII. Art. VII.
ARTICULUS TERTIUS
(40)

De proprietatibus relationum.
I. Prima relationum proprietas est, non habere contra­
rium; quatenus nempe una reiatio alteri non opponitur, sed

licet diversas, in uno tamen eodemque subjecto, quamvis
sub diverso adspectu, esse possunt. Hinc paternitas et filia­
tio in uno eodemque homine coëxistunt. Opponuntur itaque
relationes, non per affirmationem et negationem vel tanquam
res sese ad invicem destruentes, sed solummodo ad exclu­
dendam identitatem subjecti ut subjecti et termini ut ter­
mini.
II. Secunda relationum proprietas est, non suscipere magis
et minus. Non enim relatio admittit augmentum vel diminutionem intrinsece, quamvis ratione fundamenti ad plura vel
pauciora terminetur ; ut cum paternitas per novas genera­
tiones ad plures filios se extendit, formale paternitatis in­
trinsece non augetur.
III. Tertia relationum proprietas est, invicem converti, non
quidem eo sensu quo idéntica convertuntur (quia absurdum
est dicere quod subjectum possit converti in relationibus cum
suo termino), sed quatenus unum relativum non explicatur
nisi altero correlativo assumpto, cujus est; ut ratio pater­
nitatis non explicatur nisi per correlativum filiationis, quia
filius est patris filius et pater est filii pater.
IV. Quarta relationum proprietas est quod, correlativa sint
simul natura, videlicet quod simul existant. Secus si unum
ex illis existeret, altero non existente, haberetur vel subjec­
tum sine termino, vel terminus sine subjecto : quod in re­
lationibus absolute repugnat.
V. Quinta relationum proprietas est quod, correlativa
(intellige semper relatione prædicamentali) sint simul cogni­
tione. Secus posset intelligi terminus relationis sine subjecto,
vel subjectum sine termino; quod idem esset ac intel ii gere
ut relativum illud, quod ut relativi negationem intelligere
necesse est. Hinc merito docebant Scholastici quod relativa
mutuo se definiunt (ex 3* proprietate) et nolificant.
/VI. Nota. De tribus ultimis relationum proprietatibus.
Rectissime notat Goudin in sua Logica Majori, P. I. Disp. H.
Qu. IV. Artic. VI. quod istæ tres nltimæ proprietates solis
relativis mutuis videntur proprie convenire, ut expresse de
quarta proprietate dicit S. Thomas, Qu. NW, de Potentia, It.t- r
Dispp., Artic. VIII, ad 1. Quia tamen, addit Goudin. terminus
relationis etiam non mutuæ aliquo modo dicitur relit
extrinsece scilicet et terminativo in quantum respicitur .
relatione, ideo quodammodo istæ tres proprietates possunt
accommodari relativis etiam non mutuis, inquantum scih-

cet impossibile est, quod terminus actualité:' terminet, nisi
actualiter sit relatio, esto sit relati,o rationis ; et ipsa relatio
cognoscitur per suum terminum ; ipseque terminus, quan­
tum ad actualem functionem terminandi, cognoscitur ner
relationem. >

LÍBER QUARTUS
DE CAUSIS

Prologus. Nulla res est, quæ non habeat propriam et sibi
consentaneam operationem, qua explicat, ut ita dicam, pro­
priam naturam et explicando perficit. Qua de causa Scho­
lastici in numero axiomatum merito habebant, naturam esse
et ordinari ad propriam operationem; et aliud, naturam incli­
nari ad sui perfectionem, quæ est vel actio vel aliquid quod
per operationem natura consequitur. Igitur declaratis quæ
ad entium naturam et proprietates pertinent, naturalis ordo
postulat ut de entibus, prout agunt, dicamus, nempe de cau­
sis. Et quidem scopus philosophise, ut ejus definitio indicat,
in explicatione causarum maxime consistit. Effectus enim
cognitus, cujus causa ignoratur, admirationem parit; admi­
ratio acuit desiderium cognoscendi ; desiderium denique
philosophi» initia facit (De philosophia in genere, VI). At de
causis dupliciter tractare possumus : in genere, assignando
nempe earum principia universalia ex quibus constituuntur,
relationes quas inter se habent, species earum, aliaque hu­
jusmodi ; tn specie, hoc est de hac vel illa causa determinate,
ut puta de Deo, de anima, et aliis. Ontologia tractat de causis
in genere sumptis, quia de causis in specie agit Metaphysica
specialis. — Ordinem vero, quem sequi debemus, ipsa mate­
ria ostendit. Præprimis enim dicendum venit de causœ natura
in se, deque ejus speciebus immediatis ; deinde vero de hujus­
modi speciebus singillatim, hoc est de causis efficiente, for­
mali, materiali et finali.

CAPUT PRIMUM
DE CAUSA IN GENERE

Prologus. Circa causam in genere irin distincte et ordi­
nate quæri possunt : 4° quid sit causa ; 2° de ordine inter
effectum et causam; 3° de immediatis causarum speciebus.

ARTICULUS PRIMUS
(41)

De natura causee.
I. Notio causas in genere. Notiopes causee et effectus in ge­
nere primigenia sunt, omnibusque communes atque ciarte.
Quod si consideres quid nomine causa omnes intelligant,
invenies de facili quod per causam intelligitur, id vi cujus
aliquid, quod vocatur effectus, producitur. In hac causa
definitione, sensu communi probata, insistendum est : non
enim philosophus contra sensum communem quaerere debet
veritatem.
II. Conditiones requisitae ad rationem causae. Ex tradita
causa notione infertur, ut corollarium, tres conditiones
requiri ut ratio causa habeatur.
Prima conditio est ut causa realiter ab effectu distinguatur ;
nam, si secus esset, non aliud efficeret reapse, et consequen­
ter causa revera non esset.
Secunda conditio est ut effectus realiter a causa dependeat.
A causa enim et a sola causa effectus producitur, et conse­
quenter esse effectus, ut eilectus, necessario pendet a causa.
Tertia conditio est ut causa sit prior effectu prioritate sal­
tem naturæ (L. 8, IX). Effectus enim producitur a causa.
Prius igitur quam effectus sit, causa est.
III. Nota I. Objectio. Contra hanc tertiam conditionem
objici potest : Causa et effectus sunt correlativa ; atqui
dictum est (40, IV) quod correlativa sunt simul natura. Ergo
causa esse non potest prior effectu.

Resp. Distinguo minorem : Correlativa sunt simul natura
quantum ad respectus formales, concedo; quantum ad entitates in quibus sunt relationes, nego. — Causa et effectus
dupliciter sumi possunt : uno modo relative, quatenus mutuo
se respiciunt, e. g., pater ut pater, et filius ut filius ; et in
hoc sensu formali diximus, loco citato in objectione, corre­
lativa esse simul. Alio modo sumi possunt entitative, ut cum
consideratur pater ut homo, actione sua filium generans, et
hoc sensu intelligimus causam priorem esse effectu.
. IV. Nota II. Notio sensistica causæ. Quæ de notione causæ
tradidimus, sensu communi omnium hominum nituntur. At
Lockius ideas tam communes, ac tam claras omnibus inter­
turbat in suo Libro secundo De intellectu humano, Cap. XXVI.
§.I. explicando naturam causæ non per rationem efficientiœ,
ut fecimus, sed per solam successionem unius, quod dicitur
effectus, ad alterum quod vocatur causa. Etenim omnes nos­
tras cognitiones Locke concludit intra terminos sensationis;
sensatio autem, ut constat, nonnisi objecta sensibilia, ut suc­
cessive sensus afficientia, percipit. Equidem Cousin in sua
Philosophiede Locke, Lect. VII, contradictionis arguit Lockium
circa notionem causæ ; at vi systematis sensistici, cui Lockius
erat addictissimus, in illam quam dedit causalitatis notionem
descendere debuit, quam postea Humius totis viribus propu­
gnavit, et novissime positivistæ (L. 63, II) quasi tesseram
proprii systematis extollunt. — Verum hæc lockiana sententia
de notione causæ absurda est. Etenim in notione effectus
habemus tale esse quod antequam efficeretur, seu esset effec­
tus, non erat. Quod autem non est, sibi ipsi sine manifesta
repugnantia dare esse non potest. Habet ergo esse ab alio,
quod causam dicimus. Succedit igitur effectus causæ non vi
ordinis solummodo, sed vi actionis (quæcumque sit qua
causa ipsa confert esse effectui, in qua actione collativa esse
effectui, omnes naturali rationis lumine ducti reponunt ra­
tionem intrinsecam causalitatis, non autem in mera phænomenorum successione, quæ sensibus objicitur.
V. Principii et principiati notio. — Ut vero notio causæ
magis magisque determinetur, addimus hic noiionesprinci/iii
et principiati. Principium igitur magis patet quam causa, et
ad illam se habet quasi genus ad speciem. Nomine enim
principii generatim sumpti intelligitur, id a quo aliquid
quocumque modo procedit, ut dicitur P. I. Qu. XXXIII. Art. I.
sive hæc processio sit ordinis, sive influxus, sive successionis,

sive quocumque alio modo intelligatur. Optime enim dici­
mus, punctum esse principium lineæ, causam effectus, auro­
ram diei, etc. : quamvis diversa in hujusmodi rebus sit
processio unius ab alio. — Id quod a principio quocumque
modo procedit, dicitur principialum.
VI. Corollaria. — Primum. Omnis ergo causa vere est
principium ; at non vice versa omne principium est causa.
Veritas hujus corollarii evidens est ex tradita notione prin­
cipii, et ex dictis n. IV contra sensisticam notionem causæ.
Secundum. Omne principium distinguitur a principiato ;
nihil enim procedit a seipso : ergo nisi principium distin­
gueretur a.principiato, revera nihil procederet, et consequen­
ter non daretur principium.
1 ' VII. Ad rationem principii, ut principium est, non requi­
ritur quod præcedat principiatum prioritate naturæ, sed
sufficit origo unius ab alio. Est contra Storchenau, Ontolog.,
Sect. III. Cap. IV. §.140, qui absolute pronuntiat, immemoi
theologiæ, principium natura esse prius principiato. Fateor
eum S. Thoma, P. I, Qu. XXXIII, Art. I, ad 3, hoc nomen
principium quantum ad id a quo imponitur -<i prioritate sump­
tum esse : sed dico vi sui hanc prioritatem non importare :
non enim, ut notat ibidem S. Thomas, idem est quod signi­
ficat nomen, et a quo nomen imponitur. Fateor etiam in
rebus creatis sic revera esse sicut Storchenau asserit ; at
absolute nego prioritatem illam competere principio ut prin­
cipium est. Et probo. — Ad rationem principii requiritur
quod aliquid ab ipso procedat quocumque modo, ut n. V
dictum est. Atqui hæc processio salvatur sine prioritate
naturæ, et originem solummodo requirit. Igitur ad rationem
principii, ut principium est, non requiritur priorilas ulla,
sed sufficit origo. — Minor declaratur. Nam processio, quæ
etiam cum solo ordine inter duo stare potest, optime intel­
ligitur, sicut reapse ponitur in Divinis, simultaneitate omni­
moda inter procedens et id a quo procedit. — Cf. Cajetan.
in P. I. Qu. XLII. Artic. III.
VIII. Nota. De prioritate originis. Consulto dixi originem
non vero prioritatem originis, quia hæc prioritas non semper
existit, et Patribus Ecclesiæ ac antiquioribus Scholasticis
non fuit accepta ; et quoties de divinis sermo est, a S. Thoma
non prioritas, sed ordo originis appellatur. « Tacuit, notat
Suarez loquens de Angelico, nunquamque usus est illa locu­
tione, sed ordinem originis appellavit, nonprioritatem. Etsane

non sine causa : tum quia in rebus divinis modus loquendi
Patrum imitandus est, apud quos illa locutio non reperitur
tum etiam quia prioritas originis non est absolute prioritas
prout in divinis personis reperitur : quia prioritas simplici­
ter et sine addito asserta imperfectionem aliquam in re,
quæ posterior dicitur, indicare videtur. Item quia illud dicitur
absolute prius quod potest aut esse, aut saltem exacte intelligi sine alio : una vero persona divina neutro modo ad aliam
comparatur. » Hæc Suarez, Dispp. Metaphys., Disp. XII.
Sect. I. §.X. Cf. etiam Cajetan., loco supra citato.
ARTICULUS SECUNDUS
(42)

De relatione inter effectum et causam.
I. Argumentum articuli. In superiori articulo dedimus n tionem genericam tum causæ tum effectus : ex qua notione
emergit relatio dependentiæ effectus a causa, quæ relatio
exprimitur per vulgatum illud causalitatis effatum : Effectus
habet causam, vel, Non datur effectus sine causa. Nemo non
intelligit sensum et vim hujus principii : sed quæstio move­
tur, utrum principium illud sit verum.
II. Opinio Beguelini. Quod pene incredibile videtur, non
defuere sophistæ, qui principii causalitatis veritatem sunt
inficiati. Hos inter proxime elapso sæculo fuit Beguelin. : ii
pravis principiis Humii et Lockii circa notionem causalitatis
insistens (41, IV), directe et aperte, data dissertatione in ac­
tibus Academiæ Berolinensis, veritatem præfati axiomatis
negavit. Sententiæ Beguelini subscribunt, vel saltem vi sys­
tematis subscribere coguntur matérialiste sive antiqui sive
recentiores, et qui hodie vocari malunt positivistes seu fucati
matérialiste. Sit itaque contra Beguelinum conclusio :
III. Principium causalitatis est axioma certissimum et evi
dentissimum. Probatur. Principium causalitatis, non dat
effectus sine causa, evidenter dictatur a sensu naturæ com­
muni, est evidenter analyticum, est intime connexum cum
principio contradictionis. Ergo principium causalitatis est
certissimum et evidentissimum. — Consequentia est mani­
festa ; probatur antecedens.
Dictatur a sensu naturæ communi. Etenim segetes, e. g., ha-

beri posse sine susceptione seminis, aërem sine luce illumi­
nari, filium sine parentibus generari, cogitationem dari sine
cogitante, si quis serio animo assereret, profecto dementiæ
ab omnibus accusaretur. Atqui in exemplis allatis nemo,
ductus sensu communi, intelligit meram successionem facto­
rum, sed verum realeque principium, quod causa dicitur,
realiter influens fecundationem semini, illuminationem aeri,'
existentiam filio, esse cogitationi : quæ omnia effectus vocan­
tur, et non aliunde esse quam a correspectivis causis intelliguntur. Igitur principium causalitatis evidenter dictatur a
sensu naturæ communi.
Est evidenter analyticum. Et hoc affirmamus non solum
contra Beguelinum sed etiam contra Kantium, qui quamvis
admittat principium causalitatis, negat tamen illud esse
analyticum, et illud reponit inter sua judicia synlhetica-apriori (L. 19, V, seq.). Probatur. Effectus ut effectus ideo
talis est et dicitur, quia, efficitur, seu causatur (undecausatum
etiam appellatur). Igitur efficitur vel a seipso vel ab alio.
Non autem a seipso, quia antequam efficiatur non existit
(secus non efficeretur), et quod non existit non potest sibi
dare esse. Efficitur ergo ab alio quod est causa, quæ ex ipsa
analysi effectus emergit. Cumque effectus sit subjectum in
principio causalitatis, Effectus postulat causam; sequitur
quod principium causalitatis habeat subjectum ex cujus no­
tionis analysi deducitur prædicatum. Quæ est dos judiciorum
analyticorum (L. <9, III).
Connectitur cum principio contradictionis. Hic non solum
demonstrative sed ad hominem etiam argumentamur, quia
Beguelin principium contradictionis non inficiatur. Probatur.
Principium contradictionis est, Impossibile est aliquid simul
esse et non esse sub eodem respectu (L. 55, IX). Atqui si verum
non esset principium causalitatis, effectus, seu causatum, es­
set causatum, ut supponitur, et simul non esset causatum,
quia non esset a causa a qua exclusive habet quod sit et
dicatur causatum. Ergo principium causalitatis intime conjiectitur cum principio contradictionis.
IV. Nota I. Argumenta Beguelini. Argumenta, quibus Be­
guelin errorem suum insinuare contendit, sunt :
Objectio prima. Principium causalitatis nequit demonstrari
quin petitio principii offendatur : conclusio siquidem quæ
esset principium causalitatis, ex alio principio altiori, quod
ad conclusionem se habet ut causa efficiens, demonstraretur.

Quod est supponere ut verum principium ipsum causaluitis.
quod demonstratione probandum suscipitur; sic • ha: erelur : petitio principii.
Respondeo :1° Hoc argumentum Beguelini contra Bcgusi
num militat. Ipse siquidem ratiocinatus est contra pria: •
pium causalitatis; non igitur ut validas ipse tenuit ili . r. nisi vi principiorum quæ si ut causæ sint habenda. Beruelin ut certum subaudit principium causalitatis.—Responde : :
2° Principia, quamvis respectu conclusionum se habeant per
modum causæ efficientis, proprie tamen causæ efficientes
non sunt: Principia, inquit S. Thomas I. Contra Gentil s, Cap.
LVII, n. 4, sunt quodammodo causa efficiens conclusionis «Ad­
verte, notat Franciscus Ferrariensis in hunc locum, quod S.
Thomas dicit principia esse quodammodo causam efficientem
conclusionis, non autem simpliciter esse causam : quia non
sunt causa quæ efficiat cognitionem conclusionis tanquam
agens quod, sed tanquam ratio agendi : intellectus enim ex
cognitione principiorum causât cognitionem conclusionis in
seipso. > Unde stricte loquendo negamus Beguelino in omni
ratiocinatione præsupponi a nobis ut verum causalitatisprincipium. — Respondeo : 3° Principium causalitatisdemonstra­
tione non indigere, quia est per se notum. — Respondeo :4°
Illud tamen demonstrari per principium contradictionis,
quod quidem est ratio sufficiens veritatis principii causali­
tatis, sed cum principio causalitatis minime est ¡denticum,
ut patet : imo ab ipso differt in ratione formali entitatis c!
consequenter veritatis, quæ in principio contradictionis
magis late patet. Petitio autem principii est cum idem assu­
mitur ad probandum omnino idem.
Objectio secunda. In principio causalitatis fit transitus ab
ordine ideali ad reale. Atqui hujusmodi transitus est sophis­
ticus. Ergo principium causalitatis indubium non est.
Resp. Nego majorem. In principio causalitatis asseritor tan­
tummodo nexus dependentiæ inter effectum et causam :
qui quidem nexus utpote necessarius et essentialis inveni
debet ubicumque invenitur effectus. Id formaliter dicitur
principio causalitatis. Ejus autem applicatio adordinem r
lem pendet ab alio elemento, a principio causalitatis independente, quod est comperta a posteriori existentia realis eff-:
tus: qua habita, mens applicat effectui determinato qu 1
omnibus et singulis effectibus applicandum esse dicitur ia
causalitatis axiomate, juxta principium syllogismi : Diclu~i
Zialuia

Summa philosophica. — T. 1.

21

de omni, etc. (L. 32, II). Omnis e/fectus habet causam; sed 4
.s/ effectus; ergo A causam habet.
V. Nota II. De principio rationis sufficientis. Vulgata est
Lcibnitzii opinio circa principium quod ipse vocat, princi­
pium rationis sufficientis. Hujus naturam et vim declarat pas­
sim in suis operibus Auctor ipse. « Ratiocinia nostra, inquit,
\duobus magnis principiis superstructa sunt. Unum est prinbipium contradictionis, vi cujus falsum judicamus quod
contradictionem involvit : et verum quod falso opponitur
vel contradicit. — Alterum est principium rationis sufficien­
tis, vi cujus consideramus nullum factum reperiri posse ve­
rum, aut veram existere aliquam enuntiationem, nisi adsit
ratio sufficiens cur ita potius sit quam aliter, quamvis ratio­
nes istæ sæpissime nobis incognitæ esse queant. » (Principia
philosophiis, seu Theses in gratiam Principis Eugenii. nn. 3 i
et 32.) In libro autem Tentaminum Theodicœ(Debonilate Dei,
libertate hominis et origine mali, n. 44), principium rationis
sufficientis vocat principium rationis determinantis, quia
« nihil unquam evenit., cujus non existât aliqua causa, vel
saltem aliquod determinans, hoc est, aliquid, quod inservire
possit ad reddendam a priori rationem cur hœcres potius existai
quam non existât et cur hoc modo potius quam alio quoli­
bet ».
VI. Nota III. Critica opinionis leibnitzianæ. Hæc Icibnitziana opinio intra debitos limites contenta admitti debet,
et, magis quam opinio, est dicenda propositio per se nota.
Nam ut aliquid existât, et existât hoc vel alio modo, requi­
ritur aliquid per quod determinetur tum quoad existendum
tum quoad existendi modum, sive illud sit in natura rei
existentis, sive in causa a qua existit res ipsa. Et hoc est
ipsa ratio sufficiens,quæ, ut est manifestum, latissime patet et
• unplectiturtum necessaria tum contingentia. Attamen quate­
nus necessariis applicatur, proprie diceretur ratio necessaria ;
quatenus vero applicatur contingentibus, appellatur a Lcibnitzio, strictiori significatione, ratio suffi ciens.
Dixi tamen principium rationis sufficientis intra debitos
limites esse continendum. Etenim si principium rationis
sufficientis objective sumatur in ordine ad voluntatem libe­
ram, non habet veritatem ;et ex hac parte doctrina Lcibnitzii
immoderata est et falsa. Ratio enim qua se determinat vo­
luntas libera ad exercitium sui actus non est objectum, sed
propria electio elicita a voluntate ipsa.Unde quoties voluu»

tas eligit, est utique aliqua ratio sufficiens tum objectiva tum
subjectiva ; sed hæc ratio sufficiens objective spectata •
est principium necessario determinativum electionis volunta­
tis. Qua de causa negamus Leibnitzio, quod Deus, suppos/. ■
quod voluerit mundum creare, debuerit eligere mundum
inter possibiles optimum, quasi ad id determinatus a ration
sufficienti optimisrni ipsius mundi. Sed dc his alibi redii.:
sermo.
y

ARTICULUS TERTIUS
(43)

De causee divisionibus.
I. Species causarum quatuor. Antiquioribus Scholastici
firraaerat divisio causæ in materiaiem, formalem, efficienteia
et finalem. (Cf. S. Thomas in II. Physic. ,lect.V et X. —.Va
vialis illa est, ex qua aliquid fit : ita marmor, vel lignum, vel
æs, ex quibus artifex statuam conficit, dicuntur causa mate­
rialis statuæ. — Formalis'Ma. est, qua aliquid constituitur in
aliqua determinata specie, veldenominatione, sicut anima per
quam corpus vivens constituitur, vel doctrina perquam homo
dicitur doctus, sunt causæ formales corporis, vel hominis.
— Efficiens est illa, quæ actione sua physica rem seu e’r-¡
seu causatum producit, ut artifex est causa efficiens stat / ■.
voluntas suarum volitionum, etc. — Finalises^ illa, quæ a fcit causam efficientem ad agendum, sicut bonitas divina est
causa finalis hominem alliciens ad omnia in gloriam De;
agenda. — Hæc generatim de causæ speciebus dicta sint :
de illis enim singillatim dicendum est in sequentibus capi­
tibus.
II. Præfata divisio est adæquata. Pone effectum de novo
fieri, seu ad esse produci, et illum oportet habere esse ab
alio, ut supra probavimus contra Beguelinum. Hoc aliud
vocatur causa efficiens seu effectrix causati quod dicilureffectus. — Sed causa effectrix aut ex nihilo causatum ad esse
producit, aut ex aliquo præsupposito in quod agit et quod
transformat ad producendum causatum, ut videre est in
exemplo artificis supra inducto. Hoc præsuppositum est ipsa
causa materialis, ut patet ex tradita definitione. — Præterea,
res omnes ad invicem distingui ac poni in distinctis specie-

bus manifestum est : habent igitur res quædam aliquid quod
aliæ non habent et per quod ab aliis distinguuntur, in se
constituuntur, et tales denominantur. Hoc aliquid constitu­
tivum, distinclivum et denominativum est ipsa causa for­
malis, ut ex dictis superiori numero liquido constat. —De­
nique, ut conscientia testatur, nos quotidie movemur ei
agimus ad aliquid, quod ut bonum apprehendimus, conse­
quendum. Bonum istud apprehensum et alliciens nostram
voluntatem ad agendum ut illud consequamur, est causa
finalis. — Prætcr hujusmodi causas nulla est aut fingi potest,
quæ ad illas reduci non possit : quod clarius patebit ex res­
ponsione ad sequentem difficultatem.
III. Nota. Objectio solvitur.. Non videtur præfata divisio
adæquata, quia aliæ dantur causæ irreductibiles ad unam
ex quatuor traditis. Namque intelligibile est causa scientiæ,
idea artificialis est causa artificii, essentia rei est causa pro­
prietatum quæ in ipsa re sunt, malleus est causa horologii,
fundamentum est causa relationis (38, V). Atqui hujusmodi
causæ ad nullam ex quatuor assignatis reduci possunt. Igi­
tur præfata divisio non est adæquata.
Respondeoeuxn Goodin, Physic., P.I. Disp. II. Qu. II. Artic.
I. negando minorem. Hæc enim omnia recensita, aliaque id
genus quæ connumerari possunt, reducuntur ad quatuor
prædictas causarum species. — Objectum quidem intelli­
gibile, vel ad causam formalem extrinsecam, determinantem
scientiam ad aliquod genus rei, reducitur, vel ad finalem,
quia scientia est propter objectum. — Idea etiam per se
pertinet ad causam formalem extrinsecam; est enim ipsa rei
forma in mente artificis præconcepta, ad cujus similitudi­
nem artifex artificium conficit. —Essentia habet quasi ratio­
nem causæ efficientis respectu suarum proprietatum, ut dicit
S. Thomas, quia proprietates dimanant ab essentia tanquam
a propri i radice (L. 21, IV); et rationem causæ finalis, quia
ad perfectionem essentiæ proprietates sunt ordinatæ ; et ra­
tionem causæ materialis, quatenus eslsusceptivaquarumdam
proprietatum (P. I. Qu. LXXVII, Artic. VI, ad 2). — Funda­
mentum reducitur ad genus causæ efficientis, ut ex ejus no­
tione supra tradita (38, VI) facile constat. — Malleus aliaque
instrumenta ad causam efficientem instrumentis ipsis uten­
tem pertinent natura sua.

ART. I. DE NATURA CAUSAS EFFt ttSMtS.

CAPUT SECUNDUM
DE CAUSA EFFICIENTE

Prologus. De speciebus causarum acturi, incipimus a : •. ? ¿
efficiente, quæ quoad exercitium, seu, ut dicitur.
executionis, prima est. Et circa illam tria sunt i ' .
Io Qucenamsit ejus natura ; 2° Quibus rebus ratio causalitatis
efficientis conveniat; 3° Quo pacto causa efficiens agat.
ARTICULUS PRIMUS
(44)

De natura causæ efficientis.

I. Notio vulgaris causæ efficientis. Transmutationes tum
in rerum natura, tum in nobismetipsis fieri, ac p. : iilas :
novas entílales produci aut preexistentes modificari, in
experimur. Utrum hæc omnia realiter aut apparenter : :-,
parum refert in præsenti definire. Verum saltem est
nobis apparere, ut eorum esse apprehendatur post
non-esse ; quod sufficit ut animus sponte sua . : i
ea non potuisse sibi a seipsis dare illud esse. s-d c: ali;,
accepisse. Hoc aliud dans eue alteri dicitur ca -a
cujus notio communis est, et inter notiones primitivas adcomeranda.
H. Causæ efficientis definitio philosophica. Quoi si - :
nem istam vulgarem causæ efficientis philosophice explicare
velimus, causa efficiens recte dici potest t Principium extri <secum a quo primum fluit motus, seu rei productio, media:, te
actione.
Dicitur, principium, quia principium est genus sub qtto
coordinantur omnes causarum species (41, V). — Dicitur
fxlrinsecum, quia causa efficiens non dat effectui suum pro­
prium esse formale quo ipsa constituitur, sed aliud esse
ipsamet distinctum; et consequenter non est principium
intrinsecum effectui, quasi ejus elementum intrinsecum, se l
est ipsi effectui extrínseca, sicut artifex est extrinsecus statuæ. — Additur, a quo primum finit motus seu actio productiva

effectus, ut causa efficiens distinguatur a finali, sicut per hoc
quod est principium extrinsecum distinguitur a causa formait
et a materiali : nam causa finalis illa est, non a qua elicilui
proprie actio productiva effectus, sed propter quam agens
agit : nempe causa finalis movet quidem, sed motu meta­
phorice, alliciendo agens ad amorem sui; et quamvis ipsa
sit prima in ordine apprehensionis, est tamen ultimus ter­
minus quem actionibus suis causa efficiens consequitur. —
Ultima autem verba clara sunt : causa enim efficiens cum
efficit, efficit profecto aliquid mediante actione, qua consti­
tuitur actu causans seu efficiens. — Cf. Suabez, Dispp. Melaphysic., Disp. XVII. Sect. I ; Goudin. Physic., P. I. Disp. II.
Qu. IV. Artic. I. ad 1. Brevius Aristoteles causam efficien­
tem definivit : A quo est principium motus et quietis (II, Phy­
sic., Cap. Ill, S. Th. led. 5, n. o).
III. Ratio assignandi divisiones causæ efficientis. Quo­
niam, notat Suarez, loe. cit., Sect. II. §.I. nomen causa) ef­
ficientis latissime palet, et impropriissime ac per imperfec­
tam quamdam analogiam multis rebus tribuitur, aliis vero
licet tribuatur proprie, tamen secundum varios causandi
modos ; ideo priusquam ulterius procedamus, necesse est
varias hujus causæ divisiones praemittere, ad quas intelligendas opus est præ oculis habere definitionem datam :
nam juxta diversum modum participandi illam, erit diffe­
rentia in causis efficientibus.
IV. Causa efficiens per se et causa efficiens per accidens.
Prima illa dicitur, quæ ex seipsa et directe influit effectum,
qui propterea ipsi connectitur et ab ea formaliter pendet. —
Causa efficiens per accidens illa est, quæ non directe influit
effectum, neque effectus ab ipsa formaliter pendet, attamen
ipsi tribuitur indirecte, ratione scilicet efficientiæ formalis
seu per se. — De his vide quæ supra dicta sunt (18, VIII).
V. Causa efficiens principalis et causa efficiens instrumentalis. Principalis illa est, quæ virtute propria agit, ita ut
effectus illius sit ; ita homo est causa principalis suarum co­
gnitionum et appetitionum. — Instrumentons est, quæ ut
talis non virtute propria agit sed virtute sibi communicata a
principali agente : quapropter non instrumental! causæ sed
principali proprie tribuitur effectus. Ita vulnus vel mors al­
teri per gladium illata, homini imputatur non gladio, qui
movetur et dirigitur ab homine. — Dixi, ut talis : nam ins­
trumentum sub influxu principalis agentis habet actionem

sibi propriam per quam ad affectum ipsius principalis acea­
tis concurrit, ut in exemplo gladii apparet. Quam quidem
actionem si instrumentum ex se non haberet, ab acea
principali minime adhiberetur ad suum effectum per ille:
producendum.
^VI. Nota. Fusior explicatio causæ instrumental;; ex S
Thoma. Quæstione XXVII, inter Qq. Disputatas L • ■
Art. IV, Angelicus ita declarat naturam causæ ñw.' ■
lis : « Ad aliquem effectum operatur aliquid dupliciter. I n
modo, sicut per se agens : et dicitur per se agere, quod ac;:
per aliquam formam sibi inhaerentem per modum naturæ > •
pletœ, sive habeat illam formam a se, sive ab alio, aut
raliter, aut violenter ; per quem modum dicuntur ille:, ■:
sol et luna, calefacere ignis et ferrum ignitum et aqua cale­
facta. Alio modo, aliquid operatur ad effectum aliquem
trumentaliter, quod quidem non operalurad effectum r:.
mam sibi inhærentem, sed solum inquantum est motum ; ; •
se agente. Hæc enim est ratio instrumenti, inquantum -s:
instrumentum, ut moveat motum : unde sicut se h
: rma completa ad per se agentem, ita se habet motus quo
movetur a principali agente ad instrumentum, sicut serra
operatur ad scamnum. Quamvis enim serra habeat aliquam
actionem, quæ sibi competit secundum propriam formam
ut dividere; tamen aliquem effectum habet qui sibi
competit, nisi inquantum est mota ab artifice, scilicet
:
rectam incisionem et convenientem formæ artis, et si: ins­
trumentum habet duas operationes : unam, quæ competit e
secundum formam propriam, aliam quæ competit ei secun­
dum quod est motum a per se agente, quæ transcendi: vir­
tutem propriæ formæ. » — Expendens autem naturam • :
:
procedentis a principali agente et receptæ in ins rum -Lt :
hæc addit Angelicus, loc. cit., in responsione ad 4 : Qu:
quidem virtus non habet esse completum in natura, sed es:
quid incompletum in genere entis : quod patet ex hoc quo
instrumentum movet inquantum movetur; motus autem est
actus imperfectus secundum Philosophum ; unde sicut
quæ movent, inquantum sunt jam quasi in termino m::j =
assimilata agenti, movent per formam perfectam, ita illa : ;
movent proutsunt in ipso moveri, movent per virtutem incut..pletam. »
VII. Causa principalis prima et secunda. Hæc est subdivisio
causæ efficientis principalis. Causa principalisprima illa est,

quæ neque quoad vtrlutem quapotest agere, neque quoad exerci­
tium hujus virtutis, ab alio pendet quoquomodo ; et est solus
Deus. — Secunda est, cujus aut virtus qua prœdita est ad agen­
dum ab alio est, aut exercitium hujus virtutis ab alio dependet.
— Sic omnes creatura sunt causæ secundæ respectu Dei, a
quo habent virtutem agendi et moventur ad agendum, ut suo
loco dicemus. Pariter causæ instrumentales, qua tales, sunt
causæ secundæ, quia motæ et applicatæ a causa principali.
VIII. Causa efficiens proxima et remota. Causa proxima
illa est, quæ immediate influit effectum, ut ignis stipulam com­
burens. — Causa remota illa dicitur, quæ median te alia vel aliis
causis, inquam vel quas influit,producit effectum-, ut cor, san­
guine mediante, in omnia membra corporis calorem influit.
IX. Causa efficiens totalis et partialis. Causa totalis ea
dicitur, quæ in suo ordine effectum ex toto producit, ut cum
unus equus trahit currum.—Partialis illa est, quæ simul cum
aliis causis ejusdem ordinis effectum producit, ut cum mulli
equi currum trahunt. Omnes equi collectim sumpti sunt qui­
dem causa totalis, sed separatim sumpti sunt causæ partiales
illius effectus.
X. Causa üt quæ et causa ut qua. Causa efficiens ut quæ,
seu principium quod, est ipsum subjectum efficienter agens,
ut cum homo docet vel loquitur; — causa efficiens ut qua,
seu principium quo, est forma vel virtus qua subjectum potens
est efficienter agere; sicut scientia est causa efficiens qua homo
docet, et anima est causa efficiens qua homo sentit et intel—
ligit. — Hinc provenit in scholis ratio distinguendi causam ut
qua, in radicalem, inactu primo remoto, inactuprimoproximo,
et in actu secundo. Causa radicatis est natura subjecti agentis,
ut causa intelligendi est essentia substantiæ spiritualis ; —
causa in actu primo remoto est ipsa agentis essentia non
nuda sed instructa viribus necessariis ad agendum, sicut
essentia substantiæ spiritualis, ut est dotata facultatibus
intellectivis, est causa in actu primo remoto intelligendi ; —
causa in actu primo proximo addit supra causam in actu
primo remoto dispositionem necessariam ipsis facultatibus
ut agere queant, sicut intellectus rerum ideis informatus est
in actu primo proximo intelligendi res illas ; — denique causa
in actu secundo est ipsa operatio causæ agentis, seu causa ipsa
actualiter agens.
XI. Causa efficiens universalis et particularis. Causa effi­
ciens universalis illa est, quæplureseffectus distinctarum specie-

rum potest producere, ut anima humana, quæ sesola .a 7. :: ?
præstat actiones vitæ vegetativæ et vitæ sensitivæ.
æ actiones vitæ intellectualis quæ suæ naturæsunt prorfæ ■.
specificæ. — Particularis est ilia, quæ ad unam speci- m-~tuum limitatur ; ita arbor intra limites vegetationis
lefficientem suam activitatem.
XII. Causa univoca et causa æquivoca. Ex causis
aliæ etiam sunt univocæ, quæ effectum sibi similem i-i < ■
producunt, ut homo generat hominem. Æquivocæ vei0, :.
et analogæ etiam et verius dicuntur, sunt illæ, quæ eff-::-.natura sibi inferiores producunt, ut cum Deus creatur ..s : r in­
ducit.
XIII. Causa libera et causa necessaria. Causa iibe-z
est, quæ suarum actionum dominium habet ita ut ii’.as r
vel ab illis abstinere pro libito possit; ita eg > serit
volo, et, si velim, ascribendo cessare possum. — Cxrsx
saria est illa, qua posita, sequitur effectus, ita r.
relicta temperare per semetipsam ab actione non ...
u:
lapis non suffultus deorsum cadit.
XIV. Causa physica et causa moralis. Causa j
illa, a qua directe per motum seu influxum propriu .
7
effectum producens; sicut ignis est causa physica
tionis stipuke. — Moralis illa dicitur, quæ persuasione, pro­
missionibus, minis, aliisque mediis î
:
voluntatem flectunt ad agendum vel a ag- i
in effectum influit; sicut quando suasione vel terrore aliqcis
inducit hominem ad bonum vel malum facienl
XV. Causa perficiens, præparans, adjuvans, cmnnins
Addimus denique hanc divisionem causæ a S. Th
y
Physicorum, Leet. V, assignatam, quæ ex •. r ;
..
causa efficiens : aut opus complet; aut disponit ms : . .
ad opus producendum; aut causam principalem coadj
:
aut scientiam præstat, quacausa efficiensinoperepcrlicien :
dirigatur. — Ceterum hæc ultima divisio ad aliquam -x
supradictis de facili revocatur. Et revera. Causa cor
' est causa moralis; perficiens vero, præparans, adjurar.-.
prout accipiuntur in ordine ad eumdem effectum, uti c?:partiales, de quibus supra, n. IX, dictum est, sunt hal. :
XVI. Quæstio. Causam efficientem tum in seipsa tum i i
suis multiplicibus speciebus explicavimus. Reliquum
ut
illam in ordine ad nostras cognitiones paululum considere­
mus. Quærienim potest, utrum ex cognitione effectus valeat

mens nostra assurgere ad cognitionem causæ efficientis : et
quia hujusce causæ duo, sicut et cujusJibet rei, cognosci
possunt, existentia nempe et essentia; circa utriusque cogni­
tionem distinct® sunt conclusiones ponendæ. Sit prima.
XVII. Ex quocumque effectu cognito potest manifeste de­
monstrari existentia causæ. Suppono imprimis demonstra­
tionem tum existentiæ tum essentiæ causæ ex effectibus,
esse demonstrationem a posteriori, seu per ea quæ non sunt
priora simpliciter, sed secundum quid, videlicet quoad nos
(L. 41, V, seqq.). Deinde dixi ex effectu cognito, quia in de­
monstratione causæ per effectum utimur effectu ut principio
demonstrationis; proindeque effectus, non ut entitas est,
sed reduplicative ut est effectus nobis innotescere debet, ut
demonstrationem instituamus. — Probatur. Statuimus con­
tra errorem Beguelini veritatem principii causalitatis,
Omn:s effectus habet causam. Igitur quoties mens effectum
ut talem cognoscit, ipsi præsupponere existentiam causæ
debet, vi universalitatis ipsius principii causalitatis, quod
omnes et singulos effectus sua extensione complectitur (42,
IV, ad 2). Neque effectus pendet a causa quatenus majori
vel minori perfectione est dotatus, sed præcise quatenus est
effectus, quia ratio præcisa effectus, quacumque alia ratione
postposita, dependentiam a causa essentialiter præ se fert.
Unde in propositione consulto dixi, ex quocumque effectu. —
P. I. Qu. II, Artic. II, per totum
XVIII. Ex quocumque effectu cognito potest aliqua saltem
ratione cognosci natura causæ. Hac conclusione respondetur
secundæ quæstioni propositæ n. XVI; et probatur. Cum
effectus pendeat a causa, cognito existente effectu, mens
arguit legitime et necessario causæ præexistcntiam, ut in
superiori propositione probatum est. Atqui effectus non est
mera existentia abstracta, sed concreta, hoc est, existent na­
tura cum suis respectivis proprietatibus seu attributis : quæ
omnia in ratione effectus, ut est effectus, comprehenduntur.
Omnia igitur ista habet effectus a causa. Manifestum est
autem quod causa non posset hæc omnia effectui tribuere,
nisi illa omnia in seipsa aliqua saltem ratione præhaberet :
nemo enim dat quod nullo modo habet, ut fert vulgare ada­
gium. Ergo cognitis existentia, natura et proprietatibus
effectus, mens nostra legitime et necessario concludit quod
causa non solum præexistit, sed quod aliqua saltem ralione
habet quidquid perfectionis habet ejusdem causæ effectus.

Dix! aliqua saltemratione : nam si effectus estcausæ propertionatus, ut in causis univocis contingit, possunt ex effectu
cognosci natura et proprietates specificœ causæ ; si vero
effectus est causæ suæ non proportionates, ut supra, n. XII,
diximus de causis œquivocis, cognosci potest ex effectu quod
causa habeat non illam præcise seu formaliter naturam et
proprietates specificas effectus, seu perfectiori modo, sed, ut
vulgo in scholis dicitur, virtualiter et eminenter (20, V). Unde
meritoS. Thomas, P. I, Qu. XII, Arlic.XII, postquam probavit
quod per creaturas mens nostra non possit assurgere ad
videndam intime Dei essentiam, sapientissime hæc addit :
« Sed quia (creaturae) sunt ejus effectus a causa dependentes
cx eis in hoc perduci possumus, ut cognoscamus de Deo an
est (existentiam) ; et ut cognoscamus de ipso ea, quæ necesse
est ei convenire, secundum quod est prima omnium .-us:
excedens omnia sua causata. — Unde cognoscimus de s:
habitudinem ipsius ad creaturas, quod scilicet omnium est
causa : et differentiam creaturarum ab ipso, quod scilicet
i pse non est aliquid (formaliter, specifice, vel generice eorum
quæ ab eo causantur : et quod hæc non removentur ab eo
propter ejus defectum, sed quia superexcedit. > Seu ii’.a
habet quidem Deus, sed perfectiori modo et sine commix­
tione defectus vel limitationis, ut paulo supra dictum est —
Hanc doctrinam mente teneat adolescens philosophus. :
illa est fundamentum totius Theologiæ nostra naturalis,
innuit ipsemet Angelicus loc. cit. et Qu. XXX I. Artic. I.
et totius ferine Metaphysicæ specialis, ut -x iic ni.s
manifestum.
ARTICULUS SECUNDUS

(45)

De subjecto causalitatis.

I. Occasionalismus. Averroës in IX. Melaphys., Comment.
VII, Albertus Magnus II. Physic., Tract. II, Cap. Ill, S. Th
mas III. Contra Gentiles, Cap. LXIX, P. I, Qu. CV, Artic. V.
II. Dist. I, Qu. I, Artic. IV, De potentia Qu. Ill, Artic. VH, aliique Auctores bene multi referunt sententiam quorumdam ex
antiquioribus philosophis, ponentium res contingentes, hoc
est creaturas, nihil agere, sed Deum (qui solus juxta ipsos est

agens) ad præsentiam creaturarum omnia revera agere quæ
ab ipsis creaturis apparenter fieri cernuntur, occasione
sumpta ab eisdem creatis rebus; sicut, occasione sumpta ab
eo quod ignis slipulæ supponitur, Deus stipulam comburit,
non ignis, qui est tantum Deo occasio ut ipse per semetipsum
comburat stipulam. Hujus perantiquæ et jam obsoletæ sen­
tentias auctor vel auctores ignorantur, quamvis Suarezio,
Dispp. Melaphysic. Disp XVIII, Sect. 1, § I, videatur Philo in
lib. II. Allegoriarum in hanc ipsam sententiam inclinatus. At
illam sæculo XVII instauravit in Gallia novoque apparatu
defendit Malebranchius in Opere quod inscripsit, De la re­
cherche de la vérité, P. II, De la Méthode, Lib. VI, Gap. III.
II. Occasionalism! species. Occasionalistæ autem bifariam
dividuntur; alii enim universaliter negant contingentibus
omnibus et singulis rationem causalitatis efficientis, et di­
cuntur occasionalistæ rigidiores; alii vero rationem causali­
tatis efficientis denegant contingentibus, sed excipiunt subs­
tantias spirituales, ut sunt animæ humanæ et angeli, quas
revera efficienter agere concedunt. Hi dicuntur occasiona­
listæ mitiores. Quamvis Malebranche subobscure fueritlocutus hac de distinctione in Opere præcitato, Dela recherche de
la vérité, ex dilucidationibus tamen quas postea dedit inseruitque eidem Operi, ac ex suis epistolis videtur occasionalismo mitiori solummodo adhæsisse. Ut vero quæstionem
quam præ manibus habemus complete solvamus, tres con­
clusiones ponemus : in quarum prima generice occasionalismum refutabimus; in secunda veram causalitatem efficien­
tem in animabus nostris vindicabimus; in tertia denique de
corporum activitate erit sermo. Sit itaque prima conclusio :
III. Entia contingentia revera agunt efficienter. Nota in
antecessum a nobis admitti et ab omnibus admitti debere
entia contingentia non esse causas primas sed solummodo
causas secundas (44, VIT), ac proinde indigere Dei influxu ad
agendum, ut in Theologia probabitur; sed solummodo affir­
mamus entia contingentia ut causas secundas revera efficien­
ter agere. — Probatur thesis. Subtrahere causalitatem effi­
cientem rebus contingentibus est derogare sapientiæ divinæ,
ordini Universi, scientiæ humanæ, et naturis ipsorum con­
tingentium. Sed hæc omnia affirmare est absurdissimum.
Ergo absurdum est subtrahere entibus contingentibus veram
causalitatem efficientem. Probatur major.
Derogatur sapientiædivinæ. Nam solus Deus, juxta occasio-

nalistas, operatur omnia immediate, et res creatæ null
modo operantur ad effectus producendos : et tamen juxta
adversarios res, occasionaliter saltem, ad effectus pr: d i­
cendos a Deo adhibentur. Atqui frustra aliquid adhibetur i
effectum aliquem producendum, quem nullo modo produ­
cere potest. Igitur Deus frustraneum aliquid faceret ; que d contra naturam divinæ sapientiæ.
Derogatur ordini Universi. Res quæUniversum componu
diversæ sunt naturæ, ut per experientiam notum est. •_
tamen in aliquam unitatem conspirant, quæ est ordo et p;
chritudo ipsius Universi. Atqui res diversæ naturæ non pos­
sunt in unitatem conspirare, nisi per hoc quod quædam
agunt, quædam vero patiuntur : unitas enim multarum re­
rum necessario pendet aut ex earum convenientia in
naturæ, aut ex mutuis ad invicem actionibus : cum .. .... - :
tertium in ipsis fingendum. Igitur eo ipso quod est ordo in
partibus diversis Universi, causalitas vere effectrix est in
tibus ipsis.
Derogatur scientiæhumanæ. Sieffectusnonproducu-t m -actione rerum contingentium, sed ex solo Deo, ut occasionalistæ contendunt, sequeretur quod omnes nostræ dem enstra
tiones aposteriori, quibus ex consideratione effectus
mus existentiam. virtutem et naturam causæ <4, XVII -,
XV11I), fundamento reali carerent. Et quia c:.-.- n
træ circa res naturales per demonstrationes a p.
-i .bentur a nobis; omnis nostra scientia circa ex;stentiam.
tutem et naturam rerum aut dubia aut omnino en one e :
dicenda.
Derogatur naturis ipsarum rerum contingi . i
prologo ad quartum hunc Librum animadvert mr -, rts
omnesnalura sua ordinari ad proprias operationes, quæ sunt
explicativa el perfectiva ipsius naturæ; ita ut nescio utrum
possit vel mente concipi realis natura iners, seu non aliqu
modo ad actiones proprias inclinata. Quocirca, posita sen­
tentia occasionalistarum, vehemens dubium ingeritur circrealem existe’Sam ipsarum naturarum contingentium, quam
nonnulli scepïîci absurdissime inficiantur (L. 50, XI et XII .
Pro aliis rationibus videri potest S. Thomas, Lib. III. C-atra
Gentiles, Gap. LXIX, ex quo argumenta hucusque adducta
desumpsi.
IV. Substantiæ spirituales vere sunt causæ efficientes. Ut
clarior evadat argumentatio, loquor exclusive de animabus

humanis, non de angelis, quibus a fortiori concedenda est
activitas quæ animabus nostris adseritur. — Probatur. Sub­
trahere causalitatem effectricem animabus nostris est adver­
sari manifesto conscientiæ testimonio, et libertati humana
naturae, eisque omnibus quæ libertatem ipsam consequuntur.
Ergo animae nostræ vere sunt causæ chlcientes. Consequentia
est manifesta. Probatur antecedens.
Adversatur conscientiæ testimonio. Ego quidem intime atque
vividissime sentio revera me esse, qui cogito, qui sentio, qui
manum moveo ad scribendum, qui scribo, qui loquor; atque
haec oinnia non utcumque sentio, sed sentio esse a me ut a
principio a quo efficienter sunt. Et quod ego experior, cete­
ros homines experiri ex eorum testimonio certo deprehendo;
ita ut dementiæ accusarent, qui eos in contrariam senten­
tiam trahere conarentur. Conscientia autem quoad internas
animi nostri actiones et unicum et tutissimum est veritatis
critérium (L. 52, V) : quod tamen testimonium insipienter
verbis pessumdant rigidiores occasionalistæ, negando vim elfectricem animæ humanæ, cum tamen facto affirment Nor.
enim, ut puto, cogitationes argumentationesque quibus occa sionalismum propugnant, Dei argumentationes dicere aude­
rent : secus enim et meæ argumentationes contra illos Dei
pariter essent, atque hac ratione Deus oppositas theses sibi
contradicendo sustineret.
Adversatur libertati. Et revera libertas est facultas electiva.
Electio autem supponit in subjecto libero activitatem, cum a
dominio propriarum actionum pendeat. Si igitur, ut rigi­
diores occasionalistæ docere videntur, actiones animæ nostræ
efficiente nostra activitate destituuntur, libertate non gau­
dent. — Ex sola libertate autem consequitur quod actiones
nostræ habeant rationem moralem rectitudinis vel peccati,
quod nobis imputetur earumdem actionum malitia quoad
culpam, vel bonitas quoad laudem, quod denique eædcm ac­
tiones sortiantur meritum vel demeritum. Si igitur liberi non
sumus, quia efficiente activitate non gaudemus, hæc omnia,
quæ ex sola libertate oriuntur, nostra non sunt, sed sunt
Dei, qui omnia per se agit : quod est et absurdum et blasphemia.
V. Etiam corpora sunt revera in proprio ordine veræ
causæ efficientes. Probatur. Causalitatem efficientem cor­
poribus concedunt sensus naturæ communis, sensus externi,
ipsa denique principia mitiorum occasionalistarum. Igitur

causalitas efficiens vere competit etiam corporibus. Probatur
antecedens.
Sensus naluræ communis. Et revera, nemo est qui, naturæ
impulsu ductus, phaenomena quæ in mundo cernuntur a
causis corporalibus esse non admittat, sed Deo unice agenti
tribuat : hinc combustio igni tribuitur, machinæ motus va­
pori aquae compresso, etc. In quam omnium hominum sen­
tentiam concedunt ipsi occasionalistæ, cum naturam audiunt,
et naturæ contraire per philosophiam non præsumunt.
Sensus externi. Etenim ad praesentiam rerum sensibilium
excitari in nobis analogas sensationes nemo in semetip?
non experitur : quarum quidem sensationum causæ in s- nsus
agentes non aliæ assignantur quam res ipsæ sensibiles :L. - ?.
XIII). Quo in casu si testimonium sensuum externe:
laciæ arguatur, nescio utrum ipsa corporum existe:.'. . in­
dicari contra scepticismum possit.
Principia occasionalistarum. Aiunt enim isti c :
sionem Deo praebere ad agendum quæcumque __ ...
mundo. Sed occasio ista aut datur efficienter a creaturis
ipsis corporeis, aut secus. Si primum ; ergo corpora vere e:
efficienter agunt. Si alterum; ergo corpora neque occisio­
nem Deo dant agendi. Quocumque igitur se vertant occasionalistæ, contradictionem effugere nequeunt.
Ut quisque per se videt, hisce argumentis quæ pre s- ■ : i
ac tertia conclusione probanda attulimus. -. :
_■ r -sunt ea quæ disseruimus contra occasionalismum in geaere
inspectum.
VI. Nota. Solvuntur objectiones. — Objecti y :
a vitas efficiens est quid divinum. Atqui nihil divini creaturis
tribui potest. Ergo activitas efficiens creaturis tribnenia
non est. Ita Malebranchius, De la recherche de !a tenté.
fíesp. Nego majorem, vel si lubet, distinguo : Activi: is : cienspnwi et imparticipata est quid divinum, concedo; acti­
vitas efficiens secunda et participata est quid divinum, nego.
— Si non poetice sed philosophice volumus quæstiones de­
finire, dicendum omnino est quod sicut ratio esse primo et
imparticípate Deo solummodo convenit, et tamen id non
prohibet, concedente ipsoMalebranchio, quominus creatura»
secundario habeant esse non quidem a seipsis sed a Deo. et
consequeuter per participationem; ita soli Deo convenit qui­
dem ratio causæ primæ imparticipatæ et a se, a qua crea­
turae participant ratiouem efficientiæ sicut participant esse.

Objectio secunda. Subsumes : Atqui ratio cfiicientiæ est
imparticipabilis. Ergo redit argumentum. Probatur antece­
dens. Actio efficiens est actio creativa et infinita. Atqui crea­
tio et infinitas sunt dotes imparticipabiles a creaturis. Ergo
ratio efficientiæ est imparticipabilis a creaturis.
Resp. Nego min. subsumpt. Ad ejus probationem, nego
majorem. — Non enim actio efficiens, qua talis, est creativa
et infinita, sed actio creativa illa est quæ effectum totum ex
nihilo producit. Quæ quidem assertio nostra ex eo potissi­
mum probatur quod, cum notio actionis effectricis omnibus
sit communis, facilis, evidentissima; actio creativa e con­
trario difficillima est, et in ea dilucidanda plures errant,
doctissimi insudant, quin tamen in dubium vertamus dis­
crimen quod inter unam et aliam actionem existit.
Objectio tertia. Deus omnia agit et perfectissime agit; ergo
frustra conceditur causalitas effectrix creaturis.
Resp. Distinguo antecedens : Deus omnia agit et perfectis­
sime agit ut causa prima, concedo ; omnia agit et perfectis­
sime agit ut causa unica, nego. — Concedimus solum Deum
esse causam primam, imparticipatam, et infinitam; sed id
evincit solummodo quod Ipse sit causa unica in proprio
ordine, hoc est in ordine causæ primæ, sed non cum exclu­
sione causarum secundarum, quæ ab ipso tum esse tum vim
activam participant et in agendo ipsi subjiciuntur, ut jam
dictum est in responsione ad lm. Pariter Deus perfectis­
sime agit in ordine suæ causalitatis, sed creaturæ etiam
agunt in proprio ordine, hoc est intra limites propriæ natu­
ræ modo imperfectiori.
Objectio quarta. Dato quod causæ secundæ agerent, non
agerent tamen nisi sub influxu Dei, ita ut causa prima et
causa secunda euindem elfectuin producerent. Atqui hæc
identitas effectus omnino reddit superfluam causalitatem
efficientem creaturarum. Igitur præfata causalitas creaturis
est deneganda.
Resp. Distinguo majorem : eumdem effectum producerent
et eadem ratione, nego; et diversa ratione, concedo. Et contradistincta minori in sensu datæ distinctionis, nego conseq.
— Utique Deus et causa secunda simul agunt in cujuscumque
effectus productione, quia nulla causa secunda ex se, seu
independenter a Deo, agere potest, sicut ex se et independen­
ter a Deo non potest habere esse, virtutem agendi, et utrius­
que conservationem. Sed tum Deus tum creatura agunt in

proprio ordine, ut dictum est, et consequenter ■ .11.
effectum producunt secundum ordinem propriæ c
.
Deus nempe ut causa prima et universalissima; creaturæ
causæ-secundæ et limitat». — Et quia creaturæ neque
eaüsæ secundæ agunt, nisi sub divino influxu, maxime r >
nifestant bonitatem et sapientiam Dei, qui cum omnia
seipsum agere valeat et modo perfectissimo, largitu- :-_u
non ex indigentia sed ex bonitate rebus creatis non s __
esse, sed etiam virtutem agendi sub ejus influxu. sicut :
ejus influxum existunt et in existentia conservantur.
Objectio quinta. Si creaturæ efficienter agerent, seipsas
perficerent. Sed seipsas perficere non possunt. Ergo nec
cien ter agere.
Resp. Distinguo majorem; seipsas perficerent independen­
ter a Deo, nego; dependenter a Deo, concedo. E;
=tincta minori in eodem sensu, nego conseq. — Distincti : l_
nifesta est ex dictis in responsione ad 4.

ARTICULUS TERTIUS
(46)

De principio immediato actionis.
I. Quæstio. Asseruimus in superiori articulo rebus creatis
veram efficientem causalitatem. Atqui inter species .:
efficientium recensuimus causam ut qua et c_.-. .. ■ .
(44, X). Certum autem est in Deo essentiam r.
essecum sua agendi virtute, imo et cums : i
perfectissimæ simplicitatis divinæ; sed quæri
creaturis principium quo agendi immediatum, q : : vittut-.m
agendi communiter dicimus, sit realiter idem cum earum
essentia, quæ ex consensu omnium est principium ut quo
remotum, seu radicale, actionis, quia ab essentia est procul
dubio agendi virtus. Scholastici hanc ipsam quæstionem h >modo proponebant : utrum substantiæ creatæsint immedia‘.
operativæ? Affirmat Scotus, in medium adducta solita dis­
tinctione actuali-formali a parte rei inter essentiam rei
creatæ et agendi virtutem (14, VI), acScoto subscribunt om­
nes fere recentiores philosophi, cartesianis doctrinis plus minusve addicti, quin tamen simul distinctionem icotislicam
amplectantur; negat S. Thomas, cujus sentenliæ adhærent
Zigliara.

Sumina philosophica. T. I.

tliomistæ aliique extranei, præcipue ex antiquioribus Scho­
lasticis. Quid nobis de hac subtili quæstionc videatur, dice­
mus in hoc ipso articulo. Sit igitur :
II. Actio rerum creatarum realiter distinguitur a sub­
stantiali earum essentia. Hæc prima propositio si recte consi­
deretur negari a nemine potest. Etenim, ut in nobis evenire
ex conscientia aperte scimus, actiones noslræ, sive corpo­
rales sive sensitivæ sive intellectiva, et nobis superveniunt
et a nobis transeunt, substantia animæ nostræ jugiter eadem
perseverante. Hoc autem est signum manifestissimum quod
actiones illae sunt accidentia (30, II); quæ ideo realiter a
substantia animæ nostræ distincta esse oportet (ibid.). Quod
vero de nobis dicitur, affirmare jure possumus de omnibus
actionibus aliarum substantiarum creatarum : eadem enim
pro omnibus ratio viget.
III. Virtus agendi quæ inest substantialibus essentiis re­
rum creatarum est realiter distincta ab ipsis substantialibus
essentiis. Generice assero distinctionem realem : determi­
nare enim naturam hujus distinctionis parum in præsenti
refert. — Probatur. Actus et potentia ad actum illum essen­
tialiter ordinata sunt in eodem genere (8, XI). Atqui actio,
ad quam essentialiter sunt ordinal® facultates seu virtutes
activæ creaturarum, est in genere accidentis, ut superiori
numero probatum est. Ergo et facultates seu virtutes activæ
creaturarum sunt in genere accidentis; proindeque hujus­
modi facultates, sicut dictum est de actionibus, realiter
distinguuntur a substantiarum essentiis, quibus insunt. —
Fusiori calamo hanc thesim probat noster Goudin, Physic.,
P.J. Disp. II. Qu. IV. Artic. IH.
/IV. Nota I. Solvuntur objectiones. Vix credibile est quot
-/erbis conati sint recentiores philosophi e schola cartesiana
impugnare thesim scholasticam, quam supra defendimus;
et tamen si argumenta, quæ magno apparatu in medium
proferunt, serio animo perpendantur, præler injurias et ca­
lumnias in doctrinam Scholasticorum, ab ipsis præpostero
sensu expositam, nihil aliud invenies. Plura hac de re jam
diximus in tractatu de accidentibus ; alia videbimus dum de
animæ nostræ facultatibus sermo peculiaris erit; duo deni­
que contra hanc nostram thesim generatim hic in medium
afferimus.
Objectio prima. Operari sequitur esse. Atqui substantia im­
mediate perseipsam est. Ergoetperseipsam immediate agit.

Resp. Distinguo majorem: Operari sequitur esse, hecse-?
quod operatio præsupponat subjectum agens x < - - t in proportione cum ipsius subjecti essentia.
sensu quod operatio sit immediate ab ipsa sub-e:ti .-rc.
essjentia, nego. — Adversarii supponunt pro - . i ;. ; :
probandum. Quæstio inter nos et ipsos e”, ¿t: :
quatur immediate a substantiali essentia rei.
... : 1:
virtute; illi vero enuntiant propositionem qui 1
:
quatur esse, sumendo xà sequatur pro consecuti: ne
diata ; quod præcise controvertitur.
Objectio secunda. Proprietates substantiæ dimanant imrr.
diate ab ipsa substantia. Atqui dimanatio est actio. Er.
saltem quoad proprietates respectivas substantiæ : •. . .
agunt.
Rcsp. Nego minorem. Non enim substantia
cendas suas proprietates, neque istæ sunt proprie ii:
effectus substantiæ sed resultantiæ ipsius, u: i t...
S. Thomas, P. I. Qu. LXXVII. Artic. Let cum i:s .: s.
(43, III) diximus, necessario comitantes substantiam ipsam
cum qua propterea producuntur. Unde hoc argumento r.
versarii nostri extra quæstionem excurrunt.
Ab aliis argumentis afferendis supersedeo : ea late excu
Goudin loco citato. Melius et clarius de his in Psy.t _
in tractatu de animæ facultatibus redibit sermo.
V. Nota II. Utrum causa efficiens non existen»
t
operari. Pro coronide tractatus circa causas ■ :
■ -.
hic breviter proponimus resolvendas quæs'. m. -.
prima enuntiata est. « In hac dirimenda ques.im?.
Gerdilius Ontologia, De Causis, Qu. II. Arti:, uh. .
inter se pugnant thomistæ et scotistæ. Illi affirmant. ist:.
quibus omnes ferme neoterici merito adstipulantur. :
Et sane lumine naturali exploratum videtur, id qu : i r. :
est, non posse operari physice, cum omnis operatio exis.
tiam supponat. — Deinde nemo dat quod non habet: causa non existons non habet esse ; ergo, nequit illud effect
tribuere. » — Optima sane sunt hæc argumenta quibus liben­
ter subscribo; verum quod hic thomistis tribuitur, pm
Eminenlissimi viri dixerim, plane falsum est. Nemo thorn:-tarum crude asseruit causam efficientem non existent-:physice agere posse, quinimo contrarium omnes et apertis­
sime docent; sed hoc unum affirmabant, post emissam ac­
tionem effectumque aliquo modo productum, causam posse

ab existentia cessare : quo in casu effectus inceptus ejus
actione ad perfectam explicationem quandoque pervenit ;
quæ explicatio cum habeatur vi naturæ primitus accepte,
ponebant, hoc exclusivo sensu, causas efficientes non exis­
tentes perdurare virtute in effectu producendo, vi illius vul­
garis adagii : Quod est causa causæ necessariœ est causa
causati. Neque ab ipso Gerdilio hæc thomistarum doctrina
fuisset impugnata, si recte fuisset accepta.
VI. Nota III. Utrum causa efficiens non præsens possit
causare. Hæc est secunda quæstio. « Affirmant scotista,
inquit iterum Gerdilius, loc. cit., negant thomista cum om­
nibus ferme neotericis ; et sane si de causa efficiente physica
loquamur, quis unquam sibi persuaserit causam ibi vere
agere posse, ubi non est neque præsenlia suppositi neque
præsentia virtutis a se diffusæ, cum causa ubi non est pe­
rinde se habeat, ac si non esset ? Argumenta autem, quibus
talis opinio nititur, sine gravi temporis jactura referri non
possunt. » — Hæc recte dicta sunt, sed insuper confirmant
animadversionem superiorem. Si enim thomista, fatente
Gerdilio, causæ efficientis praesentiam requirunt ad causan­
dum , ut vel præsentia suppositi, vel præsentia virtutis a
se diffusæ, agere valeat : non poterant thomista | docere,
neque docent de facto, causam efficientem non existentem,
neque existentia suppositi neque existentia virtutis a se dif­
fusæ , agere posse.
VII. Nota IV. Utrum idem effectus produci possit a dua­
bus causis efficientibus. Ad hanc tertiam quæstionem bre­
viter respondendum esse censeo hoc modo. Si de causis
partialibus sermo est, nulla profecto est repugnantia, imo
hoc esse proprium diximus (44, IX) causarum partialium
simul uniri ad eumdem effectum producendum. — Si autem
de causis perfecte totalibus (ibid.) sit sermo, id fieri non
posse videtur : secus enim non essent amplius totales per­
fecte, sed vere partiales. (Cf. P. I, Qu. LU, Artic. III.) Et
hoc assero de causis totalibus ejusdem ordinis ; si enim
sint diversi ordinis, eumdem effectum producunt, diversa ta­
men ratione ; ut cum Deus et creaturae aliquid efficienter
operantur. — Denique si sermo habeatur de eodem numero
effectu, et quæratur utrum, e. g., Alexander Magnus, praecise
ut talis, potuisset produci ab aliis parentibus, qui non fue­
rint Philippus et Olympia, respondendum videtur negative si
ad solas causas secundas attendatur, quia in effectu nume-

rice inspecto haberi debet etiam ratio ad causam i.-. ii- lem, in qua prius quam producatur virtuaiiteSicut igitur causa a causa numerice «listing
•respectivieffectus. At si agatur de causa prim-, r.
Deó, non videtur posse negari quod potuerit ipse p:-r
eumdem numero effectum producere quem causæ se. :
producunt, cum ipse eminenter contineat virtutem ■
bet creaturæ (14, XI). Et de his salis; sunt enim i.æ. m
judicio, quæstiones magis curiosæ quam utiles.

CAPUT TERTIUM
DE CAUSIS FORMALI ET MATERLAU

Prologus. Declarata natura causæ efficientis.
est de causa formali et de causa materiali. Tria
tissimum declaranda hoc in argumento occurrunt: Is n.lura causæ formalis; 2° causa exemplaris, quæ ad
reducitur; 3° natura causæ materialis.
ARTICULUS PRIMUS
(47)

De natura causæ formalis.

I. Notio causæ formalis. Si quis aliquam materiam : sideret prouti artificiali figura donatur, tria de facili animi
vertit : Io nempe materiam illam, e. g., ceram, non hab ex sua natura determinatam illam figuram ; 2° figuram con­
ferre cerœ, seu subjecto materiali tale esse, scilicet esse figu­
ratum; 3° ex materia et figura resultare terlium quoddam.
quod neque simpliciter est materia in se inspecta, nequ
f igura considerata in seipsa, sed materia-figurata. Principi. ..
illud, quod intelligitur ut dans alicui subjecto quemdam
essendi modum, ita ut ex subjecto et principio ipso resultet
unum esse utrique commune, forma denomin.-.tur : de cujus
genérica existentia, ut in exemplo inducto videre est, dubi­
tari nequit.

II. Ratio causalitatis causæ formalis. Ex hac notione
causæ formalis patet discrimen inter hujus causæ causalitatem et causalitatem causæ efficientis. Hæc enim, ut talis,
extrínseca est effectui ; sed causæ formalis causahtas in hoc
consistit, ut propriam entitatem immediate subjecto, quod
informat et denominat, communicet, et in noc esse causæ
formalis communicato existât ad modum unius tum forma­
tum subjectum. — Ad demonstrandam hanc thesim longam
scribit Dissertationem doctissimus Goudin, P. I. Physicos,
Disp. I. Qu. IV. Art. II. sed, mea quidem sententia, si recte
statuatur quid nomine formæ intelligatur, in aperto est ipsam
per propriam entitatem et sine ullo intermedio seu imme­
diate uniri subjecto.
III. Forma substantialis et forma accidentalis. Forma
subjecto adveniens, aut talis est ut subjectum jam præexistens et constitutum modificet solummodo ; et talis forma
dicitur accidentalis, ut pallor in vultu, rotunditas in cera,
etc. Aut contra ex unione subjecti et formæ constituitur esse
specificum, quod, recedente forma, perit; sicut ex unione
animæ et corporis constituitur esseseu natura animalis, quod,
recedente anima, perit ; et hujusmodi forma dicitur substan­
tialis. Hinc nomine formæ substantialis, ut cum Scholasticis
notat Suarez, Dispp. Metapnysic., üisp. XV. Sect. I. §.VI.
substantia quædam partialis, quæ ita votest uniri
maleriæ (quæ ut subjectum intelligitur), ut cum illa componat
substantiam integram ac per se unam, qualis est homo ex
anima (forma) et corpore (materia) resultans.
IV. Existentia realis formarum substantialium ontulogice
saltem est admittenda. Quoad formas accidentales nihil
dicimus ; earum enim realis existentia connexa est cum realitate accidentium (30, II). — Communi hominum sensu
suoslantiæ, quæ realiter existunt ut homo, brutum, planta,
lapis, non unam atque identicam habent essentiam, sed
plane distinctam specie. Atqui substantiæ quæ ad invicem
specie distinguuntur, nequeunt distingui nisi quatenus hanent
principia constitutiva specifice distincta. Igitur in substantiis
realiler existentibus realiter sunt principia constitutiva earum
essentialiter distincta : quæ cum constituant ipsas substan­
tiarum essentias, formæ substantiales merito fuerunt appel­
late. — Suarez, Op. et loe. cit., §. V. postquam dixerit
Platoni imprimis et postea Aristoteli acceptam fuisse hanc
de formis substantialibus doctrinam, plura addit de existen-

lia earumdem formarum, tum philosophice tum in ordine
doctrinam theologicam. Ceterum hac in re co: -uli
omnes ferme Scholastici.
ARTICULUS SECUNDUS

(48)
De causa exemplari.

I. Ratio articuli. Egimus in praecedenti arti :’ - :
quæ rem ipsam aut efficit aut constituit. At r:~
causam formalem rebus intrinsecam, dantur
f — =_
extrinsecæ, quæ strictiori sensu ideæ nuncupantur, -e: : ~
causæ exemplares. De his quæ scitu sunt n--articulo dicemus : ut enim de illis ait S.
LXXXIH Qq. Qu. XLVI, n. 1, tanta in eis vis e-~.s{Hnü-, nisi his intellectis sapiens esse nemo possit.
II. Duplex idearum acceptio. Atinante.es-■
dus cautissime est duplex sensus, in quo id-i .2
-::1 :
accipitur. Etenim, ut ait S. Thomas, P. I, Qu.XV. Ar: :
’l8éa græce, latine forma dicitur. Unde per ideas intelligmiur
formæ aliarum rerum præter ipsas res existentes, ses qasam
existentia extrínseca est rebus, quarum diamtsr forne xtí
ideæ. Forma autem alicujus rei præter ipsam esBtess ad
duo ordinari potest : vel ut sit rei ezaspiar ad csjsssimKtudinem res ipsa conficitur ; vel ut sit principias coçmUcnis rei, secundum quod formæ vel ideæ rerum oagMsohtlium dicuntur esse in cognoscente.—De ideis hoc seesæl:
sensu acceptis nonnihil diximus in Dialecti:,. e:.
;
mus in Ideología. De ideis primo sensu sumptis, prosi
nempe significant exemplaria, sermo exci :s. .
:
senti articulo.
III. Asseritur necessitas idearum. Porro hujusmodi i>_esse necessario ponendas tam certum est quam quod cer­
tissimum, sive ad factum ipsum attendatur, sive ai
cipia ipsa rationalia.
Factum. Nullus enim artifex artificium opere
l:.:?.
quod non antea mente præconceperit ; et nedum absur­
dum sed ridiculum sese proderet, qui diceret Mich e:e.-.Angelum elaborasse statuam Moysis aut Judicium
. r
antea de hujusmodi rebus cogitaverit in mente sua.

Principia. Ab agente enim ad plura exequenda indifférente
non sequitur potius A quam B, nisi per aliquod principium
sese determinaverit. Hæc autem indifferentia in agentibus
rationalibus præcipuc existit, ut in operibus artis videre est.
Principio igitur determinante indigent; quod aliud esse non
potest quam mentis idea vel conceptus, a quo ipsa voluntas
agentis ordinatur et dirigitur. De hac veritate profunde
inter alios loquuntur S. Augustinus et S. Thomas locis
citatis in hoc articulo, quorum verba refero et late expono
in Opere Delia luce intelletluale e dell' Onloloqismo, Lib. Ill,
Cap. IX.
IV. Causa idealis seu idea, quamvis proprie sit in agen­
tibus intellectualibus, locum tamen aliqua ratione babet
etiam in rebus naturalibus. Utraque pars hujus proposi­
tionis de facili suadetur. Etenim naturalia quæ mente
carent, subjecta idearum proprie esse non posse quisque
concedit : idea enim est quid mentale, quod mentem ut
proprium subjectum requirit, nec unquam aliquis somnia­
vit ponere in quercu ideam præconceptam glandis, quam
producit. Attamen opus naturæ est opus divinæ intelligentiæ, in qua ab ælerno, ut manifestum est ex dictis,
n. IIT, sunt ideæ rerum omnium creatarum : secus mun­
dus casu et temeritate conditus fuisset. Non sunt igitur in
rebus intelligentia carentibus ideæ exemplares, sed sunt
tamen ideæexemplalœ ab ideis divinis (4, VI, ad 2).
V. Ratio causalitatis in ideis. Quod vero ideæ propriam
rationem causalitatis habeant, et exinde proprie causæ
dici debeant, ex dictis in promptu est probare. Determi­
nant enim artificem ad opus exequendum ad sui similitu­
dinem. Et cum idea, licet extrínseca sit rei, ut supra dixi­
mus, n. II, determinet tamen modum seu formam ipsius
artificii, rationem ex hoccapite habet causæ formalis. Nihil­
ominus potest reduci etiam ad causam efficientem et ad
causam finalem. Ad causam efficientem, quatenus complet,
ut ita dicam, causalitatem efficientis agentis intellectualis,
quod sine idea careret principio proximo, non quidem activo,
sed directivo actionis suæ. Ad causam finalem, quia agentis
intellectualis scopus est inducere rei externæ similitudinem
idealis exemplaris.

ARTICULUS TERTIUS
(46)

De causa materiali.
I. Notio generica causæ materialis. Quid gei: ' il­
ligatur nomine^ausæ materialis, jam diximus (i . i
.
est, id ex quo aliquid fit, cum insit; sicut marmor
c. .
materialis statuæ, quia ex marmore per actionem ar
statua. Causæ vero materiali vere competere.
’
ignobiliori modo, rationem causæ, ex his quæ dicta ?_• :
causa in genere (41, I) constat. Et quia ex materi- : ' . ;
efficitur unum resultans ex conjunctione utriusq-ie.
festum est rationem causalitatis materiœ in ejcsi ~ :
•_
immediata junctione cum forma consistere, ut
formæ causalitate dictum (47, II). — Sumitur hi: ..
materialis positive et per se ; et ideo cum Ariste
x
cum insit : negative enim et per accidens dic.tur
infiguralo fit figuratum, quando ex ligno iit
_
tum autem non inest statuæ, ut patet. iS. Th. 1! 7 . \ .
lect. V, n. 3. Ed. L.)
II. De ordine inter materiam et formam. Ex his
intelligilur inter formam et materiam talem esse
ut materia comparetur ad formam nt subjectum
recipiens, denominabile, et forma comoaretnr
uTprinci'pium activum, receptum, et a se deno™™*"*
piositum ex unione materîæ et formæ resultans. Ita eca-p»
informatur ab anima, recipit animam, ab anima human,
denominatur humanum; et homo per inteil-ctum re- - 7
doctrinam et denominatur doctus.
II. De duplici materiali causa. In comperto est cau,...
materialem a philosophis latissime quandoque sumi ad
gnificandum quodeumque subjectum quamcumque ferrr.-..'.
recipiens, sive hæc forma sil a subjecto realiter dish::
sive solummodo ratione : hinc dicimus voluntatem n ,
esse subjectum virtutis, et genus esse ut causam materi Jem
respectu diiTerenliæ specificæ. Quandoque vero strie
sensu accipitur ad designandam veram materiaip, et non sc­
ium metaphorice, sicut in primo casu. Hæc autem materia s : :
causa materialis, ex qua aliquid fit, alia dicitur secunda, alia

vero prima. Materia secunda est substantia materialis in sua
determinata natura jam constituta, ut marmor, aurum, cor­
pus humanum, aliaque hujusmodi omnia in rerum natura
existentia. Contra niatcria^rima non est substantia, sed pars
ex qua exurgit substantia materialis : quæ quidem materiæ
primæ notio enucleatius explicabitur in Cosmología.

CAPUT QUARTUM
DE CAUSA FINALI

Prologus. Ultimo denique loco, secundum ordinem præstitulum in Prologo ad quartum hunc Librum, dicendum est
de causa finali. Et Ia de ejus natura; 2° de ejus universalitate.
Causæ vero finali e diametro opponuntur temeritas seu casus
ex una parte, et ex alia fatum : de quibus in posterioribus
hujus Capitis articulis agere debemus.

ARTICULUS PRIMUS

(50)
De natura causæ finalis.

I. Finis notio. Finis varie sumitur : quidquid enim ter­
minat aliquid, finis dicitur, quia finit rem ipsam. Impraesen­
tiarum exclusive sumitur pro objecto quod allicit causam
efficientem ad sui consecutionem, ita nempe ut, objecto illo
consecuto, causa finiat, respectu ejusdem objecti, actionem
suam, et in ejus possessione quiescat. Hinc philosophi in­
sistentes huic vulgari notioni finem dixerunt, id cujus gratia
aliquid fit; ita si cupit aliquis Romam videre, hujus deside­
rii explendi gratia, iter suscipit et Romam contendit; multa
ratione honorandi Deum, colendi virtutem, fugiendi vitium
homines probi suscipiunt.
II. Finis in intentione et finis in exeeutione. Finis varias
subit divisiones, quas hic recensere summopere necessarium
est, antequam ad quæstiones veniamus. — Finis in ordine in­
tentionis est objectum prout apprehensum a facultate cognos-

citiva et concupitum a facultate appetitiva; ut pecunia appre­
hensa et concupita ab avaro est finis intentus, voluntate.m
avari potenter excitans ad pecuniam ipsam consequen::-..
Finis in ordine executions est ipsum objectum realiter
tentum a causa agente; utpecunia realiter obtenta est :.i ;
avari in ordine executionis. —¡Patetigitur quod finis su: :versa ratione est simul principium agendi in ordine intent.
nis et terminus actionis in ordine executionis.
III. Finis cuiu^ et finis cui. Finis cujus est bonum : :
agens consequi immediate per suas actiones intendit: s::.
divitiæ sunt finis cujus negotiationum mercatorum. — F:mcui est suppositum vel persona cui bonum, seu finis
r .
ipso agente destinatur; sicut divitiæ quas accumula::- n:rit mercator, qui est sapiens paterfamilias, ad tn; : s ::
nantur ab ipso. — Finis cujus quamvis in se sp-::tst-s s
'finis, non est tamen revera nisi medium si consideretur
ordine ad finem cui.
IV. Finis ultimus et finis intermedius. Finis •_
.-s
est quem volumus propter se, cetera vero pr :
sic Deus est finis ultimus quem propter se justus a:
ad quem ordinat omnia virtutis ac religionis opera. — Fi
intermedius est ille quem utique volumus, at non propter s6ed ut medium conducens ad finem ultimum: sittt . ustraffligit sensus propter virtutem, quæ ulterius - i zatnr s.
Deum consequendum; virtus igitur est
s
justi. — Finis autem ultimus est vel re’ati
mus. vlultimus absolute. Primus propter se est velit .- i:.
: terminato ordine rerum, cetera vero intra eum
sunt volita propter ipsum ; ita victoria est finis ultimas rela­
tivus belligerantium. — Finis ultimus absolute est file .
voluntas appetit ut complementum ultimum
.s : : - >- derii et totius vitae, et cetera omnia ad talem fi:, m c
quendum appetit et ordinat. Hujusmodi est suprema homi­
nis beatitudo.
V. Finis principalis et finis secundarius. Finis principali;
ille dicitur qui est objectum ab agente primario et dire :
intentum ; sicut patriæ defensio est finis principalis militum.
— Finis secundarius est objectum quod concomitanter et ex
consequenti intenditur ab agente; ut honorificentiae vel sti­
pendia in voluntate militum.
VI. Finis operis et finis operantis. Hæc est principaliter
attendenda inter finis divisiones. Finis operis ille est ad quem

opus ab agente exercitum natura sua ordinatur; ut paupe­
rum sublevatio est finis operis quod eleemosyna dicitur. —
Finis operantis ille est quem agens sibi præfinit, sive finis
coincidat cum fine operis sive non; sicut dans eleemosynam
potest pro fine sibi proponere vel pauperum levamen, vel
vanam gloriam, vel aliquid hujusmodi.
VII. Finis objectivus et finis formalis. — Finis objectivus
seu finis qui est ipsa res quam volumus, et quam agens con­
sequi intendit ; ut Deus est finis objectivus justorum. —
Finis formalis seu finis quo est consecutio et possessio finis
objectivi ; ut possessio Dei est justorum finis formalis.
VIII. Finis naturalis et finis supernaturalis. Finis natura­
lis est quem agens propriis suæ naturæ viribus consequi
potest; ut sanitas mediis naturalibus procurata. Finis super­
naturalis est quem agens assequi non potest propriis suæ
naturæ viribus, et ideo ad illum consequendum indiget supernaturalibus auxiliis; ita Deus visus in sua essentia, seu
lacie ad faciem, ut dici solet, est finis supernaturalis ad quem
creatura rationalis non pervenit nisi per auxilium gratiæ Dei.
IX. Finis in ordine intentionis est vere et proprie causa.
Consulto dico in ordine intentionis : hoc enim in ordine finis
est principium antecedens actiones causæ, quam ipse finis
movet; nam in ordine executionis, ut patet ex dictis, n. II,
est effectus potius vel terminus actionis. Probatur conclusio.
Causa vera et realis illa dicenda est, quæ realiter influit in
effectum, et aqua effectus ipse formaiiter dependet, ita nempe
ut sine ipsa effectus non haberetur. Patet ex dictis (41, I).
Atqui hujusmodi est finis : nam ipse ut est apprehensus et
volitus movet atque dirigit causam agentem ad agendum ;
quæ quidem non ageret si finis obtinendus non adesset.
Ergo finis in ordine intentionis habet vere et proprie natu­
ram causæ.
X. Imo finis, qua ratione causa est, præstantior est ceteris
causarum speciebus. Et revera. Nullum agens ordinatum agit
propter aliquid vilius consequendum, sed propter aliquid
melius mediis adhibitis, et ex cujus consecutione agens in­
tendit seipsum perficere. Igitur sicut finis ut intentus prior
est causalitatis causæ efficientis exercitio, ita est perfectior
eadem causa, quatenus hujus exercitium provocat. Causa vero
efficiens nobilior est causis sive materialibus sive formalibus,
quæ ab ipsa causa efficiente producuntur. Proinde, sicut finis
nobilior est causa efficiente, prout hæc propter finem agit,

ila a fortiori nobilior est causis materiali et formali. L’i
merito S. Thomas, tum in II. Physicorum, Leet. V, tum in
et IV. Metaphysicor., Leet. IV et Leet. 111 et IV, et alibi pas;
dicit cum Aristotele, finem eae quodammodo causam o> .
aliarum causarum.
XI. Nota I. De ratione causalitatis finis in act:; psi
Quæ hucusque de fine explanavimus, satis ¡obvia sunt. N
nulla modo addenda censemus in notis ad majorem 'subj
dilucidationem. Et imprimis de ejusdem ¡finis ratione ■:
sandi, quam assero consistere in bonitate sive vera sive a:
rente ipsius finis.'Nam finis movet causam agentem qu.
nus ab ipso agente est non solum cognitus sed etiam a;
litus. Objectum autem appetitus seu voluntatis non
bonum, aut verum auljut tale apprehensum. Igitur .s.-.
finis in ejusdem bonitate aut vera aut apprehensa
.
est: a qua si præscindas, rationem ipsius finis : :
fers.—Dixi bonitatem sive veram sive apprehensam
nam voluntas nihil appetit, nisi præeunte
cum in nobis vera aut falsa esse possit, est car-. -■ .
in bonum vereautfalso ab intellectu exis:::
— Quamvis autem ad rationem causalitatis
r
apprehensio ejus bonitatis, non requiritur tamen
:
intrinsece constituens illam causalilatem in actu
:
moto, sed ut conditio extrinsecus requisita :t
: usti ;
dam causalitatem finis in actu primo prorf
ü. X. Q
hoc secundo modo requiratur, patet ex :.. •
_
quod nihil est volitum quin p:æ;
: r:
.
quçd hæc præcognitio non sit intrinsece
s :
finis causalilatem. Vis enim alliciendi et movendi ac
agentem in bonitate finis consistit, ut dictum est; alquil
bonitas finis ipsi fini intrinseca est. et :r. i
.
. :
apprehensione: non enim res est bona q.::a arpreher.L:
sed ideo apprehenditur ut bona, quia bona in -ar ; _r. :. i
igitur apprehensio constituit intrinsece rationem causa’.:
in fine, sed hæc in actu primo remoto ponitur præcise rati
suæ bonitatis.
XII. Nota II. De finis causalitate in actu secundo, i
alibi distinximus (44, X) causalitatem causæ in actu ¡ rin
in actu secundo. De actu primo in ordine ad finem jam .
tum est in superiori numero. Gausalitas vero finis ia :
secundo in sui amore consistit excitato in causa age
Etenim causalilas m actu secundo est ips us causæ a.

qua mediante effectum producit. Atqui actio qua me­
diante tinis effectum consequitur est sui amor quem causæ
agenti sua bonitate inspirat : nisi enim hujusmodi amor
a tinis bonitate in agente excitaretur, nunquam agens
moveretur ad finem ipsum consequendum. Igitur recte con­
cludit S. Thomas, Qq. Dispp. De veritate, Qu. XXII, De boni
appetitu et voluntate, Artic. II, quod, sicut influere causæ effi­
cientis est agere, ita influere causæ finalis est appeti et deside­
rari. —At ne error hac in re obrepat, notandum est amorem
dupliciter sumi : uno modo ut intelligitur quasi quædam im­
mutatio facta in appetitu ab objecto amato, quatenus vide­
licet ut loquitur S. Thomas, I-II, Qu. XXVI, Art. II, appeti­
bile dat appetitui primo qnidem quamdam coaptationem ad
ipsum, quæest quœdamcomplacentiaappelibilis. In hac immu­
tatione appetitus, seu complacentia appetibilis, quæ amor est,
consistit causalitas causæ finalis. Alio modo sumitur amor
pro motu illo vitali facultatis appetitivæ, sequente præfatam
complacentiam, et Sciente causam agentem ad agendum pro
objecti amati consecutione : et hoc modo sumptus, amor
non est causalitas finis ut palet, sed effectus ejus. Ad rem
ipsemet Angelicus : Appetibile movet appetitum faciensse quo­
dammodo in intentione ; appetitus tendit in appetibile realiter
consequendum, ut sil ibi finis motus, ubi fuit principium. —
Ibid. — Exinde facile colligitur motionem quæ tribuitur
causæ finali non esse physicam sed moralem et metaphoricam ; nam complacentiam illam sui excitatam a fine in
agentis appetitu, quæ amor dicitur in primo sensu explicato,
esse quid morale alliciens appetitum ad amandum, sumpto
amorein secundosensu, sed non eliciens tamen hunc amorem
nemo ambigit. Qua de re consuli potest Goudin. Physic., P. I,
Disp. Il, Qu. V, Artic. III.
ARTICULUS SECUNDUS

(51)

De universalitate causæ finalis.
I. Quæstio prima. In superiori articulo de fine in genere
disseruimus ; sed inter philosophos quæstio movetur, utrum
omne agens propter aliquem finem agat. Ad cujus eviden­
tiam prenotare oportet, dupliciter aliquod agens agere posse

propter finem, executive solummodo vel etiam appr-isive. — Executive tantum agit propter finem quod finem nudo
modo apprehendit vel apprehendere potestjita sagitta,missi
a sagittante, in signum quidem tendit,sed signumnon appre­
hendit, et non semovet sed movetur et dirigitur asagittan’.e.
— Apprehensive vero in finem tendit agens illud, quod in
finem apprehensum movet sese; ut canis repetens domini
sui domum, homo iter arripiens, ex appetitu proprio moven­
tur, excitato ab apprehensione domus, vel ab itineris scop ■.
— Quamvis autem bruta et homines, ut in allato exemplo
videre est, apprehensive in finem tendant, maxima tamen est
inter bruta et homines differentia. Bruta enim apprehendunt
quidem finem, sed de ejusdem finis bonitate judicium ferre
non queunt, et multo minus ratiocinantur de mediis aptio­
ribus ad finem ipsum consequendum. Nulla enim ratione
equus judicat excolendum esse agrum ad fænum quod ap­
petit consequendum. Homo vero et de bonitate finis judicat.,
et inter media quæ sibi offeruntur, aptiora determinat et li­
bera eligit voluntate. Unde corpora destituta cognitione m-ie
executive agunt propter finem; bruta animantia apprehen­
sive quidem sed ex instinctu; substantiæ vero rationaletleclive. Nos impræsentiarum abstrahimus a modo, et dici­
mus :
_
II. Omne agens agit propter aliquum finem. Probatur.
Omne agens agit ad aliquem effectum determinate prod icendum. Atqui determinatus iste effectus habet rationem
finis. Ergo omne agens agit propter aliquem finem. — .V». r
certa est : nam illud propter quod agens agit, habet essen­
tialiter finis rationem, ut ex dictis in articulo præcedenti
abunde constat. — Major probatur. Si enim agens non ten­
deret ad effectum determinatum producendum, omnes effec­
tus ei essent indifferentes. Quod autem indifferenter se ha­
bet ad multa, non magis unum eorum producit quam aliud :
unde ab indeterminato ad opposita vel diversa, non sequitur
aliquis effectus nisi per aliquid ad unum eorum determine­
tur. Si igitur agens non tenderet ad effectum determinatum,
nihil produceret, seu nullo modo ageret. Omne igitur agens
tendit ad aliquem determinatum effectum. — Contra Gentes,
Lib. Ill, Cap. II, n. 7.
III. Imo omne agens agit propter aliquem ultimum finem.
Est corollarium præcedentis propositionis. Etenim omne
agens agit propter aliquem finem. Iste autem finissant ast

ultimus, aut intermedius (50, IV). Non datur' tertium. Si
est ultimus, habemus quod volumus. Si est intermedius,
est propter alium finem (ibid.). Non autem possunt esse
omnes fines intermedii, quia cum sint intermedii præcise
propter ultimum, hoc ultimo subtracto, neque ipsi fines in­
termedii darentur ; et consequenter agens nullo modo
ageret. Omne igitur agens agit propter aliquem ultimum
finem.
IV. Quæstio altera. Sed secundo quæritur, quænam utili­
tas scientiis contingere possit ex cognitione finis ad quem
agens aliquod tendere deprehenditur : seu, utrum per causas
finales cognosci tuto possit rerum natura agentium propter
finem. Keferl S. Thomas ex Aristotele, III. Metaphysicorum,
Leet. IV, quod quidam antiqui sophistæ, ut Aristippus, qui
fuit de secta Epicureorum, omnino neglexerunt demonstra­
tiones, quæ sunt per causas finales. Hæc Epicureorum sen­
tentia non displicuit Baconi a Verulamio/qui in suis, Impe­
tus philosophici, ut De Maistre refert in suo Opere, Examen
de la philosophie de Bacon, Cap. VI, scribit : « Epicurum ad­
versus causarum (ut loquuntur) per intentiones et fines
explicationem disputantem, licet pueriliter et philologicc,
tamen non invitus audio. » Et in alio Opere, De augment,
scient., apud ipsum de Maistre, Op. et loc. cit., exprobrat
Platoni quod,tn causis finalibus operam trivit et eas perpetuo
inculcavit : nam juxta ipsum Baconem (ibid.), causæ finales
sunt in scientiis, instar remorarum, uti fingunt, navibus adhierenlium. Hujus baconianæ opinionis insimulatur a quibusdam
etiam Cartesius, eamque plus minusve contra Scholasticos
defendunt recentiores physici.
V. Prænotamen ad quæstionis solutionem. Ut autem in
hac quæstione, sicut et in ceteris fere omnibus, quæ agitatæ
sunt et agitantur in scholis inter antiquos recentioresque
philosophos, unicuique suum tribuatur, fatendum est apud
Scholasticos inferioris subsellii causas finales in scientilicis
demonstrationibus non semper prudenter, non raro etiam
ridicule adhiberi. Quis enim eos ferat cum non ex finibus
quos res vere habent, sed quos sibi ad arbitrium fingunt,
arbitrantur de ordine rerum physicarum earumque natura
veluti ex cathedra decernere ? Quasi scilicet a priori possint
hæc facta naturalia et contingentia definiri per principia abs­
tracta, abstrusa et sæpe confusa, et non potius observatione
et experientia, ut a factis ad regulas generales stabiliendas

assurgamus.ExprobramusigiturpræfatisScholasiici
;causarum finalium; attamen harum usum ut ratio*
sustinemus intra proprios limites. Unde sequentem p*:;-:sitionem ponimus : 7
VI. Ex fine, rebus præstituto et indubie cognito, soliizm
argumentum desumipetest ad earum rerum naturam
terminandam. Nota terminos propositionis, ex fine ■■■:: u c ' * stituto, non a nobii sed a naturæ Auctore, et indubie cornil:.
non ad arbitmim conficto. Probatur thesis. Quoties res s.'qua ad finem aliquem ordinatur, res ipsa est ut medii.-■
quod natura sua debet esse fini obtinendo proportionalem
sfcut mensuratum debet suæ mensuræ proportionari. Sed e:
natura mensuræ indubie cognitæ optime sumitur argumen­
tum ad determinandam naturam mensurati. Cognito erg:
indubie fine, optime ex ipso ducitur argumentum ad cogmtionem rerum, quæ natura sua in finem illum ordinantur.
Objectiones adversariorum non adduco, quia non contra
usum sed contra abusum argumentorum ex causis finalibus
militant; thesis autem intra limites quibus a nobis conclusa
est, a nemine, si materialistas excipias, negari potest. —
Videsis nostram Propœdcut. Lib. I, Cap. Ill, n. VI.

ARTICULUS TERTIUS
(52)

De fortuna et casu.
I. Casus et fortunænotio. Casus definitur, effectus f -.' ■
præter ordinem vel intentionem causee efficientis, quate: nempe causa efficiens producit effectum præter ordinem
suum, vel præter intentionem a fine consueto deficit. Si hæc
deficientiacontingat inopinate causis liberis, dicitur/br/unu :
si causis necessariis, dicitur casus. Hinc casualis dicitur occi­
sio hominis a sagitta, quæ a scopo in quem a sagittante diri­
gitur, aliquo superveniente non præviso impedimento, di­
vertit : fortunatus dicitur homo, qui sepulchrum fodiendo
thesauruinreperit. Quare ? Nempe quia sagitta, prælerintenlionem et actionem dircctivam sagittantis, scopum non in­
tentum consequitur; et similiter quia fossio sepulchri in in­
tentione fodientis non est ordinata ad thesauri inventionem ;
quam proinde alibi (44, IV) diximus effectum per accidens.
Ziouui. Summa philosophica. T. I.

3Í

II Quæstio. Antiquis Epicureis ceterisque materialistis
opinio institit casum forlunamque non solum possibilia esse,
verum etiam de facto dari. Unde ponebant mundum corpo­
reum, quem sof zm, rejectis substantiis spiritualibus, admit­
tebant, ortum fuisse ex fortuito ac temerario atomorum
concursu. Antiquorum materialistarum errorem secuti sunt
materialistas recentiores seu positivistæ, ut Comte, Stuart
Mill, Littré, aliique, de quibus mentionem pluries jam feci­
mus. Sed et Beguelin, in dubium revocato causalitatis prin­
cipio (42, Ii et seqq.), possibilitatem temeritatis et casus
admisit; aliquid enim fieri sine causa, et casu fieri, idem
prorsus est. Contra hos omnes sit :
III. Casus admittendus est respectu causarum secunda­
rum, sed respectu Causæ primæ est impossibilis. Prima
pars thesis vix ac ne vix quidem probatione indiget : factis
enim quotidianis, et facili ratiocinatione ostenditur. Factis
quotidianis-, multa enim nobis et inopinato eveniunt, et non
solum præter sed etiam contra nostram intentionem actio­
nes nostræ sortiuntur effectus contrarios iis quos producere
intendimus. — Ratione etiam : nam causæ secundæ particu­
lares sunt et finitæ, quæ non omnia possunt, ac ideo ab aliis
causis possunt impediri ne proprium effectum consequan­
tur; et consequenter aliquid præter ordinem et intentionem
eis contingere potest.
Probatur secunda pars. Casus est effectus productus
extra ordinem et intentionem Causæ efficientis, ut ex defi­
nitione casus est manifestum. Atqui impossibile omnino est
quod aliquis effectus exeat extra ordinem et intentionem
Causæ primæ. Igitur respectu Causæ primæ casus est om­
nino impossibilis.— Probatur minor. Causa prima est infinita
atque ideo non potest ob defectum virtutis ab effectu produ­
cendo deficere, vel ab aliis causis impediri, sicut accidit cau­
sis secundis, ut dictum est; insuper Causa prima est univer­
salissima, ita nempe ut sub illa ordinentur causæ secundæ
et illius virtute agant. Non solum ergo Causa prima in
agendo a causis secundis nequit impediri, verum etiam
causæ secundæ per suas actiones in id tendunt ad quod a
Causa prima moventur et diriguntur. — P. I. Qu. XXII,
Artic. H, et Qu. CXVI, Artic. I.

ARTICULUS QUARTUS

(53)
De falo.
I. Fati notio. Fatum vox est ancipitis sensus. — Fatalis:.sumunt fatum pro necessitate ineluctabili agendi deunninatos^eflectus omrybus et singulis causis, Deo non excepto,
imposita : quo sensuloqüitur Seneca, Naturalium QiueftiôrF~
lib. DI, cap. XXXVI, cum vocat fatum, necessitatem omnium
rerum actionumque, quam nulla vis rumpat. In hoc sensu ia'
listæ omnia in mundo evenire dicunt. — Alii vero san: r.
sensu accipiunt fatum pro dispositione, secundum qt:am r.s.
contingentes constanter Dei ordinationem excquuntur. Q _
sensu dixit Boetius, DiTConsolalione, Lib. IV, Prosi VÏ, fat :::.
esse immobilem rerum mobilium dispositionem, per quam
providentia divina suis quæque ordinibus nectit : seu juxt.
S. Thomam, fatum est ordinatio secundarum causarum ad
effectus divinitus provisos, P. I, Qu. CXVI, Artic. IV. — Decla­
rato duplici sensu quo fa tum sumi potest, quæstio. utrum
detur vel dari possit fatum, dupliciter solvitur. Sit primum.
II. Fatum, sumptum pro ineluctabili necessitate omnium
causarum, dari omnino repugnat. Probatur. Fatum
pro ineluctabili necessitate omnium causarum, est series
agentium sine libertate : necessitas enim e diametro libertati
opponitur. Atqui omnino repugnat omnia agm'.ii hi
frustrari : libertas enim est dos cujuslibet subs'.
in:
lectualis, et quæ essentialiter in Deo est, u: . ■ ; : .
: r
in Psychologia et Theologia, ubi excutiemus etiam fataLstarum sophismata. Ergo fatum, sumptum pro universali ne­
cessitate omnium causarum, dari omnino repugnat.
III. Fatum, sumptum pro divina ordinatione causarum
secundarum, est revera admittendum non quidem in Deo,
sed in ipsis causis secundis. Hæ restrictiones sunt attendendæ : nam voluntas divina ipsa creat et ordinat res, et libere
creat et ordinat, sed nonnisi causaliter et improprie dicitur
fatum : fatum enim, secundum quod proprie et essentialiter
accipitur, nonest divina voluntas disponens, sed dispositio, seu
series, id est, ordo causarum secundarum, ut sapienter notat
S. Thomas, P. I. Qu. CXVI. Artic. IL ad 1. — Facta hac
declaratione, probatur thesis ratione, quam in eodem Arlic.

Angelicus. Divina providentia per causas medias seu creatas
suos effectus exequitur, ut constat ex iis omnibus quæ contra
occasionalismum late disseruimus (Artic. 45). Ipsa igitut
ordinatio causarum secundarum seu creatarum dupliciter
potest considerari. Uno modo secundum quod est in ipso
Deo, et hoc sensu illa ordinatio non est fatum, ut dictum est
in prænotamine, seA providentia. Alio modo secundum quod
est in ipsis causis secundis, et in hoc sensu dicitur fatum, ut
jam diximus, et est ordinatio secundarum causarum a Deo
dependenter ad aliquos effectus producendos. Atqui revera
omnes causæ secundæ subduntur divinæ ordinationi : secus
essent a se et a Deo independentes; quod repugnat. Igitur
falumsumptum pro divina ordinationecausarum secundarum
est revera admittendum non quidem in Deo, sed in ipsis
causis secundis.
Ceterum, quia fatum æquivoce sumi potest, cum maxima
cautela loqui debemus, ne ansam præbeamus fatalislis usur­
pandi fatum pravo sensu, contra humanam divinamque
libertatem.

FINIS ONTOLOGIÆ

